
ALKULAUSE. 


Linnakirjallisuutemme on tähän saakka käsitellyt melkein yksin¬ 
omaan keski- ja uudemman-aikuisia linnoituksia. Vanhempia painettuja 
lähteitä muinais-, s. o. historiantakaisista linnoista ei ole sanottavia 
muita kuin Lencqvistin Äbo Tidningarhssa julkaisema kiqoitus „Finlands 
fordna borgar”, N. Idmanin kirje samoissa sanomalehdissä, Tuneld- 
Porthanin maantiede ja Gananderin Mythologia Fennica, pienempiä tie¬ 
toja mainitsematta, sanomalehdissä ja väitöskiqoissa. Vasta tämän vuo¬ 
sisadan koskipaikoilla heränneen muinaistieteellisen harrastuksen kautta 
on mvettu laajempiin keräyksiin tällä alalla. Julkisuuteen on tällai¬ 
sista muinaisjäännöksistä tullut useita tietoja ja seikkaperäisiä kerto¬ 
muksia sekä Suomi-kirjassa että Tiedeseuran sarjassa „Bidrag tili kän- 
nedom af Finlands natur och folk”, y. m. mutta etenkin Muinaismuisto- 
Yhdistyksen Aikakauskiijassa. Runsaimmat kokoelmat ovat kuitenkin 
painamattomina Muinaismuisto-Yhdistyksen ja Yliopiston historiallisen 
museon arkistoissa. 

Hartain kerääjä tällä alalla oli H. A. Reinholm, jonka nimi tässä 
ennen muita ansaitsee tulla mainituksi. Hän näet hankki, sekä omilla 
matkoillaan, että kenties vielä enemmän kirjevaihdon ja suusanallisten 
kertomusten kautta tietoja linnoista kaikissa osissa maatamme. Hänen 
kokoelmansa, jotka sitä paitse sisältävät hyvin mnsaita viittauksia sekä 
kotimaan että ulkomaan kirjallisuuteen, ovat sen vuoksi olleet mitä ar¬ 
vokkaimpana apuna tätä kirjaa tehdessä. Vaan toiselta puolen on luon¬ 
nollista, että sillä tavoin kerätyt tiedot, jotka enimmiten ovat lyhyvien 
muistiinpanojen muodossa, eivätkä useinkaan sisällä muuta kuin linnan 
ja pitäjän nimen, eivät voi olla riittäviä ja täysin luotettavia lähteitä. 

Allekirjoittaneen osaksi on sen vuoksi jäänyt edellisten tutkijain 
rastimia teitä myöten käydä itse paikkoja tarkastamassa. On ollut tar- 




peellista saada luotettavia mittoja itse valleista, korkeusmittoja niistä 
vuorista taikka maista, joilla linnat sijaitsevat sekä ennen kaikkea asema¬ 
piirroksia. Yhtä tärkeätä on ollut kaivauksien kautta, joita ennen tus¬ 
kin nimeksi on suoritettu, saada ei ainoastaan tietoja rakennustavasta, 
vaan myöskin esineitä ilmoille, jotka voisivat antaa osviittoja linnojen 
käytäntöajasta. 

Puheita historiantakaisista linnoista maassamme on monella ta¬ 
holla vielä meidänkin päivinämme kuunneltu epäluotettavina juttuina, 
tahi vanhempain muinaisuuden ihailijain mielenkuvituksen tuotteina. 
Tämä kirja pyytää sen vuoksi tehdä selvyyttä siitä, mitkä muinais¬ 
jäännökset ovat linnoiksi luettavat, mitkä eivät. Sen tarkoitus on ensi¬ 
kädessä olla aineskokoelma, joka sisältää ei ainoastaan seikkaperäisiä 
kertomuksia muinaislinnoistamme, vaan myöskin ilmoituksia niistä tie¬ 
dokseni tulleista linna-sanaan yhdistetyistä paikkainnimistä, jotka ovat 
antaneet tai vielä antavat aihetta paikallisiin tarkastuksiin. Luettelosta 
olen taas heittänyt pois sellaisia linnoituksia, jotka tiettävästi ovat joko 
keski- tai uudemmalta ajalta. Sen ohessa olen koettanut esitellä näkö¬ 
kohtia, joitten mukaan linnojen ikää ja niiden rakentajain kansallisuutta 
mielestäni voisi määrätä. 

Mainittuja keräyksiä on kirjan tekijä suorittanut useampana ke¬ 
sänä. Ne ovat kuitenkin olleet mahdollisia ainoastaan sen aineellisen 
kannatuksen kautta, minkä Suonien Arkeologinen Toimisto on asialle 
antanut, jota apua tässä saan kiitollisuudella tunnustaa. Mainitseminen 
on samalla tapaa, että olen käyttänyt osan niitä varoja, joita eräs ni¬ 
meänsä ilmoittamaton muinaistieteen harrastaja Rapolanvuoren tutkimista 
varten on asettanut Muinaismuisto-Yhdistyksen käytettäviksi, ja että v. 
1889, ollessani valtioarkeologin sijaisena, valtion kustannuksella olin 
tilaisuudessa matkustamaan samanlaisia tutkimuksia varten. — Mat¬ 
koja, joiden tulokset — kertomukset, piirustukset ja kartat — olen 
jättänyt Arkeologisen Toimiston arkistoon, olen tehnyt v. 1885 Uskelan, 
Halikon ja Paimion pitäjissä; v. 1886 Varsinais-Suomessa ja Koke¬ 
mäen vesistön varsilla Ikälisiä, Pälkänettä, Tuulosta ja Vanajaa myö¬ 
ten; V. 1888 Janakkalassa, Lopella, Uudellamaalla Kymijokeen saakka. 
Mäntyharjulla, Ristiinassa, Mikkelissä, Sulkavalla, Savonlinnan tienoilla. 
Vuoksen varrella ja Laatokan luoteisrannikolla sekä Oulun tienoilla 
Pohjanmaalla eli Temmeksen, Tyrnävän, Muhoksen ja Iin seurakunnissa; 
V. 1889 Ahvenanmaalla, jota paitse jatkoin ennen aloitettuja kaivaus- 
töitäni Liedon Vanhassalinnassa ja Hämeenlahden Linnavuorella Kurki¬ 
joella, Uusia kaivauksia suoritin samana vuonna Hakoistenlinnassa 



Janakkalassa, sekä Talikkalan ja Tiurin Linnasaarissa Vuoksessa. — 
Hyväkseni tässä suhteessa olen voinut käyttää sitäkin matkaa, jonka 
keväällä 1887 erästä muinaistieteellis-teknillistä tarkoitusta varten val¬ 
tion myöntämillä varoilla tein Ruotsiin, Norjaan ja Tanskanmaalle, jol¬ 
loin etenkin Tukholman ja Köpenhaminan arkistoissa sain tutkia sikä¬ 
läisiä muinaislinnoja. Hyödyttämättä puheenaolevia tutkimuksia ei ol¬ 
lut sekään matka, minkä samana vuonna apulaisena Muinaismuisto¬ 
yhdistyksen ensimmäisessä sipirialaisessa lähetyskunnassa tein yliselle 
Jenisseille, jolloin olin tilaisuudessa näkemään ja saamaan tietoja eräistä 
muinaislinnoista Irtishin varrella ja Minusinskin piirikunnassa. 

Menetystapani asemapiirroksia tehdessä on ollut seuraava: val¬ 
lien pituuden olen mitannut metrimitalla, niissä suinkin on ollut mah¬ 
dollista, muutoin askelmitalla, jolloin 100 askelta vastaa 80 metriä; 
vallien ja vuorenäyrään suunnan olen kussakin paikassa määrännyt 
kompassilla, ja sen mukaan viivatulle, n. s. „millimetripaperille” mer¬ 
kinnyt mitat ja suunnat. Luonnollista on, että sillä tavoin tehdyt kar¬ 
tat eivät ole niin tarkkoja kuin ne, joita maanmittauskoneilla tehdään. 
Kun sellaisia ei ole minun käytettävänäni ollut, ja niitä metsäisillä 
vuorilla ehkäpä olisikin vaikea käyttää ja kun sellainen mittaus varmaan 
veisi monta vertaa enemmän aikaa, kuin yksinkertainen askelmittaus, 
on minun täytynyt tyytyä mainittuun menetystapaan, siinä toivossa, että 
nuo piirustukset eivät vie kovin kauvas oikeasta ja että ne ainakin 
pääasiassa täyttävät tarkoitustaan. — Mäkien korkeutta en voinut mat¬ 
koillani Länsi-Suomessa määrätä muutoin kuin silmämitalla; vasta 
1888 ja 1889 v:n matkoilla oli käytettävänäni n. s. „aneroidibaro- 
metri”, jolla voin määrätä ilman painoa vuoren juurella ja sen la’ella, 
ja sen mukaan saada jokikin tarkan tiedon vuoren korkeudesta. Ne 
laskut, jotka tuollaiseen mittaustapaan kuuluvat on Meteorologisen Pää¬ 
laitoksen tirehtori E. Biese avuliaasti toimittanut Muinaismuisto-Yh¬ 
distyksen paikkainnimikokoelmassa löytyviä linna-nimiä on kand. O. 
A. F. Lönnbohm, joka tuota kokoelmaa painettavaksi paraikaa jäljes¬ 
tää, suosiollisesti antanut minulle käytettäviksi. 

Matkoillani tehtyihin, tässä julkaisemattomiin piirustuksiin viita- 
tessani olen käyttänyt lyhennettyä merkintätapaa: „Hj. A. piirust.”, 
ynnä sitä vuosilukua, jolloin kuvat ovat tehdyt. 

Helsingissä, Toukokuulla 1891. 

Tekijä. 






Johdanto. 

Tuolle taitotekoiselle pohjalle vihdoin asunnot rakennettiin. Syviin 
järviin laskettiin ensin laaja ja korkea kivikari, jotta paalut saatai¬ 
siin ulettumaan pohjaan. — Nuo rakennukset ovat välistä aivan li¬ 
kellä rantaa, välistä taas 4000:nkin jalan päässä; pitkä kapea silta 
on yhdistänyt ne mantereesen. — Paalukylät ovat usein hyvinkin 
suuria. Kylä Konstanzin järvessä muodostaa 700 jalan pituisen 
ja 120 jalan levyisen nelikulmion, joka sisältää 40,000 paalua. 
Toiset ovat vielä suurempia ja käsittävät 60,000:kin neliömetriä, 
jolla alalla on luettu enemmän kuin 100,000 paalua. Sellaisia 
ovat esim. paalukylät Genferjärvessä ja Robenhausenin luona. — 
Paalurakennuksia on jälemmin löydetty muuallakin kuin Schweit- 
sissä; niitä on ollut Alppien eteläpuolella, sekä Bayerissa, Schwa- 
benissa, Kämtenissä, Mährenissä, Mark-Brandenburgissa, Mecklen- 
burgissa, Pommerissa ja Preussenissä, Dauphineessä Ranskanmaalla 
ja Pyryneinvuoriston laaksoissa y. m. Löydöistä päättäen ovat ne eri 
aikakausilta, kivi- ja pronssikaudelta, vaan myöskin ajoilta, jolloin 
rautaa viljeltiin. Ruotsissakin on Skaanen maakunnassa Ringjärven 
luona nykyään löydetty jätteitä vedelle rakennetuista asumuksista 
kivikaudelta. *) 

Samantapaiset suojavarustukset kuin ylläkerrotut olivat jo 
klassillisten kansojen historioitsijoillekin tunnetut. Herodoto (440 e. 
Kr. s.) kertoo Paionilaisten Prasiasjärvessä Makedoniassa tuollaisissa 
vesilinnoissa vastustaneen persialaisten sotajoukkojen hyökkäyksiä ja 
niissä säilyttäneen vapauttaan. Hippokrates (350 e. Kr. s.) puhuu 
paalurakennuksista Mustanmeren itärannalla ja arapialainen maan¬ 
tieteen tutkija Albufeda (1328 j. Kr. s.) tietää Syriassa olevan sa¬ 
manlaisia. Paalurakennukset siis eivät ole millekään erityiselle kan¬ 
salle tai aikakaudelle omituisia; vielä tänäkin päivänä näemme sa¬ 
maa rakennustapaa käytettävän, ei ainoastaan monen raakalais-kan- 
san luona Aasiassa, Afrikassa ja Amerikassa, vaan myöskin kaikkialla 
kulturimaissa, niissä suoperäiseen maahan tahi rantojen viereen tah¬ 
dotaan taloja rakentaa,^) 

Suomessa historiantakaisia paalurakennuksia ei ole tavattu. 
Veteen rakennettujen linnoitusten joukkoon voi ehkä lukea n. s. 
Hiidenpatoja Pohjanmaalla, jotka sisältävät jonoon joen poikki 

') H. Hildebrand ja kreivi C. D. Reventlow, Fynden vid Ringsjön, 
Kongi. Vitt. hist. o. Ant. Akad:s Mänadsblad 1886, sekä 1889, s. 87. 

Vrt. H. Hildebrand, De förhistoriska folken i Europa. 

läjättyjä kiviä. On näet arveltu, että seudun asukkaat muinaisina 
sotaisina aikoina, estääkseen vihollisten venekulkua, ovat niitä ra¬ 
kentaneet Niiden tarkoitus on kuitenkin epätietoinen; kansa pitää 
niitä vanhoina kalanpyyntipaikkoina. *) Tuollaisia kivipatoja on kum¬ 
minkin sotaista tarkoitusta varten käytetty keskiaj allakin. Liinmaan- 
linnan ympärillä Eurajoella, jonka linnan rauniot sijaitsevat muinai¬ 
sella saarella likellä meren rantaa, juoksee 20 met. entisestä ran¬ 
nasta meren puolella puoliympyräisessä kaaressa noin 160 met. 
pitkä, 8 met. leveä kivijono, joka ennen veden korkeammalla ollessa 
nähtävästi on ollut salakarina, joka on estänyt vihollisten laivoja 
pääsemästä rantaan.^) — Noilla vähillä viittauksilla täytyy meidän 
heittää vesilinnut, kiinnittääksemme huomiomme niihin historianta- 
kaisiin suojavamstuksiin, joita maaperällä on käytetty. 

Alkuperäisin näistä lienee vaunuvarustus, joka oikeastaan 
on paimentolaiskansojen tunnusmerkki. Vaunut, joissa tavarat ja 
perheet muutoin kulkivat, asetettiin puoliympyräiseen piiriin niin 
likelle toisiansa, että ratas oli rattaassa kiini; koko vaunusaija siis 
muodosti jonkunlaisen muurin, jonka takana ihmiset olivat suojassa. — 
Roomalaisten kirjailijain mukaan käyttivät Germanilaisetkin vaunu- 
varustusta. Asemaksi valittiin mieluimmin joku mäkikohta likellä 
vettä. Usein tehtiin monta vaunukehää, toinen toisensa taakse. 
Ulkoapäin johti useat aukot ja vinoon sovitetut käytävät linnoituk¬ 
sen keskustaan. — Samanlainen puolustustapa oh Venäläisilläkin, 
jos heitä aukealla kentällä ahdistettiin, missä varsinaista linnaa ei 
ollut lähellä. Heidän kulkulinnansa (guljai, guljaigorod) oh kul¬ 
kuneuvo tehty vahvoista laudoista ja varustettu ampumareijillä; sitä 
voitiin kesällä käyttää vaununa, talvella rekenä. Vaunuvarustuksen 
sanotaan tehneen suurta haittaa etenkin ratsuväen hyökkäyksille. 

Kansoilla taas, joilla on vakituiset asuinsijat tapaamme sorroksia, 
pensasaitoja, hakulia, kivi-ja maalinnoja sekä maakuntavarustuksia. 

Sorros (eli murros, etuhakkaus) tehtiin kasvavista puista, 
joita sillä tavalla kaadettiin, että latvapuoli kääntyi vihollista vas¬ 
taan ja seuraavien eli taaempien rivien puut laskettiin latvoillaan etu¬ 
maisten tyviä peittämään. Tiheän metsän rajalla voitiin antaa sor- 
rokselle suurempaa lujuutta, jos kaadettavaa puuta ei lyöty eripoikki, 
vaan niin että osa latvapuolen tyveä jäi kantoon kiini. Hakkausta 


') A. H. Snellman. Oulun kihlakunta, S. M. Yhd:n Aikak. IX, s. 120. 
Kts. Hj. A. piirusi, v. 1886. 

suoritettiin useamman kymmenen metrin levyisellä ja virstojenkin 
pituisella alalla. Tuota varustusta, jonka tarkoitus oli ainoastaan vii¬ 
vyttää vihollista niin kauvan, kunnes sorros oli poltettu ja puolus- 
tajain sotavoimat kootut, käytetään vielä meidänkin aikoina. — 
Edellistä lujempi on pensasaita, joka varustus syntyy elävistä, ti¬ 
heässä kasvavista pensaista tahi myös puista, joiden latvat typiste¬ 
tään, oksat taivutetaan alas ja kiedotaan toisiinsa, kunnes muodos¬ 
tuu niin sakea pensasto eli oksasta, jotfei ihminen eikä mikään suu¬ 
rempi eläin voi tunkea siitä läpi. Saksalaiset kutsuvat sitä nimellä 
Hag, Griinhag, Gebiick. Ne puulajit, joita pensasaitaan ainakin 
germanilaisilla aloilla tavallisesti käytettiin, olivat pensaspyökki (Car- 
pinus betulus), orapihlaja (Crategus oxyacantha) ja orjantappura 
(Rosa canina). — Sellaisilla varustuksilla suljettuna tapasi Aleksander 
Suuri Hyrkanilaisten maan; Csesar kertoo samanlaisista Nerviläisten 
maassa ja Strabo Menapilaisten orjantappuravalleista, Theophilus S:t 
Gallenista kertoo, että »Hunnilaisten maa oli ympäröitty yhdeksällä 
aidalla s. o. yhdeksällä tammi-, pyökki- ja kuusipuita sisältävällä 
kasviaidalla, kukin kaksikymmentä jalkaa leveä.» — Edistynein muoto 
tällaisista puuvamstuksista on hakuli eli paaluaita, jota historilli- 
sinakin aikoina on käytetty. — Sorrosta, pensasaitaa ja hakulta on 
tavallisesti käytetty etu- tahi lisävarustuksina maa- ja kivilinnoi- 
tuksille. 

Maasta tahi kivestä rakennettiin linnoituksia aina sen mukaan 
minkälaista maanlaatua kussakin paikassa oli käytettävänä. Linnan 
muotokin senvuoksi tavallisesti on täytynyt tulla riippuvaksi sen 
paikan luonteesta, missä se sijaitsee. Kuitenkin voi eroittaa kolme 
pääryhmää. Yksinkertaisin muoto on paikan sulku, jolla tarkoi¬ 
tetaan valleja ja hautoja, jotka muusta likeisestä maasta eroittavat 
vuorenharj anteen pään tahi pakopaikaksi riittävän alan korkeata 
rantatörmää. Toinen muoto on täydellisesti suljettu kehävalli, jota 
tavataan sekä lakeilla että vuoren kukkuloilla. Kolmas laji on raja- 
valli eli maakuntavarustus. 

Yksi omituisuus, jolla sotaliikkeiden kannalta näkyy olevan 
suuri merkitys linnoissa, on sortosola (»Zwinger»), s. o. uiko- ja sisä- 
vallin eli muurin välinen sola, jona joskus mullasta rakennetuissa lin¬ 
noissa vallihautaa on käytetty. Siitä eroituksesta, mikä käytännössä 
on yksi- ja monivallisten linnain välillä, kertoo Jähns, puhuessaan 
germanilaisista linnoista seuraavaan tapaan: *) 


') Jähns m. t. s. 453. 

Linnojen suljettu ympyräinen muoto, joka puolustajille ei tar¬ 
joa minkäänlaista tilaisuutta ryntäävätä vihollista kupeista ahdistaa, 
ja vallihaudan puute linnan edessä saavat selityksensä Muinais-Ger- 
manilaisten verrattoman tehokkaasta ja urhoollisesta puolustustavasta, 
joka Roomalaisten kirjailijain mukaan, todenteossa ei muuta ollut¬ 
kaan kuin hyökkäystä. Niinkauvan kun viholliset olivat maassa, 
olivat puolustajat joka hetki varallaan ja kun ryntäävä vihollinen 
oli päässyt jotenkin korkealle vallin päälle, hyökkäsi linnaväki mie¬ 
hissä sen kimppuun, viskasi hänet alas ja ajoi lakkaamatta takaa. 
Tällaiselle sotatavalle olisi tietysti vallihauta ollut suureksi esteeksi. — 
Ulkovallitkaan eivät tarkoita ainoastaan lisättyä suojelemista, »niin¬ 
kuin, jos mies kantaisi 2 eli kolme kilpeä, toista käyttääkseen, jos 
toisen menettäisi,» vaan lisäävät hyökkäyksen mahdollisuutta tar- 
joomalla piilopaikkaa linnan etuvartijoille. Jos näet vihollinen, pu- 
rettuaan aukon ulkovalliin, alkoi väkirynnäköllä valloittaa toista val¬ 
lia, hyökkäsivät etuvartijat oikealta ja vasemmalta hänen kylkeensä; 
jos hän kääntyi vartijajoukkoa vastaan, vetäysi tämä takaisin ja pa- 
koitti vihollista sisävallia pitkin seuraamaan itseänsä. Tällä tavoin 
venyi päällekarkaava joukko kapeaksi riviksi, jota vallin harjalla sei¬ 
sovan puolustusväen oli helppo nuolilla ja keihäillä väsyttää. Jos 
vihollisen kuitenkin onnistui murtaa tätäkin toista puolustusrintaa, 
iskivät loput varustusväestä häntä kylkeen ja pakoittivat hänen pe¬ 
räytymään samaa kapeata ja vaarallista tietä, jota oh tullut, kunnes 
kovin heikontuneena sortui etuvallin ulkopuolelle. 

Koska ne Suomessa tavattavat linnoitukset, jotka tässä kirjassa 
tulevat puheeksi, myöskin ovat kivestä tai mullasta rakennetut, täy¬ 
tyy meidän vertailun vuoksi luoda tarkempi silmäys Pohjois-Euro- 
passa löytyviin multa- ja kivilinnoituksiin historiantakaisilta ajoilta. 
En ole katsonut tarpeelliseksi laajentaa tätä esitystä Rooman, Krei¬ 
kan ja Itämaiden linnoituksiin, koska sikäläisissä rakennuksissa jo 
aikaisin ilmestyi korkeampi taiteellisuus, jolla ei ole mitään yhte¬ 
yttä Pohjois-Europassa elävien alhaisella sivistysasteella olevien kan¬ 
sojen yksinkertaisen rakennustavan kanssa. Mainittakoon kuitenkin, 
että Kreikassa on maan alkuasukasten jättämiä, suurista kivimöhkä- 
leistä taidottomasti tahi hakatuista kivistä luotuja muureja, joissa ei 
laastia, eikä muuta sideainetta ole käytetty. Nuo kykloppimuurit 
s. o. kivikehä-asukasten muurit, joiden tapaisia rakennuksia löy¬ 
tyy Italiassakin ja muissa Välimeri-maissa, ja jotka suuruutensa 
vuoksi ovat herättäneet jälkimailman kummastusta, ovat ylimalkaan 

paljon suuremmoisempaa tekoa, kuin Pohjois-Europan kivikehät, 
jos kohta tavallaan todistavatkin samankaltaista kulturikantaa. 

Venäjän lakeilla, missä varsinaisia kivimaita ei ole, ovat mui¬ 
naislinnat eli n. s. „gorodistjet” poikkeuksetta mullasta rakennetut. 
Ne ovat monta en muotoa ja ylimalkaan näkyy tähän tarpeesen 
käytetyn sellaisia paikkoja, joita luonto tavalla tai toisella oh tehnyt 
pakopaikoiksi sopiviksi, niinkuin jyrkkiä jokihin pistäviä niemekkeitä, 
yksinäisiä, korkeita, tasangolla olevia multamäkiä ja saarekkeita rä¬ 
meissä; vaan sitä paitse on myöskin tasaisella kentälläkin suoja- 
varustuksia aidattu. Kun eri muodotkin usein samalla paikkakun¬ 
nalla ovat sokaisin, ei voi laajoja tutkimuksia suorittamatta tarkoin 
määrätä, mitkä linnat mikin Venäjällä olleista monenlaisista kan¬ 
soista on luonut. Valitun paikan luonnosta ja linnan muodosta 
päättäen kuitenkin näyttää siltä kuin yhdeltä puolen Pohjois-Venä- 
jän ja Luoteis-Sipirian ja toiselta puolen Länsi-Venäjän linnojen 
välillä olisi huomattava eroitus. Ensiksi mainituilla aloilla, missä 
Suomen sukuisia kansoja on asunut ja vieläkin osaksi asuu, ovat 
ehkä tavallisimmat jokihin pistävät tai kahden joenhaaran väliset 
jyrkät niemekkeet, joita linnoiksi on tehty sillä tavoin, että niemen 
tyven poikki on vedetty yksi tai useampia valleja. Vallien sulkema 
pinta-ala saa sen kautta usein kolmion muodon. Myöskin sellaisia 
löytyy, missä suoraan juoksevan, korkean jokitörmän laitaan kaa¬ 
revilla valleilla on eroitettu ala, joka siis saa puoliympyräisen 
muodon. Linna on joen ja mahdollisesti löytyvien rotkojen puolelta 
äkkijyrkkä ja pääsemätön; vallien sisä- ja ulkopuolella taas on maan 
pinta usein samalla korkeudella. Vallin edessä on hauta, josta multa on 
luotu itse valliin. Vallien lukumäärä vaihtelee yhdestä aina neljään 
ja hautoja on tavallisesti yhtä monta. Kuitenkaan eivät vallit aina 
ole vieritysten, vaan on niiden välissä joskus laajempikin tasanko. 
Pääasiassa tällaisia ovat ne Vjatka- Kama- ja niiden olkajokien 
varsilla, eli voimme lyhyyden vuoksi sanoa Perman aloilla olevat 
muinaislinnat, joista prof. J. R. Aspelin perustavassa kirjassaan »Suo- 
malais-Ugrilaisen muinaistutkinnon alkeita» venäläisten lähteiden mu¬ 
kaan kertoo *) ja joissa on löydetty tuhkaläjiä, uunin sioja, pajapaik- 
koja tahi ihmisluurankoja ja joko luukaluja, taikka rautakauden esi¬ 
neitä. Samanlaisia ovat N. A. Tolmatsehovin kertomat linnat Ka- 


Ne paikat, joissa linnojen muodoista annetaan tietoja, ovat sivut: 
127, 128, 130, 224, 220, 227, 243. 

sanin läänissä. *) Erittäin näitä linnoja kuvaavana luulisin Polivano- 
vin kertomusta Mainin linnasta Spasskin piirikunnassa Kasanin lää¬ 
niä. Hän sanoo: »Vaikeata olisi löytää mukavampaa paikkaa linnoi¬ 
tusta varten. Se sijaitsee ulospistävällä niemekkeellä, jonka pinta 
on säännöllisen kolmikulman näköinen ja kohoaa 85 jalkaa Maina- 
joen ylitse. Niemekkeen rinteet ovat jo aikoja sitten olleet metsästä 
paljaat. Kevättulva, joka peittää ympäröivät niityt, muodostaen laa¬ 
jan vesialan, niin että niemeke liittyy lähiseutuun ainoastaan ty- 
vensä kautta, jota suojelee neljä hauta- ja valliriviä. Uiko- ja sisä- 
haudan väli on 47 sashenia. Linnoituksen pemstusala on kolmikul¬ 
man muotoinen, jonka sivut ovat 280 sashenia ja pohja 76 sashenia. 
Tämän alan pituus ulkovallista (kolmion pohjasta) yläpäähän 168 sa¬ 
shenia. Haudat, joiden pituus ei ole yhtäläinen, ovat yhtä leveät, lä¬ 
hes 2 sashenia. Nykyänsä niiden syvyys ei ole suuri, noin 5 arsi- 
naa, ja saman korkuiset ovat myöskin vallit. Nämät taitotekoiset 
rintavarustukset ovat nykyänsä eroitetut 4 arsinan läpikäytävällä, 
joka yhdistää linnoituksen sisuksen ympäröivän kentän kanssa.« Min¬ 
käänlaisia arvokkaampia löytöjä ei ole tehty itse linnoituksessa, vaan 
sen läheisyydessä on löydetty rautakaluja.^) 

Länsi-Sipirian linnat ovat kertomuksista päättäen muutoin 
yhtäläisiä kuin Kasanin, Vjatkan ja Perman lääneissä tavalliset. 
Omskin varakuvernööri Dmitrieff-Mamonoff lahjoitti 1887 v:n suo¬ 
malaiselle muinaistieteelliselle lähetyskunnalle kaksi asemapiirrosta 
linnoista, toinen Tobolskin ja Tjumenin välisen tien varrella Irtishjoen 
lauttauspaikan kohdalla, toinen 8 virstaa Surgutin kaupungista Ob- 
joella. Molemmat sijaitsevat tasaisella maalla korkean jyrkänteen 
reunalla. Kahden haudan väliin on luotu valli, joka maapuolelta 
puoliympyrän muodossa piirittää linna-alan. Vallin sisäpuolella jyr¬ 
känteen reunalla on kaksi maakumpua, jotka Surgutin linnassa ovat 
neliskulmaiset, Dmitrieff-Mamonoff sanoi kaivamalla tutkineensa kum¬ 
puja IrtishTn lauttauspaikalla olevassa linnassa, vaan ne eivät si¬ 
sältäneet muuta, kuin maata, jonka vuoksi hän päätti niitä vartio- 
kummuiksi. Tämän linnan ympäristöllä löytyi sitä paitse 15 isoa 

’) H A ToJiManeBa oör. ocTaTKaxt ^ipeBHOCTU bi. npe.afmaxi. KaaancKOH 
ryöepuiH. Neljännen venäl. Kasanissa v. 1877 pidetyn muinaistiet, kokouksen 
asiakirjoissa, Tom. I. 

■) B. H. HonuBanoBa MauncKoe ropoÄHUie bi. CnaccKOMb yl>3Ztl>, KasaucKou 
ryöepfflH. Neljännen venäl. Kasanissa 1877 pidetyn muinaistiet, kokouksen asia¬ 
kirjoissa, Tom. I. 

hautauskumpua, joista yksi tutkittuna sisälsi pronssikauden kalua.') 
M. A. Castren sanoo Irtishin varrella tarinan mukaan olevan yhtä 
monta tshudilaislinnaa, kuin siellä löytyy korkeita niemekkeitä. »Luon¬ 
nollisesti — jatkaa hän, — oli niissä itse jyrkänne tärkeimpänä varus¬ 
tuksena, vaan samoin kuin (ostjaakkilais-)kieli eri sanoilla nimittää 
mäkeä, unt ja linnaa wäs’ 1. wäds’, todistaa myös tarina yhteydessä 
vielä säilyneiden maavallien ja hautojen kanssa, että ihmiskäsikin 
täällä on vamstuksia johonkin määrin lisännyt». Useat näistä ovat 
historiallisista todistuskappaleista päättäen vanhoja Ostjakki- ja Ta- 
tari-linnoituksia.^) Myöskin Obin varrella kertoo hän ostjaakkien lin¬ 
noja olevan korkeilla jyrkillä niemekkeillä, »joilla nyt tavataan aino¬ 
astaan maakumpuja, särkyneitä nuolia, ruostuneita keihäitä, rauta¬ 
paitoja ja muita sodan jätteitä».^) Gorodistjeiksi sanotaan myöskin 
korkeita luonnollisia hietakukkuloita, joilla ei tätä nykyä näy mitään 
ihmisten tekemiä vamstuksia."* *) Kuinka kauvas itäänpäin noita 
vallitettuja rantaniemekkeitä ulettuu en tiedä; Minusinskin piiri¬ 
kunnassa Jenisein latvoilla, missä vuorimaita löytyy, tavataan jo 
korkeilla jylhillä vuoren kukkuloilla raskeankarvaisista (hieta-?) kivilaa- 
toista rakennettuja vallituksia ^). 

Prof. J. R. Aspelin on myöskin antanut tietoja ^) eräästä Tve¬ 
rin läänissä näkemästään linnasta, joka yleiseltä luonteeltaan on yllä- 

') Kertomus tuosta hautakummusta ynnä kartat S. M. Yhd:n hallussa. 

M. A. Castren, Nordiska resor o. forskn., II, s 58, 59. 

M. t, s. 100. 

*) Yhden sellaisen näin v. 1877 Samarovan kaupungin lähellä, Irtishin 
suulla; kehää muodostavat hietahaijat jättävät väliinsä syvän haudan eli kat¬ 
tilan. (Kuvattu Kyläkirjaston Kuvalehdessä v. 1888, B-saija, N:o 5). 

Tuollaisen näin v. 1887 Orgavuorella lähellä Podkamenin kylää 
Mustan Jusjoen varrella Jenisein länsipuolella (kuvattuna Kyläkirjaston kuva¬ 
lehdessä v. 1888, B-sarja, N:o 9). Kivet vallissa ovat liitosainetta käyttämättä 
ladotut päällekkäin; vallihautaa ei ole. Vuoren suoraa jyrkännettä pitkin ai¬ 
dattu ala on kahdessa osassa; niiden väliin muodostuu etupiha eli sortosola, 
jota suojelee esivalli. Vallien korkeus on 1,50—2 met. — Linnan sisäpuolella 
näkyy myös pieniä kivikehiä, ehkä jäännöksiä asumuksista. — Toinen saman¬ 
lainen linna, vaikka yksinkertaisempaa muotoa, löytyy Podkamenin ja Batana- 
kovan kylien välillä tien varrella; sen kuvasi Muinaismuisto-yhdistyksen kol¬ 
mas lähetyskunta v. 1889. Eräässä noin 4 virstaa Parnan kylästä Boshe- 
oseron luona olevassa linnassa on kansan kertomuksen mukaan vallihaudatkin. 
(J. R. Aspelin, Jenisein retkellä, IV, U. Suometar, 1887 N:o 206). 

*’) Hautakummut Bjeshetsin kirkon luona Tverin läänissä, S. M. Yhd:n 
Aikak. 1. s. 11 seur. 

kerrottujen Permalaisten kaltainen. Bjeshetskin kirkon luona Molo- 
gajoen varrella on erään luoman ja notkon välistä niemekettä 
multavallilla katkaistu. Niemen kärjessä on hautakummun tapainen 
3—5 kyynärän korkuinen jyrkkä maapahka, »Koska tuosta kum¬ 
musta pistää linnan reunuksiin katoava vallinylennys, ikäänkuin sii¬ 
pinä kummallekin puolen» ei ota H:ra A. päättääkseen »onko tuo 
kumpu hautakumpuna pidettävä, vai onko se ehkä linnoituksessa 
toimittanut jonkinmoisen tornin virkaa». Ei näytä mahdottomalta, 
että se voisi olla samanlainen vartiakumpu, kuin ne, joita olemme 
Sipirian linnoissa nähneet. 

Suomen sukuisten Merj alaisten muinaisilla aloilla Kostro- 
man ja Vladimirin lääneissä ei mainittua linnamuotoa myöskään 
puutu, vaan tavallisempia kuitenkin näyttävät olevan täydellisesti 
ympyräiset kehälinnat. Tällaisia ovat näet useimmat kreivi Uva- 
rovin kuvaamista linnoista, joihin hän ylimalkaan liittää hyvin 
vaillinaisia kertomuksia. Uvaroff arvelee noiden »gorodistjein» ole¬ 
van Megan kansan rakentamia, koska ne »melkein aina löytyvät 
lähellä vanhimpain aikojen merjalaisia hautauskumpuja«. »Sitäpaitse« 
sanoo hän, »niissä löydetyt rautakalut kieltämättä osoittavat niiden 
kuuluvan rautakauteen, siis, siihen aikaan, jolloin näillä seuduin asui 
Merjalainen kansakunta.») 

Ennenkuin siirrymme Länsi-Venäjälle täytyy meidän, vielä 
mainita pari sanaa samanlaisista muinaisjäännöksistä Itämeren maa¬ 
kunnissa. Yleisenä eroituksena linnoissa lättiläisillä ja virolaisilla 
aloilla huomauttaa Kruse, että edelliset ovat »melkoisesti (100—160 
jalkaa) korkeat sekä päältä tasaiset, virolaiset taas ovat matalam¬ 
mat, vamstetut yhdellä kehävallilla, joka on 20—40 jalkaa korkea 
ja piirittää jokseenkin tilavan pihan (bedeutenden innem Raum), 
jonka keskellä tavallisesti on kaivo«^). Hänen kuvaamansa linnat 
ovat melkein poikkeuksetta yhdellä vallilla varustetut. Virolaisten 
linnoista Saarenmaalla ja Muhonmaalla antaa Holzmayer^) tarkem¬ 
pia, tietoja. Saarenmaalaiset perustivat linnansa keskelle rämettä, 
tahi ympäröitsivät niitä ainakin kaivannoilla, Ympyräinen tai soi¬ 
kea valli tehtiin kivestä ja mullasta, joskus käytettiin luonnollisia 
maaylänteitäkin. Vallien välinen piha on kuitenkin aina ympäröit- 
sevää maata korkeammalla. Jokaisessa linnassa on kaivo. Useim- 


') A. Uvaroff Les Meriens, s. 63, 64. 
Fr. Kruse, Necrolivonica, s. 6 
J. B. Holzmayer, Osiliana I. 

missä on kaksi porttia ja muissakin löytyy ainakin epäselviä jälkiä 
toisesta portista; porttivarustuksia on myös käytetty. Vallin harjaa 
pitkin juoksi kivinen rintasuoja tahi puinen paaluaita. Linnan kos¬ 
kelle, jossa oli asuinrakennuksia, mahtui tuhansia ihmisiä ja elu¬ 
koita. — Kaikkia tällaisia linnoja sanotaan yleisellä nimellä maa- 
linnoiksi tai Linnamäiksi (saks. Bauerberg, Bauerburg). Erityi¬ 
sistä nimityksistä mainittakoon Linnapää, joka Suomessakin tava¬ 
taan. Linna näkyy olleen yhteisenä pakopaikkana koko kihlakun¬ 
nalle. Saksalaisia ja Novgorodilaisia vastaan puolustivat itseänsä Vi¬ 
rolaiset ja Liiviläiset tällaisissa varustuksissa vielä 1200-luvulla, vaan 
rahalöydöt, esim. Konrad II:n raha, v. 1027—1039, *) Muhonmaan Kai¬ 
vauksitta on kuitenkin mahdotonta sanoa, mitkä linnat ehkä vanhem¬ 
malla, gotilaisella, rautakaudella ovat syntyneet, mitkä myöhemmällä. 

Samokvasoff, joka Pietarin, Novgorodin, Moskovan, Kurskin, 
Tshemigovin, Harkovin ja Kievin läänissä on tutkinut muinaislin¬ 
noja, sanoo niiden sijaitsevan jyrkillä rantaylängöillä, tai alavilla 
niityillä, ja silloin olevan kokonaan veden ympäröiminä. Muoto on »kol- 
mikulmainen, puoliympyräinen, kehänkaltainen ja munan muotoinen». 
Kertomuksensa on kuitenkin niin pintapuolinen, ettei ilmoita, missä 
eri muodot tavataan, saatikka löydettyjen esineiden muotoja. Fun- 
duklei kuvaa Kievin läänistä^) useita ympyräisiä joko tasaisella 
arolla, taikka multakummuilla, sijaitsevia linnoja, joissa on 2 ja 3: 
kin kehävallia. Koska ympyräiset kehävallit paitse Länsi-Venäjällä 
ovat tavalliset myöskin Puolassa ja Saksanmaan itäosissa, joilla 
paikkakunnilla jo historian ensi valon siellä koittaessa tiedetään Slavi- 
laisia kansoja asuneen, ovat ne käsiteltävät yhdessä niiden kanssa. 

Saksanmaalla on nimittäin 1:0 täydellisesti suljettuja ja puoli- 
ympyränmuotoisia kehälinnoja (Rundwälle) ja 2:0 pitkiä maakunta-suojia 
eli rajavallia (Langwälle). Ensimäiseen luokkaan kuuluvat linnoitukset 
ovat useimmiten multa-, vaan myöskin kivi- ja »kuona-»valleja. 

1. Mullasta rakennetut suljetut kehälinnat sijaitsevat Jähnshn 
tietojen mukaan verrattain tasaisilla, isompia jokia puuttuvilla mailla, 
missä ei luonto yhdeltäkään puolen ole paikkaa varustanut, taikka 
myöskin rämeiden keskellä. Soikean eli ympyräisen vallin kes¬ 
kellä on kattilan muotoinen syvennys, jonka pohja tavallisesti on 

') Fr. Kruse, Necrolivonica, Beilage D, s. 18. 

^D. Samokvasoff, 3 :nen venäl. muinaist. Kievissä 1874 pid. kokouksen 
asiakirjoissa Tom. I. 

H. 4)yiwyKJieH, 06o3p'BHie Momjn., BanoBi. n ropoOTnit KieBCKOu ryöepniH 


1848. 

ympäröitsevää maata korkeammalla, sekä syvennyksillä tahi kum¬ 
muilla, jopa penkereilläkin varustettu. Valli vaihtelee paljon kor¬ 
keudeltaan 5:stä aina 60:neen jalkaan, viettää ulospäin jokseenkin 
jyrkästi, tehden 25—40:nen asteen kattavuuden, ja sisällepäin milloin 
jyrkkään milloin loivaan. »Kattilan» avaruus on usein niin suuri, 
että sinne mahtini enemmän kuin 1000 miestä, toisinaan taas niin 
pieni, että tuskin lOOdle hengelle on tilaa. Kehän halkasija vaihte¬ 
leekin sen mukaan 20:sta askeleesta moneen sataan. Joskus tavataan 
vallin sisäsyrjässä penger, jolla muka puolustajat vallin harjan ta¬ 
kana voivat seisoa suojassa ja josta vihollisen rynnätessä, oli helppo 
astua 2—4 askelen levyisen harjan yli. Välistä kiertelee myös 
vallin sisäsyrjää pitkin hauta, josta maata on luotu valliin ja jonka 
tarkoitus arvellaan olleen suojella linnassa olevia perheitä ja niiden 
tavaraa sekä niitä, jotka valleilla seisoville taistelijoille ojensivat 
keihäitä ja heittokiviä. Tällainen järjestelmä oli muka tarpeellinen 
varsinkin sellaisissa linnoissa, missä pohjanpinta vallipiirin keskellä ko¬ 
hosi vallia korkeammalle ja jotka siis eivät muualla kuin vallihaudassa 
voineet tarjota turvallista olopaikkaa. Hautaa vallin edessä, jota ny¬ 
kyajan linnoissa ei saa milloinkaan puuttua, löytyy harvoin; sitä 
vastoin on muutamissa matala ulkovalli. *) 

Kähälinnoja tavallisemmat ovat kuitenkin »puolikuun muotoi¬ 
set» paikkain sulut. Niitä tavataan kahden laakson tahi joen yhty- 
mäpaikassa, missä niiden välinen maapalsta, kallionkieli, tai vuori- 
harjanteen pää puoliympyräisessä kaaressa käyvän vallin kautta on 
suljettu eli eroitettu ulkopuolella olevasta maasta. Kolmella puo¬ 
lella on sen vuoksi tavallisesti jyrkät vuorenseinät; neljännellä alkaa 
valli siinä kohden, missä pääsy vuorelle vierteen loivuuden kautta tulee 
mahdolliseksi, matalana, vaan nousee ja vahvistuu vähitellen siihen 
kohtaan saakka, kusta varsinainen hyökkäys on ollut odotettavissa, 
ja pienenee sitten jatkuessaan pienenemistään. Vallin korkeinta 
kohtaa, josta on näköala koko seudun yli, sanotaan otsaksi (»Stim»). 
Tällaisetkin linnoitukset ovat välistä matalalla etuvallilla varustetut, 
jolloin vallien välinen ala on linnan päällystää matalammalla, vaan 
kuitenkin tason ulkopuolella olevan maapinnan kanssa, sekä tavalli¬ 
sesti yhtä suuri kuin pesälinnan pinta-ala. — Tasaisilla mailla on 
tällaisilla linnoilla tavallisesti kahdelta eli 3:lta puolelta rajana joki 
tai suomaat. 


‘) Gesch. d. Kriegsw. s. 452—462. 

Ympyräisten linnoitusten joukkoon lukee Schuster*) myöskin 
tasangolla löytyvät, maasta luodut isot, korkeat kummut (»Spitz- 
wälle»), joita ei ole puolustusta varten, vaan ainoastaan vartiopaik¬ 
koina käytetty. Niiden päällä on usein nurmen alla tuhkakerros, 
jäännöksenä niistä valkeista, joita vartijat merkin-annoksi ovat polt¬ 
taneet. Muutamissa on matala rintasuoja. Niitä löytyy Saksan¬ 
maan koillisissa osissa ja ovat samanlaisia kuin n. s. »Kurganit» 
Venäjän aloilla. 

Nelikulmaisia vallia mainitaan Etelä- ja Länsi-Saksassa, vaan 
koska no enimmäkseen ilmaantuvat aloilla missä Roomalaiset kauvan 
aikaa ovat viipyneet ja niiden läheisyydessä tavallisesti löytyy jälkiä 
roomalaiseen tapaan rakennetuista tiilimuureista, on niitä pidetty 
myöhemmän aikuisina kuin edellä kerrotut. — Pohjois-Saksassakin 
on joskus tavattu samanmuotoisia linnoja, joita arvellaan frankilai- 
siksi Kaarlo Suuren ajoilta. 

Kivilinnat (»Heunburgen», »Hiinenringe») sijaitsevat seuduilla, 
missä vuoret pistävät ulos tasankomaille, sekä vuoristossa. Ne pii¬ 
rittävät aina vuoren kukkuloita ja ovat rakennetut semmoisille pai¬ 
koille, missä paljon vallallaan olevia kiviä on ollut saatavissa. Kiviä 
on koottu eli ladottu päällitysten ilman kalkkilaastia tahi muuta 
yhdistyssidettä. Joskus muurin korkeus nousee 20:een, 30:een jal¬ 
kaan, välistä se on ainoastaan 3 jalkaa. Leveys, joka juurella on 
isompi kuin vallin harjalla, vaihtelee myös. Kehän muotoisen pesä- 
linnan ympärillä käy usein vielä ulkovalli, joka muodostaa joko 
samanlaisen kehän, taikka epäsäännöllisen, vuoren juurellekin 
saakka ulettuvan piirin. Tähän esilinnaan, jonka arvellaan tarkoi¬ 
tetun tyyssijaksi puolustusväelle, vie ulkoapäin portti eli aukko 
vallissa. 

Noiden kehävallien tarkoituksesta ja rakentajain kansallisuu¬ 
desta on tutkijoilla ollut hyvin erilaisia mielipiteitä. Muutamat 
ovat niitä pitäneet yksinomaan pakopaikkoina, joihin vaaran hetkinä 
väki tavaroineen päivineen vetäytyi piiloon. Toiset varsinaisina lin¬ 
noina eli leiripaikkoina, toiset uhripaikkoina. Viimeksi on R. Behla koet¬ 
tanut johtaa tutkimuksia uudelle tolalle. Ensimäistä ehdotusta vastus¬ 
taa hän etenkin siitä syystä, että monet tuollaiset jäännökset ovat siihen 
tarkoitukseen liian pieniä, ja että ovat olleet ihan kylien vieressä, 
jotapaitse historiallisista lähteistä VIILltä ja IXdtä vuosisadalta tie- 

') O. Schuster, Die alten Heidenschanzen Deutschlands. s. 6. 

detäan, että täkäläisillä kansoilla tällaisissa tiloissa oli tapana paeta 
metsiin sekä puusorroksien taakse.’) 

Ei sekään mielipide mainitun tutkijan mukaan pidä täydelli¬ 
sesti paikkansa, että kaikki olisivat linnoja, sillä ainoastaan osa näistä 
valleista sopii siksi, nimittäin sellaiset, joilla on linnoituksille so¬ 
piva asema vuorilla taikka muilla luonnon vamstamilla paikoilla 
ja joilla on rintavarustus taikka etuvallit. Meeklenburgilaisissa ja 
pommerilaisissa asiakirjoissa X:ltä ja Xldtä vuosisadalta mainitaan¬ 
kin sellaisia paikkoja nimenomaan nimellä east ra. Löytyy myöskin 
eräs varsin valaiseva tieto muutamalta arapialaiselta kirjailijalta Ibra¬ 
him ibn Jaeubilta (Abraham Jakopinpojalta), joka luultavasti seurasi 
sitä maurilaista lähetyskuntaa, joka v. 973 kävi Keisari Otto I:n pu¬ 
heilla Merseburgissa ja sieltä jatkoi matkansa Itämerelle saakka. 
Hän kertoo slavilaisten linnarakennuksesta seuraavalla tavalla: »Kun 
he tahtovat perustaa linnan, etsivät paikan, jossa on hyviä laitu¬ 
mia sekä runsaasti vettä ja rämeitä; siihen aitaavat ympyräisen tahi 
nelikulmaisen kohdan, aina sen mukaan, minkä muotoisen ja suurui¬ 
sen linnan aikovat tehdä. Paikan ympäri kaivavat he haudan ja 
luovat kokoon siitä nostetun maan, jota laudoilla ja hirsillä takovat 
kunnes se tulee kovaksi kuin savi. Kun muuri (valli) on kylliksi 
korkea, määrätään portin sija, josta puusilta rakennetaan haudan 
ylitse. «^) Tuo kertomus, sanoo Behla, sopii täydellisesti niihin linnaval- 
leihin, joita vanhoilla slavilaisilla aloilla esim. Lausitzissa vielä näkee 
soissa, ympyräisien vesihautojen piirittäminä. Niiden slavilaista 
alkuperää todistaa myöskin niistä löydetyt saviastiani kappaleet, joi¬ 
den merkityksestä vasta lisää. 

Toiset kehävallit taas, joista yllämainitut tunnusmerkit puut¬ 
tuvat, eivät ole voineet linnoja olla. Useat niistä ovat niin pieniä, 
että 30—40 miestä töin tuskin saa tilaa niiden sisällä; valli on mo¬ 
nasti liian matala linnaksi ja puuttuu rintavarustusta sekä on usein 
huomattu sisältävän enimmäkseen hiiltä ja tuhkaa, jotka rakennusai¬ 
neet ovat linnassa varsin sopimattomat. Myöskin puuttuu valli- 
hauta ja porttiaukko. Sitä paitse tavataan valleja alankomailla, ta¬ 
saisella kentällä tai rämeessä, vaikka muutaman sadan askelen päässä 
olisi ollut vuorenharjanne, joka kaikin puolin olisi paremmin sopinut 

') R. Behla, Die vorgeschichtlichen Rundwälle im östlichen Deutsch¬ 
land, s. 42, 43. 

R. Behla, m. t., s. 50. 

linnapaikaksi. Eivät myöskään löydetyt esineet, joista sota-aseet 
ylimalkaan puuttuvat, viittaa sotaisiin tarkoituksiin. 

Sen sijaan arvelee mainittu tutkija näiden muinaisjäännöksien 
seuraavista syistä paremmin sopivan uhri- tai pyhiksi palveluspai¬ 
koiksi: vallin ympäristössä löytyy tulensijoja, jotka muka sopivat uhri- 
lihan keittopaikoiksi; ainoastaan vallin sisäpuolella ollen voisivat ne 
olla pakolaisten taikka vartijaväen jättämiä. Vallien läheisyydessä on 
usein löydetty kupinmuotoisilla syvennyksillä vamstettuja kiviä, jotka 
lienevät uhritoimituksiin kuuluvia ja samoin ovat lähiseudut taval¬ 
lisesti täynnä hautauskumpuja; pyhällön ja kalmiston arvelee hän aina 
varsinkin muinaisuudessa olleen lähimmässä yhteydessä. 

Vallipiirin keskeltä on löydetty saviliitteen sekaisia kerroksit¬ 
tain läjättyjä kivikokoelmia ja isoja kiviä pöydänkaltaisella päällys- 
pinnalla, jotka eivät näytä yksinkertaisilta tulensijoilta, vaan pikem¬ 
min hävitetyiltä kivialttareilta. Sieltä on myöskin saatu talteen epäju¬ 
malankuvia, suitsutusastioita ja kappaleita tavattoman isoista savi¬ 
astioista, jonka kaltaisia historiallisista todistuskappaleista tiedetään 
juomauhreissa muinoin käytetyn. Yksi tärkeimpiä syitä on myös¬ 
kin se, että muutamilla tuollaisilla muinaisjäännöksillä ennen tiede¬ 
tään olleen slavilaisia epäjumalan temppeleitä, ja että niiden hävi¬ 
tettyä, käännytyksen aikana, samalle paikalle rakennettiin kristittyjä 
kappeleita ja kirkkoja. — Vallin ympyräisen muodon, valliharjan le¬ 
veyden ja sen sisäpuolella joskus tavattavat portaan tapaiset pen- 
keret (»Terrasse»), jotka näyttävät, sirkusrakennnksen kaltaisilta, se¬ 
littää Behla sillä tavoin, että kansa, joka jumalanpalveluksissa mie¬ 
hissä oh saapuvilla, seisoi ympyrässä vallinharjalla ja sen penke¬ 
reillä kehäpiirin keskellä tapahtuvaa uhria katselemassa. 

Myöskin Galitiassa ja Venäjällä tavattavia tällaisia kehävalleja 
arvellaan pyhällöiksi. 

Kysymykseen, mikä kansaheimo multavallia on rakentanut, 
ovat tutkijat vastanneet eri tavalla aina sen kansan eduksi mihin 
tutkija itse on kuulunut. Siinäkin kohden on kaivauksien kautta 
viime ajoilla tullut seikkaperäisempiä näkökohtia ilmi. Tunnettu 
saksalainen tiedemies Virehow on tullut siihen päätökseen, että luo¬ 
tettavia tietoja tässä suhteessa eivät anna epävarmat historialliset 
ilmoitukset, ei nimitys, ei rakennusaine, eikä vallien ulkonainen 
muoto, vaan ainoastaan ne saviastiat, joita vallituksista on löydetty. 

Hän on ollut huomaavinaan, että eräs laji törkeäntekoisia kor- 
vattomia harmaankarvaisia astioita, jotka ovat koristetut tavallisesti 

kolmella rinnakkaisella «aaltoviivalla» (Wellenlinie) yläreunassa, ovat 
slavilaisia. Tällaisia saviastioita on tavattu vallikehissä Rygenin 
saarella ja Itä-Saksassa sekä kaikkialla länsi-slavilaisilla aloilla, 
niinkuin Bohemiassa, Mährenissä ja Puolassa sekä Dniesterin var¬ 
rella, Toiset, keltaisenpunaiset tai mustankiiltävät, koristamatto- 
mat ja korvakkeilla varustetut saviastiat pöhöttyneestä tai kivihitus- 
ten sekaisesta aineesta ovat slavilaisajan takaisia eli germanilaisia. 
Kolmas laji on sinertävää, kovaksi ja kalisevaksi poltettua, hie¬ 
noa ainetta; koristukset puuttuvat; toisinaan löytyy laserausta. Nä- 
mät ovat viimeiseltä slavilaiselta ajalta (XI—^XIII vuosisadalta). '). 
Sen mukaan jos slavilaiset tai germanilaiset saviastiat ilmestyvät 
yksin tai sekaisin, ryhmittelee Behla kehävallit kolmeen luokkaan: slavi- 
laisiin, slavilais-germanilaisiin ja germanilaisiin. Tällaista määrittele¬ 
mistä tukevat muka historiallisetkin tiedot mainittujen kansakuntien 
muinaisista asuinsijoista, saviastioissa löydetyt rahat ja vallien lähei¬ 
syydessä olevien hautauspaikkojen kalusto. Germanilaiset vallit olisi¬ 
vat siis saaneet alkunsa jo keskipalkoilla viimeistä vuosituhatta e.Kr. 
ja olleen käytännössä kansanvaelluksiin asti; slavilaiset taas olisivat 
syntyneet kansainvaellusten jälkeen, eli VTnen ja XTnen vuosisadan 
välillä, vaan olleen vielä myöhemmin käytännössä.^) — Noista mui¬ 
naisjäännöksistä on kuitenkin löydetty myöskin kivi- ja metallika- 
luja. Kivikalut esiintyvät sekä slavilaisissa että slavilaisajan takai¬ 
sissa kerroksissa; pronssiesineet paraiten slavilaisajan takaisissa ja 
rautaesineet slavilaisissa valleissa. 

Kivivallien rakentajain kansallisuutta määrätessä tulevat myös¬ 
kin Keltiläiset Bohemian alkuväestö kysymykseen. Kivivallit Sak- 
senissa ja Bohemiassa ovat näet aivan yhdenkaltaisia, josta voisi 
luulla niiden olevan saman kansan tekemiä. Erityisiä keltiläisiä sa¬ 
viastioita ei kuitenkaan tunneta; sen sijasta on keltiläisiä rahoja 
muutamista tänlaatuisista linnoituksista, ja toisista taas slavilaisia 
esineitä. Mistään yhteisestä kansallisesta alkuperästä niiden suh¬ 
teen siis ei voi puhua.^) 

Sulatetuista kivivalleista, joita Saksassa on tavattu. Shlesiassa, 
Ylä-Lausitzissa, Saksenissa, Thyringenissä, Spessartissa ja Rheinin 


‘) R. Behla, m. t., s 14—16. 
Behla, m. t., s. 39. 
Ibidem, s. 38. 

maakunnissa ’) käsittelen alempana yhteydessä samanlaisten muinais- 
jätteiden kanssa Bohemiassa. 

Erehdystä mainittujen tutkijain menetystavassa on epäilemättä 
se, etteivät kansallisuuden määräämisessä ole kaikkia vallituksissa 
löydettyjä esineitä pitäneet samanarvoisina. Ratkaista kysymystä, 
sikäli kuin se koskee multavallituksia, miltei yksistään saviastioiden 
nojalla, näyttää pikemmin jonkinlaiselta taikatempulta kuin perus¬ 
teelliselta tieteelliseltä tutkimukselta, jonka ehdottomasti täytyy ottaa 
varteen kaikki ne asianhaarat, jotka asiaan voivat vaikuttaa. 

2. Varsinaiset Rajavallit (»Langwälle», Landwehren») ovat use¬ 
amman peninkuorman pituisia, suoria, kaartavia tai katkonaisia, taval¬ 
lisesti maasta (harvoin kivestä) rakennettuja vallituksia Saksan ta¬ 
sangoilla. Usein on niiden edessä vallihauta, välistä se puuttuu; 
toisinaan tavataan 2 tai 3:kin rinnatusten aina sen mukaan mi¬ 
ten maan luonto on vaatinut. Ne ovat ylimalkaan matalammat 
kuin kehävallit, vaan suoj aavat kuitenkin hyvästi täysikasvuisen 
miehen. Ne sijaitsevat usein vielä nytkin seura-piiri- ja maakunta¬ 
rajoilla, josta voi päättää, että niiden tarkoitus on ollut suojella ra¬ 
joja, jotka muinaisina aikoina eivät vielä olleet niin varmoja, kuin nyt. 
Suuremmoinen esimerkki sellaisista rajavalleista on mainio »Dan- 
nevirke», joka tanskalaisen kuninkaan Gorm vanhan (f noin 940) 
lesken Thyra Dannebod’in toimesta rakennettiin Tanskan niemimaan 
suojaksi Slesvigin eteläosaan, Slienin vuonon ja Treenejoen välille, 
joka laskee Eiderjokeen. Vanhemmat tätä ovat kuitenkin sen itä- ja 
eteläpuolella olevat »Östervolden» ja »Kurvirke». Viimeksimainittua, 
jonka Saksalaiset mainitsevat nimellä »Cograben», teki tanskalainen 
kuningas Godfred v. 808 Kaarle Suuren hyökkäyksien johdosta lo¬ 
pullisesti lujaksi varustukseksi, ja lienee rakennuttanut sen länsipää- 
hän erityisen Kurborg nimisen linnan. Näiden multavallien eteen, 
jotka paikoin ovat 20:kin jalkaa korkeita, on kaivettu syvä hauta; 
Dannevirkessä on kaivauksien kautta paikoin huomattu kivimuurin 
olevan runkona vallissa.^) — Samanlaista tarkoitusta kuin rajaval¬ 
lit, palvelevat pitkät, joko vedellä täytetyt tai kuivat haudat, joiden 
kumpaakin reunaa seuraavat haudan kaivamisen kautta syntyneet 
matalat vallintapaiset paltot.^) 

*) R. Behla, s. 11. 

^) C. C. Lorenzen, De sydslesvigske Befaestningsvaerker, Armaler for 
Nord. Oldkyndighed, v. 1859. 

^) O. Schuster, Die alten Heidensckanzen Deutschlands, s. 9. 

Majori Schuster on koettanut näyttää, että Pohjois-Saksan lin¬ 
noituksia on ryhmitelty varsinaiseen puolustusrintaan. Vaikka hä¬ 
nen mielipidettään on todistettu perättömäksi, varsinkin sen vuoksi, 
että kehävallit eivät ole kaikki sotavarustuksia, eivät saman ajan, 
eivätkä saman kansan luomia ja että sellaiset linnasarjat eivät ole 
muinaisuuden käsitystavan ja olosuhteiden mukaisia,*) ansaitsee se 
kuitenkin mainitsemista sen vuoksi, että se antaa käsityksen linnoi¬ 
tusten asemasta toisiinsa. Hän on näet huomannut kolme isoa linna- 
sarjaa Elben ja Weichselin välillä: eteläisin ja isoin käsittää noin 300 
kehä-linnaa ja muuta ympyrän muotoista maavallia ja seuraa erästä 
vanhaa kauppatietä, joka »via regian» nimellä Meissenin tienoolta 
(Elben varrella) Königsbriickin, Kamenzin Bautzenin ja Görlitzin 
kautta juoksee Breslaun kohdalle Oderin varrella. Tiheimmässä on 
linnoja Meissenin paikoilla sekä Kamenzin ja Görlitzin välillä Ylä- 
Lausitzissa. Tämän ryhmän pohjoispuolitse juoksee useita raja- 
valleja, etenkin Grossenhainin, Senftenbergin ja Muskaun tienoolla 
jotka hyvin sulkevat maakuntaa pohjoista kohti. — Toinen, edelli¬ 
sen pohjoispuolella oleva, linnasarja alkaa monilukuisilla rajavalleilla 
Dessaun tienoilla, saavuttaa keskustan Luckaun ympäristöllä, jossa 
löytyy paljon kehälinnoja ja jatkuu taas rajavalleilla Beeskowin kautta 
koillista kohti Frankfurtiin Oderin varrella. — Kolmanteen sarjaan 
kuuluu suurimmaksi osaksi pitkiä hautoja, kanavia ja rajavalleja, jotka 
alkavat Oderin itäpuolella Neusalzin tienoilla, saavat Schrimmin 
luona Warthe-joen polvessa lujimman asemansa ja jatkuvat vielä 
kauvemmaksi itäänpäin.^) 

Osassa Bohemian ja Saksan vuorimaiden kivilinnoja on huo¬ 
mattu varsin omituinen seikka. Lisätäkseen vallin kestävyyttä ovat 
rakentajat ankaran tulen avulla sulattaneet kiviä, niin että ulkosyr¬ 
jän pinta on lasittunut. Virchowin tutkimuksien nojalla arvellaan 
lasiutumisen tapahtuneen sillä tavoin, että kivien väliin rakennetta¬ 
essa on asetettu hirsiä, joita sitten on sytytetty palamaan. Lin¬ 
nojen ikää ja rakentajain kansallisuutta määrätessä on vähemmin 
johtoa löydöistä. Se seikka, että niillä seuduilla missä tiettävästi 
kelttiläistä väestöä on asunut, nim. Bohemiassa, Pohjois-Ranskassa 
ja Skotlannissa, tavataan tuollaisia »kuonavalleja», arvellaan todista¬ 
van, että tämä rakennustapa on mainitulle kansalle omituinen. Huo¬ 
mattavaa kuitenkin on, että muutamissa on löydetty slavilaisia savi- 


*) Behla m. t. s. 45, 46. 

^) O. Schuster, m. t., s. 69. 



XVIII 


astioita. Kuonavallien ikää ei voi tarkoin määrätä. Ylimalkaan 
arvellaan niitä, muutamista poikkeuksista, puhumatta, käytetyn vii¬ 
meisellä vuosituhannella e. Kr. s. ja ehkä vielä sitäkin vanhempina 
aikoina.*) Esimerkkinä tuollaisista mainittakoon linna Katowitzin 
luona Bohemiassa.^) 

Nykyisen Unkarin länsiosassa, ansaitsevat mainitsemista 
Avarilaisten «Hringi»-nimellä tunnetut maakuntavamkset Theissvirran 
tienoilla, jotka Kaarle Suuri v. 796 lopullisesti valloitti. Täällä löy¬ 
tyi 9 isoa, melkein kehän muotoista vallia, jotka siten olivat toistensa 
sisäpuolelle asetetut, että koko maa, rajoilta aina keskipisteesen 
saakka, jakautui ympyräisiin palstoihin eli vyöhykkeisin. Nuo val¬ 
lit, joiden rakentamisessa ei ole kammottu mitään paikkakunnallisia 
vaikeuksia, ovat tehdyt seuraavalla tavalla: 20 jalan päähän toisis¬ 
taan pystytettiin kaksi yhtäsuuntaista katkeamatonta riviä 20 jalan 
korkuisia pyökki-, tammi- tai mäntyhirsiä ja paalujen väli täytettiin 
kivillä tai savella. Koko tuo runko peitettiin sitten mullalla ja tur¬ 
peilla, ja päälle kasvatettiin pensasto, joka, usein latvomalla, saatiin 
tiheäksi, läpitunkeemattomaksi pensasaidaksi. Kahden vallin väli¬ 
sellä alalla löytyi kyliä ja maatiloja, joita oli sijoiteltu niin, että ih¬ 
misen ääni toisesta paikasta voi kuulua toiseen. Valleissa, jotka ta¬ 
vallisesti seurasivat jokia tai vuorenharjanteita, oh asuntojen lähei¬ 
syydessä kapeanpuoleinen helposti suljettava portti, jonka kautta 
asujaimet voivat ylläpitää kanssakäymistä. Jos yksi vyöhyke 
valloitettiin, vetäysi kansa karjoineen, tavaroineen toisen val¬ 
lipiirin taakse, ja tämän valloitettua taas kolmannen vallin suojaan. 
Yhdestä, vallista toiseen voitiin, erään ilmoituksen mukaan, torvella 
antaa merkki; toisen kertomuksen mukaan oli vallien väli melkein 
yhtä suuri kuin ZiiriehTn ja ConstanzTn kaupunkien välimatka, jota 
on 55 kilometriä. Vallikehien halkasia pieneni pienenemistään, kun¬ 
nes vihdoin sisimmäinen, kuninkaallinen »hringi» ympäröitsi Suur- 
khanin leiriä. Tämä oli Theissin lähellä, siinä missä tavallisen ar¬ 
velun mukaan Attilan linna oli ollut. — Kun Kaarle Suuri valloitti 
sisimmäisen kehän, tapasi hän täällä äärettömiä kalleuksia, joita 
Avarilaiset kahtena vuosisatana, rosvoten kaikkialla, olivat koon¬ 
neet.^) 


*) R. Behla, m. t., s. 38 ja 39. 

^ J. Er. Wocel, Pravek zeme Ceske. 1868, kuva 58. 
^jM. Jähns, m. t, s. 692—3. 

Gallialaisten linnoja nykyisellä Ranskanmaalla mainitsevat roo¬ 
malaiset kirjailijat nimellä »oppida«. Rauhan aikana niissä ei milloin¬ 
kaan asuttu. Gallialaiset asuivat vamstamattomissa kylissä, vaan pa¬ 
kenivat vaaran uhatessa perheineen, tavaroineen tuollaiseen oppidu- 
miin, joka tavallisesti sijaitsi pääsemättömällä vuorella, saarella, nie¬ 
mellä, joessa tai jokien välissä, suossa, y. m. Täällä oli multavalli, 
joka tarkoin seurasi ylänteen laiteita ja jonka edessä oh vallihauta. 
Jos luonto joltakin puolelta teki pääsyn mahdottomaksi, heitettiin se 
paikka varustamatta. Tapana oli myös välivallien kautta jakaa op- 
pidum osastoihin, jotka järjestyksen pitoa varten olivat tarpeelliset 
ja luultavasti myöskin pitemmän puolustuksen kestäessä olivat hyö¬ 
dyksi. Asumukset sijaitsivat vähemmillä penkereillä, joiden yli lin¬ 
nan keskellä kohosi korkeampi kohta, missä päällikkö piti majaa. 
Paitse multavalleja käytettiin myöskin puuvamstuksia, niinkuin paa- 
luutuksia ja sorroksia. Nuo suojavarustukset käsittivät usein hy¬ 
vinkin suuren alan; Caesar tapasi esim. Avaricumissa 40,000 Gal¬ 
lialaista, Linnan sisässä ei kuitenkaan koko heimo aina saanut ti¬ 
laa, jonka vuoksi osan täytyi majailla sen ulkopuolella, ja silloin lä¬ 
jättiin irtonaisia kiviä suoja-aidaksi*). — Bretagne’n kuonavalleista 
kts. ylempänä. 

Britanniassa, on Jähnsin mukaan, myöskin haudalla varus¬ 
tettuja multavalleja, jotka ovat samankaltaisia kuin ylläkerrotut 
Ranskanmaalla; ne käyvät tavallisesti nimellä »castlesteedes» tai 
»chesters». Ylempänä on jo mainittu skotlantilaisista kuonavalleista. 

Tanskanmaan historian takaisista linnoista löytyy koko joukko 
julkaisemattomia piirustuksia ja kertomuksia Köpenhaminan mui- 
naistieteellisen museon arkistossa, vaan kirjallisuudessa ei niitä mi¬ 
nun tietääkseni ole yleisemmin käsitelty. Ne ovat isoja luonnolli¬ 
sia multa- tai hietamäkiä, joita on muodostettu linnoiksi kaivamalla 
syviä hautoja, joten on syntynyt mahdottomia valleja. Vallihaudan 
pohja ei ole näissä milloinkaan ulettunut veteen. Hjortholman lin¬ 
nan pihaa Samsön saarella on nähtävästi piirittänyt ainoastaan yksi 
hyvin korkea valli, joka nyt paikoittain on laskeutunut; keskellä on 
syvä kattilan muotoinen piha, josta maa on luotu ylös valliin. 
Vestborgin Voldsted (linna) Kolbyn pitäjässä samalla saarella sijaitsee 
meren rannalla, mäellä, jonka eteläpuoli äkkijyrkkänä syöksee me¬ 
reen; länsi- pohjois- ja itäpuolella kiertää kaksi korkeata, rinnak- 

') M. Jähns m. t, s. 398 seur. 

kaista multavallia isossa puoliympyräisessä kaaressa. Vallien vä¬ 
lissä on hauta, vaan ei niiden ulkopuolella. Linnan piha on syvä, 
mutta sen keskellä kohoaa kaksi pitkulaista maanpahkaa. Toisella 
rannanpuolimaisella näistä näkyy raunio kivitomista, joka luulta¬ 
vasti on myöhempää tekoa, kuin vallit. Linnan pihan laajuus on 
300 jalkaa ristiinsä*). — Tarkkaa ajan määräystä täkäläisille lin¬ 
noille ei tunneta, koska niitä ylimalkaan ei vielä ole vertailevasti 
tutkittu. Luultavasti on niitä kuten naapurimaidenkin linnoja käy¬ 
tetty ainakin pakanuuden viimeisellä ajanjaksolla. 

Norjassa sijaitsevat Ryghin mukaan muinaislinnat aina vuo- 
renkukkuloilla, jotka kohoavat useampia satoja, jopa tuhatkin jalkaa 
laakson pohjasta. Joskus on valittu saari järvessä tai vuonossa. 
Poikkeuksina tavataan suuria linnoitettuja luolia. Varustuksena on 
kaikkialla käytetty kiviaitaa eli muuria. Viimeksi mainituissa pai¬ 
koissa vedettiin aivan lyhyt muuri joko luolan suun eteen, tahi pe¬ 
rempänä poikkipuolin luolan pohjaa. Vuoren kunnailla taas raken¬ 
nettiin aita niin pitkäksi, että pääsy oli täydellisesti suljettu, jonka 
vuoksi se oli katkonnainen siellä, niissä paikka jo luonnostaan oh 
pääsemätön. Jälkiä kalkista tai muusta sideaineesta ei näy mil¬ 
loinkaan, ainoastaan pienemmillä kivillä on tukittu isompien raot. 
Muurin korkeus ja leveys vaihtelee paljon eri linnoissa, edellinen 
2:sta aina 11 jalkaan; ulkosyrjä on joskus pystysuora, sisäsyrjä loiva. 
Myöskin tavataan 2 toistensa ulkopuolella olevaa kehämuuria sekä 
muita ulkovarustuksia, niinkuin esim. pesälinnaan liittyvä lyhyempi 
etuvalli, poikki-aita ylöskäytävässä ja ylöskäytävän poskessa oleva 
varustus, josta nousevaa vihollista voitiin ampua kupeesen. — Jois¬ 
sakuissa paikoissa on linnapiirin sisällä nähty jälkiä asuinrakennuk¬ 
sista, tavallisesti ainoastaan yhdestä, tai ainakin harvoista. Missä 
ei luonnollista lähdettä ollut käytettävissä lienee taitotekoisia vesi¬ 
sammioita valmistettu. Ainakin tavataan usein sen tapaisia paik¬ 
koja vuoren kukkuloilla, — Luolien perällä on jälkinä ihmisten 

') C. Engelhard!, ja I. M. Petersen, Topografisk Beskr. v. 1874. Käsi¬ 
kirjoitus Museon arkistossa Köpenhaminassa. 

O. Rygh, Gamle Bygdeborge i Norge, Foreningen til norske For- 
tidsmindesmerkers Bevaring, Aarsberetning for 1882. s. 72—80 Vrt. myös I. 
Ross Arkaeologiske Undersögelser i Söndhordland og Rylylke, Aarsberetning 
1883 ja 1885. — Vihneiksi mainittu tutkija kertoo (Aarsb. 1882, s. 9, 10), 
eräästä vuorenkukkulaa piirittävästä kivijonosta Fjaelberissä, jonka luulee 
hajoitetuksi hautausraunioksi; paikan nimi Liinhovda muistuttaa suomalaisesta 
Linnanpäästä. 

elustamisesta hittikokoelmia ja luita. Noiden linnojen, joita enimmiten 
tavataan rantamaissa, kyläkunnan takalistolla tai sydänmaassa, arve¬ 
lee Rygh paraiten sopivan pakopaikoiksi, joihin kylän asukkaat vi¬ 
hollisten äkkinäisten hyökkäysten kestäessä vetäysivät. 

Linnojen ijän suhteen huomauttaa mainittu tutkija, että 
niitä Norjan historiallisina aikoina tiettävästi ei enää ole käytetty, 
jonka vuoksi on todennäköistä, että ne kuuluvat vanhempaan aika¬ 
kauteen. Tukea arvelulleen, että ne kuuluisivat Viikinkiaikaan, saa 
hän siitä seikasta, että aivan samanlaatuinen linna kuin ylläkerrotut 
norjalaiset, löytyy Islandin saaren pohjoisosassa Videdalenissa Huna- 
vats-Sysseliä, »Se ei voi olla — sanoo hän — vanhempi Islandin 
asuttamista Nomiannien kautta«, — joka alkoi Harald Kaunotukan 
aikana vuodesta 874 — »eikä ole myöskään luultava, että se olisi 
syntynyt jälkeen varsinaisen Islantilaisen satuajan loppua (noin 
1030)». Vaikka Rygh arvelee norjalaisten linnojen olevan viikinki- 
ajan työtä, myöntää hän kuitenkin — eräistä vanhanmuotoisista ni¬ 
mistä päättäen — että jotkut voivat olla varhemmallakin rautakau¬ 
della syntyneet. — Myöhempien tutkimuksien nojalla arvellaan suu¬ 
rimman osan puheena olevista muinaisjäännöksistä rakennetun VIILn 
ja IX:n vuosisadan kestäessä. ’) 

Ruotsin muinaislinnat osoittavat sekä asemansa, rakennus¬ 
aineensa ja muotonsa puolesta suurta yhtäläisyyttä noqalaisten lin¬ 
nojen kanssa. Niitä tavataan kaikkialla Etelä-Ruotsissa; pohjoisim¬ 
mat ovat minun tietääkseni nähty Ängermanlandissa % siis melkein 
yhtä korkealla pohjoisessa, kuin Vaasan lääni Suomen puolella, Ti- 
heimmässä on niitä Sveanmaassa, erittäin maakunnissa Mälarjärven 
tienoilla ja sen saarilla^). Muutamissa kohden ne kuitenkin eroa¬ 
vat norjalaisista ja vielä enemmän suomalaisista linnoista. Vallien 
korkeus nousee näet usein monta vertaa suuremmaksi kuin naapuri¬ 
maissa. Tavallinen korkeus on 2—4 met., vaan paljoa korkeampia 
löytyy. Niinpä Äby’n linna Toresundin pitäjässä Selebon kihlakun¬ 
taa paikoin nousee neljän mielien vartalon, s. o. noin G metrin kor¬ 
kuiseksi ^), Solviksborgin kiviaita Kärrbon pitäjässä on yhtä korkea 
(20 jalkaa = 6 met.) sekä 30 jalkaa (9 met.) leveä juurelta ja 

’) R. Behla, Die vorgesch. Rundwälle, s. 7. 

^ Vrt. K. Sidenbladh, Fornlemningar i Norrland, Antiqv. Tidskr. för 
Sverige II Del. s. 209. 

O. Hermelin, Selebo härad, käsikirjoitus Tukholman muinaistieteelli- 
sen Akatemian arkistossa. 

Bejbyborg Tillbergan pitäjässä on aina 25 jalkaa s. o. 7,50 met. kor¬ 
kea *) — Toinen eroavaisuus on siinä että ruotsalaisissa linnoissa 
ylimalkaan on rikkaampia muotoja. Niissä tavataan 2 jopa 3:kin 
toistensa uiko- ja alapuolella olevaa ympyräistä muurikehää vielä 
useammin kuin Norjassa; vrt. esim. Skofstaskans nimistä linnaa 
Westmanlandissa, jossa on 3 kehää ^). Samoin ovat muut ulkovarus- 
tukset monilukuisempia. Ei siinä kyllä, että lyhyempiä pesälinnaan 
liittyviä ulkomuureja on asetettu kahdelle ja kolmelle eri taholle 
samassa linnassa, niinkuin esim. Stälberget nimisellä vuorella Odens- 
vin pitäjässä Vestmanlandissa ja Stenbyn linna Fogdön saaressa \ 
vaan yhtä ainoata ylöskäytävää suojelee välistä kolme ja neljä¬ 
kin vallia. Sellaisia ovat linnat Sorby-metsässä Ryttemen pitä¬ 
jässä ja Wrestavuorella Vallbyn pitäjässä äsken mainittua maa¬ 
kuntaa. Sortosola, joka Suomessa on miltei tuntematon, näkyy ku¬ 
vista päättäen Ruotsissa olevan hyvin tavallinen. Joskus tavataan 
samanlaisia porttivaruksia kuin Suomessa Manterenlinnassa, eli pieli- 
puolista sisäänpäin kääntyviä kivilateita, niinkuin esim. yllämaini¬ 
tussa Beibyn linnassa y. m. — Ekhoff on eräässä linnassa Bohusin 
läänissä multavallien vieressä huomannut jälkiä paalurivistä eli ha- 
kulista ’) — Kivivallien sisäpuolella löytyy usein kokoelmia pieniä 
kiviä, joita tavallisesti arvellaan linkokiviksi »slungstenar»'^). Ne eivät 
kuitenkaan näy olevan rajoitettuja kivikasoja, niinkuin Suomessa ta¬ 
vatut (vrt. N:o 242), jonka vuoksi on epätietoista, ovatko ne ta¬ 
hallaan heittokiviksi koottuja. — Joskus näkyy vielä muurien sisä¬ 
puolella huoneen perustuksia. — Linnojen käytännöstä sanoo Monte- 
lius: »Noita linnoja ei ole ylimalkaan aivottu vakinaisiksi asuinpai¬ 
koiksi, joka seikka näkyy käyvän selville siitä, että ne tavallisesti 
sijaitsevat syrjässä asutuista seuduista ja paikoilla, joihin pääsy on 
vaikea. Pikemmin lienevät useimmat olleet lujia pakopaikkoja, 

') Herra. Hofberg, Vestmanlands fornlemningar och minnesmärken, kä- 
sikirj. Tukholman Muinaist. Akatemian arkistossa. 

R. Dybeck, Runa, 1842, 2 viliko, kuva 2. — Vrt. H. Hofberg, Neri- 
kes gamla minnen, s. 45. 

R. Dybeck, Runa 1842. 1 vihko, kuva 1. 

"'j R. Dybeck, Mälarens öar. P1X. 

H. Hofberg, mainittu käsikirjoitus. 

O. Hermelin, Öster-Rekarne härads fornlemningar; käsikirjoitus Tuk¬ 
holman Muinaistiet. Akatemian arkistossa. 

E. Ekhoff Qville härads fornminnen, s. 75. 

*) R. Dybeck. Runa, 1842, ensim. vihko, s. 12, sekä toinen vihko, s. 11. 

joissa kyläkunnan asukkaat vaaran niiatessa löysivät suojaa. Se 
yleinen luulo, että nämät linnat ovat olleet viikinkien pesäpaikkoja 
(»viikinganästen»), ei voi olla oikea; niiden asema ja muut seikat 
todistavat, ettei tätä voi ajatella ainakaan useimmista.» ’) 

»Ölandin saarella» sanoo sama tutkija, »löytyy myöskin linnoja 
joiden muurit ovat rakennetut samalla tavalla kuin nyt kerrotut, mutta ne 

eivät sijaitse vuorilla, vaan tasaisella maalla,-. Linnan muoto on 

ympyräinen talli soikea, ja jokseenkin suuri; jätteitä asumusten 
perustuskivistä on usein näkyvissä. Paraiten säilynyt saaren mer¬ 
killisistä muinaisjäännöksistä tätä laatua on Ismantorpan linna Fol- 
keslunda-kylän takamailla Länglötin pitäjässä (kuvat 375, 376, Sve- 
riges hist. I). Graniitti-paasista ja kalkkikiviliuskoista rakennettu 
muuri on luja vaikk’ei mitään jälkiä laastista ole olemassa; sen kor¬ 
keus on 3,5 met. ja vahvuus 3 met. ylhäältä, niillä paikoin missä 
se ei ole rikottu. Monta porttiaukkoa johtaa linnan sisustaan, joka 
läpimitassa on koko 124—127 met. laaja. Lukuisien huoneitten pe- 
rusmuurit linnapihassa ovat vielä monessa paikoin noin 1 metrin 
korkuiset maanpinnasta lukien ja yhtä vahvat». 

Gotlandin saarelta on F. Nordin julaissut kertomuksia 19:sta 
muinaislinnasta. Täällä löytyy sekä vuorille, että myöskin tasai¬ 
selle maalle rakennettuja kiviaitoja, multavallia ja hautoja. Välistä 
ilmestyvät ne yksitellen, välistä on kaikkea kolmea varustustapaa 
käytetty samassa linnoituksessa. Erittäin huomautettakoon tässä 
niistä rinnakkaisista haudoista, joita kahdessa paikassa, Bjersin 
luona Lärbron pitäjässä ja Baekhagenin luona Tingstäden pitäjässä 
on vedetty harjun poikki. Harju on oikeastaan kahdesta paikasta 
(molemmissa päissä) katkaistu hautaryhmillä, joissa tavallisesti on 
kolme hautaa ja niiden välissä 2 matalaa multavallia. Toisen lin¬ 
noituksen sisällä on vanhemman rautakauden hautauspaikkoja ^). 

Ruotsalaisia linnoja ei ole ylimalkaan kaivamalla tutkittu, jonka 
vuoksi löytöjen nojalla ei voida tarkoin määrätä niiden ikää. H. 
Hildebrand on karttaan merkinnyt Mälarin seutujen sekä linnat että 
rautakauden kihlakuntarajat ja huomannut että edelliset tarkoin seu- 
raavat jälkimmäisiä. Välistä on kaksi linnariviä pitkin rajaa, yksi 

') O. Montelius, Sveriges historia frän äldsta tid tili vara dagar I, s. 
322—323. 

Fr. Nordin, Om Gotlands fomborgar, Vitt. hist. o. Ant. Ak:s Mänads- 
bladl881,s. 104—108. 

rivi kummassakin kihlakunnassa. Tästä syystä ja koska linnat löy¬ 
tyvät tiheimmässä sellaisissa paikkakunnissa, missä kivi- ja pronssi¬ 
kauden jäljet vähemmin tuntuvat, tekee Hildebrand sen johtopäätök¬ 
sen, että puheenalaiset muinaisjätteet ovat rautakaudella syntyneet. 
Varmaa onkin, että moni vielä myöhemmällä rautakaudella oh käy¬ 
tännössä niinkuin esim. Björkön linna 800-luvulla *). 

Tunnettua on että Suomalaiset, Virolaiset ja Kuurilaiset tuhka¬ 
tiheään tekivät ryöstöretkiä Mälariin. Sopii senvuoksi odottaa, että 
sikäläisistä haudoista ja linnoista pitäisi löytyä jälkiä heidän vaiku¬ 
tuksestaan. Tahdon vaan huomauttaa, että Mälarin seuduilla löytyy 
paikkainnimiä, joilla on suomalainen sointu, esim. Syrjele (= Syrjälä) 
torppa Bien tienoilla ^), Pajskarstorp, Pajskarstugan torppia Kju- 
lan pitäjässä^) (vrt. »Jäturpaiskoja» Suomessa). Upplandissa löytyy 
sar- (saari?) ja la-päätteisiä nimiä, niinkuin esim. Pensarmyra, 
Sixarby (= Sikosaari), Kadala, Käppala, Mortala, Tinala, Var¬ 
tiala. Muita on vielä: Herkeberga (= Härkävuori), Kurbo, Kuron, 
Kyle (= Kylä), Vastarbyn "^) y. m. Johtuneeko ehkä suomalaisesta 
linna sanasta Linan säterin nimi, joka paikka Hadorphin mukaan 
on »melkein neljänneksen päässä Teljosta». Säteriä vastapäätä on 
näet, kapean salmen takana, saari nimeltä Carlsholm. jolla muinoin 
Björkön asukkailla on ollut »luja linna» (stark Fästning), joka vielä 
Hadorphin aikana näkyi. Salmessa »on muinaisella väestöllä ollut 
lukittuja puomeja veden sekä päällä että alla, ettei kukaan siitä 
mahtaisi tietämättä kulkea» ^). Paitse paikannimiä on Ruotsissa 
löydetty muinaiskaluja, jotka ovat suomalaista alkuperää. Ruotsin 
kansallismuseossa on Gotlandin saaresta tallessa eräs »pulskea liivi¬ 
läinen rinnalla kannettu ketjukoristus, jonka kannat ovat hienoa 
skandinavilaista tekomuotoa», ja »eräs toinen liiviläinen ketjukoris¬ 
tus, joka on löytty erään gotilaisen noin v:n 600:n aikuisen kaari- 
soljen kanssa — —. Siinä eivät kuitenkaan ketjurenkaat ole ta¬ 
vallista liiviläistä muotoa. Erään liiviläisen jäännöksenä on löytty 

') Hans Hildebrand, Svenska folket under hednatiden. 2:nen painos, s. 
221 ja 133. 

Prof. Vapaah. E. G. Paimenin antama tieto. 

’) O. Hermelin, Öster-Rekarne härads fomlemningar. käsikirj. Tukhol¬ 
man muinaist. Akatemian arkistossa. 

"*) Upplands Fomminnesförenings Tidskr. XII— KV. 

’) Hj. Stolpe, Björköfyndet, 1874, 1 vihko, s. 3. 

Munsön saarella Mälarjärvessä, lähellä Björkötä, samantapainen puls- 
kea rintakoristus sekä paksusta pronssilangasta punottu vyö» *). Mä- 
larin seuduilta on myöskin löydetty soikea kupurasolki karjalaista 
muotoa. 


Ennenkuin lopetan tämän yleissilmäyksen täytyy vielä mainita 
pari sanaa linnoituksista keskiajalla. Varhemmalla keskiajalla voi 
huomata kaksi kehitysastetta: yksi ennen, toinen jälkeen ristiretkien^). 

Ne kansat, jotka roomalaisen valtakunnan raunioille Länsi- 
Europassa olivat asettuneet, eivät ensi aikoina kansainvaellusten jäl¬ 
keen ylimalkaan rakentaneet uusia linnoja, vaan korjasivat enimmäk¬ 
seen roomalaiset linnanrauniot käytettäviksi. Ainakaan nämät vasta- 
tulleet kansat eivät luoneet mitään itsenäistä; roomalaiset työmie¬ 
het ja roomalainen rakennustaito olivat monta vuosisataa vielä vai¬ 
kuttamassa. Tärkein seikka, joka eroittaa keskiaikaiset ja roomalaiset 
kivirakennukset Pohjois-Europan historiantakaisista linnoista, on 
kalkkilaastin käyttäminen, jota pidetään roomalaisena keksintönä 
Servius Tulliusen ajoilta^) ja jonka avulla voitiin rakentaa korkeu¬ 
delle ia antaa muureille suurta lujuutta ja kestävyyttä. 

Ranskanmaalla, jossa Läänityslaitos kehittyi nopeammin ja ai¬ 
kaisemmin kuin Saksassa, lisääntyivät aateliston pienet asuinlinnat. 
Alkavan romanilaisen tyylin kanssa syntyi siellä X:n vuosisadan ku¬ 
luessa se linnamuoto, joka tunnetaan nimellä »ehäteaux ä motte», 
josta löytyy kertomus XEltä vuosisadalta ja joka on kuvattuna 
Bayeuxin seinäverhossa saman vuosisadan lopulta. Siinä on kaksi 
pääosaa, l:ksi piha, jota ympäröi leveä ja syvä hauta ynnä sen sisä¬ 
reunaa seuraava hakuliseinällä varustettu valli; viimeksi mainitun 
asemesta käytettiin kivirikkailla seuduilla jokseenkin varhain jo kivi¬ 
muuria. Pihan keskellä kohosi 2:ksi luonnollinen tahi taitotekoinen 
kumpu (ransk. »motte», engl. »hilloek»), jolla sijaitsi neliskulmainen 
tomirakennns, n. s. »donjon». Tämä oli vanhimpina aikoina melkein 

') J. R. A(spelin), Kirjallinen kuukauslehti 1873. N:o 8, s. 181. 

Seuraava esitys M. Jähnsin mukaan. 

Jähns, s. 274. 

aina puusta, sisälsi useampia kerroksia ja oli linnanherran asumus, 
kun taas vankeja varten maan alla oli pimeitä luolia. Vallihaudan 
ulkoreunalta alkaen johti paaluille rakennettu silta haudan ylitse 
kummulle saakka, Sisällekäytävä torniin oh ylempänä maanpintaa, 
jonka vuoksi sinne ei päässyt muulla tavoin kuin irtonaista siltaa 
myöten, joka helposti voitiin ottaa poiskin. — Pihassa lähellä val¬ 
lia oh sitä paitse jyväaitta, talli, palvelijoiden asumukset y. m. ra¬ 
kennuksia. 

Tuon soikean eli ympyräisen pihan asemesta käytettiin myös¬ 
kin — mutta enimmäkseen Saksassa — esi- ja takapihaa, taikka 2 
esipihaa; viimeisessä tapauksessa esiintyy ensimmäinen piha varsi¬ 
naisena esilinnana, toinen pesälinnana ja torni viimeisenä turva¬ 
paikkana. — Löytyy samaan ryhmään kuuluvia linnoja, joiden pohja¬ 
piirros on neliskulmainen ja joita ympäröi korkeat multavallit ja sy¬ 
vät haudat. Niissä on kumpu, joko jossain kulmassa, tai muualla 
vallituksen piirissä; välistä puuttuu se kokonaan. 

Tähän aikaan olivat käytännössä myöskin pensasaidat. Myö¬ 
hemmin keksittiin eri osista kokoonpantavat ja siirrettävät puutornit 
(breteehes). 

Normannilaisten hyökkäysten kautta kehittyi linnoitustaito 
Ranskanmaalla XI:n vuosisadan kuluessa nopeasti, erinomattain siinä 
kohden, että ruvettiin kestävämpää rakennusainetta, niinkuin isoja 
hakattuja kiviä, käyttämään; puu, jota helposti voi polttaa, hyljät¬ 
tiin, missä vaan oh mahdollista. Kun kaupunkejakin tähän saakka 
enimmäkseen ympäröitsi puusta ja mullasta tehdyt aitaukset, ra¬ 
kennettiin nyt isoista neliskulmaisista kivistä korkeita muureja ja 
torneja. Kun Normannilaiset olivat asustuneet Ranskanmaalla, antoi¬ 
vat he itsekin sotarakennuksiensa kautta uutta viritystä linnoitus- 
taidon edistymiselle. He jäljittelivät yhtäältä roomalaisten esikuvien 
mukaan tehtyjä monella ulonevalla tornilla varustettuja kehämuu- 
reja, joita asetettiin alaville maille, toisaalta »ehäteaux ä motte»-hn- 
naa. He käyttivät enimmäkseen viimeksimainittua, joka oh helppo 
rakentaa ja joka paraiten vastasi heidän pienien joukkojensa tarvetta. 
Ne parannukset, joita Normannilaiset tuossa litmamuodossa tekivät, 
ovat seuraavat: l:ksi siirrettiin asuintorni (donjon), jonka seinien 
vahvuus oh noin 10—12 jalkaa, likemmäksi kehämuuria ja asetet¬ 
tiin sillä tavoin, että se hallitsi ei ainoastaan pihaa, vaan myöskin, 
jos mahdollista, likimmäisiä linnoituksen ulkopuolella olevia seutuja. 
2:ksi ei tornia enää asetettu taitotekoiselle kummulle, vaan kallio- 

peräiselle maalle, missä ei vihollinen enää, kuten ennen, voinut jär- 
kähyttää sen perustuksia. Jos kallio oli pehmeätä kivenkatua, jota 
helposti voi rikkoa, niinkuin esim. liituvuoret Ranskan pohjoisranni¬ 
koilla, koetettiin tornia kaivamiselta suojata siten, että tehtiin pitkiä 
maanalasia käytäviä, jotka kehämuurin alatse ja edessä vuoren si¬ 
sässä kiertelivät monenlaisissa mutkissa. 3:mas parannus oli se, 
että tornin juurelle kaivettiin syvä ja leveä hauta, jonka eteen 
vielä luotiin hakulilla varustettu valli. Välistä jaettiin useiden val¬ 
lien ja hautojen kautta linnan piha moneen osastoon. Kaikkialla 
niihin Normannilaisten valta ulettui, ovat he jättäneet jälkeensä 
noita tomilinnoja. Hyvin lukuisasti tavataan niitä Britanniassa, 
jossa olot olivat varsin suotuisat niitä synnyttämään, vaan jossa 
Vilhelm Valloittajan aikana oli ainoastaan 30 isompaa linnaa. Yk¬ 
sistään Stefan kuninkaan aikana (1135—1154) rakennettiin 1,115 
uutta linnaa. Taitavana rakennusmestarina siellä mainitaan Roche- 
sterin piispaa Gundulfia, joka monessa suhteessa paransi tornien si¬ 
sustusta, erittäin mitä tulee huoneiden jakoon, portaiden johtoon ja 
portin varustamiseen laskuportilla. 

Myöskin saksalaisia linnoja voi jakaa vuorilinnoihin ja alanko- 
linnoihin, jotka viimeksimainitut tavallisesti olivat veden ympäröi¬ 
miä. Edellisiä varten valittiin jyrkkiä vuorenkukkuloita, joita tar¬ 
peen vaatiessa lohkomalla tahi muuraamalla tehtiin vielä pääsemät- 
tömämmiksi. Mieluimmin rakennettiin kahden laakson väliselle kal¬ 
lion kielelle, jolloin niemekkeen kärki syvän haudan avulla katkais¬ 
tiin muusta vuorenselänteestä. Erityistä taitoa vaadittiin kapeata 
linnaan viepää tietä, jolla usein ainoastaan yhdelle ratsastajalle oli 
tilaa, sovittaa siten, että tulijata ylhäältä linnasta kyllin aikaisin voi 
huomata, voidakseen estää häntä, jos oli vihollinen. Pidettiin myös¬ 
kin tienteossa silmällä, että linnanmuuri, jos mahdollista, oli tulijan 
oikealla, kilven suojaamattomalla puolella. 

Jokaisessa saksalaisessa linnassa mainitaan: 1) kehämuuri (Zin- 
gel), 2) linnanherran asumus (Palas, Pfalz, palatium), 3) naisväen 
asumus (Kemenate, Gadem), 4) kyökki ja 5) päärakennus, n. s. 
»Bergfrit», joka vastaa Ranskan ja Englandin linnojen donjonia. Usein 
olivat palas, gadem ja kyökki sijoitetut bergfritin eri kerroksiin, joten 
sellaisissa pienissä linnoissa ei ollut muita osia kuin kehämuuri ja 
torni. Yksi tärkeimpiä osia oli myöskin kaivo eli muu vesisäiliö. 

Saksassakin syntyi XEllä vuosisadalla frankilaisten keisarien 
aikana useita parannuksia, niin kuin holvatut portaat ja käytävät 

muurien sisustassa ja sisältäpäin portailla ja nuolen vastimella va¬ 
rustetut ampumareijät, Monet pihat olivat nytkin tavallisia, mutta 
sitä paitse ruvettiin käyttämään Uimaryhmiä, s. o. pienempiä itse¬ 
näisiä sivulinnoja päälinnan kupeilla tahi edessä, joiden tarkoitus oh 
vaikeuttaa piiritystä. 

Ristiretkien kautta opittiin itämailla tuntemaan uusia linnoi- 
tustapoja, jotka pian länsimaissakin saivat alaa. Muurit koroitettiin 
ja niiden sakarat saivat monenlaisia muotoja. Heittokoneiden aset¬ 
tamista varten muurin harjalle, levennettiin vallikäytävä siten, että 
pitkin muurin sisäpuolta rakennettiin seinäpylväitä, joiden yläpäitä 
holvit yhdistivät toisiinsa. Sivujen pyyhkäisemistä varten rakennet¬ 
tiin muurin harjan keskelle tai kulmiin pieniä ampuma- ja vartija- 
torneja (ballistraria) sekä ampumareijillä varustettuja seinäkoppia 
(arca, erker), joiden aukeasta pohjasta kuumaa vettä, palavaa pikiä 
y. m. viskattiin alas muurin perustuksia murtavien vihollisten päälle. 
Askel eteenpäin kehityksessä on noiden seinäkoppien eli n. s. »piki- 
nokkien» asettaminen vieritysten muurin tahi tornin yläreunalle, 
jotta syntyi räystään kaltainen reunus, josta äskenmainitulla tavalla 
linnan juurta suojeltiin. Xlldla vuosisadalla oli muurinräystäs aina 
puusta, seuraavan vuosisadan koskipaikoilta alkaen asetettiin sen 
alustaksi kivikonsooleja ja XlVdlä vuosisadalla on sen ulkoseinänä¬ 
kin yleisesti kivimuuri. 

Linnojen pohjamuoto muuttui myöskin ristiretkien aikana, Por¬ 
tit varustettiin pieli torneilla ja saartokaivannon (vallihaudan) ylitse 
johtavan sillan ulkopää levitettiin esipihaksi, jota suojasi erityinen 
pienempi torneilla sekin varustettu linna. Tällainen porttivarustus, 
jonka tarkoitus oh suuremman vartiajoukon suojaaminen, sanottiin 
»barbakaniksi». — Toinen uutuus, joka tosin ennenkin oli tunnettu, 
oli sortosola eli tyhjä väli (parcus) alemman uiko- ja ylemmän sisä- 
muurin välissä, joka syntyi siten, että vanhan kehämuurin ympä¬ 
rille asetettiin uusi samanlainen. Sekä porttilinna että sortosola 
olivat Saksassa hyvin tavallisia sekä kaupungeissa että varsinai¬ 
sissa linnoissa. Alavilla mailla mvettiin käyttämään useita, pesä- 
ja esilinnoja suojaavia, vesikaivantoja. Kuten ennenkin määriisi pai¬ 
kan luonto linnoituksen muodon. Kuitenkin oh XIILlla vuosisadalla 
tapana tasaisilla mailla mieluimmin pitää suorakulmaista pohjamuo¬ 
toa. Tomin muoto oh alkuansa neliskulmainen, vaan muuttui sitten 
monikulmaiseksi. Jähns sanoo ympyriäisten eli »lieriönmuotoisten 
tornien 13:11a vuosisadalla olleen yleisinä sekä Ranskanmaan keski- 

osissa, että kaikissa pohjoismaissa» ’). Kuitenkin näkyy, ainakin mitä 
Suomeen tulee, nelikulmaisia torneja rakennetun mainitun vuosi¬ 
sadan loppuun saakka. 

Myöhemmällä keskiajalla aina tuliputkien keksimiseen asti 
ei linnoitustaito sanottavasti edistynyt siitä kannasta, jolle se risti¬ 
retkien jälkeen oli kohonnut. Ainoana silmämääränä oli tehdä muu¬ 
rit niin vahvoiksi ja suojatuiksi sekä linna kokonaisuudessaan niin 
suljetuksi kuin mahdollista. 

Suomessa ovat keskiaikuiset linnamuodot luonnollisesti myö¬ 
hemmin saaneet jalan sijaa kuin länsimaissa. Tilaa ei ole tässä 
lähemmin tarkastaa niitä, eikä ole linnaraunio itämme kaivamalla 
vielä sen verran tutkittukaan, että voitaisiin tarkoin määrätä, miltä 
vuosisadalta mikin on. Sallittakoon minun kuitenkin huomauttaa, 
mitkä mielestäni ovat vanhimmat mitkä nuorempaa alkuperää. 

Ensimmäinen keskiaikainen linna Suomessa oli epäilemättä 
Vanhalinna Liedossa, joka sijaitsi yksinäisellä, korkealla ja jyrkkä- 
vierteisellä kalliolla eli vuoren kukkulalla Aurajoen etelärannalla, 6 
ven. virstaa Tumn kaupungista. Laelta, jossa ei ole kiveä kiven 
päälle jäänyt, olen mullasta kaivettaessa löytänyt, muita esineitä 
mainitsematta, viisi ruotsalaista hopearahaa Sverkerin ja Erikin su¬ 
kujen ajoilta vuosilta 1130—1138. Linna mahtoi siis olla raken¬ 
nettu XII:n vuosisadan keskivaiheilla, ehkäpä ensimmäisten ristiret- 
keilijäin aikana,^) vaan oli pystyssä vielä niin myöhään kuin 1438 ^). 
Korkeasta asemasta, joka johdattaa mieleen Saksanmaan vuorilin- 
noja ja vuoreen nähtävästi hakatuista kapeista ylöskäytävistä päät¬ 
täen, lienee linna ehkä luettava siihen muotoryhmään, joka isoissa 
kulturimaissa vallitsi ennen ristiretkiä ''). 

Samaan ryhmään olisin taipuvainen lukemaan Hakoistenlin- 
nan Janakkalassa, joka tosin lienee satakunta vuotta nuorempi, 

') M. t, s. 671. 

Prof. J. R. Aspelin on (Saga, Minnesblad fr. nordiska museet, 1885) 
arvannut Vanhanlinnan olevan rakennetun vasta Tuomas-pispan aikana. 

Äbo Tidningar 1785, Bihang, s. 27—8. — Vrt. Hj. A. piirusi. 1880. 

**) Ruotsissa tunnetaan myös linnoja tältä ajalta korkeilla vuorilla. N. 
M. Mandelgren (Sami. t. Svenska konst- o. odlingshist., häft 1, PL III) on 
kuvannut Itä-Husbyn pitäjässä Östergötlandissa olevan pyörökaarilla varuste¬ 
tun Stensön linnantornin, joka sijaitsee pakanuuden aikuisen, irtonaisista ki¬ 
vistä tehdyn linnamuurin toisessa päässä muinaisen vuorisaaren huipulla. 
Linnan arvellaan olevan 1 liitä tahi 12:lta vuosisadalta, 




xxx 


vaan joka on sijainnut samanlaisella, jopa vielä korkeammalla ja 
pääsemättömämmällä vuoren harjanteesta nousevalla huipulla eli 
kalliolla kuin Vanhalinna. Kallion juurella on itäpuolelle tehty 
penger, jonka laita luultavasti on ollut hakulilla varustettu ja jota 
suojaa syvä hauta ja sen ulkopuolella oleva valli. Haudan pohjassa, 
joka on monta kymmentä met. ylempänä Kemalan järven pintaa, 
ei ole milloinkaan voinut olla vettä, Penkerellä tuntuu olleen 
asuinrakennuksia. Sieltä johtaa kapea polku ylös jyrkälle kalliolle, 
jolla pesälinna on sijainnut, niinkuin löydetyt tiilikivet y. m. osoit¬ 
tavat. Polku on asetettu siten, että nousijan oikea kylki on kään¬ 
netty linnaan päin. Sekä penkereitä, että kalliolta olen saanut tal¬ 
teen muinaiskaluja, viimeksimainitulta paikalta muun muassa Bir¬ 
ger Maununpojan hopearahan vuodelta 1291. Luultavasti ei ole 
Hakoistenlinna mikään muu, kuin Birger Jarlin v. 1250 rakentama 
Tavasteborg. ') 

Storängsbacken Sipoon joensuussa on muinainen saari, jonka 
ammoin linnoitettu korkea eteläinen pää on muusta saaresta eroi- 
tettu kahdella puoliympyrän muotoisella, syvällä haudalla ja niiden 
välisellä multavallilla. Mäen laella on vähäisiä kumpuja, jotka si¬ 
sältävät tiilenkappaleita. Linnoitus on miltei tutkimaton sekä epä¬ 
tietoiselta ajalta, mahdollisesti sekin korkeudesta ja säännöttömästä 
muodosta päättäen vanhimpia keskiaikaisia linnoja maassamme.^) 

Yhtä epätietoiselta ajalta ovat rauniot Teinperin (Stenberga) 
korkealla ja jyrkällä kalliolla, n. s. Linnavuorella Maskussa ^). 

Vasta XIILn vuosisadan lopulla ja koko XIV:n vuosisadan ku¬ 
luessa näkyy valitun alavampia paikkoja enimmäkseen saarilla, joille 
harvoilla poikkeuksilla rakennettiin pohja-alaltaan suorakulmaisia lin¬ 
noja. Missä maaperä ei ollut kalliota kaivettiin vesihauta tuon ne¬ 
liskulmaisen »pakan» ympärille. Haudan ulkopuolella tavattava ai¬ 
noastaan kaivannon kautta syntynyt valli, on aina linnan alustaa, 
matalammalla. Ne jotka näistä vielä ovat pystyssä ovat enimmäk¬ 
seen vamstetut neliskulmaisilla torneilla. Sellaisia ovat: Turun, 
Hämeen ja Viipurin linnojen vanhimmat osat, jotka kaikki lienevät 

') Hj. A. piirusi, v. 1889. — Birger Jarlin retkestä ja Tavastborgista 
on lausuttu monta eri mielipidettä, Kts. esim. K. F. Ignatius. Hist. ark. IX. 

Hj. A. piirusi, v. 1888. 

Kerrottu ja kuvattu S. M. Yhd:n Aikak. III, s. 96—98. Vrt. Hj. A. 
piirusi. V. 1886. 

XIILn vuosisadan lopulta; Korsholman linnaa vanhan Vaasan luona, 
rakennettu noin 1367—1374, mainitaan ensi kerta 1384 '); Linnaluoto 
Forsbyn ja Äimälän välissä Kokemäen joessa, kenties sama kuin »Koke- 
mäenlinna», jonka alulle pantua rakennusta kun. Albrekt v. 1367 käski 
hävittää^); Liinmaanlinna Eurajoella, luultavasti XIV:n vuosisadan 
lopulta^); Kastelholman linna Ahvenanmaalla, joka rakennettiin 
noin 1371—1388"^); Raseporin linna Snappertunassa, rakennettu 
ennen Boo Juhonpojan kuolemaa 1386 *); epäsäännöllisen muotonsa 
ja monikulmaisen torninsa kautta eriää tämä muista saman ajan 
linnoista; Borgbacken Porvoon kaupungin vieressä, jonka muinais- 
jätteet melkoisesti eriävät kaikista muista liimoista maassamme. 
Paikka on joenrannassa oleva iso. 32 met. korkea luonnollinen sora- 
eli hietamäki, johon on tehty kaksi syvää täysikehän muotoista (pai¬ 
koittain tosin rikottua) kaivantoa toistensa sisäpuolelle ja yhtä 
monta niiden välissä ja ulkopuolella olevaa mahtavaa multavallia 
(kytkien korkeus noin 12—20 met.). Sisimmäinen hauta piirittää 
neliön muotoista kumpua, jolla linnan rakennukset ovat sijainneet. 
Sisimmäinen valli, joka on korkein, on kummun päällystän ta¬ 
salla; kaivantojen pohjat ovat niin korkealla (vähintään 16 met.), 
että jokivesi ei milloinkaan ole voinut sinne ulettua. Kummun 
muoto sekä sieltä löydetyt muinaiskalut tekevät luultavaksi, että 
linnan keskikohta on XlVdtä vuosisadalta. Valleista ja haudoista 
en ota päättääkseni, ovatko ne saman ajan luonteen mukaisia; ver¬ 
tauskohtia taijoo Hakoisten linnan valli ja hauta sekä Tanskanmaan 
linnat pakanuuden ajoilta. — Tarina tekee puheena olevan linnan 
yhdenikäiseksi StorängsbackenTn kanssa Sipoossa ja Slottsbackenin 
kanssa Puotinkylän lahden perässä Helsingin pitäjässä ( 143 ) ^). 

XV:n vuosisadan linnoja, joissa edellisistä eriävinä kohtina mai¬ 
nittakoon ympyräiset tornit ja monet esipihat, ovat tärkeimmät 
Kuusiston linna, joka Messeniuksen tiedon mukaan rakennettiin 1431 ^) 

') J. R. Aspelin, Korsholman linna ja lääni keskiajalla, s. 36—37,42—45. 

^) Ibidem. s. 35. — Vrt. myös K. Killinen, S. M. Yhd:n Aikak. II, s. 
69. —Hj. A. piirust.. 1886. 

Aspelin, m. t., s. 36. — Vrt. K. Killinen, Tiedeseuran Bidrag XXXIII 
s. 96 - 99. — Hj. A. piirust. 1886. 

**) Bomanson & Reinholm, Finlands Fornborgar. I Kastelholm, s. 9. 

^) Kts. esim. J. E. Wefvar, S. M. Yhd:n Aikak. IV, s. 20. 

*) J. R. Aspelinin kaivauksista kts. Ark. Toimiston arkistossa. 

^) R. Hansen, Kuustö slott, s. 17. 

ja Savonlinna v:lta 1477. Molemmissa paikoissa oli sitä ennen 
puulinnoja. Savonlinnan kanssa yhdenikäinen on Viipurin kaupun¬ 
gin nyt suureksi osaksi hävinnyt kivimuuri). Kartoissa vuosilta 
1642, 1644 ja 1703^) on muuriin, joka kävi vanhan kaupunginosan 
ympäri, kuvattuna monta ampumareijillä ja sakaroilla varustettua 
tornia sekä yksi portti varustus (barbakani), n. s. Karjaportissa kau¬ 
pungin itäkulmalla, johon Karjaportinkatu ja Luostarinpoikkikatu 
yhtyivät. Porttipielistä juoksi ulos kaksi korkeata rinnakkaista muu¬ 
ria, jotka päättyivät ympäräiseen torniin ja joiden vähin muodostui 
pitkä käytävä. Likellä tornia oli kummassakin pielimuurissa sisälle- 
käytävä eli porttiaukko. Pohjoisesta aukosta johti silta erään vesi- 
haudan poikki. Pielimuurit ovat nyt kokonaan hävinneet, mutta 
torni on eheänä ja vielä nähtävänä Viipurin kauppatorilla, missä se 
nyt on menettänyt muinaisen sotaisen merkityksensä ja muuttunut 
rauhallisten kauppiaiden myymäläksi. — Toinen pienempi porttiva- 
rustus löytyi n. s. Sarvilinnan (Homverket) lounais- eli rantapuo- 
lella. Täällä oli portin eteen rakennettu puoliympyräinen ulko¬ 
muuri, jonka molemmat päät liittyivät kaupunginmuuriin. 

Ylläseisovassa olen tarkoittanut ainoastaan kivilinnoja. Mo¬ 
nessa paikassa oh ensin puulinna, joka kivilinnaa rakennettaessa hä¬ 
vitettiin. Mainitsematta olen jättänyt useita pienempiä keskiaikui- 
sia linnoja, jotka luultavasti eivät ole muuta olleet kuin yksityisten 
aatelisten varustettuja kartanoita, joista vielä puuttuu luotettavia 
kertomuksia ja muotopiimstuksia. 

Tämän silmäyksen perästä Pohjois-Euroopan historiantakaisiin 
ja keskiaikuisiin linnoihin, käännymme nyt tarkastamaan Suomen 
historiantakaisia linnoituksia. 


') Yrjö Koskinen, Oppikirja Suomen kansan hist., s. 72. 
Kopiot Arkeologisen Toimiston arkistossa. 

IL Suomen Muinaislinnat. 


1. Nimi ja käsite. 


Linna-sanan alkuperäisestä merkityksestä lausuu Ahlqvist 
kirjassaan „Die Kulturwörter der westfinnisehen Spraehen” seu- 
raavalla tavalla: „Useista paikannimistä, joissa tämä sana esiintyy 
esim. Lapinlinna,’) voi tehdä sen johtopäätöksen, että se alkuaan 
merkitsi ainoastaan mäkeä, vuorenkukkulaa, jossa merkityksessä 
se mainitussa Kalevalan paikassakin (13:149) sekä runossa 24:317 
esiintyy. Vasta myöhemmin on sana tullut tietämään sellaista 
vuorta, jota muurien ja sorroksien kautta on tehty pakopaikaks 
vihollisen äkkinäistä hyökkäystä vastaan; melkein sellainen mer¬ 
kitys on tällä sanalla Kai. 43:423 seur. jossa säkeet kuuluvat: 

„Aita rautainen rakenna. 

Kivilinna liitättele. 

Ympäri minun eloni. 

Kalien puolen kansoani.” 

Myönnettävä on, että tavataan varustamattomia mäkiä sel¬ 
laisilla nimillä kuin Lapinlinna; kuitenkaan en luulo niitä voitavan 
käyttää todistuksena siitä, että linna alkuaan olisi merkinnyt pal¬ 
jasta vuorta, koska mahdollista on, että näiden harjalla muinoin 
todellakin on ollut ihmisten rakentamia linnoituksia, taikka muita 
asumatiloja, joita nimi alkuaan on tarkoittanut, vaikka niitä aiko¬ 
jen kuluessa on tykkänään hävitetty.*) Syistä, joita alempana 

') Usein onkin tapahtunut, että mäellä, jota likellä asuva kansa pitää 
kokonaan varustamattomana, on löydetty jätteitä linnoituksista. 

saan tilaisuuden tuoda esiin, en luule yllämainittuja Kalevalan 
säkeitäkään voitavan pitää riittävänä todistuksena tähän suuntaan. 

Koska sen sijasta olen huomannut, että linna-sana usein 
liittyy sellaisiin muinaisjäännöksiin tai suojaisiin luonnon muodos¬ 
tuksiin, joissa joko ihmiset tai eläimet tavalla tai toisella ovat 
asuntoa tahi pesää pitäneet, olen tuon Ahlqvistin lausuman joh¬ 
dosta katsonut velvollisuudekseni tarkastaa niitä säkeitä Kalevalassa, 
joissa tämä sana esiintyy ja eri merkityksien mukaan ryhmitellä 
sekä niitä, että myöskin käsillä olevia linna-sanaan yhdistettyjä 
paikkain- ja muinaisjäännösten nimiä. Jos sellaisesta järjestämi¬ 
sestä ei olisikaan kielitieteelle mitään hyötyä, on siihen mielestäni 
kuitenkin muinaistieteen kannalta tässä täysi syy ryhtyä. Mah¬ 
dollista on, että moni niistä merkityksistä, joita noille vaihteleville 
linnamaalle olen antanut, kielimiesten niitä käsitellessä ei tulo pitä¬ 
mään paikkaansa. Niitä on kuitenkin ollut täytymys jollain tavalla 
ryhmitellä, ikäänkuin kalastaja, joka apajaansa on saanut joukon ou¬ 
toja kaloja, entisten havaintojensa nojalla luulee yhtä yhdeksi, toista 
toiseksi ja sen mukaan, niitä yleisölle tarjotakseen, jakelee ne eri 
astioihin. Minäkin epäilen, olisiko siitä suurempaa hyötyä viskata 
nämät „kalat” takaisin arkiston valtamereen; tuon ne sen vuoksi 
ainakin nähtäviksi. 

Linna sana merkitsee: 

1. Valleilla varustettua kylää eli kaupunkia, taikka 
paljasta kaupunkia, jossa merkityksessä sanaa joskus Suomessa 
tavataan. Varmin esimerkki siitä on Tiurinlinna eli Linnasaari 
Räisälässä (217), jossa vieläkin nähdään toistakymmentä kivimuu¬ 
rin ympäröimää huoneenperustusta. Samaa tarkoittanee nimi Kaup- 
palinna Mynämäellä.') Kaupunkia merkitsemään käytetään sanaa 
yleisesti ulkopuolella Suomea tavattavissa jäämiläisissä murteissa, 
joissa linna saa seuraavat muodot: virossa linn, liivissä linn ja 
niin, vatjassa linna ja lidna, vepsässä lidn^) (Vrt. Kai. 25:613, 
614 ja sivu 395, 1887 v:n painos). 

2. Suomessa nykyaikoina tavallisesti yksityisen henkilön 
(ja hänen seurueensa) tahi paikkakunnan suojaksi, sotaisia 
yrityksiä vastaan rakennettua huoneusta, isompaa sul- 

') Juho Siöros, Muinaismuistoja Mynämäen kihl., S. M. Yhd:n aikak. 
VIII, s. 104. 

^) A. Ahlqvist, Die Kultunvörter. 

jaettu vallitusta tai vallituksilla ympäröittyä rakennus¬ 
ryhmää, ja vastaa metsäläisiä sanoja fäste, borg, slott, fäst- 
ning. Tähän luen kaikki uudenaikuiset ja keskiajan isommat 
sotavamstukset sekä useimmat niistä Etelä-Suomen historiantakai- 
sista eli muinaislinnoista, joita tässä kirjassa Linnamäkien, Linna- 
vuorien, Linnasaarien Lapinlinnojen y. m. nimillä luotellaan. 
Tällaisessa merkityksessä käytetään sanaa Kalevalassakin, Ahl¬ 
qvistin jo mainitsemassa säkeessä 43:424 sekä 22:315. 

Syytä lienee tässä mainita, että maamme metsäläisissä pitä¬ 
jissä tässä merkityksessä käytetään paitse yllämainittuja metsä¬ 
läisiä sanoja myöskin muita, esim. nimissä Skanshacken (s. 78) 
Kastellholm, Kastalberget (s. 73), Drakäsen (s. 182). Viimeksi 

mainitun nimen alkupuolta käyttivät skandinavilaiset pakanuuden 
aikana merkitsemään m. m. linnaa. *) 

3. Asuinrakennusta, taloa. Tämäntapaista selitystä on 
jo ennestään Kalevalassa esitettyä) 18:478 säkeen johdosta: 

,jopa haukkui hallikoira, 
linnan lukki luskutteli.” 

seuraavin sanoin: „Linna ehkä vaan tarkoittaa kunnaalle asuttua 
(uhkeaa) taloa”. Talon eli tuvan merkitys onkin hyvin tavallinen 
Kalevalassa. Tähän tapaan on mielestäni selitettävä myöskin 
19:358: 

„Jo tuli tuville näille 
Liika lintu linnallamme.” 

Samassa mnossa mainitaan sitä paitse „miesten linna”, „nai- 
sten linna”, „neitten linna”. Muita samanlaisia paikkoja ovat 

Kai. 25:97. „Saitko neien, voitit vallan, 

Sorritko sotiveräjän. 

Levititkö neien linnan, 

Pirotitko pystyn seinän. 

Astuitko anopin sillan. 

Istuitko isännän 1 a u t s a n ?” 

„ 25:107. „Langettipa lautalinnan. 

Levitteli lehmusseinän.” 


) A. E. Holmberg. Nordbon under hednatiden, Sthlm, 1852 s. 227. 
^Kalevala, kolmas helppohint. painos v:lta 1887, s. 134, selitys 16. 



XXXVI 


Kai. 29:111. 


„Liiat meiir on linnat täällä, 


Kai. 30:329 seur. 


Kaihot kartanot asua.” 
„Jo näkyvi nälkäniemi, 
Kylä kuija kuumottavi. 
Astui alle niemen liiman. 


Sanan virkkoi noin nimesi: 


Onko linnassa lihoa. 
Ja kalaista kartanossa?” 


38:79 seur. 


„Lausui lapsi lattialta 
Sekä lauloi, jotta lausui: 
„Pois on liika linnastamme. 
Mies outo ovilta näiltä!” 


Reinholmin kokoelmissa löytyy eräästä inkeriläisestä runosta 
seuraavat säkeet, jotka myös ovat varsin valaisevia: 


„Talo tässä, linna utuinaan, 
jossa nyt kumia korpi.” 


Jos kohta linna sanaa nykyaikoina monenlaisissa yhdistyk¬ 
sissä käytetään nimityksenä etenkin huviloille, sekä pilkkanimenä, ’) 
on kuitenkin luultavaa, että suuri osa sellaisista nimistä kuin paljas 
Linna taikka siihen yhdistetyistä, joita monilukuisina tavataan yli 
koko Suomen niemen talojen ja mökkien niminä, alkuaan ovat 
merkinneet paljasta taloa, asuntoa. 

Linna nimisiä^.) taloja, jotka ovat tietooni tulleet, löytyy seura- 
vissa paikoissa: Hämeenkyrössä (s. 17), Parkanossa, Kurussa, 

Messukylässä (s. 19), Ruovedellä, Virroilla, Keuruulla (s. 20), Vih¬ 
dissä (s. 76), Helsingin pit. (s. 80), Saarijärvellä (s. 95), Pihti¬ 
putaalla (s. 96), Alavuudella (s. 184) ja Iisalmella (s. 121). Yh¬ 
distettyjä nimiä ovat: Linnala, mökki (?) Rauman tienoilla (s. 41) 
ja talo Paavolassa (s. 195), Linnanmaa, talo Vesihiidellä (s. 20), 
Vanhalinna talo Mouhijärvellä (s. 15), Luolalinna (Luotolinna ?), 
talo Ikälisissä (s. 19), Metsälinna, Kukkulinna, mökkiä Iitissä 

’)Esim. Kalliolinna, huvila Helsingin Kaivopuistossa, F. J. Rabben 
rakentama. Simonlinna, kartano Helsingin pit. (s. 80.), Linnamäki, huvila 
ja mökki Nurmijärvellä (s. 81), Pirunlinna Hämeenlinnan lähellä, oleva 
huvila (herjausnimi), Ketunlinna, mökki Tuusulassa, Makkarahitonlinna 
mökki Sakkolassa. 

“) Useimmat näistä paikkainnimistä ovat Reinholmin kokoelmista. 

(s. 88), Rajalinna, mökkiä Iitissä ja Asikkalassa (s. 90), ja Kuh- 
moniemellä (s. 210) Nuppulinna, mökki Artjärvellä (s. 85) *). 

Nimi jättiläisten linna ja -kirkko annetaan Pohjanmaalla 
eräille muinaisjäännöksille, nimittäin tasakaiteen ja soikion muo¬ 
toisille, kivestä tai sorasta rakennetuille kehämuureille, jotka eivät 
ole mitään linnoja nykyajan merkityksessä, vaan, kuten alempana 
saamme nähdä, lienevät pakanuuden aikuisia huoneensijoja eli 
talonpaikkoja. 

Tässä lienee sopivin paikka puhua pari sanaa niistä Kaleva¬ 
lan säkeistä, joihin Ahlqvist perustaa väitteensä, että linna alku¬ 
ansa on merkinnyt paljasta vuorta. Kai. 24:317 kuuluu näin: 

„En mä luullut luopuvani, 
uskonut eroavani 
tämän linnan liepeheltä, 
tämän haljun hartioita”. 

Tässä ei sanaa minun ymmärtääkseni välttämättömästi tar¬ 
vitse harjuksi käsittää; ajatus on yhtä selvä ja runo yhtä sujuva, 
jos ajattelee sanojen tarkoittavan käsitettä talon juurelta, ääreltä, 
lähitteeltä. Jos sen taas mäeksi eli kukkulaksi tahtoo käsittää, 
kuten Kalevalan^) selityksissä tehdään, on muistettava että, runossa 
oikeastaan tarkoitetaan morsiamen kotitaloa „kaunista kartanoa”, 
joka sijaitsee „harjun hartioita”. Siinä tapauksessa on mäki luultavasti 
saanut linnan nimen ainoastaan sen vuoksi, että se on asuttu paikka. 

Sama on laita toisenkin säkeen eli Kai. 13:149: 

„Liukui linnat, liukui lannat”. 

Tästä annetaan Kalevalassa seuraava selitys: „Lannat, mu- 
kaussana = linnat; linnat lannat niin muodoin = kiupungit, kau¬ 
pungit ^); mutta koska linna alkuansa merkinnee mäkeä, vuoren 
kukkulaa, sopii ajatella, että linnat lannat tässä ovat mäet 
laaksot. Lapin Suomalaisilla Lanta on = alinen maa, rajamaa 
(Norja t. Suomi).” 

’) Kuulunevatko tähän ryhmään sellaiset nimet kuin Kulhalinna, kylä¬ 
kunta Saarijärvellä (s. 95), Linnanlevonvuori Lammella (s. 82) ja Sydän- 
maanlinna (t. Linnamaansydänmaa) Joroisissa. 

■) Kalevala, kolmas helppohintainen painos, 1887. 

5vrt. Kalevala, sivu 429. Sanan selittäminen kaupungiksi näyttää 
jokseenkin uskalletulta, kun on puhe hirvenhiihdännästä. 

Paheena oleva paikka on ainoa koko Kalevalassa, niissä 
sanaa voisi käsittää paljaaksi vuoroksi; tämä merkitys ilmaantuu 
siis poikkeuksena ja on outo sille käsitykselle, nim. talo-käsitteelle, 
joka Kalevalassa muutoin on tavallinen. Sen vuoksi ei liene 
myöskään oikein siitä tehdä mitään yleistä johtopäätöstä. Vaan 
koska usein mainitussa säkeessä sana lanta, alankomaa, laaksomaa 
nähtävästi on asetettu linnan vastakohdaksi, täytyy viimeksi mai¬ 
nitun sanan tässäkin ajatella merkitseväksi kunnailla sijaitsevia 
taloja tai asuttuja mäkiä, tahi ylimalkaan asuttuja seutuja. 
Lanta tietysti joka tapauksessa johonkin määrin säilyttää mukaus- 
sanan luonnetta. 

4. Asuttua luolaa tai kätköä vuoressa tai kivikossa. Ka¬ 
levalassa tosin löytyy muutamia paikkoja, esim. 42:104 ja 47:244 
joita voisi käsittää tähän tapaan; ne ovat kuitenkin runollista mielen- 
kuvitusta täynnä, jonka vuoksi ovat todistuskappaleina epäiltävät. 

Sen sijasta on monessa paikoin todellisia luolia, jotka vielä tänä 
päivänä saavat linnan nimen. Antrean pitäjässä olen kuullut linna 
sanaa tavallisessa puhekielessä käytettävän paljaaltaan luolaa merkit¬ 
semään, esim. ,joko kävitte linnoilla?” s. o. luolia katsomassa. Pitä¬ 
jän vuorissa onkin paljon luolia, joista mainittakoon Koilinna, 
(myös Kolinan- eli Koljonlinna), Sokanlinna, joissa ihmisiä sodan- 
aikoina on ollut paossa (kts. sivu 106) ja lideksenlinna. Wom- 
monlinna on luola Paloisensaaressa Paloisjärvessä Kuopion pitä¬ 
jässä *), Lassinlinna, vuoren holo saaressa Näsijärvellä Teiskossa 
(s. 20), Karhunlinna, ison kivimöhkäleen alainen luola, jossa kontion 
sanotaan pitäneen pesää. Karhu-ojan likellä Pöytyällä. Saman¬ 
laisista paikoista ovat luultavasti syntyneet sellaiset mökkien ni¬ 
met kuin Ketunlinna, Vuohenlinna (s. 81), Jänislinna (s. 81). 
Yläneellä Orteenojan rajalla tavataan nimi Kissanlinnanlepo, Kos¬ 
ken kappelissa Marttilan pitäjää mäki, nim. Hevonlinna (s. 59), 
Pieksämäellä, Surnuiniemen ja Ahveninan kylien välillä sekä Ro¬ 
vaniemellä (s. 220) y. m. Linnankivi; ehkäpä samaan ryhmään 
kuuluvia nekin. Luultavaa on myöskin, että jotkut Linnamäki ja 
Linnavuori nimiset vamstamattomat ylänteet juuri luolistaan ovat 
saaneet nimensä. 

Linnan nimen saavat vielä eräät vanhat kivikkomäkiin kai- 


') C. A. Gottlund, Antiqv. Anteckningar. 

vekit kuopat ja Uimisten tekemät kivikasat, joita kansa arvelee 
jättiläisten asunnoiksi, tavaran säilypaikoiksi tai kiukaiksi (luulta¬ 
vasti hautausraunioita). Niinpä kertoo J. W. Calamnius Viiankan- 
kaalla Vihannissa olevan „ratinmuotoisia kivikehiä, jotka kulkevat 
alaspäin maahan ja joita kansa, kumma kyllä, kutsui „linnoiksi””* *). 
Samaa kangasta sanotaan myös Viianlinnaksi.^) Sellaisia kivikasoja 
kuin yllämainitut kutsutaan Ahlaisissa, Porin tienoilla ja Meri¬ 
karvialla nimellä jättiläisten linnat eli vallit^) ja Korkeasaa¬ 
rella Konnevedessä Rautalammilla löytyy eräs „hautausraunio” 
jota sanotaan eli Lapinlinnaksi'*). 

Tässä merkityksessä käyttää lapinkin kieli välisti ladne 
sanaa, esim. bafteladne = aukkoa kalliossa’”) ja samoin viron¬ 
kieli linn sanaa esim. ka’s’silinn = kissanlinna, jolla pilasanalla 
tarkoitetaan uunia, 1 u b j a 1 i n n = suurta kalkkiuunia^). 

Muissa paikoissa Kalevalaa, niissä linna sana esiintyy, käy¬ 
tetään sitä ainoastaan vertauksina, tai muuten runollisen mielen- 
kuvituksen tuotteina. Vaan niissäkään ei ole sanaa milloinkaan 
käytetty vertauksena sellaisille ilmiöille, joita voisi verrata yksis¬ 
tään vuoreen; aina sitä vastoin näkyy mnoilija ajatelleen jotain 
huonerakennusta, tahi ylimalkaan asuntoa, kätköä eli 
olopaikkaa. Tällaisia ovat seuraavat paikat: Kai. 1:319; 14:54; 
14:114, 116, 118; 14:242; 19:489; 32:309; 36:294; 42:104; 47:244. Esi¬ 
merkkinä mainittakoon 47:9: 

„Kuu tuvastahan tulevi. 

Astui koivun konkelolle. 

Päivä päätyi linnastansa, 

Loihe latvahan petäjän”. 

Se ilmiö, jota tässä linnaan ja tupaan verrataan, on minun 
käsittääkseni pilvi, jonka peitossa eli kätkössä kuu ja aurinko 
olivat olleet. 

') J. W. Calamnius, Muinaistiedustuksia Pohjan perillä, Suomi II: 7 
osa, s. 257, 

^E. Löwenmark, Kert. Salon Kihl.; käsikirj. S. M. Yhd:n arkistossa. 

^)S. M. Yhd:n kirjeet 1882, s. 330, 331. 

"'(Laitinen, Rautalammin kihl. s. 45, 46; käsikirj. S. M. Yhd:n arkistossa. 

^N. V. Stocktleth, Norsk-lappisk Ordbog, 1852. s. 3. 

*)F. J. Wiedemann, Ehstn. Deutsch. Wörterbuch. 

Paikkainnimiä, joissa näkyy olevan sama yleinen kätkö- eli 
olopaikan käsite, ovat Laivalinna eli Laivonlinna Varkaudella ja 
Veneslinna, Parkanolaisten kirkkovenhe-satama '). 

Tulos tästä ryhmittelemisestä on siis, ettemme Kalevalasta 
emmekä paikkainnimistä olo saaneet mitään tukea Ahlqvistin 
arvelulle, että linna alkuaan olisi merkinnyt vuorta, vaan että 
samat todistuskappaleet ja niiden lisäksi eräät muinaisjäännökset, 
luonnonmuodostukset ja kansatieteelliset ilmiöt, joihin puheena 
oleva sana nimenä liittyy, antavat aihetta siihen luuloon, että linna, 
ennenkun se tuli sotavarustusta tietämään, merkitsi taloa ja ken¬ 
ties vielä aikaisemmin asuttua luolaa. 

Koska Ahlqvist pitää tätä sanaa alkuperäisenä suomalaisena^), 
voisi sen alkuperäinen merkitys ehkä selvetä, jos Suomen suku¬ 
kielistäkin laajemmalta kerättäisiin linna-nimityksiä. 

') ReinholmNio 8, s. 116jaN:o 13, s. 381. 

A. Ahlqvist, Die Kulturvvörter, s. 181. 

2. Linnojen muodot Ja tarkoitus. 

Ne liimat, jotka tässä tulevat puheeksi, eriävät keskiaikai¬ 
sista siinä, että niissä ei olo käytetty tiiliä, eikä kalkkilaastia ja 
että niissä oi milloinkaan ole vallihautaa. Niitä voi muodon ja 
aseman puolesta jakaa kolmeen pääryhmään. Ensimmäiseen kuu¬ 
luisi: korkeilla, jyrkkävierteisillä vuorilla sijaitsevat, enimmäkseen 
kivestä rakermetut vallit, joiden piiri on säännötön ja mukautuu 
paikan luonnon vaatimiin muotoihin. Tähän ryhmään kuuluvat 
linnat löytyvät ainoastaan Etelä-Suomessa ja Ahvenanmaalla. Ra¬ 
jana voinee kenties pitää Suomenselkää; Kajaanin kihlakunnassa 
tavattavat linna-nimet näet ovat harvat ja epäluotettavat, ja När¬ 
piötä pohjoisempana niitä ei ole rantamailla huomattu. Toiseen luen 
erityiset linna-muodot ori osissa maatamme niinkuin varusta¬ 
mattomat linnamäet, linnoiksi mainitut luolat, varustetut kaupungit 
y. m. Kolmanteen ryhmään kuuluu alavilla mailla sijaitsevat, 
enimmäkseen kivestä rakennetut suojavarustukset, joiden piiri on 
säännöllinen, tasakaiteen tahi soikion muotoinen, ja jotka kansan 
suussa saavat linnan nimen. Nämät ilmestyvät ainoastaan Poh¬ 
janmaan rantamailla, jos paria sellaista Jyväskylän pitäjässä ole¬ 
vaa, tarkastamatonta muinaisjäännöstä emme ota lukuun. Käsi¬ 
teltäväksemme siis tulee: a) varustetut vuorilinnat, b) erityiset 
linnamuodot ja e) Pohjanmaan „muinaislinnat.” 

a) Varustetut vuoriliuuat. 

Asema. Tähän kuuluvat linnat sijaitsevat tavallisesti meren- 
lahden, järven talli virran varrella, taikka myös alavain niittyjen, 
peltojen tahi veteläin soiden partaalla, jotka muinoin ovat veden 
pohjana olleet. Valittiin — mieluimmin niemen kärjessä tai saa¬ 
ressa — korkea, yksinäinen mäki, joka luonnostaan jyrkkyytensä 
vuoksi yhdeltä taikka useammalta puolelta oli pääsemätön. Erit- 

täin mieluisa oli sellainen paikka, missä vuoren laella oleva sola 
tai kallionseinien ympäröimä piha linnalaisille tarjosi luonnollista 
turvapaikkaa (14, 41, 42, 80, 81, 238, 291). Linnamäkien kor¬ 
keus vaihtelee tavallisesti 15—40 met. välillä ja kukkulan pääl¬ 
lystä on 80—160 met. ristiinsä laaja. 

Loivempaa puolta vastaan, josta mäki oli päällepäästävä, ra¬ 
kennettiin laen reunoja myöten irtonaisista kivistä aita eli valli. 
Samoin suljettiin vallilla tarkasti jokainen solansuu ja laaksosta 
nouseva rotko, josta vihollinen voi kiivetä ylös vuoren päälle; 
ainoastaan ne sivut, joilla vuoren seinä oli äkkijyrkkä ja siis pää¬ 
semätön, jätettiin varastamatta. 

Tavallisin rakennus-aine on harmaakivi; joskus tavataan sekä 
kiveä että multaa samassa vallissa (117, 260, 289); ainoastaan 
yhdessä vallissa — Sairilan Linnavuorella Mikkelissä (237) — olen 
nähnyt paljastaan hietaa. Kivet, joita likitienoilta koottiin, ovat 
ylimalkaan miehen nostannaisia ja kuormaisia, vaan joskus, niin¬ 
kuin esim. Osippalan Linnavuorella Jaakkimassa (276), niinkiin 
suuria, että on tarvittu iso väkijoukko ja jykeviä työaseita niitä lii¬ 
kuttamaan ja vuorelle kuljettamaan. Savi- eli kalkkilaastia, 
joka todistaa keskiajan rakennustapaa, ei ole näissä linnoissa 
käytetty, vaan ovat kivet ilman minkäänlaista sidettä läjätyt pääl- 
litysten. Poikkeuksen tästä säännöstä tekee Hakostaron Linna- 
mäki Uskelassa (117), jonka valli muutoin täydellisesti on paka¬ 
nuuden aikaista muotoa, sillä erotuksella että kivien välit ovat 
vahvalla kalkkilaastilla täytetyt. 

Rakennustapa oli tietysti hyvin yksinkertainen. Perustuk¬ 
seksi laskettiin ainakin kaksi rinnakkaista riviä isoja kiviä (kts. 

kuva 30.) joiden päälle muut joko säännöllisesti ladottiin, tahi il¬ 

man järjestyksettä viskattiin kokoon. Löytyy sekä Länsi- että Itä- 
Suomessa eheitä vallin-osia, jotka sekä sisä- että ulkopuolelta ovat 
pystysuoraksi ja päältä tasaiseksi ladotut, samalla tavalla kuin ny¬ 
kyaikaiset kiviset peltoaidat (75, 238, 296). Toisissa näyttää 

niinkuin ainoastaan ulkosyijä olisi tasainen, vaan sisäpuoli jo al¬ 
kuaan tehty loivaksi, niin että linnan sisää esteettömästä voi astua 
vallinharjalle. Useimmat ovat rauenneet kahden puolen niin, että 

nyt muodostavat mykevän harjanteen. — Hakostaron linnavalli 
on pohjustettu isommilla kivillä; sen keskikohdalle on pitkinpäin 
tehty 0,40 met. (vahvuinen seinä), johon 5 kivikerrosta on muu- 

rattu päällitysten 1,10 met. korkuiseksi; tuohon seinään on vah¬ 
vikkeeksi sekä sisä- että ulkopuolelta matalampia samanlaisia kivi¬ 
seiniä kalkkilaastilla liitetty (kuva 37). Koko valli, jonka molem¬ 
mat sivut viettävät, on peitetty ohuella maakerroksella ja ulko- 
juurella nähdään harva rivi isoja kiviä, nähtävästi siihen lasketut 
estämään vierimistä. — Tavallaan pilasterintapaista muurin-ulon- 
netta olen tavannut ainoastaan yhdessä paikassa, Mäkisalonlinnan 
porttipielissä Sortavalan pitäjässä (296). 

Linnat ovat tavallisesti saaneet sen muodon, minkä paikan 
luonto määräsi. Muoto on sen vuoksi hyvin epäsäännöllinen. Ta¬ 
vallisesti vallit yhdistävät kallionkieliä eli isoja maaperäisiä kiviä 
vuoren kunnailla, taikka juoksevat sileällä kalliolla pitkin vuoren 
päällystän reunoja sillä kohdalla, missä mäki alkaa viettää laak¬ 
soon päin. Ne muodostavat sen vuoksi milloin säännöttömän ne¬ 
likulmaisen eli soikean kehän, milloin puoliympyräisen kaaren, 
suoran kulman, tahi vain suoran rivin. Moni linna on nyt niin 
hävitetty, ettei vallia ole säilynyt muualla kuin rotkoissa. Näissä 
linnoissa ei ole milloinkaan kaivettua vallihautaa, joka olisikin vaa¬ 
tinut liian sumia työvoimia, koska linnamäet tavallisesti ovat 
pelkkää kalliomaata. „Vallihautaa” ei ole niissäkään mäissä, jotka 
sisältävät pelkkää vyörykivisoraa, ja joihin olisi ollut helppo sel¬ 
laista kaivaa (237). Useimmiten on valli yksinkertainen; kum¬ 
minkin löytyy sellaisiakin, missä ylhäällä vuoren kukkulalla on 
varsinainen pesälinna ja alempana mäen rinteessä eli juurella toi¬ 
nen valli eli uiko varustus. 

Ulkovarustus on kahta laatua. Alkuperäisemmältä näyttää 
sellainen, joka on asetettu vuorelle johtavan rotkon alasuuhun 
taikka penkeren reunoille, jolloin se tavallisesti yhdistää pääse¬ 
mättömiä vuoren seiniä, taikka jyrkkiä kallionkieliä toisiinsa. Toi¬ 
sinaan on pesälinnan ulkopuolella vuorta halkaiseva sola, josta 
rotkoa, tai loivaa solanseinää myöten voi kiivetä ylös ja uhata 
pesälinnaa; silloin ovat molemmat solansuut vallilla suljetut (kuva 
158). Tällaiset ulkovallit eivät ole missään välittömässä yhte¬ 
ydessä pesälinnan kanssa ja esiintyvät ainoastaan lisänä luonnon 
omille luomille varustuksille — vähemmin paikan luonteen mää¬ 
räämiä ovat toiset ulkovarustukset, joita tavataan loivassa tasaises- 
tikin viettävässä mäenrinteessä. Ulkovalli silloin haaraantuu itse 
pesälinnasta, ja muodostaa sen eteen säännöllisen melkein tasakai- 

teen muotoisen pihan. Ensiksi mainittu laji tavataan useissa pai¬ 
koissa mannemiaalla, jälkimmäinen ainoastaan Ahvenanmaalla (kuva 
2, 3). Vanajan Linnanpäässä muodostavat ulkovamstukset pitkiin 
kaaren ympäri koko vuoren toisen pään, ja ovat sitä paitse side- 
vallilla yhdistetyt toisiinsa (kuva 18). Helsingin Botbyn linnassa 
(kuva 39) on 2, toisin paikoin 3 toistensa uiko- ja alapuolella 
olevaa, nyt osaksi rikottua, vaan alkuaan kenties täydellistä ke- 
hämuuria. 

Kooltaan ovat vallit ylimalkaan matalia; tosin löytyy Laa¬ 
tokan rannoilla ja Ahvenanmaalla 2 ja 3:kin metelin korkuisia, 
vaan tavallisesti no eivät nouse 1 metriä korkeammalle. Leveys 
on noin 2—5 met. juurelta mitaten. 

Vallien mataluuteen nähden voisi arvella, että ne aikoinaan 
ovat olleet korotetut puuaidalla, pylvästollä eli hakulilla. Muu¬ 
tamissa Etelä-Ruotsin muinaislinnoissa onkin ilmaistu jätteitä sel¬ 
laisesta paaluaidasta’); meidän maassa eivät mitkään seikat vas¬ 
taiseksi anna tukea sellaiselle arvelulle. Heittokivivarastojen 
asema vallin läheisyydessä Sulkavan Linnavuorella viittaa siihen, 
että vallit ovat olleet niin matalat, että niiden yli on voinut vis¬ 
kata kiviä. Monessa paikoin olisi kallioperustukselle ollutkin mah¬ 
dotonta sellaista rakentaa. 

Erityistä huomiota ansaitsee linnan portti. Muutamissa lin¬ 
noissa, missä valli on eheä, näkyy että porttiaukkoa ei ole ollut 
ensinkään. Tavallisesti on hävittämisen kautta valliin syntynyt 
useita aukkoja, joita monet tutkijat ovat pitäneet alkuperäisinä 
portteina. Jos kohta monessa sellaisessa rauenneessa paikassa 
piileekin vanha portinsija, ei ole kuitenkaan oikeutta siksi lukea 
minkälaista rauennutta kohtaa taliansa. — Portti antaa melkein 
aina mäen loivimmalle rinteelle käsin ja on asetettu joko vallin 
keskelle, tai kahden vallin kulmaan. Kaksinkertaisissa valleissa 
on luultavasti ollut portti kummassakin. Löytyy kolmenlaisia 
porttirakennuksia. Yksinkertaisin on se muoto, missä vallien päät 
molemmilla puolin käytävää ovat ainoastaan tasaisiksi eli pysty¬ 
suoriksi ja yhdensuuntaisiksi ladotut (291, 296). Toisissa on 

vallien päätteiksi asetettu kaksi isoa, lähes 1 meterin korkuista, 
pielikiveä; sellaisia tavataan Linnanpäässä (67), ja Hakostaron 


') Emil Ekhoff, Qville härads fomminnen s. 75. 

Linnmäessä (117 vrt. 75, 80). Kolmas muoto, joka sotaliikkei¬ 
den karmalta on tärkein, on luultavasti väijymistä varten raken¬ 
nettu. Tässä toinen taikka molemmat vallinpäät rirmakkaisina 
kääntyvät sisäänpäin, muodostaen väliinsä pitkän käytävän. Vi¬ 
hollisen rynnätessä portista sisään oli puolustajilla hyvä tilaisuus 
väijyksistään noiden pieliseinien takaa hyökätä vihollista kupeesen. 
Tällaisia löytyy Pirkkalan Liima vuorella (kuva 12 a), Laurinkal- 
liolla Tuuloksessa (kuva 16 a) ja Manterenlinnassa Vanajalla, 
jossa on 2 samanlaista porttia (kuva 17). Lempäälän Pirunlin- 
nassa (36, kuva 14) on myöskin väijymiselle valmistettu tilaisuutta, 
vaan toisella tavalla kuin edellisissä. Täällä painuvat vallien päät 
rinnakkaisina ulospäin ja käytävän sisäsuuta sulkee puoliväliin 
lyhyempi vallihaara, jonka takana, sisäpuolella vartiat ovat voi¬ 
neet piileskellä. Melkein saman tapainen varustus löytyy Ruot¬ 
sissakin Stenbyn linnassa Tosterin saarella Mälarjärvessä. Tässä 
sekä Kalbyn linnassa*) on muutoin ihan samanlaisia porttivarus- 
tuksia kuin Manterenlinnassa ja Laurinkalliolla. Sellaisia on ta¬ 
vattu muissakin maissa esim. kuonavallissa Katowitzin luona Bohe- 
miassa.^) y. m. — Mitä Kalevalassa 25:96 tarkoitetaan sanalla 
„sotiveräjä” on vielä selittämätöntä. 

Omituisuutena mainittakoon, että likellä porttia usein löytyy 
vallissa syvä kuoppa. Näitä vallikuoppia arvelee kansa monessa 
paikassa ,,vahtikopin” sijoiksi, joissa muka portinvartia olisi pi¬ 
tänyt majaa. Jos kohta tuo arvelu ei näytäkään aivan mahdotto¬ 
malta, ei kuoppia nykyisessä tilassaan voi muuksi päättää kuin 
aarteen kaivajien työksi (kts. esim. kuvat 2 ja 39). Poikkeuksen 
tästä tekevät vallikuopat Tiurinlinnassa (217). 

Muita jälkiä ihmisten toimista ja elämästä ovat erityiset 
muinaisjäännökset, jotka löytyvät sekä linnamäkien päällä että nii¬ 
den läheisyydessä. 

Muinaisista taisteluista ehkä muistuttavat ne heittokivivarastot, 
joita olon kolmessa linnassa tavannut, nimittäin Linnavuorella 
Sairilan luona Mikkelissä 2 (237), Pisamalahden maalla Sulka¬ 
valla 14 (242) ja Anttilanniemen linnassa Sortavalassa 5 (294). 
Ne ovat pieniä 2—4 met:n laajuisia sekä 0,20—0,40 met:n kor¬ 
kuisia kivikasoja, jotka sijaitsevat vallin sisäpuolella ja sen lähei- 


') R. Dybeck, Mälarens öar, lehti X, kuvut 4 ja 6. 

^) J. Er. Wocel Pravek Zeme Ceske, 1868, kuva 58. 

syydessä ja sisältävät vähäläntäistä, heittokiviksi sopivaa kiven- 
laatua. Koska ne selvään ovat ihmiskäsillä koottuja, eivätkä 
Sairilan Linnavuorella olevat ainakaan tutkittaessa sisältäneet hiiliä, 
luita eivätkä muinaiskaluja, katson niitä hyvin voitavan pitää 
heittokivivarastoina, jommoisiksi kansa Pisamalahden Linnavuoren 
kasoja arveli. Ruotsin linnoissa tavattavista tällaisista kokoel¬ 
mista kts. ylempänä. 

Yksinkertaisia tulensijoja eli hiilikokoelmia on joskus kai¬ 
vettaessa löydetty Linnanvuorien päällä. Olen huomannut, että 
no tavallisesti ovat sellaisissa paikoissa, missä on ollut luonnollista 
suojaa, joko kallion tahi ison kiven kupeella (81), kahden kallion 
välisessä solassa (238) tahi itse vallin vieressä (117). Mahdollista 
on, että tuollaiset tulensijat sellaisilla vuorilla, kuin esim. Kirkkoon- 
linna Laitilassa (80), joissa seudun herrasväki kesäisinä aikona käypi 
huvitteleimassa, joskus ovat aivan uudenaikaisia. Tätä ei kuiten¬ 
kaan voi luulla niistä hiilikokoelmista, joiden päälle jo on kerjen- 
nyt kasvaa vahva maapeitto ja turpea sammalikko, tai sellaisista, 
joiden vierestä löytyy muinaiskaluja ja jotka ilmaantuvat muiden 
asumusjäännöksien kanssa yhteydessä. 

Joskus tavataan näet jätteitä asuinsijoista vallin eli pesä- 
linan sisäpuolella. Nelikulmaisia huoneenperustuksen tapaisia 
kivilateita olen nähnyt kolmessa paikassa. Borgössä Saltvikissa 
(3) löytyi tutkittaessa 6—8 met:n laajuisen kivikehän keskeltä, 
pienen epäsäännöllisen kivikokoelman ohella hienoa tuhkamaata. 
Toinen neliskulmaisen kummun tapainen on Hämeenlahden Linna- 
vuorella (264); se on ainoastaan 3—4 met. avara; molemmissa 
paikoissa ovat nuo huoneensijat vähän matkaa vallista. Kolmas 
paikka ovat Järvisten Linnavuori Muurlassa (118); täällä on osaksi 
hävitetty isokivinen perustus, 5—6 met. syrjiinsä, hyvin suoja¬ 
tussa paikassa, solan pohjassa, keskellä vuoron lakea. Kuinka 
vanhoja nämät huoneensijat ovat, on tietysti vaikea sanoa, vaan 
koska ne eivät näy sopivan miksikään nykyajan rakennuksiksi, 
ovat no luultavasti saman-aikaisia kuin linnoituksetkin, josta alem¬ 
pana. 

Toisenlaisia ja varsin omituisia asuinsijoja ovat ne pienet 
tarhat, joita joskus vallien sisäpuolella olen tavannut. Vähälän- 
täisiä, miehen nostettavia kiviä on ladottu riveihin neliön- ja tasa- 
kaiteen muotoisiksi tarhoiksi. Selvimmät jäljet tuollaisista ovat 

vielä nähtävinä Pentin linnavuorella Karhussa (14), missä kallion¬ 
seinien ja vallien ympäröimällä pihalla on ainakin 5 tarhaa, muu¬ 
tamat sillä tavoin asetetut toistensa viereen, että sama kivirivi 
ilmestyy väliseinänä kahden tarhan välillä. Tarhojen laajus on 
noin 3—9 met. Täältä löytyi kaivettaessa raakatekoinen veitsi 
harmaakivestä (kuva 11a, vrt. s. LXVIII). — Samanlaisia tarhoja ta- 
pasin Arasalossa Ikälisissä (21) sekä vallin vieressä, että ylempänä 
vuoren keskellä. Molemissa paikoissa oh tulensijoja ja yhden sel¬ 
laisen äärestä löytyi kivitaltta (kuva 13). Mahdollista on, että 
Manterenlinnassakin Vanajassa (66) on ollut tarhoja, vaan ne ovat 
nyt kovin epäselviä. Luultavasti on jokaisella vuorella asuskele¬ 
valla perheellä eli kattilakunnalla ollut oma tarhansa ja ehkäpä 
tarhan kulmilta ylenevä telttansa tai kotansa. 

Vielä tavataan eräs laji muinaisjätteitä, nimittäin tuhkaläjiä, 
jotka näyttävät olevan jäännöksiä pakolaisten risuvalkeista tahi 
nuotioista. Ne sijaitsevat linnavuorien kukkuloilla vallipiirin sisä¬ 
puolella, taikka myöskin hyvin jyrkillä, nykyään kokonaan varus¬ 
tamattomilla vuorilla (51, 256, 258, 264, 265, 267, 279). Sellai¬ 
set läjät ovat noin 2—4 met. ristiinsä laajat ja alle puolen metrin 
korkeat, sekä tavallisesti peitetyt pienillä kivilaakoilla tai mukula- 
kivillä, joiden alla on musta hiilikerros. Jos samassa paikassa on 
paljon puita poltettu pitkinä aikoina, on tuhka painunut syvem¬ 
mälle vasten kalliota, mustan hiilikerroksen alle, ja sateiden kautta 
muuttunut tulipunaiseksi. Tämän tuhka- ja hiilikerroksien erinlai- 
sen karvan kautta voi erottaa, missä vanhemman, puoleksi jo maa¬ 
tuneen nuotiopaikan päälle on syntynyt toinen, nuorempi samanlai¬ 
nen. Tuollasia kivikasoja eli kumpuja löytyy samalla vuorella 
välistä ainoastaan muutamia, toisin paikoin kymmenittäin; suurim¬ 
man luvun eli päälle 60 olen tavannut Hämeenlahden Linnavuo¬ 
rella Kurkijoella (kuva 55 ja 57. — Suurimman merkityksensä 
saavat nuotiot niiden sisältä ja etenkin niiden ympäriltä, ohkaisesta 
maakerroksesta löydettyjen muinaiskalujen ja rahojen kautta, joita 
pakolaiset kiireessään ovat tuhkaan pudottaneet, tai muuten jälkeensä 
jättäneet. Muutamien kumpujen vierestä löytyi myöskin eläinten 
luita, jotka luultavasti ovat jäännöksiä pakolaisten aterioista. 
Laatokan puolisissa linnoissa ovat tällaiset muinaisjätteet tavalli¬ 
semmat kuin muualla. Löytyy kuitenkin kumpuja, joiden tarkoi¬ 
tuksesta en ole selville päässyt. Ne sisältävät ensimmäkseen hie- 

taa, jonka alta ei löydy hiiltä, ei tuhkaa, eikä luita siinä määrässä, 
että voisi arvata niiden tulensijana tai hautauspaikkana olleen; 
ainoastaan joku rikkunut saviastia, tai palasia sellaisesta näkyy 
niihin hairahtuneen. Tällaisia kumpuja olen nähnyt linnoissa 267 
ja 279. 

Hautauspaikkoina täytyy pitää muudanta n. s. „hiittentarhaa”, 
s. o. kivikasaa Veitakkalan Linnamäellä Uskelassa (115) ja erästä 
löytöpaikkaa Lopotin Linnavuorella (267). Lienevätkö hautaus- 
paikkoja, vaiko muita, kiviroukkiot Harolan Linnaluodolla Koke¬ 
mäellä (11). 

Muinaista meriliikettä todistavat Linnamäkien kyljissä olevat 
mutarenkaat, joista etenkin Länsi-Suomessa usein kerrotaan ja joihin 
laivoja arvellaan muinoin kytketyn (kts. esim. 3, 113). Samaa 
todistaa myöskin nimi Haaksivalkama Laurinkallion vieressä Tuu¬ 
loksessa (s. 27). 

Ne seudut, joilla tähän ryhmään kuuluvia linnoja enimmäk¬ 

seen on tavattu, ovat Lounais-Suomen rannikko, Hämeenlinnan ja 
Tampereen seudut ja Laatokan luoteisrannikko, jota vastoin niistä 
Uudellamaalla, pohjoisissa osissa Hämettä, Savoa ja Kaijalaa tä¬ 
lliin saakka on epävarmoja jälkiä. Pohjanmaalla niitä, kuten jo 

ylempänä on sanottu, oi olo Närpiötä pohjoisempana tavattu. 

Muutamissa paikkakunnissa löytyy lähellä toisiansa monta 
linnaa. Sellaisia linnaryhmiä tapaamme Ahvenanmaalla Saltvikin 

ja Finströmin pitäjien välillä olevien vesien varsilla, Vanaja- 
veden varrella Hämeenlinnan tienoilla, Tuuloksessa Pyhäjärven 
ja Suolijärven välillä, sekä Laatokan lahdelmissa. Viimeksi maini¬ 
tuista paikoista on tärkein ryhmä Kurkijoen lahden varrella, missä 
on 7 linnaa noin 1 tai 2:n virstan päässä toisistaan. Toinen sa¬ 
manlainen paikka on Sortavalan saaristo ja Läskelän joensuu, 
missä yhteensä tapamme 9 linnaa 1—5 virstan päässä toisistaan, 
suurin ryhmä koko Suomessa. 

Kaikilla nyt kerrotuilla vuorilinnoilla ei mielestäni ole ollut 

sama tarkoitus. Mitä ensin tulee niihin, joissa on pieniä nelikul¬ 
maisia kiviladelmia, näyttää siltä kuin niissä olisi pidetty vaki¬ 
naisempaa asuntoa. Nuo huolella rakennetut tarhat ja niissä olevat 
tulensijat näet ilmaisevat, että tässä on pitemmäksi aikaa ruvettu 
taloksi. Samanlaisen päätöksen voi tehdä niistä linnoista, joissa 

on varsinaisia huoneenpemstuksia. Sekä muinaisjäännökset Salt- 
vikin Borgössä että tarinat siitä todistavat samaa kuin sen asema¬ 
kin muinaisella saarella, että Skandianavilaisilla merirosvoilla eli 
viikingeillä tässä oli luja pesäpaikka, josta retkeilivät milloin itään 
milloin länteen. Samallaiselta rosvopesältä näyttää Järvistenkin 
jylhä Linnamäki Muurlassa, jonka juurelle luullakseni merivesikin 
on inahtanut ulottua. Mahdollista on myöskin, että moni muu linna, 
joka sijaitsi sisämaissakin, likellä isompia kulkuväyliä ja teitä, oh 
tehty samaa tarkoitusta varten. Mutta pakopaikkoina täytyy pi¬ 
tää niitä, jotka ovat jonkun taajemmin asutun paikan eli kylän 
läheisyydessä, niinkuin esim. Linnamäki Rikalan kylän luona (113), 
johon epäilemättä kylän asukkaat sotaisten hävitysten kestäessä 
vetäysivät turvaan. Sama on varmaan ollut niiden linnojen laita, 
joissa nuotiopaikkoja löytyy. Hämeenlahden Linnavuorella Kur¬ 
kijoella, joka näistä on tärkein, on kuten lukija jo ennestään tie¬ 
tää, yksi pieni huoneenperustus, joka nähtävästi ei olo voinut 
olla muuta kuin vahtituvan alus; luultavasti pidettiin siitä silmällä 
vihollisten tuloa mereltä päin. — Yksi tarkoitusperä näkyy kui¬ 
tenkin kaikilla näillä korkeille vuorille rakennetuilla vallituksilla 
olleen, nimittäin vuorella ohjain suojaaminen vihollisten sotaisilta 
päällehyökkäyksiltä. 


b) Erityiset linnamuodot. 

Varustamattomista mäistä, jotka kantavat Linnamäen nimeä, 
on luultavasti moni ennen ollut vallitettu, vaikka kaikki kivet 
vuoren laelta aikojen kuluessa ovat tulleet alasvieritetyiksi. Kuiten¬ 
kin löytyy sellaisiakin, jotka eivät milloinkaan liene olleet ihmis¬ 
kädellä varustettuja ja joita kuitenkin on pakopaikkoina käytetty. 
Ne ovat silloin, niinkuin esim. Raivattalan Linnavuori Hiitolassa 
(258) luonnostaan niin korkeita ja jyrkkiä, että ainoastaan joku 
ylhäältä viskattu kivi on ollut tarpeeksi estämään vihollisen kii¬ 
peämistä. Jälkiä ihmisten elustamisesta tällä vuorella ovat pienet 
1— V/i met:n laajuiset, kivillä peitetyt tulensijat, nähtävästi sa¬ 
maa laatua kuin Kurkijoen linnoissa. Toinen samanlainen vuori 
Hiitolassa on Asilan Linnavuori, jonka rinteet kumminkin ovat loi¬ 
vemmat. Mahdollista on, että vuorilla, joilla nyt ei minkäänlaisia 
muinaisjäännöksiä näy, vastainen tutkimus voisi sellaisia ilmaista. 

Erityistä huomiota ansaitsee eräs pitkä, suora kivivalli, joka 
sijaitsee alavalla maalla aivan loivarinteisellä matalalla mäkikoh- 
dalla n. s. Orimäellä Tyrväällä (13). Se on 160 ask. pitkä ja 
kauniisti ladottu. Öitä sanotaan vanhaksi, eikä siitä nykyisellä 
väestöllä olekaan mitään hyötyä. Jos tuolla aidalla, jonka tarkoitus 
vielä on aivan hämärissä, ei ole mitään taloudellista merkitystä, voisi 
sitä kenties verrata Pohjois-Saksassa tavattaviin rajavalleihin, joita 
on kokonaisten maakuntain suojaksi rakennettu (kts. ylempänä). Tut¬ 
kimista ehkä siis ansaitsisi, onko tämä samoin kuin viimeksimainitut- 
kin, ainoastaan paikottain peltotyön kautta tuntumattomaksi rikottu, 
taas jonkun matkan päästä metsissä jatkuakseen saman ilman suun¬ 
taa kohti. Ruotsissakin on nähty pitkiä raakoja kivimuuria, jotka 
metsissä juoksevat suoraan suuntaan ja joista välistä, kuten esim. 
Barfvan pitäjässä Vestmanlandissa, useampiakin eri tahoilta yhtyy 
samaan paikkaan *). 

Harvinaista muotoa näkyvät olevan no linnoitukset, joita 
Kangasniemellä (182) on huomattu, jos nimittäin kertomuksiin 
on luottamista. Täällä juoksee muka harjanteen poikki kaivetut 
haudat, joiden välissä on vallit. 

Monessa paikassa maatamme on vuorissa luolia, jotka kan¬ 
san suussa saavat liiman nimen. Tämän kirjan tekijällä ei ole 
ollut tilaisuutta niitä, eikä muitakaan luolia laajemmassa määrässä 
tarkastaa. Vannaan ovatkin useat niistä saaneet nimensä siitä, että 
joko metsän pedot tai varkaat niissä ovat pitäneet pesää. Vaan 
löytyy toisia, joissa tarinan mukaan seudun väestö sotaisina ai¬ 
koina on ollut paossa (kts. esim. 219, 220). Koska tiedämme, 
että luolia Norjassa on kivivalleilla vartavasten varustettu 
lienee syytä meilläkin tuollaisille suojapaikoille antaa suurempaa 
huomiota, kuin mitä niiden osaksi tähän asti on tullut. 

Kylistä eli kaupungeista, pakanuuden ajalta, jotka ovat kivi¬ 
muurilla ympäröidyt, ei ole Suomessa selviä jätteitä muuta kuin 
yhdestä ainoasta, nim. Tiurinlinnasta Räisälässä. Näillä varus¬ 
tuksilla, jotka vielä historiallisinakin aikoina näkyvät olleen voi¬ 
massa, ei ole mitään yhteyttä keskiajalla Europassa tavallisten 
korkeiden kaupunginmuurien kanssa, jotka kalkkilaastin avulla 

') Olof Hermelinin kokoelmat, Tukholman muinaistiet. Akatemian ar¬ 
kistossa. 

rakennettiin. Näissä ei ole mitään sideainetta käytetty, jonka 
vuoksi pakanuuden ajan yksinkertainen rakennustapa niissä on täy¬ 
dellisesti säilynyt. Onko tässä hakulla ollut, on erityistutkimuk¬ 
sitta vaikea tietää. Muurissa on vielä nähtävänä selviä „valh- 
kuoppia” eli „vahtikopin” sijoja; saaren keskellä on kymmenkunta 
huoneen perustusta ja eteläpäässä on nykyään ilmaistu hautaus- 
paikka. Tarkempi kertomus paikasta on luettelossa (217). — Onko 
Harolan linnaluoto Kokemäellä (11), jonka rinteet eivät tarjoa 
sanottavaa suojaa, tähän luokkaan luettava, en ota nykyisten tie¬ 
tojen nojalla päättääkseni. Tutkimista ansaitsisi myös, missä mää¬ 
rässä Snappertunan rauniot (s. 73), Rikalankylä Halikossa (s. 63), 
muinainen „kauppalinna” Unikankaren mäellä Mynämäessä*) y. 
m. sellaiset paikat ehkä antaisivat vertauskohtia Tiurinlinnalle. 


c) Polhjanmaan „muinai$linnat”. 

Pohjanmaan lakealla rantamaalla tavataan tasakaiteen muo¬ 
toisia ja soikeita kehämuuria, joita kansa tavallisesti nimittää Jätti¬ 
läisten kirkoiksi tai linnoiksi. Useammin kuitenkin liitetään linna- 
sana niiden kankaiden nimeen, joilla tarhat ovat. Ne sijait¬ 
set tavallisesti mataloilla saarekkeilla, pitkillä niemillä tai kapeilla 
kannaksilla, joita suot kahdelta tai useammalta puolelta ympäröivät 
ja joiden korkein kohta suon pinnasta kohoaa ainoastaan 6—11 
met. Noiden kankaiden maanlaatu on tavallisesti kivikkoa tai 
vyörykivisoraa ja niiden rinteet hyvin pitkän loivat. Muurit ovat 
ylimalkaan noin 2 tai 3 met:n levyiset ja alle 1 met:n korkuiset, 
vaan myöskin isompia löytyy. Kehän suurin pituus on 52,50 met. 
ja leveys 33,50. Kivet ovat ilman laastia läjätyt päällitysten, 
välistä on kiveä ja soraa käytetty sekaisin. Tasakaiteen muotoi¬ 
sissa muureissa on tavallisesti kummassakin päässä yksi aukko, 
vaan usein myöskin 4 aukkoa, yksi joka sivulla; soikeissa kehissä 
on ylimalkaan ainoastaan yksi sisäänkäytävä. Ainakin neljässä 
paikassa (329, 345, 354, 356) on tarhan sisäpuolella huomattu 
kapea ja matala kivirivi, tai matala sorapaltto, joka noin 2—3:n 
met:n päässä tarhasta juoksee tämän kanssa yhtäsuuntaisesti ja 

') Juho Sjöros, Muinaismuistoja Mynämäen kihl., S. M. Yhd:n Aikak. 
VIII, s. 104. — Hj. A. piirusi. 1886. 

siis muodostaa samanlaisen kuvion kuin sekin. Yhdessä kehässä 
(353) on tavattu kivillä seinustettuja kuoppia, kolmessa (342, 
347, 358) vähäisiä kivikasoja, jotka osaksi sisältävät laakakiviä. 
Tarhojen läheisyydessä on ILssä paikassa tavattu ympyräisiä tai 
neliskulmaisia kivikasoja muutaman metrin laajuisia läpimitassa 
(kts. n:ot 317, 324, 330, 331, 334, 335, 340, 343, 344, 345, 
354); sitä paitsi näkyy itse vallissa usein ympyräisen raunion pii¬ 
rittämä kuoppa. 

Se ala, millä nämä muinaisjäännökset ilmestyvät, on joksen¬ 
kin tarkkaan rajoitettu 1—3 penikuomian päähän merenrannasta. 
Niitä on tiheimmässä seurakunnissa Oulun ja Raahen tienoilla, 
eikä niitä puutu Etelä-Pohjanmaallakaan. Etäämmällä sisämaassa on 
tähän saakka tunnetuista yksi Jyväskylän pitäjässä (194, vrt. 
myös 195); se on kuitenkin tarkastamaton ’). 

Noiden kivikehien tarkoituksesta ovat tutkijat olleet hyvin 
eri mieltä. On tuotu esiin neljä eri selitys-ehdoitusta. Vanhin 
on epäilemättä Gananderin arvelu, että Pesuankankaan tarha 
Paavolassa (335) „kenties on kalmisto^" ^). — Tällä vuosisadalla 
ovat seuraavat tutkijat käsitelleet asiata. 

') Mainittakoon tässä, että muuallakin maassamme on tavatta tasakaiteen 
muotoisia tahi muuten kulmikkaita kivikehiä, jotka johonkin määrin ovat yllä¬ 
mainittujen tarhojen kaltaisia, vaan joista ainakin muutamat sijaitsevat, kor¬ 
keilla mäenhuipuilla ja jotka lienevät ainoastaan historian aikuisia redutteja, 
t. m. s. Sellaisen näin v. 1888 Säämingin pitäjän Pihlajaniemen kylässä n. s. 
Haapiomäellä, 1 v. Mielosen talosta itäänkäsin. Mäen huipulla, josta näkyy 
Savonlinnan kaupunki, on kivikehä 15 met. ptk., 12 lev. ulkoapäin mitattuna; 
sen sulkema piha on 9 ja 6 met. avara, pohjoisessa kulmassa on 1,50 met:n 
levyinen sisäänkäytävä. Itse muuri 3 m. lev., 0,30—0,80 met. kork. — H. Lai¬ 
tinen on keräyksissään v. 1865 kuvannut kaksi pitkää tasakaiteen muotoista 
kivikehää Orivirran Linnasaarelta likellä Vuokkalan tehdasta Kerimäellä. 
Toinen on 28—29 syltä pitkä, 9—10 lev., varustettu nelikulmaisilla ulonteilla pit¬ 
killä sivuilla; toisessa on ainoastaan kolme sivua 20—25 sylt. ptk., 14 s. lev., 
neljäs puoli on auki. Ne ovat likellä rantaa ja niiden vieressä on 3 kivirau¬ 
niota. Laitisen tekemä kuva muistuttaa kuvista asumuksien jäännöksistä Ölan- 
dilla (Iduna X, Tab. I, kuva 1 ja 3), vaan varustukset lienevät tehdyt v. 
1656 venäläisiä vastaan (U. Suometar 1887, N:o 99). — Sastavinmäellä, lä¬ 
hellä Ännikännientä Uukuniemellä on myös kulmikas kivikehä varustettu 3:11a 
aukolla, noin 25 met. ptk.; yhdellä puolella on ulkovalaistuksen tapainen muu¬ 
rin haaraus; likellä on 3 pienempää tuvan perustusta; täällä sanotaan van¬ 
han tullipaikan olleen. — „Vikingabor’ Sipoossa, kts. s. 82, muist. 

^) Chr. Ganander, Mythologia Fennica, s. 69. 

Tohtori J.W. Calamnius on Metelinkirkosta Iissä (356) lausunut 
sen arvelun, että tämä olisi pakanuuden aikuinen uhripaikka *), vaan 
on toisia samantapaisia muinaisjäännöksiä väittänyt linnoiksi. Myös¬ 
kin prof. J. R. Aspelin on lausunut mahdolliseksi, että ainakin ne 
muurikehät Pohjanmaalla, joilla on „kirkko”-nimi, olisivat pyhältöinä 
olleet käytetyt^). — Kolmatta selitystä, että nim. kysymyksessä 
olevat muinaisjäännökset ovat linnoja, on paitsi Calamniusta kan¬ 
nattanut myöskin maisteri A. H. Snellman, joka Oulun Kihla¬ 
kunnassa tapaamistaan kivikehistä melkein varmana otaksuu, „että 
nämät linnat” (Metelinkirkkokin niihin luettuna) „tahi ainakin 
useimmat niistä ovat rakennetut turvapaikoiksi vihollisen hävityk¬ 
siä vastaan” ^). — Neljännen mielipiteen edustaja on ruotsalainen 
tutkija tohtori Karl Sidenbladh. Tutkimusmatkallaan Suomessa v. 
1867 näki hän Salosten pitäjässä Kastellin luona olevan kivike¬ 
hän (330), josta on lausunut sen ajatuksen, että se paremmin 
sopii poron lypsyaidaksi kuin linnaksi"*). Melkein samanlaista tar¬ 
koitusta otaksuu Calamniuskin Vihannin Linnastenkankaan tar¬ 
han suhteen (331), jonka arvaa „poronpelloksi”, vaan minkä hän 
muutoin luulee olevan luonnontyötä ^). 

Otan tässä kutakin mielipidettä erikseen tarkastettavaksi. 

1. Gananderin arvelua, että Pesuankankaan tarha olisi kal¬ 
misto on Calamnius jo näyttänyt vähemmin luultavaksi. Muun 
muassa sanoo hän „pitäisi samalla syyllä Linnankangaskin (Paa¬ 
volassa) niin oleman”; tämän paikan ja samoin Pattijoen tarhan 
(330) käyttämistä linnana ei ole näet Ganander ensinkin epäil¬ 
lyt ®). — Tahdon puolestani vaan lisätä, että tuollaisia kehämuurien 
ympäröimiä kalmistoja ei tunneta missään muualla; kristityltä 
kirkkomaita, joihin näitä tavallaan voisi verrata, ne luonnollisesti 
eivät ole voineet olla, 

2. Herra Calamnius perustaa arvelunsa Metelinkirkon (tai 

*) J. W. Calamnius, Muinaistieduksia Pohjanperiltä, Suomi II: 7 osa. — 
Samaa on otaksunut J. W. Murmankin; kts. Suomi II: 3 osa, s. 12 seur. 

^J. R. A(spelin) Vanhan kansan muistoja Kemistä, Suomen Kuvalehti, 
V. 1879, N:o 147. 

5 A. H. Snellman, Oulun kihlakunta, S. M. Yhd:n Aikak. IX, s. 69. 

"'jD. E. D. Europaeus, Eini. Allm. Tidn. v. 1867: 188. 

^) J. W. Calamnius, m. t., s. 263. 

*) Mythol. fenn., s. 50. 

-linnan) tarkoituksesta oikeastaan kansan käyttämään „kirkko”- 
nimeen ja tarinoihin, jotka „parernmin soveltuvat uskonnollisiin 
kuin sotaisiin käytäntöihin ja menoihin”. Herra Aspelin *) on 
verrannut Pohjanmaan kivikehiä yleensä Mordvalaisten uhripaik¬ 
koihin eli keremeteihin, jotka „olivat varustetut aitauksella, johon 
jätettiin kolme porttia eli veräjää, yksi itään, toinen etelään, kol¬ 
mas pohjoiseen. Eteläisestä veräjästä tuli kansa, itäisestä tuotiin 
uhri-eläimet ja pohjoisesta kannettiin vettä uhrilihan keittämiseen”. 
„Mutta tunnettua myöskin on”, jatkaa hän, „että ensimmäiset juma¬ 
lanpalvelukset pohjoismaissa pakanuuden tavan mukaan pidettiin 
taivas-alia entisillä pakanallisilla uhripaikoilla. Nuo paikat olivat 
varustetut ihan samanlaisilla, ympyräisillä tai soikeilla muurikehillä 
kuin nuo Pohjanmaalla tavattavat. Hylten—Cavallius on kidas¬ 
saan „Värend oeh Virdame” kuvannut muutamia sellaisia muuri- 
kehiä Ruotsista. Mahdollista siis on, että ainakin niitä muurikehiä 
Pohjanmaalla, joilla on kirkon nimi, on ennen vanhaan kristilliseen 
jumalanpalvelukseen käytetty”. — — — „Koska nuo muuri- 

kehät Pohjanmaalla — lisää sama tutkija lopuksi — enimmästi 
tavataan takamailla, niin ne luultavasti ovat viimeisten pakanain 
kokouspaikkoja”. 

Mitä ensinnä tulee tarinoihin Metelinkirkosta, ovat ne liian 
yleiset, voidaksemme niihin perustaa mitään arvostelua muinais¬ 
jäännöksen tarkoituksesta. Sitä paitse osoittaa mainittu ke- 
hämuuri pääpiirteissään niin suurta yhtäläisyyttä muiden saman¬ 
tapaisten jätteiden kanssa, ettei sitä voi käsitellä yksistään, vaan 
täytyy sen saada selityksensä yhteisesti muiden kanssa. 

Mordvalaisten keremetit. semmoisina kuin ne Kirjallisessa 
kuukauslehdessä v. 1873 kerrotaan, tarjonnevat jonkunlaista ver¬ 
tauskohtaa, olletikin neliskulmaiseen muotoonsa ja portteihin näh¬ 
den. Kertomus on kuitenkin liian vaillinainen, voidaksemme sii¬ 
hen mitään pemstaa. Jos mainitut pyhällöt olisivat meidän kivi- 
tarhoille olleet esikuvina, täytyisi mielestäni Mordvan alojen ja 
Pohjanmaan välimailla myöskin, ainakin yhtä runsaassa määrässä 
kuin Pohjanlahden rantamaalla löytymän samanlaisia muinaisjään¬ 
nöksiä. Vaan kun sellaisia ei ainakaan Suomen etelä-, eikä itä¬ 
osista tunneta, en luule että sieltäpäin voi saada mitään selitystä 
asialle. 


') Vanhan kansan muistoja Kemistä, Suomen Kuvalehti v. 1879, N:o 147. 

Kirkko-nimeen ei ole paljon luottamista. Kansa käyttää 
näet mielellään pilasanoina kirkollisia nimityksiä myöskin isoista 
luonnollisista kivimöhkäleistä, luolista y. m. niinkuin esim. „Svinö- 
kyrkan”, kivi Espoon saaristossa, „Saaratuoli” kivipatsas Pirkka¬ 
lan linnavuoren kupeessa, „Impunkirkko” luola Laitilassa. Pudas¬ 
järvellä sanotaan joskus kankaasen kaivettuja, kivillä sisustettuja 
kuoppia „kivikirkoiksi” *). Sitä suuremalla syyllä ovat kirkon 
nimen saaneet kivitarhat, joiden tarkoitusta kansa ei tunne, vaan 
joiden muoto suuresti muistuttaa kirkkojen ympärille rakennetuista 
nelikulmaisista kiviaidoista. Paras esimerkki tästä on Sääksjärven 
luona Purmossa oleva soikea kehämuuri, nimeltä „Jättiläisten 
kirkko”; sen sisällä on kaksi isompaa kiveä, joista toista kuvataan 
„saamatuoliksi”, toista „lukkarinpenkiksi”. Kun lisäksi tulee, että 
näille muinaisjätteille ylitä usein annetaan nimeksi linna kuin 
kirkko, on selvä, että viimeksi mainitun nimityksen todistusvoima 
muinaisjäännöksen alkuperäiseen tarkoitukseen nähden on hyvin 
ala-arvoinen. 

Viimeisten pakanain sydänmaihin kätkettyjä kokouspaikkoja 
ne eivät olo voineet olla, jos kohta Hylten—Cavallius’en kuvaamat 
uhriristiä ympäröivät kehämuurit muodoltaan ovatkin johonkin 
määrin samanlaisia; siksi on niiden luku — varmaan tunnetaan sel¬ 
laisia noin 30 — ja niiden tiheys muutamissa paikoin liian suuri. 
Tuolla edellytyksellä luulisi näet jonkun ainoan tarhan kullakin 
paikkakunnalla riittäneen. Vaan kun esim. Tyrnävän sydänmailla 
puolen peninkuorman laajuisella alalla löytyy sellaisia koko neljä 
kappaletta, joista kaksi puolen venäjänvirstan päässä toisistaan, 
ei sovi enään ajatella mitään hälvenevän uskonnon salaista tyys¬ 
sijaa. Jos niissä kristillistä jumalanpalvelusta olisi pidetty, pitäisi 
rintamailla löytymän tarinoita, jotka valaisisivat näitä seikkoja. Niin 
on Hylten—Cavallius’en mainitsemien uhripaikkojen laita. Voisi 
myöskin odottaa, että ainakin jollakulla niistä kankaista ja saarek¬ 
keista, joilla nämät tarhat sijaitsevat, olisi nimi yhdistetty pyhä-, 
tai johonkuhun muuhun sanaan, joka muistuttaisi muinaissuomalaisesta 
tahi lappalaisesta pyhästä palveluspaikasta. Kun Suomenlahdesta 
aina Lapin rajoille tavataan kymmenittäin jopa sadottainkin sellaisia 
nimiä, olisi luonnollista, että ne etupäässä olisivat säilyneet siinä 


') A. H. Snellman, Oulun kihlakunta s. 101. 

missä itse pyhäkö vielä tänä päivänä muistuttaa paikan merkityk¬ 
sestä. Vaan sellaisia tarinoita ja nimiä etsii turhaan. 

3. Jos usein mainitut kivitarhat eivät sovi uhripaikoiksi, 
sopivat ne vielä vähemmin linnoiksi. Herrat Calamnius ja Snell¬ 
man perustavat väitteensä pääasiallisesti linna-nimeen, kankaiden 
korkeuteen ja muurien vahvuuteen. 

Kuten ylempänä olemme nähneet, on sana alkuaan mahtu¬ 
mat merkitä muutakin, kuin sotaisia hyökkäyksiä vastaan raken¬ 
nettua suojavarustusta; siitä kohta lisää. 

Niiden kankaiden luonto, millä muurit sijaitsevat, on juuri 
tehokkain syy, miks’ei niitä voi sotavarustuksina tavallisessa mer¬ 
kityksessä pitää. Linnakankaita Pattijoen kylässä Suloisissa ja 
Pehkolan kylässä Paavolassa kehuu herra Calamnius varsin jyrk¬ 
kärinteisiksi; kuitenkaan emme voi tarkemmitta korkeusmitoitta ja 
paikallisitta tarkastuksitta niistä lausua mitään mielipidettä. Me- 
telinkirkkoon nähden on sama tutkija oikein huomauttanut, että 
maa mataluutensa vuoksi ei tarjoo minkäänlaista suojaa. Ja 
sama on kaikkein niiden Linnamaiden ja Linnakankaiden laita, 
joita tämän kirjan tekijä on nähnyt. Rinteet ovat tavallisesti 
niin loivat, että helposti ilman minkäänlaista estettä voi nousta 
niiden päälle, ja tarha sijaitsee usein tasaisella maalla, joka luon¬ 
nollisesti ei tarjoo minkäänlaista suojaa. Joskus on tarha asetettu 
itse rinteelle, jopa likemmäksi suon rantaa kuin vaaran lakea. 
Tällainen paikka, jossa edullisempi puolustus-asema on heitetty 
käyttämättä, on esim. Metelinvaara Tymävällä. Huomiota ansait¬ 
see myöskin, että sellaisissa paikkakunnissa, missä voisi rakentaa 
linnoitusta pääsemättömälle vuorelle, on tilaisuus jätetty käyttä¬ 
mättä ja tarhaa tehty alemmalle loivarinteiselle maakunnaalle li¬ 
kellä muinoista vedenrantaa. Näin on Jatulinkirkon laita Kemissä, 
joka sijaitsee 3 tai 5 virstaa Kivalon paikoin hyvinkin jylhistä 
vuorenkukkuloista. 

Muurien vahvuus ei itsessään todista mitään linnaa, eikä se 
tavallisesti olekaan 2 metriä suurempi. Vahvemmat muurit näky¬ 
vät ylimalkaan olevan poikkeuksia. Vaan se, mikä tekee tuke- 
vimmatkin muurit sotavarustuksiksi käyttämättömiksi, on portti- 
aukkojen paljous. Suojavarustuksen turvallisuus on siinä, että se 
on suljettu, vaan näissä on vihollisille avoinna tavallisesti 2 tai 
4, vieläpä (Calamnius’en kertomuksen mukaan Salosten Linnakan- 

kaasta) 6:kin porttia, joita luonnollisesti olisi ollut mahdotonta 
yhfaikaa vartioida. 

Syystä voi myös otaksua, että rakentajat, jos ne sotavarus¬ 
tusta olisivat tarkoittaneet, paikan valinnassa ja linnoituksen muo¬ 
dossa johonkin määrin olisivat jäljitelleet niitä esikuvia linnoista, 
joita sekä Skandinaviassa että Etelä-Suomessa runsaassa määrässä 
löytyi. Vaan kuten jo olemme nähneet, ei näillä kivitarhoilla 
ole niiden kanssa mitään yhteistä. 

Muutamien kivimuurien sisäpuolella olevat vähäiset kivirivit 
ja sorapaltot, joilla semmoisinaan mataluutensa vuoksi, ei ole voi¬ 
nut olla mitään merkitystä sotavarustuksina, vaan jotka näkyvät 
olleen jonkun puukoroituksen alustana, sekä tarhojen läheisyydessä 
olevat kivikasat, joista jotkut ainakin lienevät tulensijoja, todista¬ 
van päinvastoin, että nuo rakennukset ovat mahtaneet etupäässä 
palvella jotain taloudellista tarkoitusta. 

4. Hra Sidenbladh lausuu kirjeessä, luultavasti D. E. D. 
Europaeus’elle *) näin: „kertomuksen mukaan Utsjoelta ajetaan naa¬ 
rasporot lypsämistä varten ympyräisen, porteilla varustetun kivi- 
aitauksen sisälle, joka on noin 120 jalkaa poikkimitassa”. Tähän 
perustuen on hän näkemäänsä Salosten linnaa arvannut poron lyp- 
syaidaksi. — Hra Calamnius taas on Wihannin Linnastenkan- 
kaasta lausunut mahdolliseksi, että „lappalainen väestö onnen mui¬ 
noin on käyttänyt tätä „linnaa” poronpelloksi s. o. semmoiseksi 
paikaksi, johon porot kaikki ajetaan yhteen, kun niitä eroitetaan 
ja vasikat merkitään”. „Ajatteleminen on tässä tapauksessa” — 
lisää hän—„että santavallin päällä vielä oli joku korkeampi puu- 
aitaus”. Tähän luuloon on Calamnius’en saanut „muurin ulkopuo¬ 
lella oleva yksinäinen lappalaiskodan raunio”, josta hän on löytä¬ 
nyt hiiltä ja muita palon merkkiä ja jonka sen vuoksi arvaa 
„vahtikodan sijaksi” ^). 

Näillä selityksillä on sekä puolensa että vastapuolensa. Ne¬ 
liskulmaiset tarhat osuttavat tosin muotoonsa katsoen yhtäläisyyttä 
pohjoisissa osissa maatamme poronviljelyksessä vielä käytettäviä 
aitauksia. 

Erehdystä Calamnius’eu kertomuksessa on se, että Lappalai- 


') Finl. Allm. Tidn. 1807: 188. 
Suomi II: 7 osa, s. 263. 

set olisivat tarhaa käyttäneet „poropeltona”. Huomattava on, että 

Lappalaiset, jotka koiriensa avulla ajavat porot kokoon, tahi 

„suopungilla” ottavat niitä kiini*), taikka, niinkuin Utsjoella 
on tapana, paimentavat porojansa koko vuoden^), eivät tar¬ 
vitse eivätkä käytä n. s. „poropeltoja”. Niitä pitävät ainoastaan 
poroja viljelevät Suomalaiset Lapinrajaseuduilla, missä mainittuja 
elukoita ei pidetä lypsykarjana, vaan ainoastaan kerran vuodessa 
(Juhannuksen aikana) metsistä ajetaan kokoon teurastamista, 
vasikkain merkitsemistä y. m. varten. 

Ne „poropellot” eli „poroaidat”, joita Kemissä ja Rovanie- 
messä nykyaikoina tehdään, ovat tasakaiteen muotoiset, noin 150 
met. pitkät ja 80 leveät puuaitaukset, joiden molempien pitkien 
sivujen ulkopuolelle rakennetaan yksi tai useampia pienempiä tar¬ 
hoja eli n. s. „karsinoita”, joihin veräjä itse poropellosta johtaa. 
Viimeksi mainitun kapeissa päissä taikka ainakin toisessa on 

aukko, josta kaksi toisistaan yhä enemmän etenevää aitaa johtaa 

ulos metsiin^). Kun porot salomailta tuota „hangasta” myöten 
ajetaan kokoon, erottaa kukin poron-omistaja omat elukkansa kar¬ 
sinaan, missä vasikat merkitään. Kuten näkyy ovat nykyajan poron- 
pellot paljoa suuremmat kuin tutkittavamme kivitarhat. Saman¬ 
kokoisiksi sitä vastoin kerrotaan Utsjokelaisten nelikulmaiset tai soi¬ 
keat lypsy tarhat"*). 

Molemmat, sekä poropellot että lypsyaidat tehdään nykyai¬ 
kana aina puuseipäistä, melkein ,,rehtoaidan” tapaan. Ainoa il¬ 
moitus kiviaidasta, minkä olen nähnyt, on eräs Gottlundin saama 
tieto,^) että nim. Pudasjärvellä, Hetetjärven kylässä olisi muudan 
50 kyyn. (= 30 met.) avara kiviaitaus, jota nimenomaan on sa¬ 
nottu „Poronpelloksi” (357). Jos tuohon tietoon, joka vielä kal¬ 
paa vahvistusta, olisi luottamista, voisi n. s. jättiläisten kirkkoja, 
ja etenkin Salosten Linnakankaan tarhaa, joka kaikista näkyy 
olevan suurin, ajatella poropelloiksi siten, että kapeissa päissä ole¬ 
vat aukot olisivat isoja ajoveräjiä, ja pitkien sivujen aukot hävin- 

*) A. Andelin, Kertomus Utsjoen pitäjästä, Suomi 1858, s. 210. 

^Ibidem, s. 211. — Porojen kokoomistavasta Lappalaisilla vrt. v. Dii- 
ben, Lappland och Lapparna, s. 39 seur. 

^Tämän tiedon on antanut maanviljelijä M. Niemelä Kemissä. 

‘'j Yli-metsänhoitaja U. Forssmanin antaman tiedon mukaan. 

^C. A. Gottlund, Antiqvariska Anteckningar IV, s. 263. 

neiden puukarsinain veräjiä. Pieniä tarhoja voisi kenties verrata 
Lappalaisten kerda-nimisiin lypsyaitoihin. *) Jos vielä otamme lu¬ 
kuun, että tarhojen läheisyydessä hyvin usein tavataan yksi tai 
useampia kivikasoja, joista ainakin jotkut (vrt. = 343) sisältävät 
hiiltä tai osuttavat muuta palon merkkiä ja siis voivat olla tulen- 
sijan tai asunnon jäännöksiä, ja että jättiläisten kirkot usein sijait¬ 
sevat lähellä vettä niemillä ja kapeilla kannaksilla, joilla karjaa 
helposti on voinut pitää koossa, voisi ajatella tuollaista paikkaa 
yhden tai useamman karjan (poron tai naudan) hoidolla ja kalas¬ 
tuksella elävän perhekunnan talonpaikaksi. Yleiseltä järjestel¬ 
mältään se siis muistuttaisi paljon eräästä vanhasta lappalais-asennosta 
kotineen lypsytarhoineen Lunddörrenin luona Herjedalenin ja Jemt- 
landin rajalla, jonka Mandelgren kulturi-historiallisissa kokoelmis¬ 
saan on kuvannut.^) 

Huomattava on kuitenkin, että tällä tavalla mahdollisesti 
voisi selittää ainoastaan niitä tarhoja, jotka sijaitsevat mannermaan 
kanssa yhteydessä olevilla jäkälä- tai heinämailla. Tarhojen, jotka 
ovat muinaisilla pienillä ja hedelmättömillä kivikkosaarilla, joilla 
ei mitään kaqanlaidunta ole ollut ja joihin ympäröivä vesi on 
tehnyt karjan kuljettamisen mahdottomaksi, on luonnollisesti täy¬ 
tynyt palvella jotain muuta tarkoitusta. Sama on myöskin kaik¬ 
kien niiden tarhojen laita, jotka joko ovat niin pieniä (vrt. esim. 
347 ja 359), ettei karjalla niissä olisi riittävää tilaa, tahi joiden 
sisällä on tavattu kiviläjiä ja kivillä seinustettuja kuoppia, jom- 
moiset rakennukset luonnollisesti olisivat ainoastaan haitaksi liik¬ 
kuvalle kaljalle. Perin toisellaiseen tarkoitukseen viittaavat myös¬ 
kin ne tarhat, joissa on n. s. „kaksinkertaiset vallit”, s. o. ki- 
vitarhan sisäpuolella oleva pienemmän tarhan muotoinen kivilatomus 
tahi matala soravalli. Mahdotonta on näet käsittää, mitä virkaa 
sellaisilla „sisävalleilla” olisi poropellossa ja lypsyaidassa. Myös¬ 
kin jää aina epäselväksi, mintähden kiveä olisi käytetty rakennus¬ 
aineeksi tuollaiseen kaqatarhaan, jonka luulisi paljoa helpommin 
voidun tehdä puusta, ja miksi vihdoin nämät muinaisjäännökset, 
jotka, oli ne suuria tai pieniä, säännöllisessä ulkomuodossaan ja 

‘) Vrt. v. Diiben, m. t., s. 74. 

N. M. Mandelgren, Atlas tili Sveriges Odlingshistoria, Atd. Bostä- 
der o. husgeräd, 1, II häft., Pl. XVIII: 1. 

paikan yleisessä jäijestelmässä kieltämättä osottavat suurta yhtä¬ 
läisyyttä, harvoilla poikkeuksilla ilmestyvät ainoastaan noin 1—3 
peninkuorman päässä nykyisestä merenrannasta, vaan nähtävästi 
aivan muinaisen merenrannan ääressä. Olisihan luonnollista, että 
karjaa viljelevä kansa olisi pysynyt korkeammillakin mailla ja myös¬ 
kin kauempana sisämaissa. 

5. Koska siis, kuten ylläsoisovasta toivon selvinneen, edel¬ 
liset arvelut eivät tyydyttävästi selitä kysymyksessä olevien mui- 
naisjätteiden tarkoitusta, täytyy meidän muualta etsiä vertauskoh¬ 
tia, jotka voisivat asiata valaista. 

Jo siitä seikasta, että toisintoniminä niille maille, joilla noita 
kivikehiä tavataan, joskus käytetään sellaisia niiniä kuin Majakei- 
das (194), Kotakangas (343) ja Pirttivaara (329) voi arvata, että 
niillä paikoilla muinoin on mahtanut olla jokin maja, kota tahi 
pirtti. Ja kun itse paikkaa tarkastaa, näyttää siltä kuin useimmat 
seikat saisivat luonnollisen selityksensä, jos otaksuu noiden mui¬ 
naisjäännöksien olleen ihmisten asumuksia eli taloja. Koska 
varmoja jälkiä sellaisista ei tunneta. Jyväskylän pitäjää lukuun ot¬ 
tamatta, muualta Suomessa eikä Venäjän Karjalassa, täytyy mei¬ 
dän kääntyä Skandinavian maihin, joissa viime aikojen muinais- 
tieteelliset tutkimukset ovat tuottaneet uusia näkökohtia näidenkin 
muinaisj äännösten arvostelemiseen. 

Jo V. 1824 löytyy Iduna-nimisessä aikakauskirjassa *) kuvat¬ 
tuna pitkiä kehänmuotoisia kivipanoksia Ölandin saarella, joita 
kansa sanoo Jätinhaudoiksi („JättegrafVar”) ja joita arvataan jään¬ 
nöksiksi muinaisista asumuksista. Samanlaisia jätteitä löytyy 
myöskin Gotlandin saarella, jossa niitä tunnetaan nimellä „Kämpa- 
grafvar”. Näitä viimeksi mainituita on Fr. Nordin, jonka Got¬ 
landin linnojen tutkijana jo ennestään tunnemme, vuodesta 1883 
alkaen useampia vuosia kaivamalla tutkinnut ja töistään julaissut 
kertomuksia Muinaistieteellisen akatemian Mänadsbladissa.^) Niistä 
käy täysin selville, että nuo tarhat ovat vanhojen asuinrakennusten 


’) Lemningar efter gamla boningar ifrän hednatiden pä Öland, Iduna X 
vihko s. 293, Tab I. 

^ Gotlands s. k. Kämpagrafvar, kongi. Witt, hist. o. Ant. Akad. Mä- 
nadsblad 1886 ja 1888. 

perustuksia. Hänen antamat tietonsa ovat pääasiassa seuraavat:*) 
„Kaikissa muissa osissa Ruotsia paitse Ölandia ovat — sanoo hän — 
tämäntapaiset muinaisjätteet tuntemattomat, jonka vuoksi ei liene 
tarpeetonta antaa niistä kuvauksen. Se onkin helposti tehty. Aja¬ 
teltakoon vain kivensekaista multavallia, joka muodostaa tasakai- 
teen muotoisen kuvion ja jonka pitkät sivut joskus ovat Mukan 
kaarevat, niin on pohjapiirros selvillä. Toisinaan voi se olla mel¬ 
kein neliön kaltainen. Vallien korkeus ei tavallisesti nouse päälle 
3 tai 4 jalan. Niiden pituus ja leveys sitä vastoin vaihtelee mel¬ 
koisesti. Edellinen on tavallisesti 70 tahi 80 jalkaa, vaan joskus 
enemmän kuin 100, jälkimmäinen tavallisesti lähes 40 jalkaa. 
Useimmiten on pituus toisen verran niin suuri kuin leveys, vaan 
toisinaan 3 kertaa suurempi”. — Harvoin ovat tuollaiset muinais¬ 
jäännökset yksinään. Enimmäkseen on niitä 3 ja 4 ryhmässä si¬ 
ten, että niiden välille jääpi piha. Useampia kuin neljä yhdessä 
ryhmässä tuskin löytynee. Hörsnen pitäjässä tavattujen perus¬ 
tuksien lähellä on sitä paitse pieniä kivikasoja, maakumpuja ja 
1 „laivapanos”, kaikki luultavalti hautauspaikkoja. Yli koko 
saaren ovat nuo tarhat levinneet ja melkein joka pitäjässä tapaa 
tuollaisen ryhmän vanhoja perustuksia. Kertoja huomauttaa, että 
useimmat näitä sijaitsevat niittymaissa, joista hän luulee suurimman 
osan muinoin olleen peltoina. — Tarkemmin kerrottuna on raken¬ 
nustapa seuraava: Perustuskehä on tavallisesti harmaakivistä, joi¬ 
den välissä jo päällä on multaa, vaan joskus on sen runkona 
kalkkikivipaasista kerroksittain ladottu muuri; kalkkilaasti oli 
tuntematon. Kuten muutamien seinien vierestä löydetyt hiiltyneet 
hirret todistavat, on tuon pemstuksen päällä ollut puukoroitus, 
joka sitten tulipalon kautta on hajonnut. Myöskin savitönkkiä on 
löydetty, joiden kolmikulmaiset, käyrät ja muunlaiset muodot osoit¬ 
tavat näiden olleen täytteenä puuseinien ra’oissa. Rakennusta 
suojasi luultavasti harjakatto (ryggässtuga). Toisessa taikka mo¬ 
lemmissa päätyseinissä, joiden kulmat tavallisesti ovat pyöristetyt, 
on sisäänkäytävä. Rakennuksissa on ollut joko ainoastaan yksi 
iso huone, taikka, niinkuin vastakkain olevat seinä-ulonteet, etenkin 
Ringsin luona Hejnumin pitäjässä, osottavat, paitse tupaa myöskin ete- 

') Seuraan tässä etupäässä saman tutkijan kirjaista: En svensk bond- 
gärd för 1,500 är sedän, af N—n (Nordin). 

hinen. Tulensijoja on harvoin löydetty. Äbyn luona Bron pitäjässä oli 
tarhan keskellä tuhka- ja hiilikokoelma, jota ympäröitsi kehä pieniä 
syrjälleen asetettuja kivilaakoja. Merkillistä on, että mainitussa 
rakennuksessa kumpaisenkin sivumuurin sisäpuolta pitkin löytyy 
rivi kalkkikivi-paasia, asetetut parittain sillä tavoin, että kukin 
kivi toisessa rivissä aina vastaa yhtä kiveä toisessa rivissä. Nuo 
kivet ovat selvästi olleet pylväiden aluskiviksi tarkoitetut. Vii¬ 
kinki-ajan isommissa rakennuksissa olivat tuollaiset pylväät pit¬ 
kiä seiniä myöten juoksevia lavitsoja kannattamassa ja kattoon 
saakka ulottuen kannattivat sitäkin. Näin, arvelee Nordin, mahtoi 

tuo vanha rakennus Äbynkin luona olla sisustettu. — Muinaiska- 
lut, ja romalaiset rahat (denarit), joita enimmäkseen on tavattu 
seinien vieressä, todistavat, että nuot asuinrakennukset ovat käy¬ 
tännössä olleet varhemman rautakauden roomalaisella aikakaudella 
eli tarkemmin määrättynä 111:11a ja IV:llä vuosisadalla j. Kr. s. 

Jos ylläkerrottuihin, muinais-skandinavilaisiin talonperus- 
tuksiin, vertaa Pohjanmaan kivitarhoja, täytyy myöntää, että 

yhtäläisyys on tuntuvasti silmiin astuva. Tosin ilmestyvät Poh¬ 
janmaan tarhat yksitellen, eivätkä ryhmissä, vaan sellaisia pai¬ 

kallisia omituisuuksia voi kyllä olettaa. Sitä vastoin ovat ki¬ 
vestä ja välistä kivestä ja sorasta rakennettu muuri, tasakaiteen 
muoto, hiukan ulospäin kaartavat sivuseinät, pyöristetyt kulmat, si- 
säänkäytävät päätyseinissä, päätyseinissä toisinaan tavattava suuri 
vahvuus, muutamissa lantolle painunut keskus, kivikasojen läheisyys 
sekä asema matalalla maalla, kaikki ominaisuuksia, jotka elävästi 
muistuttavat noita gotlantilaisia tarhoja. Vaan ei sillä kyllä: löy¬ 
tyy vielä kohta, jolla luultavasti tulee olemaan suuri merkitys 
kysymyksessä olevien muinaisjätteiden tarkoitusta määrätessä. 
Tarkoitan kivitarhan sisäpuolella olevaa matalaa kiviriviä tai sora- 
palttoa, n. s. „sisävallia”, joka näkyy vastaavan pylväiden alus- 
kiviä Gotlandissa. Niitä tarhoja, joiden leveys on jotenkin sama 
kuin usein mainittujen ruotsalaisten tarhojen, oh noin 15 met. ja 
sen alle, voisi ehkä siis selittää vanhojen asuinrakennusten pe¬ 
rustuksiksi. Sellaisia ovat esim. n:rot 329, 339, 342—347, 352, 
353, 355, 357(?), 358,359. 

Vaan löytyy eroavaisuuksiakin. Pohjanmaalla on näet sellai¬ 
siakin tarhoja, joiden leveys on niin suuri — noin 20 ja 30 met. 
— että yksi katto ei ole voinut suojata koko rakennusta. Sellai- 

nen on esim. Metelinkirkko Iissä (356), jonka milt’ei tasakaiteen 
muotoisen kivitarhan sisällä on soikeantapainen soravalli. Koska 
koko leveys ulkoapäin mitattuna on 28 met., ei voi hevillä pitää 
ulkomuuria varsinaisen tuvankaton kannattajana, eikä myöskään 
sisävallia pylväsjonon alustana. Vaan koska viimeksi mainittu, 
jonka kuminassakin päädyssä on aukko, leveydeltään on ainoas¬ 
taan 15 met. ulkoapäin ja 9 met. sisältä ja siis sekä rakennus¬ 
aineeltaan, muodoltaan, että suuruudeltaan täydellisesti on gotlan¬ 
tilaisten tarhain kaltainen, tulee pian ajatelleeksi, että tuo sisävalli 
juuri on ollut varsinaisen asuinrakennuksen perustuksena. Mitä 
virkaa ulkomuurilla siinä tapauksessa olisi ollut, on vaikeampi 
arvata, syystä että täysin samanlaisia ei tunneta muualta. Kum¬ 
minkaan ei näytä mielestäni liian uskalletulta, jos olettaisimme tä¬ 
mänkin etupäässä palvelleen taloudellista tarkoitusta. Koska val¬ 
lien väli alkuaan näyttää olleen noin 2:n metrin levyinen, en katso 
mahdottomaksi, että sitä, etenkin pitkillä sivuilla, olisi voitu käyt¬ 
tää vajana eli varastohuoneena ehkäpä karjankin olopaikkana, jota 
suojasi erityinen katos, kenties samaa laatua kuin yksipuoliset 
vajakatot ja kotakatot nykyaikoina. *) Mahdollista on myöskin, 
että ulkomuuri sen ohessa oli jonkunmoisena rintasuojana sotaisten 
hyökkäysten kestäessä. Tähän tapaan katsoisin muitakin leveitä 
tarhoja voitavan selittää (vrt. 330, 340, 354). 

Mitä tulee aukkojen paljouteen, niitä kun useinkin on yksi 
joka sivulla, välistä kulmissakin, on muistaminen, että moni on 
voinut syntyä ja onkin syntynyt myöhempinä aikoina. Tuleva 
tutkimus on osoittava, mitkä niistä ovat alkuperäisiä, mitkä rikko¬ 
misen kautta tehtyjä. Kuitenkin luulen, että jotkut niistäkin, jotka 
tavataan pitkillä sivuilla, voivat olla alkuperäisiä; ainakin on Ölan- 
din „Jätinhaudoissa” sellaisia, välistä kaksikin samalla sivulla ^). 

Yhden tarhan sisällä (353) on tavattu kivillä seinustettuja 
ratin muotoisia kuoppia. Sillä edellytyksellä, että nekin ovat alku¬ 
peräisiä, vahvistavat ne sitä arvelua, että itse tarha olisi jäännös 
asuinrakennuksesta. Tuollasia kuoppia on näet huomattu monessa 

') Kts. esim. A. O. Heikel, Rakennukset, kuva 139. — Vajan alustana 
on luultavasti ollut sekin kivijono, joka Ringsin luona Gotlandilla olevan pi¬ 
simmän huoneenperustuksen vieressä juoksee yhtäsuuntaisesti itäisen pitkän 
seinän kanssa. 

^) Iduna, X, Tab. I; 2. 3. 

paikassa pohjoisen Pohjanmaan metsissä ja on niitä syystä arveltu 
tavarain kätköhaudoiksi*). Asumuksissa ovat tuollaiset säiliöt 
kaikkina aikoina olleet varsin mukavat; niitä tavataankin sen vuoksi, 
ilman kiviseinittäkin, myöhemmän ajan huoneensijoissa, esim. Kuola- 
järvellä^) ja vastaavat täydelleen nykyajan lattian alla olevia 
kellareita. 

„Jättiläisten kirkkojen” läheisyydessä on usein yksi taikka 
useampia kivikasoja, joiden tarkoitus oi vielä olo selvillä. Yhden 
hajoitti Calamnius Linnastenkankaalla Vihannissa (331); hiilis¬ 
tä, joita löysi pohjalla, ja kivistä, jotka osoittivat tulen vaikutusta, 
päätti hän tuota roukkiota lappalaiskodan raunioksi. 

Lappalaisten tekemä se tuskin lienee, koska ne tulensijat, 
joita tämä kansakunta vieläkin pitää, käsittää ainoastaan pieneen 
kehään ladottuja mukulakiviä, taikka arinaksi sovitettuja kivilaa- 
koja ^). Mahdollista kuitenkin on, että jotkut niistä ovat kiukaita; 
ja siis jäännöksiä jostakin keittohuoneeta, saunasta t. m. s. — 
Tunnettuahan on, että koko viikinkiaj allakin vielä keittohuone oli 
eri rakennuksena "'j. 

Voi myöskin olettaa, että jotkut, joiden keskus on kuopalle 
painunut ja joissa ei tavata hiiliä eikä ihmisen luita, olisivat ol¬ 
leet samanlaisia kalan säilytyspaikkoja kuin ne, joita vielä käyte¬ 
tään Kemin saaristossa. Ajoksen saaressa olen nähnyt 2—3 met:n 
avaroita ja 1 met:n korkuisia kivikehiä n. s. „laasmarkkia”,*) 
joita peitetään laudoilla tai seipäillä ja kuusen-oksilla ja joissa 
kalamiehet pyytö- oli kesä-aikoina säilyttävät kala-astioita. Kun 
tuollainen kivikyhäys raukeaa kokoon, jää sen koskelle kuoppa, 
joten se on täydellisesti samanlainen kuin useat puheena olevista 
kivikasoista. Kerrotaan myöskin, että tuollaisiin kivikasoihin mui¬ 
noin on kuopattu metsänriistaa, jota sitten kivillä on peitetty, jotfei- 
vät petoeläimet ole päässeet siihen käsiksi. Tällä tavoin kuulu¬ 
vat Lappalaiset vieläkin säilyttävän pyydettyä metsäviljaansa. 
Kivikasojen paljous ja suuruus muutamissa paikoin tekee kuiten- 

’) Hj. Appelgren, Muinaisj. ja tarin. Kemin kihl., S. M. Yhd:n Aikak. 
V, s. 32. 

Ibidem, s. 74. 

G. V. Diiben, Lappland och Lapparne s. 118, 120. 

'*) O. Montelius, Sveriges hist. I, s. 317. 

Nimi mahtaa johtua jostain motsalaisesta sanasta. 

'’) Finl. Allm. Tidning, 1867: 188. 

kin luultavaksi, että ainakin osa niistä on tehty toista tarkoitusta 
varten. Kun esim. Sääksjärven „Jättiläiskirkon” luona Purmossa 
(317) on koko 9 rauniota, joista yksi on 18 jalkaa (5,50 met.) 
pitkä ja 6 jalkaa leveä ja Tyrnävän Metelinvaaralla (345) oleva 
ympyräinen raunio on 11,50 met. ristiinsä, ei sovi enään ajatella 
tulenpesiä eikä viljan säilytyspaikkoja. Olemme jo nähneet, että 
talonperustuksien vieressä Hörsnen pitäjässä Gotlandissa on kym¬ 
menkunta kivirauniota, joita on huomattu talonväen muinaisiksi 
hautauspaikoiksi. Samoin on Ringsin luona kalmisto, joka on 
saman aikuinen talonpemstuksien kanssa. Sama tapa, talon lähei¬ 
syyteen haudata vainajat oli myöhemmälläkin rautakaudella taval¬ 
linen Ruotsissa ja luultavasti Suomessakin; ainakin on se tapa 
vielä meidän päivinämme vallalla kreikan-uskoisten karjalaisten 
kesken Laatokan rannoilla. Koska puheena olevat kivikasat Poh- 
jamuaan tarhojen vieressä ulkomuodoltaan ja suuruudeltaan paljon 
muistuttavat Lounais-Suomessa ja Etelä-Pohjanmaalla tavattavista 
vanhemman rautakauden hautausraunioista, en pidä mahdottomana, 
että nämätkin voivat olla samaa tarkoitusta varten rakennettuja. 
Jos tämä olettaminen tulee näyttäymään oikeaksi, on sekin taval¬ 
laan lisätodistuksena siihen arveluun, että itse kivitarhat ammoin 
ovat talonperustuksina olleet. 

Selvä on, että tällä esitykselläni en suinkaan ole saattanut 
lopullisesti ratkaista puheena olevaa kysymystä. Se voi tapahtua 
vasta tarkkojen kaivausten kautta sekä itse tarhoissa että 
kiviraunioissa. Tarkoitukseni onkin vaan ollut koota eri mieli¬ 
piteet yhteen paikkaan, näyttää, mitä näkökantoja asiassa voi olla 
ja niihin päin painavimmat syyt tätä nykyä kallistuvat. 

3. Linnojen ikä Ja rakentajain kansailisuus. 

Linnojen ikää määrätessä saamme osviittoja kahtaalta: siitä 
kansan yleisestä ja erittäin sotaisesta kehityskannasta, joka lin¬ 
nan rakennustavassa ja sisustuksessa ilmaantuu ja niiden esinei¬ 
den ijästä, joita sen sisällä löydetään. 

Koska suurimman osan esineitä — jos niitä yksiltä aikakausilta 
isommassa määrässä tavataan linnassa. — minun käsittääkseni täy¬ 
tyy olla linnan käytäntöajalta, en voi puolestani hyväksyä 
sitä menetystapaa, jota tunnettu saksalainen tiedemies Virchow 
ja häntä seuraten R. Behla ovat ruvenneet käyttämään, että 
yksistään saviastioiden aineesta, muodosta ja koristuksista pääte¬ 
tään itse linnan ikä ja rakentajain kansallisuus (kts. s. XIV). Ku¬ 
ten tiedetään, ovat sellaiset koristukset kuin esim. „aaltoviiva” 
(Wellenhnie) niin yksinkertaista laatua, että sellaisia, kuten 
muultakin taholta jo on lausuttu, tavataan maissa, joissa ei sa¬ 
mansukuisia väestöä milloinkaan ole asunut. Olen tässä kir¬ 
jassa sen vuoksi käyttänyt sitä tutkimustapaa, että olen kaik¬ 
kia linnassa löydettyjä esineitä ottanut huomioon ja mahdolli¬ 
suuden mukaan koettanut tunnettujen hautalöytöjen nojalla mää¬ 
rätä niiden ikää. 

Etelä-Suomen linnoja verratessa keski- ja uudemman ajan 
linnoihin huomaa helposti, että kaikissa myöhemmän aikuisissa on 
kalkkilaastin avulla rakennettu korkeita muuria, joiden valloitta¬ 
miseksi on tarvittu suurem moisia koneita. Näiden rakentajille sitä 
vastoin ei kalkkiseos nähtävästi ole ensinkään ollut tunnettu, jon¬ 
ka vuoksi heidän varustuksensa, kuten ylempänä jo olemme näh¬ 
neet, osoittavatkin varsin alkuperäistä rakennustaitoa ja vallit ovat 
enimmäkseen jääneet aivan mataliksi. Toinen eroavaisuus on tii- 

lien puute, jotka myöskin näkyvät olevan myöhemmän ajan tuotetta. 
— Taitse muurien mataluutta osottaa lisäksi vaillinaista linnoi- 
tustaitoa se, että vallihauta säännöllisesti puuttuu, joka myö¬ 
hemmän ajan linnoituksissa, myöskin aukeissa reduteissa aina on 
olemassa. Voimme siis jo puheena olevien muinaisjätteiden ulko¬ 
muodosta päättää, että niiden synty on historiallisia aikoja 
vanhempi. 

Tarkempaa arvelua niiden ijästä on pro f. J. R. Aspelin tuo¬ 
nut esiin kirjassaan „Suomalais-Ugrilaisen muinaistutkinnon al¬ 
keita.” Puhuessaan varhemman eli gotilaisen rautakauden jäl¬ 
jistä Suomessa, lausuu hän seuraavat sanat: „Ne muinais¬ 
linnat tai kivivallit, joita nähdään siellä täällä Suomen kun¬ 
nailla ja joiden kansallinen syntyperä on vielä aivan tuntema- 
toin, eivät tietääksemme eriä Ruotsissa tavallisista. Mahdol¬ 
lista siis voisi olla, että ainakin osa niistä olisi tuolla gotilai- 
sella aikakaudella syntynyt. Niiden määräämiseen kuitenkin 
tarvittaisiin laveata vertailemista, sillä muistettava on, että noita 
kivivalleja myöskin tavataan itä- ja Pohjois-Suomessa. Pohjois- 
Venäjällä taasen ovat usein kolmikertaiset multavallit hyvin ta¬ 
vallisia. Eriäviin valliaineisiin oli ymmärrettävästi maiden luonto 
syynä.” ') 

Mitä esinnä Pohjois-Venäjällä tavattaviin linnoihin tulee 
on luullakseni vaikeata niiden muodoissa löytää mitään yhteistä 
Suomen linnojen kanssa (s. VI seur.). Jos kohta ne olisivatkin 
Suomen suvun jättämiä, näyttävät ne omituisuudet, joita sekä 
erinlainen maan luonto että eri linnoitustapa on synnyttänyt, 
olevan niin vieraita Suomen linnoille, että emme ainakaan pai¬ 
kallisitta tutkimuksitta voi sukulaisuutta löytää. 

Kuten hra. A. itsekin huomauttaa, löytyy kuitenkin lin¬ 
noja sellaisissakin osissa maatamme, niinkuin Itä-Suomessa, 
missä vanhemman rautakauden löytöjä ei ole ilmaistu, josta 
voimme päättää, että ainakin ne luultavasti eivät ole mai¬ 
nitun aikakauden synnyttämiä. Vaan omituista on, että, vaikka 
sillä alalla, missä varhemman rautakauden asutusta on ollut. 
Linnavuorten kukkuloilta on löytynyt esineitä kaikilta muilta 
sivistyskerroksilta, ei ole vanhemmalta rautakaudelta tähän saakka 


') J. R. Aspelin, Suom. Ugr. muinaistutkinnon alkeita, s. 151. 

löydetty ainoatakaan. Voidaan väittää, että tuo puute on satun¬ 
nainen; varmaa kuitenkin on, etteivät mitkään seikat tätä ny¬ 
kyä todista noiden linnojen gotilaisen rautakauden kestäessä 
syntyneen. 

Kivikaluja on löydetty kahdesta linnasta, nim. Pentin Linna- 
vuoresta Karkussa ( 14 ) ja Arasalosta Ikälisissä ( 21 ). Edelli¬ 
sestä sain raakatekoisen, ison ja paksun hiomattoman veitsen har¬ 
maakivestä (kuva 11 a), jommoisia Ruotsissakin joskus on tavattu *.) 
toisesta tasataltan. Tosin esineiden muodosta ei voi tehdä mi¬ 
tään varmoja johtopäätöksiä ajan suhteen, koska yksinkertaisia 
kivikaluja sisämaissa lienee verraten myöhäisinäkin aikoina käy¬ 
tetty. Kuitenkin ansaitsee huomiota, että molemmat ovat löyde¬ 
tyt sellaisista linnoista, joissa tavataan asennoiksi ladottuja kivi- 
tarhoja. Siis lienee jonkunlaista syytä arveluun, että sellaiset 
linnat ovat muita vanhempia, taikka ainakin alkuperäisemmissä 
oloissa elävän kansan käyttämiä. — Kappaleita Suomen ja Poh- 
jois-Venäjän kivikauden löydöissä^) tavallisista saviastioista, joi¬ 
den reunat ovat varustetut painetuilla kuoppakoristuksilla on sitä 
paitse löydetty Hautvuoresta Laitilassa ( 81 ). 

Pronssikautinen löytö, tikarin terä, on saatu yhdestä paikasta, 
nim. Veitakkalan Linnamäestä Uskelassa ( 115 ). Löytöpaikka oh 
hautausraunio vuoren kukkulalla, jonka vuoksi sen ei välttämättö- 
mästi tarvitse olla saman-aikuinen linnoitusten kanssa. 

Jos siis ainoastaan harvat löydöt viittaavat vanhempiin ajan¬ 
jaksoihin, näkyvät sen sijaan useimmat seikat todistavan, että suu¬ 
rin osa liimoista sekä Länsi- että Itä-Suomessa ovat luettavat paka¬ 
nuuden viimeiseen aikakauteen aina kristityn keskiajan rajoille 
saakka. 

Mitä ensinnä Ahvenanmaahan tulee, on siellä ilmaistu ai¬ 
noastaan harvoja jälkiä vanhemmasta rautakaudesta, vaan sitä vas¬ 
toin myöhemmältä varsin runsaita löytöjä, josta on tehty se johto¬ 
päätös, että saari vasta tällä aikakaudella on tullut asutetuksi.^) 

') R. Dybeck. Nägra fomsaker af grästen. Runa, toisen kokoelman 
toinen vihko, s 27. 

J. R. Aspelin, Suomen asukkaat pakanuuden aikana, s. 8, 9. 

Vrt. J. R. Aspelin, Suoni, Ugr. Muinaistutk. Alkeita, s. 360. 

Täällä tavattavat linnat siis myöskin mahtavat olla samalta ajalta, 
johon arveluun meillä on sitä suurempi syy, koska ruotsalaisetkin 
tutkijat pitävät ainakin suuren osan sikäläisiä linnoja, joihin Ah¬ 
venanmaan linnat muotonsa puolesta paraiten liittyvät, tämän aika¬ 
kauden synnyttäminä. *) Huomiota ansaitsee, että vielä niin myö¬ 
hään kuin Juutilaissotienkin aikana asukkaat Navon saaristossa 
kerrotaan tehneen kivisiä rintasuojia. Näillä harvaan asutuilla 
kallioilla tuo tapa siis säilyi läpi koko keskiajan (vrt. 7). 

Jos siirrymme mannermaalle, tapaamme kaksi linnoitusta, 
jotka näkyvät olevan myöhemmän rautakauden ja keskiajan ra¬ 
jalta. Yksi on Uskelassa, jo ennen mainittu Hakostaron Lirin- 
mäki (117), jonka vamstukset ulkopiirteiltänsä täydellisesti ovat 
pakanuudenaikuisten kaltaisia, vaan jonka rakentajat jo ovat 
tunteneet ja käyttäneet kalkkilaastia. Porttikäytävästä on löy¬ 
detty veitsi, joka mahtaa olla keskiajan työtä syystä, että saman¬ 
lainen on löydetty Porvoon keskiaikuisesta Linnamäestä. Toinen 
on linnoitettu kaupunki n. s. Tiurinlinna Räisälässä (217), jonka 
irtonaisista kivistä koottu valli säilyttää vanhaa pakanuudenai- 
kuista rakennustapaa, ja josta on löydetty esineitä 1100-luvulta vaan 
joka 1400-luvun ensi vuosina vielä oli täydessä voimassa. Koska 
siis molemmat linnoitukset ovat historiallisilta ajoilta, joihin asti 
aikaisemman kulturin tunnusmerkit ovat säilyneet, täytyy mei¬ 
dän pitää ne, — toista Länsi-Suomen, toista Karjalan linnojen suh¬ 
teen — myöhemmän rautakauden äärimmäisinä rajapaaluina seu- 
raavia aikoja kohti. 

Samaa kuin itse vallirauniot, todistavat linnoista löydetyt 
esineetkin. Jos vallien rakennustapa osoittaa linnojen myöhäi- 
sintä käytäntöaikaa, johtavat meitä muinaiskalut taas kaukaiseen 
muinaisuuteen ja näyttävät, kuinka kauvan puheena olevia mui- 
naisjätteitä on viljetty. 

Kuten jo tällaisten rakennuksien tarkoituksesta voi arvata, 
ovat ne hyvin pitkiä aikoja olleet käytännössä, jonka vuoksi sa¬ 
masta linnasta löydettyjen esineiden ijässä voi olla monen sadan 
vuoden eroitus. Länsi-Suomessa on myöhemmän rautakauden ta¬ 
varaa löytynyt neljästä linnasta (11, 52, 75, 90), ja Karjalassa 

') O. Montelius, Sveriges historia fr. äldsta tid tili vara dagar I, s. 323 
ja H. H. Hildebrand, De forhistoriska folken 1 Europa, s. 131. 

samoin neljästä ( 217 , 264 , 267 , 279 ). Viimeksi mainituista on 
Tiurinlinnassa tältä ajalta ainakin yksi hautauspaikka ja Kur¬ 
kijoen Lopotin linnavuorella yksi samanlainen. Hämeenlahden 
linnavuori Kurkijoella on erittäin tärkeä runsaan kalustonsa 
vuoksi, joka löydetään pakolaisten tulensijoista ja niiden ympä¬ 
ristöltä. Nuorimmat esineet täällä, nim. avain (kuva 94), lukko 
(kuva 95) ja eräät kivi„kruusin” kappaleet ovat luultavasti 
1400-luvulta, vanhimmat taas, kaksi länsi-europpalaista hopeara¬ 
haa, 1000-luvulta (s. 135) ja yksi arapialaineu, lyöty vuosien 

810 ja 912 välillä (s. 134). Näiden löytöjen avulla siis voimme 
päättää Hämeenlahden linnavuoren olleen käytännössä ainakin 
vuodesta 1000 alkaen enemmän kuin 400 :n vuoden kestäessä. 
Mahdollista kuitenkin on, että vuorelta, jonka päällys vielä suu¬ 
rimmaksi osaksi on tutkimatoin, voi löytyä sekä vanhempia että 
myös nuorempia esineitä kuin ne, joita nyt tunnetaan. 

Vaikka siis suurin osa muinaislinnoistamme on luettava myö¬ 
hempään rautakauteen, eivät ne kuitenkaan ole saman kansan ra¬ 
kentamia. Ahvenanmaalla tosin löytyy joitakuita suomalaisia pai¬ 
kannimiä, vaan muinaistieteellisiä jälkiä sellaisesta väestöstä siellä 
ei ole tavattu, jonka vuoksi sikäläisten muinaislinnani, niinkuin tari¬ 
natkin kertovat, täytyy olla ruotsalaisten viikinkien rakentamia. 
Ovatko no säännölliset, melkein suorakulmaiset ulkovarustukset, 
joita molemmissa täällä kuvatuissa sikäläisissä muinaislinnoissa 
(kuvat 2 ja 3) tapaamme ja jotka suuresti muistuttavat saman¬ 
laisista varustuksista esim. Kalkudda-skansin linnassa Kämbon pitä¬ 
jässä Mälarin varrella *), pidettävät ruotsalaisena omituisuutena, 
en ota päättäkseni. Vaan varmaa sitä vastoin on, että ne moni- 
kertaiset, toistensa ulkopuolella olevat kehävallit, joita näemme 
Botbyn linnassa Helsingin pitäjässä (kuva 39) ja jotka näyttävät to¬ 
distavan korkeampaa kehitystä linnoitustaidossa ja jotka yhdeltä 
puolen täydellisesti liittyvät ruotsalaisiin, ja toiselta eroavat muista 
Suomen manterella olevista linnoista, eivät ole suomalaista vaan ruot¬ 
salaista alkuperää (vrt. s. XXI I). Sama lienee nimestä päättäen När¬ 
piössä Drakäsen’illa sijaitsevan linnan laita. On näet luultavaa 
että skandinavilaiset merirosvot, jotka laivoillansa kiertelivät pit- 

') Svenska Fornminnesföreningens Tidskrift I: 1 vihk. 

kin rantamaitamme siellä täällä merenlahtien suuhun rakensivat 
pesäpaikkojaan. 

Mitä muihin mannermaan linnoihin tulee, ovat no tosin ra¬ 
kennus-aineen ja asemansa puolesta korkeilla vuorilla verrattavat 
ruotsalaisiin, vaan eriävät niistä muotoonsa ja kokoonsa nähden 
melkoisesti. Ruotsissa on mielellään käytetty monta, jopa 3 ja 
4:kin ulkovarastoista. Suomessa ovat ulkovarustukset harvinaisia 
ja yksinkertainen kehämuuri tavallisin. Edellisessä maassa ovat val¬ 
lit useimmiten hyvin korkeita 2—6 metriin; meidän maassa taas 
nousevat ne tavallisesti ainoastaan 1—2 metriin. Ja kun lin¬ 
namme sitä paitsi ilmestyvät kaukana sisämaissakin ja Laatokan 
rannoilla, missä motsalaista väestöä ei milloinkaan liene ollut, vaan 
missä Suomalaiset linnojen käytäntöaikana jo asuivat, ei voi muuta 
ajatella, kuin että no ovat nykyisen väestön esi-isien rakentamat. 

Pohjanmaan „ Jättiläisten kirkkojen” ikää määrätessä ei 
ole mitään johtoa niistä tuloksista, joita tutkimuksemme Etelä- 
Suomen linnoista ovat tuottaneet. Eikä niiden ijästä parem¬ 
min kuin niiden tarkoituksestakaan varmuudella voi päättää 
mitään, ennenkuin kaivauksien kautta löytöjä ja muita uusia ai¬ 
neksia on saatu ilmi. Sallittakoon tässä kuitenkin asiasta lausua 
joitakuita arveluja niiden tosi-asiain nojalla, joita nyt tunnetaan. 

Salosten ja Oulun kihlakuntien rantamailla löytyy yksityi¬ 
siä, kummun tapaisia kiviraunioita, jotka suumudeltaan ja muo¬ 
doltaan ovat aivan samanlaisia kuin tarhojen vieressä olevat ja 
jotka sijaitsevat samanlaisilla saarekkeilla kuin nekin. Myöskin 
Simossa 14 penink. Onkalon talosta löytyy tuollainen iso ja eheä 
lähes sylen korkuinen raunio’). A. H. Snellman on tehnyt sen 
tärkeän huomion, että molemmat, sekä kivitarhat että nuo yksi- 

') Kand. Sakari Castrenin antaman tiedon unikaan. Noiden raunioiden 
leviämisestä mainittakoon, että niitä on tavattu myöskin länsipuolella Pohjan¬ 
lahtea Vesterbottenrin rantaseurakunnissa, ja että muutamista sellaisista on löy¬ 
detty rantakatuja. Kivikasoista Skellefteä’n pitäjässä sanoo Hiilphers seuraa- 
valla tavalla: „Nämät ovat hautauspaikkoja, luultavasti sen kansan, jolla ei 
vielä ollut vakinaisia asuinsijoja; vaikka kyllä on mahdollista, että ensimmäi¬ 
set vakinaisetkin asukkaat, ennenkun kirkkoja oli keijetty rakentaa, käytti¬ 
vät samanlaista hautaustapaa. Olen tullut siilien vakaumukseen, että nuo kivi¬ 
kasat oikeastaan ovat siirtelevän kansan omia syystä, että, olen niitä tavan¬ 
nut pienillä hedelmättömillä saarilla, joilla ei kukaan ole voinut pysyväistä 
asuntoa pitää, ja koska olen huomannut, että ne harvoin ilmestyvät seuduilla 

näiset rauniot Oulun kihlakunnassa tavataan sellaisella ranta-alalla, 
josta ei enää kiviaseita löydetä. „Jonkunlainen syy”, sanoo hän, 
„on siis päättää, että no eivät olo sen viljelyksen muistoja, jonka 
jättämiä näillä seuduin tavattavat kiviaseet ovat” * *). Tähän voin 
lisätä, että Kemin seurakunnasta, jossa myöskin löytyy kivitarha, 
ei olo saatu talteen yhtään ainoata kiviasetta vaan kyllä naapuri- 
seurakunnasta pohjoisessa, Tervolasta. Koska rannikko Pohjan¬ 

maalla, kuten tunnettu, nousee hyvin nopeasti merestä,^) on luon¬ 
nollista, että se ranta-ala, jolta kiviaseita ei löydetä, on kivikautta 
nuorempi. Ja siis ovat myöskin ne muinaisjäännökset, jotka tuolla 
vesijätöllä sijaitsevat, mainittua aikakautta myöhemmät. 

Tarkempia ajanmääräyksiä voimme saada itse muinaisjään¬ 
nöksien ulkomuodosta. Mitä ensin tulee yksityisiin kiviraunioihin 
ovat ne täydellisesti niiden hautausraunioiden kaltaisia, joita niin 
runsaasti tavataan sekä Etelä-Pohjanmaalla että Lounas-Suomessa 
ja jotka ovat joko pronssi- tai varhemmalta rautakaudelta. Kor¬ 
kein, minkä Pohjanmaalla olen nähnyt, on Luolamaa nimisellä 

saarekkeella Tymävällä, jossa löytyy neljä tällaista kivikasaa; 
korkein niistä oli 1,50 met.; laajuus 7—10,50 met. ristiinsä. Yh¬ 
den samanlaisen, joka sijaitsee Isolla Jättisaarella Tuohinon maalla 
Muhoksella kaivatin v. 1888. Sen laajuus oli 6,80 met. ristiinsä. 
Muinaiskaluja, luita taikka hiiliä en löytänyt, mutta raunion reu¬ 

naan oli ympyräiseksi perustuskehäksi, joka paikoin oli rikottu, 
huolellisesti ladottu isoja kulmikkaita kiviä, joita yksi mies ei voi¬ 
nut liikuttaa. Tämä raunio osotti siis ihan samaa rakennustapaa 
kuin se, joka vanhemman rautakauden raunioissa on tavallinen. 

Jos ne yhtäläisyydet, joista (s. LX seur.) olen huomauttanut 


missä parempaa maanlaatua on, joka näkyy todistavan, että maanlaadun hyvyy¬ 
dellä heidän taloudenhoidossa oi ollut mitään merkitystä, että heillä siis ei ol¬ 
lut peltoa eikä niittyä, s. o., ne elivät metsästyksestä, kalastuksesta ja ken¬ 
ties poronhoidosta”. — Kuten näkyy sijaitsevat nuo rauniot samanlaisilla mailla 
kuin Pohjanmaankin kivikasat ja tarhat. Kts. Abr. Hiilphers, Samlingar til 
en Beskrifning öfwer Norrland, 5:te saml. Om Vesterbotten, s. 299, sekä 61, 
71, 110, 278. —Vrt. myös J. R. Aspelin, Korsholman linna ja lääni, s. 4. 

*) A. H. Snellman, Oulun kihlakunta, S. M. Yhd:n Aikak. IX, s. 69 
~) On arveltu 3‘/2 tai 4 jalkaa sadassa vuodessa, kun taas maan nousu 
Suomen lahden rannikolla saman ajan kuluessa on ainoastaan 2 jalkaa. Kts. 
K. E. F. Ignatius, Suomen Maantiede, s. 85. 

^ Vrt. A. H. Snellman, S. M. Yhd:n Aikak. IX, s. 59 ja 63. 

meidän ja gotlantilaisten kivitarhojen välillä, pitävät paikkansa, 
seuraa myöskin johtopäätöksenä, että niiden ikä mahtaa olla jo¬ 
honkin määrin sama. Vaan koska asuinrakennukset päämuodol¬ 
taan vielä myöhemmälläkin rautakaudella Skandinaviassa olivat 
samanlaisia *) kuin varhemmalla ja koska kiukaita Norjassa tiettä¬ 
västi mvettiin käyttämään vasta kuningas Olaf Kyrren aikana 
(v. 1066—1093), näyttää mahdolliselta, että nekin Pohjanmaan talon¬ 
paikat, joiden vierässä on kiukaiksi sopivia kivikasoja ovat got¬ 
lantilaisia nuoremmat. Asia tulee yhä todennäköisemmäksi, jos 
nuo sekä suuret että pienet kivikasat ovat samanlaisia hau- 
tausraunioita kuin muut Etelä-Pohjanmaalla tavattavat „Jätinrouk- 
kiof’, joiden kaltaisia ne ulkomuodoltaan, kertomuksista päättäen, 
näkyvät olevaa. Näistä on kuten tunnettu, löydetty gotilaisia 
esineitä n. s. keskimmäiseltä rautakaudelta eli kansainvaelluksien 
ajalta s. o. noin v. 450—700 j. Kr. Samalta aikakaudelta 

voisivat siis itse tarhatkin olla. Prof J. R. Aspelin on 

lausunut sen arvelun, että skandinavilaisten saduissa mainittu siirto¬ 
laisten tulo „Jotunien” eli Jotinmaasta, „jota nyt sanotaan Suo¬ 
men eli Kainnunmaaksi”, Norjaan, jotka siirtokunnat olivat niin mah¬ 
tavia, että niitä pidettiin Norjan vallan alkuna, olisi selitettävä sillä ta¬ 
voin, että „osa Suomen hävinneistä germanilaisista asukkaista ai¬ 
kanansa väistyi Norjan rantamaille, opittuansa kaiketi Lappalais¬ 
ten verottajana niitä tuntemaan” ^). Kun Torniojoella vielä, ku¬ 
ten minulle on kerrottu, tunnetaan tuota kansallisnimeä Jotunit 
ja Jotulit, joka ei muuta ole kuin toisinto nimistä Jatulit (Ke¬ 
missä) ja Jätit eli Jättiläiset, näyttää siltä kuin tuossa arvelussa, 
jota puheena olevien kivitarhoj enkin yhtäläisyys gotlantilaisten 
kanssa tukee, olisi tosiperää. 

Vastaisen tutkimuksen selitettäväksi jää myöskin, ovatko ne 
harvat muinaiskalut, vanhemmalta rautakaudelta, jotka nyt pohjoi¬ 
selta Pohjanmaalta ovat tallessa, nim. 2 soikeata tuluskiveä, 
toinen Hyrynsalmelta, toinen Rovaniemeltä"') ja 1 rautakeltti So- 

') Vrt, Montelius, Sveriges hist. I, s. 318. 

N(ordi)n, En Svensk bondgärd, s. 15. 

J. R. Aspelin, Suomen asukkaat pakanuuden aikana, s. 54: vrt. s.57, 58 

"*) J. R. Aspelin, Suom. Ugr. Muinaistutk. Alk., s. 148, sekä Hj. Ap¬ 
pelgren, S. M. Yhd:n Aikak., s. 35. Myöskin Kemijärvellä ja Kuusamossa 
on kerrottu samanlaisia löydetyn. 

dankylästä * *), tuon otaksutun ranta-asutuksen kautta, taikka muu¬ 
toin kaupan kautta sinne joutuneet. 

J. W. Murman on huomauttanut, että Pohjanperillä löytyy 
ruotsalaisia paikkainnimiä, että „umpisuomalaisten pitäjien Kemin 
ja Iin edustalla kaikki meren ulkosaaret kutsutaan yhteisellä ni¬ 
mellä krunneiksi niink. Ulkokrunni, Selkäkmnni, Maakrunni” ja 
että „ vielä lähempänäkin rantamaata on sellaisia nimejä kuin 
Kraasukka (Gräsugga), Kraaseli (Gräskäl)”. „Yksi karinen niemi 
Haukiputaan joen suulla, sanoo hän, kutsutaan Riviksi (Ref) ja 
Kellon rannalla on Isollaniemellä sen mereen päin ympyrän vuo¬ 
ren nimi Runteli (Rundel)” ^). Paitse noita nimiä, heitän kielen¬ 
tutkijain mietittäviksi vielä pari samanlaista: Ulkokalla, Hylki- 
kalla, luotoja Iin edustalla ja Viurunki, satama Maakrunnissa ^). 
Voisiko niitä ehkä johtaa muinais-norj alaisista sanoista kollr = vuo- 
renkukkula, mäki ja vör eli vörr = silta, jonka molemmilla puolilla 
on venevalkama 

Se seikka, että puheenalaiset muinaisjäännökset sijaitsevat 
ainoastaan sellaisilla paikkakunnilla, jotka muinoin olivat meren¬ 
rantaa, todistaa, että niiden rakentajat mahtoivat olla vesikansaa. 
Ehkäpä on Varjakka-mms?,?,ä, Oulun Salolla säilynyt muisto noista 
meriä kyntävistä „varjageista”. 

Suomalaisten siirtyessä näille rantamaille mahtoi tuo kansa 
vielä asua siellä, koska kerkesi jälkeen tuleville jättää tiedon kan¬ 
sallisesta nimestään. 

Pohjanmaan kivitarhojen ja niiden kanssa samoilla paikoilla 
olevien kivikasojen tarkempi tutkiminen tulee epäilemättä olemaan 
suuresta merkityksestä ei ainoastaan muinais-, vaan myöskin maan¬ 
tieteellisessä suhteessa. Vakaumukseni on, että niiden avulla johon¬ 
kin määrin voidaan määrätä maan nousua historian takaisina ai¬ 
koina ja karttaan merkitä sekä kivikauden että tuon otaksutun var¬ 
hemman rautakauden myöhäisimpiä rantaviivoja. 

') S. M. Yhd:n pöytäkirja 7/5 1886. 

J. W. Murman, Suomi II: 3 osa, s. 11. 

^ Maakrunnissa löytyy toinenkin satama nimeltä Vatunki. Kts. S. M. 
Yhd:n Aikak. IX, s. 54. 

*) Jok. Fritzner, Ordbog over det gamle norske sprog; Kristiania, 1867 

Seuraavassa osassa kirjaani luette Ien Suomen historian ta¬ 
kaiset eli muinaislinnat, ei ainoastaan todelliset ja sellaisiksi otak¬ 
sutut, vaan myöskin niitä linna-sanaan yhdistettyjä paikkainnimiä, 
jotka antavat aihetta paikallisiin tarkastuksiin. Luetteloa olen 
jäljestänyt seurakunnittain ja seurakunnat taas vesistöjä myöten 
suusta latvoille päin. 




Luettelo 

Suomen Muinaislinnoista. 



Linnat Ahvenanmaalla ja Turun saaristossa. 


1. Hammarlandin ja Eckerön välisen salmen, Marsundin 
eteläsuussa on saari nimeltä Borgö, josta papiston kertomuksissa 
v:lta 1667—1674 löytyy seuraava tieto: 

„Marsundissa on Greelsbyn kuninkaan kartanon alle (Finströ- 
min seur.) kuuluva saari, joka sanotaan Borgööksi; siellä huoma¬ 
taan vuorella jotenkin korkealle ja laajalle ladottuja isoja, ympy- 
räisiä kiviä muodostaen ikäänkuin linnan eli vallituksen, joka on 
varustettu kahdella sisäänkäytävällä; sen sisäpuolella on pieniä 
kumpuja, jotka sisältävät vähänläntäsiä pyöreitä kiviä, ikääskuin 
heittokiviä, vaan ei kukaan tiedä paikasta mitään kertoa.” ’) 

Kesällä 1889 kävin paikkaa tarkastamassa. Saari on lähes 
parin virstan pituinen pohjoisesta etelään ja poikkipäin vähän ka¬ 
peampi. Vuoren- eli kallionkukkuloita on useita, vaan en yhdellä¬ 
kään voinut huomata jätteitä valleista tahi muista linnoituksista. 
Ainoastaan yhdellä mäellä saaren itärannalla, erään lahden ja sen 
vieressä olevan torpan eteläpuolella, löytyy kiukaiden jäännöksiä, 
n. s. „Ryssugnar”. Mäen laella ja sen pohjoisvierteillä lu’in sel¬ 
laisia ainakin 14. Itse pesän muodostavat syrjälleen (pystyyn) ja 
tasakaiteen muotoon asetetut kivilaa’at, joiden ympärille on läjätty 
pienempiä mukulakiviä. Uunin suu on kapeammassa päässä. Muuta- 


Eckerön kappelissa Signildskärin luoteispuolella, löytyy muutamia yksi¬ 
näisiä meriluotoja jotka käyvät nimellä Borgarne (Yttre Borgen ja Inre Ber¬ 
gen); niitä tuskin voinee lukea linnojen joukkoon. —Signildskärin „kappeli”- 
rauniosta, jonka M. Veckström (Geogr. Stat. Lexikon) arvaa vikinki-ajan asu¬ 
mukseksi, vrt. K. A. Bomansson, Om Älands fomminnen, s. 22. 

’) K. A. Bomansson, Bidrag tili Finlands historia. Suomi 1858, s. 117. — 

-„der finnes pä ett bergh wara lagda nägot stoora runda steenar, lijka- som en 

Borgh eller Skantz, nägot högt och wijdt, medh twä ingängar, och 
sedän der inuthi smä högar, medh smärre runda steenar, säsom kast-steenar”; 

missä näkyy vielä holvattu katos. Niiden pituus on ylimalkaan 2 
met. — Koska selvä on että papiston kertomuksen mainitsemat 
kivikasat eivät millään tavoin sovi yhteen näiden kanssa, jotka 
epäilemättä ovatkin syntyneet myöhemmin kuin usein mainittu ker¬ 
tomus, täytyy meidän olettaa että saarella vielä 1600-luvun lopulla, 
todellakin oli — luultavasti pakanuuden aikuinen — linnoitus. 
Arvattavasti on joku sotajoukko myöhempinä aikoina majaillut pai¬ 
kan läheisyydessä ja entisen linnoituksen kiviä käyttänyt leipä- 
uunien rakentamiseen. 

2. Finströmin pitäjässä likellä Kullan kylää tavataan sa¬ 
manlainen „viikinki-ajan raunio” (vikinga ruin) kuin Borgbodan 
maalla Saltvikissa. ') 

3. Saltvik. Borgbodan maalla, 3 v. idempänä kirkkoa, ja 
talosta 200 ask. länteen kohoaa Borgö niminen mäki (kuvat 1 ja 2) 
vähäisen Ryssbölen (1. Antbölen) lammen luoteispäässä, joka lampi 



1. Borgö. Saltvik. 


ennen Qvambo-lahden kautta on ollut yhteydessä meriveden kanssa. 
Borgö on kuten nimikin osoittaa, ollut saarena ja vieläkin ympäröi 
sitä kaikilta puolilta vetinen ja alava niittymaa nimeltä Borge-äng. 

Paikka herätti jo aikaisin huomiota. V. 1674 mainitsi Salt- 
vikin kirkkoherra G. Prytz virallisessa kertomuksessaan^) seurakun¬ 
nan muinaisjäännöksistä että „pappilan Borge Eng nimisessä niityssä 

') Litteraturblad f. allm. medb. bildn., 1852, n:o 4. 

Suomi 1858, s. 126. 

















Kuva 2. Borgö. Saltvik. 

on suuri joukko kiviä korkealla vuorella, ikäänkuin olisi sinne 
ruvettu vallitusta („Skantz”) rakentamaan, jossa myös löytyy 2 
porttia, 1 etelä-ja 1 länsipuolella.” 

M. Veekströmin kirja „Geografiskt-Statistiskt lexikon” sisältää 
seuraavat osaksi Radlovin mukaan kerrotut lisätiedot: Borgbodan 
„likellä olevassa niityssä, joka kuuluu Pappilan maahan*) löytyy 
muinainen linnoitus eli n. s. „Vikingaböle”. Tuossa muinaisjään¬ 
nöksessä on rauennut harmaakivestä tehty muuri (griotvegger),^) 
joka kaikilla puolilla ympäröitsee yksinäistä vuorenkukkulaa. Ym¬ 
pärys on 400 kyynärää (Radlovin mukaan päälle 500 kyynä¬ 
rän). Kivet, enimmäkseen palleron muotoisia, eivät ole kalkki- 

ruukilla yhdistetyt, vaan ainoastaan, kuten muinaiskansoilla tavalli¬ 
sesti, läjätyt päällitysten.” Vuoressa sanotaan olleen vahva rauta- 

rengas, johon Viikingit linnassa käydessään kytkivät laivansa.^) 

Ylläseisovaan ei ole muuta lisättävää kuin tarkempi kertomus 
linnan muodosta. Mitä ensinnä itse mäkeen tulee on se yli 40 met:n 
korkuinen kallio, jonka korkein kohta on harvametsäistä. Sen pohja- 
ala on melkein kolmikulmainen. Pohjoinen syrjä ja sitä likimmäi- 
nen osa itäsyrjää on suurimmaksi osaksi varustamatonta äkkijyrkkää 
vuorenseinää. Etelään juoksee pitkään viettävä mäenkaula ja län¬ 
teenpäin samanlainen; niiden välinen lounainen pitkä syrjä viettää 

jyrkempään. Viimeksi mainitut puolet, joilta helposti voi kiivetä 
ylös, ovat vallitetut. 

Varustuksissa on meidän eroitettava pesälinna ja ulkovarustus. 
Pesälinnan vallit käyvät seuraavalla tavalla. Pohjoissyrjän kes¬ 
kellä on muutamassa rotkossa muurin kappale, 7 met. p., 2 met. lev. 
ja 0,70 kork. Siitä puolisataa askelta länteen, missä rinne alkaa 
viettää, on taas hajotetun muurin jäännöstä, joka 30 met:n päästä 

') Borgön vuori tuli v. 1873 kihlakunnan oikeuden päätöksen kautta 
eroitetuksi Pappilan maasta, johon se yli 300 vuotta oli kuulunut. Borgbodan 
omistaja Viktor Jansson näytti toteen että paikka jo 1500-luvulla oli kuulunut, 
ja vielä 1700-luvulla oli kartoitettu ja veroitettu Borgbodaan kuuluvana; toi¬ 
selta puolen tuotiin esiin että sama mäki jo 1696 vanhan nautinto-oikeuden 
nojalla edelleen vahvistettiin pappilan omaisuudeksi, vaikka tosin vanhat ihmi¬ 
set silloin väittivät sen ennen kuuluneen Antböleen ja Borgbodaan. Tavasta 
millä se alkuaan olisi pappilan nautittavaksi joutunut kerrotaan että molem¬ 
mat maat kerran olivat erään vaimon hallussa, joka kummiksi kutsuttuna Pap¬ 
pilaan, ristilapselleen antoi lahjaksi tämän maakappaleen. 

^ Radlovin käyttämä nimitys; Kts. Beskrifning öfver Äland. 

^ Litteraturblad f. allm. medb. bildn. 1852, n:o 4. 

(sen keskellä on nyt 16 met:n aukko) tekee suorakulmaisen polven 
etelään mäenkaulan poikki. Tässä muurissa, joka on 105 met. 
pitkä, löytyy 2 aukkoa. Pohjoisessa (20 met. kulmasta), joka on 
portintapainen, ovat vallinpäät pielipuolissa levitetyt sisälle ja ulos¬ 
päin, niin että käytävä on tullut 10,50 met:n pituiseksi: sen leveys 
on 2 met. Portin pohjoispuolella on iso kuoppa vallissa. Toinen 
1 met. leveä, luultavasti myöhempinä aikoina tehty aukko, on tä¬ 
män valliosan eteläpäässä. Siitä jatkuu katkeamatonta muuria vuoren 
lounaisrinnettä myöten kaakkoa kohti 107 met., ja itää kohti 75 met. 
Tämän muurin länsiosa nousee erään kalliokunnaan päälle, josta 
sitten laskee syvemmälle laaksoon, niin että itäinen osa on noin 10 
metriä alempana vuoren lakea. Seuraa sitten toista met. leveä 
aukko, josta 40:n metrin pituinen, pohjois-koillista kohden juok¬ 
seva valli jälleen nousee rinnettä ylöspäin. Koko pesälinnan muuri 
on rauennut kummallekin puolen; se on vahvuudeltaan ylimalkaan 
4 met., vaan on paikottain hajoomisen kautta levennyt 10:ksi; kor¬ 
keus on noin 1 met. 

Mutta palatkaamme linnan länsipäähän. Täällä olevan vallin 
ja portin edustalla (ulkopuolella) tapaamme säännöllisesti tasakai- 
teen muotoisen ulkovarustuksen, joka on lähes 20 met. lev. I.—L. 
ja 85 met. pitkä P.—E. Yhdistysvallit, varsinkin eteläinen, joka 
suurimmaksi osaksi on ollut rakennettu jyrkänlaiselle kallionrin- 
teelle, ovat rikkouneet. Etuvallissa on 3 rikkomisen kautta synty¬ 
nyttä aukkoa (kaksi 1,50 m., keskimäkien 6 m.) sen leveys ja kor¬ 
keus on melkeen sama kuin pesälinnassa. Huomattava on että 
tämä samoin kuin Borgdalsbergin (4) ulkovarustus ei, kuten man¬ 
nermaan linnoissa tavallisesti, ole rakennettu solan suuhun eli kal¬ 
lioiden väliin, vaan loivalle, tasaisesti viettävälle mäenrinteelle. 

Lopuksi on mainittava eräs neliskulmainen kivilatomus vuo¬ 
ren etelärinteellä, noin 25 m. vallista, sen sisäpuolella. Latomuk- 
sesta, joka alkuaan lienee ollut 9 met. I.—E., on nyt jälellä ainoas¬ 
taan pohjoinen ja eteläinen seinä. Edelliseen on nähtävästi tar¬ 
kasti sovittamalla ladottu isoja (1 ja 1,50 metrin vahvuisia) kiviä 
suoraan riviin, joka nyt on 7,30 met. p.; jälkimäisessä, joka on 6,50 
met:n päässä viimeksi mainitusta ja sen kanssa yhtäsuuntainen, 
ovat kivet pienempiä; se on myöskin maan kaltevuuden vuoksi, lähes 
1 metrin verran alempana edellistä. Kivilateiden välissä on seka- 
maata. Koskipaikoilla huomasin vähäisen, ympäröivästä pinnasta 
hiukan kohoavan kummun, joka tutkittaessa sisälsi päänkokoisia 

kiviä ja auhtoa, tuhan sekaista multamaata. Näyttää siltä kuin 

tässä aikoinaan olisi ollut kiviperustukselle rakennettu asumus, 

jonka keskellä on ollut tulensija. 

4. Saltvikin pitäjään pohjoisosassa, A^ä^-kylän Midt-i-by’n 
talon maalla ja Tobölenjärven länsirannalla löytyy pitkänlainen 

graniittivuoren harjanne nimeltä Borgdalsherg (kuva 3), jonka 
koillisin, järven pinnasta noin 37 met:n korkuinen kukkula on lin¬ 
noitettu. Papiston kertomuksessa v:lta 1674 *) löytyy tästä seuraava 
tieto: „Borgdalsbergin vuorella Näskylän tiluksilla on linnoituksen 
kaltainen kivimuuri, yli 20 syltä pitkä ja jokseenkin lavea. Lähes 
syltä korkeassa ja 2 syltä vahvassa muurissa, löytyy eteläpuolella 
melkein IVi kyynärän levyinen portin tapainen (aukko).” 

Puheenalaisen linnavuoren päällys on hyvin epätasainen. 

Keski- ja eteläosa on korkein; sen pituus on noin 175 ask. E.—P., 
leveys puolta vähempi. Luoteis-, pohjois- ja koillispuolella on laa¬ 
jaa pengertä. Ainoastaan kaakkois- ja osa itäsyrjää on äkkijyrkkä. 
Penkeren itäsyrjällä on leveä lanttopaikka, jonka poikki (E.—P.) 
käy selvä jäännös hajotetusta kivivallista, joka nyt suureksi osaksi 
on pensaiden ja risujen peitossa; sen pituus lienee 50 metrin pai¬ 
koilla, leveys 3 ja korkeus noin 0,50 met.; se on ainakin kahdesta 
paikasta hävitetty tuntumattomaksi. Jos edelleen seuraamme pen¬ 
keren ulkoreunaa luodetta kohti, tapaamme 50 metrin päästä 
taas pienessä rotkossa 8 metrin pituisen vallinpätkän; siitä kol¬ 
mattakymmentä metriä lounasta kohti käy isomman kallionotkon 
poikki 15 met:n pituinen muurinjäännös, jossa on jälellä ainoastaan 
isoja miehen liikuttamattomia perustuskiviä. Kun täältä vielä astu¬ 
taan 30 met. etelämmäksi tapaamme kallionkielen, jonka takana 
eteläpuolella on syvä ja leveä, länteenpäin aukeneva rotko. Tä¬ 
män pohjassa löytyy 27 met:n pituinen muuri, joka on aivan ma¬ 
talaksi (0,50 m.) hajotettu ja jonka leveys vaihtelee 4 ja 10 met:n 
välillä. Kun rotkon kaltevaa ainakin 3 met:n korkuista, nyt varus¬ 
tamatonta eteläseinää myöten kiivetään ylös, tavataan vuoren laella 
iso ja suora kivimuuri, joka kunnaan eteläkulmalla tekee jyrkän 
käänteen koilliseen. Se on yhteensä noin 80 met. pitkä, ja vahvim¬ 
malta kohdalta 7—10 met. leveä, juurelta mitaten; suurin kor¬ 
keus on ulkopuolelta 2,60 met., sisäpuolelta 1,70 met. Pystysuoraksi 
ladottua syijää ei näy missään; valli on harjava ja yhtä kalteva 


') K. A. Bomansson, Suomi 1853. 

kummallakin puolen (kuva 4). Tässä papiston kertomuksen tar¬ 
koittamassa muurissa on 1,50 met:n levyinen länteenpäin antava 
portti-aukko, jonka pielipuolissa ei näy mitään säännöllisesti ladot¬ 
tua kohtaa. Portin eteläpuolella näkyy vallin harjassa lähes 4 
met:iä avara ja 1 m:iä syvä kuoppa. 

Viimeksi mainitun vallin uiko- eli länsipuolella on mäen rin¬ 
teessä melkein tasakaiteenmuotoinen ulkovamstus, joka on noin 54 
met. pitkä (P—E) ja 15 met. leveä. Muurin pohjoispää alkaa vuo¬ 
ren seinän alla olevasta ryhmästä isoja kallionlohkareita, on pahoin 
hävitetty, mutta vamstettu vielä nähtävällä 1 met:n levyisellä portti- 
käytävällä, jonka kummallakin sivulla on iso pielikivi. Eteläpää 
yhtyy sisävalliin. Vähäinen ulkovamstuksen haaraus pistää etelää 
ja itää kohti (11 -l- 16 met.) ja päättyy — pesälinnaan yhtymättä—, 
missä vierteen jyrkkyys luonnostaan tekee pääsyn mahdottomaksi. 



4. Borgdalsbergin valli portin kohdalla. 

5. Lumparlandin saaren Lumpön niemellä mainitsee D. F. 
Malien 1792 ’) Kasberget nimisen vuoren, jonka keskellä sanoo ole¬ 
van 8 kyyn. pitkän, 4 kyyn. leveän ja yhtä syvän kuopan, jonka 
kalteviin seiniin on päällitysten ladottu raakoja kivilaakoja ja kivi- 
möhkäleitä. Tällä kuopalla on ahdas noin kyynärää avara sisään- 

’) Dissert. hist. de paroecia Alandiae; Lemland eiqve annexa Lumparland. 


s. 27. 














Kuva 3. Borgdalsberg. Saltvik. 

käytävä, jonka läheisyyteen „inhimillinen taito kootuista kivistä on 
muodostanut muurin” (murum ex eongestis lapidibus). Malien ei 
ota päättääkseen, ovatko nämät jätteitä muinaisuudessa „mainioi- 
den Viikinkien” tyyssijasta. Paikka ehkä ansaitsisi tarkempaa tut¬ 
kimista. 

6. Korpo. Tohtori L. V. Fagerlundin suullisen ilmoituksen 
mukaan löytyy Korpoströmm kartanon alle kuuluvalla Hjortö‘n 
saarella, vähän matkaa siellä olevasta „laivapanoksesta” ’) vuoren- 
kukkula, jolla hän on huomannut linnantapaisia kivijonoja. 

7. Navon (Nagu) saaristossa löytyy Bornholm niminen saari, 
josta G. Ftollinius’en kiqe v:lta 1674 (Suomi 1858, s. 130) sisältää 
seuraavan kertomuksen: „Tässä seurakunnassa löytyy saari nim. 
Bornholm, jonka pitäjään asukkaat ovat pitäneet pakopaikkanaan 
(refugium), silloin kun Tanskalaiset ovat olleet Suomessa; tämä 
saari on sellainen että sen päälle ei millään tavoin pääse muualta 
kuin yhdestä kapeasta rotkosta (ett trängt ställe), johon he isoista 
harmaakivistä olivat tehneet rintasuojan (af store grää stenar sigh 
bröstväm upsatt hadhe), joka vieläkin on jälellä.” Kertoja mai¬ 
nitsee myös tarinan että Bomholmin edustalla on uponnut iso vi¬ 
hollisten laiva, ja että vanhimmat seurakunnassa todistavat ja sano¬ 
vat heidän vanhempansa vielä nähneen meren pinnasta kohoavan 
maston huipun. Saakoon tämä linnoitus, jota eivät nykyajan tut¬ 
kijat vielä näy tarkastaneen sijansa tässä luettelossa. Mahdollista 
on näet että itse vallitus on vanhempaa alkuperää, vaikka sitä 
Juutilais-sotienkin aikana on käytettyjä parannettu.^) 

8. Rymättylässä on likellä Maanpäätä saari nimeltä Linna- 
vuori. (Reinholmin kokoelmat N:o 6). — Tutkimaton. 

9. Iniön kappelissa Taivassalon pitäjää, noin 1 virsta Jumon 
kylästä pohjoiseen eli Kustavin pitäjään päin, on Tukholman van¬ 
han puijelaidan ohella linnoitettu saari, nimeltä Borgholm. 

K. Killinen,^) joka tästä kertoo, mainitsee ensin Taivassalon 
kirkkoherran P. A. Bergius’en v. 1674 antaman tiedon"*) että Borg- 

*) Vrt. L. V. Fagerlund, Ant. om Korpo o. Houtskärs socknar. Tiede- 
seur. Bidrag’eissa osa 28. — Ne kivitarhat, joita tekijä s. 292 nimellä „Munk- 
ringar” luettelee Etelä-Jurmon saarella, eivät ole linnoja voineet olla. 

Navon ulkosaaristossa olevilla luodoilla Borgskären tuskin lienee mi¬ 
tään muinaistieteellistä merkitystä. (Vrt. Maanmittaus-ylihallituksen karttaa). 

Luetteloja Suom. Muinaisj. XI, s. 84 seur. 

"*) K. A. Bomansson. Bidr. tili Finhs hist. Suomi 1858, s. 144. 






holmin saarella korkealla mäellä (baekawägh) on muinoin ollut 
jotenkin suuri ja laaja varustus (skanss), jonka kuninkaan sotaväki 
on tehnyt.” Oikaisemalla sitten Leneqvistin ilmoitusta *) että saa¬ 
rella muka olisi korkea ja jyrkkä kallio eli vuori ja ettei siellä muita 
jäännöksiä ihmiskätten töistä näkyisi kuin „yksi ja toinen” iso har- 
maakivi, jatkaa hän: 

„Borgholm on noin neljännes virstan pituinen, 20—30 sylen 
levyinen metsää kasvava saari. Sen eteläpään keskikohdalla on 
tasainen ja loivempi paikka, josta hyvin pääsee kohoamaan saa¬ 
relle, ja näkyykin tässä ikäänkuin jälkiä, vaikka sangen epäselviä, 
tiestä, joka on vienyt saaren keskikohdalle. Molemmilta sivuilta 
on saaren eteläpää jyrkempää, kohoten 3—4 sylen korkuiseksi. 
Pitkin saaren syrjiä on muurin eli kiviaidan raunioita, suuremmista 
ja pienemmistä kivistä. Kiviä rauniossa, joka on paikoin enemmän, 
paikoin vähemmän levinnyt, on niin paljo, että niistä voisi tulla 
noin kyynärän korkuista ja saman paksuista muuria. Saaren länsi¬ 
sivu on ylipäänsä sangen jyrkkää, paikoin kallio nousee pystysuo¬ 
raan merestä kolmenkin sylen korkeuteen; tällaisilla kohdilla ei ole 
ensinkään muurin jäännöstä, mutta missä rinne on loivempi, siinä 
sellaista on. Saaren pohjoispää ja sen puoleinen itäsyrjä ovat loi¬ 
vempaa, niin että niistä voi jalkamies huokeasti nousta saarelle, 
mutta täällä ei kuitenkaan näy muurin jäännöstä. Vasta saaren 
puolivälistä eteläpäähän päin on saaren enempi loivalla itäsyrjällä 
melkein yhtämyötää muurin eli kiviaidan raunioita. Muuri ei ole 
ollut, kuten huomattanee, saviseoksella varustettu, vaan kiviä toi¬ 
nen toisensa päälle ladottu ilman mitään sideainetta. Ylipään on 
muurin jäännöstä noin 200 sylen mitalta. Muuten ei saarella näy 
mitään jälkiä ihmistöistä.” 

Leneqvist mainitsee tarinan että saaren vieressä, kulkuväy¬ 
lässä, muinoin Juutilaisten kanssa on ollut meritappelu, jossa nä- 
mät voitettiin ja ajettiin kaikki Järppilän alle. Ehkäpä Killinen 
siitä syystä on luetellut tätä linnaa keskiaikuisten joukossa. Hänen 
kertomuksensa ja olletikin se seikka, ettei muurissa ole käytetty 
mitään side ainetta, antaa kuitenkin tukea sille arvelulle että Berg¬ 
holm oikeastaan on luettava historian takaisiin linnoihin. 


') Finlands fordna Borgar. Tidn. utg. af et sälskap i Äbo 1776. 

Linnat Kokemäen vesistön varsiiia. 

10. Kokemäki. Harjunsuossa, joka Forsbyn rusthollin 
kohdalta Kokemäen jokilaaksosta pistää pohjoiseen, löytyy, noin 4 
virstaa rannasta, Kuusiston torpan länsipuolella Juha ja Kustaa 
Hyvälän maiden rajalla vähäinen saareke nimeltä Linnamäki. Sen 
pituus on noin 100 ask., korkeus n. 5 met., päällys mykevä ja 
loivarinteinen. Kaakkoispäässä lähellä raja-aitaa, käy mäen poikki 
hajanainen kivijono, jonka muinaisesta merkityksestä ei voi mitään 
varmuudella päättää. J. A. Lindströmin mukaan on mäessä nähty 
rautarenkaita laivojen kytkemistä varten. Laivaliikettä näillä tie- 
noin todistaa sekin että Flarjunsuossa on löydetty haaksihylkyjä.') 
Suo oli vielä 1886 hyvin vetelää; sen korkeus yli vedenpintaa 
joessa oli maamittari Mandellöfm mittausten mukaan silloin 40 
jalkaa 1 tuuma ja 4 viivaa.^) 

11. Kokemäki. Harolan Linnaluoto.^) Tämä Huivoon kos¬ 

kessa, Harolan ja Huivoon kylien välillä oleva saari oh ennen ollut 
Pappilan maata, vaan on isossa jaossa tullut vaihetetuksi Harolan 
kylän Tessulle, syystä ettei tällä talolla ennen muuta rantamaata 
ollut. Saari on muodoltaan epäsäännöllisesti neliskulmainen. Sen 
tasainen päällystä on noin 150 ask. pitkä P.—E. ja 125 ask. leveä 
leveimmältä kohdalta; hietaset äyräät, joita kevättulva usein repii, 

ovat noin 5—8 met. korkeat ja melkein pystysuorat, paitse luo¬ 

teispuolella, missä saaren päällystältä vähäinen notko laskee mata¬ 
lalle rantakarille. Kalliomaata ei näy missään. Luodossa oli ennen 
kasvanut neulametsää, mutta nykyisen isännän isä oli kaatanut 
puut ja polttanut ne kaskeksi; sen jälkeen oli koivumetsää ruven¬ 
nut versomaan, jota nytkin kasvaa saaren äyräillä, sen keskikohta 
on puutöin. 

Maan pinnalla huomasin seuraavat muinaisjäännökset: saa¬ 

ren yllämainitun, luoteissivulla olevan notkon poikki käy 3:n met:n 
levyinen, nähtävästi tahallaan laskettu kivijata, joka on noin 30 
ask. pitkä. Tämän muinaisaikuisuus lienee sentään ehkä epäiltävä, 
kun huomaa sen alavata asemaa (pari metriä ylempänä veden 

') J. A. Lindström, Kumo socken uti historiskt hänseende. Suomi 1860, 

s. 176. 

Vrt. Hj. Appelgrenin piirustukset v:lta 1886 Ark. Kommissionin ar¬ 
kistossa. 

pintaa) ja muistaa että kivet voivat olla kaskesta koottuja. — Saa¬ 
ren pohjoisnokalla löytyy eräs nurmettunut, aivan matala kivirouk- 
kio, 9 ja 11 met. ristiinsä laaja; tukena vierimistä vastaan näkyy 
tässä itse ahteen rintaan, 1,50 met:n verran alemmaksi rauniota las- 



Kuva 8. 


ketun isoja kuormakiviä. Toinen samanlainen, mutta paljoa epä- 
selvempi löytyy saaren itäsyrjällä, heinäladon takana eli rantapuo- 
lella; molemmat roukkiot olivat tiheän pensaston peitossa. 

Kaivaustyöt ja löydöt. Tessun talosta sain teräpuolen al¬ 

kuaan varsiputkella varustetusta rautaisesta keihäänkärjestä myö¬ 
hemmän rauta-ajan muotoa (kuva 5), joka ainakin 5 v. takaperin oli 
löydetty rannalta, Linnaluodon länsikulmalla, paikasta, johon maata 
törmästä oli vierinyt. Päätin sen johdosta kaivattaa saaren päällys¬ 
tää tältä kohdalta ja teetin 5 met:n pituisen 2,80 met:n levyisen 

kaivoksen törmän laitaa myöten. Lähinnä turpeen alla oli 0,30 met. 
vahvuinen kerros mustaa multaa ja sen alla pitelemätöntä mskeaa 
soraa. Hiiltä ja luuta ei löytynyt. Seuraavat kapineet (Hist. mu¬ 
seon luettelo n:o 2501: 7—24) olivat jokseenkin hajallaan maassa: 

osia isoista, rekillä varustetuista savipyöristä, muutamat pol¬ 

tettuja toiset polttamattomia. Edelliset, jotka löytyivät yhdestä 
paikasta, on voitu panna kokoon, joten on syntynyt pyörän puolisko, 
poikkimitassa 105 millimet. laaja (kuva 6). Sellaisia on löydetty 
Ruotsissakin Björkösaaren n. s. „mustasta maasta”; ne kuuluvat 
pakanuuden viimeiseen ajanjaksoon ja arvellaan värttinänpyöriksi 
vahvemman nuoran punomista varten. (Hj. Stolpe, Sur les des- 
couvertes dans l’ile de Björkö. Tukholman muinaist. kongressin 
compte rendu’ssa II: kuva 28. — Vrt. myös O. Montelius Statens 
hist. museum 1877 s. 63); 

pienillä kehäsirateilla varustettu pintapala (kuva 7) ehkäpä 
samanlaisesta savipyörästä, vrt. yllämainittua kuvaa 28 Stolpen 
kiqoituksessa; 

kappaleita saviastioista eri vahvuutta; 
joukko pieniä poltettuja savipalasia; 
pieni palanen rautalevyä, kenties veitsestä; 
muutamia palasia rautamalmia, joista yksi isompi; 
pieni vaalakka, tulessa ollut lasipalanen; 

2 liuskaretta ukonkiveä, arvattavasti käytetyt tulen iskemiseen; 
palasia hevosenhampaista. 

Saaren pohjoisnokalla olevaa roukkiota kaivatin suurimman 
osan eli 8 meterin pituudelle (I—L); leveys mitta ei ole joka pai¬ 
kassa sama, syystä että ahteen syrjä, kaivoksen pohjoispuolella on 
kaareva; suurin leveys on 6,50 met. Kivet roukkiossa olivat enim- 
miten ilman järjestystä; isoimmat 1 met:n vahvuisia. Maasta ki¬ 
vien alla, jossa paikoin oh vähän hiiltä, vaan poltettua luuta juuri 
nimeksi, löytyivät seuraavat hajallaan olevat esineet: 
suuri joukko rautamalmi- ja kuonakappaleita; 

ympyräisessä muotissa eli pitimessä ollut kappale yhteen- 
sulanutta savea ja rautakuonaa; 
joukko saviastian palasia; 
teränkatkelma sahmn luottimesta, (kuva 8). 

Kaivoksen itäisen kulman puolelta löytyivät toistensa likeltä: 
rautainen kaarisolki (kuva 9), samaa muotoa kuin eräs Äi- 
mälän kalmistosta Kokemäellä myöhemmän rautakauden kaluston 
joukossa löydetty (Vrt. J. R. Aspelin, Muinaisjäännöksiä IV, kuva 
1423); 

kappale sieraa ja palanen isosta polttamattomasta savipyö- 
rästä, samaa laatua kuin edellisessä kaivoksessa löydetty. 

Muutamia kappaleita peittämätöntä (?) luuta löytyi raunion 
keskipalkoilla heti turpeen alla. 

Kaivaustyöt ja löydöt tosin eivät valaise saaren merkitystä 
linnana; sen verran kuitenkin käy selväksi että se on ollut käy¬ 
tännössä myöhemmällä rauta-ajalla. 

12. Kokemäki (?) Reinholmilla on kirjaanpano, jonka 
mukaan Linnainmaa niminen paikka löytyy Häytiön töllistä poh¬ 
joiseen, Kynsikangas nimisellä tasaisella metsämaalla, joka on Myy¬ 
tin (?) rusthollin takamaata. Häytiön tölli ja Häytiön maa on 
etsittävä Kokemäen rajain sisäpuolelta, noin 20 virstaa joesta, sillä 
kankaalla (Satakunnan selänne), joka länsipuolelta Säpilän nientä 
ulettuu pohjoiseen päin Sääksjärven länsipuolelle; kangasta myöten 
käy kärrytie Häytiön kautta Levanpellon (Kullan) kirkolle. Näin 
ollen mahtaa saman tutkijan tieto että Linnainmaa löytyisi „Ulvi- 
lan ja Lavian rajalla” olla väärä; epäilemättä on joku hämmennys 
tämän ja n. s. „Tynnyrikiven” suhteen, joka on „5:n pitäjän raja”, 
tapahtunut. — Tarinan mukaan ovat Juutilaiset (tois. Mustalaiset), 
ajaneet asukkaita takaa aina Häytiön maahan saakka. Sen etelä¬ 
puolella, kahden mäkipaikan välillä, joiden yli maantie juoksee, 
syntyi tappelu. Mäkien vähä on noin parisataa kyynärää ja kum¬ 
paisenkin kohdalla on vasemmalla puolen tietä pari kolme kivi- 
varetta, joilla molemmat puolet kivittivät toisiansa. Mainittuihin 
mäkikohtiin silloin kaatuneita haudattiin.*) Missä yhteydessä tuo 
tappelupaikka on Linnainmaan kanssa, ei kertomuksista selviä. 

') Reinholmin kokoelmat n:o 8, s. 34 — Vrt. J. A. Lindström. Suomi 
1860, s. 302. — Linnamaan torppa „Kynsikankaalle päin Rakkulaisten takana” 
ja Linnanhallia niminen niitty (?) Säpilässä (kts. S. M. Yhd:n paikkainnimi- 
kokoelmaa) tarkoittavat ehkä samaa Linnainmaata Häytiön tienoilla. 

13. Tyrvää. Orimäen kiviaita. Tämä mäki on Kaukolan 

kylän Saukon maan „moisiossa” (syrjäpellossa), tuskin 1 ven. virsta 
kylästä luoteesen. Se on vähäläntä pyörähtävä ja sileä sora- 
kumpu, jolla nähdään joku kivi siellä täällä; länsipuolella on 

puita, peltoja ympärillä. Melkein koko mäen yli käy, idästä län¬ 
teen, 160 askeleen pituinen, 1,20 met:n levyinen, 1,30 met:n kor¬ 
kuinen, hyvin tasaisesti ladottu, sammaltanut kiviaita. Sen poikki¬ 
leikkaus on neliskulmainen. Tämä aita ei kierrä, kuten „linna- 

mäillä” tavallisesti, kukkulaa loivemmalla puolella, vaan on suora 
ja käy mäen keskikohdalta harjan yli. — Kansa kertoo että se 

„Jättiläisten ajoista saakka on ollut siinä” ja että 7 veljestä, kiviä 
takkiensa helmoissa kantaen, oli „suurukseen asti” (aamupuhteella) 
sen rakentanut. — Myöskin sanotaan Saukon taloa vanhimmaksi 
pitäjässä. 

Koska tuo aitarakennus ei voi olla nykyajan työtä, sopii otak¬ 
sua että se muinaisina aikoina on ollut raja-aitana eli rajavallina, 

joko taloudellista, taikka ehkä pikemmin sotaiata tarvetta varten. 

14. Karkku. Linnavuori Kojolan kylän Pentin maalla. Pen¬ 
tin talo on eteläpuolella Kulovettä, niemellä vastapäätä niitä Kojo¬ 
lan kylän taloja, jotka ovat Salon saarella, Talosta tuskin 'A virstaa 
itäänpäin kohoaa pelloista (jotka luullakseni ovat ainakin 50 jalkaa 
ylempänä järven pintaa) soikea, metsäinen vuorentöyräs, jonka etelä¬ 
puoli on loivaan nouseva ja penkereinen, vaan pohjoispuoli jyr¬ 
kempi ja pääsemätön. Kukkulalla, joka arviolta on noin 40 met:n 
korkuinen, löytyy samoin kuin Kirkkeenlinnassa Laitilassa, luonnon 


Tyrvää. Hiukkasaaressa Kaukolan ja Tyrvään koskien välissä Lieko- 
veden luusuassa on vallin tapaisia kivikokoelmia, jotka ovat syntyneet koskien 
perkkauksien kautta. Niitä on varsinkin saaren molemmissa päissä koskien 
rannoilla. Sitä paitse juoksee pohjoiseen kaartava, osittain soramullalla peitetty, 
kivivalli saaren länsipäästä alkaen aina itäpäähän saakka. Tutkijat ovat pu¬ 
heenaolevista kivikasoista olleet eri mieltä. Maukonen (Tyrvään kihl. käsikirj.) 
päättää niitä korvakuulon mukaan „Hiittenkiukaaksi”, Varelius (Suomi 1854, s. 6) 
arvelee „muinois-varustukseksi” ja Reinholm, joka täällä Heinäkuussa 1868 näkyy 
käyneen, luulee löytäneensä paitse muuria myös „vallihaudan” saaren länsi¬ 
päässä. Tämä viimeksi mainittu ei ole kuitenkaan muuta kuin kosken perk- 
kauksen kautta syntyneiden kivikasojen ja „muurin” välinen syvennys. Itse 
„muurin” kertoivat minulle talonpojat Kaukolan kylässä syntyneen sillä tavoin 
että kiviä koskesta, ennenkun se lopullisesti perattiin, aika-ajottain oli ve¬ 
dätetty saarelle ja asetettu yhteen jonoon. Perkkauksen aikuisia pajansijoja 
löytyy myös. — Hiukkasaarta saanee siis vihdoinkin syrjäyttää muinaisjään¬ 
nösten luvusta. (Vrt. tekijän kuva ja kertomus v. 1886 Ark. Kommm arkistossa). 

muodostama, kallioseinien ympäröimä piha. Tämä on tasainen, 
lounaasen päin kalteva; sen länsi- ja pohjoispuolella on 2,50—5 
metrin korkuista, katkeamatonta vuorenseinää. Kaakkoiskulmalla 
on erikseen seisova, yhtä korkea kalliontöyräs, jota kaksi kivivallia 
yhdistää lännen ja pohjan puolella oleviin kallioihin. Vuori on 
valleista mitaten pohjois- ja länsisyrjiin 75 ja 60 met. ristiinsä; 
pihan suurin pituus ja leveys on 45 ja 30 met. 

Lounaanpuolinen valli on ulospäin kaareva, n. 25 met. pitkä, 
3 met. leveä ja 1 met. korkea. Se oli ennen ollut korkeampi ja 
katkeamatoin, mutta talon torppari oli sen joku vuosi takaperin 
muutamista paikoin hajottanut, että elukat pääsisivät vuoren pi- 



Kuva 10. Pentin Linnavuori. Karkku. 


haan, jossa kasvaa vähän ruohoja ja marjanvarsia. Idänpuolinen 
valli on sisäänpäin kaareva, 16 met. pitkä ja matalampi kuin edel¬ 
linen; tässä nähdään noin 3 met. levyinen aukko. 

Omituisuus tässä linnassa on se, että pihan keskelle eriko¬ 
koisista, enimmäkseen miehen kannettavista, vaan myöskin 1,50 met. 
vahvuisista kivistä on ladottu nelikulmaisia, tasakaiteen muotoisia 
tarhoja, joiden pituusmitat vaihtelevat 3 ja 9 metrin välillä. Kivet 
ovat paikoittain yksitellen rivissä, toisin paikoin useampia vieritys¬ 
ten. Kun kylän lasten avulla olin saanut pihan peratuksi risuista 
ja katajista, selveni tässä ainakin 3 eli 4 tarhaa keskellä pihaa ja 
2 länsipuolella olevien kallioiden kolkissa. Luultavasti oli muinoin 














Kuva 11. Pentin Linnavuori, Karkku. 
















Kuva 11a. Kiviveitsi löydetty Pentin Linnanvuorelta Kurkussa. 

jokaisella vuorella paossa olevalla perheellä oma tarhansa, jossa 
piti majaa ja kivirivit olivat rajamerkkinä eri kattilakuntien välillä. 
— Kuten edellisestä selviää tarjosi puheena oleva linnavuori jo 
luonnostaan oivallista suojaa; ihmisrakennuksien puolesta on se 
laadussaan täydellisin ja paraiten säilynyt muinaislinna maassamme. 
Tähän on verrattava Arasalo Ikälisissä. Vertauskohtaa tarjoo myös 
Ismantorpan linna Ölandilla Ruotsissa. (O. Montelius. Sveriges 
historia, kuvat 375 ja 376). 

Linnavuoresta oli vanhoilla ihmisillä, ollut „paljon kertomuk¬ 
sia siitä, miten siellä ennen paossa oltiin”, vaan niistä en saanut 
sen enempää tietoa. 

Kaivaustyöt. Koko lounaispuolisen vallin sisäreunaa pitkin 
kaivatin maata 2,50 met:n leveydelle mitään löytämättä. Maa täällä 
sisälsi enimmäkseen punaisenmskeaa, hienoa multaa ja kiveä. Toi¬ 
sen vallin sisäsyrjää pitkin teetin 10 metrin pitkän ja lähes 2 met¬ 
rin leveän kaivoksen (Pohj.—Et.), jonka eteläpäästä kaivatin 12 
met:n pituisen ja 1 met:n levyisen, itäisimmän tarhan keskikohdan 
kautta, länttä kohti käyvän ojan, täälläkään muuta löytämättä, 
kuin vähän hiiltä ja veitsen tapaisen, hiomattoman (ehkäpä luon¬ 
taisen) kivilohelman, jossa näkyy jotain raspaamisen jälkiä; muu¬ 
toin oli näissä kaivannoissa ainoastaan soramaata. Yhtä vähillä 
tuloksilla tutkin keskimäisen tarhan koko pohja-alan. 

15. Karkku. Luolastaan n. s. „pirunpesästä” kuuluisassa 
Piruvuoressa sanoo Reinholm (N:o 8, s. 67) olevan jälkiä varustuk¬ 
sista („barrikaderingar”) ja arvelee että vuori vihan aikoina on 
voinut tarjota oivallista suojaa pakolaisille („ypperlig reträtt”)- — 
Vuoren kukkulalla on Maukosen kertomuksen mukaan rauennut n. 
s. „Hiittenkiuas”. 

16. Mouhijärvellä, Mustanojan kylässä sanoo Reinholm 
Vanhalinna nimisen talon olevan (N:o 8, s. 130). 

17. Pirkkala. Linnavuori, Siurun koskea lähellä. Yhden 
virstan päässä Siurun koskesta kolliseen kohoaa, Jokisenveden itä¬ 
rannalla, Penttilän kylän maalla 60—80 met:n korkuinen ja kau¬ 
neudestaan tunnettu Linnavuori, jonka jyrkät vierteet ja päällystä 
ovat tuuhean hakometsän vallassa. Kollispuolella on alempaa 
metsämaata ja niitty, joka sanotaan Sotaniituksi; luoteispuolella 
Jokisenvesi, eteläpuoluolella ylänotko eli kannas, jonka kautta Linna- 
vuori on yhteydessä toisen, Sivakkavuori-nimisen*) mäen kanssa. 


') Rannassa on niemi nimeltä Sivakannokka ja sen vieressä Sivakanlahti. 

Lounaispuolella on metsäinen laakso eli rantamaa. Linna- 
vuori on äkkijyrkkä muualta paitse Sivakkavuoren kannakselle päin, 
kumminkin vaivalla päälle päästävä koillis- ja lounaispuolilta, syystä 
ettei täällä, niinkuin järvellepäin, ole suoria kallionseiniä, vaan 
maata ja kiviä. Vuoren järvenpuolinen osa, jolta on kaunis näkö¬ 
ala Jokisenveden yli, on korkein ja muodostaa noin 140 askeleen 
pituisen (Loun.—Koill.) ja 60 ask:n levyisen laen, jonka noin 4 
met:n korkuiset kallionseinät eroittavat alemmasta manteren- (1. 
kaakon-) puolisosta ylätasangosta. 

Tämän kalliorajan molemmista päistä lähtee irtonaisista ki¬ 
vistä tehdyt, 2,50—4 met. levyiset, korkeintaan 1,20 met:n korkui¬ 
set vallit kiertämään vuorenkunnaan reunoja myöten; toinen käy 
koillissyrjää pitkin kaakkoa kohti, toinen eteläpuolella kaaressa 
kaakkoa ja koillista kohti. Molemmat vallit ovat ennen varmaan 
yhtyneet vuoren itäisimmällä nokalla; nyt siellä, noin 20 askelta 
vallien päistä, on jälellä ainoastaan iso kulmakivi, jota Heikel ni¬ 
mittää „istuinkiveksi”. Koillisen vallin pituus on 100 met:n, ete¬ 
län puolisen vallin 200 met:n paikoilla. Paitse näitä löytyy yhdessä 
rotkossa vuoren luoteispuolella hajoitetun kivimuurin jäännöstä, ja 
muutoinkin näkyy täällä epäselvää kiviriuttaa. — Eteläisestä val¬ 
lista ehkäpä 100 ask. „istuinkivestä” on 1,50 met:n levyinen aukko 
n. s. „pirunpihanportti” (Heikel nimittää sitä „ajoportiksi”). Siitä 
vähän matkaa länteen on toinen aukko, johon laaksosta tuleva 
jyrkkä polku ja käsipuut johtavat. Edellisen portin rakennusta¬ 
vassa ansaitsee huomiota, että vallinpää portin oikealla puolella 
(sisään tullessa) on hyvin leveä (6 met.) ja että vasemmanpuolinen 
vallinpää tekee jyrkän käänteen sisäänpäin. (Vrt. Mantereenlinnaa 
Vanajassa). — Vallien välinen tasanko on osaksi täynnä isoja ki¬ 
viä. — Länsivierteellä seisoo pystyssä iso patsaantapainen kallio 
n. s. „Saamatuoli”. 

Linnavuoresta ja lähellä olevasta Murhasaaresta kerrotaan 
paljon tarinoita. Eräs suomalainen mhtinas (tois. kuningas. Jätti¬ 
läinen) asetti poikansa saarelle ja meni itse Linnavuorelta häntä 
ampumaan (tois. kivellä heittämään). Isä käski poikansa väistymään 
nuolen tieltä, mutta poika ei huomannutkaan nuolta, josta kuoli. — 
Toisen tarinan mukaan oli ammuttu motsalainen prinssi j. n. e.*) 

') Vrt. A. O. Heikel, Kert. Pirkkalan kihl:n muinais)., s. 46. — D. Skog- 
man. Suomi II: 2 osa, s. 133. — Reinholm N:o 8, s. 86. 




Kuva 12. Linnavuori Siumnkosken luona, 
Pirkkala. 

Heikelin julkaisemassa, Godenhjelmin ja Gottlundin teke¬ 
mässä, asemapiirroksessa on varsinkin porttivarustus virheellisesti 
esitetty, jonka vuoksi tähän painatan uuden kuvan puheena-ole- 
vasta Linnavuoresta. 

Kaivaustöitä suoritin porttien kohdalla, vallin sisäpuolella. „Pi- 
runpihanportissa” (a) kaivettiin itse portin pohja ja siitä kallionsyijiä 
myöten maata sisällepäin 12 met:n pituudelle ja 3 ä 6 met:n le¬ 
veydelle mitään löytämättä. Maalaji oli harmaata, pitelemätöntä 
kivisoraa. — Toisen aukon (b) luona tehtiin 13 met:n pituinen ja 2 ä 
3 met:n levyinen kaivos yhtä huonolla menestyksellä; maa punaisen 
ruskeata multaa. — Kun muualla vuoren tasangolla lapiolla pistet¬ 
tiin maahan kohtasi monessa paikassa oitis sammalten alla, eli 
nurmessa, hieno hiilikerros. 

18. Pirkkalassa mainitaan 1553 Linnaharju niminen talo, 
nykyisessä Laajanojan kylässä. (S. M. Yhd:n paikkainnimikokoelma). 

19. Hämeenkyrö. Tuokkolan kylän Tuokon maalla on Linna 
niminen torppa (Reinh. N:o 8, s. 110). 

20. 21. Ikalinen. Talosenlinna ja Arosalo. Kyrösjärven 
koillisella rannalla olevan Ison Röyhiön kylän edustalla on n. s. 
Salonsaari; tämän lounaispuolella on kaksi pienempää muinaista 
luotoa yllämainitun nimistä, jotka luodot nyt tavallisesti, ainakin 
kuivan veden aikana, ovat Salon kanssa yhtenä maana; muinainen 
salmi on nyt kapeana lahtena nimeltä Arasalonväli ja sen luoto¬ 
jen välinen suu on Linnan salmi. J. Lehtisen ilmoitus ’) että Arassalo 
ja Talosenlinna olisi sama saari, väitettiin paikkakunnalla vääräksi. 

Talosenlinna on saanut nimensä, syystä että se ennen 
on kuulunut Talosen maahan yllämainitussa kylässä. Ison ja’on 
aikana, noin 40 vuotta takaperin, oli se tullut kuulumaan Haku¬ 
laan; Talonen oli talona hävitetty ja siirretty erääsen torppapaik- 
kaan 5 neljännestä kylästä itäänpäin, jossa se nyt on, vaikka vielä 
samaan kylään kuuluvana. 12 vuotta takaperin osti Ylioja Haku¬ 
lan maan, jonka vuoksi Talosenlinnakin nyt kuuluu Yliojaan. — 
Se sijaitsee Linnasalmen luoteispuolella, on noin 100 ask. ristiinsä, 
ehkä 20 met. korkea, ympyräinen ja muutaman askeleen levyisen 
hietakannaksen kautta yhteydessä Salon kanssa. Keskikohdalla 
on vähän kallioista kukkulaa ja sen koillis- ja lounaspuolella epä- 


‘) Ikälisien kihlak., S. M. Yhd:n Aikak. V, s. 118. 

selvää kiviriuttaa; muuta vallinjäännöstä ei ole. Talosenlinna on 
tiheän metsän eli pensaston vallassa.') 

Arosalo^) yllämainitun kylän Vähä-Iitun maalla, on pitkä kaa¬ 
kosta luoteesen juokseva saari, jonka luoteisin ja korkein vuorennys- 
tyrä tulee Linnasalmen kohdalle. Tämä vuori on arviolta 30 met. 
korkea, sen laki on noin 70—100 ask. pitkä kaakosta luoteesen ja 50 
leveä. Paitse eräästä rotkosta länsikulmalla on mäki päällepäästävä 
ainoastaan loivemmalta kaakkoispuolelta, jossa sen kunnaalla puoli 
ympyräisessä kaaressa kiertää viimeinen pienikivinen jäännös hajo¬ 
tetusta vallista. Sen keskellä on noin 0,60 met:n levyinen aukko. 
Valli katkeaa vuoren lounaispuolella noin 20 ask:n levyisen onka¬ 
lon rajalla, vaan jatkuu taas sen 4 met:n syvyydellä olevalla kal¬ 
liopohjalla, eli penkerellä; tässä ei kuitenkaan näy muuta kuin 
isoja kivimöhkäleitä rivissä. Länsipuolella, joka antaa Linnasal- 
melle päin, on yhtä matalalla penkerellä isoja kiviä rivissä. Täältä 
johtaa alas saaren rannalle korkeiden kallionseinien ja isojen luul¬ 
tavasti laskettujen kivien välinen, pitkä ja kapea sekä jokseenkin 
jyrkkä tie. Lounaispuolitse käy vielä alemmalla penkerellä isoista 
kivistä tehty vallintapainen kiviriutta. 

Vuoren päällä nähdään kahdessa paikassa kivistä ladottuja 
tarhoja, samantapaisia kuin ne, jotka löytyvät Pentin Linnavuoressa 
Karkussa (14), vaan pienempiä, 2 ja 3 met. syrjästä mitaten. Kaksi 
tällaista näkyi kaakkoispuolisen vallin vieressä, sen sisäpuolella. 
Selvin niistä oli eräs vallin ja kahden kallion välinen, nelikulmai¬ 
nen kolkka, jonka neljänneltä, eli aukealta puolelta suora kivirivi 
rajoitti. Ylempänä vuoren keskellä nähdään samoin yksi tarha, 
josta on jälellä ainoastaan kaksi rinnakkaista kiviriviä. 

Kaivaustyöt ja löydöt. 1. Kun äsken mainittua kallioiden ja 
vallin välisen tarhan pohjaa tutkin, löytyi sisimmässä kulmassa, 
vallin vieressä kokoelma nyrkin ja kämmenen kokoisia kiviä joiden 
päällä oli paljon hiiliä. — 2. Sen vierimäisestä, eli koillispuolisesta 
tarhasta löytyi liuskare ukonkiveä, hiukan hiiliä, vaan ei selvää 
tulensijaa. — 3. Viimeksimainitun tarhan uiko- ja koillispuolella 
lapasin toisen arinapaikan 0,15 met. maapinnan alla, jossa laaka- 
kivien päällä oli isonlainen tuhka- ja hiililäjä. Tämän vierestä löy¬ 
tyi huonosti tehty, ainoastaan terältä hiottu tasataltta (kuva 13) 
vaalean harmaasta saviliuskamasta. Koko kaivos vallin vieressä 


') Hj. A. piirusi, v. 1886. 

oli 7,80 met. pitkä ja 4 met. leveä. — 4. Vuoren la’en keskellä olevaa 
tarhaa kaivatin myös. Täälläkin lapasin ison kulmakiven vieressä 
vahvan hiili- ja tuhkaläjän sekä kaksi 
liuskaa kirkasta ukonkiveä. Tämä kaivos 
oli 6 met. pitkä ja 2 met. leveä. 

Lehtinen kertoo että seudun asuk¬ 
kaat arvelevat Arosaloa Hiilten asunnoksi 
tahi heidän kirkokseen. „Kerrottiinpa 
vielä niiden, joilla tämän lähistöllä on vil¬ 
jelyksiä, kuulevan sieltä usein askartele- 
mista, ollen siis siinä luulossa että Talo- 
senlinnassa (Arasalossa) vieläkin asuskelee 
näkymättömiä olennoita.” 

22. Ikalinen. Kyröjärven luoteis¬ 
päässä on talo nimeltä Luolalinna; lieneekö 
sama kuin Carlssonin mainitsema Luoto- 
linna Kiialan kylässä. ’) 

23. Kankaanpäässä kuuluu, kuten 

minulle matkoillani kerrottiin, olevan eräs 
Linnavuori, jolla helaavalkeita on pol¬ 

tettu. 

24. Parkanon pitäjässä löytyvät Linnajärvi, Linnankylä 

ja Linna niminen talo. Linna mainitaan ensi kerran 1634 ,dCyrön 
torpparien” joukossa.^) 

25. Knrnn kappelin Aureen kylässä, joka ennen on kuu¬ 
lunut Ikälisiin mainitaan v. 1666 Linna niminen talo.^) 

26. Messukylän Takahuhdin kylässä on talo nimeltä Linna. 

27. Messukylä. Leneqvist mainitsee täällä erään Lapin- 

linnan, joka on „korkea vuori muutamalla saarella Näsijärvessä, 
likellä rajaa” ja arvelee sen Lappalaisten puolustuspaikaksi. Heikel 
tiedusteli tätä ja kuuli vihdoin että joku Lapinsaari niminen 

') Wilh. Carlsson, Entinen Ikalinen, s. 154 
Carlsson, m. p., s. 57. 

S. M. Yhd:n paikkainnimikokoelma. 

"*) Reinholmin kokoelmat N:o 8, s. 132. 



Kuva 13. 

paikka löytyy liki Tasasen taloa Niihaman lahdelmassa, „mutta 
ettei siinäkään ole muuta kuin pieniä karia.” * *) 

28. Teisko. Yhdellä Näsijärven saarella on kivinen holo, 
Lassinlinna, jossa ihmisten ison vihan aikana sanotaan pa’ossa 
olleen. Sekin on Niihaman lahden tienoilla ja on kolmatta syltä 
syvä.^) 

29. Ruovesi. Vuorijärvessä on Linnavuori niminen saari, 
„jota ympäröitsee kivimuuri.”^) 

30. Ruovesi. Linnanmoisio, talo Viljakkalan kylässä, lienee 
sama kuin Linnan talo."*) 

31. Virtain kirkolta noin % penink. luoteesen on Maamit- 
taus-Ylihallituksen karttaan merkitty Linna niminen talo (?). 

32. Keuruun pitäjän Keuruun kylässä. Häkkisen talon maalla 
löytyy Linnasensuo, jossa on Linnasensaari. Toisen ilmoituksen 
mukaan on Linnanen saari Keuruunselässä."') 

33. 34. Keuruulla mainitaan 2 Linna nimistä taloa.'*) 

35. Vesilahti. Linnanmaa, talo Kostialassa tahi Narvan 
kylässä. “*) 

36. Lempäälän kirkolta 1 penink. verran Kangasalaan 
päin löytyy VA virstan päässä maantieltä pohjoiseen ja 3 virstaa 
Kuljun kartanosta itää kohden Kuivaspään kylän Heikkilän maalla 
jo kauvan tunnettu Pirunlinna. 'A virstaa vuoresta pohjoiseen on 
Linnalampi, joka ennen on ulettunut vuoren juurelle asti.*) Paikkaa 
en ole itse nähnyt, jonka vuoksi käytän sitä kertomusta, jonka 
maamittari I. J. Inberg yhdessä tekemänsä kartan kanssa syksyllä 
V. 1872 lähetti Reinholmille. Hän sanoo: „Itse linna on korkea 
kallion nyppyrä, joka on paikoin halkeillut, joten on syntynyt ko¬ 
loja ja luolia. Kallio on jyrkkä joka taholta, mutta jyrkin pohjois¬ 
puolelta. Idänpuoli on peitetty maalla ja suurilla kivillä, josta 
koko linnakin on hyvin louhunen ja kolunen. Lakeammalle elikkä 
idän, etelän ja lännen puolelle on tehty suuremmista ja vähem¬ 
mistä kivistä seinä (muuri), paikoin kolme neljä kyynärää korkea, 
johonka on jätetty kolme lähes syltä leveätä porttia senlaiselle 

') Äbo Tidn., 1778, s. 143. — Vrt. A. O. Heikel, Pirkkalan kihlak:n 
muinais)., s. 66. 

D. Skogman, Suomi II: 2 osa, s. 138. Vrt. A. O. Heikel, m. p. ja sivu. 

*) Äbo Tidningar 1777, s. 19. 

''j S. M. Yhd:n paikkainnimikokoelma 

*) A. O. Heikel, Kert. Pirkkalan kihlk. Muinais)., s, 10. 




Kuva 14. Pirunlinna. Lempäälä. 
I. J. Inbergin tekemä. 

paikalle, josta on huokeampi sisään päästä. Takapuolella on luon¬ 
nollinen sisäänpääsöpaikka kiinteän kallion ja suurten kallion 
lohkareitten ja kivien välillä. Linnaan on työläs päästä jos portit 
on suljettu.” 

Herra Inbergin nähtävästi tarkasta kuvasta päättäen ansait¬ 
sevat porttivarustukset linnan sekä itä- että länsipäässä erityistä 
huomiota, syystä että ne, samoin kuin portit Manterenlinnassakin 
(66), tarjoovat linnanpitäjille oivallista tilaisuutta hätyyttää sisälle 
tunkeuvaa vihollista. Eroitus on siinä että porttia muodostavat 
vallien päät eivät tässä käänny sisään, vaan painuvat rinnakkaisina 
ulospäin. Siten syntyy niiden välille kapea ja läntisessä portissa 
lähes 50 jalan pituinen käytävä. Viimeksimainitun sisäisen suun 
sulkee puoliväliin saakka lyhyempi, väijymistä varten rakennettu, 
kiviaidanhaara. Tällainen porttivarustus on tähän asti tunnetuissa 
linnoissa ainoa laatuaan maassamme. 

Vuoren pohjoispuolella on luola, jota sanotaan „pimnpesäksi”. 
Paholaiset asuskelivat täällä ennen, sanoo tarina, vaan läksivät 
pois, kun kuulivat 


„lehmän kellon Lempoisista, 
kukon laulun Kukkolasta”, 

s. o. Lempäälän kirkon kellojen soivan.*) 

37. Lempäälä. Noin 6 eli 7 virstaa kirkolta etelään on 
Kortejärvessä Pyhällön kylän Heikkilän maalla saari nimeltä Niitty- 
saari, jonka koillispuolella ylioppilas Joh. Ticklenin v. 1865 Rein- 
holmille antaman tiedon mukaan löytyy 20—25 syltä pitkä 1—2 
sylt. lev. ja 5—6 kortt. korkea muuri. Samoissa kokoelmissa 
löytyvissä asemapiirroksissa on myöskin saaren etelärantaa pitkin 
merkitty muuri, joka ehkä kuitenkin on ainoastaan luontainen 
kivijono. 

*) ReinholmNio 8, s. 164 seur. 

Mainittakoon tässä että Kuljun kartanon vieressä Lempäälässä sileällä 
ja matalalla kalliontöyräällä on soikea 13X18,20 metriä avara kiviaidan piirit¬ 
tämä tarha, joka ei voi olla hyvin kaukaisen muinaisuuden työtä. Aidan heik¬ 
kous (0,50 m. vahva) todistaa myös, ettei sitä milloinkaan ole voitu linnoituk¬ 
seksi käyttää. (Vrt. A. O. Heikel, Pirkkalan kihlak. s. 19, jossa myös 
kuvattu). 

38. Akaa. Reinholmilla on epäselvä ilmoitus eräästä mui¬ 
naislinnasta, jonka pitäisi löytymän 1 eli 2 virst. Toijalasta Kohon- 
selkäänpäin. (s. 275) ’) 

39. Sääksmäki. Linnaistenkallio eli Linnaistenvuori on 
autio mäenkuppura Linnaisten kylän ja samannimisen joen vieressä, 
1 virsta Kuurilan asemalta, pohjoispuolella rautatietä. Hela- 
valkeita poltetaan sen kukkulalla. Hra Lennart Carlstedtin ilmoi¬ 
tuksen mukaan (S. M. Y:n paikkainnimikokoelma) on rannalla ollut 
vallituksia (uudenaikaisiako ?). 

40. Sääksmäki. Eräs Judikkalan torppa on nimeltä Linna- 
mäki (Reinh. N:o 8, s. 258). 

41. Sääksmäki. Kirkon ja Voipaalan kylän takana eli poh¬ 
joispuolella nousee metsäinen ja kauniista näköaloistaan tunnettu 
n. s. Rapolanvuori Timilän msthollin maalla, Rapolan kylää. Vuo¬ 
ren itäpuolella on avaroita viljelysmaita, länsipuolella talon alla 
Rautunselkä. Tämä on myös niitä vuorenluomia, jotka jo luon¬ 
nostaan ovat varsin sopivia turvapaikoiksi, vaikka se suuruutensa 
ja muotonsa puolesta eroaa muista samanlaatuisista. Se on syn¬ 
tynyt kahdesta kapeasta, rinnakkaisesta vyörykivihaqusta, jotka 
kolmessa paikassa yhtyvät. Harjujen väliin on sen kautta synty¬ 
nyt kaksi umpilaaksoa, toinen, pienempi, eteläpäähän, toinen iso 
leveä ja syvä n. s. „Linnahauta” pohjoispäähän. Vuoren pituus on 
450 met., suurin leveys 240 met. ja pienin 105 met. Korkeus mai¬ 
nittiin maamittari Inbergin mittauksen mukaan olevan 401 jalkaa 
(120 met.) järven pinnasta. 

') Tässä sopinee mainita että muutamat tutkijat (Lehrberg, Arwids- 
son) ovat Sigtunan kronikan mainitsemaa Aksborgin linnaa, joka v. 1292, sa¬ 
mana vuonna, jolloin Novgorodilaiset ryöstivät Hämeessä, hävitettiin, tahto¬ 
neet sijoitella Akaan pitäjääsen, ja ylioppilas F. M Perden kuuli 1843 kerrot¬ 
tavan että Hietaisten mäellä, Toijalan kylässä muinoin olisi ollut tuon nimi¬ 
nen muhkea ja rautaportilla varustettu ruununvoudin kartano, josta silloin 
vielä näytettiin kiviperustuksien jälkiä. (Litteraturblad 1851, s. 281). Sittem¬ 
min on Prof. S. G. Elmgren huomauttanut tarinaa liian häälyväiseksi asian 
valaisemiseen nähden, väittäen sen lisäksi mahdottomaksi että Novgorodilaiset 
olisivat Hämeenlinnaa lännempää etsineet Aksborgin, jonka hän arvaa Ha- 
koisten linnaksi Janakkalassa. (Hist. Ark. IV, s. 100). Toiset tutkijat, Se¬ 
naattorit Yrjö-Koskinen ja K. F. Ignatius pitävät tätä linnaa samana Akrs- 
borgina eli Akre’n kaupunkina Palestinassa, jonka Saracenit v. 1291 valloitti¬ 
vat. Myöhemmin on A. O. Heikel turhaan etsinyt noita Aksborgin raunioita 
sekä Hietasten mäeltä että Äykön maalla Nahkialan järven rannalla. (U. Suo¬ 
metar 1878, 205). 

Yhtymispaikoilla Linnahaudan pohjoispuolella ja pienemmän 
laakson eteläpuolella ovat harjunpäät matalat eli notkolla. Viimeksi 
mainitussa paikassa on laakson suu suljettu vahvalla, nurmettu¬ 
neella Loun.—Koin. juoksevalla kivivallilla, joka on yli 2 met. 
korkuinen, ja jonka keskellä on muutaman metrin levyinen aukko. 
Samoin käy Linnahaudan pohjoissuun poikki kiviaita, joka notkon 
matalimmalla kohdalla on tuntumattomaksi hävitetty ainakin 50 
askeleen pituisella alalla. Tämän aukon länsipuolella tekee valli 
jyrkän polven etelään, leviää 8 met:n levyiseksi ja juoksee samassa 
paikassa 9 met:n kivi- ja sorakummun yli, jonka toinen puolisko 
näkyy vallin sisäpuolella. Muuallakin juoksee pitkin harjujen ulko¬ 
reunoja 1—2 met:n levyistä, matalaa ja maatunutta kivivallia, jota 
vähäpätöisyytensä vuoksi paikoittain luulisi luonnon työksi. 

Harjulla, Linnahaudan itäpuolella, löytyy kahdessa ryhmässä 
pieniä sorakumpuja ja neliskulmaisia kivilateita. Pohjoisemmassa 
ryhmässä on kaksi kumpua, toinen (pohjoisin) vamstettu pienellä 
soikean kivikehän ympäröimällä painanteella keskikohdalla, 3—3,20 
met. ristiinsä, ja 0,30 met. korkea, toinen paljas sorakumpu, 4,30 
met. ristiinsä, 0,50 met. korkea ja keskellä varustettu pienellä kuo¬ 
palla. Niiden lähellä on pieni, neliskulmainen ladelma hevosen- 
päänkokoisista kivistä, VA met. syrjästä mitattuna; sen keskellä 
on vähän isompi kivi. Toinen ladelma samassa ryhmässä on 2,50 
— 3 met. syrjistään. — Saman harjanteen polvessa länteenpäin, kum¬ 
muista vähä matkaa pohjoiseen löytyy sisäpuolisessa rinteessä 9 
pientä kuoppaa. 

Lännenpuolisella harjalla, huvimajan vieressä nähdään myös 
muutamia pieniä mataloita ja nurmettuneita kivikokoelmia. — Al¬ 
haalla Linnahaudan pohjassa on kaksi syvää kuoppaa, joita kenties 
on susihautoina käytetty. — Rapolanvuori on hyvässä siivossa, 
perkattu ja lakaistu kaikkialla. 

Vuoresta tarinoidaan että siihen linnaa ruvettiin tekemään 
ennenkuin Hämeenlinna oli olemassa, vaan se, minkä rakentajat 
päivällä saivat valmiiksi, revittiin yöllä alas ja vihdoin neuvottiin 
työnteettäjää siirtymään etäämmäksi, „Saarelle”, jossa sitten Hä¬ 
meenlinna syntyi. *) 

') Reinholm N:o 8, s. 238. — Sivulla 236 on hänellä ilmoitus että jos¬ 
sakin vanhassa kartassa v:lta 1647, Rapolan kohdalla seisoo seuraavaa: „Oppä 
detta stället är ett Slott funderat, murarna synas ännu 1 denna dag nä- 
got litet.” 

Löydöt ja kaivaustyöt. Rapolan pellosta vuoren juurelta on 
löydetty „luita ja kaksi kaksiteräistä keihäänrautaa, joista toinen oli 
3 korttelia pitkä sekä kopioidulla ja koristetulla varsiputkella va¬ 
rustettu, toinen lyhyempi.” 

Sitä kumpupuoliskoa, joka linnan luoteisimmassa kulmassa 
vallin alta pistää näkyviin, kaivatin v. 1886*) kokonaisuudessaan val¬ 
liin saakka. Se sisälsi 0,50 met:n vahvuisen pintakerroksen rus¬ 
keata soraa ja pohjempana koskipaikoilla kolmikertaisen kiviker¬ 
roksen, jonka alta, 1,20 met:n syvyydeltä raunion pinnasta löytyi 
vähän hiiltä kahdesta paikasta ja kolmannesta, melkein samalta 
syvyydeltä punaista hietaa eli multaa (tuhkaa?). 

Kummut itäisen harjun pohjoisessa ryhmässä tutkittiin myös, 
vaan eivät nekään sisältäneet mitään, joka olisi niiden merkitystä 
valaissut. 

42. Pälkäne. Noin 14 virstaa Kirvun kylästä pohjoiseen 
(4 virstaa pohjoisempana Pälkäneen kirkkoa) on vasemmalla puo¬ 
len maantietä pitkänlainen Kirunlinna niminen mäki.^) Se on 
aikoinaan kenties ollut saari, joka etelä- ja länsipuolella on tullut 
likelle mannermaata, koillis- ja pohjoispuolella taas on kohdannut 
Pälkäneen vedestä tullutta lahtea. Viimeksi mainitulla puolella on 
näet avara niittymaa, jonka läpi virtaa eräs Pälkäneen ja Kangas¬ 
alan rajaoja ja joka kuuluu olevan niin matala, ettei se paljon 
kohoa järven pinnan yli. — Puheena olevan vuoren pituudesta on 
vaikea askelmitalla saada selkoa; se on arviolta 400 ask. pitkä 
kaakosta luoteesen, noin 150 ask. leveä ja ainakin 40 met. korkea 
(kaakkoispäästä). Se on itä- ja koillispuolelta päällepäästävä; 
kaakkois- ja lounaissyijät ovat äkkijyrkät. Päällyspinta on hyvin 
omituinen ja pakopaikaksi sovelias. Keskikohdalla käy pitkin 
vuorta harjanne, joka koillisia penkereitä vastaan on jyrkkä, noin 
9 met:n korkuinen ja lounaispuolella kalteva, kuin kaltapöytä; 
kaltevuus loppuu johonkin määrin luoteispäässä. Koko vuoren 
poikki käy kolme pitkää solaa, joista ainakin kaksi on vallitettua. 

Kaakkoisin sola on 100 ask. pitkä. Sen lounaisessa suussa 
on noin 50 askin levyinen, kallionseinien ympäröimä piha; koilli¬ 
nen suu on 5 ask. leveä ja varustettu kivivallilla, joka vieläkin, 

') Erään muinaistieteen harrastajan lahjoittamilla varoilla. 

Kyläläiset sanovat sitä tavallisesti paljaaksi Linnaksi. — Hj. A. pii- 
rust. v. 1886. 

vaikka keskeltä linjoitettuna on 1,50 met:n korkuinen. Tästä valli- 
aukosta johtaa polku alas vuorelta. 

Keskimäinen sola on edellisen kanssa yhtäsuuntainen, ja yhtä 
pitkä, lounaissivusta 12 ask. leveä, ylempää (koillisempana) ka¬ 
peampi (10 ja 5 ask). Samassa lounaisessa suussa käy koko rot¬ 
kon poikki ainakin 1 met:n levyinen jono vähäisiä kiviä ja kivi- 
liuskareita, joka ilmoittaa paikan missä muinainen, nyt hävitetty 
valli on käynyt. Siitä joku askel ylempänä käy yksi rivi isompia 
kiviä ja vielä ylempänä, rotkon toisessa päässä, toinen samanlainen 
poikittain. Nämät kivirivit vallin sisäpuolella kenties vastaavat tar¬ 
hoja Karkun linnavuoressa (14). — Täälläkin on korkeat kallionsei¬ 
nät kahden puolen; solan ylipää haaraantuu ainakin neljälle taholle. 

Luoteisin sola, jonka suunta on pohjoisessa ja etelässä, lie¬ 
nee jonkunlaista loivasyrjäistä pihaa, vaan on niin tiheän metsän 
vallassa ettei siitä voi saada mitään selkoa, ennenkuin iso perk- 
kaustyö ensin tehdään, jota kaikki muutkin solat vaatisivat. — Hei¬ 
kel sanoo „hnnan rinteellä lähteen pulputtavan, josta sammasvettä 
otetaan. Vuoren päivän- eli merenpuolella aukenee „hnnan kam¬ 
mari”, suuri halkio vuoressa ja niin leveä, että ihminen hyvin 
mahtuu sisään. „Siinä oltiin pakosilla isoryssäin aikana, kun Sy¬ 
vänojassa ja Kostiassa sodittiin.”” 

43. Pälkäne. Luikkalan kylän vieressä samannimisellä saa¬ 
rella Pälkäneenveden koillisosassa löytyy Hiidenlinna niminen ym- 
pyräinen soramäki, 40 ask. pitkä ja toistakymmentä leveä, johon 
yhteen sattuu neljän talon maan kulmat eli varpeet. Heikel kut¬ 
suu paikkaa myöskin Pirunlinnaksi. Pimn sanotaan siellä asuneen 
ja pitäneen muudanta kiven lovea kaappina. Maantien toisella 
puolen oh tasainen kivi pöytänä. „Piti tehneen tietä Töyden- 
niemestä mannermaalle Hunttilan karia ja taloa kohden, mutta 
pappi Hemminki Ruotsista tuli manaamaan. Muita pappia hän ei 
totellut, kun aina toi „syitä” eteen. Ja silta jäi tekemättä kun 
täytyi lähteä pois.”’) 

44. Kangasala. Heponiemen kylästä Vi penink. itään on 
Linnajärvi. Kylässä on myöt Linnakka niininen talo. 

45. Kangasalan kirkolta noin 214 neljännestä pohjoiseen 
ja 114 virstaa Suinulan kylästä on Vesijärvessä saari nimeltä 
Pikonlinna. Sen pituus on noin 100 ask., leveys 50 ja korkeus 


’) A. O. Heikel, Pirkkalan kihlak. s. 88. — Reinholm N:o 8, s. 430. 

luoteispäässä, missä kalliot äkkijyrkkinä syöksevät järveen, 8—10 
met.; kaakkoispää on matalampi. Saaren päällystän poikki käy 
ylänotko, jonka koillissuussa huomasin ainoastaan muutamia kiviä 
rivissä, vaan ei selvää vallin jäännöstä. Reinholmin tietojen mu¬ 
kaan pitäisi tässä oleman muutamia syliä pitkää muurilatomusta 
(„murstapling”), joka saaren „Lihasulan kylään päin antavalla (koil¬ 
lis-) puolella” käy vuoren yli kaaressa, yhtäsuuntaisesti rannan 
kanssa.” Pikonlinnasta käy tarina, jonka keskustana on eräs Pikko 
niininen kuuluisa mies, jota hänen venematkallaan järven yli lem¬ 
mittynsä luo iso haltiahauki ajaa takaa, kunnes Pikon tähän saa¬ 
reen täytyi paeta.’) 

46. Sahalahdella on Linnamäki niminen mökki.^) 

47. Orivesi. Pitkäjärven kylässä samannimisen järven ran¬ 
nalla pitäjän itäisessä osassa on Linnavuori.^) 

48. Hauhon kirkon ja ”Witsiälän kylän välillä käy Hauhon- 
selän ja Ison Roineveden välisen niemimaan poikki, viistoon I—L 
metsistynyt soraharjunne, nimeltä Kotko eli Kotkonlinna. Vuori 
ei ole erittäin korkea, vaan sen Pappilan puolinen pää on jyrkempi 
kuin Vitsiälän puolinen. Muudan kyyttipoika Vitsiälästä kertoi 
Reinholmille että Rotkolla on 2:n eli 4:n kyyn. korkuinen, ympy¬ 
rässä käyvä, katkonnainen „kivijaama”. Mäellä poltetaan helaval- 
keita. Sen läntisimmällä, järvelle ulettuvalla, matalalla hietanokalla 
on Hauhon komppania viimeistään 1864 pitänyt leiriä ja harjoi¬ 
tuksia. Sotamiesten mainitaan silloin Rotkolta vieritelleen paljon 
kiviä alas."’) 

49. Hauho. Hyypiönvuori. Tämä vuori kohoaa keskellä 
metsämaata pohjoispuolella Pyhäjärveä, 1 virstan verran Jokioisten 
talosta itäänpäin. Itä-, etelä- ja länsipuolella on alankomaita, soita, 
niittuja ja korpea; lounaassa lampi, josta oja laskee Pyhäjärveen. 
Se on arviolta kenties 80 met. korkuinen ja on (varsinkin Tuulok- 
sen vuorilta) helposti tunnettava pitkästä, tasaisesta katonmuotoi- 
sesta harjastaan. Pohja-ala on jotenkin ympyräinen eli soikea, ja 
avaruus lähes 'A virstan paikoille sekä pitkin että poikkipäin. 
Vuori jakautuu kahteen osaan erään keskikohdalla, etelästä poh¬ 
joiseen käyvän kalliosyrjän kautta. Länsipuolisko on korkeaa 

’) Reinholm N:o 8, s. 132—34. — Hj. A. piirusi, v. 1886. 

“) S. M. Yhd:n paikkairmimikokoelma. 

^) Reinholm N:o 8, s. 140. 

■*) Reinholm N:o 8, 431^40. 

vuorimaata, jonka eteläpää on jyrkin, mutta länsi- ja luoteispuolet loi¬ 
vemmat; itäinen puolisko on tasaista, kosteata ja metsäistä rämettä, 
joka oppaan puheen mukaan päättyy jyrkällä vierteellä, (itse en 
käynyt tämän itäisen puolen äärimmäistä syrjää katsomassa). Tuolla 
laajalla vuorella ei näy vallia muuta kuin yhdessä paikassa, vuo¬ 
ren länsivierteellä, jossa sitä voi seurata 160 askelta. Se on ta¬ 

vallista kiviaitaa isoilla perustuskivillä joiden päälle muita pienem¬ 
piä on ladottu. Valli on 2 met. leveä, 0,50—1 met. korkea. Hei¬ 
kelin mukaan on pienempiä ja vähempiä muurinpätkiä myöskin 
vuoren vastaisella (itä-?) puolella ja sen notkopaikoissa.*) Näistä 

en saanut mitään tietoa. — Tuneldin mukaan aikoi Birger Jarl 

muka tähän ensin Hämeenlinnan rakentaa, vaan mikä päivällä ra¬ 

kennettiin hajoitettiin yöllä.^) 

Tuuloksen linnoista on viisi yhdessä ryhmässä Pyhäjärven 
ja Suolijärven välimailla. Pyhäjärven kaakkoisin perukka sano¬ 
taan Rovinlahdeksi, sen matala ranta, josta useita myöhemmän 
rauta-aian muinaiskaluja on löydetty, on Haaksivalkama ja siitä 
etenevä alava tasankomaa, jolla Juttilan kylä sijaitsee, on nimeltä 
Ristinaro. Tuo tasanko, ulottuu itäänpäin 2 virstaa Lehejärven 
ja Tuuloslampien tienoille ja kaakkoon 3 ä 4 virstaa Suolijärveen 
saakka. Se on nyt suurimmaksi osaksi viljelysmaana, vaan pai- 
kottain (varsinkin kirkon ja Tuuloslammen välillä) vielä rämeistä 
ja vetelää ja on niissä paikoin nähtävästi ennen ollut kokonaan 
veden alla. Suon muinaisen vesistön partailla kohoavat seuraavat 
linnapaikat: Laurinkallio, Kylänkallionmäki, Ryömänlinna, Kestin- 
päänkallio ja Kitaruvenlinna, jotka ynnä niillä seuduilla löydettyjen 
muinaiskalujen kanssa todistavat, kuten Heikelkin huomauttaa, että 
Tuulos ammoisina aikoina on mahtanut olla vahvan liikkeen kes¬ 
kustana. Muukalaisia tarkoittava nimi Kestinpää vahvistaa myös 
arvelua. 

50. Tuulos. Laurinkallio, jota myös sanotaan Ristinaron 
kallioksi ja luultavasti omituisen muotonsa vuoksi Pahasen radaksi, 
on noin 400 askeleen pituinen (I—L), ja 100:n ask. levyinen 
kalju vuori. Pyhäjärven rannassa, „Haaksivalkaman” pohjois¬ 
puolella. Korkein kukkula on keskikohdalla; sen päällystä on 200 

') A. O. Heikel, Kert. Muinais). Hauhon kihl., Tiedeseuran Bidrageissa, 
osa 29, s. 46. —Vrt. Hj. A. piimst. 1886. 

Tuneld-Porthan, Geografi, 1795, 390. — Litteraturbl, 1863, N:o 4. 

ask. pitkä, 80 ask. leveä ja arviolta noin 40 met. korkea, länteen¬ 
päin loiveneva, itäisestä päästä ja eteläsyrjältä äkkijyrkkä; pohjois¬ 
puolella on viertäviä kallioita. Itäpäästä pistää ulos jyrkkä harja, 
joka on puolta matalampi kuin kukkula. Sen vieressä, eteläpuo¬ 
lella ovat Laurin talot. 

Länsipäässä nähdään jätteitä sisä- ja ulkovarustuksesta. Si¬ 
simmäinen valli alkaa kolmesta isosta kivimöhkäleestä vuoren 
eteläsyijällä ja käy sitä pitkin 35 ask:n pituudelle länteenpäin, 
jossa tekee polven pohjoiseen ja juoksee kaaressa luoteisia penke- 
rensyrjiä pitkin vuoren pohjoispuolelle. Tässä 70:n ask:n pituisessa 
vallissa (kulmasta lukien) on kaksi aukkoa; toisessa näkyy ikään¬ 
kuin porttipieliksi ladotuita pemstuskiviä, jotka muodostavat pie¬ 
nen polven sisällepäin (vrt. porttia Manterenlinnassa, 66). — Tämän 
uiko- (länsi-) puolella käy vuoren poikki, viistoon lounaasta koilli¬ 
seen pitkä sola, josta voi kiivetä vuoren päälle. Sen koillinen suu on 
varustettu pienellä, muutaman ask:n pituisella ja keskikohta noin 30 
askelen pituisella vallilla. Viimeksi mainitun keskellä on vähäinen 
aukko. Solan lounaisessa suussa kasvaa tiheään puita ja katajia, 
niin ettei erityisettä perkkauksetta voi nähdä onko siellä vallia. 
Kaikki vallin jätteet tällä vuorella ovat noin 2 metrin levyiset ja 
pahasti hävitetyt. Ulkovallissa on kiviä vielä päällitysten, vaan sisä- 
vallissa, joka kauttaaltaan on hävitetty, ei näy muuta kuin jono 
suuremmista kivistä lohenneita liuskareita sekä vähän päänkokoisia 
kiviä, jotka ilmoittavat paikan, missä valli ennen on käynyt. — Heikel 
sanoo paikkakunnalla tarinoitavan että kiviaidan aukosta ennen 
muinoin kävi tie yhtä jatkoa muutaman sadan askelen päässä ole¬ 
vaan Koirankallioon saakka, ja että Hiisi sitä myöten auringon 
laskun jälkeen kulki karjoineen, hevosineen.’) 

51. Tuulos. Kylänkallionmäki sijaitsee keskellä peltoja, 
noin 400 ask. Laurinkalliosta kaakkoon; niiden välistä juoksee 
maantien kuja Juttilaanpäin. Se on alaltaan soikeanmuotoinen, 
500—600 ask. luoteisesta kaakkoon ja arviolta 50 met. korkea; 
molemmissa päissä viettävät sileät kalliot loivaan alas. Koillinen 
pitkä sivu on äkkijyrkkä; lounaisella syrjällä on 70 askeleen levyi- 

') A. O. Heikel, Kert. Muinais). Hauhon kihl, s. 45. — Se, mitä Rein- 
holmille kerrottiin kahdesta rinnakkaisesta Juttilan vuoria (Laurin- ja Hiiden- 
kalliota?) yhdistävästä muurista (N:o 8, s. 441), on liian epäluotettavaa, voi¬ 
daksemme sille mitään arvoa antaa. 




Kuva 16. Laurinkallio. Tuulos. 

nen, ainakin 200 ask:n pituinen (Luot.—Kaakk.), luoteispäässä ma¬ 
talampi ja kaakkoonpäin nouseva penger, jota itse vuoren kukku¬ 
laa vastaan rajoittaa pystyyn nouseva ja alhaalla olevia peltoja 
vastaan jyrkkään putoava vuorenseinä. 

Mäen luoteispäästä pistää ulos erityinen kallionkieli. Kahden 
puolen tätä on jäännöksiä valleista; koillispuolisessa näkyy isoja 
perustuskiviä noin 30 askeleen pituudelle; lounaispuolinen valli käy 
erään rotkon poikki ja on hyvin epäselvä. Näistä 100 ask:n pai¬ 
koille ylemmäksi, löytyy eräällä pohjoiseen koittavalla penkerellä 
pitkä epäselvä kivirivi, joka mahdollisesti myöskin on vallin jään¬ 
nöstä. Lounaisen penkeren poikki käy (koill.—loun.), 50 :n ask. 
päässä toisistaan, kaksi matalaa jonoa kiviliuskareita, toinen 30 
ask., toinen 58 ask. pitkä. Luultavasti ovat nämätkin jäännöksiä 
valleista.*) 

Niiden välissä huomasin ainakin 2 eli 3 pientä kivikasaa. 
Yksi, jonka keskellä näkyi kuoppa, oli 3—4 met. ristiinsä. Toi¬ 
nen oli 1 met. ristiinsä ja sisälsi,- kun sen hajotin, hiiltä. Luulta¬ 
vaa siis on että Kylänkallionmäkikin, on ollut linnoitettu ja pako¬ 
paikaksi käytetty ja että nuot kivirauniot ovat samallaisten nuotio¬ 
paikkojen jäännöksiä, kuin ne, joita niin lukuisasti tavataan Laatokan 
puolisissa muinaislinnoissa. — Ajan puutteesta jäi kaakkoispuo- 
lisko mäkeä — kun täällä kesällä 1886 kävin — tarkastamatta. 

52. Tuulos. Toivaniemen kartanon tasaisen pihan luoteis¬ 
puolella on vähäinen 3—4:n met:n korkuinen yläne, jolla sanotaan 
Ryömänlinnan ennen sijainneen. Paikka on alisen Tuuloslammen, 
eli sen joen itärannalla, joka Suolijärvestä alkaen Tuuloslampien 
ja Lehejärven kautta tekee vetensä Pyhäjärveen. Yläneen korkein 
kohta, jolla nyt seisoo linnanmuotoon rakennettu jyvämakasiini, ko¬ 
hoaa veden pinnasta, jonnepäin se viettää ehkä 10 met:n paikoille; 
sen pihalle päin antavassa rinteessä näkyy vieläkin kivilatomusta. 
Paitse tuota ylännettä, on sen luoteispuolella pienempi kumpu, 
jossa löytyy huoneen perustus ja molempien kumpujen ranta- 
puolella näkyy törmän ylälaidassa, erästä pengertä vastaan, paljon 
joko vierineitä tai laskettuja kiviä. Ennen olivat rauniot ehkä 

') Kiviä näistä valleista on arvattavasti käytetty erään uuden likellä 
olevan aidan rakennukseen, joka juoksee penkeren ulkosyrjää pitkin, on ohka- 
nen ja hatara ja ehkä tehty tarkoituksessa estää elukoita jyrkännettä myöten 
alas putoamasta. —Vrt. Hj. A. piirusi. 1886. 

selvemmät; ainakin hajotettiin ja muutettiin, tietää Heikel,’) v. 
1864 uutta makasiinia pemstettaessa „ne suuret pemstuskivet, 
jotka linnasta jälellä olivat.” 

Mataluuteensa nähden, ei tämä linnapaikka ensinkään ole ta¬ 
vallisten pakanuuden aikuisten linnojen kaltainen; päin vastoin 
näyttää niistä perustuskivistä ja raunioista päättäen, jotka vielä ovat 
paikoillaan, siltä kuin tässä olisi jonkun uudemman aikuisen her¬ 
raskartanon rauniot. Keskiajan oloja kuvaavalta tuntuu Heikelin 
mainitsema tarinakin että linnan omistaja oli paikkakunnan mah¬ 
tavin mies, että linnassa oli kupariset portit, joita yöksi jyskyvällä 
rymyllä suljettiin, niin että koko ympäristö kajahteli ja että tämä 
oli merkkinä kaikille sammuttaa valkea liedestä. — Varsinaisitta 
kaivauksitta ei voi tarkkaan määrätä linnan ikää. Olen vastaiseksi 
ottanut sen historian takaisten linnojen joukkoon, syystä että 
täältä, makasiinin kohdalta on 

löydetty myöhemmän rautakauden tavaraa. Yliopiston histo¬ 
riallisen museon luettelossa kerrotaan näet (N:o 434) että v. 1860 
ratsumestari Munsterhjelm lahjoitti Ryömänlinnalta löydetyt 

leveäteräisen, piiluntapaisen kirveen (vrt. J. R. Aspelin, Mui¬ 
naisjäännöksiä IV, kuva 1550) ja 

kolme varsiputkella varustettua keihäänkärkeä, (Vrt. kuva 5, 
sekä Aspelin m. p., kuva 1461). 

Myöhemmin v. 1864 löydettiin taas eri paikoista Ryömänlin- 
naa (Museon luett. N:o 554), 

hopeisella varrenpäällä varustettu rautaveitsi sekä arapialai- 
nen hopearaha '^). 

53. Tuulos. Suolijärven pohjoispuolella Toivaalan kylän 

Mettalan maalla, tuskin 1 virstan verran kylästä kaakkoa päin löy¬ 
tyy metsän rajassa arviolta 40 met:n korkuinen mäki, jota sano¬ 

taan Kestinpäänkallioksi ja myös Linnamäeksi. Mäkeä ympäröi 
pellot pohjois- ja länsipuolella, itäpuolella on kapea laakso ja etelä¬ 
päässä on kannas, jonka kautta se on yhteydessä toisen mäen 
kanssa; kannaksen poikki käy metsätie. Vuoren eteläpää on loi¬ 
vin, muut puolet jyrkät. Se on alaltaan soikea; päällys 150 askin 

’) A. O. Heikel, Kert. Muinais). Hauhon kihl., s. 66, 67. — Hj. A. pii¬ 

rusi. 1886. 

Yliopiston rahakammiossa, luett. N:o 25 a, v. 1864. — Vrt. Hist. 
Ark. I: s. 150. 

pituinen (P—E) ja 100:n ask. levyinen. Pohjois- ja itäsyrjillä kier¬ 
tää kaaressa 20 a 40 askeleen vahvuinen kallioharja, joka vuoren 
pohjoispäässä on korkein (noin 5 met. sisäpuolelta), eteläänpäin 
loivenee ja kaaren sisäpuolelle muodostaa tasaisen pihan eli suo¬ 
jaisen notkopaikan, joka paljon muistuttaa Karkun Linnavuoren 
pihaa. Pihasta johtaa idänpuolimaisen kallioharjan vierustaa myö¬ 
ten rotko ulos eteläiselle vierteelle. 

Valli on luultavasti muinoin kiertänyt pitkin pihan koko lou¬ 
naista syrjää; nyt sitä on jälellä ainoastaan 70:n ask:n pituinen, 
tasannut ja matala kiviharju, jossa rotkon kohdalla on 2,50 met:n 
levyinen portti-aukko. Länsipuolisen vallin pää levenee portin koh¬ 
dalla 5—6 met:n levyiseksi. — Pihassa näkyy muutamia isoja 
kallionluomia, vaan ei mitään jälkiä ihmisten asumisesta. — Kes- 
tinpäänkalliolta on avara näköala luoteesen Tuuloksen kirkolle. 
Kylän-ja Laurinkallioille, Pyhäjärvelle ja Hyypiönvuorelle saakka.*) 

54. Tuulos. Kitaruvenlinna (1. Ketaruvenl.) on laaja met¬ 
säinen vuori Suolijärven koillisrannalla, 2 virstaa kaakkoon Toiva- 
lan kylästä. Se on 1 virst. pituinen järveä myöten ja 'A virst. 
levyinen sekä yhdestä kohdasta järvelle päin äkkijyrkkä, muualta 
vieru. Sen laella on kallion töyräitä, solia, metsiä ja kaskia vuo¬ 
ron päältä. Ainoastaan pohjoista. Ison Eerolan alle kuuluvaa osaa 
vuoresta olen tarkastanut, mitään vallin jätteitä löytämättä. 

55. Tuuloksen Syrjäntaustan kylän mailla sanotaan olevan 
tutkimaton Linnamäki. 

56. Lammi. Jossain kirkon tienoilla ja sen itäpuolella löy¬ 
tyy Linnamäki niminen sorakumpu, joka lännessä, etelässä ja kaa¬ 
kossa on hyvin jyrkkä vierteinen, vaan koillisessa loivempi. Vii¬ 
meksi mainitulla puolella huomataan muutamia kiviä rivissä ja sitä 
paitse maatuneita kiviä, jotka lienevät jäännöksenä 4 kyynärän le¬ 
vyisen muurin perustuksesta („fÖrräda grund efter en omkr. 4 aln. 
bred mur”), tietää Reinholm. Pohjoisessa on puheenaoleva mäki 
yhteydessä muutaman harjanteen kanssa. Jonkun matkan päässä 
luoteen alla Ormajärvi. (Reinh. N:o 8, s. 457). 

57. Lammi. Kirkolta itäänkäsin on Ronnin kylän Eskolan 
talosta 100 ask. koilliseen, pohjoispuolella maantietä Linnamäki, 

') Kst. Hj. A. piirusi. 1886. — Ärmätti-nimisessä runovihkossa, jonka 
lasten opettaja Heikki Selini v. 1849 julkaisi, löytyy hänen sepittämänsä, 
Kestinpäänkalliota koskeva runo nimeltä „Hiisi”, jonka aiheena joku kansan¬ 
tarina lienee ollut. 

noin 20 met. korkea sorakumpu, jossa en huomannut mitään va¬ 
rustuksen jälkiä. 

58. Lammi. Eräs korkea Linnamäki mainitaan v. 1435, 
ja 1462 olleen yhtenä Pappilan tiluksien rajapaikkana. ') 

59. Lammi. Linnanlevonvuori. rajapaikka 1470. (S. M. 

Yhd:n Paikkainnimikokoelma). 

60. Lamminkoskella on Linnamäki. (S. M. Yhd:n Paik¬ 
kainnimikokoelma) . 

61. Tyrvännön kappelisssa, 1 penink. Hattulan kirkolta luo- 
teesen löytyy Tenholan kylän Saksalan maalla Linnamäki eli Linna- 
kangas. Se on etsittävä 1 virstan verran kylästä etelään, pelto¬ 
maiden takaa metsän rajasta. Koko seutu linnan tienoilla on 
täynnä pohjoisesta etelään juoksevia teräviä ja jyrkkiä soraharjan- 
teita ja niiden välissä olevia syviä ja kapeita laaksoja eli n. s. 
„lukkoja”. Tuollainen pitkä harja on puheenolevakin Linnamäki. 
Kun sen pohjoispäästä alkaen on noussut 250—300 askelen pi¬ 
tuista loivaa rinnettä myöten ylös, kohtaa astujaa haljun seljässä 
poikkipuolin (I—L) käyvä rivi isoja kiviä ja 10 ask. eteenpäin 
toinen samanlainen; molemmat ovat mahdollisesti jätteitä ulko- 
varustuksesta. Kun harjaa myöten astuu 100 ask. eteenpäin huo¬ 
maa oikealla (länsi-) puolella polkua pitkin päin juoksevan kivi- 
rivin, joka on harvempi kuin edelliset. Vielä 50 ask. etempänä 
kohoaa noin 5 met:n korkuinen varsinainen harjunkukkula, joka on 
130 ask. pitkä, vaan tuskin 20 ask. leveä. Kun sen päälle on nous¬ 
sut, on vastassa poikkipuolin harjua käyvä, hajoitettu kivivallin pätkä 
(noin 15 ask.), jonka keskellä on aukko, ja likellä 2 pientä kuop¬ 
paa. — Kukkulan eteläpäähän käydessä huomaa jo puolivälistä 
alkaen toisen, länsisyrjää seuraavan vallin, (noin 60 ask.), joka vih¬ 
doin kaareutuu harjun eteläpään ympäri; siinä on kaksi aukkoa. 
Nämät vallit ovat hajonneessa tilassaan paikottain 6 ja 7:kin met. 
leveitä ja 1 metrin korkuisia. Etelärinne viettää jyrkänlaisesti ja 
on 60 ask. pitkä. Länsi- ja itä-vierteet ovat pääsemättömät. Koko 
vuoren korkeus lienee arviolta 40 met. — Erityisellä kummulla 
mäen lounaiskupeessa on myös kaksi pientä kuoppaa. Sekä vuori 
että varustukset muistuttavat paraiten Linnanpäätä Vanajassa (67). 

') M. Akiander, Borgä Stifts herdaminne, s. 445. 

Heikelin mukaan tarinoidaan että Hämeenlinnaa ensin aiottiin tä¬ 
hän rakentaa. — Vuorella kuulutaan polttavan helavalkeita. *) 

62. Hattula. Noin 1 virstan verran äsken mainitusta Linna- 
mäestä lounaasen pistää Vanajaveteen pitkä, kaakosta luoteesen 
juokseva harjanne nimeltä Laikkaanvuori eli Linnakangas, -luul¬ 
tavasti sama, jonka Reinholm (N:o 8, s. 413) nimittää Hiiden- 
hankaaksi eli -niemeksi. Sen lounaispuolella on Vanajaveden ete¬ 
läisin perukka ja koillispuolella lahti, joka muinoin varmaan on 
pistänyt kauas sisälle maahan, vaan nyt suurimmaksi osaksi pit¬ 
känä, kapeana suona seuraa harjanteen vierustaa. Sillä kohdalla 
harjannetta, joka tulee lahden (suon) pohjan rinnalle, huomataan 
sen korkeimmalla paikalla kaksi isoa (kenties luonnon muodosta¬ 
maa) kuoppaa, joissa Tenholaisten Ison vihan aikana sanotaan ol¬ 
leen Venäläisiä paossa. Opas sanoi yhden pohjaa kerran kaivel¬ 
leensa ja löytäneensä hiiliä. Näillä paikoin en nähnyt mitään sota- 
vamstuksia. 

Näyttää siltä kuin tämä paikkakunta, joka nyt on asumatonta 
metsä-alaa, muinoin olisi ollut väestä rikkaampi. Laaksoissa Linna- 
hankaan molemmilla puolin on näet kalmistoja, jotka arvattavasti 
ovat pakanuuden aikuisia. Äsken mainitun suolahden perässä on 
matalassa kentässä neljättäkymmentä yhtäsuuntaista, 2—4 askin 
pituista, soikeata kuoppaa ja vuoren lounaispuolella, rinteen alla, 
luin mäntyä ja katajaa kasvavalla penkerellä järven rannassa ai¬ 
nakin 35 samanlaista hautaa sekä jonkun pienen raunion. 

63. Hattula. Nihattulan kylän ja Parolan leirikentän vä¬ 
lillä on vähäinen koivun vesoja kasvava mäenharja nimeltä Linna¬ 
mäki, jonka poikki ensinmainittuun kylään menevä maantie juok¬ 
see. Turhaan täällä etsin linnoituksen jälkiä; ainoastaan 5 eli 6 
kuoppaa oli likitysten sen laella. 

64. Hattula. Tenhiälän kylästä tahi pappilasta noin 'A 
penink. Sahalahteen ja Orivedelle päin vievän talvitien varrella. 
Väkeen kestikievarin tienoilla sanottiin olevan muudan Linnakan¬ 
gas niminen paikka. Tutkimatoin. 

‘) A. O. Heikel, m. t., s. 48. — Vrt. Hj. A. piirusi, v. 1886. 

Hattulan uuden kirkon vieressä ja Vanajanveden yli menevän sillan 
korvassa on vähäinen mäenkohta nimeltä Hitonlinna, joka veden puolella on 
täynnä kiviä ja isoa kallioriuttaa, ja talojen puolella myös kivistä, vaan ilman 
nähtäviä varustuksia. Se on luultavasti jylhyytensä vuoksi saanut nimensä. 

65. Hämeenlinnan maaseurakunnassa, noin 3 virstaa kau¬ 
pungista pohjoiseen on metsäisellä seudulla vanhastaan tunnettu 
Aulangonlinnan kukkula,*) joka äkkijyrkkänä syöksee koillispuo¬ 
lella olevaan Aulangonjärveen. Luoteis- ja länsipuolella on pitkää 
loivaan viettävää kallio- ja metsämaata; kaakkoispuoli on myös 
metsäinen vaan jyrkänlainen. Vuoren korkeus on arviolta 50 met., 
ympyräisen ja mykevän huipun laajuus 100—150 ask. Loivem¬ 
malla eli luoteis- ja länsipuolella kiertää puoliympyräisessä, noin 100 
ask:n pituisessa kaaressa, osaksi puiden ja pensaiden peitossa oleva, 
nurmettunut kivivalli, joka paikottain on pahoin hävitetty (2 eli 3 
aukkoa) toisin paikoin vielä 1 met:n korkuinen sekä 5—7 met. 
leveä. Vuoren itäkulmalle nousee laaksoista sekä itä- että länsi¬ 
puolella kuvernööri Rehbinder vainajan teettämä ajotie ja sitä 
paitse on kukkulalla, vallin sisäpuolella, paljon muita tehtyjä pol¬ 
kuja sekä 2 huvimajaa, joista Hämeenlinnalaiset käyvät syvää ja 
synkkää Aulangonjärveä, sekä kaunista näköalaa Hattulaan päin 
katselemassa. 

Aulangon linnasta kerrottiin jo viime vuosisadalla^) tuo 
näillä seuduilla tavallinen tarina, että siellä muinoin olisi linna 
ollut, joka „hävitettiin siihen aikaan jolloin Hämeenlinna raken¬ 
nettiin.” „Vanhat ihmiset juttelevat — jatkaa kirjoittaja, joka 
itse ei näy vuorella käyneen — että heidän nuoruudessaan paikalla 
vielä oli jätteitä vanhasta rakennuksesta („rudera af fordna Byg- 
naden”) ja että liikuteltavat kivet („de beqväme stenarne”), jotka 
aikojen kuluessa jyrkänteeltä ovat tulleet alasvieritetyiksi, osittain 
vielä loikovat vuoren juurella, osittain ovat taloudellisiin tarpeisin 
käytetyt.” Kirjoittajan mielessä näkyy häämöttäneen se ajatus että 
vuorella olisi ollut jonkunlainen asuinrakennus, ehkäpä kuninkaalli¬ 
nen linna („aula, palatium Regium”), Sellaisesta on viime vuosi¬ 
sadalla varmaankin ollut yhtä vähän jätteitä kuin nytkään ja puhe 
„vanhasta rakennuksesta” tarkoittaa epäilemättä ainoastaan yllä¬ 
mainittua irtonaisista kivistä tehtyä vallia. 

„Hämäläisen” mukaan v:lta 1863, N:ot 44,45, 47—52, kertoo 
Heikel ^) tarinan, joka Hämeenlinnan tienoilla kuuluu olevan ylei¬ 
sesti tunnettu. „Se koskee sitä aikaa jolloin Venäläiset ryöstivät 

') Hj. A. piirusi, v. 1886. 

^Tidningarutg. af ett Sällskap i Äbo 1775, N:o 7. 

'*) A. O. Heikel, Kert. Muinais). Hauhon kihl. s. 50 

etenkin Savossa ja Hämeessä Viipurin pamauksen jälkeen v. 1496. 
Kertomus näkyy perustuvan tarinaan, jossa päähenkilöinä ovat suk¬ 
kela suksi- ja joutsimies Mäskälän Matti, ritari livar Klaunpoika 
Leijon (Lepaasta), sotasanomain tuoja Viipurista, Mauno Kalpanen 
ja kahden viimemainitun riita-omena Elina Katumaan rannalla ole¬ 
vasta kartanosta (jonka nimeä ei mainita). Elina on kertomuksen 
ytimenä. Petoksesta häntä kohtaan, syöstään ritari Aulangon kuk¬ 
kulalta alas kuoleman kitaan, mutta rehellisyys ja urhollisuus 
saattaa Elinan Maunon omaksi.” 

66. Vanaja. Manterenlinna. Tämä vuori on noin IVi 
virstaa Vanajan kirkolta itäänpäin, Katumajärven länsirannalla, 
vastapäätä n. s. Kappolan vuorta järven toisella puolen. Se on 
korkein kohta eräässä järven rantaa pitkin juoksevassa harjan¬ 
teessa. Itäsyrjä syöksee jyrkillä kallionpenkereillä alas järveen; 
länsipuoli on maantielle päin loivaan viettävää metsämaata, jonka 
juurelle lännestä eli kirkolta käsin ulettuu viljelyksessä oleva alanko¬ 
maa, luultavasti muinainen järven pohja. Pohjoiseen päin jatkuu 
vuorta; eteläpää on penkereinen. Vuoren päällystä on pitkulainen, 
P—E noin 250 ask. ja puolta kapeampi. Korkeus arviolta 30 
met. — Länsipuolelta pistää ulos kolme loivanlaista kallionpahkaa 
eli nokkaa, joiden vähin syntyy kaksi pitkää ja ainakin 50 ask:n 
levyistä notkoa. 

Molemmat notkot ovat vallitetut ja niiden väliselle kallio- 
ylänteelle jatkuu pientä, epäselvää kivijonoa, joka todistaa että 
valli ennen on ollut katkeamaton. Vaikka notkovallitkin ovat ri¬ 
kotut näkyy kummassakin, vielä selvään tehty, 2 ask:n levyinen 
portti-aukko, jossa vallien päät tekevät suorakulmaisen polven si¬ 
säänpäin. Tällä tavoin on eteläisessä vallissa syntynyt 7 ask:n 
pituinen, ja pohjoisessa 12:n askeleen pituinen porttikäytävä. Nä- 
mät porttivarustukset ovat tähän saakka muinaislinnoissamme tun¬ 
netuista laatuaan täydellisimmät ja selvimmät. — Vuoren keskellä 
näkyy joitakuita kiviryhmiä ikäänkuin muodostaisivat riviä ja kul¬ 
mia, mutta ovat liian epäselviä tarhan nimeä kantamaan. — Vuo¬ 
ren poikki, melkein lounaasta koilliseen käy eri maiden rajalinja. 

67. Vanaja. Linnanpää on länsipuolella Vanajanjokea, 
melkein vastapäätä Vanajan kirkkoa olevan pitemmän soraharjan 
pohjoisin ja korkein pää. Se on teräväselkäinen ja varastettu kah¬ 
della kukkulalla, joiden pisin väli — äärimmäisistä päistä mitaten 
— on 200 askelta ja leveys ainoastaan 10—15 ask. Molemmissa 

päissä on loivaan viettäviä penkereitä; pitkin itä- eli järven puolta 
on yksi penger, länsisyrjä on melkein äkkijyrkkä ja sen alla, syvän 
„lukon” pohjassa pieni suo, josta vesi maanalaisen ojan kautta, Poh¬ 
joiseenpäin juoksee ulos Vanajanjokeen. Vuoren koko pituus ää¬ 
rimmäisten vallien välissä on noin 500 ask., korkeus 40—50 met. 

Eteläpään alemmilla penkereillä käy kaksi, metsistynyttä ja 
osaksi hävitettyä, matalaa kivivallin jäännöstä rinnakkain poikki¬ 
puolin mäkeä, 15 ja 30 ask:n päässä toisistaan. Sisimmäinen on 
noin 70:n ja ulommainen 110:n ask. pituinen. Yhtä alavilla pen¬ 
kereillä harjun luoteispäässä on 2 eheämpää rinnakkaista isokivistä 
vallia, jotka muodostavat kaaren eli polven harjunpään ympäri. 
Molemmat ovat vähän yli 100:n ask. pituisia; sisimmäinen yhdestä 
kohdasta hävitetty. Polven kohdalla yhdistää niitä erityinen side- 

valli, rakennettu isojen maaperäisten kivimöhkäleiden väliin. Sekä 
sisä- että ulkovallissa on (myöskin polven kohdalla) portti-aukko, 
ja ulommaisessa isot pielikivet. (Vrt. 117). Harjanteen kummas¬ 
sakin päässä on sisimmäinen valli ylemmällä penkerellä kuin ulko- 
valli. Pohjoisella kukkulalla näkyy kolme kuoppaa. 

Tarinan mukaan on tällekin vuorelle aiottu Hämeenlinnaa 

pemstaa. 

Koska Heikelin julkaisema kuva *), jossa ei ole porttia eikä 
sidevallia ensinkään, antaa linnoituksesta väärän käsityksen, liitän 
tähän uuden asemapiirroksen. 

68. Vanaja. Ikaloisten kylän Seppälän maalla likellä Ja¬ 
nakkalan rajaa on korkea mäki nimeltä Kiialinna, joka sisältää 
vyörykivisoraa. Se on jyrkkä vierteinen; etelä- ja lounaspuolella 
on syvät „lukot”; talolle eli rantaan päin ovat rinteet loivemmat. 
Valleja täällä en löytänyt. 

69. Janakkala Vähä-Hiiden ja Skinnarin kylien välissä 

likellä Vanajan rajaa sanottiin olevan Inkolinna niminen vuori. 

70. Janakkala. Unikkolinnan vuori sijaitsee 3 virstaa Ha- 

koisten kartanosta päin lounasta, vasemmalla puolen Lopelle vie¬ 
vää tietä. Jo papiston kertomuksessa muinaisjäännöksistä v:lta 
1674 mainitaan tämä paikkana, ,jossa jättiläisten ennen sanotaan 
tapelleen keskenänsä” ja joka „on ympäröittynä suurilla ikäänkuin 
varustukseksi pannuilla kivillä.”^) — Vuori on kaakosta luoteesen 
juokseva kallioharja, joka uuden ja vanhan, nyt hyljätyn maantien 


*) Kert. Muinais). Hauhon kihl., s. 51. 

^) K. A. Bomansson. Suomi 1858. — Hj. A. piirusi. 1888. 












Kuva 18: Linnanpää. Wanaja. 

välimaalla on korkein; ensiksi mainittu käy luoteenpuolitse vuoren 
alta, toinen kaakonpuolitse harjun poikki. Mäkeä ympäröi kol¬ 
melta puolelta tasainen ja metsistynyt alankomaa, joka länteenpäin 
ulettuu Rehakan taloon ja Haapaniemen järveen saakka ja ennen 
sanotaan olleen saman järven pohjana.*) 

Unikkolinna on barometerimittaukseni mukaan 24 met. kor¬ 
kea. Kukkula on päältä melkein tasakaiteen eli soikean muotoi¬ 
nen, 130 ask. pitkä (Kaak.—Luot.) ja 50 ask. leveä. Sen kaak- 
koispää nousee harjulta penkereissä; sen päälle noustua on vas¬ 
tassa 25 askin pituinen kivivallin jäännös poikkipuolin mäkeä (P. 
—E.) — Koillinen vierre on äkkijyrkkä. Lounainen puoli on 
myös jyrkkä, vaan sitä seuraa pitkin pituuttaan penger, joka ulet¬ 
tuu luoteisellekin vierteelle. Noin 10 askelen levyistä rotkoa myö¬ 
ten, likellä vuoren eteläkulmaa, pääsee penkereitä mäen päälle; 
tämäkin on vamstettu vallilla (Kaak.—Luot.), joka nyt on mata¬ 
laksi rauvennut. Päällystän pohjoispäässä käy vihdoin mäen poikki 
(Loun.—Koin.) noin 20 ask. pituinen vallin pätkä, joka molemmista 
päistä näkyy olevan hävitetty. Vuoren luoteisella vierteellä on 
viettäviä kallionpenkereitä. 

Unikkolinnan „toisessa kyljessä” löytyy Heikelin kertomuksen 
mukaan vuoren halkeamisen kautta syntynyt „rotko, jossa kivijär- 
käleitten välitse voidaan kiivetä linnan päälle ja jota kutsutaan 
„pirunpesäksi”. 

71. Loppi. Melkon rusthollin vieressä, Sajaniemen kylän 
lähellä on 24 met:n korkuinen (maantiestä) jyrkkävierteinen sora- 
kumpu, jota sanotaan Linnamäeksi, vaan jolla ei näy mitään va¬ 
rustuksia. 

72. Loppi. Mustajoen maalla likellä Nurmijärven Kytäjän 
rajaa, on korkea, ympyräinen Linnamäeksi mainittu mäenhuppura, 
jolla en nähnyt, eikä vanhojen ihmisten tiedosta koskaan oltu nähty 
mitään varustuksia. Epäiltävää lienee onko se Linnavuori, jota 
Reinholm^) mainitsee Läyläisten kylän mailla, toinen kuin Musta- 
joen Linnamäki. 

73. Loppi. Salon kartanon ja Rautakosken tehtaan välillä 
sanottiin olevan muudan Linnamäki, josta en saanut sen parempaa 
selkoa. 


') A. O. Heikel, Kert. Hauhon kihl. muinaisj., s. 53. 
Reinholmin kokoelmat, N:o 11, s. 108. 

74. Tammela. Reinholmin mukaan löytyy muinaislinna 
likellä Kyynärän taloa sydänmaassa Liesjärven luona (eteläpuo¬ 
lella?), seurakunnan etelärajalla. Se sijaitsee vähä matkaa jär¬ 
vestä, mäellä, joka toiselta puolen on jyrkkä, toiselta luisu ja päälle- 
päästävä. Viimeksi mainittua sivua suojelee kivivalli. Tuo linnan 
päällys on „noin 10 syltä poikkimitassa.” Vuoren läheisyydessä 
on pitkä maanalanen luola, jossa peto-eläimet pitävät pesää. Linnaa 
arvellaan jättiläisten työksi. 

Liesjärvi kapenee keskikohdalla ainoastaan 'A virstan levyi¬ 
seksi salmeksi, jonka vesi ei ole kuutta kyynärää syvempi. Tässä 
käy järven poikki „selvästi ihmiskäsillä tarkoituksenperäisesti ja 
huolellisesti ladottu kivisiltä, joka pohjasta on kadun levyinen, 
päältä 4 kyynärää.” Yläosa on peitetty mullalla ja hiedalla. Tuon 
kivisillan, jonka arvellaan uutisasukkaalle — „Tumn palon aikoihin” 
— tehneen mahdolliseksi asettua tähän erämaahan, arvaa Reinholm 
olevan jossakin yhteydessä äsken mainitun muinaislinnan kanssa.') 


Lounais-Suomen rantamaan linnat. 

75. Eura. Kauttuan Linnavuori. Tämä muinaislinna on 
Vi virstaa lounaasen Eurajoen niskassa olevasta Kauttuan rauta¬ 
tehtaasta ja sen maalla. Täällä on laakso, jonka pohjassa oja vir¬ 
taa kaakosta luoteesen; lounaspuolella ojaa ja sen tien vieressä, 
joka tehtaasta päin laskee laaksoon, kohoaa Linnavuoren arviolta 
20—30 metriä korkea, pystysuora vuorenseinä. Vuoren vastaisella 
eli lounaspuolella on myös kapea laakso, joka kaakossa yhtyy edel¬ 
lisen kanssa. Luoteispuolella eroittaa matala sola puheena olevan 
vuoren toisesta mäestä. — Linnavuoren korkein ja vallitettu ylä- 
tasanko on koillispuolisen jyrkän seinän vieressä; se on soikea 
kaakosta luoteesen; lounaasen päin viettää pitkä ja leveä sekä ki¬ 
vinen, vaan muutoin verrattain tasainen tanner, joka vihdoin jyr- 
kempänä kallistuu laaksoon. Vuoren kaakkoispäästä voi kallioiden 
ja kivien vähä myöten kiivetä ylös. 

*) Reinholmin kokoelmat, N:o 8, s. 389. 

Irtonaisista kivistä ladottu valli piirittää vuoren laen muualta 
paitse jyrkänteen puolelta tavalla kuin asemapiirros osoittaa. Kaa¬ 
kon puolinen haara on noin 10 ask., lounaan ja luoteen puolinen 
yhteensä 85 ask. pitkä. Aidattu ala on varsin pieni, ainoastaan 
70 ask. pitkä (kaakosta luoteesen) ja 30 ask. lev. 

Verrattain hyvin säilynyt valli on poikkileikkaukseltaan nelis¬ 
kulmainen, 2—3,50 met. leveä, sekä ulkopuolelta 1,20—1,80 ja sisä¬ 
puolelta 1 met. korkea. Sen keskellä on ison, 3 met:n vahvuisen 
ja korkuisen kiven vieressä 3 met:n levyinen aukko, joka ei liene 



Kuva 19. Kauttaan Linnavuoren valli. Eura. 

ollut mikään alkuperäinen porttikäytävä, syystä että sen pohjassa 
vallin perustuskivet vielä ovat tuntumassa, josta voi päättää vallin 
ennen olleen katkeamattoman. Koska suurin osa mäkeä v. 1886 
oli mitä kurjimmassa hoidossa, liekojen ja risujen peitossa, perk- 
kautin vallin ulkopuolella noin 12 met:n ja sisäpuolella 5 met:n 
levyisen palstan. Ulkopuolella tuli silloin näkyviin vallin suuntai¬ 
nen rivi isoja kuormaisia kiviä, jotka kaakkoispäässä olivat ti¬ 
heämmässä, vaan luoteesenpäin hajallaan. Luultavasti on tässä 
ollut joku ulkovarustus. 

Kaivaustyöt ja löydöt. Valli purettiin 8 met:n pituudelle 
isosta kivestä luoteesen. Kivien välissä oli vahvasti multaa ja nii¬ 
den alta löytyi hiiltä. — Pitkin vallin sisäpuolta tehtiin maan 

pintaan noin 5 met:n levyinen ja 17 met:n pituinen kaivos. Mel¬ 
kein joka paikassa tuli vastaan 0,15—0,45 met:n vahvuinen punai¬ 
sen ruskea, hieno multakerros. 

Erillään toisistaan löytyi (Museon luettelo N:o 2501: 1—6); 
kappale reiällisestä savipyörästä, samaa muotoa ja, kokoa kuin 
se, joka on löydetty Harolan Linnaluodosta Kokemäellä (vrt. 
kuva 6); 


saviastiain kappaleita, joista muutamat 
ovat koristetut kolmella aaltoviivalla, (kuva 
20); samanlaisia on löydetty myöhemmän 
rautakauden esineiden joukossa esim. Äimä- 
län kalmistosta Kokemäellä (Vrt. J. R. As¬ 
pelin, Suomen Asukkaat, kuva 69). 

rautanaula ja latuskainen rautapalanen sekä 

palasia puoleksi sulatettua rautamalmia. 

Ison kuusen takana kaivoksen kaakkoispäässä oli ruskeassa 
multamaassa noin 0,15—0,30 met. avara läjä hyvin hienoa, poltettua 
luusoraa ja samassa paikassa: 

yksi saviastian kappale ja rautakuona-möhkäle. 

Hiiltä löytyi sitä paitse monesta paikasta; yksi hiilisuoni, 
melkein kaivoksen keskellä, oli noin 0,60 met:n pituinen. — Kai¬ 
voksen kulmat merkittiin kivipaaluilla. 

76. Eura. Kauttuan tehtaasta ehkä pari virstaa koilliseen 
on keskellä tasaista, mäntyä kasvavaa hietakangasta sen tien var¬ 
rella, joka vie tehtaan sysipolttimoon yksinäinen kalliomäki, ni¬ 
meltä Neittevuori eli Neitseenkallio. Killinen sanoo *) erään lähet¬ 
täjän „Satakunnassa” kertoneen että tässä olisi „kivimuuria”. Pai¬ 
kalla käydessäni en voinut mitään sellaista huomata, vaan mäen 
pohjoispäässä käy poikkipäin idästä länteen ainakin 100 askeleen 
pituinen sekä 9—12 ask:n levyinen sola eli hauta, joka mielestäni 
on liian suora ja säännöllinen luonnon työksi. Jos se ihmiskäsillä 
on raivattu (kallioon porattu ehkä) mahtaa se olla keskiajan 
työtä, johon nimikin viittaa. Päällystän länsisyrjällä, haudan itä¬ 
puolella on isonlainen kuoppa; rakennuksista ei näy mitään jälkiä. 

‘) Vehmaan kihl, S. M. Yhd:n Aikak. VII, s. 135. — Vrt. Hj. A. pii¬ 
rusi. V. 1886. 





Kuva 20. 








Kuva 21. Kauttuan Linnavuori. Eura. 

77. Eura (? Säkylä). Mannilan maalla, \Vi penink. Kaut- 
tuan tehtaasta, Pyhäjärven lounaisrannalla on korkea vuori nimeltä 
Haukkavuori, joka järvelle päin on aivan pystysuora. Alempia 
penkereitä vastaan manteren puolella lienee kivipanoksia („stensätt- 
ningar”). (Reinholm N:o 8, s. 5). 

78. Lapin kappelin kirkkoa vastapäätä Hinnerjoen etelä¬ 
puolella on puutöin, kivetöin ja sileä kallio, nimeltä Linnavuori, 
jossa en huomannut mitään jälkiä varustuksista. 

79. Laitila. Linnavuori Seppälän kylässä. Pari, kolme 

kivenheittoa mainitusta kylästä länteen eli länsiluoteesen on Vii- 
nikkakin maan tiluksilla matala kalliomäki, nimeltä Linnavuori, 
jota kolmelta puolen ympäröi peltoja ja niittyjä, vaan joka kaak¬ 
koispuolella on yhteydessä sen mäen kanssa, millä kylä sijaitsee. 

Mäen länsipuolella olevan Linnasuon sanottiin tosin vielä muisto- 
aikaan, kun Viinikkala sitä ensin rupesi „pyhittämään”, olleen „val- 
lan vetenä”, kumminkaan en luule minkään isomman veden eli 
kulkuväylän tuota mäkeä koskaan ympäröineen, syystä että pu¬ 
heena olevat maat ovat paljoa ylempänä Untamalan kylien maita, 
jotka silminnähtävästi muinaisina aikoina ovat olleet meren pohjana. 
Linnavuori on pitkulainen, 200 ask. Kaak.—Luot., 100 ask. leveä 
ja arviolta 10 met. korkea. Kolmelta puolelta loiva ja ainoastaan 
koillissyrjällä äkkijyrkkä. Samalla puolella on kallion penger ja 
kolmen askelen levyinen rotko, joka näkyy olleen vallitettu. Sen 

loivemmilla puolilla kiertää kaaressa katkeamaton, irtonaisista ki¬ 
vistä ja isojen (maaperäisten?) kivien väliin tehty valli, joka ta¬ 

vallisesti on 2—3 met. leveä ja korkeintaan 1 met. korkea. Yh¬ 
dessä kohden lounaspuolella, missä valli tekee mutkan eli polven, 
ei ole useampia kiviä rinnatusten, vaan ainoastaan yksi 0,50 met:n 
levyinen rivi, johon toisia kiviä päällitysten on ladottu. Täl¬ 
lainen ohut ja hatara valli ei voi olla vanha; ehkäpä on tässä 

isompien kivien välissä ennen ollut porttiaukko, jota kylänlapset 
myöhemmillä ajoilla ovat täyttäneet. Toisessa paikassa eteläpuo¬ 
lella on alkuperäinen valli hajonnut 6 met:n levyiseksi. — Eräs 
70:n vuoden ikäinen torppari Säkiin kertoi hänen nuomudessaan, 
noin 60 vuotta takaperin, itse vallissa olleen noin 2 kyynärän ava- 
ruisia ladotuilla kivillä piiritettyjä syvennyksi, jotka sisälle- eli 


Rauman tienoilla tavataan nimi Linnala, (S. M. Yhd:n paikkainnimi- 
kokoelma). 

vuorellepäin olivat avonaisia. Sellaisia oli hän (ja myös Viinikka- 
kin isäntä 20 vuotta takaperin) nähnyt ainakin 2 eli 3; nyt ne 
olivat joko hävitetyt taikka kivillä täytetyt. Yhdessä paikassa, 
jossa valli lounaispuolisen mutkan lähellä on vähän ulospäin pul¬ 
listunut eli kaareva, oli hän vielä näkevinään haamua tämmöisestä 
syvennyksestä. Hän arveli tämän mäen olevan „pyhitetyn kylää 
varten”, eikä länsipuolella olevia asumattomia metsämaita varten. 
— Koko kiviaidan piirittämä ala on 57 met. luoteesta kaakkoon 
ja 40 met. vallin lounaisesta kulmasta mäen koilliseen syrjään. 

Kaivaustyöt. Vallin keskipalkoilla, lounaisen mutkan sisäpuo¬ 
lella kaivatin noin 13 metrin pituisen ja 3 met:n levyisen vyöhyk¬ 
keen, mitään löytämättä. Vallia annoin purkaa kahdesta kohdasta 
lounas- ja eteläpuolella; viimeksi mainitussa paikassa olivat perus- 
tuskivet lasketut 5 met:n leveydelle. Tutkitut paikat läjättiin en¬ 
tiselleen. ’) 

80. Laitila. Kirkkeenlinna niminen vuori löytyy Laitilan 
kylän Anttilan maan metsäsaralla eli tarkemmin määrättynä Laiti¬ 
lan kirkolta 14 peninkuormaa^) päin itä-kaakkoa, puolivälissä Kus- 
nisten kylään, Kortessuon rannassa, likellä Isontuvan maan rajaa. 
Sen „ohitse kulkee Karjalan kappelin puolisten talvitie Uuteen¬ 
kaupunkiin.” Kirkkeenlinna on muodoltaan omituinen jyrkkäsyrjäinen 
ja terävähuippuinen vuori eli kallionkieli, joka kohoaa arviolta 20 
met. ympärillä olevasta suoniitystä; (kuvat 22, 23). Kaakon ja idän- 
puolinen loivaan viettävä alaosa on täynnä tavattoman jylhää lou¬ 
hikkoa; yksi noin 8 met:n korkuinen kallioluoma sanotaan „Kello- 
kastariksi”, eli „Kello torniksi”. Muita kallionlohkareita sanotaan 
„Kalevan poikain taakoiksi.” 

Vuoren päällys on erinomaisen sopiva pako- ja turvapaikaksi, 
syystä että sen keskellä on syvennys eli tasainen piha, jota 2—5 
met:n korkuiset kallionseinät kolmelta puolen ympäröivät; piha 
on epäsäännöllisesti hevosenkengän muotoinen sekä noin 30 met. 
pitkä ja leveä. Sen lounaista kohti aukenevaa puolta, joka on 
vuoren päällystän matalin kohta, suojelee nyt pahoin hajoitettu 
kivivalli. Tässä on jälellä ylimalkaan yksi kivikerros, ja ainoas¬ 
taan muutamissa paikoin on kiviä päällitysten; enimmät ovat vieri- 

') Killisen julkaisema perspektiivikuva tästä vuoresta, kuva 3 ja asema¬ 
piirros kuva 4, Vehmaan kihlakunnan kertomuksessa (S. M. Yhd:n Aikak. 
VII), ovat hyvin virheelliset. — Hj. A. piirust v. 1886. 

Killisen mukaan 5 virstaa. S. M. Yhd:n Aikak. VII, s. 130. 





Kuva 22. Kirkkeenlinna. Laitila. 

tetyt alas ja loikovat vieläkin pitkin rinnettä. Muutaman kallion 
ja isomman kiven välissä on 1,40 met:n levyinen porttiaukko, 
josta polku johtaa ylös vuorelle. Kaakkoispuolella porttia on pa¬ 
himmin hävitetty, noin 7 met. pitkä vallin pätkä ja vastaisella 
puolella 21,50 met:n pituinen, suora muuri, joka luoteispäässä vih¬ 
doin tekee 3 met:n pituisen polven koilliseen ja yhtyy pihan kallio- 
seiniin. Sen leveys vaihtelee 3:n ja 0,80 met:n välillä. 

Pihan kaakkoispuolelta johtaa 4—5 askelen levyinen ja 10 
ask:n pituinen sievä, pystyseinäinen rotko eli vuoren halkeama ulos 
eräälle penkerelle vuoren kaakkoissyrjällä. Tässä on toistakym¬ 
mentä askelta pitkä ja puolen metrin korkuinen, lounaasta koilli¬ 
seen käypä kivijono, joka aikoinaan näkyy olleen vallina sekin. 



Kuva 23. Kirkkeenlinna koillisesta. Laitila. 


Kaivaustyöt ja löydöt eivät tuottaneet sanottavia tuloksia. 
Pitkin lounaispuolisen vallin sisäsyrjää kaivatin maahan 2—4 met¬ 
rin levyisen palstan; sileän kallion päällä oli joka paikassa ainoas¬ 
taan 0,10—0,25 met:n vahvuinen kasvi- tahi sorapeitto. Kaivoksen 
kaakkoispäässä oli kallioiden kulmassa joukko hiiliä ja poltetuita 
kiviliuskoja. Vähän hiiltä löytyi useasta muustakin paikasta, vaan 
ei siinä määrässä että olisi voinut niitä liesipaikkoina pitää. Kai¬ 
voksen pohjoispäässä oli kasvipeiton alla 4:n met:n pituinen suoni 
pieniä, muodottomia ja poltettuja savipalasia, joista muutamissa 

näkyi jälkiä ihmissormen painamasta. — Pohjaa porttikäytävässä¬ 
kin tutkittiin mitään löytämättä. 

Kirkkeenlinna, joka Laitilan naapuripitäjissäkin on tullut hy¬ 
vin mainioksi, mainitaan myös nimellä Kirkkielinna ja Kirkkei- 
linna, jotka Muinaismuisto-Yhdistyksen Aikakauskirjassa (VII, s. 
133, muist.) lausutun arvelun mukaan johtuvat Joko lemmen hal- 
tijattaren Kirkin nimestä, tahi kirkko-sanasta ehkä saksalaisessa 
muodossa (kirehe)”. Muita nimityksiä ovat Pakanan kirkko ja 
Hiilten kirkko. — Kirkko-sanaan liittyy sekin tarina, joka tästä 
linnasta kerrotaan. Hiidet ja kristityt rakensivat kilvan kirkkoja; 
kristityt Laitilan kylään ja Hiidet Kirkkeenlinnaan. Määrä oli että 
kumpi ennen saisi kellot soimaan, sen kirkko tulisi seisomaan. 
Hiilten oli valmistunut jo räystäisin asti, mutta silloin asettivat 
Laitilaiset, vaikkei heidän kirkkonsa vielä ollutkaan valmis, kellon 
seipään päähän soimaan. Kun Hiidet kellon äänen kuulivat, suut¬ 
tuivat niin, että itse potkasivat kirkkonsa rikki. 

Herra C. V. Rosendalin kiijeiden mukaan, syksyllä v. 1868, 
Reinholmille johtaa Kirkkeenlinnaan useammalta taholta polkuja, 
joita ammoin on melkoisella työllä raivattu. Yksi sellainen käy 
itäkaakkoa kohti Hautvuorelle, soukkaa ja matalaa, runsaan virs¬ 
tan pituista harjannetta myöten, jonka suo kahdesta kohti katkai¬ 
see. Noissa kohdin huomasi Rosendal „selviä jälkiä tehdystä 
kivitiestä, joka kuitenkin tätä nykyä on osittain vaipunut suoveden 
alle”. Hän arvaa linnojen senvuoksi olleen yhteydessä toistensa 
kanssa. 

81. Laitila. Hautvuori (1. Haukvuori). Kirkkeenlinnasta 1 
runsas virsta päin itäkaakkoa on samalla Laitilan kylän Anttilan 
maan metsäsaralla Kortessuon rannassa toinen vamstettu vuori, 
Hautvuori, johon Kirkkeenlinnakin sopii näkymään; (kuva 24). Nii¬ 
den välillä on suuria suoniittyjä, jotka muinoin näkyvät olleen jär¬ 
venä ja koska luolissa puheena olevan vuoren juurella löytyy meri- 
simpukan kuorista syntynyttä maakerrosta,*) voi varmuudella päät¬ 
tää että merivesikin aikoinaan on tänne saakka ulettunut. 

Hautvuoren on luonto tehnyt kenties vielä somemmaksi turva¬ 
paikaksi kuin Kirkkeenlinnan. Killisen kertomuksen mukaan on 
täällä yksi lounaasta koilliseen pitkulainen kallionkukkula, (arviolta 
20 met. kork.), joka kaikilta puolilta on äkkijyrkkä, paitse lou- 

') Hj. Gylling, Finlands geologiskaundersökning, N:o 12, s, 73, 74. 

naispäässä, missä kalliot ovat luisut. Tätä puolta vastaan onkin 
isoista kivistä rakennettu 22 metrin pituinen, 2,50 met:n levyinen 
ja 1,30 met:n korkuinen aita, joka käy mäen poikki kaakosta luo- 
teesen; siinä on kaksi hajottamisen kautta syntynyttä aukkoa. 
Pohjois- ja itäpuolella nousee suosta omituisia vuorenkin korkuisia, 
luultavasti sen kupeista lohenneita pystyjä kallioita, joiden väliin 
ja alle on syntynyt luolia ja käytäviä. 

Nyt mainittu vuoren kukkula, jota Killisen kertomus *) tar¬ 
koittaa on pidettävä varsinaisena pesälinnana; voimme selvyyden 
vuoksi tässä kutsua sitä linnamäeksi, eroitukseksi muista likeisistä 
kallioista. „Linnamäkeä” ympäröi näet lounaispuolella hevosenken¬ 
gän muotoon jyrkät ja kapeat kalliohaijat, (kaakon puolella 



Kuva 24. Hautvuori koillisesta. Laitila. 

vuoren muotoiset, luoteen puolella matalampaa kallioriuttaa). »He¬ 
vosenkengän” suu aukeaa koillista kohti ja „linnamäen” asema on 
sen luoteisen haaran vieressä eli päässä, sisäpuolella. Näin muo¬ 
doin syntyy laakso eli hauta (josta vuorikin näkyy saaneen nimensä) 
„linnamäen” ja harjanteen väliin ja jälkimäinen esiintyy luonnolli¬ 
sena ulkovarustuksena edelliselle. Että linnanpitäjät ovat hyväk¬ 
seen käyttäneet näitä luonnon mukavuuksia näyttää seuraavista 
seikoista todennäköiseltä. 


*) K. Killinen, Muinaisj. Vehmaan kihl, S. M. Yhd:n Aikak. VII, s. 
131 seur. 

Kuten poikkileikkauskuvasta 27 näkyy, on laakson pohja „hevo- 
senkengän” perässä ja suussa erikorkuinen. Suussa eli „linnamäen” 
kaakkoispuolella on vuorien ympäröimä, kaunis ja ahdas laakso, 
jonka pohja on ulkopuolella olevan Kortessuon tasalla; se on vie¬ 
läkin kosteata niittyä ja on muinoin epäilemättä ollut lahtena ja 
ehkäpä venesatamana. Sillä on nimenä Hautvuoren kartano. Muu 
osa laakson pohjaa on korkeampaa; kun sinne „kartanon” perältä 
noin 5 met:n korkuista kivirovaa myöten nousee ylös, kohtaa as- 

tujata oitis kallioiden 
päällä iso sammaltu- 
nut kivikko, jossa on 
miehen nostannaisia 
ja isompia, nähtävästi 
koottuja kiviä. Kivien 
puute muualla laak¬ 
son pohjassa tekee 
luultavaksi että tuo 
kivikko muinoin on 
ollut valli, joka on 
sulkenut ainoan pää- 
sypaikan meren puo¬ 
lelta Hautvuoreen. 
Toinen vallivarustus 
lienee ollut eräässä 
3—4 ask:n levyisessä, 
miehen korkuisessa 
pystyseinäisessä rot¬ 
kossa, joka katkaiset 
eteläistä vuoren har¬ 
jaa; siinä olevat ki¬ 
vet lienevät myöskin 
kannetuita. Näin on 
luonnon ja ihmiskä¬ 
den avulla „linnamäen” lounaspuolelle syntynyt joka taholta sul¬ 
jettu etupiha. 

Hautvuoressa on ainakin 3 luolaa. Kaksi on pohjoispuolella, 
vuoren juurella, joista toinen on ikäänkuin reikä, joka pistää si- 



Kuva 25. Hautvuoren „kellari”. 

sälle vuoreen ja kuuluu olevan pitkä, toinen kahden kallion alai¬ 
nen käytävä. Molempien pohjassa löytyy tuota jo mainittua meri- 
simpukka-maata, 2 jalan vahvuisessa kerroksessa. Nämät luolat, 
jotka ennen ovat olleet veden partaalla, luultavasti eivät ole olleet 
asuttuja. 

Kolmas luola on „kartanon” eteläpuolella, eräällä ylemmällä 
penkerellä ja on syntynyt kahdesta toisiansa vastaan nojaavasta 
kalliosta, joiden välissä on ylöspäin suippeneva, harjakaton muo¬ 
toinen, kummastakin päästä aukeneva huone; sitä sanotaan ,,kella¬ 
riksi’’ (kuva25). Sen (suun)leveys on alhaalta 2,50 met., pituus yli 7 met. 
ja korkeus 5:n metrin paikoilla. „Kellarin” pohjaa, jossa oli nurme- 
tonta piintynyttä, harmaata savea, tarkastelin myös paikottain, 
vaan en löytänyt muuta kuin pienen palasen särmäiseksi iskettyä 
ukonkiveä. Uteliaana tietämään eikö tämän asunnoksi erinomaisen 
sopivan luolan läheisyydessä olisi mitään selvempää merkkiä elä¬ 
jistä, rupesin sen pohjoisen suun edustalla olevia kiviä tähystämään. 
Pari askelta vasemmalle, luolasta ulos tullessa, huomasin pol¬ 
veen saakka nousevan, päältä jotensakin tasaisen kiven, jota kor¬ 
keammat kiven syrjät kahdelta eli kolmelta puolen ympäröivät. 
Kun tästä otin pois 0,30 met. vahvan ja marjan varsilla ristiin ras¬ 
tiin lävistetyn sammalen, tuli sen alta esiin hyvin paljon puun- 
hiiliä. Tuota tuulelta suojassa olevaa kiveä oli siis joskus mail- 
man aikoina käytetty tulenpesänä. 

Kaivaustyöt ja löydöt. „Linnamäen” vallin koko sisäsyijää 
pitkin kaivatin 2 ja 4 met:n levyisen vyöhykkeen. Nurmen alla 
tuli vastaan 0,10—0,30 met. vahvuinen kerros vaalearakeista sora- 
maata, paikottain myös rus¬ 
keata multaa; kaikkialla kai¬ 
vettiin kallioon saakka. Kol¬ 
mesta eri paikasta löytyi 
kahdenlaisia saviastioin kap¬ 
paleita; kaivoksen kaakkois- 
päässä karkeammasta ai¬ 
neesta, luoteispäässä hienommasta ja viimeksimainitut koristetut 
pilkkuviivoilla ja kivikaudella sekä pronssi- ja rautakauden ra¬ 
jalla tavallisilla kuoppakoristuksilla ) pitkin reunaa. (Kuva 26). 

*) Vrt. J. R. Aspelin, Suomen asukkaat, s. 8, 9. 



Kuva 26. 

Kaivoksen koskipaikoilla ihan vallin vieressä oli likitysten kaksi 
hiilikokoelmaa, ja niiden vieressä olivat vallin kivetkin palaneita. 

82. Laitilan seurakunnan eteläosassa Nästin kestikievarin 
läheisyydessä olen kuullut mainittavan Korvenlinna nimistä paik¬ 
kaa, jossa hyvin säilyneet linnan rauniot pitäisi löytymän. *) 

83. Lokalahden kappelissa Vehmaan pitäjää on ,,Mattisten 
talon maalla Isonjärven eli Taipaljärven rannalla noin 30 syltä 
pitkältä ikään kuin ihmiskätten tekemää kiviaitaa, paikoin kyynärän 
korkuista. Paikka on metsämaata eikä näy siinä mitään jälkiä 
maanviljelyksestä, eikä siis ole luultava, että kiviaita sen takia olisi 
rakennettu”, sanoo Killinen.^) 

84. Vehmaa. Linnavuori Lahdingon kylän. Haukan maalla, 
noin 7 virstaa kirkolta itäänpäin ja 1 virsta talosta lounaasen, 
kohoaa niittyjen keskeltä ja on noin 250 ask. pitkä, 50—70 ask. 
leveä ja arviolta 20 met. korkea. Sekä pohjois- että eteläpäässä 
ja pitkin itäsyrjää on sileitä, kaltevia kallioita; länsisyrjä on äkki¬ 
jyrkkä. Ainoastaan eteläpää ja mäen harja on puutöin, muualla 
on tiheää koivumetsää. Mäen keskikohdalla on vähän kukkulan 
tapaista ylännettä, jota eteläpuolelta ympäröi pahoin rikottu valli 
eli oikeastaan irtonaisia kiviä puoliympyräisessä kehässä. Penke¬ 
reillä vallin alla mäen kummallakin puolen on paljon alasvieritet- 
tyjä kiviä ja samoin vuoren juurella pitkin itä- ja pohjoissyrjiä. 
Luultavasti ovat nämätkin viimeiset jätteet muinaisesta vallista. 
Mäkeä on, kuten Killinenkin huomauttaa^), ennen luultavasti meri 
ympäröinyt. 

85. Mynämäki. Halleniuksen"') mukaan mainitsee J. Sjöros yh¬ 

den Mynämäen ja Vehmaan kihlakunnan rajavuorista nimeltä Peh- 
do(n)linna eli Tekovaha. Siitä kuninkaallisen hovioikeuden Tu¬ 
russa 16 29 antamasta päätöksestä, johon Halleniuksen tieto pe¬ 

rustuu, ja joka vielä säilytetään Männäisten kartanossa Uudellakir¬ 
kolla olen kansakouluopettaja Fredr. Aallon kautta saanut otteen. 

') Laitila. Palttilan maalla, „Ropan rajalla” on vuoressa, synkässä met¬ 
sässä Impun kirkko; siinä on sauhuttanut syvänne, jota arvellaan tulisijaksi. 
..Paikalla on myös nähtävänä puuastioiden ja kummallisten kauhojen jäännök¬ 
siä.” (J. Sjöros ja G. Rosendal, kirje S. M. Yhddle, Jouluk. 1880). 

’) Vehmaan kihlak., S. M. Yhd:n Aikak. VII, s. 182. 

^) M. t., s. 183. — Hj. A. piirust. v. 1886. 

"*) G. A. Hallenius, Memorabilia Virmoensis terr., 1738, s. 7. 





Kuva 27. Hautvuori. Laitila. 

Alkaen Käärmeenluodosta Mynämäen lahdessa juoksee raja itäpuo- 
puolitse Heikoilan kylää Vehmaassa Pitkäkallionsampaasen; „vä- 
hän matkaa siitä”, jatkaa rajakirja, „on pantu sammas, jota ennen 
mainittiin Pehtolinnaksi ja nyt sanotaan Tekovahaksi, joka sammas 
yhdeltä puolen eroittaa Vehmaan, Uudenkirkon ja Laitilan ja toi¬ 
selta Mynämäen; siitä (juoksee raja) suoraan koilliseen Satulava- 

haan, sitten Kukovahaan vastapäätä Kolisevan kylää, — — — siitä 
Peräjärvenvuoreen”. Koska siis Peräjärvi tulee koilliseen Pehto- 
linnasta on luultavaa, että viimeksi mainittu paikka on etsittävä 

sen rajakulman tienoilta, missä vielä tänäkin päivänä Vehmaan, 
Mynämäen ja Laitilan rajat yhtyvät. Nähtävästi on Pehtsalon kylä, 
joka nyt kuuluu Laitilaan ja jonka rajat myös sattuvat tähän, en¬ 
nen ollut Uudenkirkon alaa, joten tämäkin pitäjä on sopinut yhty¬ 
mään puheenaolevaan paikkaan. 

86. Mynämäki. Valkamajärven tienoilla on mainittu ole¬ 

vaksi Linnamäki, joka on muka hiisien työtä. Tutkimaton. 

87. Mynämäki. Neittelinna on paljas ja mykevä kallio, 

jonka ylänotko eroittaa viereisestä länsipuolella olevasta korkeam¬ 
masta Mahlionvuoresta (14 penink. kirkolta itäänpäin). Neittelinna 
ei ole, eikä luultavasti koskaan ole ollutkaan varustettu. 

88. Mynämäki. Tursunperän Hakulan talon vieressä, länsi¬ 
puolella maantietä on aivan matala mäki, nimeltä Hiittiö- eli Hiit- 
tenmäki, joka yltäyleensä on yhtä ainoata kivilouhikkoa; se on noin 
200 ask. pitkä 1.—L., 100 ask. poikittain ja tuskin 10 met. korkea. 
Likempänä länsipäätä on isompien maaperäisten kivien välillä P.— 
E. käypä kiviaita kahdessa jatkossa, toinen 50, toinen 30 ask. pitkä. 
Sen perustuksena on yksi ainoa lähes 1 met:n vahvuinen kivirivi, 
jonka päälle pieniä päänkokoisia kiviä yksitellen ja päällitysten on 
ladottu 1 met:n korkeudelle. Tämmöinen hatara ja heikko aita ei 
ole mielestäni voinut kestää mitään ryntäystä ja on ainakin osaksi 
myöhemmän ajan työtä. 

89. Mynämäki. Linnavuori Valtasten kylän Marttilan maalla 
(Nuuskalan kylän vieressä, länsipuolella) on päältä mitaten noin 
170 ask. pitkä (P.—E.) ja 100 ask. lev. sekä arviolta 30 met. kor- 

Mynämäki. Lencqvistin mukaan on „Kirunlinna korkea vuori Mynä¬ 
mäen pitäjässä” (Äbo Tidning 1776, s. 164). Sellaista vuorta ei täällä ny¬ 
kyään ensinkään tunneta; ehkä on erehdys pitäjän nimen suhteen tapahtunut 
sillä tämän nimellinen muinaislinna löytyy Pälkäneellä. 

kea. Pohjois- ja Länsipuoli äkkijyrkkä ja kalju; eteläpäässä isoja 
halkeimia poikkipuolin; itäsyrjä vieru, täynnä kivikkoa ja metsää. 
Muurin jätteitä ei näy missään. — Vuori kohoaa keskeltä alavaa 
tasankomaata, joka muinoin näkyy olleen merenpohjaa (meriruokoa 
kasvaa vieläkin pellon pyörtänöillä). *) 

90. Nousiainen. Repolan kylän vieressä ja sen koillispuo¬ 
lella Hemmingin maalla kohoaa alavista pelloista vähäläntä, vyöry- 
kivitulvan silostama kallionkumpura, nimeltä Linnavuori (myös 
Linnamäki). Peltoja on luoteis- ja pohjoispuolella, kaakkoon ja 
itäänpäin jatkuu mäkimaata. Pohjoisosa on pelkkää kalliota, joka 
jyrkänlaisesti viettää alas, kaakkoispuolten loiva vierre on sora- 
maata. Alaltaan on mäki soikean muotoinen, 125 ask. pitkä (Kaak. 
—Luot.), 90—100 ask. leveä ja arviolta 15 met. korkea. 

Eteläpuolella mäen kukkulaa kiertää puoliym¬ 
pyrässä 56:n metrin pituinen yksikerroksinen jono 
isoja kiviä, paikoin 2,50 met., toisin 1,50 met. leveä, 
sekä 0,50—0,70 met. korkea. Tuo hajoitettu valli on 
ollut rakennettu isojen (1—3 met:n vahvuisten) oma¬ 
peräisten kivien väliin, jotka ovat antaneet sille suu¬ 
rempaa tukea; keskipalkoilla on noin 2 met:n levyinen 
aukko. Tästä vallista 13 askelta alemmaksi on toinen, 
epäselvä kivijono vahvan kanervan peitossa, mahdolli¬ 
sesti ulkovamstuksen jäännös. 

Repolaan liittyy eräs tarina Piispa Henrikistä. 
Kun P. Henrikki tunsi tuhonsa tulevan, neuvoi hän 
palvelijoitaan panemaan hänen mumiinsa rekeen härkä- 
parin vedettäväksi. Mihin nämät kolmannen kerran 
pysähtyvät, siihen rakennetaan kirkko. Niin tehtiin. 
Härjät seisahtuivat ensi kerran Repolan pellolle, jo¬ 
hon tehtiin risti ja huone sen ympärille, toisen ker- 
Kuva28. ran Moision kylän viereen kummulle, johon raken¬ 
nettiin kappeli ja kolmannen kerran Nousmäelle, jo¬ 
hon sitten Nousiaisten kirkko tehtiin.^) — Repolan peltosarkojen 
välissä. Linnavuoren alla ja sen pohjoispuolella näytettiin minulle 
vielä 1886 toista metriä leveää maapalstaa, joka ulottui kymme- 

') Hj. A. piirusi. 1880. 

Vrt. J. Sjöros, Mynämäen kihlak., S. M. Yhd:n Aikakk. VIII, s. 135. 
— K. Killinen, Maskun kihlak., S. M. Yhd:n Aikakk. III, s. 105. 




51 


niä, ehkäpä satojakin metriä pohjoista kohti. Tätä on kansa „Sant- 
Henrikin tienä’’ vuosisatojen halki säilyttänyt pelloksi perkkaa- 
matta; luulo on näet että kylälle tulee joku suuri onnettomuus, 
jos tie hävitetään. 

Kaivaustyöt ja löydöt. Ensin mainittua vallia pitkin ja sen 
sisäpuolelle teetin porttiaukon kohdalle 10 eli 12 metrin pituisen 
kaivoksen. Vallin kivet liikutettiin myös; niiden alla tuli esiin 
pitelemätöntä maata, pientä kivisoraa ja hietaa; siellä täällä oli 
vähän hiiltä ja yhden kiven alla polttamaton luu. Aukon länsipuo¬ 
lella, vallin sisärajassa, löytyi (Museon luettelo N:o 2500: 1), kaksi¬ 
teräinen, leveä ja lyhyellä ruodolla vamstettu nuolenkärki raudasta, 
myöhemmällä rautakaudella tavallista muotoa. (Kuva 28). (Vrt. 
J. R. Aspelin, Muinaisj. IV, kuva 1592, Vanajantaustan löytöä). 
— Tutkittua läjättiin valli entiselleen. *) 

91. Nousiainen. Laihosten ja Kaitaraisten kylien välillä 
on valtamaantien vieressä (itäpuolella) pitkä ja kaitanen vuori ni¬ 
meltä Linnavuori}) joka muinaisina aikoina näkyy olleen saarena. 
Läheisyydessä on niitty, jolla maankartassa on nimi Linn’orko. 
Länsipuolella oleva laaksomaa on noin puoli virstaa leveä ka- 
peimmalta kohdalta. Vuori on pitkän kuusen eli noin 25 met:n 
korkuinen ja sen päällyspinta 200 ask. pitkä (P.—E.) ja 50—60 
ask. leveä; sivuilla on sileitä, jyrkänlaisesti viettäviä kallioita, paitse 
länsipuolella, missä on penger ja siitä äkkijyrkkään putoava vuoren 
seinä. Pohjoispäästä pistää itään matalampi haaraus, joka päättyy 
erityiseen kallion nyppylään; kannaksen yli juoksee huono ajotie. 
Tällä vuorella on epäilemättä ennen ollut paljon ja suuria 
varustuksia, mutta ne ovat suurimmaksi osaksi hävitettyjä; täältä 
on näet paljon kiviä vieritetty alas ja käytetty sillan rakennukseen, 
niin että nyt on jälellä ainoastaan suuret enimmäkseen irtonaiset 
riveissä olevat vallien perustuskivet, joita nykyinen polvi ei näy 
jaksaneen paikoiltaan liikuttaa. — Eteläpäässä on eräällä alem¬ 
malla penkerellä 10, toisessa paikassa 6 isoa kiveä rivissä ja vuo¬ 
ren päällä on 12 samanlaista rivissä idästä länteen. Siitä vähän 
lännemmäksi on rotko, jossa näkyy kolme kiveä; sitä paitse on 
tässä päässä vuorta monessa paikoin suuria irtonaisia kiviä. — 
Keskipalkoilla käy vuoren poikki vähäinen sola, jonka kummassa¬ 
kin suussa näkyy olleen varustus. Sen itäinen suu (vuoren itä- 


') Hj. A. piirusi, v. 1886. 

syrjällä), on 14 askelen levyinen, keskikohta 4 ask. ja länsisuu 
noin 8 ask.; solan seinät (kalliot) Viimeksimainitulla paikalla ovat 
noin 2,50 met:n korkuiset. Solasta astutaan alas eräälle 30 ask:n 
levyiselle ja 50—60:n ask:n pituiselle (P.—E.) jokseenkin tasaiselle 
penkerelle (länsipuolella), jossa on hyvin rehottava kasvillisuus, 
ruohosta alkaen tammipuihin saakka, jotka siinä hyvästi menes¬ 
tyvät. Tällä tasangolla on 5 eli 6 isoa kiveä (pienemmät 1 met. 
kanttiinsa) asetetut kehään, samaan tapaan kuin perustuskehä n. s. 
„Hiittentarhoissa”. Penkereitä johtaa kaksi rotkoa ulos, joista 
mahdollisesti vaivalla voisi ylös kiivetä; pohjoisimmassa näkyy 2 
vallin tapaista jäännöstä, muutamia kiviä kummassakin. — Vielä 
pohjoisempana on vuoren samalla länsisyrjällä noin 20 askelen 
pituinen valli tehty suurista 1 ja 2:n met:n vahvuisista kivistä, jotka 
ovat enemmän koossa kuin mitä edellisissä paikoissa huomasin. 
— Vuoren pohjoispuoli on ihan kalju, jota vastoin eteläpuolella 
kasvaa vähän puita. 

92. Nousiainen. Koljolan kylän luona on eräs Linnavuori, 
samannimisen torpan vieressä. Sen korkeus on arviolta 30 met. 
Päällyställä, joka on noin 100 ask. P.— E., on monta yhdensuun¬ 
taista solaa, joiden ulkosuissa Reinholm (kokoelmat N:o 6) sanoo 
löytyvän pieniä kivivamstuksia (smärre stenbarrikaderingar); niistä 
en huomannut mitään jälkiä. 

93. Masku. Ristmäen kylän vieressä kohoaa lakeasta pelto¬ 
maasta n. s. Linnavuori eli Vartmäki (— Vartiomäki). Viimeksi¬ 
mainittu nimi, jonka kirjan tekijä kuuli käytettävän, on epäilemättä 
oikeampi kuin Valt’-, Valtti- ja Valttiomäki (vrt. Reinholm ja Kil¬ 
linen). Mäkeä jakaa kahteen osaan pohjoisesta etelään juokseva 
noin 200 ask:n pituinen sola; sen pohjoissuussa on tosin kiviä, 
vaan ei selvää vallin jäännöstä, jota ei muuallakaan tällä mäellä 
nyt voi huomata. Nimet kumminkin antavat tukea sille arvelulle, 
että mäki on ollut linnoitettuna vartiopaikkana sen salmen suulla, 
joka ammoin näkyy lainehtineen Ristmäen ja Karinkylän välillä. 

94. Masku. Kurittulan kylän luona (kirkolta vähän mat¬ 
kaa itäänpäin) on Reinholmin mukaan eräs Linnavuori, jonka 
kaakkoisvierteellä kaksi Linnanpaltta nimistä taloa sijaitsevat. Vuo¬ 
ren pohjois- ja länsipuolet ovat jyrkät, itä- ja kaakkoispuolet loi¬ 
vat. Siellä on oltu eroittavinaan kiviaitauksia; mäki ansaitsisi ehkä 
tarkempaa tutkimista. 

95. Raisio. 5 virstaa Turun kaupungista on Ihalan maalla 
Linnasmäen kallio, puutöin vuorenhyppylä, jolla ei näy mitään 
muuta ihmisten työalaa, kuin toistakymmentä kuoppaa mäen alem¬ 
malla multaisella etelänokalla. *) 

96. Turun kaupungissa, Aurajoen eteläpuolella olevasta 
Sampalinnasta (myös Samparlinna) kertoo prof. J. R. Aspelin^) 
Reinholmin y. m. lähteiden mukaan seuraavalla tavalla: 

„Mainehikkain (Aurajoen pakanuuden aikuisista linnoista) on 
Sampalinna, jonka paikalle höyrylaivasillan kohdalle kauppaneuvos 
Rettig rakensi tunnetun ravintolansa v. 1865. Linna on ollut 
siinä, Vartiavuoren matalammalla jatkolla, jota sanotaan Sampa- 
linnan vuoreksi. Muinoisesta linnoituksesta on vielä mahtavia kivi- 
lateita jälellä. Vielä ravintolaa perustettaessa särettiin siitä pari 
suurta kiveä, nnen kuin kaupungin muinaisuuden harrastajat herrat 
Lindman ja Lillja joutuivat hävitystyötä estämään. Mutta paljo 
selvempiä eivät mahtaneet Sampalinnan jätteet olla 1776, kun Lene- 
qvist kertoi että paikalla ennen nähtiin suuria irtonaisia harmaita 
kiviä, jotka jo hänen aikoinansa olivat suurimmaksi osaksi tarpeihin 
säretyitä. Vuoren pohjoispuolisella juurella on runsasvetinen lähde, 
tunnettu „Katuhärinän lähteen” nimellä.” — Kun v. 1886 kävin vuorta 
tarkastamassa, en voinut mitään „kivi/ate;to” huomata; ainoastaan 
ravintolan takana oli vuoren kunnaan syrjää pitkin isoja, irtonaisia 
kivimöhkäleitä ilman selvää järjestystä. — Luultavasti on vuorella 
muinoin ollut joku rajajam/»a, josta sen nimi johtuu. Sana sampa 
eli sammas käytetään näet yleisesti Varsinaissuomessa merkitse¬ 
mään rajamerkkiä eli rajapaalua. 

97. Lieto. Kaskalan Linnamäki. Tämä matalahko mäki 
on Kaskalan kylästä, johon se hyvästi näkyy, tuskin 1 virstan ver¬ 
ran itään eli koilliseen päin metsänrannassa avaroiden peltojen ta¬ 
kana, Kaskalan Isontalon ja Rähälän kylän rajalla. Se on oikeas¬ 
taan kahtena eri mäkenä, joista toinen, puuta kasvava sorakumpu 
on matalampi ja laajempi, vaan toinen, pohjoispuolella oleva, on 
pienempi ja korkeampi sekä harvametsäinen kalliovuori. Ainoastaan 

') Hj. A. piirusi, v. 1886. 

Luennoissaan v. 1885; käsikirjoitus, jonka tekijä hyväntahtoisesti on 
antanut minulle käytettäväksi. 

Vallin- eli perustuksien tapaiset jätteet Vähän Heikkilän vieressä Tu¬ 
run eteläpuolella ovat pikemmin keskiaikusia kuin historian takaisia. Paikot- 
tain näkyy nurmen alta kalkkilaastikin varisevan. 

viimeksimainittu mäki on varustettu. Se on 130 ask. pitkä (1. —L.), 
75 ask. leveä ja ehkä 15 met. korkea, jyrkin itä- ja länsipäässä, 
vaan ei missään äkkijyrkkä. Länsipäässä on vähän korkeampi 
kallionpahka, jonka pohjoispuolella äsken mainittujen kylien raja¬ 
pyykki seisoo. Samasta kalliosta lähtee noin 25 askelta pitkä kivi- 
jata pohjoiseen aina ahteelle saakka, jossa se tekee jyrkän polven 
kaakkoon ja käy sitä suuntaa 46:n askeleen pituudelle, mäen keski¬ 
kohdan poikki. Viimeksi mainittu kivijata, jonka keskipalkoilla 
katkaisee eräs iso 3—4 met:n vahvuinen kivimöhkäle, on 2—3 
met. leveä, 8,60—0,80 met. korkea ja koottu miehen liikuttamatto- 
mista kivistä, (suurimmat 1 met. läpimittaa), jotka kaksittain ja 
kolmittain ovat rinnatusten; ylimalkaan tässä ei ole monta kivi¬ 
kerrosta päällitysten. — Yllämainitun kallion nyppylän etelänpuoli- 
silla penkereillä on paljon irtonaisia kiviä, jotka mäen eteläsyrjää 
pitkin jatkuvat itäänpäin epäselvässä rivissä. Vuoren itä-, pohjois- 
ja lounassyrjillä ei näy mitään varustuksia. 

Tuo kivimuuri, joka ei sovi miksikään raja-aidaksi ja inahtaa 
olla vanhaa tekoa, on muodoltaan eli suunnaltaan aivan outo mui¬ 
den linnoitusten rinnalla. 

Killinen ’) sanoo Linnamäellä olevan „muutaman kapanalan 
suuruinen muodoton kiviroukkio”, jota sanotaan Kalevanpoikain 
kivikoksi. Mitä roukkiota tämä nimitys oikeastaan tarkoittaa, 
en tiedä. 

98. Pöytyä. Orteenojan maalla, Yläneelle vievän tien vie¬ 
ressä on eräs Linnamäki, muka hiiden kansan tekemä. Se sisäl¬ 
tää someromaata ja kalliota, on osittain metsistynyt ja viettää 
tielle päin, vaan on toiselta puolelta jyrkempi. Sen laajuus on noin 
tynnyrin ala. Reinholm,^) joka Heinäkuun 28 p. 1875 näkyy käy¬ 
neen mäellä, sanoo siellä täällä olevan selvästi ladottuja, sammal- 
tuneita seiniä näkyvissä. Vuoren kupeessa on lähde. 

99. Piikkiö. Huttulan maalla, lähellä Makalan kylää, löy¬ 
tyy eteläpuolella maantietä ja Pohtiovuoren lounaspuolella, metsä¬ 
maan keskellä eräs Linnavuori.^) (Reinholmin mukaan Viukalan 
kylässä). Sen etelä-, länsi- ja kenties pohjoispuolellakin on alanko¬ 
maata; itäpuolella kankaantapainen kangas yhdistää sen toiseen 

') Maskun kihlak., S. M. Yhd:n Aikakk. III, s. 68. 

^) Kokoelmat N:o 6. 

^) Hj. A. piirusi, v. 1886. 

Kuva 29. Kaskalan Linnamäki. Lieto. 









Kuva 30. Nakolinna. Paimio. 

matalampaan mäkeen. Vuori on ainakin 40 met:u korkuinen; sen 
korkein päällyspinta on soikea, noin 130 ask. P.—E. ja 80 ask. 
leveä. Itä-, pohjois- ja länsipuoli on hyvin jyrkkä ja pääsemätön; 
eteläpuoli on loivempi ja laskee ainakin 3:n penkeren kautta alas 
laaksoon. Ylimmästä (noin 40—60 ask:n laajuisesta) penkerestä, 
joka on noin 4 metriä alempana vuoren lakea, pistää sisälle jyrk¬ 
kään vuorenseinään kapea, 28 askelen pituinen rotko, joka on ai¬ 
noa tie vuoren päälle. 

Kukkulalla ei ole mitään valleja, vaan kaikki varustukset ovat 
penkereillä ja tarkoittavat tuon rotkon puollustamista. Paitse kaksi 
toistensa ulkopuolella olevaa epäselvää kivijonoa likempänä rotkon 
alasuuta, käy toisella penkerellä vuoren seinästä eli itäkulmasta 
alkaen 42 ask. pitkä, rikottu ja matala, mutta selvään nähtävä 
kivivallin jäännös kaaressa etelään, lounaasen ja länteen päättyen 
muutaman kallion pahkaan mainitun penkeren keskikohdalla. — 
Vuoren lounais- ja kaakkois vierteillä eli oikeammin jyrkänteen alla 
oli paljon alasvieritettyjä kivilohkareita. Lounaispuolella on myös 
pieni luola: „Linnavuoren uuni.” Jos vielä mainitsen, että vallin 
länsipään likellä seisoo omituinen, lähes 2 met:n korkuinen, ohka- 
nen ja ylipäästä leveämpi pystykivi, joka kenties on ihmisten aset¬ 
tama, niin olen tämän vuoren mainittavimmat maininnut. 

100. Piikkiössä mainitaan 1380 sukunimenä Linnopää, ') 
jolla luultavasti tarkoitetaan nykyistä Linnunpään kartanoa. Koska 
talon likellä, kuten Reinholm tietää, on korkea vuori, olisi tutkit¬ 
tava, onko sen päällä ollut linnoituksia, joista kartano olisi saanut 
alkuperäisen niinensä. 

101. Paimio. Viksbergin kartanon kuuluvan entisen Poikelan 
talon metsässä, tuskin 1 virsta talon paikasta pohjoiseen eli luoteesen 
on Linnavuori niminen korkea kallion huippu, josta on laaja näkö¬ 
ala aina Turkuun saakka. Vuoren laella en huomannut mitään 
varustuksia, vaan siellä on n. s. hiittentarha, 10,50 ja 12 met. ris¬ 
tiinsä sekä 1,60 met. korkea; keskeltä hajotettu pohjaan asti. 

102. Paimio. Lencqvistin mainitsema Nakolinnan korkea 
vuori kohoaa Paimionjoen länsipuolella, 3 eli 4 virstaa kirkolta 
Lietoon vievän tien varrella, Nakolan eli Nakolinnan rusthollin 
maalla. Talo sijaitsee vaaran hännän eteläpäässä, Pohjoiseenpäin 

') Arvidsson, Handlingar III, s. 10. 

Finlands fordna Borgar, Aho Tidn. 1776. 

kohoaa metsistynyt vuori, arviolta 70 met:n korkuiseksi. Sitä ym¬ 
päröivät alavat pellot ja niityt, länsipuolella on metsämaata. Korkein 
kohta, joka myös on linnoitettu, on melkein neliön muotoinen. 
Itä- ja pohjoisvierteet viettävät hyvin jyrkästi; länsipuolella on 
useita kallion kieliä ja niiden välissä rotkoja. Eteläpuolella ole¬ 
van mäen kaulan ja linnoitetun vuoren välissä on idästä länteen 
juokseva ylänotko, eli vähäinen laakson tapainen sola, sitä vas¬ 
taan kallistuva vuoren rinne on matala, epätasainen ja kaihoillen. 
Kaakkoisimmalla kulmalla, jossa kohoaa muudan kallionystyrä, on 
huimaava jyrkänne. 

Paitse viimeksi mainittua paikkaa, joka luonnollisesti ei ole 
tarvinnut erityisiä varustuksia, kiertää vuoren päällystän syrjiä 



Kuva 31. Nakolinna. Paimio. 

myöten rauennut kiviaita nelikulmaisessa kehässä. Sen leveys vaih- 
telee 3:sta 8:aan met., korkeus 0,60—0,80 met.; kivet ovat miehen 
nostannaisia ja myös isoja, kuormahaisia. Jos vuoren kaakkois¬ 
kulmasta lähdemme eteläistä vallia seuraamaan, huomaamme sel¬ 
laista ensin 14 askelen levyisessä kallioiden välisessä lomassa, sit¬ 
ten seuraa 80 ask. varustamatonta kallion syrjää, sitten noin 50 
ask. vallia ja 10 ask. leveä aukko, taas 34 ask. vallia ja pieni 
aukko, ja vihdoin 58 ask. pituinen valli, joka päättyy jyrkkään kal¬ 
lioon lounaiskulmalla. Ensimmäisen rotkon valli vuoren länsipuo- 

lella*) on hävitetty kahdesta paikasta; jälellä olevista pätkistä on 
eteläisin parikymmentä ask., pohjoisin ehkä 10 ask. Sitten seuraa 
30 ask. varustamatonta kallionkieltä, sitten 40 ask. pituinen valli 
toisen rotkon poikki. Viimeksi mainittu valli, jonka suunta on käy¬ 
nyt suoraan etelästä pohjoiseen, tekee nyt tylsän kulman ja käy 
ensin koillista ja sitten itäkoillista kohti noin 70 ask.; sitten seu¬ 
raa noin 5 ask:n levyinen aukko, 15 ask. vallia ja taas ehkä 20 
ask. tyhjää kallion pahkaa. Sitten jatkuu 90:n ask:n paikoille kat¬ 
keamatonta vallia, jonka jälestä seuraa 9 ask. aukkoa, 10 ask. 
vallia, 5 ask. aukkoa ja lopuksi taas parinkymmenen askin pitui¬ 
nen valli, joka kääntyy itäkaakkoa kohti. Vuoren itäpuolella on 
luultavasti ollut isokivinen, noin 100:n askin pituinen, etelä-kaak¬ 
koa kohti käypä valli, josta kivet ovat vieritetyt alas ja nyt loi¬ 
kovat pitkin rinnettä. Koko vallien piirittämä ala, joka on täynnä 
kallioita ja niiden välisiä solia, on suunnille 250 ask. I.—L. ja 175 
P.—E. Vuoren korkein kilkka (85 ask. ristiinsä) on linnan kes¬ 
kellä. — Rakennustapaa valaisee länsipuolen eteläisin vallinpätkä, 
jossa ainoastaan isot perustuskivet ovat paikoillaan. Ne ovat näet 
taidolla ladotut kahteen rinnakkaiseen riviin (kuva 30, a). Hä¬ 
vitystyöstä on Reinholm kuullut kerrottavan, että kuudella kylä¬ 
kunnalla on ollut tapana rakennusaineiksi vieritellä kiviä valleista 
ja, jos ne ovat liian suuria olleet, on niitä ensin särjetty. 

Saman tutkijan tietojen mukaan sanotaan tuon vuorilinnan 
olevan „Hiiden tekemä”. Muudan osa tienpuolisesta rinteestä mai¬ 
nitaan Hiidenpaltaksi ja lienee siellä samanniminen torppakin. — 
Vuoren juurella on mainio uhrilähde. 

Paikan historiaan kuuluvana voi mainita että Sten Sture v. 
1472 myönsi tuomiokirkolle rälssioikeuden Turun ympäristöllä olevien 
tilojen ja niittyjen suhteen, joiden seassa mainitaan Nakonniitty 
Paimiossa. — V. 1541 luetellaan „P. Henrikin” maatilojen joukossa 
(Tumn läänissä yhteensä 54) myöskin Nakolinna. ^) 

') Länsivierteessä on useita vähempiä kallioita, joiden väliin, vanhojen 
vallien ulkopuolelle pienemmistä kivistä on tehty 6 ohkaista ja heikkoa aitaa. 
Reinholmin mukaan ovat ne kylän lasten tekoa nykyajoilta. — Vielä alempana 
on vuoren juurella kivikko eli n. s. „hiittentarha”. (Björck, Muinaisj. Piik¬ 
kiön kihl.) 

^) Reinholmin kokoelmat, Nio 6. — Vrt. Turun tuomiokirkon lampuo¬ 
tien rekisteri. V. Ark. Nio 9, lehti 19. 

103. Paimio. Muurimäki eli Ruoklinna^) Lopen kartanon 
maalla. Tämä muinaislinna sijaitsee AVi virstaa talosta ja Kale- 
vanjoesta itäänpäin, lähellä Lopen uutisviljelystä ja muonataloa, 
jota myös nimitetään Ruoklinnaksi. Mäki on nähtävästi ennen 
ollut järveen pistävä niemi; sitä ympäröi nyt lännessä tasaiset ja 
alavat pellot, pohjoisessa ja idässä kuivaamaton rahkasuo; kaa¬ 
kossa on matalampi metsistynyt kannas, joka yhdistyy laajempaan 
metsämaahan. — Muurimäki on soikean muotoinen, alastoin kal- 
lionpahka, jonka päällystä on noin 180 ask. pitkä P.—E. ja yli 100 
ask. leveä, korkeus arviolta 15 met. Se ei ole äkkijyrkkä miltään 
puolen, länsivierteellä on sileää jyrkkään viettävää kalliota, etelässä 
on epätasaista kalliorovaa ja idässä kivistä viettoa. Pohjoispäässä 
on omituinen pystyistä kallionkärjistä muodostunut kehän muotoi¬ 
nen luoma, joka on vähän tulivuoren suun kaltainen ja ristiinsä 
parikymmentä askelta laaja. Se on sisäpuolelta kuopalla, ulospäin 
jyrkkä. 

Kivivalli kiertää kaaressa koillis-, itä- ja eteläpuolella aina¬ 
kin 200:n askelen pituisena. Vaikka vierinyt ja asettunut, on se 
ylimalkaan eheämpi kuin Nakolinnan valli, noin 4,50 met. leveä 
ja 1,30 met. korkea. Itäpuolella on kaksi pientä aukkoa (3 ask.). 
Lounaspuolella (siinä missä muuri päättyy) nousee laaksosta rotko 
vuoren päälle; se on luultavasti ollut vallitettu, vaikka nyt enim¬ 
mät kivet makaavat pitkin rinnettä. Vuoren länsipuolella on myös 
ennen mahtanut olla valli, vaikka nyt ei näy merkkiäkään sellai¬ 
sesta; rinteen juurella sitä vastoin on paljon, nähtävästi alasvieri- 
tettyjä kiviä. — Poikkipäin vuoren lakea käy (I.—L.) pari solan- 
tapaista painannetta. 

104. Paimio. Rekottilan ja Ison Heikoisten kyläin väli¬ 
sen syvän laaksoinaan ja luultavasti muinaisen kulkuväylän poh¬ 
joispuolella kohoaa viimeksi mainitun kylän vieressä Linna- 
mäki niminen vuori,*) joka on noin 150 ask. pitkä, 75 ask. leveä 
ja tuskin 25 met. korkea. Se on itä- ja eteläpuolella jyrkin, vaan 
muodostaa siinäkin kallioisia penkereitä, niin että on verrattain 
helppo päästä ylös. — Kaakkoisvierteellä eli juurella sijaitsee kylä. 
— Länsi- ja muistaakseni myös pohjoispuolella yhdistyy mäki mui¬ 
hin laajempiin maihin. Metsä on kaikkialta hakattu pois niin että 

*) Hj. A. piirusi., v. 1885. 

vuori on paljas. Sen päällys jakaantuu kolmen idästä länteen ja yh¬ 
den vuoren halki, etelästä pohjoiseen käyvän solan kautta moneen 
töyrääsen. Itäsyrjän keskimäiseen töyrääsen nousee ulkoapäin 5 
ask:n levyinen rotko, jossa näkyy jokseenkin selvä vallin jäännös, 
ainoa koko vuorella. 

105. Paimio. Pöylän (1. Böylä) kylän Sipilän maalla ko¬ 
hoaa peltomaana olevan ojanlaakson itäpuolella vastapäätä kylää, 
Vi virstan pituinen Linnamäki,') jonka linnoitettu pohjoispää äk¬ 
kiä nousee noin 40:n met:n (laaksosta lukien) korkuiseksi kukku¬ 
laksi. Mäkeä ympäröi kolmelta eteläiseltä puolelta viljelyksessä 
olevat alankomaat, enimmäkseen peltoja, itäpuolella vetinen niitty. 
Pohjoispään yhdistää koillispuolella oleviin laajempiin vuorimaihin 
matalat metsistyneet kalliot. — Kun mäkeä pitkin juoksevaa pol¬ 
kua seuraa etelästä pohjoiseen noustaan varsinaisen linnamäen 
etelänpuolista penkereistä kalliorovaa myöten ylös 150 askeleen 
pituiselle (P.—E.), 60—40 askeleen levyiselle soikean ympyräiselle 
laelle. Länsi- ja itäsyrjillä loivuus vähenee, kunnes koko pohjois¬ 
pää on ihan äkkijyrkkä. Kolmella puolella, paitse Viimeksimainitulla, 
on pahoin rikottu 1,50—2 met. levyinen, 0,30 met. korkuinen, miehen 
nostettavista irtonaisista kivistä koottu vallin jäännös, jonka etelä¬ 
puolelta katkaisee äsken mainittu polku. Siitä paikasta voi vallia 
seurata pitkin vuoren länsisyrjää, pienempien rotkojenkin poikki, 
noin 125 askelta, siihen kaksi aukkoakin luettuna; pitkin itäsyrjää 
taas noin 75 askelta, jossa se myöskin paikoin on hävitetty; (pisin 
aukko noin 20—30 askelta). — Vallien sisäpuolella on vuoren 
korkein paikka. Metsä on harvanlaista; paikottain näkyy pal¬ 
jas vuori. 

106. Marttilassa mainitaan 1542 Paiminlinna kylän ni¬ 
menä Halikon kulmalla („Halikko hoi”). (Reinholm N:o 6). Lie¬ 
neekö sama kuin Pailinna (111). ^) 

107. Kosken kappelissa Marttilan pitäjää, Partelan ja Koivu- 
kylän maalla, lähellä Loimaan rajaa, on Salpausselänteellä korkea 
hiekkatönkkä, mainio hiittenasuntopaikka, nimeltä Hevonlinna, iki- 

') Hj. A. piirusi., v. 1885. 

^) Reinholmin mukaan löytyy likellä Euran Juvaa, Marttilan ja Pai¬ 
mion (?) rajalla n. s. Rajavuori, jolla sanotaan olevan „varLhoja varustuksia” 
„ihmiset ovat vieneet kiviä päälle.” 

vanhan n. s. Huovintien varrella. Pro f. Elmgren ja hra Killinen*) 
selittävät sitä paljaaksi luonnolliseksi mäeksi. Prof. J. R. As¬ 
pelin kuitenkin seuraavista syistä arvelee mäen ansaitsevan tar¬ 
kempaa tutkimista: eräs kyytimies kertoi v. 1868 Reinholmille, 
että mäen läntisellä, loivemmalla puolella on kivimuuri; seudun 
tarinat yhdistävät yksimielisesti Hevonlinnaan pakanuuden viimeiset 
vastustuspuuhat kristinuskoa vastaan ja vihdoin ovat aarteenkai- 
vajat sieltä ehtimiseen löytäneet rahaa ja muuta tavaraa. (Vrt. 

Reinholm 1870). 

108. Sauvo (Sagu). Lencqvist^) mainitsee täällä, likellä 
Liesniemen kartanoa korkean Linnanmäen, jolla ei kuitenkaan sil¬ 
loin (1776) enään kuulu mitään varustuksia näkyneen. Reinhol- 
mia tietojen mukaan on tältä sekä Piruntitin vuorelta löydetty 
laivan emäpuita. Linnanmäen läheisyydessä on mäki nimeltä Haf- 
verkallio (Haarakallio ?) jossa mainitaan olevan rautarengas laivain 
kytkemistä varten. Näiden vuorien juurelle on kaksi miespolvea 
takaperin vielä veneillä soudettu. (Reinholm N:o 6). 

109. Kemiön (Kimito) saaren itärannalla, Strömman kana¬ 
vasta noin 8 virstaa etelään on Linna- eli Linnasnäsin (ei Lin- 

namäs) kylän maalla samanniminen niemi, jossa löytyy pari vähä¬ 
pätöistä vuorennystyrää, pienin niemen kärjessä. Kylänpuolinen 

kukkula on manteren puolelta jyrkkä; vastaisella matalammalla 
sivulla huomasi Reinholm, joka v. 1871 näkyy käyneen paikalla, 
jotain hajoitetun vallin tapaista kivikkoa. (Reinholm, N:o 6). 

110. Halikko. Erään Reinholmille tehdyn ilmoituksen mu¬ 
kaan on Immalan Revasvuoresta etelään Linnaniitty; sen ranta- 
puolella on tasaista maata, mutta ylipuolella korkeaa vuorta, jonka 
kaulassa on „monta vanhaa linnaa.” Tämän paikan pitäisi oleman 
Vartsalon kohdalla. 

111. Halikko. Pailinnan eli Pajulinnun"') rusthollista 

vähän matkaa koilliseen, on Vessilän kylän rajalla, kahden Pailan- 
joen vuomasta tulevan 200:n askeleen levyisen alankomaan välissä 
(pohjoispuolella nevaa eli kytömaata, eteläpuolella peltoja) noin 


') S. G. Elmgren, Beskr. öfver St. Martens skn„ Suomi 1857. — K. Kil- 
Imen, Loimaan ja Maskun kihl., S. M. Yhd:n Aikak. Ilja III. 

Luennoissaan 1885. 

^)ÄboTidn. 1776. 

Lencqvist, Äbo Tidn. 1776. 

500:n ask. pituinen kaitanen mäen haija, josta useampia matalia 
töyräitä kohoaa. Läntisimmällä matalalla kalliolla Linnamäen- 
pellon tasalla, on ennen ollut Pailan rusthollin rakuunantorppa, 
josta vieläkin perustuksia on näkyvissä. Vierimmäinen töyräs, n. s. 
Linnamäki, on korkein, noin 15 met. mäen juuresta. Se on päältä 
noin 50 ask. avara; pohjoispuolella on äkkijyrkkä kallionseinä, 
eteläpuolella loivempaa ja metsistynyttä rinnettä. Tässä mäen rin¬ 
nassa on muinoin luultavasti ollut valli; nyt on jälellä matala, sam- 
maltunut ja katajoittunut jono isoja kiviä (0,60 ja 1 metri reunaansa), 
10,50 met. pitkä, 6 met. leveä; pohjoiseen jatkuu harvaa kiviriviä. 
— Itäpuolella Linnamäkeä jatkuu matalampaa, metsistynyttä kan¬ 
gasmaata. ’) 



Halikon kirkko. Rikala. Linnamäki. 

Kuva 32. Näköala Kerävuorelta eterään. Halikko. 


112. Halikko. Piintilän rusthollin maalla, talosta vähän 
lounaasen on Kytö- eli Konkalojoen rannassa noin 15—20 met:n 
korkuinen Linnamäki, joka päältä on ainoastaan 32 ask. ristiinsä. 
Vallin jätteitä ei ole.*) 

113. Halikko. Linnamäki, Liikalan kylän luona. Länsi¬ 
puolella Halikon jokea ja virstan verran kirkolta etelä-lounaasen 
on pitkulaisella mäellä Viurilaan kuuluva muonatalo, viimeinen 


*) Vrt. Hj. A. piirusi, v. 1885. 

jäännös muinaisuudessa mainiosta Rikalan kylästä. Puoli virstaa 
vielä lounaampana kohoaa laajoista niittyvainioista Linnamäki. 
(Kuva 32). Prof. J. R. Aspelin kertoo') tästä paikasta seuraa- 
valla tavalla: 

Linnamäki kohoaa „yksinänsä keskellä Viurilan 550 tynnyrin¬ 
alan suuruisia vainioita, 2,085 kyynärää Halikonlahden rannasta. 
Vuori on tavallisen kirkontornin korkuinen, noin 550 kyynärää 
pitkä ja 310 kyyn. leveä; sen korkein kohta on 184,9 jalkaa yli 
meren pintaa ja 106,5 yli vuoren juurta, joka sitten on 78,4 jalkaa 
ylempänä meren pintaa. Muodoltaan on vuori soikea ja soukke- 
nee lounaasen päin, jossa useita penkereitä muodostaen sortuu 
laaksoon. Pohjois- ja luoteis-puolelta on vuori äkkijyrkkä, etelä- 
ja kaakkoispuolelta, joka koittaa Halikonlahteen päin, loivempi, 
jotta suurella vaivalla pääsee sitä ylös. Vuoren ylätasangolla, joka on 
noin 4 tynnyrinalan laajuinen, ei näy jälkiä asunnoista, ainoastaan 
hiiltä ja tuhkaa Juhannusyönä tavallisista kokkovalkeista, joita 
siellä tervatynnyreillä ja risuilla aina poltetaan. Mutta tasangon 
etelä- ja kaakkois-reunalla ulettuu tasangon koilliskulmalta eteläi- 
simmälle kulmalle melkoisista mäkikivistä koottu, noin 160 askelta 
pitkä valli, joka koko pituudeltaan vielä on varsin selvä ja tasa¬ 
levyinen. Vallin korkeutta ja leveyttä on kuitenkin vaikea mää¬ 
rätä, se kun on mäen rinteesen rakennettu ja vierinyt. Kivet tuohon 
valliin, joka vaan on taidotointa kivien läjäämistä, ovat kaiketi 
satojen voimilla kootut vuoren tasangolta ja lounaisilta penkereiltä. 
Tuosta vuoresta on kaikkina aikoina otettu „äärettömän paljon” 
kiviä rakennuksiin ja vallin hävityksestä on kyllin jälkiä vuoren 
kupeilla. Vallista vieritettyjä kiviä on milloin seisahtunut vuoren 
rinteille tai vierinyt laaksoon asti. Tasangon soukkenevassa lou- 
naispäässä on useita kivijärkäleitä ikäänkuin poikkimuurista, joka 
on ollut vuoren ulonteiden mukaan sovitettu, ja 60 askelta alem¬ 
pana näyttää olleen samallainen kivivarustus. Niitä on ehkä ollut 
näiden välilläkin ja vielä alempana vuoren penkereillä, sillä mäen 
kuusimetsää kasvava rinne on täynnä vierineitä kivijärkäleitä.” 

„Vuoren koillisella juurella on vainion rajalla pari ulonevaa 
kalliota, joiden likellä on lähde. Erään vanhan miehen äiti oli ker¬ 
tonut muinoin nähneensä toisessa kalliossa rautarenkaan laivojen 


') Luennoissaan 1885, Reinholmin mukaan. — Vrt. Hj. A. piirusi. 1885. 

kytkemistä varten. Ennen näet kerrotaan oli meri ulottunut Linna- 
mäen juurelle. Vielä tämän vuosisadan alulla olivat pellon reunat 
lähinnä vuoren juurta jokseenkin vesiperäisiä ja kasvoivat hanhen- 
pajua (salix viminalis). Vuodelta 1695 säilyssä olevalla kartalla 
on 4 tynnyrin alainen luhta Rikalan eteläpuolella merkitty nimellä 
Meriniitty, joksi tuota eteläpuolista tasamaata vielä sanotaan; toi¬ 
nen 3 tynnyrinalainen Linnamäen länsijuurella on nimeltä Linna- 
niitty. Tätä nykyä on Linnamäen ohella Viurilan haapaa kasvava 
härkähaka, jonka sivulla on Riikkiahde neljän tien haarana. — 
Jyrkän vuoren lourussa luoteispuolella on muka aamihauta.” 

Ylläseisovaan kertomukseen ei ole muuta lisättävää kuin että 
rautarengas vuoren juurella vielä oli paikoillaan, kun pitäjää muu¬ 
tamia vuosia takaperin geologisessa suhteessa tutkittiin.*) 

Linnamäen vieressä on, kuten jo sanottu, Rikalankylä ^), jonka 
rahvas vielä joskus nimittää kaupungiksi („Rikalan kaalikaupunki”) 
ja jonka taloilla on kaupungin virkamiesten nimet. Koska tiede¬ 
tään, että seurakunnan vanhimmat kirkolliset muistot liittyvät Ri¬ 
kalaan ja että paikalta on löydetty muinaiskaluja, jotka ovat his¬ 
torian takaisilta ajoilta, etupäässä arvattavasti myöhemmältä rauta¬ 
kaudelta, on varsin luultavaa että kylän kukoistus oikeastaan oh 

') Finlands geologiska undersökning N:o 9, v. 1885. 

Rikalasta on Reinholm kerännyt tietoja, joita käyttämällä prof. As¬ 
pelin antaa paikasta seuraavan kertomuksen: 

Tämän vuosisadan alussa oli rannasta eli Linnamäen puolelta nousevan, 
Jänteen ja itään ulettuvan kylän kujan kummallakin puolella, paitsi torppia 
ja itsellisiä, seitsemän (?) taloa, joiden nimet ovat, kadun pohjoispuolella: Posti, 
Pormestari (Seppä), ja Kylänlapsi, eteläpuolella Tullnääri, Viskaali, Kestalo, 
Söökari ja Räntmestari. Mitä Kylänlapsi tarkoitti, sitä ei Halikossa enää tie¬ 
detä, mutta sanaa on Agricola käyttänyt Uudessa Testamentissaan v:lta 1548 
merkityksessä kaupunginpalvelija (Apost. teot 16: 35). Varakkaimmilla taloilla, 
kerrotaan, oli ennen punaisiksi maalatut akkunaluukut ja Rikalaisia pidetään 
muita ylpeämpinä. Kirkossa he ovat, sanotaan, mielellään pitäneet penkin 
korvan. Mäen korkeimmalla kohdalla on oivallinen lähde. Tarinan mukaan 
on Rikala ollut kaupunki siihen aikaan, kun Halikonlahti ulettui Rikalan mäen 
ja länsipuolella olevan Linnamäen juurelle. Kujan suussa Linnamäkeen päin, 
entisen rannan puolella, olivat Tullnääri ja Posti, joista edellinen varsinkin oli 
kaupastaan tunnettu. Muuten ei tämän vuosisadan alussakaan muuta kuin 
viinakauppaa taloissa harjoitettu. Rikalan vanhuutta todistavat useat mui¬ 
naislöydötkin. Suurempaa kivirakennusta perustettaessa likellä mainittua läh¬ 
dettä löydettiin muutamia kauniita kivisiä reikäkirveitä ynnä tasa- ja onsi- 
talttoja, pronssinen varsikeltti ja 13 pientä hopearahaa eli rahan katkelmaa. 

sen ajan synnyttämä ja varmana voimme pitää että Linnamäkikin 
silloin on ollut kylän asukasten turvapaikkana. „Epäilemättä on”, 
huomauttaa prof. Aspelin, „näissä Linnamäen ja Rikalan muistoissa 
säilynyt meille kuva pakanuutemme ajoilta, jolloin kaupparauha ja 
sota vaihtelivat.” 


Rahat olivat kaikki yhdessä paikassa ja joutuivat Viurilaan kreivi A. Arm- 
feltin talteen, Niitä ei ole määrätty, mutta Reinholm luuli kahta arapialai- 
seksi, toisia kristittyjen maiden rahoiksi. Samoja löytöjä tarkoittanee Arm¬ 
felt itse, kun sanoo kaivaessa löytäneensä Rikalan mäestä mädäntyneesen lii¬ 
naan käärityn, lappeelta kahtia katkenneen saksalaisen (?) rautatikarin eli pie¬ 
nen miekan, jonka ruodossa liikkuu romaanilaiseen tapaan koristettu vaskinen 
väistinrauta, sekä sen vierestä 2‘/2 tuuman pituisen (?) rautakeihään, jonka 
varsiputki muinoin on ollut hopealla kirjailtu; samoin, lisää hän, oli siellä 
löydetty muutamia pieniä epäselviä hopearahoja, niin ohkasia ja haperolta että 
menivät rikki hyppysissä. Ennen, kerrotaan, on samalla paikalla löydetty pal¬ 
jon sekä vaski- ja rautakatua että esineitä kalliimmistakin mitalleista, mutta 
kerääjän puutteessa, samoin ennen kuten tähänkin aikaan, löytöjä on polku¬ 
hinnasta myöty kultasepälle taikka ryypystä kapakoitsijalle. Yllämainitun 
pronssikeltin oli ostanut Salon kauppalassa eräs kultaseppä Himberg, joka sit¬ 
ten oli lastauskirjuri ja möi sen Viurilan kreiville. Eräs keltavalaja Salossa 
Hampström, joka usein osteli rahvaalta kaikellaisia mitallilöytöjä ja kaupitteli 
niitä Tukholmaan, oli myöskin 3:sta riksistä saanut ja Tukholmaan myönyt 
Rikalan mäestä löydetyn pukinsarven, joka oli pienillä kulta- ja hopeatähdillä 
tiheästi koristettu.” 

„Rikalan mahtavuuden aika lienee pakanuuden aikuinen, sillä historial¬ 
liset tiedot eivät kylän mainetta tyydyttävästi selitä. Paljon ei niitä olekaan. 
Tarina kertoo että ennenkuin Halikon kirkko rakennettiin (1440) pidettiin ju¬ 
malan palvelusta Rikalassa. V. 1447 Rikala mainitaan, kun Margit Hartikan- 
tytär, hyväsukuisen Pentti Hammarin vaimo, antoi Naantalin luostarille kai¬ 
ken omaisuutensa 150 Turun markan arvosta Rikalan ,kylässä” — V. 1556 
taasen, kun kerrotaan kuinka aateliset olivat omiksensa anastaneet Naantalin 
luostarin tiluksia, niin mainitaan että Pietari Rikalassa oli anastanut maata 
Pampsilan kylässä, joka tätä nykyä on maatuneella alalla lahden puolella Ri-. 
kalaa. 1695 v:n kartan mukaan näyttää kylässä olleen kuusi taloa, joista yksi 
oli Vuorentaustan, toinen Viurilan rälssiä. Kruununtaloista mainitaan yhden 
nimeä: Abiasi. Jo silloin oli Rikalan ja Linnamäen välinen alanko peltona. 
N. k. „Halikon markkinat”, joita oli 4 kertaa vuodessa, pidettiin ennen Rika¬ 
lan kylän ohella „pakan ylisellä kukkulalla”, mutta toisen tiedon mukaan kum¬ 
mallakin puolen Halikon siltaa, jossa Rikalan kohdalla, joen itäpuolella, maan¬ 
tien varrella näytetään markkinapaikka. Kohta sen koillispuolella on Halikon 
kirkko, jonka luota on löydetty myöhemmän rautakauden vaskikalua. (Vrt. 
Björck, Halikon kihlk.) Eläinten kauppa oli torpan luona Joensuun puolisella 
rannalla; siellä oli Turun porvareilla aitaus, johon ajoivat ostetut nautansa. 
Veneet silloin tulivat virstan verta ylemmäksi Joensuun kartanoa. Muistona 
kuinka korkealle merenlahti kansan käsityksen mukaan ennen ulettui, nuo 

114. Halikko. Ala-Häävelän maalla, talon eteläpuolella Ha- 
likonjoen itärannalla on kaksi samassa jatkossa olevaa mäkeä; 
toinen, korkeampi, Sikamäki, nousee vitkalleen joen rannasta, 
toinen. Linnamäki, on vähän matalampi ja ikäänkuin edellisen 
mäkimaan itäisin kulma, jota kolmelta puolelta pelto- ja muut 
alankomaat ympäröivät. Linnamäen koillis- ja itä-syrjä on äkki¬ 
jyrkkää kallionseinää, lounaissyrjä loivempaa metsämaata. 

Linna- ja Sikamäen välissä on sola, jonne pohjoisestapäin joh¬ 
taa toistakymmentä askelta leveä, jylhä ja metsäinen rotko. Yl¬ 
häällä mäen rinteessä on täällä 12 ask:n pituinen valli, josta 
ainoastaan isot perustuskivet ovat jälellä. Siitä vähän matkaa 
koilliseen on itse Linnamäessä 5 ask:n levyinen rotko, jossa on 
samanlainen vallinjäännös. Mäen lounaispuolella lienee myös ollut 
varustuksia, vaan niistä ei enään näy muuta kuin hajallaan ole¬ 
via kiviä. *) 

115. Uskela. Veitakkalan säterin maalla, talon ja Uske- 
lanjoen länsipuolella nousee vainioiden keskeltä Linnamäki, ikään¬ 
kuin saari merestä; sen kaakkoisella, matalammalla nokalla on 
Mäenalan, Veitakkalan alle kuuluva talo. Linnamäen ja Veitakka¬ 
lan välinen muita läheisiä vainioita vähän korkeampi tasanko on 
noin 150 ask:n levyinen. Vuori on länsipuolella melkein äkkijyrkkä, 
noin 30 met. korkea; samalla puolen on 9:n askeleen levyinen 
rotko, jossa nähdään muutamia isoja kiviä. Pohjoispuoli on loiva, 
penkereinen ja metsistynyt sekä ilman varustuksia. Itäpuolella, 
joka paikottain äkkijyrkkänä syöksee alas, on neljä rotkoa; leveim- 
missä (22 ja 35 ask.) on jonoja irtonaisia kiviä, luultavasti valli¬ 
tuksista, kahdessa pohjoisessa näkyy eniten luonnostaan lohenneita 
kivijärkäleitä. Eteläpuoli on loiva ja metsistynyt; vierteellä on, 
epäselvä kovasti sammaltunut suora kivijono, noin 15 ask. pitkä. 


mauttaa Reinholm että kun suurin kirkon kello tapulista, joka ennen seisoi 
joen partaalla, hurjasta soittamisesta lensi jokeen, jonka mutaan jäi, niin sa¬ 
nottiin sen pudonneen mereen. Tällä vuosisadalla vihdoin Halikon markkinat 
vähennettiin yhdeksi ja siirrettiin Salon sillalle, jossa muinoin oli Salon krouvi 
eli kestikievari ja nyt Salon kauppala.” Luultavasti harjoittivat Rikalaiset 
kauppaliikettä ulkomaallekin. Vuohensaarelta, joka on vanha lastauspaikka, 
lähtivät laivat ennen Tukholmaan. — „Siihen aikaan oli usein matkustajille¬ 
kin mukavampi lähteä „Halikon kautta Ruotsiin”, kuin odottaa laivojen lähtöä 
Turusta.” 

*) Hj. A. piirust. 1885. 

3—4 met. leveä ja 0,30—0,50 met. korkea. Ylempänä, vuoren halki 
juoksevan metsäisen, paikottain rämeisen notkon eteläisessä suussa 
käy vuoren halkeimen poikki jokseenkin selvä 7:n askeleen le¬ 
vyinen valli irtonaisista kivistä. Muita varustuksia vuorella ei enään 
näy. Reinholm kuuli sanottavan että vuoren pohjoispuolella oh 

ollut 3—4 kyynärän levyinen muuri, joka nähtävästi oli rakennettu 
erään vuoren loukun poikki, sekä 3 kyynärän pituinen ja 2 kyy¬ 

närän levyinen uhrialttari, suuri, luonnollinen, litteä 
harmaakivi, joka lepäsi mukulakivistä ja liuskoista ra¬ 
kennetuilla jaloilla, siten että alla kuitenkin oli aukko. 
Sekä tuo lyhyt muuri että alttari olivat eräällä penke- 

rellä korkeimman pystysuoran vuorenseinän alla, ikään¬ 
kuin huolellisimmassa kätkössä. Mutta kun Reinholm 
V. 1867 kävi paikalla olivat kivet jo kumotut ja osaksi 
vieritetyt jyrkänteeltä alas karjatielle, josta niitä oh 

kuljetettu kivijaloiksi. Siellä rinteen alla on, sanoo hän, 
yllämainittu alttaripöytäkin; mutta sitä paikkaa, jolla 
se ennen lepäsi, sanotaan vielä Linnamäen kirkoksi. 
Kuinka paljon muinaistieteellistä merkitystä tuolla „altta- 
rilla” oli, on tietysti nyt mahdoton arvata, mutta luul¬ 
tavaa on ettei se muuta ollut kuin omituinen luonnon- 
muodostus, samoin kuin esim. „alttarvaha” Kalevan 
kulmalla Paimiossa, Pirkkalan Linnavuoren „saama- 
tuoli” ja moni muu asemaltaan tahi muodoltaan kum¬ 
mallinen kivi. 

Kaivaustyöt ja löydöt. Linnamäen luoteiskul¬ 
malla on matala kivikerho, 16 met. pitkä luoteisesta kaak¬ 
koon ja 8 met. leveä. Björckin mukaan sanotaan sitä 
„kruunuksi’’.^) Sitä ovat helavalkeain polttajat ja aarteiden haki¬ 
jat pahasti raadelleet (Björck). Hajottaessa en saanut sen raken¬ 
nuksesta muuta selkoa kuin että koko raunio on rakennettu vuo¬ 
ren rotkoon, jonka luoteispää on 4,20 met. leveä ja noin 0,50 metrin 
syvyinen. Tässä oleva osa rauniota on muusta osasta eroitettu 
kaksirivisen puolikehän kautta, joka on ladottu isoista, jopa met¬ 
rinkin pituisista kivistä. Raunion kaakkoispäässä olivat kivet enim¬ 
mäkseen ilman järjestystä. Koko raunio tutkittiin. Luoteispäässä 

') Kirjan tekijälle sitä nimitettiin ..takinpesäksi", joka mahtaa olla suo¬ 
malainen väännös jostakin muukalaisesta sanasta. — Vrt. Hj. A. piirust. 1885. 



Kuva 33. 

olevan perustuskehän sisäpuolella, melkein keskipalkoilla ja rau¬ 
nion keskikorkeudella löytyi kiven päältä pieni tuhkaläjä ja rauta- 
veitsi käqelle päin polvekkaalla hamaralla, samaa muotoa kuin 
Hakostaron Linnamäestä löydetty veitsi (Vrt. kuva 36). 

Samalta korkeudelta raunion itäpuolelta kivien rakoon pis¬ 
tetty eli pudonnut pronssitikarin terä (kuva 33) ja koillispuolelta 
punaista multaa ja tuhkaa. 

116. Uskela. Karjaskylän Kollarin maan metsässä, noin 
4 virstaa kylästä päin koillista on keskellä sydänmaata mäki, ni- 



Kuva 34. Hakostaron Lirmmäki. Uskela. 


meitä Linnamäki ja sen etelä- eli lounaispuolella samanniminen 
niitty. Linnamäki on hyvin rotkoinen ja täynnä suuria vuoresta 
irtaantuneita kivi- ja kallionlohkareita, vaan jälkiä varustuksista en 
huomannut missään. 

117. Uskela. Linnmäki Hakostaron kylän Kankaran talon 
vieressä. Tätä linnaa varten on tarpeellista ensin luoda pieni sil¬ 
mäys paikkakunnan luontoon. 

Salon kauppalan itä- ja eteläpuolella on 2—4 virstan laajui¬ 
nen viljelyksessä oleva tasanko, joka ennen on ollut meren täh¬ 
tenä. Siitä pistää haarauksena etelään Hakostaron kylän kautta 
soukka ja mutkainen laakso, jonka läpi virtaa pieni kauppalan 
kohdalla Uskelanjokeen laskeva Salmi niminen oja. Sen latva tn- 

lee Pukkilan tienoolla aivan lähelle sitä vesiperäistä niittymaata, 
joka Äijälän ja Pullotan talojen välitse ulettuu itäänpäin aina Ris¬ 
tolaan saakka ja vielä 1777 v:n maakartassa on merkittynä 'h 
peninkuorman pituisena järvenä, nimeltä Alasjärvi. Tästä syystä 
ja koska geologillisen tutkimuksen 9:nen karttalehden mukaan koko 
laakson pohja sisältää peltosavea, joka tavallisesti on vesijätön 
merkki, on luuloni että salmi muinoin on yhdistänyt Alasjär¬ 
ven ja Halikon lahden. Myöskin eräät muinaisjäännökset to¬ 
distavat, että Salmi ennen aikaan on ollut kulkuväylänä sisä¬ 
maahan. Vähän matkaa Hämmäisten kylästä kaakkoon. Kiskoon 
vievän tien itäpuolella, on näet kaihossa n. s. Aamiomäen vier¬ 
teellä, maantien vieressä nähty rautarengas, laivojen kytkemistä 
varten ja 1840-luvun alulla löydettiin savipohjalta 450 kyynärää 
kaakkoon Salmenojasta, Karjaskylän ja Hakastaron Kankaren vä¬ 
liltä yhdestä tammihiirestä koverrettu ruuhi. Kankaren omistaja, 
varatuomari Hjelt, joka sen oh nähnyt, sanoi ruuhessa rautaren- 
kaan olleen kiinnitettynä. 

Kankaren talo (johon kaikki muut Hakostaron kylän talot 
nyt ovat yhdistetyt) sijaitsee yllämainitun ojalaakson pohjoissuussa, 
lakean rajalla. Linnmäki on kohta talon eteläpuolella ja Sal¬ 
menjoen länsipuolella sekä entisen Tuomalan talon maalla. Se on 

yksinäinen mäki, jonka pohjois- ja länsi-osa on jyrkkää kaihota, 
itä- ja varsinkin eteläosa loivaan viettävää multamaata. 

Viimeksi mainitut puolet, joita myöten voi kiivetä ylös, ovat 
vallilla varustetut. Vuoren päällystän leveys I.—L. on lähes 80 

met., pituus pohjoissyrjästä valliin saakka 60 met. ja vallista vuo¬ 
ren juurelle eli etelävierteellä olevaan pellon syrjään 35 met. Kor¬ 
keus vuorenjuuresta lienee 20—25 met. 

Mäen päällä, vähän alempana vuoren lakea käy kuten jo mai¬ 
nittiin, itä- ja eteläpuolella kaksi kiven ja mullan sekaista nur¬ 
mettunutta ja metsistynyttä vallia, jotka kaakkoon, missä kum¬ 
painenkin päättyy suurella pielikivellä, muodostavat suoran kulman 

ja porttikäytävän. (Kuva 35). Idänpuolinen valli on 30 met. 

pitkä ja käy pielikivestä kaaressa sisäänpäin pohjoseen ja koilli¬ 
seen kunnes kohtaa jyrkkää kallioseinää; sen korkeus on noin 0,80 
met., vaan pohjoispäässä matalampi. Etelänpuolinen valli on 17 
met. pitkä (I.—L.), ja juurelta 4—5 met. leveä, ylhäältä harjava; 

mäki- eli sisäpuolella on se 1,10 met. korkea, ulkopuolella miehen- 
korkuinen eli 1,80 met., vaan länsipäässä matalampi. Se on ennen 
luultavasti ollut 10 eli 20 met. pitempi, sillä lounasvierteellä on 
vallin länsipään ja vuoren länsisyrjän välillä aukko, jonka puoliväliin 
eli muutamaan isoon kiveen saakka matalaa multapenkkiä jatkuu. 
Porttikäytävä on maatunut, niin että pohja siinä on noussut 
korkealäntäiseksi; sen leveys on 1,40 met. Pielikivet ovat 1,50 
met:n pituiset ja lähes 1 met:n korkuiset; — Varustuksen sekä 
uiko- että sisäpuolella löytyy toistakymmentä kuoppaa maassa, jotka 
lienevät syntyneet sen kautta että niistä paikoin myöhempinä ai¬ 
koina kiviä rakennusaineiksi on nostettu. Yksi kuoppa on itäisen 



Kuva 35. Vallit ja portti Hakostaron Linnmäellä. 


vallin keskellä; se on syntynyt joko samalla tavalla kuin muut 
taikka on se ollut sellaisen „vahtikopin” sija, jommoisia usein nä¬ 
kyy likellä porttia pakanuuden aikuisissa kivivalleissa. 

Pari virstaa Kankaresta, lähellä Sirkkulan kestikievaria, on 
Ullin talo (Ullenböle) ja sen vieressä Ilmusmäki.*) Näistä pai¬ 
koista on Reinholmilla (N:o 6) seuraava tarina: Pim, kun oli jou¬ 
tunut vihoihin Ullin kanssa, aikoi kostaaksensa viedä Linnmäen II- 
musmäen päälle estääksensä auringon paistamasta Ullille. Siinä 
aikeessa oli piru valjastanut kaksi harakkaa Linnmäen eteen ja 

*) Ilmusmäellä on iso hautausraunio, n. s. „Ilmusmäen kruunu”. 

lähti kuormaansa ajamaan. Kun sitten eräs sotamies (toisin: 
Hossamäen torppari) tuli vastaan ja ihmetteli tuota kulkuneuvoa, 
suuttui piru, otti kiinni miehen ja löi hänet kuolijaaksi toista 
vuorta vastaan, joka siitä sai nimen Miesmäki. Mutta pimu voi¬ 
mat loppuivat kesken ja Linnmäki jäi nykyiselle paikallensa. 

Kaivaustyöt ja löydöt. Koska tämä vallitus rakennustavan puo¬ 
lesta näkyi eroavan niistä linnoituksista, joissa irtonaisia kiviä side¬ 
ainetta käyttämättä on läjätty eli ladottu päällitysten, päätin kai¬ 
vattamalla tutkia sitä tarkempaan. Kaivaukset tehtiin vv. 1885 ja 1889. 
Ensin poistettiin nurmikerros eteläisen vallin itäisestä päästä 

5:n metrin pituudelle ja sitten tehtiin 2,50 metrin levyinen poikki¬ 
leikkaus pohjaan asti, josta selveni että valli on pohjustettu 
yhdellä kerroksella isompia kiviä; että keskikohdalle vallia 
pitkin on tehty 0,40:11 metrin vahvuinen kiviseinä, johon 5 
kivikerrosta on ladottu päällitysten 1,10 met:n korkeudelle 
(kts. poikkileikkauskuvia); että muurin sisä- (pohjois-) 
puolella on samanlainen, mutta matalampi ja ulkopuolella 
kolme riviä (yhdellä kivikerroksella), joista ulommainen 
on tehty isoista 1—1,50 metrin vahvuisista kivistä, jotka 
estävät vallin vierimistä. Kivet keskimäisessä muurisei- 
nässä ja myös muissa ladelmissa ovat toisiinsa liitetyt 
laastilla, joka prof. E. Hjeltin tutkimuksen mukaan sisältää 
ainoastaan kalkkia ja hietaa. 

Itäistä vallia olen kaivattanut kolmesta paikasta. Etelä- 
päätä paljastettiin sen verran että tuli näkyviin kiviladel- 
mat sellaiset kuin asemapiirroksessa näkyy. Kahdessa 
muussa paikassa, kuopan pohjoispuolella, kaivatin ojan val¬ 
lin poikki. Täällä oli nurmen alla isoja kiviä ilman tar¬ 
katta järjestyksettä; sitoma-aineena on käytetty melkein kalkitonta (?) 
savilaastia eli savea, joka paikottain on kuivunut rakeiseksi. 

Myöskin portin pohja tutkittiin. Itäisen vallin eteläpäässä, 
kivien välissä, porttikäytävän rajalla oli nurmen alla suuri joukko 
puun hiiliä ja noin 1 met:n verran siitä paikasta, lapion syvyydellä, 
itse käytävän keskikohdalla 

niittausnaulalla varustettu rautalevy ja 

rautainen veitsenterä käijelle päin polvekkaalla hamaralla, 
joka muoto on myöhempää rauta-aikaa nuorempi. (Kuva 36). Sa¬ 
manlaisia on löydetty, paitse Veitikkalan mäestä, myöskin Porvoon 
keskiaikuisesta Linnamäestä. 


Kuva 36. 




Kuva 37. Hakostaron Linnmäen asemapiirros ja 
poikkileikkauksia vallista. Uskela. 

Jos Hakostaron Linnmäen varustuksen vertaa muihin, huo¬ 
maa helposti että se asemaan, suuruuteen, portin pielikiviin ja valli- 
haudan puutteesen nähden täydellisesti liittyy pakanuuden aikuisiin 
linnoihin, jota vastoin kalkkiseoksen käyttäminen ilmaisee että ra¬ 
kentajat jo olivat oppineet tuntemaan keskiajan rakennustapaa. 

118. Muurlan kappelissa löytyy lähellä Järvisten kylää. 
Kosken kartanoon kuuluvan Yltjärven (ent. Pajarin) talon maalla 
eräs Linnamäki, joka maakartassa vuodelta 1780 on merkitty Pa¬ 
jarin ja Tapanin maiden rajalle. 

Tämä vuori kohoaa virstan verta länteen Muurlan- eli Ylisjär- 
ven pohjoispäästä vasemmalle puolen Salon kauppalaan vievää maan¬ 
tietä. Sitä ympäröitsee kolmelta pohjoiselta puolelta viljelykseen 
otettua alankomaata, luultavasti muinoista järven pohjaa; länsipuo¬ 
lella on lahden muotoinen rämelaakso, josta oja kiertäen vuoren poh¬ 
joispuolitse laskee järveen; eteläpuolella on soukka ja syvä laakso 
eli sola tämän ja erään toisen mäen välissä. Linnamäki on kai¬ 
kilta puolilta hyvin jyrkkä. Sen päällys on soikeanmuotoinen, 280 
ask. P.—E. ja 175 ask. 1.—L., sekä arviolta 50 met. ylempänä jär¬ 
ven pintaa. Vaivalla voi sinne kiivetä ylös kahdesta paikasta: poh- 
joisluoteisella kulmalla olevaa kallionkoloa ja koillispuolella olevaa 
jylhää rotkoa myöten. Viimeksi mainitun jakaa iso pystykallio 
kahtia; pohjoispuolisen haaran poikki käy 14:n askelen pituinen, 
isoja (1—2,50 met.) kivimöhkäleitä sisältävä vallinperustus; eteläi¬ 
sessä haarassa, joka on 12 ask. leveä, löytyy myös vallin jään¬ 
nöstä. Tämä rotko jatkuu vuoren laen halki, koillisesta lounaasen, 
kapeampana ja matalampana solana, jonka lounaispää taas haa- 
raantuu. Likellä nyt mainittuja varustuksia ja niiden itäpuolella 
on pari pienempää rotkoa, jotka ehkä myöskin ovat olleet valli¬ 
tettuja. Vuoren itäsyrjällä on 7 askelen levyinen rotko, jossa vielä 
näkyy keskikohdalta hajotettu vallinjäännös. 

Äsken mainittu vuoren halki käypä sola on keskikohdaltaan 
kapein, 10—12 met. leveä, sekä noin 3 met:n syvyinen. Samoilla 
paikoin on tasaisella nurmella solan pohjassa kivilatomus, joka 
näyttää olevan neliskulmaisen rakennuksen perustus. Jälellä on 
ainoastaan kahden kulmaan asetetun seinän alusta sekä osa kol¬ 
mannesta. Pisin seinä on noin 6 met., toinen 5; kivet ovat 1 met¬ 
rin vahvuisia ja pienempiä. — Koska tämä Linnamäki on paljas 
ja harvametsäinen kallio, jolle pääsy on tavattoman vaikea ja jolla 
ikinä ei ole voinut olla minkäänlaista viljelystä, on todennäköistä. 

että puheenalainen hyvässä kätkössä oleva rakennuksen perustus 
on samoilta kaukaisilta ajoilta kuin vallituksetkin.*) (Vrt. 3). 

119. Perttelissä löytyy eräs pieni muinaislinna, Räimän 

verotalon maalla Pöyttiön kylässä. Se alankomaa ja epäilemättä 
entinen järvenpohja, joka Muurlan- eli Ylisjärvestä, Muurlanjokea 
pitkin aukeaa pohjoisen Peittelin aloille, haaraantuu Pöyttiön ky¬ 
län kohdalla itäänpäin ja muuttuu soukaksi laaksoksi, jossa Ju- 
vankosken paperitehtaan ohitse juokseva oja virtaa. Tämän laak¬ 
son suussa, ojan eteläpuolella pistää n. s. Ahtmäestä kapea harjun- 
haaraus pohjoista kohti keskelle niittyjä ja peltomaita, joka päät¬ 
tyy noin 30 metrin korkuiseen, terävään kallionkieleen nimeltä 
Linnamäki. — Kannas Ahtmäen ja Linnamäen välillä on vähän 
matalampi, kivetön, metsää kasvava soraharju. Linnamäki on äkki¬ 
jyrkkä kallio sekä itä- että länsipuolella. Eteläpuolella eroittaa 28 
askeleen pituinen matalaksi rauennut kivivalli varsinaisen linna- 
mäen kannaksesta; valli on leveimmästä kohdasta 5:n askeleen le¬ 
vyinen, koottu irtonaisista, miehen kannettavista kivistä. Sen itäi¬ 
nen pää päättyy muutamaan kallioon, josta toinen valli menee 

etelää kohti 3:n askeleen levyisen rotkon poikki. Viimeksi mai¬ 
nittu varustus on ollut erittäin tärkeä syystä, että pitkin vuoren 

koko itäsyrjää käy 1—2 askeleen levyinen kallionpenger, joka al¬ 
kaa äsken mainitusta rotkosta vuoren päällä ja juoksee viistoon 

alas vuoren pohjoisimman pään juureen saakka; tätä myöten on 
näet vihollisen ollut mahdollista nousta vuorelle. — Vuoren pääl¬ 
lys pohjoispäästä valliin on noin 70 ask., suurin leveys 60 ask.; 
kannaksen pituus lienee 150 ask. Vuoren Mikalle sanottiin Jär¬ 
visten Linnavuoren, Muurlan jokilaakson kautta sopivan näkymään.^) 

120. Perniö (Bjemo). Noin 4 virstaa alempana kirkkoa, 

Kyynämäen maalla, on Mikkobäekin järven rannassa mäki, jonka 
syrjässä Björekille on sanottu olevan 20—30 sylen pituinen, ma¬ 
tala kivijono.^) Tutkimaton. 

121. Perniö. Asteljoen msthollista virstan vaiheella etelään 
päin sanoo Björek Haanportaan mäellä löytyvän kaksi „kivikasaa”, 
joista „toinen on 30 sylen pituinen roukkio, näöltään rauenneen 

*) Hj. A. piirusi, v. 1885 ja 1886. 

Hj. A. piirusi. 1886. 

Halikon kihl., S. M. Yhd:n Aikak. VI, s. 74. 

kiviaidan muotoinen, vaan toinen on aivan pieni ympyräisellä ase¬ 
malla.” Mahdollisesti on tässäkin muinaislinna. 

122. Perniö. Aimontapon msthollista VA virst. länsilou¬ 
nasta suuntaa löytyy Kieronperän rusthollin maalla, Yliskylän kap¬ 
pelissa muudan Linnanmäki, jolla Björck *) sanoo olevan kolme kivi¬ 
kasaa eli „varea”. Linnoituksista ei mainita mitään. Mäki an¬ 
sainnee tarkempaa tutkimista. 


Linnat Suomenlahden rantamaalla. 

123. Tenhola (Tenala). Kustaa I:n kirjeessä Henr. Fin- 
nelle v. 1540, mainitaan kylä Portwoll, jonka Arwidsson arvaa 
Borgbyksi. 

124. Pohjan (Pojo) pitäjässä Fiskarsin tehtaan ja Pohjan¬ 
lahden välillä on Borghy niminen kylä.^) 

125. Snappertuna. WefVar mainitsee “*) Kastalberget nimi¬ 
sen vuoren, Magnäs-kylän metsässä, likellä Siltalahden (Brovik) 
rantaa, jolla löytyy 2 isoa hautausrauniota, n. s. Jättekast”. Koska 
Kastal ei muuta ole kuin Kastell-sanan vanhempi muoto, on 
luultavaa että täällä muinoin on jokin linnoitus ollut. 

126. 127. Karjassa (Snappertunassa?) mainitaan kaksi paik¬ 
kaa nimillä Grönberg ja Thorsborg,*) jotka mahdollisesti tarkoit¬ 
tavat historiantakaisia linnoja. 

') M. p., s. 73. 

Arvvidsson, Handl. IV, s. 196; vrt. rekisteri. 

J. E. Wefvar, S. M. Yhd:n Aikak. IV, s 49. 

“j S. M. Yhd:n Aikak. IV, s. 18. 

A. O. Freudenthal, Svenska ortsnam i Nyland, Tiedeseuran Bidra- 
geissa, osa 8, s. 12. — Raseporin keskiaikuisen linnan kertoo tarina ennen mui¬ 
noin olleen viikinkien pesäpaikkana ja likellä kaupungin olleen, nimeltä Tuna 
eli Snappertuna. Viimeksi mainittu nimi johtuu Prof. Freudenthalin mukaan 
sanoista snappare, merirosvo ja tun, aitaus, jonka vuoksi nimi merkitsee 
merirosvojen eli viikinkien aidattua asuinpaikkaa, tahtoisimmepa sanoa val¬ 
lilla ympäröittyä kaupunkia. Eräässä asiakirjassa viita 1627 (Aho Tidn. 1785, 
s. 164) sanotaan vielä edellisellä vuosisadalla mainitun „porvareita Snappertu¬ 
nassa” ja viime vuosisadan lopulla tuli tuon tuostakin pitäjän apulaisen pel¬ 
losta ja sen ympäristöltä näkyviin jätteitä tuosta muinaisesta kaupungista. 
Raunioiden hävityksestä tällä vuosisadalla kts. S. M. Yhd:n Aikak. IV, s. 30 




74 


128. Karja (Karis). Gällissjön kylässä, joku matka Grabbac- 
kan keskiaikuisista linnaraunioista on Reinholm kuullut mainitta¬ 
van Borgherget nimisen vuoren, joka on korkein sillä paikkakunnalla. 

129. Karja. Frabbackan talon läheisyydessä on Slottsberget 
niminen vuori, joka äkkijyrkkänä kohoaa ympärillä olevasta tasan¬ 
gosta. Sen päällä on prof. Freudenthal nähnyt,, jätteitä muurista, 
johon isoja kivimöhkäleitä on läjätty päällitysten laastia ja tiiliä 
käyttämättä. Tasanko kuuluu olevan muinoista merenpohjaa ja muu- 
dan vuosikymmen takaperin on vanha laivanhylky sieltä kaivettu 
esiin. Sanotaan myös että vuoressa on ollut kiinnitettynä rauta- 
rengas.” Tarina kertoo että Nils Grabbe, jota jumalattomista teois¬ 
taan uhkasi kosto, tältä vuorelta hevosineen päivineen olisi ratsas¬ 
tanut alas kuoleman kitaan.') 

130. Mustion (Svartä) tehdas on perustettu kahden rusti- 
tilan maalle, joista toinen on nimeltä Thorsborg.^) 

131. Mustion tehtaan maalla tietää Reinholm löytyvän Borgs 
nimisen torpan ja sen vieressä vuoren, joka käy nimellä Borgberget. 
Se on 3 virstaa tehtaasta itäänkäsin ja 2 virstaa Lohjanjärven 
rannasta. Veden laskeumisen kautta järvessä huomataan laakso- 
paikka, joka todistaa että lahti muinoin on ulottunut vuorelle 
saakka. 

Paikkakunnalla kuulin kerrottavan, että Mustion joella ennen 
on ollut toinen itäisempi kulkuväylä Lohjan järvestä ja että tätä 
ja Lohjan vesiä myöten Pohjanlahdesta muinoin paateilla on kul¬ 
jettu Hämeenlinnaan. Tarina, jonka WefVarkin mainitsee^), kuuluu 
olevan yleinen sekä Karjan että Pohjan pitäjissä. Näyttää siltä 
kuin yllämainittu linnavuori olisi etsittävä juuri tuon muinaisen 
jokilaakson partaalta. 

132. Karjalohja. Linnamäki Tallnäsin luona. Vi virstaa 
Tallnäsin talosta etelään löytyy Längviken-nimisen lahden luoteis¬ 
päässä yllämainittu muinaislinna. Mäkeä ympäröi etelässä vesi, 
länsi- ja pohjoispuolella Längvikenistä tuleva kaareva, veteläpoh- 
jainen laakso nimeltä Uitonsalmi, jossa vielä miesmuistiin on ve¬ 
neillä soudettu. Mäki on kahdessa osassa, korkea notko välissä. 
Läntinen, Uitonsalmen puolinen, osa on varustettu kivivallilla. Se 

') J. E. WeNar, S. M. Yhd:n Aikak. IV, s. 32. 

“) W. G. Lagus, Finska Adelns gods och ätter, s. 126. 

S. M. Yhd:n Aikak. IV, s. 4. 

on salmelle päin (länteen ja pohjoiseen) melkein äkkijyrkkä, kaak¬ 
koon loiva. Korkeus on arviolta 15 met. vedenpinnasta. Mäen 
päällystä on noin 75 met. P.—E., ja 50 poikittain. 

Valli käy ainoastaan itä- eli notkon puolella ja on 81,80 met. 
pitkä; kahdessa paikassa on selviä portti-aukkoja, toinen 2 met., 
toinen 1,80 met. leveä. Pohjoispuolella on rotko, jossa myös on 

3.50 met. pituinen vallin kappale. Vallin leveys on ylimalkaan 

2.50 met., vaan vaihtelee 1,50—4,50 metriin; sitä on paljon hävi¬ 
tetty jonka vuoksi korkeus on ainoastaan 0,80 met. Kivet ovat 
erisuuruisia; niiden vahvuus on 0,40—1 met.*) 

133. Karjalohja. Pyölin niityn mäki Tallnäsin kylässä. 
Saman niemimaan itäpuolella, jonka länsipuolella äsken kerrottu 
Linnamäki on, kohoaa Lohjanjärven rannassa, n. s. Pyölin niitystä, 
likellä Ruossanpellon torppaa yksinäinen mäki, joka kaakkoa kohti 
antavan matalamman kannaksen kautta yhdistyy laajempaan metsä¬ 
maahan. Mäki on päällepäästävä muualta paitse länsi- ja luoteis- 
päästä. Päällystä on pienenlainen, 55 met. pitkä länsiluoteesta— 
itäkaakkoon ja 10—20 met. poikittain. Korkeus on ehkä 20 met. 

Itäpäässä käy mäenkukkulan poikki 9,50 met:n pituinen, 5 
met:n levyinen rauennut, pienikivinen vallinjäännös. Eteläsyrjää 
pitkin juoksee 38 met. pitkä, suora valli, joka edellisen kanssa 
muodostaa suoran kulman. Tämä valli on tehty pienistä kivistä 
ja mullasta. Vuoren länsipäässä on paljon kallion nystyröitä sekä 
yksi rotko, jossa vielä näkyy muutamia isoja kiviä rivissä. Poh- 
joissyrjää myöten juoksee 15 met. pituinen isokivinen valli, ja vä¬ 
häisen aukon itäpuolella 6 met:n pituinen jatko. Tämä valli on 
melkein yhdensuuntainen eteläisen vallin kanssa. Vallien ja kallioi¬ 
den sulkema pinta-ala on siis tavattoman pieni: 38 met. pitkä ja 
9—13 met. leveä.^) 

134. Sammatin kirkolta Vi penink. pohjoiseen on Haar- 
järvi, jonka pohjoispuolella on lähes 40 met:u korkuinen Linna- 
mäki. Tämän länsi eli lounaspuolella nähdään isonlaisia kiviä ri¬ 
vissä, joka kuitenkin valliksi on liian epäselvä.^) — Haarjärven ja 
Leikkilän kylien välillä sanottiin korpimaassa olevan ylänne nimeltä 
Vartiomäki, joka myös viittaa sotaiseen tarkoitukseen. 

*) Vrt J. E. WefVar, S. M. Yhd:n Aikak. IV, s. 37. — Hj. A. piirusi. 
V. 1888. 

Vrt. J. E. WefVar, m. p., s. 38. — Hj. A. piirusi. 1888. 

Hj. A. piirusi, v. 1888. 

135. Lohja. Karstan kylän Lammenpellon rusthollista 200 
ask. lounaasen on harjunpää nimeltä Linnamäki, joka ainoastaan 
lounaasen eli Karston lahdelle päin on äkkijyrkkä. Itäpuolelta 
nousevan polun vieressä on noin parinkymmenen askelen pituista 
kivilatomusta, ikään kuin tien alusta. Vähän etelämpänä samalla 
puolella on lähes 3 met:n levyinen jono eli riutta isoja kiviä, mah¬ 
dollisesti vallin jäännös. Mäen korkeus 14 met:n paikoilla.’) 

136. Lohja. Lahdenpohjan (Laxpojo) avaroilla tiluksilla 
likempänä Siuntion rajaa löytyy Reinholmin tietojen mukaan Linna- 
mäki, joka on tunnettu kummallisista luolistaan. 

137. Vihti. Enäjärven tienoilla, tietää Reinholm tutki¬ 

mattoman muinaislinnan olevan. 

138. Vihti. Vihtijärven kartanon maalla Hiiskolan kylässä, 
lähellä Lopen ja Nurmijärven rajaa, on Linna niminen talo (Rein¬ 
holm). — Paikka tutkimaton. 

139. Pyhäjärven kapp. Puihanlinnan mäki sijaitsee noin 
'/2 virstaa (linnuntietä) Ahman kylästä kaakkoon, Ropoin kruu¬ 
nun virkatalon maalla. Se on „kumotun padan muotoinen” sora- 
kumpu, jota kaikkialla ympäröi pellot. Korkeus loivalta kaakkois¬ 
puolelta on 41 met., luoteispuolelta 27 met. (Barom.). Mäen päällystä 
on ympyräinen, 50 ask. ristiinsä. Koillis-, itä- ja kaakkoispuolella on 
penger. Reinholmin mainitsemaa „kiviriuttaa kaakkoisella penke- 
rellä” ^) en löytänyt. Mäen päällä on kaksi kuoppaa, joista aina¬ 
kin toinen lienee Hippingin kaivattama. Hän oh kaivattanut 4:n 
kyynärän syvyydelle mitään löytämättä (Reinholm). Tarinan mu¬ 
kaan on mäki „koottu ison ryssänherran haudan päälle”.^) 

140. Pyhäjärven kapp. Leikklinna on soraharjun nokka 
noin Vi virstaa Ahman kylästä länsilounaasen. Se on Kairassuon 
ympäröimä, josta kohoaa 19 met. (Barom.). Mäntyä kasvaa joka 
paikassa; vallin jätteitä taikka muuta ihmisten työalaa en täällä 
nähnyt. Tämäkin on Ropoin maalla. 

') Hj. A. piirusi. 1888. — Tavolasta pari kiven heittoa Karjalohjan 
Myllykylään päin sanottiin olevan Linna niininen torppa. — Paikka tut¬ 
kimaton. 

Vrt. A. J. Hipping, Beskr. öfver Vichtis socken, s. 12. 

A. Varelius, Suomi 1847, s. 309. — Reinholmin kokoelmissa löytyy 
maamittari Inbergin tekemiä pohjapiirroksia sekä Puihan- että Leikklinnasta. 

Pusula. Hattulan kylän Passiarin maalla näytetään Mustalammin ran¬ 
nalla paikka, missä muinaisia linnoituksia pitäisi oleman. Täällä on vähäinen 

141. Inko (Inga). Linkullan kylässä on mäki nimeltä Nec- 
kolsbacken, jonka maantie jakaa kahtia ja jonka läntisellä osalla 
seisoo sepäntorppa. Reinholm on torpan ympäristöllä ollut huo¬ 
maavinaan vallin jätteitä, jotka kuitenkin „osaksi sopivat yhteen 
pihan aitauksen kanssa.” Kun paikkaa v. 1888 kävin tarkasta¬ 
massa, oli minun mahdotonta eroittaa linnan vallia, tavallisesta 
pihan kiviaidasta. Kylän nimi näkyy kuitenkin antavan aihetta 
siihen arveluun että paikkakunnalla jokin muinaislinna on ollut. 

142. Kirkkonummi (Kyrkslätt). Sundsbergin lahden luona 
tietää Reinholm linnan olevan; se on tutkimaton, Sundsbergin 
ja Strömsbyn välillä lienee muinoin ollut pitkä ja kapea salmi, 
joka on yhdistänyt Pihkalan ja Espoon lahdet. Välimaalla on 
Qvisträsk nimisen lammen luona löydetty laivan emäpuita. 

143. Helsingin pit. Slottsbacken Puotinkylän (Botby) lah¬ 
den pohjassa. Länsipuolella mainittua lahdenperää on Borgsin 
rustholli, joka näkyy saaneen nimensä vieressä olevasta muinais- 


ylänne, joka hiukan kohoaa ympäröitsevästä rämeestä. Likellä lammen rantaa 
on muka nähty „pitkä muuri” eli toisen kertomuksen mukaan „kivisoran pei¬ 
tossa” oleva soikean muotoinen vallikehä, 60 jalkaa pitkä ja 14—20 jalkaa le¬ 
veä (Reinholm) ja eräs rusthollari mainitussa kylässä oli v. 1866, vuorimes¬ 
tari E. H. Furuhjelmille sanonut tällä paikalla hävittäneensä sellaisen, miehen 
korkuisen muurin, kiviä käyttääksensä rakennuksen perustukseksi. Kuitenkaan 
eivät’ paikalla käyneet tutkijat ole voineet huomata mitään jälkiä tämmöisestä 
muinaisjäännöksestä. C. Erenius (1864) kirjoitti Reinholmille, että rauniot ei¬ 
vät milloinkaan liene kehää muodostaneet ja 1866 v:n geologit pitivät „hyvin 
vaikeana määrätä, onko tässä ensinkään jätteitä muinaisista linnoituksista” 
(Finhs geol. undersökn. N:o 5, s 72). Minäkin kävin 1888 paikkaa tarkasta¬ 
massa. Siellä on matalahko kallioperäinen kivikkomäki, joka silloin oli kas¬ 
kena ja ruiskylvössä. Itävierteellä oli kallioriutta, joka paikoin oli haljennut 
sillä tavoin että pikaisella silmäyksellä voisi päättää sitä ladotuksi kivimuu¬ 
riksi. Kaikki kiviryhmät täällä olivat pelkkää luonnon työtä. — Venäjänlin- 
nan torpasta Suomelan kylässä, josta Reinholm mainitsee, ei paikkakunnalla 
tietty mitään. — Hirvijoen kylässä löytyy Yli-Knaapin maalla tölli nimeltä 
Katinlinna, jolla ei myöskään liene mitään muinaistieteellistä merkitystä. 

Espoossa kävin tarkastamassa Länghagahacken nimistä mäkeä, Muhl- 
byn kylän Nissan (? Joensuun) maalla, länsipuolella ojaa vastapäätä Kurtbac- 
kaa, jossa Reinholm 1871 oli huomaavinaan „tasakaiteen muotoisen kivipanok- 
sen, joka näytti linnavallin tapaiselta.” Kivikko on nähtävästi kokonaan luon¬ 
tainen. — Sillä kalliolla, jolle Köklaks nimisen kylän Bisan talo on raken¬ 
nettu, ilmoitettiin samalle tutkijalle, on ennen ollut pitkä muuri. Siellä ei nyt 
näy jälkiäkään varustuksista, ja mäen mataluuteen nähden en luule sellaisia 
koskaan olleenkaan. — Ehkäpä tuo „muuri” oli uudenaikuinen kiviaita. 

jäännöksestä. 200 askelta talosta kaakkoon kohoaa näet liettei- 
sestä rannasta kallioinen ja metsistynyt vuori, jolle seudun ruot¬ 
salaiset antavat nimen Slottsbaeken (-berget), „Skansbaeken ja suo¬ 
malaiset „Slottspakan kallio”. (Kuva 38). Sen korkeus veden 
pinnasta on 27 met.; maa- eli länsipuolelta, jossa talon ja rannan 
välinen ajotie kulkee, on se matalampi, ainoastaan 11 met. (Barom.). 
Merivesi on ennen tullut vuoren juurelle saakka, nyt on samoilla 
paikoin matala, maatunut, useampia kymmeniä askeleita leveä rauta, 
johon tiilitehdas on rakennettu. 

Mäki on ainoastaan meren puolelta äkkijyrkkä; muilla puo¬ 
lilla on kukkulan alla pengertä. Vuoren päällystä, on noin 120 



Kuva 38. Slottsbaeken Puotinkylänlahden pohjassa. Helsinki. 


ask. pitkä (Luot.—Kaak.) ja 50 ask. leveä; se on varustettu vähäi¬ 
sellä notkolla kahden töyrään välissä, joista kaakonpuolinen on 
korkein. 

Vallit ovat kaksi- tahi kolmikertaiset. Pesälinnan, joka on 
soikea samassa suunnassa kuin vuoren päällystä, muodostaa al¬ 
kuaan ehkä katkeamaton valli, käyden kaakonpuolisen kukkulan 
eteläsyrjästä 20 ask. lounasta kohti, jossa, vuoren laitaa seuraten 
kääntyy luoteesen ja juoksee sitä suuntaa noin 50 askelta. Sitten 
seuraa 25 ask. vallitonta paikkaa, joka aikoinaan luultavasti on 
ollut vallitettu, koskei ahteen jyrkkyys tässä näy tarjoovan riittä¬ 
vää turvaa. Taas alkaa noin 35 ask. pitkää, epäselvää, pohjois- 

koilliseen käypää vallinjäännöstä, joka vasta pohjoispäässä on sel¬ 
vään tuntuva; sitä katkaisee nyt keskikohdalta pieni kallionkieli. 
Tämän vallin jatkona ja pesälinnan pohjoisimpana kulmana näh¬ 
dään vähäinen (noin 10 ask. pitkä) kaakkoa kohti jyrkkään kaar¬ 
tava kallionharjanne, joka aikomaan ehkä myöskin on toimittanut 

vallin virkaa. Idänpuolinen valli, jonka luoteispäässä on isonlainen 
kuoppa, juoksee täältä kaaressa kaakkoa ja etelää kohti 50:n aske¬ 
leen pituudelle ja loppuu yllämainitun vuoren kukkulan pohjois¬ 
puolella. Itse kukkula, joka on jyrkkä rannallepäin, ei liene kos¬ 
kaan ollut varustettu. 

Penkereitä pesälinnan alla ja sen eteläpuolella löytyy vielä 
kaksi vallinjäännöstä toistensa uiko- ja alapuolella, jotka noin 10 

ask:n päästä toisistaan pesälinnan kanssa käyvät melkein yhtäsuun- 
taisesti; molemmat ovat noin 60 ask:n pituisia. Vielä alempana 
mäen rinteellä nähdään kaksi vallintapaista, isokivistä louhikkoa, 
jotka ovat joko luonnon muodostamia, taikka varsinaisten vallien 
rikkomisen kautta syntyneet. Niinikään on mainitulla penkereitä 
länsipuolella pesälinnaa yksi 60—70 ask:n pituinen valli, josta 
pieni yhdistysvalli käy pesälinnan pohjoispäähän. Muista kivira¬ 

kennuksista tällä mäellä on mainitseminen ryhmä isoja kivimöhkä- 
leitä koillisella vierteellä, heti pesälinnan alla, siitä parikymmentä 
askelta pohjoiseen kaksi vähäisempää ja pienempikivistä ryhmää, 
sekä vihdoin 20 :n askelen pituinen valli, joka päättyy erääsen kal- 
lionpahkaan puolisataa askelta pesälinnasta pohjoiseen. — Var¬ 
maan on pesälinnaa kaikilta puolilta, paitse kaakkoiskulmalta, al¬ 
kuaan toinen täydellinen ja ehkäpä kolmaskin kehämuuri ympä¬ 
röinyt. 

Minkälainen vallien muoto missäkin paikassa alkuaan lie¬ 
nee ollut, on epätietoista. Pesälinnan eteläinen valli näkyy olevan 
rakennettu viettävälle kalliolle, jonka vuoksi se nykyään (hajoite- 
tussa tilassaan) sisäpuolelta on aivan matala ja kallion tasalla, 
vaan ulkopuolelta ladottu miehen korkuiseksi, pystysuoraksi muu¬ 
riksi, joka leveimmältä kohdalta on 4 met. leveä. Itäinen valli 
on rauvennut kummallekin puolelle ja näyttää nyt vaan asettu¬ 
neelta, noin” 4 met:n levyiseltä, 1 met:n korkuiselta harjalta. — 
Muut vallit ovat IVi—IVi met. leveät ja sisältävät enimmäkseen 
yhden kerroksen isoja kuormaisia perustuskiviä, joiden välissä ja 
päällä paikottain näkyy miehenkin nostettavia kiviä. 

Kuten edellisestä jo käy selväksi on linnan monikertaisia val¬ 
leja aikojen kuluessa paljon hävitetty. Hävityöstyöstä on Reinhol- 
milla seuraava kertomus: Siihen aikaan kun Viaporin linnaa han¬ 
kittiin rakensi Botbyn kartanon silloinen omistaja, maaherra Bruee 
ja hänen kehoituksesta useat muutkin naapurit esim. Borgsin rust¬ 
hollari Borgström linnan tarvetta varten tiilitehtaita. Viimeksi 
mainittu vieritti silloin tehtaan rakennukseen tarvittavia kiviä pu¬ 
heena olevan linnamäen lahdenpohjaan päin antavista (pohjois¬ 
puolisista) valleista. 

Slottsbacken monine, toistensa ulkopuolella olevine kehä- 
vallineen eli ulkovarustuksineen on outo ilmiö maassamme sekä 
paraiten verrattava Ruotsissa tavattaviin muinaislinnoihin, joista 
mainittakoon esim. linna Stälberget nimisellä vuorella Odensvin 
pitäjässä Vestmanlandissa') ja „Skofsta skans” samassa maakun¬ 
nassa. 

Tarinan mukaan onkin linna viikinkien eli merirosvojen ra¬ 
kentama. Oli näet kolme merirosvoa, kaikki veljeksiä, muinoin lai¬ 
voillaan laskenut näille rannoille. Yksi nimeltä Helsing, (josta 
Helsingin pitäjä sai nimensä) rakensi linnan Borgsin rusthollin 
tiluksille; toinen nimeltä Sibb, rakensi linnan Sipoosen, kolmas, 
Borg, Porvoosen.^) Toinen tarina, joka lienee oikeampi, tekee 
ainoastaan kaksi jälkimäistä linnaa samanaikuisiksi. Historiallisia 
tietoja ei ole muita kuin Reinholmin mainitsema, että Porvoon 
läänin verokirjassa v:lta 1540—43 mainitaan Borg-niminen kylä 
kuuluvaksi Sipoon seurakunnan Sundomin neljännykseen. 

Seudun topografiiasta tietää Reinholm vanhojen kertomuksen 
mukaan että Nordsjön kartanon maat, jotka tulevat Puotinkylänlahden 
kaakkoispuolelle, ennen ovat olleet saarena. Nordsjön ja mannermaan 
välissä on ollut 14 penink. pitkä salmi, joka Botbynlahden perästä 
Vesterkullan soiden kautta on ulettunut itäänpäin merelle niemen 
toisella puolella siellä” olevaan Borgarstrand nimiseen paikkaan, 

') E. Dybeck, Runa, 1842, 1 vihko, kuva 1. 

^) „ Runa, „ 2 vihko, Tah. IV, kuva 2. 

^) A. O. Freudenthal, Svenska ortsnamn i Nyland, S. Tiedeseuran 
Bidrageissa VIII, s. 7. 

Helsingin pitäjään pohjois-osassa on Vantaajoen polven eteläpuolella 
kartano Linna eli Simonlinna. Sen vieressä on mäki eteläpuolella, toinen 
länsipuolella; ei kummallakaan näy muinaisjätteitä. Talon omistaja, salaneu- 
vos G. A. Cronstedt luuli lirma-nimen syntyneen myöhempinä aikoina. 




^p8org3’in 

rnsiKolli. 



Kuva 39. Slottsbacken Helsingin pitäjässä. 

jossa Reinholm arvelee muinoin kaupankäyntiä haijoitetun. Salmi 
on ollut kulkuväylänä, jota todistaa sekä vanhojen muistot että 
löydetyt laivan osat. Samanlainen löytö rämeessä Bisan maalla, 
Sattungsbyyn kylässä osoittaa, että haara tätä merenlahtea on ulot¬ 
tunut kauvas sisämaahan ja että Puotinkylän linna, joka nyt on 
lahden perässä, ennen on ollut jokseenkin likellä sen suuta. 

144. Hausjärven eteläosassa, Ridasjärven kylässä löytyy 
sillä kohdalla, missä Sykärinjoki tekee vetensä Ridasjärveen, Lem- 
pilän talon vieressä korkeanläntä niemeke nimeltä Linnamäki. 
Tässä kuuluu enään olevan ainoastaan isonlaisia kiviä, jotka peit¬ 
tävät mäenlaen („öfversällad med myckna och medelmättigt Stora 
stenar”, Reinh. N:o 8, s. 399 seur.). Jossain Linnamäen tienoilla 


Nurmijärven Palon (Palojoen) kylässä on Reinholmin mukaan Pytin- 
pello (l.-maa), jossa pitäisi oleman puoliympyräinen ..hevosenkengän muotoinen” 
hietavalli, ja sen sisäpuolella neljä kasematin muotoista syvennystä; valli 2 syl- 
tää leveä ja mielien korkuinen. Paikkakunnalla kyseltyäni tätä, ei kukaan tiennyt 
sen nimellistä paikkaa löytyvän. — Saman tutkijan tieto Linnamäestä Perttulan 
kylässä (Bertby), jossa pitäisi oleman 7 syltää korkea muuri ja sen sisäpuolella 
torppa, on kaikkea perää vailla. Kylä sijaitsee matalalla mäellä, jonka koillissyr- 
jällä on jyrkänlainen, 3—5 met:n korkuinen kallionputous; vieressä on mäen 
päällä Linnamäen torppa. Varustuksia täällä varmaan ei ole koskaan ollut. 

— Linnamäki niminen paikka löytyy Valkjärven kylässä Perttulan ja Valk- 
järven välillä, länsipuolella Kuhajokea ja Numlahden kartanoa vastapäätä. 
Täällä on korkeanlainen karjanne, jolle on huvila rakennettu. Talon vouti, 
joka 28 vuotta on asunut sillä paikalla, ei tiennyt muinaisjäännöksistä mitään, 
vaan luuli Linnamäen nimen olevan ainoastaan herrasväen keksimä nimitys 
huvilalle. — Aarleshovin eli Raalan (Räskog) kartanon maalla sanottiin tasai¬ 
sella maapaikalla olevan torppa nimeltä Linnamäki. 

Tuusula (Thusby). Tapionlinna on ..saarnatuolin muotoinen” vuori’ 
Rusutjärven luoteispuolella. Loivempi länsi- eli luoteispuoli sanottiin olevan 
täynnä louhikkoa, päällys tasainen. — Ketunlinna on torppa Rusutjärven itä¬ 
puolella, Paijalan kylän Anttilan (?) maalla. Sen vieressä on Kalkkinummen- 
mäki ja Lakeenummenmäki; torpalle sanottiin Ketunlinnan nimen ..annetun 
muuten vaan”. — Tämän lähellä pitäisi oleman Vuohenlinnan eli Vuohihan torppa 
Kauko-nimisen talon maalla Rusutjärven kylässä. — Anttilan talolla Pai¬ 
jalan kylässä on ennen ollut nimi Borgs, syystä että senniminen suku on asu¬ 
nut Anttilassa. Borgs kuuluu olevan hyvin tavallinen sukunimi Tuusulassa 

— Tuomalan ja Järvenpään välillä on huvila nim. Linnaistenmäki. Sen ny¬ 
kyinen omistaja Prof. Edv. Hjelt ei tiennyt paikalla olevan mitään muinais- 
jätteitä. — Venäläisten topografien tekemään karttaan on pitäjän luoteiselle 
rajalle maantien viereen merkitty talo nim. Jäniksenlinna. — Luulen aina¬ 
kin muutamien näistä paikoista saaneen nimensä nykyaikoina. 

pitäisi myös oleman vanha puusilta suossa. — Mäki ansaitsee 
ehkä tarkempaa tutkimista. 

145. Hausjärvi. Sykärinsaaressa Laitilan järvessä löytyy 
Reinholmin mukaan jätteet linnoituksesta. Saari on ympyräinen, 
noin 100 ask. ristiinsä. Sen länsi-, etelä- ja itäpuolella on saa¬ 
ren reunoja seuraa va selvä, tehty multavalli („tydlig uppkastad 
väli”), joka etelää kohti on korkein. Sisäpuolella on vallin vie¬ 
ressä syvennys eli vallihauta, josta maata on luotu valliin. Koillis- 
puolinen valli päättyy niemekkeessä vahvempaan haaraukseen („ba- 
stantare utspräng”); sen vieressä oleva syvennys on voinut olla 
venevalkamana käytetty. Pohjois- ja luoteispuoli on tasainen ja 
valliton (N:o 8, s. 384). — Selviämättä jää, ovatko nuo vallit 
keski- vaiko pakanuuden aikuisia, jonka vuoksi olisi tärkeätä saada 
ne mitatuiksi ja piirustetuiksi. 

146. Sipoo (Sibbo). Venäläisessä topografisessa kartassa 
on Sipoonlahden suusta noin 3 virstaa länteen merkittynä pieni lampi, 
nimeltä Linnaträsk; tutkimaton seutu. 

147. Sipoo. Erään kirjaanpanon mukaan Reinholmin käsi¬ 
alalla, S. M. Yhdistyksen kirjeiden joukossa 1882—84, s. 62, löy¬ 
tyy Gesterbyssä vanha linnoitus. 

148. Sipoo. Linnanpellon kylässä (Borgby), % penink. 
Sipoon kirkolta pohjoiseen, on Sellin (Sellis) maalla ja Skepparsin 
talon vieressä ryhmyinen ja rotkoinen vuori nimeltä Linnanbacka. 
Jos sitä joskus on sanottu Impaslinnaksi, jota nimitystä Reinholm 
käyttää, on se kait tapahtunut syystä, että Impaan talo, kuten mi¬ 
nulle ilmoitettiin, ennen isoajakoa on sijainnut mainitulla mäellä; 
nyt on sillä jo kolmas paikka sen ojan länsipuolella, jonka itäpuo¬ 
lella Linnanbacka kohoaa. Itä- eli Skepparsin talon puolella on 
vierre matala, ainoastaan noin 8 met. taloa korkeampi; länsipuoli 
sitä vastoin viettää syvää ojalaaksoa kohti, jonka pohjassa on ta¬ 
saisia niittymaita; tältä puolen on korkeus arviolta 20 met. Rein- 


Sipoon lahden suussa, Eriksnäsin niemen itärannalla (Stugunäsudden) 
on kaksi puoleksi maanalaista, osaksi poratuista harmaakivistä, ilman laastia 
tehtyä neliskulmaista rakennusta (toinen 5,80 ja 8,20 met. sisää mitaten) joita 
Tuneld-Porthanin maatieteen mukaan (s. 430) arvellaan Vikingaholiksi. Mi¬ 
nun luullakseni ovat ne vanhoja tiili- eli kalkkitehtaita myöhemmiltä ajoilta. 
— Reinholmin mainitsemasta Sigridshorgista Sipoon lahden oikealla puolella, 
Skutholman ja Kärringholman sisäpuolella ei paikkakunnalla tiedetty mitään; 
(ehkä huvila). 

holmin mukaan on mäki ennen ollut varustettu. Eräs talonpoika 
oli nuorempana nähnyt tätä linnaa ja muisteli muudanta kyynärää 
korkeaa muuriaitausta, jonka leveys oli ollut noin 4 kyyn. Aitaus 
oli soikea, noin 15 syltä pitkä ja sijaitsi itäpuolella. Vaikka 
täältä nykyään kaikki vallit ovat hävitetyt, emme voi yllä seisovan 
kertomuksen todenperäisyyttä epäillä. *) 

149. Borgnäsin kappelissa Halkian kylän mailla mainitsee 
Reinholm Halkianlinnan. — Tutkimaton. 

150. Mäntsälä. Jaturinlinna niminen muinaisjäännös löy¬ 
tyy seurakunnan eteläosassa, puolitoista neljännestä Frugärdin kar¬ 
tanosta, jonka tiluksiin se kuuluu, luoteesen, likempänä Ohkoisten 
kylää. Seutu siinä on ennen ollut järvenä ja tämän suoperäisen 
alankomaan kautta virtaa nyt Mäntsälän joki. Linna sijaitsee 14 
penink. joesta, kapanalan suuruisella, korkealäntäisellä muinaisella 
saarella eli niemen nokalla. Valli, joka muodostaa soikean neli- 
kulmion, on koottu erikokoisista vyörykivistä. Linnanpihalla, joka 
muutoin on kivistä paljas, löytyy yksi kivikasa (grupp). — Kerro¬ 
taan että täällä muinoin on ollut vaskiportit; kun niitä liikutettiin, 
kuului pauke aina Borgnäsin kirkolle. 

Reinholm, jonka kokoelmista ylläseisovat tiedot ovat otetut, 
sanoo että mainio maamiehemme A. E. Nordenskiöld on käynyt 
linnaa tarkastamassa ja selittänyt sen ihmisten työalaksi, joka seikka, 
lisää Reinholm, on luotettava todistus niitä vastaan, jotka mui¬ 
naislinnojen tosiperäisyyttä epäilevät. 

151. Mäntsälä. Järvestä Vehmaisten luona laskee Linnais- 
tenjoki Kotajärveen (Soukkajärveen), jonka etelärannalla Järvelän 
talo on. Talosta kivenheitto rannallepäin on mäki, jonka kunnaalla 
kyynärän korkuinen kiviaita kiertelee. (Reinholm.) Tarkastamaton. 

152. Mäntsälä. Selingän luona, 2 virstaa etelään Vehmai¬ 
sista, löytyy tien varrella hevosenkengän muotoinen harja, jonka 
pohjoispäässä on ylöskäytävä, keskikohdalla tuulimylly ja etelä¬ 
päässä jäännöksiä muinaisesta linnoituksesta eli toisen kertomuksen 
mukaan kaksinkertaiset patterit. Vieressä on Jokela, vastapäätä 
Kotajärvi. (Reinholm.) — Tarkastamaton. 

') Hj. A. piirusi. 1888. 

Borgnäsin kappelissa, Laurinkosken yläpuolella on Freiborgin tor¬ 
pan vieressä Laurin maalla mäki, jota nykyinen maanomistaja on ruvennut kut¬ 
sumaan Linnamäeksi. Mäkeä tarkastin löytämättä muinaisjäännöksiä. 

153. Porvoo. Saaristossa löytyy 1 peninkuorman päässä 

Lämbölen kylästä, meren rannassa, Orrbyn ja Bengtsbyn keskivä¬ 
lillä (Emsalössä?) „muinaislinna”.’) 

154. Porvoo. „Bjurbölen maalla, 1 peninkuorman verran 

alempana kirkkoa (kaupunkia) löytyy Hummelsundin lastauspaikan 
vieressä” jätteitä kivilinnasta, joka kuuluu olevan erittäin suuren¬ 
moinen. 

155. Askola. Nalkian kylässä on Linna niminen talo ja 

Reinholmin mukaan myös Linnamäki. — Tutkimaton. 

156. Artjärvi. Kinnulan kartanon koillispuolella on Pyhä¬ 

järven länsirannassa noin 12 met:n korkuinen soramäki nimeltä Linna- 
mäki eli Linnaniemi. Maan omistajan, maisteli Edv. Dunekerin 
arvelun mukaan on se ennen järven laskemista (v. 1826) ollut saa¬ 
rena, joka näkyy siitä, että kannas, jonka pohjoisosa vieläkin on 
suona, on hyvin matala. Suon ja järven välissä eli kukkulan poh¬ 
joispuolella on matala ja tasainen kauniin metsän ympäröimä kenttä, 
jolla kansajuhlia vietetään. Itse kukkula on ympyräinen; vierteet 

loivanlaisia, itäpuolella jyrkkään viettävät; pohjoispuolella on yksi, 
eteläpuolella kaksi pengertä, joille on tehty polkuja. Kukkulan 
laki on tasainen; sen syrjillä kiertelee jätteitä ympyräisestä kehä- 
muurista, jonka lävistäjät ulkosyrjien välissä ovat 41 ja 42 met. 
Siinä ei ole yhtään säännöllistä porttiaukkoa, vaan rikottuja kohtia 
näkyy moniaalla. Itäpuolella on 22 met:n levyinen aukko. Poh- 
joissyrjällä kiertää 38 met:n pituinen, 2—5 met:n levyinen valli, 
jossa on pieni (1,50 met. leveä) aukko. Luoteisessa on 7 met. 
aukeata paikkaa. Lännessä ja lounaassa on 30 met:n pituista, 
muurin jäännöstä, joka on hajotettu 4—10 met:n levyiseksi. Ete¬ 
lässä on taas 7 met. aukeata paikkaa, jonka jälestä kaakkoissyr- 
jällä seuraa 17 met:n pituinen sekä 2—4 met:n levyinen vallin 
pätkä. Tuossa muurin jäännöksessä on nyt tuskin kiveä kiven 
päällä, jonka vuoksi korkeus ei missään nouse yli 0,80 metrin, — 
Gottlund, joka 1859 tarkasti ja kuvautti tätä muinaisjäännöstä, on 
arvellut sitä n. s. tuomarinympyräksi („domstolsbana”, „domarering”), 
ja on vallipiirin sisäpuolella ollut huomaavinaan kuusi pienempää, 
ympyräistä kivitarhaa, joista kahden keskellä on vähäinen kivi¬ 
raunio; likellä näitä nähdään pieni kuoppa ja 5 isompaa kantil- 


') S. M. Yhd:n kirjekokoelma VV. 1882—84, s. 62. 

^) Ibidem. — Vrt. J. A. Lindström, Suomi II, osa 6, s. 306. 

lista kiveä hajallaan linnanpihan keskellä. Näitä mainitsee Gott¬ 
lund nimityksillä „drottsäte, domstenar, idavallsbord”. Kaikesta 
tuosta ei ole muuta jälellä, kuin viimeksi mainitut kuoppa ja ki¬ 
vet. Tarhana, jonka hän kumminkin myöntää olevan „vähän ha¬ 
jonneena”, on hän luultavasti pitänyt muudanta ympyräistä rouk- 
kiota länsisyrjällä, joka ei muuta ole kuin osa hajoitettua linnan- 
muuria. *) 

Mahdollista on, kuten R. Hausenkin^) koettaa olettaa, että 
puheena oleva Linnamäki muinoin on ollut käräjäpaikka. Kuiten¬ 
kaan emme voi, niinkuin hän tekee, vierteiden loivuuden vuoksi, 
kokonaan hyljätä paikan sotaista merkitystä. Puhumattakaan siitä 
ristiriitaisuudesta, että sama tutkija itse myöntää mäen itäsyrjää 
niin jyrkäksi, että aitaus siellä vihollisten kiipeämisen estämiseksi 
olisi ollut tarpeeton, tahdon huomauttaa että maassamme löytyy 
muitakin yhtä loivasyrjäisiä mäkiä, joiden vamstuksien sotaista 
tarkoitusta emme ensinkään voi epäillä, esim. Linnamäki Puotin- 
kylän lahdenperässä Helsingin pitäjässä (143). Mahdotonta ei 
olekaan, että mäen varustukset ovat palvelleet kahta tarkoitusta; 
rauhan aikana on siellä ehkä pidetty käräjiä, sodan aikana ovat sen 
vallit tarjonneet suojaa pakolaisille. Joka tapauksessa on jälkim¬ 
mäinen tarkoitus mahtanut olla tärkeämpi, koska kansa paikka¬ 
kunnalla ei tunne „käräjäpaikan” eikä „tuomarin ympyrän” nimi¬ 
tyksiä, vaan sitä vastoin linna-tiimi on säilynyt meidän päiviin 
saakka. 

157. Artjärvi. Nuppilinnan torppa on Kinttulasta kappa¬ 
leen matkaa luoteesen ja samalla puolen järveä. Sen vieressä on 
pieni vyörykivisoraa sisältävä mäenkumpare, jolla nähdään muuta¬ 
mia isompia kiviä, vaan ei mitään muuta. Nuppilinna, joka ennen 
kuului Suurkylän maihin (toisella puol. järveä), tuli isossa jaossa 
1783 kuulumaan Kinttulaan ja on sen vuoden karttaselityksessä 
mainittu. 

158. Kymin pitäjän Hovinsaarella, Vi virstaa Korkiakos¬ 
kesta lounasta kohti on harjanne, jonka pohjoisinta kukkulaa sa¬ 
notaan Valli- eli Linnavuoreksi. Siellä nähdään leveä ja hyvin ma- 

') C. A. Gottlund, Antiqvariska samlingar II, s. 289, 291, 301, IV, s. 
68. Käsikirjoituksia Yliopiston Museossa. —Vrt. Hj. A. piirust. 1888. 

K. Hausen, Anteckningar gjorda under en antiqvarisk forskningsresa 
1876. Suom. Tiedeseuran Bidrageissa, osa 44, s. 181. 

tala multavallin jäännös, joka mielestäni näyttää jokseenkin uuden- 
aikuiselta; kumminkin mainitsee Reinholm Korkiakoskelaisilla ole¬ 
van yleisenä sen tarinan, että Vallivuorella muinoin olisi kivimuuria 
ollut, vaikka niitä aikojen kuluessa on paljon muuteltu.*) 

159. Vehkalahden pitäjässä. Salmenkylässä, kolme virstaa 
Haminan kaupungista on likellä tietä Linnamäki niminen talo 
sekä vähäinen ylänne, joka Vikmanin arvelun mukaan muinoin lie¬ 
nee ollut vamstettu jollakin puulinnoituksella.^) 

160. Säkkijärvi. Ristiniemen (Korsnäs) kärjessä, meren 
rannalla on Reinholmin tietojen mukaan korkea kivikkomäki, joka 
on jyrkkä merellepäin. Maapuolella löytyy tässä 2 likitysten ole¬ 
vaa ympyräistä, harmaista nostokivistä ladottua aitaa, kumpikin 
noin 10 kyyn. „läpimitaten” (leveitä?); pituus ehkä 50 sylen pai¬ 
koilla, korkeus joku kyynärä. — Jotkut sanovat näiden „patterien” 
olevan siitä ajasta, „kun Venäjä Ruotsin valloitti” (1721 tahi 1743?), 
vaan koska myös kerrotaan että Munkkilaiset muinoin olisivat 
täältä kiviä paiskanneet yli lahden, 10 virstan päähän, Satamanie- 
meen Peisaarelle, on luultava että tässä vanhempiakin jätteitä 
on etsittävänä. 

Papinverokirjassa v:lta 1562 mainitaan Korsnäs ja Korshamn 
(Ristisatama) kylän niminä.^) Korsnäsin nimeä tapaamme vieläkin 
vanhempina aikoina; niinpä Maunu Liehakon kirjeessä v. 1347 
eroitetaan ne Karjalaiset, jotka asuvat Korsnäsin länsipuolella 
„Viipurin vallan” Karjalaisista."*) 

161. Säkkijärven kirkolta noin 3 virstaa ylöspäin löytyy 
Linnavuori. (Reinholm.) 


') Reinholm, N:o 12, ss. 4, 41, 53. 

^) Historia öfver staden Fredrikshamn, 1846. Esipuhe. 

^) Reinholm N:o 13, s. 2—4. 

**) Suomi 1843, vihko I, s. 57. — Jokikylässä lienee myöskin (Metelin-?) 
linnoja. — Vilajoen kosken länsipartaalla on Linnamäki, josta kaivaessa on 
ilmestynyt tiilensoraa (J. R. A., Uusi Suometar 1886, N:o 212). 

Vanhan Viipurin (Mon repos) luoteispuolella olevan Sorvarin sillan 
vieressä sanoo Reinholm erään Linnasaaren olevan. Kaiketi ovat linnoituk¬ 
set siellä venäläisten rakentamia. — Rättijärven ja Lietjärven välillä, Sai¬ 
maan kanavan varrella löytyy samojen tietojen mukaan korkea ja pääsytön 

Linnat Kyniin vesistön varsiila. 

162. Sippola. Inkeroislinnasta Linnasaarella Ankkapurhon 
koskessa, jolle Inkeroisten tehdas vastapäätä Anjalan kartanoa on 
rakennettu, ei ole muuta jälellä kuin nimi. Saarella kuuluu ennen 
olleen „kivikasoja, joista eivät kaikki voineet olla vedentuomia”; 
nyt ovat ne tehtaan kautta hävinneet. 

163. Valkeala. Miehonlinna Saarennon kylän maalla. Tämä 
saari on*) 300 kyynärän päässä Miehon eli Metsäpellon talosta 
Kuusaniemen kylässä Iitin pitäjää, Miehonkosken (Pohj.) ja Kuu¬ 
sankosken (Et.) välillä n. s. Kuusanlammessa, sillä kohdalla missä 
Kymi pohjoisesta tullen tekee jyrkän polven länteen. Saari on 
'/s virstaa pitkä P.—E. ja puolta kapeampi, on pelkkää kallio- 
maata sekä „heinänsuovan” muotoinen. Se on joka puolelta ja 
varsinkin itäsyrjältä hyvin jyrkkä (15—20 syl. korkuinen); kape- 
nevassa eteläpäässä on parin sylen korkuista kallionastetta, jota 
myöten pääsee alemmalle penkerelle; yhdestä kohdasta länsipuolella 
lienee vuori myös päällepäästävä. Varustuksia tosin ei ole enään 
missään, vaan Reinholm, joka siellä näkyy käyneen, arvelee ettei 
Kymijoen saarissa eikä rannoilla Pyhäjärven ja meren välisellä 
alalla ole toista yhtä korkeata ja linnaksi niin hyvin sopivaa vuorta 
kuin tämä. Saari, jota nyt tavallisesti sanotaan Pukinsaareksi, 
on ennen käynyt nimellä Linnavuori eli Miehonlinna, joka nimitys 


vuori, nimeltä Linnavuori. Lienee sama kuin eräs Taipaleen sillan luona, 
länsipuolella kanavaa oleva „linnoitus”, jonka muudan pietarilainen Cedenvall’ 
puolisataa vuotta takaperin kivestä ja maasta huvilansa kaunistukseksi kuuluu 
teettäneen ja sekä rauta- että puutykeillä varustaneen. 

Akiander kirjoituksessaan „Ankoper flodens läge” (Suomi 1846, s. 182), 
sanoo eräällä kartalla nähneensä itäisintä niistä kolmesta saaresta, jotka vähän 
matkaa Kymin joenhaaran yläpuolella löytyvät joessa, mainittavan Linnasaa- 
reksi. Reinholm näkyy v. 1868 käyneen tuota saarta etsimässä; hän tapasikin 
14 penink. alempana Avion kylää erään saaren tuolla nimellä, vaan se oli 
ainoastaan 2 syltää leveä, 114 kyyn. korkea ja on tulvan aikana kokonaan veden 
alla. Siitä taas neljänneksen penink. alaspäin tapasi hän Kultainkoskien kes¬ 
kellä toisen Linnasaaren, vaan sekin oli pieni, matala ja varustamaton. (N:o 
12, s. 121). 

') Reinholmin mukaan, N:o 12, s. 76—88. 




yhdessä sen tarinan kanssa että vuoressa pitäisi oleman „raha- 
hauta” näkyy antavan paikalle muinaistieteellistä arvoa. 

Ehkäpä tarkoittaa rovasti A. Warelius puheenaolevaa paikkaa 
sanoessaan*) että „Linnasaaressa Walkealassa kuuluu löytyvän Lap¬ 
palaisten jättämiä raunioita.” 

164. Luumäki. Suoanttilan kylässä on Metsälinna niini¬ 

nen mäki, jolla „löytyy 3 sylen korkuinen ihmisten muodostama 
ympyräinen kivikasa, tehty halaistusta sinertävän vehreästä ja peh- 
meänlaatuisesta kivestä.”^) 

165. Luumäki. Reinholm mainitsee Metelinlinnan Kurvin 

(ent. Pöljön) talon likellä. Munkkilaiset ovat sinne muka kiviä hei¬ 
telleet.^) 

166. Luumäki. (?) Luoteen alla Askolasta ja siinä juuri, kussa 

Metelinselkä (Uiminniemen ja Askolan välinen osa Kivijärveä) al¬ 
kaa, on pikkunen saari nimeltä Linnavuori (?), joka yhdeltä puo¬ 
lelta on jyrkkä, toiselta laajempi."*) Ehkä on tämä sama kuin 

Linnasaari (Lemin pitäjän rajan sisäpuolella?) Arkainsaaren ja 
Huhtasalon välillä. (Vrt. Reinholm N:o 13, s. 283 ja 289.) 

167. Lemin pitäjän Suontakaisen kylän itäisellä kulmalla on 
noin 7 syltää korkea mäki, nimeltä Linnakangas. Lieneekö tämä 
sama kuin Hiidenvuori likellä olevan Huttulan kylän mailla, joka 
vuori on lammesta „8 syltä korkea” ja jolla sanotaan olevan „lin- 
nan jäännökset”. Toisen ilmoituksen mukaan on Linnakangas et¬ 
sittävä Kivi-ja Syntymäjärven väliltä.^) 

168. Iitti. Linnavuori eli Muurilinna. Tämän niminen 
mäki löytyy Reinholmin mukaan**) Lyöttilän kylän Mannilan virka¬ 
talon maalla, kaakkoon kylästä, vähän matkaa Urajärvestä poh¬ 
joiseen sekä peninkuorman verran lännenpänä Kymijokea. Mä¬ 
keä ympäröi kaikilta puolilta Saksinkorpi ja Linnansuo ja sen 
likellä on lähde, josta Linnanpuro eli Muurioja saa alkunsa. Mäki 

*) Suomi 1847. s. 50. 

^) Gottlund, Antiqv. Ant. III, s. 95. 

^) Reinholm, N:o 12, s. 76. 

"*) Ibidem s. 86. 

") Reinholm, N:o 13, s. 282—287. 

*’) Reinholm, N:o 12, s. 95, 96. — Saman kylän Knaapilan maalla on Metsä- 
linna niminen torppa (Kyöperilän tienoilla); Pilkanmaan ja Kyöperilän rajalla 
löytyy Rajalinna ja Lyöttilän kylän Huusilan (?) maalla (likellä Muurilinnaa) 
Kukkulinna (mökkiä?) Kts. Reinholm, s. 105 ja 106. 

on kaitanen, päältä tasaisen, pitkulainen, soransekainen kivikko- 
mäki, joka suon yli kohoaa arviolta 40 eli 50 syltä. Muuria ei 
voi missään, eroittaa vaan Reinholm huomauttaa, että mäki ase¬ 
mansa puolesta, keskellä suota, on ollut sopiva pakopaikaksi. Eräs 
94 vuotias ukko oli kehunut sitä „Jäppiläisten linnaksi”. Kukku¬ 
ran koillisella alustalla on tuntunut vanha saunan sija ja muudan 
syltä eteläpuolella linnaa on vanhuudesta mahtanut olla paja, koska 
»nykyinen töllimies” (v. 1868) siitä on löytänyt raudan kuonaa. — 
Nykyistä täällä olevaa torppaa sanotaan myös Muurilinnaksi. 

169. Iitti. Pärhäniemen kartanoon kuuluvan Kaijalan lan- 
puodin maalla ja ihan talon läheisyydessä on vähäläntä Linna- 
mäki. Se on erään kyläntien varrella 3 virstaa länteenpäin Pärhä¬ 
niemen kartanosta. Mäen matalampi eteläosa muodostaa jonkin¬ 
laista pihan tapaista, jota varsinkin länsi- ja pohjoispuolella kalliot 
ympäröi. Pohjoisin tielle päin antava nokka on korkein (noin 6 
met. ympäröitsevistä pelloista) ja jyrkin. — Valleja täällä en näh¬ 
nyt; pitkät jonot pieniä kiviliuskareita, jotka tavallisesti lohkeilevat 
isompia kiviä vierittäessä ja kolistellessa, voisivat mahdollisesti olla 
jätteitä sellaisista; todistavaa voimaa niillä ei sentään ole. — Mäki 
on noin 75 ask. P.—E. ja 50 ask. E—E.*) 

170. Iitti. Hiidenvuori Marlebäckin maalla sijaitsee nie¬ 
meksi maatuneella, itäänpäin pistävällä Hiidensaarella Pyhäjär¬ 
vessä, Hiitelän eli Piispan torpasta satakunta askelta itäkoilliseen. 

Vuoren korkein kukkula, joka järven pinnasta kohoaa noin 63 
met. ja tasaisesta metsämaasta länsipuolella 35 met., on pohja- 
alaltaan jokseenkin ympyräinen; sen etelä- ja länsisyrjä on pysty¬ 
suoraa vuorenseinää, koillispuoli viettävää ja sileätä kalliota. Kuk¬ 
kulan itäpuolitse käy P.—E. noin puolensadan askeleen pituinen 
ja kapeimmalta kohdalta 10 askeleen levyinen sola, jonka pohja 
on 11 met. kukkulaa alempana. Solan pohjoissuussa näkyy 1—3 
metrin korkuisia kivimöhkäleitä kaksinkertaisessa rivissä. Rivi 
on 13,50 met. pitkä ja 4,30 met, lev.; sen itäisen pään ja solan itä- 
syrjän välillä on kappaleen matkaa aukeata paikkaa. Rivin länsi¬ 
päässä on suuri kivi, jonka takana kivijonoa jatkuu 4,50 met:n pi¬ 
tuudelle. Tästä vähän matkaa lounasta kohti on kallioiden välissä, 
mäenrinteessä isoja kiviä epäselvässä rivissä. Samoin on solan 
eteläsuussa kahdessa paikassa kallioiden välisiä kivikokoelmia, jotka 


') Hj. A. piirusi. 1888. 

näyttävät alasvieritetyiltä. — En voi noita kivikokoelmia, jotka 
ainakin yhdessä paikassa vielä ovat rakentajan jättämässä järjes¬ 
tyksessä, pitää muuna kuin vallinjätteinä, joka arvelu saa suurem¬ 
paa luotettavaisuutta sen kautta, että vuorta Reinholmille näkyy 
mainitun Linnavuoreksi. — Tarinat paikkakunnalla kertovat että 
Hiidet muinoin ovat vuorella asuneet ja sieltä kirkkoon menijöitä 
hätyyttäneet.') 

171. Heinola. Rapaisten kylän, Huovilan maalla. Sulka¬ 
van- ja Niinikosken tienoilla löytyy korkea Suinatunvuori, jolla sa¬ 
notaan olevan joku kiviaita.^) 

172. Heinolan pitäjässä löytyy myös Linnanoja. (S. M. 
Yhd:n paikkainnimikokoelma.) 

173. 174. Heinola. (?) Reinholm mainitsee jossain Kalkkis¬ 
ten virran seuduilla kaksi saarta, Korkiasaaren ja Pirttisaaren. 
Edellisessä on „kivitupa” (sten stuga) muodostunut kahdesta luon¬ 
nollisesta, yhtäsuuntaisesta vuoriseinästä ja niiden välillä olevasta 
kahdesta ladotusta kivimuurista kahdella muulla vastakkaisella puo¬ 
lella. Jälkimäisessä on kahteen suuntaan juokseva kivimuuri, joka 
muodostaa kulman. Lieneekö jompikumpi näistä saarista Heinolan 
Kirkonkylän aluella, jossa kuuluu olevan „tarhannäköisen muurin 
jätteitä”.^) 

175. Asikkalan eteläisimmässä osassa, Urajärven (Niemelän) 
kylän, Rutalahden kinkerikunnassa löytyy lähellä Ruotsin) ärveä 
torppa, nimeltä Rajalinna.'^) 

176. Asikkala. Kirkonkylän eteläpuolella lienee myös yksi 
Linnamäki. ) 

177. Asikkalassa mainitaan v. 1486 Linnajärvi.^) 

') Reinholm, N:o 12, s. 99. Eräs tähän paikkaan liittyvä tarina Jätti¬ 
läisestä, Kirstistä ja hänen miehestään, kts. Finska Sagan, H:fors Tidn. 
1851, s. 254. 

Nastolassa Ukonlammen vuoressa likellä Immilän kylää „sanotaan ole¬ 
van kiviseinämiä.” Reinholm N:o 12. s. 125. — Mäntyharjussa Korpilahden 
kylässä kävin katsomassa erästä juolavedessä olevaa Linnavuori nimistä puu¬ 
tonta kalliosaarta, jonka kukkulalla oli hajotettu hautausraunio, vaan ei mitään 
varustuksia. 

Reinholm, N:o 12, s. 126. 

’) Reinholm, N:o 12, s. 102 ja 125. 

‘'j Reinholm, N:o 12, s 134. 

S. M. Yhd:n paikkainnimikokoelma. 

178. Hollola. Laitialan kartanon vieressä, Lahdenpohjan- 
selän pohjoisrannalla, % penink. kirkolta luoteesen on soraharju 
nimeltä Kiilua eli Kiilolinna. Se on kartanoon ajaessa vasem¬ 
malla puolen tietä sekä korkea, jyrkkä ja kivetön. Sen keskikoh¬ 
dalla kohoaa 5—6 sylen korkuinen, ja noin 30 askeleen pituinen 
„tuppura”. Polenin Reinholmille v. 1868 antaman tiedon mukaan 
on harjanteen „keskipaikalla muutaman syllän pitkä rauennut muuri 
ja siellä täällä syrjillä alas vieritettyjä kiviä. Kivet ovat kaikki 
epäilemättä sinne (muuriin) tuotuja”. Toisen tiedon mukaan on 
muurin pituus mutkineen noin 30 syltää ja korkeus pari kyynärää 
(blott par alnar lag).*) 

179. Sysmä. Linnaisten kylässä, eteläpuolella Tainionvir- 
taa, joka yhdistää Nuorannoisjärven ja Majusveden, löytyy Jätti- 
läislinna. Niistä monikirjavista ja osaksi epäluotettavista kerto¬ 
muksista,^) joita Reinholmin kokoelmat tästä linnasta sisältävät, 
näyttää kumminkin seulomisen kautta tähteeksi jäävän, että eräällä 
mäellä — joko kylän eteläpuolella, tai siinä päässä, joka on kos¬ 
ken toisella rannalla olevaa Virtainkylää vastapäätä — on pitkin 
vuoren ahteita rakennettu lähes miehenkorkuisia kivimuuria, joista 
aikojen kuluessa rakennustarpeiksi on paljon kiviä kuljetettu pois. 

180. Hartolassa (Gustaf Adolf) löytyy Linnavuori Saarek- 
senjärven luona. Reinholm arvelee että vuorella ei liene mitään 
vallitusta, koska Gottlund, joka siellä v. 1860 kävi, ei mainitse 
sellaista.^) 

181. Joutsassa mainitsee rovasti Varelius Lapinlinnan ole¬ 
van vähän matkaa Lapinpaaden kylästä."*) Tutkimaton. 

182. Kangasniemen kappalaisen virkatalon maalla, 2 virst. 
kirkolta etelään löytyy Puulavedestä tulevan Ruovedenselän ja 

*) Reinholm, N:o 12, s. 131—134. 

^) N:o 12, s. 159—173. Eräs kertoja väittää linnan olevan neljäkolkkai- 
sen, 7 syltää pitkän ja leveän; muurit ovat 7 syltää korkeat, muuratut, va¬ 
rustetut 4:llä ikkunalla joka sivulla, sekä holvatulla portilla. — Toinen väit¬ 
tää muuria kaksinkertaisiksi, lähes 40 sylen pituisiksi ja varustetuiksi 15:llä 
aukolla. Tuon linnan ulkopuolella on sitä paitsi 5 eli 6 kolmi-nelisylisiä kivi¬ 
rakennuksia eli huoneenperustuksia. — Kolmas sanoo ettei linnaa ole ensin¬ 
kään. — Viiden hengen puheet eri aikoina linnarakennuksista näkyvät kum¬ 
minkin todistavan että sellaisia on vuorella mahtanut olla. 

Reinholm, N:o 12, s. 176. 

"*) Suomi 1847, s. 48. 

Lukkarinlammen välisellä taipaleella Vihikangas-niminen, noin 100 
sylen levyinen harjanne, joka „kahdelta puolelta on poikkikaivettu, 
ojat molemmin puolin, niiden välillä vallit, 2 korttelia ja toista 
kyynärää enää korkea.” ’) — Tarkoittaneeko samaa paikkaa H. 
Laitisen ilmoitus: „Hokankylässä N:o 15, Miellahassa, Puulan ran¬ 
nalla on multapatterit, joissa Mielu aikonaan on pitänyt asutusta.”^) 

183. Kangasniemi. Puulavedessä sanotaan myös olevan 
Lapinlinna. 

184. Padasjoki. Linnanpohja niminen lahti löytyy Nys- 
tälän kylässä, kirkolta etelään.^) 

185. 186. Padasjoen kirkolta noin % penink. pohjoiseen 
on iso Vinnalansaari. Tämän koillispuolella vähäisen salmen ta¬ 
kana on noin 1 virstan pituinen Linnasaari ja sen vieressä 3 
pientä saarta nimeltä Linnasaaren lakut (ruots. flaggor?) Samoin 
on 2 virst. Virmalansaaresta luoteesen ja yhden verran Kuhmois¬ 
ten manteresta pieni saari, nimeltä Varpusenlinna. Jommassa- 
kummassa, Linnasaaressa tahi Varpusenlinnassa pitäisi Reinholmin 
tietojen mukaan oleman „ikivanhoja, irtonaisista harmaakivistä ra¬ 
kennettuja, tuskin 2 kyynärän korkuisia sotavarustuksen raunioita, 
jotka melkein muodostavat nelikulmion”. (Reinholm N:o 12, s. 
147—153). Molemmat saaret tutkimattomat. 

187. Kuhmoinen. Gottlundin mukaan"^) löytyy Päijälän 
kylässä (toisin: pappilan maalla) Linnavuori, joka etenkin järvelle 
päin on korkea ja jyrkkä. Vuoressa, jota myös sanotaan Suo¬ 
muthan vuoreksi, on luola, nimeltä Pimnpesä, jota herrasmiehet 
kuuluvat käyvän katselemassa; tässä on muka taidolla tehty sisälle- 
käytävä („med konst inhuggen port med dörrposter oeh spikar”!). 
— Toisessa paikassa puhuu sama tutkija korkeasta Linnavuoresta 
Saareksenjärven rannalla, josta vuoresta kansantarina tietää ker¬ 
toa^) ja kolmannessa paikassa"*) Saareksenvuoresta Saareksenmaalla 
Simolan tilalla Päijälän kylää. Tämä vuori, jossa myös sanotaan 
Pirunkammari nimisen luolan olevan, lienee sama kuin ensiksi- 
mainittu Linnavuori. 

') Reinholm, N:o 12, s. 129. 

^) H. Laitinen, Rautalammin kihl., s. 129 käsikirj. 

^) S. M. Yhd:n paikkainnimikokoelma. 

"*) C. A. Gottlund, Antiqvariska Anteckningar I, s. 301. 

^) „ Antiqvariska Samlingar IV, s. 69. 

188. Kuhmoinen. Linnavuori Puukkosten kylän maalla, 5 
neljännestä kirkolta pohjoiseen. Reinholmilla,*) on paikasta seuraa- 
vat tiedot. Kun Valkealan kestikievarista ajaa Puukkosiin päin 
noin % penink., poikkee vanha, v. 1856 mäkiensä vuoksi hyljätty, 
4 virstan pituinen, nyt umpeen pensastunut maantie oikealle kädelle. 
Tämän vieressä ja sen itäpuolella on Linnavuori, toisella puolen 
tietä on Linnalampi. Linnavuori on 8—12 syltä korkea, jyrkkä- 
seinäinen ja pääsemätön pohjois-, itä- ja kaakkois-, vieläpä koko 
eteläpuoleltakin. Lännestä, missä noita jyrkkiä seiniä puuttuu, on 
mäki päällepäästävä; täällä kohtaa nousijata „arvattavasti varus¬ 
tukseksi” tehtyjä „kiviaitauksia”, joita vielä „vähän tuntuu; aika 
on enimmän hävittänyt.” — Vuori, joka ei liene kaukana Pihlaja- 
lahdesta, on paikkakunnan korkein; sen laelta on lavea näköala 
Päijänteelle. 

189. Jämsä. Vi penink. kirkolta pohjoiseen ja 1 virsta 
Jämsänkosken sahasta, löytyy itäpuolella jokea Linnasen-vuori ja 
sen alla, joen partaalla matala niitty, n. s. Veriniitty, josta v. 1827 
rakennettu Petäjävedelle menevä maantie käy poikki. Vuoren „län- 
tinen ja eteläsivu on luonnostaan jyrkkä, kuitenkin on niilläkin 
puolilla kunkin notkon suulle aitaus tehty. Pohjoisella sivulla ole¬ 
van muurin pääjohto on jotenkin oikonen lännestä etelään, ainoas¬ 
taan vähäisillä mutkilla sitä myöten kun vuoren kyljet ja isommat 
kivet ovat vaatineet.” Muuri on nyt rauennut, vaan ulottui vielä 
muistiaikoihin miestä rintaan saakka ja sen ulkosyrjässä olivat 
kivet olleet tasaisesti ladotut.^) — Viime vuosisadalla kirjaan pan¬ 
nun tarinan mukaan vahvistettiin Nuijasodan aikana muurien rau¬ 
niot puuvarustuksilla (muri rudera eontabulata putantur)^) ja kär- 
seivät puolalaiset (Sigismundin väki) Veriniityllä"') niin kovan tap¬ 
pion, ettei yksikään voinut palata kotimaahansa. Jos siis mäkeä 
myöhempinäkin aikoina on käytetty, on luultavaa että siellä alkuaan 

') N:o 12, s. 141—146, 149—150 sekä 157, — Kuhmoisten „pohjoisim- 
massa eli Puukkoisten kulmassa” mainitsee sama tutkija Kotavuorta, jossa 
pitäisi „rakennuksia” oleman. — Samoin Unnaslahden talon luona „korkia 
vuori kivipanoksilla.” 

Reinholm, N:o 12, s. 187—190. 

Memorabilia Ecclesiae Jämsäensis, collecta ä Carlo Östberg, Jämsän 
kirkon arkistossa oleva käsikirjoitus, josta Reinholm sai kopion. N:o 12, 
s. 185. 

''j Hassel Limnell de Tavastia 1748. 

oli vanhempia varustuksia. Varmuudella ei voi kumminkaan pai¬ 
kallisitta tutkimuksitta noista valleista mitään päättää. Veriniityllä 
on samojen tietojen mukaan löydetty „ruotsalainen” miekka ja Linna- 
vuorelta „venäläinen eli puolalainen” kirves. Myöhemminkin, v. 
1840:n paikoilla, kuuluu eräs maamittari Jaek kaivelleen Linna- 
vuorella ja löytäneen keihään terän (Reinholm). 

190. Petäjävesi. Uuden Räihän maalla Ihakin sydänmaalla, 
!4 penink. kirkolta, on korkealla törmällä — Lapinmäellä — „rau- 
dankuonaa sekä ikivanha nelikulmainen, vahvaseinäinen muuri” 
(mur urgammal, 4-kantiga, tjoeka väggar).*) 

191. Korpilahdella Muuramen kylästä 1 Vi virstaa Jyväs¬ 
kylään päin, likellä maantietä ja erään Päijänteen lahden luona on 
Linnavuori, jossa luullaan olevan kivipanoksia (stensättningar). Tut¬ 
kimaton. (Reinholm, N:o 12, s. 205). 

192. Korpilahti. Toinen Linnavuori eli n. s. Vällynvuori, 
jossa myös lienee kivipanoksia, on Rutalahden kylässä samassa 
pitäjässä (Reinholm N:o 12, s. 206). 

193. Jyväskylän pitäjässä löytyy Gottlundin^) ilmoituksen 
mukaan „Oravasaaren kylässä. Saarella (pä Saari holme) Leppä- 
vedessä kivipanos, jota kansa niillä seuduilla kutsuu jättiläisten 
kirkoksi, ja sanotaan siellä useissa paikoissa olevan samanlaisia.” 

194. Jyväskylän pit. Karjusalmenkankaalla, noin Vi ven. 

virstaa Orajärven torpasta länteenpäin, Leppäveden itärannalla löy¬ 
tyy A. L. Nymanin^) mukaan muinaisjäännös, jota ympärillä asuva 
kansa nimittää ,,jättiläisten kirkoksi eli linnaksi”. „Tämä mui¬ 
naislinna”, jatkaa hän, „on muodoltaan suorakulmion tapainen, 
jonka nurkat ovat hiukan pyöristetyt, idästä länteen 35 metriä 

pitkä ja pohjoisesta etelään 16 met. leveä; se sijaitsee erään maa- 

harjanteen niementapaisessa korkeammassa päässä, lähes 60 askelta 
rannasta. Maa ympärillä sekä idän, pohjoisen että lännen puolella 

on alhaista, kivetöintä ja näyttää entisinä aikoina olleen järven 
pohjana aina linnan juurelle saakka. Linnan paikkaa ympäröivä, 

suuremmista ja pienemmistä kivistä ladottu valli, jossa maanpuo- 
lella tahi etelään päin löytyy aukko, on vielä muutamin paikoin 

') Reinholm, N:o 12, s. 206. 

^) C. A. Gottlund, Antiqv. Ant. IV, s. 211. 

^) A. L. Nyman. Muinaismuistoja Laukaan kihl., S. M. Yhd:n Aikak. 
V. s. 199 seur. 

3 met. leveä ja 70 senttimet. korkea. Tämä kivikehä näyttää mui¬ 
noin olleen paljoa korkeampi, vaan aikojen kuluessa on siitä var¬ 
sin paljon kiviä, suurempia ja pienempiä, jyrkkyyttä myöten alas 
vyörytetty. Vallin sisäpuolinen maa näyttää tasaiselta ja puhtaalta; 
nykyään kasvaa siinä, samoin kuin suorassa rivissä vallista veden 
rantaan, eli pohjoiseen päin, pieniä puita. Paikkaa, missä tämä 
muinaisjäännös sijaitsee, sanotaan kansan kesken „Majakeitaaksi 
tahi Kaqusalmen kankaaksi.”” Mainittuaan jättiläislinnan Kana- 
vuorella (195) lisää herra Nyman: „kansantaru kertoo jättiläisten 
lingonneen kiviä Leppäveden poikki, toisesta linnasta toiseen.” 

Herra Nymanin kertomuksesta päättäen näkyy puheenalainen 
linna, sekä muotoonsa että myös linnan ja itse kankaan nimityk¬ 
siin ja myös kankaan mataluuteen katsoen, liittyvän Pohjanmaan 
säännöllisiin, tasakaiteen muotoisiin kehämuureihin. Vastaisen tut¬ 
kimuksen huomattavaksi jää, onko tuon muinaisjäännöksen lähei¬ 
syydessä sellaisia kiukaan tapaisia kivikasoja, jotka tavallisesti ovat 
Pohjanmaan Jättiläisten kirkkojen” seuralaisia. 

195. Laukaan eteläisimmässä osassa on Leppäveden kylän 
edustalla samannimisessä järvessä Linnasaari, jossa on kyläkunnan 
viljelysmaata sekä korkia vuori (Reinholm). Ehkäpä tarkoittaa 
tätä paikkaa A. L. Nymanin viittaus ’) „neljättä ven. virstaa Karju- 
salmen kankaasta pohjoiseenpäin on Kanavuori, jossa kerrotaan 
löytyvän samanlaatuinen Jättiläisten linna” (kuin Karjusalmen kan¬ 
kaassa). Vertaa edellistä N:oa. 

196, 197. Saarijärvi. Lahnasaaressa Äänekosken kylässä 
on viettävälle kivikolle tehty ympyränmuotoinen, 6—7 syltä laaja 
ainoastaan 1 kyyn. korkea muuri, jota sanotaan „linnaksi”. — 
Toinen samanlainen kivipanos kuuluu olevan „likellä maantietä” 
samassa kylässä.^) 

198. Saarijärven kirkolta noin IVi penink. lounaan alla 
on Maanmittaus-Ylihallituksen karttaan merkitty Kulhalinnan 
kyläkunta. Tutkimaton seutu. 

199. Saarijärvellä on Pyhäjärven kylässä Linna niminen 

talo.^) 


') Muinaismuistoja Laukaan kihl., S. M. Yhd:n Aikak. V, 200. 

Reinholm, N:o 12, s. 223. 

^) S. M. Yhd:n paikkainnimikokoelma. 

200. Viitasaari. Vuosijärvessä löytyy Linnavuori-nimmen 
saari, joka vielä viime vuosisadalla oli „ympäröitty kivimuurilla, näöl¬ 
tään ihmistekoa, vaikka rapistunut”. Siinä oli myös „aukkoja” 
(ingängar), joista pääsi „saaren korkeammalle keskikohdalle”. Kansa 
arvelee muuria Lappalaisten taikka Hämäläisten jättämäksi. *) 

201, 202. Pihtipudas. Maanmittaus-Ylihallituksen kartassa 
on merkittynä nimet Linnasaaret Kolimajärvessä ja Linna-m\m- 
nen talo Alvajärven eteläpäässä. Tarkastamattomat. 

203, 204. Rautalampi. Siikakosken kyläkunnassa, Konneveden 
läntisessä päässä on Linnasaari ja Selkäsalo; viimeksi mainitussa 
„patterit ison vihan ajalta”.^) Molemmat tutkimattomat. 

205. Rautalampi. Tutkimista ansainnevat myöskin „rinta- 
varustukset” Kilpimäellä, 5 virst. Toholahdelta eli kirkolta.^) 

206. Rautalampi. Laitinen mainitsee lisvedessä Linna- eli 
Linnoinsaaren, joka nykyään kuuluu Pulkkilansaloon ja josta on 
löytynyt „vanha sapeli”. Hän sanoo ettei „saaressa tätä nykyä 
löydy muuta sanottavaa jälellä kuin paljas nimi”, vaan on kuiten¬ 
kin kuullut mainittavan että nykyisten taloin pelloilla ennen on 
ollut jonkunlaisia vanhanaikaisia raunioita.” 

207. Karttula. Virmasselän ja Rasvasen välissä on 14 pe- 
nink. pituinen Linnasaari, josta 1875 v:n paikoilla on miekka 
löytynyt."^) 

*) Anmärkningar om Viitasaari socken. Äbo Tidn. 1777, N:o 9, s. 67. 

Reinholm, N:o 12, s, 209—212. 

’) H. Laitinen Rautalammin kihl. s. 89, 90, 108. — Laitinen mainitsee 
saman pitäjän Varismäen kylässä ja Kuhjossa „vanhoja kiviaitoja, enimmäk¬ 
seen 4 kyynärää leveitä” ja lisää sanat: ,julma valli”. Epätietoiseksi jää 
ovatko nämät muuta kuin peltoaitoja. 

■*) H. E. Vegelius. S. M. Yhd:n Aikak. kirja III, s. 130. 

Linnat Vuoksen vesistön varsilla. 

208. Raudussa, Vehmaisten kylässä löytyy Linnamäki, 
joka »asemaansa ja laatuunsa nähden ennen nähtävästi on ollut va¬ 
rustettuna». Tarinan mukaan aiottiin sinne kerran linnaa rakentaa, 
vaan mikä päivällä saatiin valmiiksi, hävisi yön aikana*). Kand. Th. 
Sehvindfin kesällä v. 1890 teettämän valokuvan mukaan on tämän 
soramäen sekä vierteet että päällys nyt kaskena, jonka vuoksi kaikki 
varustukset, jos sellaisia on ollut, ovat hävinneet. 

209, 210. Valkjärvi. Salenius’en mukaan on Kokkalan 
kylän likellä oleva Linnamäki korkein niissä paikoin ja Lankilan 
kylän länsipuolella, likellä Punnusjärven rantaa, on toinen Linnamäki. 

211. Heinijoki. 7 virstaa Heikurilasta on Kärkjärven kan¬ 
gas, josta pohjoiseen Linnalampi (n. 3 v. kirkolta etelään). Rein- 
holmin tiedot tästä ovat hyvin vaillinaiset, eivätkä ensinkään valaise 
lammen nimen syntyä. Antreassa tapasin miehen, joka oli paikalla 
käynyt ja väitti siellä »mäenrinteessä» olevan kivivallin; kumminkin 
kaivataan vielä tästä »linnasta» luotettavia tietoja. 

212. Kaukola. Linnamäki Koverilan kylässä. Tämä mäki 
löytyy Tahvo Raamin maalla, pari virstaa mainitusta kylästä poh¬ 
joiseen ja Vi virstaa lännempänä Koverilanjoensuuta. Se kohoaa 
matalasta peltomaasta, joka ennen varmaankin on ollut Vuoksen 
pohjaa (Riihilahden selkää). Mäki on pitkulainen, lähes 300 askelta 
pitkä; pohjoisosa matala ja leveä, tiheää metsää kasvava; vesirotkoja 
on siellä täällä kallioiden välissä. Korkeampi, kapea ja kalju etelä- 

') Frän Viborgska Afdelningens expedition, Morgonbladet 1876: s. 181. 
— S. M. Yhd:n paikkainnimikokoelma. — Reinholm N:o 13, s. 103. 

^) J. M. Salenius, Valkjärven pitäjän kertomus, s. 4. — Sarkolasta poh¬ 
joiseen päin on metsässä „Metelimäki”, vaan, koska se on niin syrjässä, ei S. 
siitä kuullut mitään lannoittavan; s. 27. 

'*) Reinholm, N:o 13, s. 148. Vrt. s. 145, „Rautamultamaa”. 

Käkisalmen nykyisellä paikalla arvelevat historioitsijat vanhemman 
karjalaisen linnoituksen olleen, jonka Sigge Loke valloitti ja vahvisti. Kuten 
tunnettu hävittivät Novgorodilaiset sen v. 1295. Hra Th. Schvindt arvaa ker¬ 
tomuksessaan Käkisalmen linnasta (Muinaist. Toimikin arkistossa) tuon alkupe¬ 
räisen linnoituksen olleen n. s. Kalliosaarella. 

pää kohoaa ympäröitsevistä pelloista 34 met. ja pohjoispuolisesta 
vuorentasangosta 15 met. 

Tämän etelänpuolisia kallionkulmia myöten saattaa vaivoin kii¬ 
vetä ylös; länsi- ja itäsyrjät ovat äkkijyrkät. Pohjoisessa on korkein 
kukkula, jonka sileät kupeet jyrkkään viettävät koilliseen ja myös 
itäänpäin, muutamaan syvään, koillisesta tulevaan, 50 :n askelen 
pituiseen umpirotkoon. Vuoren päällystän poikki käy matala notko, 
jonka luoteispäässä on suorakulmainen, kammion muotoinen 8 met. 
leveä rotko. Tämä on varustettu isokivisellä vallilla, josta nyt on 
jälellä 6,60 met. pitkä, 3 met. leveä kappale; alempana rinteellä nä¬ 
kyy myös muutamia isoja kiviä, joita ehkä vallista on vieritetty. 

213. Kaukola. Yllämainittua Linnamäkeä vastapäätä. Vuok¬ 
sen toisella rannalla, on Linnaniemi, matalahko mäki, jossa en 
käynyt. 

214. Kaukolan kirkolta noin 7 virstaa länteenkäsin on 
Linnamaa niminen kylä ’). 

215. Kirvun kirkolta 6 virstaa luoteesen Kirkonkylän mailla, 
Linnajärven ja Ovaskan talon tienoolla sanottiin löytyvän Linna- 
vuori, jossa on ainakin yksi suusta kapea, sisältä leveä luola, 

216. Kirvus. Toinen Linnavuori mainittiin Haikosin 
kylän Tuomas Inkisen maalla, 3 v. kylästä itään. Vuori kuului 
olevan kivikkomäki, kylän puolelta jyrkkä, toiselta »laaja»; luolia ei 
ole; »muinoisina aikoina on siinä ollut linna, vaan nyt ei siitä enään 
näy mitään jälkiä». 

217. Räisälä. Tiurin koskessa, Vuoksen kapeimmalla koh¬ 
dalla, 1 penink. Räisälän kirkolta etelään löytyy Linnasaarella 
muinaisen vallitetun kaupungin rauniot, nimeltä Tiurinlinna. Paikka 
ei näy tutkijain puolelta saavuttaneen sitä huomiota, minkä se hyvin 
ansaitsee, ollen laadussaan ehkä ainoa selvä muistomerkki maas¬ 
samme vanhemmilta ajoilta. Epäilin ottaessani sitä tähän luette¬ 
loon, koska se oikeastaan lienee historian aikuinen; vaan kun saaren 
rauniot monessa kohden ovat yhtäläisiä kuin pakanuuden aikuiset 
linnoitukset, on kyllin syytä lukea ne historian takaistenkin joukkoon. 

Ennen Vuoksen laskemista kiehui Tiurinkoski kahden puolen 
Linnasaarta; laskemisen kautta jäi itäinen haara kuivaksi kariksi, 
joka nyt on yhdistävänä kannaksena mantereesen. Läntinen haara 
on perattu kanavaksi; sen ylitse käy Kiviniemestä päin tulevan. 


') Maanmittaus-Ylihallituksen kartta. 

saaren poikki juoksevan maantien silta. Saari on pitkä ja kapea, 
vallien sisäpuolella P—E 225 met. ja I—L 44—60 met.; sen kor¬ 
keus on nyt noin 4 mielienvartaloa eli 7 met. veden pinnasta. En¬ 
nen Vuoksen laskemista olivat rantojen nykyiset kivikarit veden 
peitossa, jonka vuoksi vesi mahtoi virtailla ihan muurien alatse. 
Kuten asemapiirroksesta näkyy kiertää saaren reunoja myöten muuri, 
joka alkuaan luultavasti on ollut aivan umpinainen, vaan ehkä kos¬ 
ken perkkauksen aikana, sekä maantien teon ja torpan rakentamisen 
kautta tullut hävitetyksi lounassyrjältä; muuallakin on pari kolme 
aukkoa. Se on laastia käyttämättä rakeimettu irtonaisista miehen 
nostettavista ja myös kuormaisista kivistä, joita varsinkin itäisen 
muurin ulkosyrjässä on tarkkaan sovitettu pystysuoraksi seinäksi. 
Muurin leveys on ylimalkaan 4—5 met., korkeus sisäpuolelta 0,70 
met., ulkopuolelta (itäsyrjän keskipalkoilla) 1,70 met. Sen päällys on 
maantien pohjoispuolella tasainen ja näyttää monessa paikoin jok¬ 
seenkin rikkomattomalta. Eteläpuolella maantietä nähdään kivipe¬ 
rustaa (»vahtikopin» seinistä päättäen 1 met. korkea; kts. alempana), 
jonka päälle, kenties myöhempinä aikoina on läjätty multakoroitus; 
koko vallin korkeus on saaren eteläisimmällä nokalla suurin, sisä¬ 
puolelta lähes 2 met., ulkopuolelta 4 met; leveys samalla paikalla on 
juurelta noin 8 met. Likempänä tietä on korkeus 1 met. 

Pakanuuden aikuisia linnavalleja muistuttaa ei ainoastaan 
kalkkilaastin puute, vaan myöskin ne vahtikopiksi tai tavaransäily- 
paikoiksi sopivat, sisällepäin aukenevat kuopat, jotka kahdessa paikassa 
itse muurissa vielä ovat nähtävänä. Yksi sellainen (a) löytyy saaren 
eteläpäässä muutamassa vallin kulmassa; se on säännöllisesti nelis¬ 
kulmainen, suusta ja perästä 2 met. leveä, sivuseinät 3 met. pitkiä; 
korkeus noin 1 met. Seinäkivet ovat tasaisesti ladotut. Paikalla 
kerrottiin että tuota huonetta kosken perkkauksen aikana tämän 
vuosisadan koskipaikoilla olisi rakennettu ruutikellariksi. Siltä ajalta 
onkin epäilemättä se puukehys, joka kellarin kattoa on kannattanut 
ja joka vieläkin näkyy kiviseinien päällä. Luultavaa kuitenkin on 
että mainittu »rakennustyö» ei muuta tarkoittanut kuin katon ja oven 
tekoa. Syytä on otaksua että itse syvennys muurissa on vanhem¬ 
paa alkuperää. Maantien pohjoispuolella on näet idänpuolisessa 
muurissa kaksi samanlaista syvennystä (m) vierekkäin, joista toinen, 
eheämpi, on ihan samanlainen kuin ylläkerrottu, (suu ja peräseinä 
2,20, sivuseinät 3,20 met. ptk.), sillä eroituksella vain että puukehä puut¬ 
tuu. Nämät syvennykset eivät voi olla kosken perkkaajien tekemiä. 

syrjässä kun olivat heidän työalaltaan saaren lounaspuolella ja kan¬ 
salle nykyään olivat tuntemattomat. Ne olivat näet, kuten suurin 
osa tätä vallia muutenkin, vanhan ja tiheän pensaston sekä tuomi- 
puiden ja humalaköynnösten peitossa ja tulivat näkyviin vasta vai¬ 
valoisen karsimis- ja raivaus-työn perästä. 

Vielä on vallin harjassa huomattavana kaksi vähäistä painan¬ 
netta (Ä) jotka näyttävät ikäänkuin tykkejä varten tehdyiltä; molem¬ 
mat ovat eteläpuolella maantietä, missä valli maapeitteensä vuoksi 
näyttääkin nuoremmalta kuin muualla. Kolmas samantapainen mutta 
enemmän rikotun näköinen paikka (/) on kivimuurissa maantien 
pohjoispuolella. 

Muinoista kaupunkia todistavat muurin sisäpuolella olevat ki¬ 
viset huoneen perustukset. Paitse kahta uudenaikaista huoneen si¬ 
jaa, toinen kosken perkkauksen aikuinen ahjopaikka {k), toinen uu¬ 
den tuvan perustus (/), löytyy täällä 11 selvää nelikulmaista 
kivijalkaa, joissa vielä on neljän tai kolmen seinän alusta säilynyt 
sekä 4, joissa ainoastaan kahden seinän alusta on jälellä. Raken¬ 
nukset ovat luultavasti olleet puusta ja ylimalkaan pieniä; isoin on 
noin 22 met. pitkä ja 15 met. leveä (f) pienin 5—7 met. syrjiinsä. 
Kahdessa näkyy jäännöstä tulensijasta; toinen on nähtävästi ollut 
rakennuksen keskellä, toinen joko keskellä, taikka lyhyemmän seinän 
vieressä (eikä kulmassa). Huomiota ansaitsee ettei yhdessäkään 
tutkitussa huoneenperustuksessa ole tavattu tiiliä, eikä kalkkilaastia. 

Kansantarinan mukaan mvettiin Käkisalmea ensin tähän ra¬ 
kentamaan, mutta mikä päivällä saatiin valmiiksi sen hävittivät 
haltijat yönaikana. Silloin neuvottiin unissa rakentajaa siirtymään vir¬ 
taa alaspäin ja linnaansa rakentamaan siihen, missä käki kukkuu 
kuivassa puussa. Käen lentoa mvettiin seuraamaan ja mihin se istui, 
siihen rakennettiin linna, joka sai Käkisalmen nimekseen. 

Tarkempia tietoja Tiurinlinnasta saamme historiallisista läh¬ 
teistä *). Venäläisissä kronikoissa mainitaan eräs Novgorodin sivu- 

') Eräs kirjoittaja sanomalehdessä Helsingfors Morgonblad v. 1839, n:ot 
39—41, toi esiin sen arvelun että Novgorodilaisten retki Jäämiläisiä vastaan v. 1311, 
jolloin kaupunki Vanai hävitettiin, olisi tarkoittanut Tiurin seutuja. Tuo ar¬ 
velu, joka tutkijoissa ei milloinkaan liene saavuttanut luottamusta, on perätön, 
monta muuta syytä mainitsematta, jo senkin vuoksi että Vanain eli Vanajan 
kaltaista nimeä ei täällä tiedetä ja että kronikan sanat, „hyvin lujasti varus¬ 
tettu linna, korkealla kalliolla, joka kaikilta puolilta oli pääsemätön" eivät 
millään tavoin sovi tuohon matalaan Tiurin Linnasaareen, eikä sen ympäristöön. 




Kuva 40. Tiurinlinna. Räisälä. 


Tiurin-kosken kuivattu haara. 

kaupunki (npuropo^iT.) nimeltä Tiverski, jonka nimi ja asema täydel¬ 
lisesti näkyy sopivan yhteen puheena olevan linnan kanssa. 

Kerrotaan että Novgorod v. 1404 Smolenskin ruhtinaalle Ju¬ 
rille antoi 13 sivukaupunkia, nimittäin: Rusa, Ladoga, Oreshek (Or- 
jehov) Tiverski, Korelski (Käkisalmi), Koporje, Torshok, Volok-Lamski, 
Porhov, Wishegorod, Jama, Wisokoje, Kosehkin’). Toisessa paikassa 
kerrotaan Ruotsalaisten mainittua kaupunkia hävittäneen v. 1411. 
Kronikan sanat kuuluvat seuraavalla tavalla^): »V. 1411 tulivat 

Svealaiset sotien ja valloittivat novgorodilaisen sivukaupungin Ti- 
verskin. Ja kun Novgorodilaiset sen kuulivat, läksivät he viipymättä, 
kolme päivää sen jälkeen kun olivat asiasta saaneet tiedon, mhti- 
naansa Semen (Lugwen) Olgerdovitshin kanssa, ja tultuansa ruot¬ 
salaiseen maahan, hävittivät he sitä ja polttivat kylät, surmasivat 
monta Svealaista ja vangitsivat toisia ja Viipurin kaupungin luona 
he valloittivat ja polttivat esikaupungin 26 p. Maaliskuuta ja saa¬ 
puivat Novgorodiin useiden vankien kanssa — — — ». Jos tarkas¬ 
taa missä järjestyksessä kaupungit v. 1404 luetellaan ja Novgorodi- 
laisten kostoretken suuntaa 1411, huomaa helposti että Tiverski on 
etsittävä Suomen lahden ja Laatokan välimaalta. Se ei myöskään 
mahtanut olla hyvin kaukana Pähkinäsaaressa määrätystä rajasta, 
sillä ensiksikin sivukaupungit eli »prigorodit» ollen linnoitettuja 
paikkoja, tavallisesti rakennettiin sellaisiin seutuihin, joissa voi odot¬ 
taa vihollista, ja siis enimmäksi osaksi lähelle rajaa ^); toiseksi nä¬ 
kyy ruotsalaisten hyökkäys, josta Novgorodissa vasta myöhemmin 
saatiin tieto, tapahtuneen jokseenkin äkkiarvaamatta, joka ei olisi 
ollut mahdollista, jos valloitettava kaupunki olisi ollut kauempana 
etelässä. N. Kostomarov sanookin nimenomaan Tiverskin olleen 
»Nevan toisella puolella lähellä Ruotsin rajaa» "*). Tuon lauseen joh¬ 
dosta on Reinholm pannut paperille seuraavat mietteet: »Tässä pu¬ 
hutaan keskiajasta ja itse Nevan linnaa ei ensinkään voida tarkoit¬ 
taa. Pohjoisella Inkerinmaalla tunnetaan ainoastaan yksi vanha 
linnoitus, Toksovan Linnamäki, jonka Jääskestä, silloisesta ruotsalai¬ 
sesta rajamaasta, eroittaa ainakin puoliväliin Toksovan maat ja sitä 
paitse Raudun, Valkjärven ja Sakkolan pitäjät sekä Vuoksi. Sitä 

') M. Akiander, Suomi 1848, s. 132. 

Ibidem, s. 136. 

’) HuKOJiaa KocTOMpoBa HcTopmecKafl MoHorpa(J)ifl: CBeepHopyccKaa ua- 
poflonpaBCTBa bo BpeMeua yfl'BjibHO B'BHeBaro yKJiafla, Pietari 1886, II osa, s. 57. 

'*) Ibidem, s. 62. 

ei siis myöskään voida tarkoittaa. Mutta Tiverski oli epäilemättä 
Tiurinlirma Uusjervan joen (Vuoksen) mahtavassa Tiurinkoskessa 
olevalla Tiurinsaarella, jonka alapuolella oli 1 virstan levyinen laut- 
tausväli siksi kunnes Kiviniemi avattiin ja Tiurin haara (Vuosta) 
kuivui vähäiseksi puroksi. Jääski, joka silloin oli motsalaista raja¬ 
maata, ei ollut kaukana täältä»’). 

Kysymykseen, milloin Tiurinlinna perustettiin, on vaikeampi 
vastata. Olen jo maininnut että muurissa ilmestyvä rakennustapa 
on ihan sama kuin pakanuuden aikuisissa linnoissa ja kuten alem¬ 
pana saamme nähdä ovat raunioista löydetyt muinaiskalut osaksi 
samanlaisia tahi samanaikuisia kuin muutamat Hämeenlahden Linna- 
vuoresta Kurkijoella ( 264 ) löydetyt eli noin 1100-luvulta. — Kuten 
tunnettu määräsi Pähkinäsaaren rauhanteko-kirjan 4:s pykälä, ettei 
mitään linnoja Karjalassa kummallakaan puolen rajaa saisi rakentaa. 
Syytä on sen vuoksi olettaa ettei Tiurinlinnaa, joka 1404 oli val¬ 
miina, vamstettuna kaupunkina, 1300-luvun keskipalkoilla uskallettu 
eikä vuosisadan loppupuolella olisi kerjetty rakentaa. Luultavaa 
sen vuoksi on että sen synty on vuotta 1323 vanhempi. 

Sen jälkeen kuin ylläseisova oli kirjoitettuna on Tiurinlinnasta 
(a.n kohdalta) tullut arvaamattoman tärkeä hautalöytö, joukko hopea- 
kaluja ja kaksi arapialaista rahaa, joka löytö täydellisesti vahvistaa 
lausuttua arvelua. Aarre on luultavasti 1100-luvun keskellä eli lo¬ 
pulla joutunut maahan ja todistaa siis että Tiurinsaari jo siihen ai¬ 
kaan oli asuttu. 

Kaivaustyöt ja löydöt. »Linnasaarelta Räisälässä» on löydetty 
kolmijakoinen pronssinen miekan ponsi (kuva 41), joka 1862 saapui 
Hist. Museoon, (luett. N:o 502). Muoto on myöhemmältä rauta¬ 
kaudelta, vaan lienee säilynyt aina kristittyyn keskiaikaan asti. 

Vuonna 1888 kaivatti kand. Th. Sehvindt Tiurinlinnaa kah¬ 
desta paikasta. Eteläpuolella maantietä teetti 
hän vallin viereen (sisäpuolelle) ojanteen (b), 
josta löytyi joukko esineitä; c-rauniota hän 
myös paikoin kaiveli mitään löytämättä. Edel¬ 
lisestä paikasta löytyivät seuraavat esineet 
(museon luettelo N:o 2597, 1—10): 

saviastiain palasia 143 kapp., joista 28 
reunapalaa ja 17 muuta kuvitettua palasta. 
Kuvitukset ovat joko suoria (vrt. kuvv. 45, 106 ja 110) tai aalto- 



Kuva 41. 


’) Reinholm, N:o 13, s. 163. 

viivoja (kuva 42) tai syvään painettuja kuoppia (kuva 43). Palaset 
ovat reunapaloista päät¬ 
täen ainakin 9:stä eri as¬ 
tiasta; joista 6:11a kaulan 
asento on sellainen kuin 
kuvassa 42, 2:11a samaan 
tapaan kuin kuvassa 44 
ja yhdellä melkein niinkuin Kuva 42. 

kuvassa 46; samanlaisia astioita kuin kuva 42 osoittaa on löydetty 
Hämeenlahden Linnavuoresta. 

haljenneen ja taittuneen kovasimen pää, jossa on pieni rei’än alku; 

3 sieran palaa, ehkä osia samasta sierasta; 

,,Viskari” eli vanhanaikuinen hevosenkenkä 
(kuva 45). 

helmi saventapaisesta aineesta, korkokuvi- 
kas, särkynyt; 

vaskilevy ja lävellä vamstettu rautakisko 
sekä 2 rauta-naulaa; 

raudankuonaa, palanutta savea, hevosen- 
hammas, pari nivelluutta ja tulessa käpristynyttä 
tuohta. 

Suvella 1889 kävi kirjantekijäkin saarta 
tutkimassa. Huoneenperustukset d, e, f ]& g 
kaivatin. Kaksi ensin mainittua tutkittiin tyystin, 
mitään löytämättä; ei tulensijastakaan ollut mitään merkkiä. 



Kuva 43. 



Kuva 44. 


Raunio f 


on neliskulmainen multakumpu, jota enään ainoastaan eteläpuolella 
kivijalka rajoittaa; sen muoto kumminkin selvään ilmaisee huoneen 
perustusta. Kummun pohjoissyrjää pitkin 
kaivatin 7,50 met. pitkän ja 2,50 met. leveän 
kaivoksen, josta ei muuta ilmestynyt kuin 
raakaa sora- ja kivimaata. Länsisyrjää 
pitkin ja kummun keskitse kaivatin kaksi 
rinnakkaista ojaa, joissa ei myöskään pe- 
rustuskivet vastanneet. Eteläreunaan tee¬ 
tin 4,60 met:n pituisen, 2,60 met:n levyisen 
kaivoksen, jossa isojen perustuskivien ympärillä oli mustaa tuhka- 
maata; siitä löytyi noin 0,30 met:n syvyydeltä: 



Kuva 45. 

kappaleita saviastiasta, koristettuja suorilla viivoilla ja zik-zak- 
viivoiksi painetuilla kuopilla (kuva 46), yksi pala toisesta samanlai¬ 
sesta, kuvitettu aaltoviivoilla (vrt. kuva 42) ja 
tasaleveä rautakisko. 

Kummun keskellä tai likempänä länsisyrjää oli pieni nurmet¬ 
tunut kivikasa, joka tutkittaessa huomattiin nelikulmaiseksi tulen- 
sijaksi, 1,80— 2 met. syrjistä mitaten. Sen länsisyrjää pitkin oli 
riviin laskettu puolen met:n vahvuisia perustuskiviä, joiden pohja oli 
0,70 met. pintaa syvemmällä. Toisessa päässä ei ollut muuta kuin 
pientä, noin koiranpään kokoista ylimalkaan särettyä kiveä, jommoi- 
silla koko tulensija, joka näkyi umpeen rauenneen, oli peitetty. Osa 
niistä oli murskaksi palanut. Koko pesä oli täynnä mustaa tuhka- 
maata, jossa siellä täällä oli joku kekäle. Palon jätteet olivat enim¬ 
mäkseen länsipuolella; sieltä löytyi myöskin kappale luultavasti pa¬ 
tana käytetystä saviastiasta, joka on koristettu puoliympyräisillä 
painetuilla kuopilla (kuva 47 onnistumaton). 

Raunio g. 

Kaupungin muurin vieressä, saaren koillisimmalla kulmalla on 
samanlainen kuin edellinen selvää kivijalkaa puuttuva maakumpu, 
jonka muoto kumminkin ilmaisee että täällä joku rakennus on mah¬ 
tanut olla. Muuria tällä kohdalla ei tunnu, vaan näyttää siltä kun 
rakennuksen pohjois- ja itäseinä olisi toimittanut muurin virkaa. 
Etelä- ja länsipuolella rajoittaa kumpua ryhmä hyvin isoja, epäile¬ 
mättä luontaisia kivimöhkäleitä. Ehkäpä on täällä ollut jokin 
isompi asuin-, eli linnarakennus. — Kumpukohdan keskipalkoille kai¬ 
vatin kolme ojaa, joiden risteyksessä tehtiin vähän leveämpi kaivos. 
Tässä viimeksimainitussa paikassa oli isojen kivien välissä, joiden 
järjestyksestä ei voinut selkoa saada, 1 met:n syvyydellä vielä vah- 
vanlaisesti hiiltä, poltetulta luita ja joku kappale saviastiaa. Tästä 
kaivoksesta löytyivät seuraavat esineet: 

kärkipuoli isosta xmximeitsestä (kuva 48); 

osa litteäksi taotusta soikeasta kuparasoljesta, jonka alkuperäi¬ 
nen muoto ja koristukset lienevät olleet senlaisia kuin keskimäinen 
solki kuvassa 50 osoittaa. Tämä solkimuoto ilmestyy hautalöydöissä 
1100-luvun lopulla esim. Tuukkalan kalmistossa; 
palanen sieraa; 

kappaleita kahdesta saviastiasta; toisen kaulanasento sama 
kuin kuvassa 42 toisen niinkuin kuvassa 46; 

poltettua savea, useita kappaleita, raudan kuonaa ja poltetuita 

luita. 

Eteläisestä ojasta löytyi sitä paitse atraimen rauta, kuva 49. 



Kuva 50. 

Hautalöytö am kohdalta 

tuli esiin syksyllä 1890 kun kauppias Paavilainen tuon entisen 
»ruutikellarin» sijalle rupesi jääkellaria kaivattamaan. 

Paikasta löytyi poltettujen luupalasten ohelta 2 arapialaista 
hopearahaa, jotka maisteri H. Grenman’in tulkitsemisen mukaan ovat, 
pienempi v:lta 894—902, isompi v:lta 976 eli 977 j. Kr. s.; 

11 kapp. filigranikoristuksilla varustettua hopeahelmeä (kaksi 
rikottua), muutamat hyvin isoja, toiset pienempiä; kaikki paitse yksi 
pienin samanlaista tekoa kuin Halikon hopealöydössä tavattavat. 
Tällaisia helmiä on löydetty Ruotsissakin, vrt. Hildebrand, Teeknin- 
gar ur Sv. Statens hist. Museum, 2 vihko, lehti 1, 4, 5; 

ympyräinen reliikkisäiliö (?) hopeasta, toiselta puolen tasai¬ 
nen, toiselta kupeva ja fdigraniteoksilla koristettu; samanlainen Ha¬ 
likon löydössä; 

kupeva hopealevy varustettu viidellä kuhmuralla, joista neljä 
esittää lehtikoristuksia; 

onsi päänkoristus hopealangasta palmikoittua verkkoteosta; sa¬ 
manlaisia on löydetty Kekomäen kalmistosta Kaukolassa y. m.; 

kaksinkertaiset hopeavitjat samanlaista verkkoteosta; 

2 hopeakankea ja 3 niistä poikki hakattua rahana käytettyä 
kappaletta ; 

pieni värttinän pyörä savesta. 

218. Antrea. Reinholmin mukaan *) löytyy pari nykyistä 
virstaa Paakkolan kosken yläpuolella kivikkosaari, nimeltä Linna- 
saari. Salenius sanoo sen nyt Vuoksen laskemisen jälkeen olevan 
Antrean manteressa kiini^). 

219, 220. Antrea. Mainiot Koilinna ja Sokanlinna eivät 
ole ihmiskäsillä muodostettuja sotavarustuksia, vaan luolia, joita sota- 
aikoina on pakopaikkoina käytetty. Edellinen, joka sijaitsee Juones 
Kaukosen maalla N:o 1 Kaukolan kylässä, 5 virstaa Sokkolan ky¬ 
lästä itäänpäin, on tasaisen hietakankaan syrjään, isoista kivimöhkä- 
leistä muodostunut ropeikko, jonka juuressa on pitkä luola. — So¬ 
kanlinna on 1 V. Sokkolan kylästä kirkolle päin, oikealla puolen tietä 
Tuomas Patjan maalla. Täällä on vuoren itäsyrjässä kaksi halkea¬ 
misen kautta syntynyttä monihaaraista onkaloa, joista toista sano¬ 
taan »läpilinnaksi», syystä että sen kautta voi kiivetä vuoren läpi 


‘)N:ol3, s. isoja 153. 

J. M. Salenius, Historiallisia tietoja Äyräpään kihlak. s. 27, muist. 

ylös sen kukkulalle, sekä kaksi jäätulvan sorvaamaa n. s, »hiidenkir¬ 
nua», jotka molemmat ovat kauniita, täydellisesti munankuoren muo¬ 
toisia luolia (isompi 3,40 met. pitkä). Piirustuksia luolista sekä tar¬ 
kempi kertomus niistä ja niihin liittyvistä tarinoista olen v. 1888 
jättänyt Muinaistiet. Toimikunnan arkistoon. — Vrt. Suomen Kuva¬ 
lehti 1874 N:o 42, sekä ReinholmN:o 13, ss. 139—148. 

221. Antrea. Kaukolan kylän keskellä ja Kilpelän hovista 
300 ask. kaakkoa kohti käy maantie kahden mäen välitse, joista 
pohjanpuolista sanotaan Linnamäeksi. Tämän pohjoispuolella on 
nyt tasaista niittymaata, joka on laskettua Vuoksen pohjaa; muilla 
puolilla on korkeampaa kivikkomaata. — Maantien ja varsinaisen 
Linnamäen välissä on matala, pitkulainen kalliontöyräs, jota Linna- 
mäestä eroittaa n. 10 ä 15 askeleen levyinen sola. 

Vuoren päälle pääsee joko solasta luoteen puolista kallion- 
rovaa eli pengertä myöten, tahi itäpuolella olevasta rotkosta. Koillis- 
ja lounaissyrjät ovat jyrkät ja pääsemättömät; kumminkin on mo¬ 
lemmilla puolilla ainakin yksi penger. Vuoren päällystä on 80X100 
ask. avara. Korkeus solasta 15 met., maantieltä 26 met. ja niityltä 
pohjoispuolella vielä enemmän. 

Se jyrkkä rotko, jota myöten itäpuolelta voi kivetä ylös on 
alasuusta 5 ask. leveä, vaan levenee kuta korkeammalle nousee. 
Sekä alhaalla, että rotkon keskipalkoilla on kiviä; ylhäällä ahteen 
päällä kohtaa 9 met. pitkä isokivinen vallin perustus, 0,60—0,80 met. 
korkea. Sen ulkosyrjä näytti suoralle ja ladotulle, jota vastoin 
päällimmäiset kivet olivat sisällepäin rauenneet, niin ettei vallin 
leveyttä enään voinut tarkoin määrätä. Tämä vallin pätkä, joka oli 
ainoa jäännös varustuksista Linnamäellä, oli säilynyt nähtävästi siitä 
syystä, että sen päälle oli keräynyt vahva peittävä risukko. Vallin 
takana eli sisäpuolella on vähäinen kallioiden ympäröimä, 25 askelta 
avara piha, jossa näkyy isoja kiviä suorissa ja kulmikkaisissa riveissä; 
sattumaltako vai tarkoituksenperäisesti olivat siihen asemaan tulleet, 
sitä ei voi enää arvata. — Kunnaan luoteispuolella on useita rot¬ 
koja, vaan niissä ei näy enään mitään jälkiä vamstuksista. 

222. Antrea. Noskuan kylän mailla Antrean kirkolta Vii¬ 
puriin päin mainitaan pohjoispuolella Koskenmäkeä liteksenlinna 
samannimisessä mäessä. »Kansa pelkää astua näihin luoliin» sanoo 
kertoja Suomen Kuvalehdessä *), enkä kuullut niinäkään muista mui- 


') Muinaista ja nykyistä Antrean pitäjästä. Suomen Kuval 1874, N:o 42. 

naisjäännöksistä siellä puhuttavan; paikka on vielä tutkimaton. li- 
teksenmäen sanottiin olevan Hannilan järven ja maantien välillä, 
kirkon puolella Pullilan kestikievaria. 

223. Antrea. Partalan kylän luona, Vuoksen länsirannalla 
sanotaan olevan Linnavuori. Tutkimaton. 

224. Antrea. Juhana Suokaan maalla Talikkalan kylässä, 
noin 4 virstaa pohjoiseen kirkolta löytyy keskellä Vuosta vähäinen 
Linnasaari. Se on aivan likellä Madeluotoa likellä sitä paikkaa, 
josta rautatie tulee käymään yli. Suomen Kuvalehdessä 1874') 
löytyy tästä Linnasaaresta melkein samanlainen tarina kuin yllä 
kerrottiin Tiurinlinnasta; tähänkin olisi muka Käkisalmea ensin ru¬ 
vettu rakentamaan. — »Lieneekö — lisää kertoja — kansantarussa 
Käkisalmelle ensin aiotusta paikasta perää vai ei, siitä ei itse Linna- 
saaressa näy mitään varmaa todistusta. Käy siinä kyllä saaren ym¬ 
päri matala vallintapainen; mutta se saattaa olla yhtä hyvin luon¬ 
non kuin ihmisten tekemä». 

Kun kesällä 1888 kävin saarta katsomassa huomasin ensiksi 
mitä saaren asemaan tulee että se salmi, joka eroittaa Linnasaarta 
Madeluodosta ennen Vuoksen laskemista on mahtanut olla paljon 
leveämpi. Madeluodon matala ranta on maatunut, niin että Linna- 
saaren kaakkoispuolella nyt on vettä ainoastaan kymmenkunta metrin 
leveydelle ja että salmensuu länsipuolella usein kuuluu olevan aivan 
ummessa. (Salmi tekee mutkan Linnasaaren etelänokan ympäri.) 

Mitä saaren muotoon tulee, on se kolmikulmainen, luoteesta 
kaakkoon 300 ask. pitkä ja koilliseenpäin vähän kapeampi. Sen etelä¬ 
päässä on vähäinen kukkula, joka vedenpinnasta kohoaa 7 ä 9 met.; 
tästä käy ulos kaksi maakaistaletta; toinen 160 ask. pitkä, noin 20 
ask. leveä ja noin 2 met.:n korkuinen soraharju luoteeseen, toinen 
leveämpi ja matalampi päättyy saaren itäkulmassa. Tämä on saa¬ 
ren alkuperäinen runko; muu osa eli lanttomaa mainittujen harjan¬ 
teiden välissä on Vuoksen laskemisen jälkeen v. 1857 tullut lisäksi. 
Maanmittari-kartassa vuodelta 1834 löytyykin merkittynä ainoastaan 
tuo runko-osa, jonka pohjoispuolella näkyy leveäsuinen lahti^). 

Mitään jäännöksiä kivi- eli multavallista täällä ei näy. »Saa¬ 
ren ympäri käyvä vallintapainen», jota Kuvalehden kertomuksessa 

') Käkisalmen linnan synty. Suom. Kuvalehti 1874, n:o 26. Vrt. Rein- 
holmin kokoelmat s. 150. 

Vrt. Hj. A:n piirusi. 1888. 

mainitaan, tarkoittaa nähtävästi lännenpuolista soraharjua, joka on 
luonnon työtä. Samaa alkuperää ovat varmaankin muutamat nostan- 
naiset kivet, jotka kaaressa kiertelevät kukkulan eteläreunaa. Ke¬ 
sällä 1889 kaivatin mäen päällystää jopa vierteitäkin useasta kohti 
löytämättä minkäänlaisia jälkiä ihmisten elustamisesta, saatikka lin¬ 
noituksista. 

Kumminkaan en luule Linnasaaren olevan kaikkea muinais- 
tahi ehkä pikemmin kansatieteellistä arvoa vailla. Niittymaassa 
saaren pohjoispuolella (ladon vieressä) löytyy näet kuusi ilmansyö- 
mää, nyt noin 10 senttimin vahvuista, isollaisesta puusta halaistua 
seivästä pystyssä, jotka maasta kohoavat lähes 80 senttiin. Niiden 
väli on 1/2 meteriä ja näyttävät olevan jäännöksenä kaksi-rivisestä 
seiväsjonosta. Isompi ryhmä samanlaisia seipäitä eli vaajoja löytyy 
vedessä pitkin saaren kaakkoista rantaa. Nekin olivat, sen verran 
kuin maalta katsoen voin huomata, asetetut kahteen rinnakkaiseen 
riviin. Saaren omistaja kertoi että molempien ryhmien väli ennen 
oli ollut kokonaan paaluilla täytetty, vaan esteenä kun olivat heinän- 
te’olle, hakattiin ne pois. Paalujono, jonka Vuoksen korkeampana 
ollessa on täytynyt olla kokonaan veden peitossa, on siis käynyt 
kaaressa pitkin saaren itä- ja pohjois-puolta, ja luultavasti kokonaan 
sulkenut yllämainittua vanhaa lahden suuta. Toinen ihmiskäden 
työala on nähtävänä länsipuolella olevassa soraharjussa, jonka poikki 
on kaivettu 25 askeleen pituinen, 10 ask:n levyinen (pohjasta ka¬ 
peampi) ja lähes 2 met:n syvyinen kanava. Se on siis yhdistänyt 
itäpuolella olevaa muinasta lahdenperää länsipuolella olevan salmen 
kanssa. Olen eräässä toisessakin Vuoksen saaressa nähnyt kapean 
niemen poikki kaivetun samanlaisen kanavan, jonka sanottiin olevan 
kalanpyytämistä varten. Kala nousee mielellään kanavan virtaan, 
jonka niskapuoleen pyydykset pannaan. Arvelen tästä syystä että 
Linnasaarenkin kanavaa on voitu tehdä samanlaista tarkoitusta var¬ 
ten. Luultavasti on tuo yllämainittu seiväsjono ollut patona, joka 
tässäkin kanavan niskapuoleen lahden kanssa on muodostanut ison 
säiliön, josta kalat verkoilla on nostettu ylös. 

Koskei Linnasaarella ole mitään sotavarustuksia ollut, heitän 
kansatieteen ja kielen tutkijain vastattavaksi mitä yhteyttä mahdolli¬ 
sesti lienee linna-sanan ja äsken mainittujen laitoksien välillä. 

225. Antrea. livolan ja Liikolan kylien rajalla on 81 met. 
korkea Linnavuori, 1 v. koilliseen Ikävalkolasta ja itäpuolella Pähk- 
järveen laskevata jokea. Vuori on jylhä ja metsistynyt, täynnä rot- 

koja ja kallioita. Päällystä on noin 200 ask. ristiinsä; sen halki käy 
melkein koillisesta lounaasen pitkä ja kapea sola, jonka koillis-suussa 
näkyy isoja kiviä; epätietoista, ovatko jäännöksenä kiviaidasta, — 
Länsi- ja lounais-puolella on kolme luolaa, joista yksi 12,60 met. pitkä, 
0,80 m. leveimmästä kohdasta 2 m. leveä, sanotaan »tuvaksi», toinen 
»mörön pesäksi» syystä että karhu siinä joskus on elustanut; viimeksi 
mainittu, jossa on leveä kallionpohja kattona, on paimenten taval¬ 
linen suoja sateessa. — Löytöjä vrt. seuraava Nro. — Vuorelta on 
laaja näköala Antrean kirkolle. 

226. Antrea. Toinen Linnamäki sanottiin olevan Liihotan 
kylästä 5 virstaa koilliseen Kirvun rajalla; siellä löytyy myös luo¬ 
lia. En tiedä kumpaako näistä vuorista (vrt. edell. N:oa) seuraava 
lause Suom. Kuvalehdessä tarkoittaa: »Liikolan Linnavuoressa on 
monikomeroinen, pimeä luola, josta kansan tarun mukaan »vanhojen 
vanhat» ovat löytäneet miekkoja sekä muita sota-aseita, vieläpä 
poikkihakatun käden, kultasormus sormessa»’). 

227. Jääsken pitäjässä Kärniemen (Keriniemi?) kylän maalla 
mainitsee Reinholm Linnavuoren, jossa on »erikummanen suojus, 
5 syltää toiselle seinälle, toiselle 3». 

228. Jääski. Sama tarina Käkisalmen synnystä, jota kerro¬ 
taan Talikkalan Linnasaaresta (224) ja Tiurin linnasta (217) kerro¬ 
taan myöskin Jääskessä, Maisteri V. LöfgrenTn^) ilmoituksen mu¬ 
kaan on se näin kuuluva: 

»Ennenkun Käkisalmen linna oli olemassa aiottiin rakentaa 
linna ja kaupunki Vuoksen itäpuolelle siihen paikkaan missä Jääsken 
kirkko seisoo. Vähän matkaa kirkolta itäänpäin on vähäinen lampi, 
jota sanotaan Niemenlammeksi, mutta siihen aikaan tämä lampi oli 

’) Muinaista ja nykyistä Antrean pitäjästä, Suom. Kuval. 1874, N:o 42. 

Reinholm, N:o 13, s. 145. 

Suomen Muinaismuistoyhdistys % 1872, s. 327. 

Jääsken pitäjän Aholan kylässä, 5 virstaa kirkkoa ylempänä löytyy 
Rouhealan koskessa saari, josta Reinholm on kuullut seuraavan tarinan. 
Saareen „moneen miespolveen ei oi’ mänt’ muu kun (1850) tään (Aholan) kylän 
isännän Oran ison isintämä, joka taannon kuoli lik’ 100 vuotta vanhana. 
Hirsiä (lauttaa) lasestiin alah, mutta puuttuit vastaan sen saaren. Ukko vai¬ 
naja oli se uskaliaspää, jotta män’ sinne. Saaressa näki kummia; siell’ oli 
huoneensioja, 3 syltää pitkät ja leviät kuopat, seinät kivistä raketut”. — Kun 
kovan koskenkuohun vuoksi ei kukaan uskalla mennä saareen, ei myöskään 
tiedetä tarkemmin onko siellä mitään jälkiä varustuksista. (Vrt. Reinholm, 
N:o 13, s. 136 ja 145.) 

yhteydessä virran kanssa. Se ei ollut muuta kuin Vuoksesta pohjoi¬ 
seen päin pistävä lahti, jota lammen nykyinen nimikin selvästi 
osoittaa. Niemen kärkeen oli linna rakennettava ja työhön mvettiin, 
suuria, hyvin suuria tiiliä tehtiin ja miehiä kokoon käskettiin. Itse 
niemi oli muutettava saareksi ja tätä varten ruvettiin kaivamaan 
kaivantoa kannaksen poikki. Vuoksen virrasta mainitun lahden yli- 
päähän. Vielä nytkin näkyy selviä jälkiä mainitusta kaivannosta». 
Työ ei luonnistanut; — siirryttiin alaspäin ja rakennettin linna 
siihen, missä käki ensi kerran kukahti, — se oli Käkisalmen synty. 

229. Ruokolaks (?). Imatran yläpuolella mainitsee Reinholm 
Linnakosken j. 

230. Taipalsaaren pitäjässä, Jauhialan kylässä on Pyysin 
talon maalla Linnavuori^). 

231. Savitaipale. »Tässä pitäjässä», sanoo Gottlund, »kuuluu 
löytyvän 'A virstan pituinen, isoista ja myös pienistä kivistä raken¬ 
nettu silta, joka sanotaan olevan »Jättiläisten tekemä»; se kuuluu 
juoksevan toiseen vastapäätä olevaan maahan, jossa heillä vuoren 
päällä oli n. s. linna»^). 

232. Ristiinan pitäjässä on »vuori, joka sanotaan ennen ol¬ 
leen kiviaitauksilla varustettu, Louhiveden rannalla Rantakylän 
maalla. Tämä on Linnavuori, joka korkeana kohoaa taivasta kohti. 
Että sillä aikoinaan olisi sijainnut jonkinmoinen linnoitus, väittää 
seuraava kertomus ‘Äbo Tidningarissa’, 1791, n:o 15: Ukonveden 
järven rannalla ja Tiusalan talon luona löytyy rappeutuneita muu¬ 
reja vanhasta linnoituksesta, jonka kerrotaan olleen rakennetun ker¬ 
ran par’aikaa Venäjän kanssa sotiessa; mutta aika, jolloin tämä ta¬ 
pahtui, on tuntematoin. Tätä paikkaa sanotaan Linnavuoreksi. Sen 
lahden poikki, joka tapaa yllämainittuun kylään, on kivimuuri ky¬ 
hätty (2 kyynärän laajalla aukolla läpikulkua varten), joka nykyjään 
on niin hajonneessa tilassa, että sen yli saattaa kulkea veneellä. 
Tämä muuri on järven rannasta ulottunut itse linnoitukselle asti; 
mutta tämä väli on nyt aivan hajoitettu, ainoastaan kiviraunioita 
löytyy jälellä». Viimemainitusta muurista ei J. Paasonen, jonka 
kertomusta"*) tässä olen lainannut, »paikalla käydessään löytänyt 

’) Reinholm N:o 13, s. 135. 

Reinholm, N:o 13, s. 291. 

) Gottlund, Antiqv. Ant. III, s. 101. 

Muinaisjäännöksiä ja -muistoja Mikkelin kihlak, S. M. Yhd:n Aikak. 

X, s. 106. 

enemmän jälkiä, kuin muusta linnoituksestakaan, eikä tietänyt kansa», 
sanoo hän, »kertoa mitään linnan alkuperästäkään». 

233. Ristiina. Louhiveden pohjoisrantueella likellä äsken 
mainittua Linnavuorta on Hangastenmaan alla Linnasaari, jossa löy¬ 
tyy raunio eli kivikasa laajuudeltaan 24—28 jalkaa ristiinsä. Tätä 
kivikasaa kait tarkoitetaan TuneldTn maantieteessä, kun sanotaan että 
tälle saarelle muinoin on linna perustettu »niinkuin ympyrään ase¬ 
tetut, mutta nyt rauenneet kivipanokset osoittavat» *). 

H. Laitinen nimittää Muinaismuisto-Yhdistykselle jättämissään 
käsikirjoituksissa tuota rauniota »lapinlinnaksi»^), ja eräs kirjoittaja 
(W. K.) Suomettaressa v:lta 1856, n:o 34 kertoo, että vanhat sano¬ 
vat sitä »Methussilaisten» tekemäksi eli oikeastaan »Methussilaisten 
aikaiseksi». Paasonen oli raunion synnystä kuullut kerrottavan että 
»ennenmuinoin ‘vanha piika’ oli aikonut siihen itselleen asuntoa ra¬ 
kentaa ja sitä varten yhdistää mainittua saarta kivisillalla manner¬ 
maan kanssa. Mutta-kun jo oli kantanut pari helmallista isoja 

kiviä salmeen ja juuri oli korkeimmalla kallion huipulla kolmatta 
viemässä, repesi hänen helmansa ja kolmas sen sisältämä kivitakka 
hajosi kalliolle, jossa se vielä tänäkin päivänä tuon raunion muodossa 
on nähtävänä». — »Kivisillasta» jota Tuneld’in maatieteessäkin mai¬ 
nitaan ja jota Paasonen arvelee luonnon työksi, on nähtävänä »muu¬ 
tamia isoja epäjärjestyksessä olevia kiviä, jotka 40—50 jalan pitui¬ 
sena rivinä lähtevät saaren pohjoiskärjestä mannermaata kohti 
salmen kapeimmalla kohdalla». — Rauniota oli Valtioarkeologi J. R. 
Aspelin v. 1886 tutkinut mitään löytämättä ^). 

234. Mikkelin pitäjän länsirajalla. Hirvensalmea vastaan, on 
Paasosen mukaan korkea, jylhä Linnavuori, joka jyrkästi laskee 
erääsen Puulan lahteen, jonka pohja »9:nen virstatukin kohdalla» 
melkein tapaa Mikkelin ja Hirvensalmen väliseen maantiehen (vähän 
matkaa luoteesen Otavan asemalta). »Paikka on — lisää kertoja — 
erittäin sovelias linnaksi ilman minkäänlaisia lisävarustuksiakaan, 
jommoisia siellä ei huomaakaan; niin rosoiset, lonkeroiset ja jyrkät 
ovat sen seinät». 


') Tuneld-Porthan’in Geographi öfver Storfurstend. Finland, s. 510. — 
Vrt. Ö., Tvä dagars vandring i Christina socken, Hifors Tidn. 1835, n:o 98. 

J. Paasonen, Muinais), ja -muistoja Mikkelin kihlak., S. M. Yhd:n 
Aikak. X, s. 107 ja 108. — Mainittu kiijoittaja (Ö) Hifors Tidningarissa 1835, 
n:o 99) mainitsee nimet Lippolinna ja Lapinhovi, joista hän pitäjässä turhaan 
on koettanut saada enemmän tietoja. 






113 


235. Mikkeli. Toisen Linnavuoren mainitsee Paasonen 
»Saimaan ja Puulan välisellä taipaleella, pienen ja kauniin jyrkkien 
kallioseinien ympäröimän Linnajärven rannalla», — likellä Vatilan 
kylää, Mikkelin kaupungista n. 7 v. lounaasen. Vuori on »jyrkkä 
ja korkea»; »harvinaisia kasvia kasvavalla vierteellä on, raudan kuo¬ 
nasta päättäen, seppä joskus mailmassa näkynyt asuneen. Manner¬ 
maan puolella vuorta on niittu, joka ehkä veden korkeammalla ol¬ 
lessa, on ollut järvenä, niin että vuori on ollut saarena, joten linna 
on ollutkin hyvin turvallinen ilman lisälinnoituksia, joista ei tässä¬ 
kään ole merkkiä» *). 

236. Mikkeli. Eräs Linnamäki kohoaa »nykyisen maaseura¬ 
kunnan kansakoulurakennuksen länsipuolella vastapäätä pappilaa». 
Paasonen sanoo tästä seuraavalla tavalla: »Tämä on korkeanpuolinen 
hiekkahaijanne, jolla ei näy mitään vamstuksen jälkiä, vaikka tosin 
A. G. Korander »kertoelmassaan Suur-Savosta» arvelee sen olevan 
kokonaan ihmisvoiman luoman, mikä kuitenkin on mahdotonta»*). 

237. Mikkeli. Linnavuori Sairilan rusthollin maalla^), 
1 penink. kaupungista itään käsin (kuva 51). Vuori sijaitsee 1 virs¬ 
tan verran talosta etelään Myllyojan toisella puolella. Sitä ympäröi 
mäet ja kapeat laaksot. Itäpuolella olevasta Myllyojan laaksosta tahi 
läheisestä Sairilan lahdesta^) kohoaa mäen kukkula 19 met. ja laak¬ 
sosta vuoren juurella pohjois- ja länsipuolella, noin 12 met. Ainoas¬ 
taan luoteis- ja itäsivu on pääsemätön. Koillisnokan kallionasteita 
myöten voi kivetä ylös. Etelään ja kaakkoon on loivaa ja leveää met¬ 
sistynyttä mäenrinnettä. Vuoren päällystän halkaisee lounaasta koil¬ 
liseen noin 160 ask. pitkä sola, jonka lounaissuu pystyjen vuorenseinien 
välistä nousee loivaan. Alhaalla tapaa 7 met:n pitusen rivin isoja. 


Mikkeli (? Ristiina). Gottlund mainitsee Tiusalan rusthollin Hietijärven 
maalla olevan paikan, jota sanotaan Jänislinnaksi. Siinä on 4 sylen korkui¬ 
nen vuorenkukkula ja sen vieressä saman korkuinen maakumpu, joka ylinnä 
on aivan sileä, mutta luoteen puolelta jyrkkä ja kivinen. (Antiqv. ant. III, 
s. 315). 

') Mikkelin khlk., s. 104. 

^) Sairila on Tuneld-PorthanTn Maantieteen mukaan (sivu 508) ennen 
ollut kuninkaan latokartano. 

^) Paasonen pitää luultavana että Sairilan lahti, ,joka pistää samasta 

Saimaan lahdelmasta, joka lainehtii Mikkelin kaupungin alla,-Saimaan 

korkeammalla ollessa-on huuhtonut tämänkin vuoren juurta”. Mikkelin 

khlk. s. 104. 

luultavasti vallin perustuskiviä, siitä vähän ylemmäs 10 askeleen 
pituisen rivin ja vielä ylempänä päällystän ja solanvierteen rajalla 
20 ask:n pituisen samanlaisen. Viimeksi mainitut rivit eivät ole 
aivan selviä. Tästä valtasolasta haaraantuu itäänpäin 45 ask:n pi¬ 
tuinen sola, jonka ulkosuussa myös näkyy muutamia isoja kiviä ja 
pohjoiseen toinen pienempi sola. 

Paasonen ei ole täällä huomannut »mitään muurien jäännök¬ 
siä», kuitenkin löytyy vuoren päällystän kaakkoisosalla ja sen loivaa 
rinnettä vastaan tehty hietavalli, joka on 48 met. pitkä ja juoksee 
lännestä itään tai koilliseen. Se on keskeltä harjalla, molemmille 
puolille tasaisesti viettävä, 5 met. leveä, ulkopuolelta 1,90 ja sisä¬ 
puolelta noin 0,80 m. korkea. Vallin keskikohdalla on 2 met:n le¬ 
vyinen porttiaukko, jonka molemmille puolille on asetettu 2 isonlaista 
kiveä ikääskuin pielentapaiseksi. Pitkin vallia juoksee sekä sisä- että 
ulkopuolella matala hauta, josta maata on luotu valliin; ne ovat 
ainoastaan 0,20—0,30 met. syvät ja parin metrin levyiset, eivätkä siis 
ole pidettävät minäkään »vallihautoina», jotka olisivat tarkoittaneet 
vartijaväen suojaamista, taikka vihollisen rynnäkön ehkäisemistä. 
Portista johtaa ulos jonkun metrin pituinen, selvään tuntuva ja hau¬ 
dan pohjan yli hiukan kohoava hiedasta tehty tien kanta. 

Vallin uiko- ja sisäpuolella oli muutamia kuoppia ja sisäpuo¬ 
lella lisäksi kaksi pientä kivirauniota, joita kaivatin, vaan joista ei 
löytynyt mitään. Kivien joukossa oli joku hapras, ikäänkuin poltettu, 
mutta kun ei löytynyt muuta kun hiiliä joku pieni murena, joka 
hyvin on voinut sinne muualtakin lentää, en voi näitä kivikasoja pitää 
hautausraunioina, enkä myöskään tulensijoina. Pikemmin ovat ne 
verrattavat sellaisiin heittokivivarastoihin, joita tavataan Pisama- 
lähden Linnavuorella (242); nämätkään eivät ole kaukana vallista. 

238. Mikkeli. Linnaniemen Ohralan) maalla, N:o 4 Kai- 
tialan kylässä (Mikkelin seurakin etelärajalla Ristiinaa vastaan) sa¬ 
noo Paasonen olevan »aivan Siikajoen (= Siikasalmen) suulla laiva- 
tien varrella». Tämä ei pidä täysin paikkaansa, koska Linnaniemi on 
ainakin pari virstaa kaakompana sanottua salmea sen ison niemimaan 
länsipuolella, jonka itärantaa Anianselkä rajoittaa. Linnaniemi on 
talosta noin 300—400 askelta länteen; niiden välissä on matala 
hede, joka ennen aivan varmaan on ollut salmena; niemenpää on siis 


') Minulle sanottiin talon nimeä Matilaiseksi. 




Kuva 51. Sairilan linnavuori. Mikkeli. 

muinoin ollut saarena. Jäännöksenä salmesta on lietteen pohjois¬ 
puolella Linnalahti. Niemen päässä on P—E käypä pitkä vuoren- 
harja, jota 13 askeleen levyinen sola Koill.—Loun. jakaa kahtia; 
etelä-osa on matalampi, pohjoinen eli varsinainen Linnavuori kohoaa 
järven pinnasta Paasosen mukaan 240 jalkaa; barometri-mittaukseni 
osoitti tuskin 100 jalkaa. Solan lounaissuussa on P—E juokseva 
kiviriutta, joka ehkä on jäännöksenä muinaisesta ulkovallista. 

Linnavuoren päällystä on lähes 150 met. pitkä ja 20—30 
met. leveä. Sen läntinen pitkä syrjä on äkkijyrkkä. — Eteläpäässä 
on noin 30 met. pitkä ja yhtä leveä penger, jolla yllämainitusta so¬ 
lasta kuutta pientä rotkoa myöten voi kivetä ylös ja jonka ylä- eli 



Kuva 52. UUcovamstus Ohralan Linnaniemellä. Mikkeli. 


pohjoispuolella vasta vuoren korkein kunnas alkaa. Vuoren laen pen- 
kerelle päin antavaa puolta (kuv. 53, b) suojelee kaksi kallionkieliä yh¬ 
distävää muuria; kolmas on epäilemättä ollut niiden välillä, vaan siitä 
ei ole jälellä muuta kuin muutamia kiviä. Itäinen muuri juoksee 
luoteesta kaakkoon, on 5 met. ptk., 1,60 met. lev. ja ulkopuolelta 0,80 
met. korkea; sisäpuolella ovat kivet tason maapinnan kanssa. Eteläi¬ 
nen muuri juoksee idästä länteen, on alkuaan ollut 8 met. pitkä, mutta 
on nyt rikkunut itäpäästä. Sen leveys on 1,50, korkeus ulkopuolelta 
ainoastaan 0,50 met. Luultavasti ovat molemmat muurit ennen 
olleet korkeammat. — Itäisellä pitkällä sivulla on viettäviä ja sileitä 

kallioita ja kallionpahkoja, joita myöten on vaikea kiivetä ylös. — 
Linnavuoren pohjoispään halkaisee iso noin 40 met. pitkä rotko {d) 
kahteen haaraan. Itäisessä haarassa, joka on vuoren kukkulaa pal¬ 
joa matalampi, on ainoastaan jono pitkulaisia ja kapeita, etelästä 
pohjoiseen juoksevia kallioita. Läntinen haara eli varsinaisen vuoren- 
kukkulan pohjoisnokka päättyy kolmelta puolelta äkkijyrkkään kal¬ 
lionkieleen. Tämän juuressa, 7 met. sen lakea alempana, käy rotkon 
suun poikki L—I vahva, aivan suora, ja jokseenkin eheä kivimuuri, 
jonka pituus on 16 met., leveys 2,40 m. ja korkeus 1,60 m.’); kes¬ 
keltä on se hiukan hajotettu. Tuon erinomaisen säännöllisesti la¬ 
dotun muurin itäpäässä on jatkona kallionseinään saakka kaunis 
neliskulmainen, tasasyrjäinen ja muurin korkuinen kivi, joka on 2,70 m. 
pitkä, 1,40 lev. Muurin sekä sisä- että ulkosyrjä on pystysuora ja 
päällystä tasainen. — Tätä kiviaitaa pohjoisesta päin katsottuna 
esittää kuva 52. — Samassa jatkossa, melkein itäkaakkoon käy ka¬ 
peamman vuorenkolon poikki vähempi muuri, 4 m. pitk., 1,50 m. lev. 
ja 0,70 m. kork. Epäilemättä ovat viimeksi mainitut muurit pidettä¬ 
vät ulkovarustuksina, jota vastoin ylhäällä vuoren kukkulan itäsyr- 
jällä aikoinaan on mahtanut olla sisävamstus, vaikka siitä ei mitään 
jälkiä enään ole. Täältä johtaa näet pitkänlainen ja loiva kallionkolo 
(a) ylös vuoren laelle. 

Kaivaustyöt ja löydöt. Vuoren eteläpäässä olevien vallien 
välimaata (5), jossa nähdään kaksi l:n ja 1,50 metrin avaruista kuop¬ 
paa kaivatin v. 1888. Maa oli ylimalkaan ruskeata ja pitelemätöntä, 
vaan pienemmän kuopan pohjassa oli paljon hiiliä. Isomman kuo¬ 
pan länsipuolelta löytyi 8 isompaa ja paljon pieniä ukonkivipalasia, 
joita ehkä piikiven asemesta on käytetty tulta iskettäessä. — Vuoren 
päällystän keskellä on vähäinen kallioidenvälinen, I—L juokseva sola 
eli notko (c), jonka tasaista multapohjaa myös kaivatin. Tässä oh 
kohta nurmen alla tulensija, jonka muodosta ei enään voinut mitään 
selkoa saada; ilman järjestyksettä olevien kivilaakojen päällä oh 
paljon hiiliä ja valkoiseksi palanut hieta kivien välissä. Tulensija 
oli 2,70 m. pitkä, 1,40 m. lev. ja 0,10—0,25 m. korkea. — Mahdollista 
on että toisessakin paikassa, samassa notkossa on tulta pidetty; sa- 
vustuneen kallionkolon vieressä on näet muutamia kiviä asetettu 


') Paasosen mitat „6 jalan korkuinen ja 5 jalan laajuinen” eivät pidä 
paikkaansa. 




Kuva 53. Ohralan Linnaniemi. Mikkeli. 

riviin ikääskuin tulensijan rajaksi. Muinaiskaluja ei täällä löytynyt 
muuta kuin eräs sierantapainen kivi. 

239. Mikkeli. Jättiläisten linnan sanoo Gottlund *) löytyvän 
»lähellä Anttolaa VA penink. Mikkelistä eräällä paikalla, jossa vielä¬ 
kin löytyy jäännöksiä kivestä ja josta vieläkin kansassa kulkee mo¬ 
niaita tarinoita». Paasosen kuuloon hänen tiedustusretkellään Antto¬ 
lassa ei mitään tästä tullut^). 

240. Juva (Jokkas). Läskelän kylän Ihanteensalon saarella 
on Guttlundhn mukaan korkea ja jyrkkä Linnavuori, jonka korkeim¬ 
malla »nyppylällä, aivan järveen putoamassa» on iso ja ympyräinen, 
tuvankorkuinen, muilla kivillä alustettu kivimöhkäle, jonka muka pi¬ 
täisi oleman jättiläisten nostama. Alempana löytyy vuoreen hakattu 
vuosiluku ^). 

241. Sulkava. Mikkolan kylän Takkisen maalla tietää Gott¬ 
lund olevan korkean, joka syrjältä jyrkän vuoren, nimeltä Linnan- 
vuori; »sen ylimmällä kukkulalla on noin tynnyrin alan suuruinen 
tasanko, missä kumma kyllä löytyy lähde, jossa aina, jopa kuivim- 
pina kesinäkin on vettä. Tuon mäen päällystän ympärillä löytyy 
kivimuuri, tehty kannetuista isonmoisista kivistä; osa seudun asuk¬ 
kaista kuuluu muinoin sotaisina aikoina vetäyneen sinne, jossa sekä 
paikan luonnon että varustuksien turvissa voivat puollustaa itsiään 
ja jossa saatavissa olevan veden vuoksi eivät ainakaan janoon tar¬ 
vinneet nääntyä»"^). 

242. Sulkava. Linnavuori Pisamalahden maalla, 6 4 7 ven. 
virstaa eteläpuolella kirkkoa. Pisamalahden taloon pääsee kirkolta 
joko maitse Linnaniemen hovin kautta, taikka veneellä kiertämällä. 
Linnavuori kohoaa 29 met:n korkuisena, 1 ven. virstan verran ta¬ 
losta länteen päin, Linnasalmen (Linnavirran) ja siitä haaraantuvan 
Linnalahden kainalossa. Vuori on virralle ja lahdelle, eli lounaasen 
ja luoteesen päin äkkijyrkkä kallionkieli; pohjoisessa on äskenmai- 
nittuun lahteen laskevaa Linnapuroa seuraava laaksomaa; eteläpuo- 

') C. A. Gottlund, Antiqv. Anteckningar III, s. 315. 

J. Paasonen m. t., s. 105. 

Gottlund, Antiqv. Ant. III, s. 366. 

Puumala. ReinholmTn tieto (N:o 13, s. 302) eräästä Linnasalmen luona 
olevasta Linnavuoresta, johon tarinan mukaan Savonlinnaa aiottiin perustaa, 
tarkoittaa kenties Pisamalahden Linnavuorta Sulkavassa; ainakaan en saa¬ 
nut Puumalassa kyselemiselläni siitä mitään tietoa. 

"*) Gottlund, Antiqv. Ant. III, s. 399. 

lella on myös laakso. Koilliseen ja itäänpäin laskee vähittäin moni- 
kallioinen ja -rotkoinen vuorimaa. Linnavuoren päällystä on noin 
100 ja 120 met. ristiinsä ') Kuva 54. 

Kukkulan itäpuolitse juoksee kivivalli. Alkaen eräästä kalliosta 
pohjoisella kulmalla, jolta se on kokonaan hävitetty, niin ettei muuta 
ole jälellä kuin 13 met:n pituinen jono pieniä kiviliuskareita, juok¬ 
see selvä vallin jäännös ensin 31,50 met. itään, kaartaen kaakkoon, 
sitten kaakkoa kohti 71 met. [tällä välillä löytyy 2 pahasti rikot¬ 
tua kohtaa, toinen 7, toinen 13 m. pitkä], sitten lounasta kohti 
13 met., josta seuraa 9 met:n pituinen rauennut kohta. Tämä valli 
päättyy nyt erään kallion kupeesen, vuoren eteläkulmalla, mutta 
sen (kallion) päällä on muutaman metrin pituudella jono kivilius- 
kareita ja sen toisella, luoteispuolella olevassa rotkossa löytyy rivi 
isoja kiviä, jotka kaikki näyttävät olevan hävitetyn vallin jätteitä. 
Tuo vuoren itäpuolella käypä valli on ulkosyrjältään jokseenkin eheä, 
melkein pystysuora ja ylimalkaan l:n, jopa 2,70 met:n korkuinen; 
leveys noin 2,30, paikoittain 3,30 met. Muilla äyräillä on vuoren 
jyrkkyys tehnyt vallit tarpeettomiksi. 

Vallin sisäpuolella ja sen läheisyydessä löytyy pieniä, mataloita 
kivikasoja, joita opas arveli heittokivivarastoiksi, joita linnanpitäjät 
muinoin olisivat puolustuksekseen koonneet. Tätä kansan arvelua eli 
tarinaa lienee Vilh. Lavoniuskin kuullut, koska hän matkakertomuk¬ 
sessaan V. 1858 noista »kiviröykyistä» sanoo: »että näitä varjelus- 
aseiksi on varustettu on silmin nähtävä». Tuo arvelu näyttääkin to¬ 
dennäköiseltä, kun huomaa l:ksi että kivet ylimalkaan ovat pieniä, 
nyrkin kokoisia, taikka vähän isompia ja siis heittokiviksi sopivia, 
ja 2:ksi että yksi ainoa kasa on ylhäällä vuoren laella (ja sekin 
lanttopaikassa, eikä kallionkukkulalla, niinkuin hautausrauniot tavalli¬ 
sesti), vaan muut 13 ovat sijoitetut alas notkopaikkoihin vierteillä ja 
kaikki vallin läheisyyteen, jossa sopii olettaa taistelun tapahtuneeksi. 
Kivikasat ovat noin 2 met. ristiinsä, 0,20—0,30 met. korkeat. Useita 

') Tuneld-Porthan’in maantieteessä s. 509 kerrotaan paikasta seuraavalla 
tavalla: „Linnasalmen rannassa (Kulkemussalon ja mannermaan välissä) tava¬ 
taan eräällä salmen ja Kahalahden välissä olevalla niemellä, Sulkavan puolella, 
korkeanlainen vuori, nimeltä Linnanvuori, jonka 60—70 kyynärää laaja kuk¬ 
kula on jokseenkin tasainen, sekä järvelle päin jyrkkä, vaan loiva mantereen 
puolella; tämä puoli näkyy olleen varustettu kehämuurilla, jota on tehty irto¬ 
naisista harmaakivistä; ja arvellaan sinne linnaa aivotun, ennen kuin Savon¬ 
linna rakennettiin”. 

Käsikirjoitus Suom. Kirj. Seuran arkistossa. 





Kuva 54. Linnavuori Pisamalahden maalla 
Sulkavassa. 

sanottiin hävitetyn sillä tavoin että jokainen vuorella kävijä, (mat¬ 
kustavaiset, talonpojat ja seudun herrasväki) huvikseen heittää kiviä 
vuoren rinteitä myöten alas. 

Pienelle penkerelle länsikulmalla on tehty istuinsija, josta on 
kaunis näköala Linnanvirralle ja Kourselälle päin. 

243. Säämingissä mainitsee v. Knorring Linnavuoren, joka 
on korkeimpia vuoria »Vanhassa Suomessa». »Tarinan mukaan ru¬ 
vettiin siihen linnaa rakentamaan, mutta vuoren haltija vieritti yöllä 
kivet alas; samalla vuorella löytyy jälkiä linnoituksesta»*). — Tar¬ 
koittaneeko tämä erästä Linnavuorta joka on Ikoinniemen kylän 
maalla (1 penink. Savonlinnasta kaakkoon) Pihlajaveden rannassa, 
vastapäätä Kaartilan kylää. Se on 46 met. kork., 350 ask. pitkä 
Luot.—Kaakk., 75 ask. lev. ja ihan kalju. Pannalle ja etenkin 
koilliseen päin, kapeaa jylhäseinäistä lahtea vastaan ovat sen vierteet 
äkkijyrkät. — KnorringTn mainitsemaa tarinaa kuulin minäkin tä¬ 
hän sovitettavan, vaan (v. 1888) en löytänyt mitään jälkiä varus¬ 
tuksista. 

244.Säämingissä vastapäätä Savonlinnaa, Kerimäen puo¬ 
lella on ReinholmTlle ^) ilmoitettu muudanta Linnamäkeä (1. -vuorta); 
tästä en saanut kysymyksilläni mitään tietoa. 

245. Kesälaks. „ Tiironlinnan saarella Puruvedessä Poro- 
niemen kylässä löytyy korkea kivinen kehämuuri; siellä on muka 
ollut joku linna» tietää Gottlund ^). 

246. Rantasalmen kirkolta itäkoilliseen ja Oravitaipaleen 
kanavasta n. 4 v. länteen on Haukivedessä 3 v. pitkä Linnasaart). 

247. Leppävirta. Sorsavedellä on H. Laitisen mukaan 
Linnasaari Vihtalahden suulla, »vaan muuta ei siitä linnasta ole 
jälellä kuin nimi»^). 

248. Leppävirta. Liukonrannan kylän edustalla — »Haapa- 
mäen huutoa» — on Suvasvedessä Joussaari, jossa H. Laitisen 
mukaan **) löytyy pakanuuden aikuinen linnoitus. Saari on likimää- 
rin nykyisen Suomen virstan pituinen ja käsittää sekä viljamaata 

*) V. Knorring, Gamla Finland. 

^) Reinholm, N:o 13, s. 313. 

^) Antiqv. Ant. III, s. 519. 

“) Reinholm, N:o 13, s. 374—375. 

^) H. Laitinen, Rautalammen kihl., s. 146; käsikirj. S. M. Yhd:n arkistossa. 

^jM. t. s. 63, 148. 

että lehtipuun alaa. »Linna», joka sijaitsee korkealla kalliolla saaren 
pohjoispäässä, on kertomukseen liitetyn piirustuksen mukaan ympy¬ 
rän muotoinen kivinen kehämuuri, jonka halkasijat ovat 24 ja 26 
jalk. ristiinsä, korkeus 1 — VA jalk. ja leveys keskimäärin 4 jalk. 
Kehän länsikupeessa on »linnan pyykkilaitos viisarineen, 3'A jalk. 
korkea», luultavasti rajapyykki. Tuon kehän pienuuteen nähden — 
sen sisällä saa tuskin enemmän kuin 10 henkeä tilaa — on tämä 
»linna» jokseenkin epäiltävää laatua. 

249. Leppävirta. Vahtisaarella Suvasvedessä on H. Laiti¬ 
sen kertomuksen mukaan ’) korkealla kalliolla saaren pohjoispäässä 
»kallion houlan eli sopukan viimeisen pohjukan yläreunuksille» pe¬ 
rustettu »linnoitus-patteri» eli »rintavarustus», johon »ulosnäkyvät 
paasmoiset kivet ovat loutteittain asetetut». 

250. Heinävesi. Gottlundin tietojen mukaan löytyy Ilohovin 
maalla, 14 penink. talosta vuori, jota sanotaan Pirulinnaksi. Tässä 
pitäisi muka oleman »kaksi yli 4 kyynärää pitkää kalliopiirrosta» ?). 
— T arkastamaton. 

251. Heinävesi. Kermanvirroilla löytyy 3 pientä saarta 
nimeltä Linnasaaret, joille muka oli aiottu rakentaa Savonlinna ^). 

252. Maaninka. Ruokovedessä Venäjän kylässä on Linna- 
saari. Kun Metelinniemessä tapeltiin, oli tässä tarinan mukaan va¬ 
rustuksia ^). 

253. Lapinlahdella on Linnasalmi, jonka rannalla löytyy 
lapinraunioita, Salmen sanotaan saaneen nimensä siitä, kun täällä 
ennen muinoin aina Savonlinnasta asti oli käynyt kalastajia, joita 
sen vuoksi nimitettiin »linnalaisiksi»"*). 

254. Kuopio. Se mäki, jolla Kuopion kirkko seisoo on ni¬ 
meltään Lapinlinna eli Vahtivuori. Tuneldin maantieteessä sano¬ 
taan »sen ympärillä olevan irtonaisia pyöreitä kiviä». Reinholmille 
on ilmoitettu että siellä on ollut »raunioita», josta parikymmentä 

') M. t, s. 60,61. 

Gottlund, Antiqv. Ant. III, s. 393. 

) S. M. Yhd:n paikkainnimikokoelma. 

Maaninka. Haudat ja veden rajalla olevat perustuskivet Linnasaaressa, 
3 V. kirkolta etelään, josta H. E. Vegelius (S. M. Yhd:n Aikak. III, s. 135) 
kertoo, mahtavat olla jokseenkin myöhänaikuisia, jos ne ensinkään ovat sota- 
varustuksia. 

■*) Alli Nissinen, Muinaisj. Iisalmen khlk. käsikirjoitus S. M. Yhd:n 
arkistossa s. 44. 

vuotta sitten lasaretin ulkohuoneita rakentaessa otettiin rakennus¬ 
aineita ja »tuhrittiin enemmän kuin tarvittuakaan» ’). 

255. Iisalmen kirkon alapuolella, on Pappilan alalla pieni 
Linnasaari ^). 


Linnat Laatokan luoteisella rantamaalla. 

256. Hiitolan joen suun eteläpuolella, likellä Kopsalan taloa 
Asilan kylässä löytyy aivan puuton, valtamaantielle näkyvä kallio¬ 
vuori, nimeltä Linnavuori. Se kohoaa länsipuolella olevasta mata¬ 
lasta niitystä 25 met. (Bar.). P:luot.—E:kaak. juoksee vuoren halki 
5—6 met:n syvyinen, 90 met:n pituinen ja 10 met:n levyinen, 
suora ja pystyseinäinen sola. Ei solassa eikä kummallakaan kukku¬ 
lalla näy mitään varustuksia, kumminkin on mahdollista, että tuleva 
tutkimus itäisellä kukkulalla tulee löytämään muinaisjätteitä. Sen 
laella on näet ohkainen maakerros, jonka nurmesta paikottain pistää 
näkyviin pienissä kasoissa olevia kivenpäitä. Useassa kohden täällä 
koettelin lastalla maanlaatua, ja kaikkialla tuli vastaan hiilensekaista 
multaa, joka voi olla jäännöstä kokkovalkeista, vaan myöskin sem¬ 
moisista nuotiopaikoista, jommoisia tulemme näkemään Hämeen- 
lahden Linnavuorella Kurkijoella (264), joista myöhemmän rauta¬ 
kauden esineitä on runsaasti löydetty ^). 

257. Hiitola. Gottlundin mukaan löytyy 1 v:n päässä Jer- 
kusen talosta Linnamäki niminen vuori; siinä on iso ja pitkä, vaan 
kapeanlainen luola, jossa on monta pientä käytävää "*). 

258. Hiitola. Noin Vi penink. kirkolta luoteesen on Rai- 
vattalan kylän Pellisen maalla yksinäinen, korkea Reinholmin mai- 

') Reinholm, N:o 13, s. 384. 

^)Reinholm,N:o 13, s. 396. 

Iisalmi. „Erään talonpaikan nimi Iijärven rannalla on Linna. Sillä 
paikalla lienee ollut jonkinlainen linnoitus, niin voipi otaksua, sillä paikka 
olisi sellaiseksi hyvin sopiva. Tarinoita tahi minkäänlaista merkkiä ei pai¬ 
kalla enään tavata”. (Alli Nissinen, Muinais). Iisalmen kihlak., käsikirj. 
S. M. Yhd:n arkistossa s. 72). 

Hj. A. piirusi. 1889. 

"*) Gottlund, Antiqv. Ant. III, s. 217. 

nitsema ’) Linnavuori niminen kukkula, jolla kasvaa harvasteessa koi¬ 
vuja ja mäntyjä. Sen vierteet ovat melkein joka taholta äkkijyrkät, 
niin että ainoastaan kallioiden rakoja myöten vaivoin voi kiivetä ylös. 
Sen korkeus on noin 34 met. (Barom.); päällystä, jonka vähäinen 
sola jakaa kahtia P—E ja joka muutoinkin on hyvin epätasainen, on 
50—100 ask. avara. — Vuoren laella näin kesällä 1889 vähintään 
viisi pientä kivirauniota, joiden laajuus oli ainoastaan 1—2 met. 
ristiinsä, ja korkeus 0,10 ja 0,20 met. Ne sisälsivät noin kämmenen 
levyisiä tai hiukan isompia laakoja ja mukulakiviä, jotka osaksi 
olivat nurmettuneita. Paikoin nostelin kiviä ja koettelin lastallani 
niiden ja kallion välissä olevaa maata ja huomasin sen enimmäkseen 
sisältävän hiiltä. Kun ei kylässä tiedetty mitään näiden kivikasojen 
synnystä, eikä myöskään sanottu kokkovalkeita siellä poltetun, ei 
voi muuta ajatella, kuin että nämätkin mahtavat olla pakanuuden 
aikuisia kivillä peitettyjä nuotiopaikkoja. — Valleja ei näy missään. 

259. Parikkalassa »Salon (Torsansalon?) kylässä joen var¬ 
rella, joka Simpelestä lähtee, 12 v. Simpelen rannasta, 4 v. kylästä» 
löytyy Linnavuori, joka »kolmelta puolelta on jyrkkä. Kurkijoen 
puolelta loiva». Siellä on myös »kylmä vesilähde, joka ei poudallakaan 
lopu»^). 

Kurkijoen ja Hiitolan rajalla pistää Laatokasta luoteesen pitkä 
lahti, joka Korpisaaren ja Riekkalan niemen kautta jakaantuu kah¬ 
tia. Eteläinen haara, n. s. Naismeri, jota myöten raja kulkee, päät¬ 
tyy Hiutalahdessa Riekkalan kylän alla; pohjoisesta haarasta, jonka 
Korpisaaren ja Lapinlahden kylän välistä suuta eli salmea sanotaan 
Rautaveräjäksi eli Kiehuvaksi, erkaantuu Hämeenlaks vasemmalle 
(länteen), päättyen Hämeenlahden kylän pohjoispuolella, vaan pää- 
vuono jatkuu Kurkijoen kirkon ohitse koilliseen, jossa sen äärim¬ 
mäinen pohjukka käy nimellä Otsanlaks. — Tämän monihaaraisen 
vuonon varrella ovat seuraavat muinaislinnat, N :ot 260—267. 

260. Kurkijoki (Kronoborg). Korpisaaren länsipuolella ja 'A 
virstaa etelään Uitonsalmen sillasta (joka yhdistää Korpisaaren Riek¬ 
kalan niemeen) syöksee veteen äkkijyrkkä ja terävä Rantalinna- 
mäeksi mainittu kallionkieli. Sitä ympäröitsee länsi-, pohjois- ja 
koillispuolella, jotka ovat jyrkimmät, Uitonsalmen vesi ja matalat 
heinää kasvavat rannat; kolmannella, kaakkois- eli maapuolella on 


') Reinholm, N:o 13, s. 253. 
^) Reinholm, N:o 13, s. 254. 

1) Hämeenlahden Linnavuori ynnä neljä kumpua. 2) Huutouiemi. 3) Riekkalanniemi. 4) Kanuansaareu talo Riekkalan 
uiemellä). 5) Uitousahni. 6) Rautaliimamäki. 7) Kaimansaari. 8) Korpisaareu pohjoisuokka. 9) „Rauta- 
veräjä” (laivareitti Kurkijoelle). 10) Vasikkasaari. 11) Kuuppalan Jäämäki. 

loiva noin 40 ask:n pituinen mäenkaula, joka päättyy pienempään 
kallionkukkulaan. Rantalinnamäki kohoaa alavasta niittymaasta 24 
met. ja vedenpinnasta vähän enemmän; Rosengren arvaa sen mui¬ 
naiseksi saareksi *). Vuoren päällystä, jolla ainoastaan paikottain 
kasvaa metsää, on melkein kolmikulmainen, 75 met. Luot.—Kaak., 
60 met. Loun.—Koill. Loivemmalla kaakkoispuolella käy poikittain 
osaksi sammaltunut, mullan sekainen kivivalli, jossa on 2,50 met:n 
levyinen aukko. Aukon kohdalla muodostaa valli tylsän kulman; 
länsi-lounasta kohti käyvä haara on 45 met. pitkä, vaan sen länsi- 
päätä on hajonnut 3 metriä pitkältä; koilliseen juokseva haara on 13 
met. pitkä. Valli on juurelta 5,50—6,30 met. lev., ylhäältä harjava, 
sisäpuolelta ylimalkaan 1 met:n, ulkopuolelta 3 met:n korkuinen; ää¬ 
rimmäiset päät ovat hiukan matalammat kuin keskikohta. Ladot¬ 
tuja paikkoja vallissa ei näy; kivet ovat mullin mallin. 

Kun mäenkaulaa myöten astuu alas, tapaa sen lounaisrin¬ 
teellä pensastossa, likellä äsken mainittua pientä kallionkukkulaa 
13 met:n pituisen, kaakosta luoteesen käyvän kivijonon, joka ehkä on 
jäännös vallista, joka aikoinaan on yhdistänyt molemmat mäet. Har¬ 
janteen koillisrinteellä en huomannut mitään vastaavata kivijonoa ^). 

261. Kurkijoki. Korpisaarella puolisataa askelta edellisestä 
etelään on n. s. Linnamäki, 29 met:n korkuinen (Barom.), pitkä, kapea 
ja jyrkkäkupeinen mäki. Sen päälle pääsee ainoastaan länsipuolelta, 
viistoon nousevaa pengertä myöten. Vuoren päällä ei näy mitään 
varustuksia, vaan penkerellä tapasin kaksi kivijonoa, ikään kuin vallin 
perustuskiviä; alimmainen 13 met. pitkä, ylimmäinen lyhempi. — 
Tätäkin vuorta arvelee Rosengren *) muinaiseksi saareksi, koska nurmi 
vuorien alla on ainoastaan muutamia jalkoja nykyistä vedenpintaa 
ylempänä ^). 

262. Kurkijoki. Riekkalan kylän riutalla on mäki, josta 
A. Rosengren ') antaa seuraavan kertomuksen: »Riekkalan kylässä, 
Hiutalahden pohjoisella rannalla on korkea, etenkin rannanpuolella 
äkkijyrkkä mäenkukkula, nimeltä Riuhtun suur'mäki. Tämä mäki, 
joka on hyvin alhaisella paikalla lahden rannalla, on varmaankin 
entisissä ai’oissa ollut ympäröittynä vedellä, ja siis sellaisena sangen 
sopiva linnapaikaksi. Tämän mäen itäisellä puolella, joka on kalteva, 

') A. Rosengren, Muinaisjäännöksiä Kurkijoen kihlak. 1882. Käsikirjoi¬ 
tus S. M. Yhd:n arkistossa. 

Vrt. Hj. A. piirusi, v. 1888. 

näkyy jäännös kivivallista. Vaikka se nyt on rappiolle joutunut ja 
on matala kuin (taloudellista tarvetta varten rakennettu) kiviaita, on 
kumminkin vaikea otaksua sitä sellaiseksi, koska kivet ovat suuren- 
laisia ja kiviaita tällaisella mäellä tarpeeton». — Sehvindfin tiedon 
mukaan sanoo kansa näitä »kivijuomakkeita» »meteliläisien tekemiksi»*). 

Ylläseisovaan on vain pieniä lisiä tarpeen. Mäki, jota myös¬ 
kin sanotaan paljaaksi Riuttamäeksi ja joka sijaitsee VA virstaa 
Ylä-Rastaan talosta etelään, on pitkulainen Luot.—Kaak. ja noin 22 
met. korkea (Barom.). Lounainen pitkäsivu on äkkijyrkkä, koillinen 
vietompi; molemmat päät ovat loivat. Valli juoksee kaakkoisrinteellä 
suunnassa E—P ja on 48:n met:n pituinen. 30:n metrin päässä 
toisistaan on kaksi aukkoa, joista eteläinen on 1,50 met. leveä; sen 
pielikivet ovat tarkkaan sovitetut^). 

263. Kurkijoki. 14 virstaa Riuttamäestä pohjoiseen eli 
Rastaan taloon päin, on tien varrella ja sen vasemmalla puolen 
(Riuttamäestä tullen) kalju mäenkukkula, jota kuulin Linnamäeksi 
nimitettävän; siellä en kuitenkaan nähnyt mitään jälkiä varustuksista. 



Kuva 56. Hämeenlahden Linnavuori. Kurkijoki. 


264. Kurkijoki. Hämeenlahden suun eteläpuolella (14 v. 
Kannansaaren talosta pohjoiseen ja 4 v. kirkolta etelään) olevasta 
Linnavuoresta on Schvindfillä ^) seuraava tieto: »linnavuorella, jossa 
sanotaan olleen linna silloin, kun Kannsaareen tehtiin kirkko ja 

') Th. Schvindt. Kansantaruja Laatokan luoteis-rannikolta s. 6. 

^) Hj. A. piirusi, v. 1889. 

^) Kansantaruja Laatokan luoteis-rannikolta, s. 5. — Kannsaari eli Kan- 

monasteri, on 25 sylen pituudelta vallij äännöksiä Kannsaareen päin, 
niin myös 5 sylen pituudelta vastaisella puolella, jossa vuoren vierre 
niinikään on hiukan loivempi, kuin muissa paikoin». 

Ylläseisova tieto tästä tärkeästä muinaislinnasta on oikea, vaan 
liian vaillinainen. Mitä ensinnä vuoren asemaan tulee sijaitsee se 
Hämeenlahteen pistävän Heponiemen ja Kannansaarelle päin antavan 
Huutokiven välillä, (viimeksimainitulta kalliolta sanotaan matkamies- 
ten ennen muinoin Kannansaaresta venettä huutaneen) ja muodostaa 
itse myös niemen. Idässä on merivesi rajana, pohjoisessa ja län¬ 
nessä alhaiset peltomaat, lounaassa laakso, josta maa Linnavuoren 
eteläpuolitse loivaan viettää Huutokivenlahden rantaan. 

Linnavuori on suurimmaksi osaksi aivan kalju paitse notkoissa, 
missä tiheätä lepikköä kasvaa. Se jakaantuu kahteen osaan. Län- 
nenpuolinen kukkula, joka veden pinnasta kohoaa 45 met. ja jota voi 
kutsua pesälinnaksi, on korkein; sen päällystä on 100 met. P—E., 70 
met. L—I ja melkein tasakaiteen muotoinen. Se on äkkijyrkkä itä- 
pohjois- ja lounaspuolelta; etelästä johtaa pitkä ja loiva, noin 30 
met:n levyinen kallioiden välinen notko ylös. Itäinen eli rannan- 
puolinen osa on pesälinnaa puolta matalampi, lähes 100:n askeleen 
levyinen penger, jonka itäsyrjä jokseenkin jyrkkään syöksee veteen; 
tänne voi etelästä kallioita myöten kiivetä ylös, pohjoisesta johtaa 
sinne loiva ja leveä notko sekä pesälinnan seinän vierustaa myöten 
nouseva kapea (13 ä 15 ask. leveä) sola. 

Ihmisten työalaa huomasin Linnavuorella: kivivalleja, huoneen- 
sijan ja pieniä kivikasoja. 

Jo äsken mainitussa solassa löytyy 2 ä 3 met:n pituinen kivi- 
läjä, joka epäilemättä on va///n-j äännös. — Samoin on penkeren 
eteläpuolella Koill.—Loun. käyvä kiviriutta. — Selviä isoja vallin 
perustuskiviä löytyy tiheässä lepikössä, sen notkon alasuussa, joka 
etelästä vie ylös pesälinnaan. Tämä valli, joka paikottain on melkein 
tuntumattomaksi hävitetty, toisin paikoin kaksirivinen, käy kahden 
kallionkielen välissä ja on 33 met. pitkä. — Ylemmäksi kun nou¬ 
see, tapaa vuoren päällä, saman notkon yläsuussa, vihdoin kokonaisen 
vallin (Schvindfin mainitsema), rakennetun kuormaisista, miehen 
nostannaisista ja pienemmistäkin kivistä. Sekin yhdistää kahta 


nansaari tulee Linnavuoresta pari pyssynväliä kaakkoon. Käkisalmen läänin 
maakirjoissa vuosilta 1589—93 mainitaan autiona m. m. Kannansaaren puusta 
rakennettu luostari. (Ibidem s. 8). 

kallionkieltä, kaartaa hiukan sisäänpäin, käy idästä länteen, on 40 
met. pitkä, rauenneessa tilassaan juurelta 3,50 met. leveä ja tuskin 
1 met:n korkuinen. Kun maan nykyinen omistaja Linnavuorelta on 
vedettänyt multaa peltoonsa, on hän vallin keskipalkoille purkanut 
1,80 met:n levyisen aukon. — Toinen Schvindfin mainitsema valli 
löytyy vuoren kunnaan luoteispuolella muutaman kallionseinän ku¬ 
peessa, jonka vieressä mäki alkaa viettää. — Tästä voi astua alas 
vähän matalammalle kallion niemekkeelle, jota parinkymmenen as¬ 
keleen levyinen sola eroittaa pesälinnasta; solan kummassakin suussa 
näkyy irtonaisia kiviä, jotka yhdessä paikassa muodostavat epäselvän 
rivin. Epätietoista kumminkin on, lieneekö tässä mitään varustuk¬ 
sia ollut. 

Pesälinnan eli vuorenlaen eteläpäässä, vähä matkaa vallista 
(sen sisäpuolella) löytyy matala neliskulmainen kumpu, 2 ja 3 met. 
syrjiinsä, joka reunassa näkyvistä kivistä päättäen mahtaa olla 
huoneensija. Luultavasti on tällä paikalla, mistä vihollisten tuloa 
mereltä päin hyvin on voinut pitää silmällä, ollut vartiatupa. 

Tärkeimmät muinaisjätteet ovat kuitenkin ne nurmettuneet ja 
jäkälöittyneet kivikasat eli oikeastaan kivillä peitetyt hiili- ja tuhka- 
läjät, jotka tekevät vuoren laen hiukan epätasaiseksi. Ne ovat lu¬ 
vultaan ainakin 60. Missä löytyvät kivet ovat noin 0,20—0,50 met:n 
levyisiä laakoja, tai pienenlaisia mukulakiviä. Itse kummut ovat ta¬ 
vallisesti 2—4 met. ristiinsä (harvoin 6 met.) laajat ja 0,20—0,40 met. 
korkeat. Muinaiskaluja on löytynyt sekä kummun sisästä että sen 
ulkopuolelta ohkasesta maakerroksesta. — Kolmesta paikasta on tilan 
omistaja vedettänyt maata pois. Kahdessa laveimmassa, on paljas 
kallio näkyvissä; eteläisin on 10,50 met., keskimäinen 4,50—6,50 met. 
ristiinsä. Pohjoisin on yksi ainoa kumpu, joka on ollut 2 met. ris¬ 
tiinsä; tässä vielä näkyy ohut maakerros. Eteläisimmästä paikasta 
oli löytynyt ja talletettu hyvin säilyneet atraimen raudat (kuva 66), 
jotka lunastin historialliselle museolle. — Kun vuorelta polkua myö¬ 
ten astuu alas, tapaa sen lounaisrinteessä, alhaalla laaksossa ainakin 
kolme samanlaista pientä kumpua ja luultavasti voisi niiden lähei¬ 
syydestä, lepiköstä etsimällä löytää useampiakin. Arvattavasti ovat 
nuo kummut jälkiä pakolaisten nuotiopaikoista. 

Johdannossa olen jo koettanut määritellä linnan käytäntöai- 
kaa. Käyn nyt luettelemaan ja tarkastamaan niitä löytöjä, joihin 
tuo määritteleminen perustuu. 

Kaivaustyöt ja löydöt. Vuonna 1888 kaivatin seuraavaa 6 
kumpua, kts. asemapiirros 57, n:ot 1—6. 

Kumpu 1. 

Muoto puoliympyräinen (toinen puoli ennen hävitetty); pituus 
4 m., leveys (puoli) 2,50 m., korkeus 0,40 m.; sisälsi multaa ja poh¬ 
jalla oh muutamia päänkokoisia kiviä siellä täällä. Sen keskikor¬ 
keudella oli pohjoisosassa kaksi noin 0,70 met:n pituista ja 0,40 met:n 
levyistä hiiltynyttä mäntypuuta ja niiden välissä läjä poltettuja luu- 
murenia. Seuraavat esineet olivat mullassa ilman järjestystä: 
iso koukkuun väännetty rautanaula; 
saviastian kappaleita kahdesta eri paikasta; 
kappale rautavartaasta (neula?); 
rautainen kuolainrengas; 
spiraliin kierretty kapea pronssikisko, kuva 78; 
pieni tulessa sulaunut pronssipala. 

Kumpu 2. 

Muoto ympyräinen. Sisälsi 2,10 met. ristiinsä laajan kivikehän. 
Kivikehän uiko- (kaakkois-) puolella olivat seuraavat esineet: 
laseerattu saviastian kappale (uuden aikainen) liki pintaa; 
löytöpaikalla ei ollut maata enemmän kuin 5—10 senttimetriä; 
laseeraamattomia saviastian kappaleita; 
modulia vamstettu nuolenterä, kuva 65; 

1 hahlainliite, josta toinen silmus on särkynyt, kuva 99; 
ymmyrkäinen musta helmi, varastettu punaisilla viivoilla, kuv. 80; 
kaksinkerroin väännetty pärepihti, särkynyt kahtia, kuva 102; 

likellä oh myös osa veitsenterästä (?). 

Itse kummusta löytyi kehäkivien kupeilta: 
sivujuovilla varastettu eheä pronssineula, kuva 87; 
joukko koristettuja harmaanruskeiksi poltettuja saviastian kap¬ 
paleita, jotka näyttävät olevan pyörälle valettuja; 
eheä, ruostunut rautaveitsi, kuva 60. 

Kivikehän sisäpuolelta: 

suuri joukko poltettuja savipalasia; 

2 hevosen hammasta; 

spiralikierteinen hopeasormns leveästä kiskosta, kuva 76; 

kaksi kappaletta saviastian korvasta (?), kuva 112, ja kappa¬ 
leita ruskeaksi poltetusta, pyörälle valetusta saviastiasta; 

kahdella reiällä varustettu pronssilevy, ja sian torahammas; 
kaikki olivat toisiansa lähitysten, pienen hiilikokoelman ohella. 

Kumpu 3. 

Muoto ympyräinen; laajuus 2,50 m, ristiinsä, korkeus 0,30 m. 
Sisälsi muutamia kiviä ilman järjestystä, sekä 0,10—0,20 metrin 
vahvuisen hiilikerroksen, joka 1 metrin leveänä, 2,50 m. pituisena 
suonena luoteesta kaakkoon täytti suurimman osan kumpua. Useim¬ 
mat muinaiskalut olivat hiilikerroksen ulkopuolella. 

Luoteissyrjällä olivat: 

litteävartinen rauta-avain, jonka yläpäässä on reikä, kuva 98; 

kaksi kappaletta tasaisesta ja kapeasta pronssikiskosta; 

sierasta (.^) lohennut kappale, jossa näkyy vähän hiomisen 
jälkiä. — Näiden löytöpaikalla oli siellä täällä joku saviastian 
kappale. 

Itasyrjältä löytyi; 

tulessa sulaunut pronssitönkki puolen metrin laajuisen ki¬ 
ven alta; 

osa poltetusta sääriluusta ja muita poltetutta luupalasia sekä 
muutamia kappaleita pyörälle valetuista saviastioista; yksi kuvattu, 
kuva 107. 

Hiilisuonen eteläpuolelta: 

ohut hevosenkengän muotoinen solki pronssista, jossa on litteät 
neliskulmaiset nupit, kuva 67; muoto on tavallinen myöhemmällä 
rautakaudella; 

joukko koristettuja saviastian kappaleita, joista kaksi kuvattu, 
kuvat 104 ja 108, poltettuja sääriluita ]?i 2 palasta pronssilevystä. 

Maasta kummun ulkopuolella löytyi: 

iso kasa saviastiani kappaleita, 80 senttim. pitkä ja 40 leveä. 
Paloja on voitu panna kokoon yhdeksi melkein eheäksi astiaksi, kuva 
103; toinen on koristettu niinkuin kuvissa 105 ja 109 (suorilla vii¬ 
voilla), kaulan asento melkein kuin kuvassa 103. Kasan alla oh 
pronssinen paljin hevosenkengän muotoisesta soljesta, kuva 68; 

hevosenhampaita, pieni rautaveitsen terä, kuva 59, lähes 6:n 
senttimetrin pituinen rautakisko ja palanen rautarenkaasta; 

8-muotoinen ketjuun kuuluva pronssiliite, josta toinen silmus 
katkennut, kuva 75; 

rautainen kellonkieli, kuva 100; 

pieni mykevä, ulkoa laseerattu „kivi”astian(?) pala. 

Kumpu 4. 

Muoto epäsäännöllinen; korkein kumpukohta (2—2,50 met. ris¬ 
tiinsä laaja) sisälsi epämuotoisen kivikehän, jonka länsipuolelta löytyi 
kaksi rinnakkaista 40 senttim:n pituista, yhteensä 20 senttim. levyistä 
ja 5:n senttim. vahvuista palanutta puuta, josta 1,50 met. pit. hiili- 
suoni jatkui koilliseen. Puiden päällä oh punaista tuhkamaata. 
Useimmat seuraavista esineistä olivat kivikehän ulkopuolella. 

Kaksi yhteenniitattua pronssilevyä, ehkä vaskikattilasta, kuva 97; 
pieni rautainen avain, jonka lehdessä on nelihaarainen reikä, 
kuva 92; 

pieni musta helmi, varustettu kolmella valkealla pilkulla, kuva 81; 
rautakisko, molemmista päistä koukkuun väännetty; 
pitkänlainen siera, yhdeltä puolen sileäksi hiottu, kahdella 
muulla sivulla on nähtävästi neuloja teroitettu, kuva 114; 

hahlain-liitteen puolisko, tehty punotusta rautavartaasta, kuva 98; 
,,kivi”kruusin kappale, minkä työmies, joka sen löysi, sanoi ol¬ 
leen pinnasta 2 korttelin syvyydellä, likinnä pohjakalliota, kuva 111; 

Sitä paitse löydettiin joku kappale saviastiata, poltettuja savi- 
palasia, hevosenhampaita ja poltettuja luumurenia. 

Kumpu 6. 

Muoto soikea; pituus 3,50, leveys 2 met. Kivikehää ei ollut. 
Kummun keskikohtaa myöten ulettui hiilisuoni idästä länteen; sen 
keskellä sysiläjä. Seuraavat esineet olivat hajallaan kummussa: 

kappale piikiveä, saviastian kappale, poltettua luuta, hevosen 
hammas ja kärjestä katkennut rautanaula. 

Kumpu 6. 

Muoto ympyräinen; laajuus 2,50 met. ristiinsä. Luoteissyijällä 
muutamia kiviä puoliympyräisessä kehässä. Vähän syttä, kekäleitä 
ja hiiliä siellä täällä. Seuraavat esineet olivat kummussa ilman 
järjestystä: 

keltainen helmi varustettu kolmella kirjavalla pilkulla; 



131 


kappaleita pyörälle valetusta saviastiasta, kuvitetut vinoaalto- 
viivoilla; astian suun sisäreunassa hulpio, kuva 106; 

neljäksi kappaleeksi lohjennut hiomatoin kivi, joka nähtävästi 
on sieraksi aivottu; 

iso poltettu (?) luukappale, hevosenhammas, poltetulta luusir- 
paleita ja savustunut tuohikääry. 

Elokuussa 1889 kävin kaivaustyötä jatkamassa. Silloin tut¬ 
kittiin kukkulan kaakkoiskulmalla seuraavaa kolmea kumpua, n:ot 
7—9, ja niiden ympristöä. 

Maapalsta kumpujen 7:n ja 9:n eteläpuolella. 

Kaivausta alettiin mainittujen kumpujen eteläpuolelta, sen 
paikan rajalta, mistä talonomistaja ennen oh vienyt multaa peltoonsa, 
jossa paikassa nyt paljas kallio näkyy ja josta atraimen raudat oli¬ 
vat löydetyt. Kallion ja kumpujen välisestä, 1 —2 met:n levyisestä 
ja noin 9 met:n pituisesta maapalstasta, jossa oli vahvalta hiilen ja 
noen sekaista maata löytyivät seuraavat esineet eri paikoilta: 
rautaisen äimän (?) kärkiosa; 

2 pitkää, poikkileikkaukseltaan nelikulmaista sieraa; 
lyhyt reiällä varustettu siera, kuva 115, sekä liuskoja 2:sta 
muusta samanlaisesta; 

pieni hoikkanen rautaveitsi (vrt. kuva 59); 

koristettuja reunapalasia ainakin 8:sta saviastiasta, joista useat 
selvään ovat pyörälle valetut; yksi kuvattuna, kuva 105; 

pieni ympyräinen vaskilevy, pitkulaisella lävellä varustettu 
(vrt. kuva 86). 

ympyräinen rautalevy, mahdollisesti lukosta; 
putki spiraliin kierretystä pronssilangasta (kuva 79). 
mutakuonaa, limsiösiru, kappale valkoista ukonkiveä, vaalean 
punaiseksi poltettua savea hevosenhammas. 

Isot rautakeritsimet löytyivät kumpujen 7:n ja 9:n keskiväliltä, 
kuva 62. 

Kumpu 7:n itäpuolelta: 

Suuri joukko eläimen, pääasiallisesti naudanluita, joista muu¬ 
tamissa näkyy veitsen jälkiä; 

ison mustan lasi(?)Äe/men puolisko, varustettu keltaisilla poikki¬ 
viivoilla, samaa muotoa ja koristuskaavaa kuin kuvassa 80 nähtävä; 



132 


saviastian kappaleita, kuvitettuja kaksijakoisilla painetuilla 
kuoppakoristuksilla; (kuva 110 onnistumaton). 

Kumpujen 7:n ja 8:n länsipuolelta: 

kaksirenkaisessa ketjunliitteessä riippuva helykoristus pronssista, 
kuva 74, joka lähinnä on verrattava riippuviin heloihin Inkeriläisissä 
hanhenkuvissa myöhemmällä rautakaudelta (Vrt. J. E, Aspelin, Mui¬ 
naisjäännöksiä, kuva 1,201); 

pronssinen niittausnaula; 

pari hitusta hopearahasta, niin epäselvää ja pientä, ettei leimaa 
voi nähdä; 

vähän saviastian kappaleita, poltettua savea, sekä joku palanen 
poltettua luuta kahdesta eri paikasta; 

rautapata, taittunut jostain pitemmästä esineestä. 

Kumpu 7. 

Laajuus 4 met. 1—L, 2,70 P—E, korkeus 0,50 keskikohdalta. 
Nurmettunut, peitetty pienillä kivilaakoilla ja mukulakivillä. Sisälsi 
melkein koko alalle levinneen hiilikerroksen, joka varsinkin etelä¬ 
osassa oh vahva, eli 10—20 senttimet. Pohjoisosassa oli hiilikerrok¬ 
sen alla likinnä kalliota, 3 met:n pituinen ja lähes metrin levyinen 
kerros punaista tuhkaa, jonka päältä tavattiin kolme käsivarren pi¬ 
tuista mäntysyttä. 

Kummun yläosasta löytyi: 

luusta sorvattu värttinänpyörä, kuva 88; 

isolla lävellä varustettu ympyröinen vaskilevy, kuva 86; 

pieni litteä helmi; 

vaskinen kattilan korva, kuva 96; 

reunapalasia saviastiata; 

lehmän lapaluu ja muita nokeutuneita luupalasia sekä kalan (?) 
selkänikama; 

Alaosassa olivat hajallaan: 

hevosenkengänmuotoinen rautainen solki, tehty pyöreästä var¬ 
taasta, jonka päät ovat spiralissa, kuva 69, ja pronssinen, kapeakan¬ 
tainen paljin samanlaisesta soljesta; muoto tavallinen myöhemmällä 
rautakaudella; 

kaksi ohkaista palasta sieraa; 

kaksi saviastiankappaletta, toinen varustettu suorilla viiva- 
koristuksilla; 

kaksi limsiöpalasta. 

Kumpu 8 

oli melkein yhteydessä edellisen kummun kanssa, pieni vako välissä, 
Laajuus 2—2,50 met. ristiinsä, korkeus ainoastaan 0,35; peitetty kivi- 
laakoilla. Itäkulmassa oli vahvasti hiiltä, joka ohkasempana mustana 
kerroksena täytti kummun koko yläosan. Sen alla, kummun poh¬ 
joisosassa, oli kaksi punaista tuhkakerrosta päällitysten, jotka olivat 
eroitetut toisistaan ohkaisen savikerroksen kautta. Tässä oli siis 
myöhemmin nuotioa poltettu entisen, savella peitetyn tuhkakerrok¬ 
sen päällä. 

Ylemmästä tuhkakerroksesta löytyi: 
veitsenterä, samaa muotoa kuin kuva 60; 
rautainen sila veitsen päästä, terän juurelta, kuva 61; 
pieni soikea vaskileyy, jostain isommasta esineestä. 

Alemmasta tuhkakerroksesta löytyi: 

35 senttimm syvyydeltä, likeltä kalliota rauta-avain, jonka 
lehti on hävinnyt ja varsi varustettu kahdella vartaalla, kuva 94. 
Tuon avainmuodon sanoo H. Hildebrand *) olleen käytännössä vielä 
viime vuosisadalla, vaan löytyneen jo 1400-luvulla. Tämä muoto 
eroaa kuitenkin Hildebrand’in mainitsemista avaimista siinä, että 
jälkimäisissä, jotka ovat pronssista, poikkipäin oleva lehti vartaiden 
päistä leviää kahtaalle, jota vastoin tässä lehti näkyy olleen taivutettu 
ainoastaan toiselle puolelle, samoin kuin kuvassa 92. 

Muualla kummun yläosassa tavattiin: 
pitkä litteä siera; 

rautapuikko, toisesta päästä kokoon kääritty, toisesta taittunut; 
pronssinen poljin hevosenkengän muotoisesta soljesta samaa 
muotoa kuin kuva 137; 

kaksi pientä pronssilevyä, joista toisessa on reikä; 
pieni sulaunut pronssipala ja limsiösiru sekä vähän poltetuita 
ja polttomattomia luita. 

') Bronsnycklar frän Medeltiden. K. Vitt. hist. o. A. Akadis Mänads- 
blad, 1875, s. 168. 

Syvemmältä, kummun pohjalta löytyi: 
reunapalanen saviastiasta sekä palasia poltettua savea; 
arapialaisen hopearahan puolisko, kuva 116, joka löytyi mel¬ 
kein kallion päältä. Vuosilukua on jälellä ainoastaan ,,200” sekä kon- 
junktsioni ja (kymmenen ja yksikön numerot puuttuvat), jonka vuoksi 
raha voi olla lyöty vuosien 201 ja 299 välillä Hidshran jälkeen, 
joka vastaa vuosia 816—912 kristittyjen ajanlaskua. Tekopaikan ja 
hallitsijan nimet puuttuvat, vaan valtioneuvos W. Lagus, joka rahan 
on määrännyt, arvaa sen Samanidilaiseksi ja Samarkandissa lyödyksi; 

pronssinen spiralisormus ympyräisestä vartaasta yhdessä kier¬ 
roksessa; samaa muotoa kuin se, minkä kuva 142 esittää; 

umpinainen pronssisormus, jonka vahvempaa kantapuolta vii¬ 
laamalla on tehty punotun nuoran näköiseksi, kuva 77. Se lienee 
myöhempi muodostus siitä 1100-luvun lopulla tavallisesta sormusmuo- 
dosta jonka näemme kuvattuna B. E. ja H. HildebrandTn kuvastossa 
Teekningar fr. Sv. statens hist. Museum, 2 vihko, lehti 6 h. Saman¬ 
tapaiset sormukset ovat Inkerin- ja Liivinmaalla myöhemmällä rauta¬ 
kaudella tavalliset, vrt. J. K. Aspelin, Muinaisjäännöksiä, kuva 1,194; 
F. Kruse, Neerolivoniea, Tab. 13; 

luusta sorvattu korkea, kaksijakoinen värttinänpyörä, kuva 91. 
Samantapaisen esineen on herra Sehvindt löytänyt Hovinsaaren 
Hynnisen kalmistosta yhdessä pitkäkantaisen kirveen kanssa; 
soikea keltainen lasihelmi, kuva 82, ja rautanaula. 

Maata kumpu 8 pohjoispuolella 

kaivettiin P—E 3 met. ja I—E, vuoren itäsyijästä lukien, noin 6 met. 
Kalliopohjalla olevan maakerroksen vahvuus oli 10—20 senttim. 
Hiiltä ja tuhkaa oh täällä kahdessa paikassa, Itäsyrjällä oh maaka- 
maran alla ainoastaan punaista tuhkaa paria metriä laajalta, län¬ 
nempänä, samanlaisen läjän päällä, myöskin musta hiilikerros. Seuraavat 
muinaiskalut olivat hajallaan enimmäkseen tuhkaläjien ulkopuolella: 

2 putkea spiraaliin kierretystä pronssilangasta (vrt. kuva 79). 

4 kullattua lasi(?)helmeä, joista kolme verrattavat kuviin 83 
ja 84, neljäs varustettu pitkinpäin käyvillä harjoilla, kuva 85; 

rautainen vyösolki, kuva 71; samanlainen löydetty Hakoisten- 
linnasta sekä Hovinsaaren Hynnisen kalmistosta Räisälässä (Mus. 
luett. N:o 2,592: 105), viimeksi mainitun muoto kuitenkin vähän 
epäselvä; 

ympyräinen rautalevy, jonka keskellä reikä; 

kaksi nuolenterää raudasta, joiden lehti keskikohdalta levenee 
kulmikkaaksi ja joiden raoto on litteä päinvastaisessa suunnassa kuin 
lehti (kuva 64). Tätä muotoa, jota on löydetty myöskin Lopotin 
Linnavuoresta, (267) emme tapaa uudemman ajan löydöissä, vaan sen 
sijasta Tuukkalan kalmistossa ja niissä löydöissä, jotka lienevät 
Tuukkalan kalmistoa vanhemmat, niinkuin esim. Knaapin löydössä 
Luopioisissa (Mus. luett. 2,201: 690), jossa se ilmestyy lyhytkan- 
taisten kirveiden seurassa myöhemmältä rautakaudelta. Melkein 
samaa muotoa on eräs nuoli Akaan Mainiemen saman aikuisten esi¬ 
neiden joukossa (Mus. luett. 2,005: 4; vrt. J. R. Aspelin, Muinais¬ 
jäännöksiä, kuva 1,560); 

Loikkanen, neliskulmaiseksi hiottu siera, kuva 113; 
pitkäkantaisen kirveen yläosa, kts. kuva 58. Tämä kirves- 
muoto on jokseenkin tavallinen sekä Tuukkalan kalmistossa että H:ra 
Sehvindfin tutkimissa haudoissa Käkisalmen kihlakunnassa, vaan ei 
löytyne 1100-lukua vanhemmissa haudoissa; 

pieni koristamaton värttinänpyörä punaista kiveä tahi teko- 
kiveä, kuva 89; 

palasia vaskikattilasta (?), joissa niittausnastoja vielä näkyy; 
pieniä rauta- ja pronssikiskoja, 1 rautapuikkoa (1 naulasta 
tahi äimästä) ja yksi litistynyt niittausnaula, kuva 101; 

pieniä saviastian palasia, joista kaksi koristettua, sekä hevosen- 
hampaita ja muutamia poltetuita luusirpaleita. 

Kumpu 9. 

Muoto ympyräinen, laajuus 3 met. ristiinsä, korkeus noin 30— 
40 senttim.; osaksi peitetty kivillä. Sisälsi mustaa hiilen sekaista 
maata, jota länsiosassa oli vahvanlaiselta; koillisosassa punaista tuh¬ 
kaa, Seuraavat muinaiskalut olivat hajallaan kummussa, enimmäk¬ 
seen lähellä kalliota itäosassa: 

2 hopearahaa, jotka olivat päällitysten likinnä kaihota; niiden 
päällä oh ohuella hiilikerroksella peitettyä punaisenkellahtavaa tuh¬ 
kaa. Toisessa näkyy etupuolella hallitsijan kuva, takapuolella risti; 
reunakirjoitukset ovat tuntumattomiksi kuluneet. Se on Valtioneu¬ 
vos W. Lagus’en määräyksen mukaan saksalaisen keisarin Henrik ILn 
(v. 1002—1024) ThieTissä lyöttämä; (kuva 117). Toisen rahan etu¬ 
puolella on hallitsijan kuva sekä reunassa kirjoitus: E C B E . . . . ; 
takapuolella on kaksi miehenkuvaa (apostolit Simon ja Judas) rin- 

nakkain, joiden yläpuolella risti; reunakirjoitus kulunut (kuva 118). 
Tämä on frieslantilaisen kreivin Egbert II:n (v. 1068—1090) Dok- 
kumissa lyöttämä raha (vrt. H. Dannenberg, Die Deutsche Miinzen, 
Taf. 22, kuva 528); 

etulukko ja siihen kuuluva jännesanka (kuva 95) samaa teko¬ 
tapaa kuin HildebrandTn kuvaama, kts. V. hist. o. Ant. Akad:s Mä- 
nadsblad 1875, N:o 47, kuva 57. Puheenalaiseen lukkoon on kuu¬ 
lunut samanlainen avain, kuin se minkä kuva 94 osoittaa; 

pieni luinen värttinänpyörä, (kuva 90) kummun yläosasta; ihan 
samanlaisen on prof. J. R. Aspelin löytänyt Äimälän kalmistosta 
Kokemäellä myöhemmän rautakauden esineiden joukossa; 

suoran kulman muodostava rauta(veitsi) päreen kiskomista 
varten (?), kuva 63; 

rautainen hakasenrengas lehtineen, kuva 72; 

pronssinen hihnasolki, josta paljin puuttuu, kanta varustettu 
kolmella reiällä, kuva 70; 

litteä pronssirengas, ehkä soljesta, kuva 73, sekä palanen pie¬ 
nestä rautarenkaasta; 

yhdeltä puolen hiottu siem; 

kappaleita ainakin 5:stä saviastiasta, joista yhdessä kaulan 
asento on niinkuin kuvassa 104, kahdessa niinkuin kuvassa 109. 

265. Kurkijoki. Kauppalan Jäämäki. Vastapäätä Hä- 
meenlahden Linnavuorta on Kurkijoenvuonon koillisrannalla, Kuop¬ 
palan kylän Torikan talosta kaakkoon päin pitkä vuorenharju, jonka 
leveä sola (eli matalampi kannas) jakaa kahtia. Luoteenpuolista 
osaa sanotaan Lahdenmäeksi ’), kaakonpuolista Jäämäeksi. 

Viimeksi mainittua ympäröi lounas- ja eteläpuolella Jääsalmi^), 
ja pitkin koko koillispuolta alhaisia ja vesiperäisiä niittyjä; mäki on 
siis ennen voinut olla pitkä ja kapea kaakkoa kohti juokseva niemi. 

Jäämäen päällystä on noin 350 met. pitkä; leveys vaihtelee: 
kaakkoispäässä 40, luoteisessa 100:n metrin paikoille. Vierteet ovat 
enimmäkseen jyrkkiä ja paikottain pystysuoria, paitse muutamien 
solien suupaikoista, missä on loivempaan viettävää louhikkoa. Kor¬ 
kein kilkka on vuoren luoteispäässä, joka meren pinnasta kohoaa 
53 met. 


') Lahdenmäen poikki käy omituinen, jylhä sola; sen länsisuu ja muut 
rotkot länsipuolella ovat ehkä ennen olleet vallitettuja. 

Jääsalmea rajoittaa toiselta puolen nyt yhteen maatuneet Vasikka- 
saari ja Napasaari sekä Kyyrösaari. 

Hämeenlahden Linnavuori. 



Kuva 63. Kuva 64. 

Sivu 136. Sivu 135. 



Kuva 60. 
Sivu 128. 

Kuva 65. 
Sivu 128. 

Hämeenlahden Linnavuori. 



Kuva 67. 
Sivu 129. 

Hämeenlahden Linnavuori. 



Kuva 74. 
Sivu 132. 


Kuva 80. 
Sivu 128. 







Kuva 86. 
Sivu 132. 



Kuva 76. 
Sivu 128. 

Kuva 77. 
Sivu 134. 

Kuva 79. 
Sivu 134. 



Kuva 87. 
Sivu 128. 

Hämeenlahden Linnavuori. 




Kuva 88. 
Sivu 132. 



Kuva 91. 
Sivu 134. 

Kuva 90. 
Sivu 136. 



Kuva 92. 
Sivu 130. 



Kuva 93. 
Sivu 129. 





Kuva 94. 
Sivu 133. 



Kuva 89. 
Sivu 135. 




Kuva 95. 
Sivu 136. 

Hämeenlahden Linnavuori. 



Kuva 96. 
Sivu 132. 

Kuva 97. 
Sivu 130. 



Kuva 98. 
Sivu 130. 



Kuva 99. 
Sivu 128. 



Kuva 100. 
Sivu 130. 




Kuva 101. 
Sivu 135. 



Kuva 102. 
Sivu 128. 

Hämeenlahden Linnavuori. 

Kuva 103. 
Sivu 129. 




Kuva 104. 
Sivu 129. 



Kuva 105. 



Sivu 131. 


Kuva 106. 
Sivu 131. 



Kuva 107. 
Sivu 129. 

Hämeenlahden Linnavuori. 



Kuva 110. 
Sivu 132. 



Kuva 113. 
Sivu 135. 



Kuva 111. 
Sivu 130. 



Kuva 112. 
Sivu 129. 

Kuva 115. 
Sivu 131. 

Solat ja vallitukset käyvät seuraavalla tavalla. Kun Lahden¬ 
mäen ja Jäämäen väliselle kannakselle nousee, tapaa sen pohjois¬ 
rinteellä lepikössä matalan vallintapaisen multa-(?)harjan, joka käy 
melkein koko solan poikki (Luot.—Kaak.), eli 30—40 metriä pit¬ 
kältä. Se on keskeltä painunut tuntumattomaksi, luultavasti sen 
vuoksi, että polku samalta kohdalta käy alas mäkeä. Muut vallit 
ovat irtonaisista kivistä kootut. 

Likellä tätä vallia löytyy Jäämäen pohjoiskulmalla, korkeim¬ 
man kukkulan vieressä penger, jolla on vahva vallinj äännös, 16 met. 
pitkä, 4,60 met. leveä, 0,70—0,80 met. korkea; keskipalkoilla on metrin 
levyinen aukko. Valli käy koillisesta lounaasen. Samaan suuntaan 
jatkuu noin 10 met. pituinen rivi perustuskiviä vielä kukkulan päällä, 
vaikka suurin osa vallista siellä on vieritetty Lahdenmäelle päin 
viettäviä sileitä kallioita myöten alas. — Äskenmainittua pengertä 
rajoittaa kaakon puolella rotko, jonka poikki käy 8 met:n pituinen, 
2,50 m:n levyinen ja 1 m:n korkuinen kivivalli. — Kukkulan toisella 
eli lounaispuolella löytyy syvä, vuorta luoteesta kaakkoon halkaiseva 
sola, (A), jonka kivilouhikolla peitetty 40—50 met. leveä, 100 met. 
pitkä pohja on 20 met. alempana vuoren kukkulaa ja 33 met. ylem¬ 
pänä meren pintaa. Täällä en huomannut mitään varustuksia. 

Vuoren poikki ja sen keskikohdalla käy vielä kaksi likistysten 
olevaa solaa, jotka jakavat Jäämäen kolmeen osaan. Luoteisin näistä 
(B), joka oikeastaan on pidettävä äsken mainitun ison solan jatkona 
lännestä itäänpäin, on tätä noin 8 met. korkeammalla. Niiden ra¬ 
jana on pystysuora kallionseinä, jonka päällä näkyy lähes 10 met. 
pitkä, hajotettu vallinperustus. Kahdessa muussakin paikassa solan 
keskipalkoilla tapaa lepikössä kiviläjiä. Selvä Luot. —Kaak. käypä kivi¬ 
valli sulkee solan itäistä suuta; se on 32 met. pitkä, 3 met. leveä, ulkoa¬ 
päin 2,50 met. korkea, vaan sisäpuolella mäenrinteen kanssa tasan. Koko 
sola on n. 80 met. pitkä. — Toinen huomattava ja kaakkoisin sola (C) 
Jäämäen keskikohdalla on ainoastaan 25 met. pitkä E—P. Sen ka¬ 
peammassa pohjoissuussa on kaksi rotkoa; toisessa löytyy isoja kiviä, 
toisessa 7,50 m. pitkä, 1,50 m. leveä ja 0,70 m. korkea valli. Eteläsuu 
leviää 34 met:n levyiseksi, ja sen sulkee täydellisesti loivaa rinnettä 
vastaan sisäänpäin kaartava valli, jota paikottain on purettu; sen le¬ 
veys on 2,60—3,40 met., korkeus ulkoapäin 1—2 met., sisältä 0,80 met. 
Tästä vallista kaakkoonpäin on vuoren loivanlainen lounaisrinne 30 
metriä pitkältä valliton, vaan siitä alkaa 60:n met:n pituinen vallin- 
jäännös, josta ei enää muuta ole jälellä kuin alimmainen kivijono. 




Hämeenlahden Linnavuori. 



Kuva 116. 
Sivu 134. 



Kuva 117. 
Sivu 135. 



Kuva 118. 
Sivu 136. 






Kuva 119. Kauppalan Jäämäki. Kurkijoki. 

Alkuansa on epäilemättä koko mäen rinne ollut varustettu, — Jää¬ 
mäin päättyy kaakossa ikääskuin nupin tapaiseen kallionkieleen, jonka 
muusta mäestä eroittaa syvä koillispuolelta nouseva rotko; rotkossa 
on valli 9 met. pitkä, 2,70—1,20 m. leveä ja ulkopuolella 1,20 m. kor¬ 
kea. Alempana rotkossa, johon päivänpaiste ei sovi tulemaan, säilyy 
lumi ja jää Elokuuhun asti; tästä nimi Jäämäki. Schvindfin mukaan 
on siellä kaksi 5—6 sylen syvyistä vuoren halkeamaa, joita sano¬ 
taan jääkai voiksi. 

Kalliolla C-solan kaakkoispuolella tapasin matalan keskeltä 
kuopalle painuneen 3:n met:n laajuisen maakummun, josta kiven 
päitä pisti näkyviin. 

»Keskellä järvenpuolisen jyrkän kallion vierintä on Pakolaisen 
luola, jossa Ruotsin sodan aikana lie pakolaisia asunut. Luolan suu 
on sangen ahdas ja miltei mahdoton alhaalta nähdä»*). 

266. Kurkijoki. Virstan verta pohjoiseen Kuuppalan Jää- 
mäestä on peltojen ja vesiperäisten niittyjen takana yksinäinen Lin¬ 
namäki. Sitä ympäröi pohjoisessa myös pellot; idässä, toista pie¬ 
nempää mäkeä vastaan on kapea laakso. Mäki on 51 met. korkea, 
kalju, lähes 180 ask. pitkä ja puolta kapeampi. Eräässä rotkossa 
eteläpäässä näkyy kiviä rivissä, vaan vallin jäännökseksi niitä ei 
voi päättää ^). 

267. Kurkijoki. Linnavuori Lopotin luona. Noin 'A 
virstaa meren rannasta yhtyy pohjoisesta tulevaan Kurkijokeen län¬ 
nestä Raholanjoki. Niiden välisellä matalalla niemellä, joka nyt on 
peltona (»Niemenpelto»), sanotaan ennen olleen kaupungin, — luulta¬ 
vasti sama, jota 1600-luvulla mainitaan. Joen suun itäpuolella on ny¬ 
kyinen kauppala ja kirkko, toisella rannalla maanviljelys opisto, joka 
ennen oh kreivi Kuseheleff-Besborodkon (Kurkijoen lahjoitusmaan 
viimeisen omistajan) kantatila, ja Linnavuori Hiitolaan vievän maan¬ 
tien varrella, v. Knorring^) kertoo tästä paikasta seuraavaa: »Kir¬ 
kon lähellä löytyy isonlainen mäki nimeltä Linnamäki, jolla van¬ 
hempina aikoina on ollut linnarakennus valimeen (»slott med vallar»), 
joista pitäjä on saanut ruotsalaisen nimensä (Kronoborg = Ruu- 
nunlinna). 17:n vuosisadan keskipalkoilla oh täällä päällikkönä 

') Th. Schvindt, m. t., s. 6. 

Hj. A. piirusi, v. 1888. — Schvindfin karttaan on itäänpäin Jäämäestä 
merkitty eräs Linnamäki, josta ainakaan Tonkan talon väki ei voinut antaa 
mitään tietoa. 

Gamla Finland, s. 250. 

Niilo Olavinpoika Printz. Läheisyydessä on löydetty tykin luotia ja 
rivittäin haudattuja ruumiita». Luullakseni tämä tieto ei pidä täy¬ 
dellisesti paikkaansa. 

Tosin löytyy muitakin asiakirjoja, jotka todistavat näillä pai¬ 
koin viimeisillä vuosisadoilla jonkun linnoituksen olleen. Niinpä 
mainitaan sotatapauksissa v:na 1742 Kurkijoen lahjoitusmaata ni¬ 
mellä »kastellgodset Kronoborg»*), ja Reinholmilla olevan tarinan 
mukaan^) on, ehkä viime vuosisadan alkupuolella, »Linnavuoren 
aluspuitta joen äyräällä ollut täynnä kasarmia» ja »linnassa ollut sotu¬ 
ria»^). Mahdollista on myöskin että tuo linnarakennus on seisonut 
itse Linnavuorella, semminkin kun vuoren etelärinne täydellisesti 
hallitsee valtamaantietä itään ja länteen; vaan sellaisesta ei nyt 
enään ole edes perustuskiviäkään jälellä. 

Suuresti epäiltävää on sitä vastoin lieneekö Linnavuorella mil¬ 
loinkaan ollut vallia uudemmalta tahi keskiajalta. Jos semmoisia 
olisi ollut, voisi odottaa että niistä jonkunlaisia jälkiä olisi pitänyt 
säilyä, sitä suuremmalla syyllä, kun täällä kuten alempana saamme 
nähdä, on säilynyt sekä valleja että muita muinaisjäännöksiä paka¬ 
nuuden ajoilta asti. 

Tarkastelkaamme siis lähemmin itse Linnavuorta. Raholanjoki 
tekee kaaren Linnavuoren pohjoispuolitse. Sen ja vuoren välissä on 
pohjois- ja länsipuolella matalaa peltomaata; etelässä käy, kuten jo 
on huomautettu, maantie loivan mäen kaulan poikki; itäpuolella, on 
»vuoren aluspaltta joen äyräällä» nyt täynnä maanviljelysopistoon 
kuuluvia rakennuksia. Vuori on ehkä vähän matalampi kuin Hä- 
meenlahden Linnavuori; pitkulainen P—E. Eteläpää, jonka loivaan 
viettävä, kallioista epätasainen rinne maantiestä lukien on noin 75 
met. pitkä, on kapeampi kuin muu osa mäkeä. Vuoren varsinainen 
päällystä on 200 met. pitkä ja 100 met. leveä (leveimmältä eli 
keskikohdalta). Vierteet eivät minnekään päin ole äkkijyrkkiä, 
mutta kuitenkin monesta paikasta, etenkin länsipuolelta ja pohjois- 
nokalta pääsemättömiä. Varsinaisia rotkoja ei ole, vaan useita le¬ 
veitä kallioiden välisiä luomia, joista voi nousta vuoren päälle. Vuo- 

') M. G. Schybergson, Ant. om försvarskriget i Savolaks o. Karelen 
1741—1742, Sv. Litt. Sällsk. Förhandl. o. uppsatser, I, s. 71. 

ReinholmN:o 13, s. 258. 

Minulle kerrottiin että Venäläiset olivat Linnavuorella ja Ruotsalai¬ 
set Kuoksvuorella. Levonpellon (maatilan?) Laakerinpellolla oli tapeltu niin 
kovasti että paikalle jäi 2 korttelia verta. 

ren keskikohta on tasainen, osaksi paljas, osaksi lehtipuuta kasvava 
tanner. Vuoren pohjoisnokalla, josta on kaunis näköala vuorille ja 
laaksoille päin, on ollut huvimaja; nyt siinä juhannusiltoina polte¬ 
taan kokko valkeita. — Kreivi Kuseheleff-Besborodko on vuoren pen¬ 
kereitä ja kunnaita myöten teettänyt polkuja, jotka vieläkin ovat 
nähtävinä. 

Vallinjätteet Linnavuorella, jotka miesmuistiin vielä olivat 
eheämmät ja ainakin kyynärän korkuiset, vaan joista äsken mainittu 
tilanomistaja rakennustarpeisiinsa oli kiviä vedättänyt pois, eivät 
millään tavalla aseman, eivätkä rakennustavan puolesta eriä paka¬ 
nuuden aikuisista yleensä. Ne ovat tehdyt, kalkkiruukkia käyttä¬ 
mättä, irtonaisista kivistä ja ovat asetetut vuoren laen ja rintei¬ 
den rajalle jokaiseen paikkaan, missä vierre alkaa lantolle painua. — 
Sellaisia kallioiden välisiä vallinjätteitä on 5: 3 länsi- ja 2 itäpuo¬ 
lella. Eteläisin länsipuolella käy tiheässä lepikössä kaakosta luotee- 
sen, on noin 20 met. pitkä ja sisältää nyt ainoastaan rivin isoja 
perustuskiviä. Keskimmäinen käy E—P, on vielä pahemmasti hävi¬ 
tetty kuin edellinen, eikä käsitä muuta kuin 20—25 met:n pituisen 
jonon pienempiä, miehen kannettavia kiviä. Pohjoisin länsipuolella 
on paraiten säilynyt; se ulottuu 35 met. lounaasta koilliseen, jossa 
tekee polven ja juoksee 15 met. pohjoisluoteesen. Tämä valli on 
rauenneessa tilassaan enemmän kuin 2 met. leveä ja noin 0,70 met. 
korkea; pohjoispää on kapeampi ja matalampi. — Pohjoisin vallin- 
jäte vuoren itäpuolella on noin 25 met:n pituista, epäselvää kivi- 
riuttaa, joka juoksee P.luoteesta E.kaakkoon ja suureksi osaksi on pen¬ 
saston peitossa. Toinen samalla puolen on selvempi ja sisältää 
paikottain isoja kiviä, vaan enimmäkseen pienentäisin miehen kan¬ 
nettavia; käy sisäänpäin kaaressa kahden kallionkielen välissä; pää- 
suunta Koill.—Loun.; pituus lähes 30 met. Tämä valli on sulkenut 
pääsyn eräältä itäpuolella olevalta kapealta penkereitä, 

Paitse vallinjätteitä löytyy täällä yksi poltetun ruumiin hautaus- 
paikka ja ainakin 3 pientä maakumpua, samanlaista kuin Hämeen- 
lahden Linnavuorella; kummuista on isoin tantereita vuoren keski¬ 
kohdalla, muut kalliolla pohjoispäässä. Viimeksi mainittujen vieressä 
löytyy myös 9 pientä kuoppaa maassa. Näistä parikymmentä as¬ 
kelta etelään löytyy notkopaikassa sitäpaitse kaksi isompaa kuoppaa, 
toinen soikea, 3 ja 5 met. ristiinsä, toinen neliskulmainen 1,50 ja 2 
met. ristiinsä ja 1 met. syvä. Viimeksi mainittua, jonka sanottiin 
olevan pystylaakoilla seinustetun, oh eräs opiston miehistä kaivellut 

kyynärän syvyydelle mitään löytämättä; sitä arveltiin sen vuoksi 
muinaiseksi kaivoksi. — Tutkittuna on nyt 6 paikkaa vuorella, ni¬ 
mittäin: hautauspaikka, 2 kumpua ja 2 kuoppaa sekä yksi kohta 
vuoren pohjoisnokalla, kokkopaikan lähellä. Hautalöytö (veräjän 
luona) sisältää muotoja, niinkuin rannerenkaita ja yiupyräisiä kupura- 
solkia, jotka eivät enään löydy Karjalan haudoissa 1100-luvulta; 
se luahtaa siis olla niitä vanhempi. Useimmat muut vuorella löyde¬ 
tyt esineet ovat myöskin myöhemmältä rautakaudelta. 

1.*) Hautauspaikka veräjän luona. 

Toukokuun 28 ja 29 p. 1882 löysivät maanviljelysoppilas 
Tuominen ja Seppä Hämäläinen Linnavuoren etelärinteellä, sen ve¬ 
räjän edustalla, josta maantieltä pääsee vuorelle, muinaiskaluja, joihin 
maakamarasta esiinpistävä keihään terä ensin oh kiinnittänyt huo¬ 
mion. Löytöpaikka ei ollut minkäänlaisella multakummulla eikä 
kivityksellä merkitty. Esineet, jotka eläinlääkäri O. V. Löfman 
Lokakuun 5 p. s. v. lähetti S. Muinaism. Yhdistykselle ovat ker¬ 
rotut Morgonbladefissa 1882, N:o 131. Vrt. Museon luettelo N:o 
2,163. Löytö sisälsi seuraavat esineet: 

kaksinkerroin väännetty kaksiteräinen miekka, jonka säilässä 
on »verijuova» ja kolmikulmaisessa ponnessa sekä lyhyessä väistin- 
raudassa jälkiä hopea-ja vaskilankasilauksesta, kuva 121; 

väistinrauta toisesta luiekasta, koristettu hopea- eli vaski- 
lankasilauksella, jossa paikoin näkyy vinoneliön kuvioita; kuva 122; 

lyhytkantainen kirves, myöhemmällä rautakaudella tavallista 
muotoa, kuva 123; lienee vanheiupaa muotoa, kuin kuva 58, vaan 
löytyy vielä 1100-luvun haudoissa. Vrt. sivu 135; 

kapea keihäs, lyhyellä ja uurretulla putkella, jossa löytyy jäl¬ 
kiä vaskinauloista; terä damaskoittu, kuva 124. Vrt. O. Montelius 
Sveriges Forntid, kuva 503; J. R. Aspelin, Muinaisj., kuva 1369; 
hoikkanen pitkäputkinen A:e;Ää5, kuva 125; 

lyhyt keihäs, jossa on 8-kulmainen putki, varustettu vaskinau- 
loilla, kuva 126; 

isonlainen veitsenterä, jonka ruoto on poikkiviassa; 
lyhyt ja koristettu, rautainen ratsastusruoskan (?) varsi, johon 
renkaan kautta on kiinnitetty hihnan (ruoskan kielen) rautainen 
päätesila ja kolme rautahelaa, kuva 127. (Vrt. J. R. Aspelin, Mui¬ 
naisj., kuva 957 Vladimirin läänistä ja 1640 Vähästä Kyröstä); 


*) Numerot viittaavat asemakarttaan 120. 

kolmiortiset Ä:Mo/a;>wel, kuva 128; 

pieni sirppi, myöhemmällä rautakaudella tavallista muotoa, 
kuva 129; 

pronssinen kaularengas, varustettu vinokierteisillä uurroksilla 
katkennut 6:teen osaan, kuva 144; 

seitsemässä kappaleessa oleva spiralikierteinen rannerengas, 
jonka poikkileikkaus on kolmikulmainen; isoin kappale 7:ssä kierrok¬ 
sessa, kuva 139; 

kolme ketjukappaletta, jonka liitteet ovat tehdyt neljästä pronssi- 
renkaasta, kuva 130; 

Lävistetty, kolmikulmainen ripustin eli kampa pronssista, mo¬ 
lemmilta puolin koristettu pilkkuviivoilla, kuva 145; 

kaksi hienosti koristettua hihnan päätesilaa pronssista, molem¬ 
mat varustetut silmuksella leveämmässä päässä, kuva 131. Saman¬ 
laisia on löydetty Euran Lauhianmäestä yhdessä kaarisoljen ja ara- 
pialaisen hopearahan kanssa, kts. alempana; 

kaksi hienotekoista käärmeenmuotoista silaa pronssista, kuva 132; 
kaksi ympyräistä kupurasolkea, joista nastat päällispuolella ja 
palkimet puuttuvat, kuva 134. Tämä muoto puuttuu Tuukkalan ja 
Karjalan hautalöydöissä 1100-luvulta; vaan on tavallinen myöhem¬ 
mällä rautakaudella; 

pienempi, paljinta puuttuva, lävistetty kupurasolki, varustettu 
ristikoristuksella, kuva 135; 

iso kaarisolki pronssista, »germanilaisen kaarisoljen suomalai¬ 
nen muodostus», rikkunut neljään kappaleesen ja sellaisena kuvattuna 
J. R. Aspelinin »Suomen asukkaat» kirjassa, kuva 64. Viidennen 
kappaleen eli varren yläpään, (kuva 133, a), löysin v. 1888 entiseltä 
löytöpaikalta (vrt. s. 150). Solki samaa muotoa löydettiin v. 1890 
Euran Lauhianmäestä yhdessä arapialaisen hopearahan puoliskon 
kanssa, joka Maist. H. Grenmanin arvelun mukaan luultavasti on 
samanidilainen ja lyöty Samarkandissa (Mus. luett. N:o 2,698: 32); 

kappale hammaslaitaisesta, sinisestä lasihelmestä, varustettu 
kahdella keltaisella ja yhdellä punaisella viivalla, kuva 146; 

kappale rautaisesta padansangasta, juurelta katkennut soljen 
paljin raudasta ja toisesta päästä latuskainen rautapuikko. 

Kesällä 1888 suoritti kirjantekijä seuraavia kaivauksia Linna- 
vuorella. 1882:n vuoden löytöpaikalla tehtiin E—P 6:n metrin pi¬ 
tuinen kaivos, jonka eteläpää oh 7 met. ja pohjoispää 3 met. leveä. 

ja joka käsitti sekä ennen tutkittua että tutkimatonta alaa. Täällä 
lapasin hiilisuonen, joka vieläkin oli selvään tuntuva v. 1882 kaive¬ 
tussa maassa, kaivoksen eteläosassa, ja siitä jatkui pohjoista kohti 
kammattomalle alalle. Hiilien joukossa oli tuhkaa ja poltetuita 
luita, jotka enimmäkseen olivat ladotun näköisen kivipermannon päällä, 
vaan myöskin sen alla; lienevät sattumalta kivien ra’oista varisseet 
alas. Paikottain puuttui kivikerrosta. Useimmat muinaiskalut olivat 
hiilisuonen vieressä. Muinaiskalujen laadusta ja niiden järjestyksestä, 
tulin siihen päätökseen, että tässä oli poltetun ruumiin hautaus- 
paikka ja esineet ovat siis kaikki pidettävät yhdenaikuisina. Maata 
kaivettiin 0,30 ja 0,40 met:n syvyydelle; muutamissa paikoin tuli 
kalliopohja vastaan *). 

V. 1882 kaivetusta alasta löytyi: 

muutamia kappaleita ketjuihin kuuluvista pronssirenkaista; 

kappale siitä kaarisoljesta, jonka muut osat löydettiin v. 1882, 
kuva 133 a; 

prossinen vyösolki palkimineen, joista orsi puuttuu, kuva 138; 

kolme ymmyrkäistä lasihelmeä, joista yksi sininen valkeilla 
viivoilla, (kuva 148) ja yksi viheriä. Erillään näistä löytyi kaksi tu¬ 
lessa pilaantunutta helmeä, toinen keltainen viheriäisillä ja punahta- 
villa tähtikoristuksilla, (kuva 147), toinen keltaisen viheriä yhdellä 
ruskealla pilkulla; 

eheä veitsenterä raudasta; 

käyrä, varreltaan ympyräinen pronssivarras (hevosenkengän 
muotoisesta soljesta?), pronssinen paljin (kuva 137), pieni pronssilevy, 
jonka laidassa pieni reikä ja pala ukonkiveä; 

käyristetty rautapala (keihään putkesta?); 

eheä soikea kupurasolki skandinavilaista myöhemmällä rauta¬ 
kaudella tavallista muotoa; kuva 136, jossa kuvattuna sekä päältä 
että sivulta (vrt. Montelius, Sveriges Fomtid, kuva 547); 

samanmuotoinen solki, särkynyt 10 kappaleesen, ynnä siihen 
kuuluva paljin, johon kuten edelliseenkin on pieni rengas kiinnitetty; 
löytyi aivan läheltä sitä eli noin 0,20 met:n päästä. Samoilta pai¬ 
koilta löytyi pahoin ruostunut, tulessa ollut soljen paljin, rautanaula, 
pieniä saviastian kappaleita ja lasipala; 

') Tuon kaivoksen vieressä, länsipuolella, kaivatin toistakin paikkaa, 6 
metriä laajalta, löytämättä muuta kuin rauta- ja tiilikuonaa. 

rannerengas, poikkileikkaukseltaan kolmikulmainen, päät ka- 
penevat, varustettu vinokaiteen muotoisilla sekä jakavilla harjakoris- 
tuksilla, kuva 140; 

samanlainen rannerengas kuin edellinen, kuitenkin vähän eri 
lailla koristettu; taittunut kahteen kappaleesen. Löytyi aivan lä¬ 
heltä edellistä, noin 0,20 met:n päässä, kuva 141; samantapaisia on 
löydetty Itämeren maakunnissa ja Norjassa (vrt. esim. J. R. Aspelin, 
Muinaisjäännöksiä, kuva 2,058; O. Rygh, Norske Oldsager, kuva 720; 

kaksi kappaletta spiralikierteisestä sormuksesta, joka on tehty 
kolmikulmaisesta pronssivartaasta, kuva 143. 

Ennen kaivamattomasta maasta löytyi: 

käyrä, latuskainen pronssivarras, luultavasti hevosenkengän 
muotoisesta soljesta; 

4 kapp. putkia spiraliin kierretystä pronssilangasta (Vrt. kuva 
79); kantaa puuttuva iso rautanaula ja palanen rautakiskosta; 

saviastian kappaleita, poltettuja savipalasia, limsiö- ja ukon- 
foVfhappaleita; 

kolme kivihelmeä, pitkää 8-särmäistä, valkeaksi palanutta, joista 
yksi rikkunut, kuva 149 (Vrt. Montelius, Sveriges Fomtid, kuva 576), 
yksi latuskaiseksi tönkiksi sulaunut keltainen helmi, jossa näkyy 
kolme erivärisillä silmillä kuvitettua tähtikoristusta; 

niittausnauloilla varustettu rautalevy (padanpohjasta?). 

Ison hiilikokoelman ohelta ja nähtävästi ladotun kivikerroksen 
alta löytyi kahdeksi kappaleeksi katkennut veitsenterä, spiralisormus 
ympyräisestä pronssivartaasta, kuva 142, kuusi kapp. spiraliputkia, 
pieni pala saviastiasta, pieni limsiöpala ja poltettuja luita, joista 
yksi näyttää olevan teräaseella poikki lyöty. 

Paitse yllämainittuja esineitä löytyi siellä täällä raudankuonaa 
ja hevosenhampaita sekä varmaankin uudenaikuisia kaakelikappa- 
leita, jotka enimmäkseen ilmestyivät likellä maan pintaa. 

2. Kumpu. 

Muoto ympyräinen. Laajuus 2,60 m. ristiinsä; korkeus 0,40 m. 
sisälsi multahietaa. Pohjalla kummun keskipalkoilla punaista hietaa 
ja itäsyrjällä soraa. Eteläsyrjällä yksi ja länsisyrjällä kaksi rinnak¬ 
kaista, ainakin 1 met:n pituista puuta. Kummun pohjoissyrjällä löy¬ 
tyi nurmikerroksen alta muutamia koristamattomia kappaleita savi- 

astian yläreunasta ja yksi pohjan syrjästä. Puoli meteliä näitä 
idempänä oli kummun keskikorkeudella toinen kokoelma saviastian 
kappaleita, joista on pantu kokoon suurin osa alkuperäistä astiaa, 
joka myös on koristamaton, kuva 150. Kaakkoissyrjällä löytyi 

nurmikerroksen alta, soramaan päältä, kappaleita samanlaisen astian 
pohjasta ja syrjästä. Kaikki saviastian kappaleet ovat pinnalta har¬ 
maiksi tai kellahtaviksi poltetut. 

Kummusta kaivatin länteenpäin 17 met:n pituisen ja lähes 
0,80 met:n levyisen kanavan tantereesen. Sen länsipäästä löytyi 

poltetulta savi- eli tiili-(?)palasia. Kun keskikohdalta tuli esiin isoja 
kappaleita poltettua (?) luuta, kaivatin siitä haaran pohjoiseen muu¬ 
tamia metriä pitkältä, josta löytyi rautainen nuolenkärki, jonka 
ruotopuoli on kahannepäin latuskainen, samaa muotoa kuin kuva 64. 

3. Kumpu. 

Muoto ympyräinen, laajuus 3,50 met. ristiinsä, korkeus 0,50 m. 
Sisälsi multaa ja pohjalla päänkokoisia kiviä ilman järjestystä. Kum¬ 
mun keskikorkeudella löytyi jätteitä osaksi hiiltyneestä, osaksi la¬ 
honneesta nelikulmaisesta puukehästä, joka oli 2,20 m. laaja. Pohjois¬ 
puolella oli jälellä 1,50 met:n pituinen 0,17 m. levyinen ja 0,10 m. 
vahvuinen poltettu mäntypuu, länsipuolella 1 met:n pituinen ja 
eteläpuolella 1,20 met:n pituinen samanlainen; itäpuolella oli ainoas¬ 
taan vähän lahonneita puun jälkiä. Hiiltä oli eteläisen puun sekä 
sisä- että ulkopuolella. Kummun keskellä löytyi hiilten ja poltettu¬ 
jen luiden ohelta pieni harmaaksi poltettu kappale saviastian ylä¬ 
reunasta ja 40 senttimetrin syvyydeltä rautainen niittausnaula, kuva 
151. Sitä paitse löydettiin kummun pinnasta palanen tiiltä eli kaa¬ 
kelia sekä vahva ja viheriä lasikappale; molemmat uudenaikaisia. 

4. Kuoppa. 

Muoto soikea; pituus l,so met., leveys 0,70 m., syvyys 0,50 m.; 
molemmissa päissä muutamia päänkokosia kiviä. Eteläpäässä oli 
puolen metrin syvyydellä punaisen keltaista multaa. Parin sentti¬ 
metrin syvyydellä löytyi kuopan pohjoisosassa: poltettua savea eli 
kuonaa, ohut pronssilevy, ynnä paljon poltettuja luita ja ihmisen 
hampaita. Eteläpäästä löytyi: kaksi kapp. harmaasta saviastiasta, 
ohkasenlainen palanen „kivi” astiasta ja kaksi palasta filigranikoristuk- 

siä pronssista, jotka näyttävät samaa koristusmuotoa kuin merja- 
laisten helykoristukset, kuva 152 (vrt. J. R. Aspelin, Muinaisjään¬ 
nöksiä, kuva 983 ja 990). Kuopasta löytyi myös pala painettua 
tahi tulessa pilaantunutta lasia ja kappale siema. 

5. Kuoppa. 

Muoto soikea; pituus 1 met., leveys 0,50 m. ja syvyys 0,40. 
Neljä päänkokoista kiveä pohjan syrjillä. Itse kuopasta ei löytynyt 
mitään, vaan sen ulkopuolelta, puolen metrin verran etelään, löytyi, 
paitse poltettuja savipalasia kappale rannerenkaasen kuuluvasta ko¬ 
ristetusta kansikiskosta, kuva 153. Löytyy näet omituinen laji ranne¬ 
renkaita, joiden leveässä ja vahvassa selkäpuolessa on kannella pei¬ 
tetty kotelo, luultavasti jotain tenhotinta varten. Sellaista, hieta- 
kuopasta Säkkimäessä Kurkijoella löydettyä, rannerengasta kansineen 
esittää, kuva 154. 


6. Vuoren pohjoisnokalla 

kaivatti kand. Th. Sehvindt kesällä 1889 erään paikan, josta löytyi: 

kaksi kappaletta pronssiketjua, jossa aina on kaksi rengasta 
vierekkäin; hoikempaa muotoa kuin kuva 130; 

spiralikierteisestä rannerenkaasta kymmenkunta kappaletta; 
vrt. kuva 139; 

pieni lävistetty pronssilevy; 

tulessa pilaantuneesta pronssisesta rannerenkaasta kaksi kap¬ 
paletta; esineen alkuperäinen muoto on nähtävästi ollut sama kuin 
se minkä kuva 154 osoittaa; 

rautaisen spiralipäätteisen hevosenkengän muotoisen soljen 
puolisko; ohkaisempi, vaan muuten samaa muotoa kuin kuva 69; 

kaksi 8-kulmaista kivihelmeä, sekä pala kolmannesta saman¬ 
laisesta, vrt. kuva 149; 

kaksi palasta siniviheriää lasia, ehkä tulen sulattamista lasi- 
helmistä syntynyttä; 

saviastian palasia 7 kappaletta, kovettuneita savilevyjä, pala¬ 
nutta luuta parikymmentä palasta ja viheriä lasipalanen (uuden 
aikainen). 

268. Kurkijoki. Matkallani kuulin mainittavan että 3 v. 
Lopotista on eräs Linnaorko-niminen paikka, jonka vieressä, mäen 

päällä muka »patterit» löytyvät. Paikka lienee Parikkalan tien seu¬ 
duilla; »vuoren juurella juoksee Haavikon talvitie», kerrottiin. 

269. Kurkijoki. Lastikkalinna on kallio Laatokan lahdessa, 
pari virstaa Kurkijoen kirkolta '). 

270, 271. Kurkijoki. Noin puoli peninkulmaa Kurkijoen 
kirkolta on Poltin kylän maalla pieni Lapinsuo, jonka reunassa lä¬ 
hekkäin on kaksi kalliota, joita nimitetään pieni ja suuri Lapin- 
linna *). 

272. Kurkijoki. Munasyrjäsärkässä Rummunsuosta Savo- 
jaan päin sanotaan olevan vallinjäännöksiä. Siinä on tarinan mu¬ 
kaan ollut koetelmuspaikka (eli tappelutanner)*). 

273. Kurkijoki. Vätikän ja Tervun välillä olen kuullut 
mainittavan erästä Linnamäkeä. 

274. Kurkijoki. Linnasaari eli Lapinlinna lähellä Tervun 
hovia on korkea ja pitkulainen saari. Itäinen eli koillinen pää on 
äkkijyrkkä, toisesta päästä on mäki päälle päästävä, Rosengren, joka 
V. 1882 kävi täällä, ei huomannut »valleista mitään merkkiä», vaan 
Reinholm’illa on aikaisempi, lääninmaanviljelijä Furuhjelm’in antama 
tieto ^), jonka mukaan itä- eli koillispuolella löytyy 2 eli 3 rinnak¬ 
kaista ja kaartavaa kivivallia (»coneentriska stenbatterier»). Etelä¬ 
puolella (olevalla kallionkielellä?) löytyy myös »tarkoituksen peräi- 
sesti tehtyjä varustuksia». »Ylimalkaan — lisätään — saa kaikesta 
sen käsityksen että hyökkäystä on odotettu Sortavalan puolelta». 
— Saari kait vielä ansaitsisi tarkempaa tutkimista. 

275. Jaakkima (Jaakimvaara). Linnavuori merenlahden 
rannassa. Kumotan kylän Lemettilän ryhmän luona, on 37 met. kor¬ 
kea, soikea ja kalju mäki, jonka päällystä on noin 200 ask. pitkä. 
Laen länsipuolella on muutamia isoja ja paljon pieniä kiviä, joista 
ei voi päättää vallia siinä olleeksi. Vuoren korkeasta ja jyrkästä muo¬ 
dosta sekä siitä päättäen, että se on yksinäisenä kylän vieressä, 
näyttää kuitenkin luultavalta, että se ammoin on ollut varustettu ^). 

276. Jaakkima. Eräs Linnavuori löytyi Harvian kylän 
Osippalan saaren pohjoispäässä, Ahokkaan (lautamiehen) maalla. 
Sen asema on pohjoiseen antavan niemen tyvellä; vuoren juurella, 

') Th. Schvindt, Kansantaruja Latokan luoteisrannikolta. — Kaikki 
tutkimattomia. 

Reinholm, N:o 13, s. 260. 

^) Hj. A., piirusi. 1888. 

kaakon puolella sijaitsee talo, josta luisut pellot viettävät kohti kol¬ 
mea rantaa, koilliseen, kaakkoon ja länteen. Vuoren pituuden suunta 
käy luoteesta kaakkoon. Kaakon puolinen loiva ja rosoinen kallio¬ 
rinne on 40 met. pitkä; vuoren päällystä 80 met. pitkä (pisin väli 
vallien sisäpuolella 64 met.) ja 25 met. leveä. Lounaspuolella on 
pystysuora vuorenseinä, joka meren pinnasta kohoaa 33 met. Poh¬ 
joispuolella on penger, josta sileät kalliot jyrkkään viettävät; sama 
penger ulettuu pitkin vuoren koko koillissyrjää, jossa sen katkaisee 
kivillä täytetty rotko. — Vuori on melkein kalju; joku mänty kas¬ 
vaa siellä täällä. 

Ainoastaan lounaissyrjä on varustamaton. Talon puolella käy 
vuoren poikki, vahva kivivallin jäännös, 20 met. pitkä ja 5 met. le¬ 
veä; keskikohdalla on 2 met. leveä porttiaukko. Vallin lounaispäässä 
on iso kivimöhkäle, jonka talonpojat arvelevat siihen ihmisvoimalla 
asetetuksi; koillispäästä kääntyy valli luoteesen, tehden suoran kulman 
ja päättyy jo mainitun rotkon kupeella; tämä haara on 16,50 met. pitkä, 
2 met. leveä. Korkeus näissä rauenneissa ja hävitetyissä valleissa 
on vaihteleva; enimmäkseen on pemstuskivien korkeus mittana. Täl¬ 
laisia löytyy muutamia (portinsuussa ja kulmassa y. m.) hyvin isoja, 
1,50 ä 2 met:n pituisia ja lähes 1 metrin korkuisia, joiden välissä 
on pienempiä, miehen kannettavia kiviä. — Toinen valli suojelee vuo¬ 
ren päällystää pohjan puolista penkerettä vasten; se käy I—L., on 
nyt 24,50 met. pitkä, vaan on epäilemättä ennen itäänpäin ollut pi¬ 
tempi. Läntinen osa (14 met.), joka ylimalkaan on 2 met. leveä ja 
yhtä korkea, on paraiten säilynyt, syystä että siinä olevat kivet ovat 
liian raskaat nykyisen sukupolven liikuttaa; ne ovat näet 1 ä 1,50 met. 
pitkät, 0,80 ä 1 met. vahvat, asetetut kaksinkertaiseen riviin ja pai- 
kottain nostetut pystyyn toisiansa vastaan nojaamaan. Vaikka pu¬ 
heena oleva linna, jota kansa arvelee »meteliläisien tekemäksi»’) 
laajuudeltaan on pienimpiä Laatokan rannoilla, on se luultavasti 
kysynyt paljon suurempia työvoimia kuin ne, joita tätä nykyä sel¬ 
laiseen työhön likiseuduilta voisi koota ^). 

Linnavuorelta on hyvin kaunis näköala, jonka vuoksi siellä 
usein käy matkustavaisia huvittelemassa. 

277. Jaakkima. Linnankanta on Jaakkiman lahden itä- 


’) Th. Schvindt, m. t., s. 5. 
Hj. A. piirusi, v. 1888. 

puolella oleva korkea niemen nokka, joka näkyy kauppalan rantaan. 
Tutkimaton. 

278. Jaakkima. Linnavuori Riikolan kylän Kiiskilahden 

pohjoispuolella (itäänpäin kirkolta) on 50 met. (Barom.) korkea, kapea 
sora- (?) harjanne, jonka pääsuunta käy melkeen Luot.—Kaak., ja jonka 
päällystä on n. 120 ask. ptk. ja 20 ask. lev. Jyrkkä itä- ja länsi¬ 
sivuilta, muualta hiukan loivempi; metsittynyt; vallia ei näy missään. 

279. Jaakkima. Suur-Miklin kylässä, noin IVi penink. 

kirkolta itäänpäin, löytyy vähäinen Linnamäki Kirkkojärven (-lam¬ 
min) itärannalla, parisataa askelta Kormanon (ent. Hämäläisen) ta¬ 
losta lounaasen. Sitä ympäröi lounaassa, etelässä ja idässä pellot ja 
pohjoisessa näitä matalampi, vesiperäinen niitty, joka silloin kun Laa¬ 
tokassa on vähän vettä, on kuivana, vaan korkean veden aikana yh¬ 
distää Kirkkolammen ja koillispuolisen Pörtsänlammen yhdeksi. 

Varsinainen Linnamäki, jonka kukkula niitystä kohoaa 25 met. 
(Barom.), on oikeastaan eteläinen haaraus eli osa hiukan laajem¬ 
masta mäkimaasta, josta sen eroittaa kallioinen ja metsittynyt sola. 
Linnamäki on soikahtava Luot.—Kaak. Solan puolella on viettäviä, 
kuperoita kallioita ja rotko; koillispuolista sivua pitkin juoksee pen¬ 
ger, joka keskikohdalta on noin 15 met. leveä, päistä kapeampi; 
samalta puolelta pistää vuoren päällystään rotko; kaakkoonpäin on 
loivaan laskeva harjanne. Osa lounaan- eli järvenpuolista pitkää si¬ 
vua on melkein äkkijyrkkä; solanpuolisella osalla samaa sivua on 
penger, josta leveä ja matala rotko nousee rinnettä ylöspäin. Vuoren 
päällystä on 100 met. Luot.—Kaak. ja 40 poikittain, viettäviä rin¬ 
teitä ja penkereitä siihen lukematta. 

Ld//i«/aännöksiä sanoo Schvindt') olevan selviä mantereesen 
päin, »vaan Kirkkolampiin päin ei ollenkaan, sillä vuoren sen puoli¬ 
nen vierre on jyrkkä». Tämä ei pidä täydellisesti paikkaansa, sillä 
vaikka lammenpuolinen vierre onkin jyrkkä ja melkeen pääsemätön, 
on se kumminkin vamstettu aivan selvällä kivivallilla, joka rotkossa 
on 13,50 met. pitkä ja siitä, 13 met:n tyhjän välimatkan päästä, 
kaarena jatkuessaan kaakkoa, itää ja koillista kohti, 40 met. pitkä 
(siihen luettuna 2 met:n levyinen aukko). Tuo valli, joka on 
1,50 ä 2 met. lev. (koillispäästä 4,30), tekee vuoren koillissyrjällä 
jyrkän polven luoteesen; tämä haara on 13 met. pitkä ja 2—4 met. 

‘) M. t, s. 5. 

lev.; koko valli kohoaa maasta ainoastaan sen verran kuin kivien 
korkeus, eli 0,50 ä 0,70 met. — Vielä alkaa 4 met:n välimatkan 
päästä 11 met:n pituinen vallinpätkä, joka käy vuoren koillispuolella 
olevan rotkon poikki Kaak.—Luot. Suurin osa viimeksi mainittua 
vuoren syrjää, sekä solaan (1. luoteesen) päin antavat vierteet ovat 
nyt varustamattomat. 

Vuoren kukkulalla eli vallien sisäpuolella näin v. 1888 19 sa¬ 
manlaista pientä ja matalaa kumpua, jommoisia Kurkijoen linnoissa 
(264, 267) olemme oppineet tuntemaan, ja mäen kaakkoispäässä, 
muutamia askeleita vallin ulkopuolella, yhden. Niiden laajuus on 
2—4,50 met. ristiinsä ja korkeus 0,20—0,50 met. 8 kumpua tutkit¬ 
tiin ja melkein kaikki olivat peitetyt kannetulla hietakerroksella, 
jonka alla oli hiilikerros ja punasen ruskeaa hietamultaa eli tuhkaa. 
Muutamien vieressä huomasin vähäisen kuopan. (Kuva 155). 

Ennenkun kaivaustöistä käyn kertomaan tulee minun mainita 
sitä tarinaa, jota tästä paikasta kuulin kerrottavan, että nim. mäkeen 
muinoin olisi »kätketty kultainen keträpuu». 

Kumpu 1. Muoto ympyräinen; laajuus 2,50 met. ristiinsä, 
korkeus 0,35 met.; siinä oh pohjoiseen päin aukea kivikehä, joka 
nähtävästi ei ollut latomisen kautta, vaan sattumalta syntynyt. Kum¬ 
mun etelä- ja kaakkoisreunassa, kivikehän ulkopuolella oh lähes 2 
met:n pituinen ja 0,50 met:n levyinen hiilisuoni, jonka alla oh rus¬ 
keata tuhkaa, päällä 15—20 senttim. vahvalta vaaleata hietaa ja 
vielä ylempänä tummempaa nurmihietaa. Hiilikerroksen päältä löy¬ 
tyi vaalean harmaa saviastian pala ja liuskare ukonkiveä (kvartsia); 
sitä paitse tavattiin kummun keskelläkin hiiltä ja lahonutta puuta. 

Kumpu 2. Muoto ympyräinen; laajuus 5 met. ristiinsä. Kor¬ 
keus ainakin 0,50 metriä; se sisälsi punahtavaa, karkeata hietaa ja 
kivisoraa sekä pinnassa paikottain vähän hiilimuruja. Vaikk’ei luita 
eikä muinaiskaluja löytynyt, oh se kuitenkin muotonsa puolesta sa¬ 
manlainen kuin muut kummut ja tehdyn näköinen. 

Kumpu 3. Lähes 2 met. ristiinsä; luoteissyrjällä oh laaja 
hiilikerros, joka suurimmaksi osaksi ulettui kummun ulkopuolelle. 
Keskellä vaaleata hietaa, josta löytyi 2 palasta saviastian yläreunasta, 
(vrt. kuva 44). 

Kumpu 4. Muoto hiukan soikea; 2 ja 3 met. ristiinsä. Si¬ 
sälsi muutamia kiviä siellä täällä; luoteispäässä oh isonlainen sysi 

kalliopohjan päällä; hiiltä oli monessa paikassa. Kaakkoispäästä 
löytyi kappale piikiveä, jossa näkyy jälkiä iskemisestä. 

Kumpu 5. Laajuus 2,50 m. ristiinsä. Lounasosassa. oli my- 
kevä kalliopohja, ja muualla reunassa joitakuita isompia kiviä. Luo- 
teenpuolisessa laidassa oli vahva sysikerros, jonka alla punaista soran 
sekaista tuhkaa ja päällä hietaa. Muinaiskaluja ei löytynyt. 

Kumpu 6 oli ympyräinen, 3 met. ristiinsä; kiviä reunassa ja 
yksi keskellä. Suurin osa näytti olevan ennen pengattua maata. 
Löytöjä ei. 

Kumpu 7. Muoto soikea, 1,50 ä 3 met. ristiinsä. Kummun 
alustana oli kupeva kallio, jonka päällä ohkanen maakerros; länsi¬ 
päässä hiiltä. — Vieressä oli pieni kallioiden välinen multakuoppa, 
1,50 met. ristiinsä ja 0,50 met. syvä, jonka pohjasta löytyi hiiliä ja 
5 kappaletta valeanharmaata, mutta nokista saviastiaa. 

Kumpu 8 sisälsi isoa kivisoraa ja näytti enemmän luonnon 
kuin ihmisen työltä. 

280. Jaakkima. Linnamäki Miinalan kylän Uimosien 
maalla sijaitsee Miklinjoen ja sen kyläntien länsipuolella, joka valta- 
maantieltä eroaa Suur-Mikliin päin. Tien mutkaa vasten eli koillis¬ 
puolella kohoaa pystysuora 40:n met:n korkuinen vuorenseinä, vaan 
muilla puolilla on mäki matalampi ja loivempi. Päällystä on pari¬ 
sataa ask. I—L ja puolta kapeampi P—E. Itäosaan on raivattu 
kauramaa. Vallia ei näy missään*). 

281. Jaakkima. Meriän kylästä (VA penink. kirkolta luo- 
teesen) 1 virsta pohjoiseen löytyy myllyn luona ja maantien itä¬ 
puolella, lampeen pistävä niemi, jonka kärjessä kohoaa ympyräinen 
koivikkoa kasvava soramäki, 8—10 met. korkea ja päältä noin 20 
ask. ristiinsä. Tälläkin on nimi Linnamäki, vaikk’ei siinä näy mi¬ 
tään vallin, eikä muiden muinaisjätteiden merkkiä. 

282. Sortavala. Rautalahden kylässä, likellä Jaakkiman 
rajaa, löytyy Laatokan rannassa Linnavuori Paavo Revon ja Pekko 
Pullin maiden rajalla (molemmat N:o 7 Rautalahden kylää). Tämän 
luoteisin osa on korkein; kaakkoa kohti eli meren rantaan laskee 
monena kallioisena penkereenä loiva noin 100 met. pitkä mäenkaula, 
joka niemenä pistää Laatokkaan. Niemen kainalossa vuoren etelä- 


') Hj. A., piirusi, v. 1888. 



Kuva 155. Suur-Miklin Linnamäki. Jaakkima. 

puolella on pitkä ja kapea lahti, nimeltä Syvälaks, jonka syvä, luo- 
teesen jatkuva laakso on vuoren lounaisena rajana; länsi- ja poh¬ 
joispuolella piirittää sitä niitty; itäpuolella, joka antaa meren ran¬ 
nalle päin, on alavia peltoja. — Vuoren päällystä on epäsäännölli¬ 
sesti neliskulmainen ja jokseenkin tasainen; sen koillinen syrjä on 
lähes 125 met. pitkä, (vastakkainen sivu on kapeampi), ja poikki- 
mitta koillisesta lounaasen noin 70 met. — Koillisella syrjällä on 
pystysuorat, vastakkaisella puolella jyrkkään viettävät kallionseinät; 
luoteispuolelta, josta, samoin kuin kaakonpuolelta, voi kiivetä ylös, 
nousee kolme rotkoa. Vuoren keskitse käy raja-aita Loun.—Koill. 
Korkeus manterenpuolisesta niitystä on 37 met. (Barom.); meren¬ 
pinnasta enemmän. 

Killinen sanoo, kumma kyllä, »tuskin voitavan enää eroittaa 
että siinä on ihmiskäsillä rakennetulta varustuksia ollut»*), ja kum¬ 
minkin ovat vallinjätteet, vaikka rauenneet, aivan selvät. 

Vallit seuraavat tarkoin vuoren äyräitä kaikilla muilla puolilla 
paitse koillissyrjällä. Epäilemättä on luoteispuolella ennen ollut 
katkeamaton valli. Jos sitä seuraamme pohjoisesta etelään, tapaamme 
ensimmäisessä rotkossa 12 met:n pituisen ja 2 met. lev., kappaleen, 
joka jatkuu kalliontöyrään ja seuraavan, 15 met. levyisen rotkon 
poikki, jonka jälestä seuraa parikymmentä metriä tyhjää kallion- 
pahkaa. Kolmannessa, noin 5 met:n lev. rotkossa, alkaa valli taas, 
juoksee etelää kohti ainakin 30:n met:n pituudelta ja päättyy, teh¬ 
tyään kaaren kaakkoa kohti, noin 10 met:n päässä Kevon ja Pullin 
raja-aidasta. Aidan toisella eli itäpuolella alkava valli juoksee kul¬ 
mikkaassa kaaressa ensin kaakkoon, sitten itään ja koilliseen ja vih¬ 
doin suoraan pohjoiseen, päättyen porttikäytävän kohdalla keskellä 
vuoren päällystän kaakkoista syrjää (merelle päin). Tämä valli on 
81 met. pitkä, siihen luettuna 10 met:n pituinen hävitetty kohta. 
Portin kohdalla levenee valli 4 met:n vahvuiseksi. Porttiaukko on 
1,70 met. leveä. Sen toisena seinustana oleva valli muodostaa edel¬ 
lisen kanssa kulman sisäänpäin; se juoksee koilliseen, ja on 35 met. 
pitkä; vuoren itäkulmalla tekee se jyrkän polven luoteesen, joka haara 
on 12:n met:n pituinen. Kaikki vallit ovat enemmin tai vähemmin 
hajotetut; leveys tavallisesti 2 met:n paikoilla. — Alhaalla niemen 
penkereillä näkyy pariakymmentä metriä pitkää kiviriuttaa. 

') K. Killinen, Muinaisjäännöksiä ja -muistoja Sortavalan kihlakunnasta. 
S. M. YhdmAikak. XI, s. 63. 

Eräällä kalliontöyräällä keskellä vuoren päällystää löytyy kaksi 
hajotetun näköistä pientä kivirauniota, joista toinen on 3,40 met., 
toinen 2,50 met. ristiinsä laaja ’). 

283. Sortavala. Otsoisiin kylän Pusulan Linnamäki on 
Sehvindfin kertomuksen mukaan »pieni, vaan jyrkkävierteinen kallio 
Laatokan lahden rannalla. Siinä on selviä vallin jäännöksiä maan- 
puolisella viertimellä». Gottlund sanoo vuoressa olevan luolan, johon 
kansa ei uskalla käydä, syystä että »ääni kuuluu» kun sinne yritetään 
mennä^). 

284. Sortavala. Killisen mukaan löytyy Kiislahden kylässä 

Mikko Liimataisen maalla, 1 virsta Laatokan rannasta. Linnamäki 
niminen korkea mäki. »Tälläkään mäellä, joka muuten on avarampi 
ja sivut loivemmat (kuin Rautalahden Linnavuoressa) ei näy mitään 
vamstuksia-» ^). Tarkastamaton. 

285. Sortavala. Noin 3—4 virstaa Sortavalan kaupungista 
pohjoiseen löytyy tien vieressä korkea vuoren kukkula, nimeltä Spas- 
vuori (myös Passous-, Paasson- ja Paastovuori). Se on Liikolan- 
järven luusuan poikki juokevasta Paasonsillasta l:n virstan päässä 
kaakkoon, oikealla puolen tietä kaupungista tullen. Killisellä on 
paikasta seuraava kertomus:^) »Paastovuori on yli 20 syltä korkea, 
aivan jyrkkäsyrjäinen kallio alavalla maalla; ainoastaan kaakon puo¬ 
lelta voipi vuorelle nousta ja sieltäkin on rinne sangen jyrkkä. Kun 
tuota jyrkkää polkua myöten noustaan vuorelle, on nousijan vastassa 
vuoren kaakkoispuolisella syrjällä, kallionkoroituksella, pyöreä raunio 
miehennostannaisista kivistä, noin 5—6 s. läpitsemitaten. Näyttää 
siltä kuin olisi tässä ollut pyöreä torni, tahi joku muu suurempi 
kivilatomus; kivien seassa on palanuttakin kiveä. Tästä rauniosta 
sekä luoteesen että etelään päin näkyy kiveystä, ikäänkuin hajon¬ 
neen kiviaidan jäännöstä. Noin 10 sylen päässä ensin mainitusta 
pyöreästä rauniosta etelään päin on toinen melkein samallainen 
raunio — tornin sija (?) — ja siitä jatkuu epäselvä kiviaidan jään¬ 
nös eteenpäin. Kaiholla näkyy muurin jäännöstä noin 25 syltä. 
Kansa tietää Paastovuoresta kertoa, että siinä on ennen ollut venä¬ 
läinen kirkko (ei säässynä) ja että venäläiset siitä ovat ruotsalaisia 
pommittanet. Kallion korkeimmalla kohdalla on lähde tahi vesi- 
kuoppa, jossa sanotaan olevan kirkon kellot ja paljo muita aarteita; 

‘) Hj. A. piirusi, v. 1888. 

Th. Schvindt, m. t. — C. A. Gottlund, Antiqv. Ant. III, s. 257. 

K. Killinen, S. M. Yhd:n Aikak. XI, s. 63. 

kalliolta ja sen ympäristöltä sanotaan paljo sota-aseita ja »muitakin 
kaluja löydetyn». Myöskin kerrotaan että Paaslovuoressa on nähty 

kiqoitusta, mutta nyt se ei enää ole näkyvissä». 

Yläseisovaan on pieniä oikaisuja ja lisäyksiä tehtävä. Mäki 
on oikeastaan luoteinen haaraus laajemmasta, vaan matalammasta 
mäkimaasta ja kohoaa Barometri-mittaukseni mukaan 65 met. alan¬ 
komaasta eli maantiestä. Pitkin vuoren eteläsyrjää käy kaakon 

puolella olevasta mäenkaulasta haaraantuva 20 ask. leveä kallion- 
penger. Vuoren päällystä on 200 askelta pitkä ja noin 125 ask. 

leveä. — Vallista puhuessaan on h:ra Killinen erehtynyt ilman¬ 
suunnista. Kun nousee hänen mainitsemalleen »kallionkoroitukselle» 
on vastassa rinnettä pitkin rauennut, lyhyt (tuskin 20 ask.) muurin 
pätkä, joka käy vuoren harjun poikki eli koillisesta lounaasen ja sit¬ 
ten tekee polven länsiluoteesen. Tämä ainakin »25 syltä» (=45 met.) 
pitkä valli juoksee vuoren eteläsyijää pitkin ja siis yhtäsuuntaisesti 
äsken mainitun penkeren kanssa. Mitään »tornin sioja» eli »suu¬ 

rempaa kivilatomusta» en voinut huomata, vaan luultavasti tarkoit¬ 
taa hra Killinen niillä sanoilla kahta paikkaa vallissa — toinen 
kulmassa, toinen lännempänä —, joissa kivet kohoavat muuta vallia 
hiukan korkeammalle. Molemmissa paikoissa on kuoppa raunion 
keskellä, josta päätän, että joku aarteenkaivaja on kuopasta kiviä 
viskannut sen syrjille. Vallissa, joka muuten on hyvin leveäksi ha¬ 
jotettu (10—12 met. lev.), ovat kivet ylimalkaan pienempiä kuin 
pakanuuden aikuisissa linnoissa tavallisesti. Etelänpuolista rinnettä 
myöten nousee penkereitä viistoon kivilatomus, ikääskuin tien reu- 
nakiviä; sama tie katkaisee vallinkin. — Mainittakoon myöskin että 
penkerellä, siinä missä se alkaa viettää, tavataan pitkä katkonnainen 
rivi isoja kiviä, jotka mahdollisesti voisivat olla varustuksen jään¬ 
nöksiä. Kalkkilaastia ei ole käytetty. 

Miltä ajalta nämät varustukset ovat, on vaikea arvata. Niiden 
asema korkealla vuorella ja rakennustapa viittaavat historian takai¬ 
siin aikoihin. Kivien pienuudesta taas tulee ajatelleksi — ehkä ny¬ 
kyisempinä aikoina — satunaisesti koottua suojavarustusta. 1741 :n 
ja 1742:n vuosien sodasta tiedetään, että Sortavalan »kaupungin 
vahti, johon kuului lähes 30 miestä porvareita ja talonpoikia, vetäysi 
eräälle neljänneksen peninkuormaa kaupungista olevalle vuorelle»*). 

') M. G. Schybergson, Ant om försvarskriget i Savolaks och Karelen 
ären 1741—1742; Sv. Litt. Sällsk. i Finl. Förhandlingar och uppsatser I, s. 78. 

Kun tuo ilmoitus ei voi tarkoittaa muuta kuin puheenalaista Spas- 
vuorta, voisi ajatella sikäläisten varustuksien olevan tältä ajalta. 
Vaan kosk’ei niitä nimenomaan sanota silloin tehdyiksi on kuiten¬ 
kin vastaiseksi syytä ottaa ne tähän luetteloon ’). 

286. Sortavala. Linnavuori Lempisen talon maalla Läs- 
kelän-joensuun kylässä. Talo on noin 4 virstaa länsipuolella joen 
(kartoissa Jänisjoen) suuta ja vuori 14 virstaa länsiluoteesen talosta, 
Laatokan eli tässä n. s. Joensuun selän rannassa. Mäkeä ympäröi 
lounaassa vesi, kaikilla muilla puolilla alavat pellot; pohjoispuolisesta 
pellosta kohoaa mäki 17 met. Sen pituussuunta käy luoteesta kak- 
koon; vierteet eivät ole äkkijyrkkiä minnekään päin, (merenpuolella 



Linnavuori. Linnasaari. 

Kuva 156. Näköala Tokkarlahdelle lännestä. 
Riekkala. Sortavala. 


kumminkin jyrkimmät). Päällystä on 175 ask. Luot.—Kaak. ja 100 
ask. poikittain sekä täynnä rotkoja ja solia. Isoin sola halkaisee 
päällystän kaakkoispäätä viistoon idästä länteen; pohjoisella sivulla 
on kaksi rotkoa; luoteista päätä katkaisee pohjoisesta etelään käyvä, 
60 ask:n pituinen, 10—15 ask:n levyinen, matala sola eli vuoren- 
halkeama. 

Vallin jäännökset alkavat noin 8 ask:n pituisina viimeksimai- 
') Hj. A. piirusi, v. 1888. 

nitun solan eteläsuussa, josta epäselvinä ja katkonnaisina jatkuvat n. 
30 ask. pitkin länsisyrjää pohjoiseen suuntaan; mainitun solan poh¬ 
joispäässä on noin 12 ask:n pituinen kappale. Nämät jätteet ovat 
mataliksi hajoitetut ja muita muinaisjäännöksiä ei vuorella enään 
näy '). 

287, 288. Sortavalan pitäjään manterella luettelee Sehvindt 
vielä Linnamäkiä Kokon kestikievarin luona ja Paksuniemellä, mai¬ 
nitsematta onko niissä vallin jätteitä ^). 

289. Sortavala. Tokkarlahden Linnavuori. Sortavalan 
kaupungin edustalla olevaan isoon Hiekkalan saareen pistää itä¬ 
puolelta pitkä ja kapea Tokkarlahti (myös Tokkerlahti); sen pohjois¬ 
rannalla, Tukianmäen kylän Juho Malisen maalla kohoaa niemek¬ 
keellä vedenpinnasta 34 met. korkea^) Linnavuori (1. Linnamäki). 
Tämä on korkein ja eteläisin kukkula noin Vi virstan pituisesta 
mäenharjasta, jossa löytyy useita muitakin hyppylöitä. Harjanteen 
itäpuolella on vetinen laakso eli »nurmi». Linnavuori jakaantuu ison 
80 met. pituisen, 20—50 met. levyisen solan kautta kahteen rin¬ 
nakkaiseen osaan; molempien pituus-suunta käy P—E. Solan pohja 
on noin 29 met. veden pintaa ylempänä. 

') Hj. A. piirusi, v. 1888. 

Th. Sehvindt, m. t. s. 4. 

Sortavala. Mainitusta Lempisen talosta runsas % virstaa pohjoiseen on 
kaksi mäkeä vieritysten, pohjoispuolella Tourasenmäki ja eteläp Toratshin- 
mäki; molempien pääsuunta I—L. Näiden välissä näytettiin iso multaharjanne, 
joka yhdistää molemmat mäet, 60 met. pitkä, juurelta ainakin 60 met. lev. 
ja harjalta 10 m.; korkeus ehkä 8 met:n paikoilla. Harjanne näytti luonnon 
muodostamalta; sitä arveltiin kumminkin ihmisten tekemäksi ja sen takana 
olisi tarinan mukaan sodan aikoina oltu pa’ossa. Päällystä on ollut viljelyk¬ 
sessä, jonka vuoksi kiviä on koottu kasoihin ja vieritetty alas rinteille. . 

Sortavala. Reinholmin muistiinpanoissa mainitaan Läskelän joensuun ja 
Sortavalan välillä, Läskelän kylän Lempisen talon maalla, 18—25 virstaa kau¬ 
pungista, yksityinen saari; siinä pitäisi löytymän linna, jonka rauniot selvään 
näkyvät laivareitin varrelle (N:o 13, s. 277). Kyselin tätä, vaan en saanut 
selkoa mutista kuin eräästä Skatsinsaari nimisestä matalasta luodosta vähän 
matkaa kaupungista itäänpäin; täällä on saaren rantoja myöten kiertelevät 
säännöllisiä kulmia muodostavat multapatterit, jotka näyttävät olevan tuliput- 
kia eli tykistöä varten tehdyt. Samuel Alopaeus arvelee niiden olevan siltä 
ajalta, kun Sortavala oli novgorodilaista alusmaata (Kurze Beschreibung der 
im Russ. Kreis Carelien befindtlichen Marmor u. and. Steinbriiehen etc, P:burg 
1787, s. 12). 

^) Killisen määräys korkeudesta, „35—40 syltä”, on kovin suuri. 

Itäinen (oikeastaan kaakkoinen) kukkula on varustettu; sen 
alaosassa on länteen ja varsinkin etelään, niemen kärjelle päin loi¬ 
vat mukaiset vierteet, jota vastoin yläosassa jyrkät kalliot kohoavat. 
Itäpuolella (eikä »pohjoispuolella», niinkuin Killinen sanoo *) nousee 
kallionseinä laaksosta melkein pystysuorana; pohjan ja luoteen puo¬ 
lella eli solaan päin on viettäviä kallioita, joita myöten, samoin 
kuin etelänpuolista mäen kaulaa myöten, voi kiivetä ylös. 

Vuoren päällys on, kuten Killinen kertomuksessaan sanoo 
»melkein tasainen, noin 40 syltä (minun laskuni mukaan 75 met.) 
etelästä pohjaseen, 20 syltä (eli lähes 40 met.) idästä länteen». 
»Niissä kohdin», jatkaa hän, »missä rinne on loivin, on rinteen ja 
tasaisen päällystän rajalla muuria», jotka »ovat siitä merkilliset ehä 
ovat rakennetut mullasta ja pienistä kivistä». Hra Killinen on 
nähtävästi erehtynyt ilmansuunnista, jonka vuoksi hänen kertomuk¬ 
sessaan vallit ovat tulleet väärin puolin sijoitetuiksi. Yksi Koill.— 
Loun. käypä, 8 met. pitkä, vallinj äännös löytyy kunnaan etelä-, eli 
kaakkoispäässä; siinä näkyy vielä muutamia isoja kiviä ja multaa, 
vaan paljon kiviä on vieritehy alas vieressä olevalle vähäiselle 
penkerelle, jossa löytyy 15 met:n pituinen kivijono, (vastaa Killisen 
muuria itäsyrjällä). Toinen valli on luoteissyrjällä ja suojelee vuorta 
solasta tulijoita vastaan (vastaa Killisen muuria etelä- ja länsisyr- 
jällä). Se on kahdesta paikasta rikkunut, mutta on aikoinaan luul¬ 
tavasti ollut yhtenä vallina. Koko pituus on 48 met.; se alkaa 
länsisyrjän keskivälillä, jossa löytyy 5 met:n pit. pahasti hävitehy 
raunio; muutaman metrin levyisen aukon pohjoispuolella alkaa toinen 
P.koilliseen juokseva osa, joka on 15 met. pitkä, 5 met. lev., ulko¬ 
puolelta korkeintaan 2,20 korkea, sisäpuolelta matalampi. Taas seu¬ 
raa aukko, jossa aluskallio kohoaa jonkun metrin verran. Kallion 
päällä jatkuu kivi- ja multavallia 18 metriä pitkältä, ensiksi samaan 
suuntaan kuin edellinen, sitten kaaressa melkein itään. Tämä val- 
linkappale on 3—4 met. lev. ja 0,50—0,80 met. korkea. 

Solan eteläpäässä on monijakoinen kallionkieli, jonka molem¬ 
min puolin olevat solansuut (toinen 6, toinen 1 met. lev.) ehkä en¬ 
nen ovat olleet varustehuja; niissä löytyy näet, samoin kuin eräässä 
rotkossa solan pohjoissuussa, epäselvää kiviriviä ^). 

') Muinaisjäännöksiä ja muistoja Sortavalan kihl., S. M. Yhd:n Aika- 
kausk. XI, s. 64—65. 

^) Hj. A. piirust. v. 1888. 

290. Sortavala. Riekkolan saarella Tukianmäen ja Paro¬ 
lan kylien välillä mainitsee Killinen Russo-kallion, jossa sanotaan 
»ennen näkyneen »kivipataria» eli muurin jäännöstä, mutta siitä ei 
ole enää juuri mitään nähtävänä»’). Paikka tarkastamaton. 

291. Sortavala. Tokkarlahden Linnasaari. Tämä saari, 
joka kuuluu Juho Raution maahan Pohjun kylässä on keskellä Tok¬ 
karlahden suuta, noin Vi virstaa äsken kerrotusta Linnavuoresta 
(289) kakkoon. Se on tavallaan nelikulmainen, suunnille 180 met. 
P—E ja poikittain samoin. Kaakkois-, itä- ja koillispuoliset rannat 



Kuva 157. Tokkarlahden Linnasaari (Linnavuorelta katsottuna). 
Sortavala. 


ovat matalat; läntinen, luoteinen ja keskiosa saarta on vuorista ja 
kohoaa vedenpinnasta 25 met. (Barom.) 

Vuori jakaantuu kahteen puoliskoon syvän, kaakosta luoteesen 
käyvän solan kautta, jonka pohja on 15 met. vedenpintaa ylempänä, 
jonka vallien välinen pituus on 42,50 m. ja leveys kapeimmalta koh¬ 
dalta 8 met. Lounaanpuolinen osa on pienempi, soikea kukkula, 
noin 60—70 m. pitkä; koillispuolinen osa on paljoa suurempi, noin 
130 met. pitkä (kaakosta luot.) ja puolta kapeampi. Viimeksi mai¬ 
nitun puoliskon korkein harja juoksee solan reunaa pitkin, on sinne¬ 
päin jokseenkin jyrkkä ja 4,50—10 met. korkea. Harjan toisella eli 

’) K. Killinen, S. M. Yhd:n Aikakausk. XI, s. 66. 

itäpuolella on 15—20 met:n levyinen penger, josta mäki viettää 
itäänpäin; pohjoiseen antaa viettäviä rotkon tapaisia painanteita. 

H:ra Killisen *) antamat mitat valleista ovat pääasiassa oikeat, 
vaan hänen määräämänsä suunnat eivät pidä paikkaansa. Jos seu¬ 
raamme vallia äsken mainitulla penkerellä pohjoisesta alkaen samassa 
jäijestyksessä, jossa h:ra Killinen on sen kertonut, tapaamme seu- 
raavia vallin kappaleita ja aukkoja: etelä-kaakkoon juokseva 5,50 met:n 
pituinen kivivalli, sitten 4 met:n pit. aukko, jonka jälestä taas 25,50 
m. pituinen valli samaan suuntaan kuin edellinen. Tämä on ladottu 
isoista kivistä ja sen ulkosyrjä on vielä aivan eheä; leveys 0,30 met., 
korkeus 1,50—1 met. (Molempien vallien yhteinen pituus on siis 
35 met.; Killisellä 52 kyyn. = 31 met.) Sitten seuraa 8 met:n 
pituinen »korkeampi ja jyrkkä kaihon ylennys, jolla ei ole muuria» 
(K:llä 16 kyyn. = 9,50 met). Siitä alkaen on »porttiin» saakka 25 
met. pit. isokivinen muuri (K:llä 48 kyyn. = 29 met.) joka kaartaa 
hiukan etelä-lounaasen; tästä ja varsinkin »portin» kohdalta on kiviä 
vierinyt alas, jonka vuoksi valli, joka alkuaan näyttää olleen 3,50 m. lev., 
nyt on 8 met. leveä ja 1 met. korkea. Sitten seuraa vallia 25 met. 
etelä-lounaaseen ja vihdoin 7 met. länsi-lounaasen (yht. 32 m.; K:llä 
45 kyyn. = 27 met.), josta on 9 met. (K:llä 18 kyyn. =11 met.) 
muuritonta kalliota solan äyräälle saakka. Tämä valli siis ei muo¬ 
dosta sellaista jyrkkää kulmaa kaakkoa kohti, kuin H:ra Killisen ku¬ 
vassa on nähtävänä. Sitä »6 kyynärän levyistä porttia», jonka hän 
asettaa tuon kulman kohdalle, en myöskään voi täydellisesti siksi 
tunnustaa, koska en voinut muuta huomata kuin että vallia oli hä¬ 
vitetty kuopalle, jossa kivet vielä loikoivat hujan hajan ja päälli- 
tysten. Ladottuja porttipieliä ei näkynyt. 

Solan keskikohdalta nousee sen koillispuolista kallionrinnettä 
myöten ylöspäin rotko, joka ylhäällä katkaisee vuoren harjan. Tässä 
8—10 met:n levyisessä rotkossa ja sen eteläsyrjällä löytyy lähes 4 
met:n pituinen ja 4,50 met:n levyinen muurinkappale, jota Killinen 
ei näy huomanneen; sen päädyssä ovat kivet tasaisesti ladotut, jonka 
vuoksi luulen tässä ammoin olleen kulkupaikan eli porttikäytävän 
penkeren ja solan välillä. Vastaavasta vallinkappaleesta — jos sem¬ 
moista on ollut — on jälkinä muutamia isoja kiviä. Se »vanha tien 
kanta», jota Killinen mainitsee idän puolisessa »muurissa olevan, 
portin ja tämän aukon välillä», ei ole muuta kuin n. 20 met. pituinen 

*) S. M. Yhd:n Aikak. XI, s. 65. 





Kuva 158. Tokkarlahden Linnasaari Sortavala, 

kallioiden välinen, tasainen nurmikoilta. Penkeren pohjoispuolella 
on loiva rotko, jossa näkyy epäselvä kivirivi; luultavasti on sielläkin 
ollut valli. — Penger on siis ollut varustettu sekä ulos merellepäin 
että solalle päin. 

Solan molemmat suut ovat varustetut vahvoilla, nyt rauen¬ 
neilla kivivalleilla, joiden väli on 42,50 met. Kaakonpuolinen valli 
on 16 met. pitkä, 8 lev. ja noin 1—1,50 m. korkea; sen lounaispää 
on pahimmin hävitetty. — Luoteenpuolinen valli on 22 met. pitkä; 
leveys, joka vaihtelee, on keskimäärin 7,50 met.; korkeus ulkopuolelta 
paikottain 1,50 ja 2:kin met. 

Luonnolliselta näyttää, että tuo syvä sola, niinkuin Killinen 
huomauttaa, »on ollut erinomainen varastohuone, taikka suojapaikka 
niille, jotka eivät ole muureilla taistelleet». Kuitenkin luulen että 
sola on pidettävä ainoastaan ulkovamstuksena ja penger varsinaisena 
pesälinnana. Penger, joka on kaikilta puolilta ollut varustettu ja on 
solan pohjaa melkoisesti ylempänä, tarjosi suojaa vielä sittenkin kun 
sola jo oli valloitettu, jota vastoin penkeren valloitus samalla tuotti 
turmion solassakin olijoille. 

H:ra Schvindtin julkaisema pieni asemapiirros Linnasaaresta 
on pääasiassa oikea. Hän on myöskin kaivamalla tutkinut yllämai¬ 
nittua nunuettunutta kohtaa penkereitä, 

292. Sortavala. Noin pari virstaa Linnasaaresta päin kaak¬ 
koa on Tulolansalmessa (Tokkarlahden suun edustalla) kalliosaari 
nimeltä Hiiretsaari (t. Hiiritsaari), joka arviolta on melkein yhtä 
suuri kuin Linnasaari, vaan ainoastaan noin 10 metriä korkea. 
Pohjoisosa on korkein; eteläosa verrattain tasainen. Vallit ovat ki¬ 
vestä, matalat ja hajoitetut. Eräässä idänpuolisessa notkopaikassa 
näkyy vielä ainakin 10 ask. pituista vallinjäännöstä; samoin länsi¬ 
puolella kolmessa paikassa, joista eteläisin on ainakin 5 ask., kes¬ 
kimmäinen 20 ask. ja pohjoisin ehkä myös 5 askelta pitkä. Valli¬ 
tukset seuraavat saaren rantoja ja löytyvät notkopaikoissa, jotka 
välistä eivät kohoa vedenpinnasta enemmän kuin 2—3 met. ’), 

Killisen mukaan^) on tästä saaresta ja sen ympärillä olevista 

‘) Hj. A. piirusi., v. 1888. 

S. M. Yhd:n Aikak. XI, s. 66. 

Sortavala. Tokkarlahden suun eteläpuolella on vuorinen niemi, jota 
kuulin Vahtiniemeksi mainittavan. Luultavasti on sieltä muinoin vihollisten 
tuloa vartioittu. 

kareista viety paljon kiviä Pietariin ja »luultavaa on», lisää hän, »että 
Hiiritsaaren muuritkin ovat saaneet sinne matkustaa». 

293. Sortavala. »Lieritsaari Parolan kylän edustalla sa¬ 
massa Tulolan salmessa on noin 2 virstaa pohjoiseen päin Hiirit- 
saaresta». Killinen antaa saaresta seuraavan kertomuksen *): »Tämä 
on kallio, noin 30 syltä ristiinsä mitaten, 6—7 syltä (12—13 met.) 
korkea veden pinnasta. Lieritsaarikin on vamstettu kivimuurilla, 
jonka piiri on noin 30—40 syltä pitkä, paikoin jo hajalle vierinyt, 
mutta paikoin vielä parin kyynärän korkuinen, suurista kivistä la¬ 
dottu. Lounaispuolella on muurissa noin 3 kyynärän levyinen portti 
ja sen vieressä — muurin sisäpuolella — on seinäin rauniot, jotka 
piirittävät noin neliösylen suumisen alan. Näyttää niinkuin olisi 
tässä ollut erityinen suojus »portinvartialla». 

Ylläseisovaan ei ole paljon lisättävää. Saari, joka ei ole jyrkkä 
minnekään päin, on loivin lounasta kohti. Ainoa valli mikä saarella 
on jälellä, käykin sillä puolen, ensin kaakosta luoteesen 30 metriä 
(pemstus kivet jälellä) portin kohdalle, joka on 2 met. leveä, sitten 
8,20 m:n pituisena, 2,20 m:n levyisenä ja 1,60 m:n korkuisena toisen 
3 met:n levyisen aukon luokse, josta seuraa 10,50 met:n pituinen 
pohjoista kohti juokseva vallinkappale. — H:ra Killisen mainitsemat 
»seinäin rauniot» eivät ole muurin »sisäpuolella», vaan uiko- eli ranta- 
puolella. Siinä on kiviä ladottu niinkuin huoneen perustukseksi 
neliskulmaiseen kehään (2 m. joka sivulta); rannanpuolinen sivu on 
rikottu. Ehkäpä tämä on kiven poraajien tekemä suojus; jälkinä 
heidän työstään näkyy saaren itäpuolella toistakymmentä metriä 
pitkä kvartsikaivos ^). 

294. Sortavala. Anttilanniemen linna Tulolan saarella, 
Juhana Jaatisen maalla Kannaksen kylässä, (käy myös nimillä: An- 
tinmäenlinna. Lait.; Niemenmäenlinna, Kili.; Niemenlinna)^). Tu¬ 
lolan saaren itälaitaan muodostaa Laatokka leveän lahden, nimeltä 
Likolaks. Sen pohjasta pistää itäänpäin kapea Putsinlaks saman¬ 
nimisen kylän alle, tehden korkean veden aikana kaaren etelään, 
jossa muutoin on vetelää niittymaata. Putsinlahden kainalossa eli 
sen eteläpuolella on leveä niemimaa, nimeltä Anttilanniemi. Tämän 
itäisellä Likolahdelle päin antavalla syrjällä on pohjoiseen ja etelään 
ulettuva, pitkä mäki, jota Schvindt kartassaan väärin on merkinnyt 


‘) S. M. Yhd:n Aikak. XI, s. 66. 
Hj. A. piirusi, v. 1888. 

»Linnamäeksi»; eikä siinä löydykään mitään vamstuksia, Valleilla 
varustettu on sitä vastoin toinen, lännempänä eli niemen tyvellä 
oleva mäki; niiden välissä on korkeintaan 200:n askeleen levyinen 
peltomaa. Linnamäkeä ympäröi pohjoispuolella Putsinlaks ja länsi¬ 
puolella äsken mainittu vetelä niitty. 

Mäen eteläosa on pitkää, loivaa kalliomaata, pohjoisosa, joka 
on varustettu, on vähän korkeampi ja kohoaa 32 met. (Barom.) ve¬ 
denpinnasta. Vierteet länteenpäin ovat melkein äkkijyrkät, itään 
jyrkästi viettävät, mutta kuitenkin ylöspäästävät; pohjoisessa on 
kallioisia penkereitä ja niiden välinen rotko, joka jatkuessaan solana 
halkaisee vuoren päällystän pohjoisesta etelään. Sola, joka kasvaa 
tiheää lepikköä ja kapeimmalta kohdalta on noin 15 met. leveä, ja 
2—3 met. syvä, levenee eteläänpäin levenemistään, kunnes muodos¬ 
taa laajan penkeren. Sen molemmille puolille jääpi tietysti kallion- 
pahkoja, joista itäinen on pienempi, noin 65 m. ptk. (P—E), 40 m. 
lev. ja lännenpuolinen lähes 120 m. ptk. 20—40 m. lev. — Herra 
Killinen ei ole tätä solaa ensinkään merkinnyt asemapiirrokseensa, 
joka monessa muussakin suhteessa, etenkin ilmansuuntiin ja vallien 
sijoittelemiseen nähden, on virheellinen ’). 

Vallit, jotka tarkoittavat solan ja penkeren sulkemista, sitovat 
mainittuja kallioita toisiinsa seuraavalla tavalla: solan pohjoissuussa 
käy 18,50 met:n pituinen, 2,50 lev. ja 0,80—0,60 met:n korkuinen valli 
poikittain, joka myöskään ei löydy Killisen piirustuksessa. Tämän 
lähellä on ylempänä, lännenpuolisen kallioharjan solaan antavalla 
vierteellä, toinen yhtä pitkä muurinjäte, joka sisältää ainoastaan pe- 
rustuskivet. Sen suunta käy E-kaakosta P-luoteesen ja sen tarkoi¬ 
tus näkyy olleen estää rotkosta tulijoita kiipeemästä ylös kalliolle. 
— Itäiseltä kukkulalta, jonka suurin osa nyt on vamstamaton, las¬ 
kee etelään eli penkerelle 25,50 met:n pituinen, 2 met. lev. ja 1 met. 
korkuinen kivivalli, jonka eteläpäästä toinen juoksee länsilounaasen 
ja länteen käsin, muodostaen edellisen kanssa suoran kulman, ja 
päättyen lännenpuolisen kallioharjan eteläpäähän. Tämä valli on 
83 met. pitkä ja paikottain, niinkuin esim. itäosassa, ulkosyrjältä 
vielä jokseenkin eheä, 2,50 met. korkea ja yhtä leveä; hajonneista 
paikoista on korkeus vähempi ja leveys juurelta 4 met. — Portti- 
käytäviä löytyy kaksi, toinen vallien kulmauksessa, toinen etelän- 
puolisen muurin keskipalkoilla; molemmat 2—3 met. leveät. — 

‘) S. M. Yhd:n Aikak. XI, s. 66—67. 

Laitinen *) on tekemäänsä asemakarttaan viimeksi mainitun vallin 
edustalle (siis eteläpuolelle) merkinnyt ulospäin kaarevan esivallin, 
jonka sanoo olevan tehdyn »kyynärän korkuisista kivistä ja mullasta; 
sen ja päävallin väliä on 16 syltä». Tästä varustuksesta ei Killinen 
mainitse mitään, enkä minä etsimälläkään voinut sitä löytää. Jos 
sellaista on ollut, lienee se tuntumattomaksi hävitetty. 

Eteläisen vallin keskellä olevan portin sisäpuolella sanoo Killi¬ 
nen olevan »vierekkään kahden »vahtikoppelin» eli porttivamksen 
rauniot; kumpikin raunio peittää runsaan neliösylen laajuisen alan 
ja selvästi voipi nähdä, että nämä ovat syntyneet hajonneista seinä¬ 
mistä». — Mitä ensinnäkin raunioiden lukumäärään tulee on Lai¬ 
tisen karttaan merkitty kolme ja itse luin niitä viisi. Muodoltaan 
ovat ne ympyräisiä mataloita kivikokoelmia (3—4 met. ristiinsä), 
joista kolmessa oli kuoppa keskellä; kivet olivat päänkokoisia ja pie¬ 
nempiä. Kahta koetin syrjästä purkaa ja huomasin, että kivilouma 
jatkui syvemmälle ympäröitsevän maapinnan alle. Huoneen perus¬ 
tuksiksi en voinut niitä ensinkään päättää; ne muistuttavat pikem¬ 
min hajonneita hautausraunioita, joihin aarteen kaivajat ovat kuopan 
tehneet, taikka sellaisia kivikasoja, joita löytyy Sairilan Linnavuorella 
(237) ja jotka ehkä ovat heittokivi-varastoja, joita linnanpitäjät ovat 
puolustukseen käyttäneet. 

Alhaalla Putsinlahden rannassa, Niemenlinnan koillispuolella 
(Killisen asemakartassa väärin kaakkoispuolella) löytyy pellon syr¬ 
jässä 15 syltä pitkä ja 7 s. lev.^) matala ja ruohottunut maakumpu, 
jota sanotaan Kalmakenkuksi; jossain linnamäen eteläpuolella sanot¬ 
tiin olevan samantapainen paikka, joka käy nimellä Hopeekenkku. 

295. Sortavala. Hulkonvuoren linna Tulolan saarella ). 
Vuori sijaitsee Saharjovin maalla Möntsälän kylässä, Likolahden 
pohjoisrannalla, runsaan virstan verran Anttilanniemen linnasta koilli¬ 
seen ja melkein saman verran Möntsälänsalmesta länteen (eikä »sal¬ 
men vieressä» kuten Killinen sanoo). »Linnaa sanotaan myöskin 
Lapinlinnaksi, vaikka tämä nimitys kuuluu olevan enempi harvinai¬ 
nen»"^). Killinen antaa paikasta seuraavan kertomuksen: 

') H. Laitinen, Keräyksiä matkoilta Savossa ja Karjalassa v. 1865, käsi- 
kirj. S. M. Yhd:n arkistossa, s. 31, 37. —Vrt. Reinholm, N:o 13, s. 273. 

Mitat Killisen. 

Laitisen kokoelmissa kuvattu. — Hj. A. piirusi, v. 1888. 

"*) Killinen, 8. M. Yhd:n Aikak. XI. s. 67. 

»Hulkonvuori on kallio, joka mantereen puolelta kohoaa aivan 
loivana rinteenä; Laatokan eli Möntsälän salmen puoleiset sivut 
ovat jyrkemmät. Muurit eli kiviaidat tällä kalliolla eivät näytä 
olleen vahvat: ne ovat nyt melkein hajallaan, mutta niiden tilalla 
olevista kivistä päättäen ovat muurit olleet tuskin kyynärän korkui¬ 
set; ei. ne myöskään ole kalliota piirittäneet kaikilta suunnilta». 

»Kallion päällystän itä- ja eteläpuolella eli Möntsälänsalmen 
ja Laatokan puolella on noin 37 syltä pitkältä kaarevan matalan 
kiviaidan jäännöstä. Länsisyrjällä on noin 26 syltä samanlaista jään¬ 
nöstä. — Hulkonvuoren edustalla on Papinsaari (?Kirkkosaari), jossa 
ennen on ollut kreikkalainen säässynä ja nyt vielä on hautausmaa». 

Kuten jo olen huomauttanut ei Möntsälänsalmi ole tässä, vaan 
idempänä Tulolan ja Karpansaaren välillä; Hulkonvuoren eteläpuo¬ 
lella on toinen, manteren ja Kirkkosaaren välinen salmi. Vuoren 
sekä itä- että länsipuolella on laakso; molempien pohjat kohoavat 
useampia metriä vedenpinnasta. Itse vuoren laki on 41 met. (Ba- 
rom.) Laatokkaa ylempänä. Linnan muoto on pitkä melkein lou¬ 
naasta koilliseen; lounaassa ja etelässä on kulmia. Valli on katkea¬ 
maton muualla paitse pohjoispäässä, jossa on kaksi aukkoa ja niiden 
välissä, tiheässä katajistossa, vallinkappale. 

Laitisen kokoelmissa löytyvään karttaan on vallin uiko- ja 
lounaispuolella merkitty kaksi ympyräistä rauniota, joista en enään 
nähnyt mitään jälkiä. Sitä vastoin löytyy vallin sisäpuolella muu¬ 
tamia pieniä multatöyräitä, jotka luultavasti eivät ole muinaisjään¬ 
nöksiä; kertomuksen mukaan on näet mäen la’elia ennen ollut kaura¬ 
maa, josta kummut ovat voineet syntyä. 

Vielä huomauttaa Reinholm, että vuorenkukkulan ja erään 
pohjoispuolella olevan matalamman kallion välissä löytyy »tie» ja 
että vuoren länsipuolella olevan laakson pohjaa myöten, meren ran¬ 
nasta pohjoiseen, juoksee kaksi rinnakkaista noin !4 virstan pituista 
ja 1 kyynärän korkuista kiviaitaa, joiden välissä on suonsilmäkkeitä 
ja joiden perässä, vuorta vasten löytyy suuri joukko »Lapin eli 
Munkkilaisten raunioita». »Muutamat, lisää hän, ovat hyvin mui¬ 
naisten sepänahjoin kaltaisia»’). — Näistä jäännöksistä, jotka ovat 
aivan uudenaikaisia, sain paikalla käydessäni seuraavan selityksen. 
Talokas Filipov Möntsälän kylässä kertoi, että äsken mainitut kivi¬ 
aidat ovat pemstuksia entisistä raja-aidoista hänen ja Saharjovin 

') ReinholmNio 13, s. 267 ja 272, Laitisen mukaan. 

maiden välillä. Kun laakson pohjassa olevat vesirotkot eivät salli¬ 
neet yhteistä raja-aitaa rakennettavaksi, teki kumpainenkin maan¬ 
omistaja oman aitansa, jotka 5—10 met:n päässä toisistaan kierte¬ 
levät vesisuonen reunoja. »Lapin- eli Munkkilaisten raunioiden» eli 
»ahjopaikan», kuten minulle nimitettiin, ja tien jätteiden, joita vuo¬ 
rella näkyy neljässä paikassa, arveli Filipov syntyneen vuoden 1840 
paikoilla, jolloin eräs pietarilainen Moltsehanov kolmena vuotena 
Nikolajevskin siltaa varten vuoresta porasi ja kuljetti kiviä Pietariin. 
Luultavaa senvuoksi on, että suuri osa muinaislinnan valleistakin 
on matkustanut samaa tietä, — Vähäisiä kivikasoja löysin myöskin 
pensastossa vierteellä itäistä laaksoa kohti; niidenkin sanottiin muisti- 
aikoina peltotyön kautta syntyneen. 

296. Sortavala. Mäkisalon Linnavuori. Mäkisalo on itäi¬ 
sin Sortavalan saaristoon kuuluvista isommista saarista; sen kaak¬ 
koiseen kulmaan yhtyy kapean ja matalan kannaksen kautta leveä 
ja korkea niemi. Kannaksen eteläpuolelle muodostuu kaunis n. s. 
Vuorilahti, jota itäpuolella ympäröi Losanmäki, länsipuolella Linna- 
vuori. Viimeksi mainittu kohoaa 62 met. vedenpinnasta ja on luo¬ 
teisesta tulevan, puolta matalamman vuorenhaijan kaakkoisin nokka; 
harjalla noin 100 askelta kukkulasta on kauramaa. Linnavuori, 
joka on Matti Kuokkasen maalla, on melkein äkkijyrkkä muualla 
paitse harjanteelle päin. Kaakkoispäässä on vähäinen varustamaton 
penger; päällystän halkaisee kaakosta luoteesen 2—3 met:n syvyinen, 
1,50—2,50 met. leveä sola. Vuoren päällystä, vallista kaakkoisimpaan 
kallionkieleen on noin 100 ask., poikittain 70 ask. Kukkulan loi¬ 
vemmalla luoteispuolella (harjannetta vastaan) käy mäen poikki 
länsi-lounaasta itä-koilliseen suora, vahva, kahden portin katkai¬ 
sema kivimuuri, joka paikottain on miehenkin korkuinen. Itäisin 
kappale, jonka ulkosyrjä on rikkomaton, on 7 met. ptk., 3,50 met. lev. 
ja alle metrin korkea; siinä nähdään 1,50—2 metriä avara kuoppa, 
jota arveltiin »vahtikopiksi». Keskimäinen vallinkappale, jonka ulko¬ 
syrjän suurin osa myös näyttää rikkomattomalta ja melkein pysty¬ 
suoralta, vaan jonka sisäpuoli on loivaksi rauennut, on 18,50 m. ptk., 
juurelta leveimmästä kohdasta ainakin 5,50 m. lev., ylempänä har- 
java; korkeus noin 2,50 met. Sen länsipäässä löytyy samanlainen 
syvennys kuin edellisessä vallinkappaleessa, mutta isompi: 4—5 met. 
avara; siitä näkyi kiviä viskatun syrjille. Kolmas ja läntisin muu- 
rinosa on 9,50 met. pitkä ja 3 met. lev., ulompaan päähän käsin 
aleneva. — Portin puolimaisesta päästä haarautuu suorakulmaisesti 

kaakoa kohti 23 met. pitkä, vuoren lounaissyijää seuraava valli, 
joka muualta on rauennut ja matalampi, vaan yhdessä paikassa vielä 
näyttää alkuperäistä muotoaan: sen sivut ovat nähtävästi tasaisesti 
pystysuoraksi ladotut sekä sisä- että ulkopuolelta; leveys 2,50 met. 
ja korkeus 3 met. 

Itäinen portti, jonka seiniin kivet myös ovat tasaisesti lado¬ 
tut, näyttää paraiten tehdyltä; sen käytävä on 1,50 met. leveä ja 4 
pitkä. Tässä on se omituisuus, että kummallakin puolen portin 
ulkosuuta muodostavat muurin kivet ikääskuin pilasterin tapaisia 
1,50 m:n levyisiä ja noin puolen met:n vahvuisia pieliä. Toinen 
portti on 3 met. leveä, vaan enemmän kivillä täytetty; senkin ulko- 



Kuva 160. Valli Mäkisalon Linnavuorella. Sortavala. 

suun länsipuolella löytyy samanlainen pielirakennus, joka näyttää 
isommalta kuin edelliset, vaan on rauennut. 

Kuten olemme nähneet on siis Mäkisalon valli korkeimpia, 
mitä Suomessa on tavattu, eikä kuten Killinen sanoo »tuskin kyy¬ 
närää, puoltatoista korkeampi»’). 

297. Sortavala. Lapinsaari on eräs muinaislinna n. s. 
Läskelän-joensuun selällä 1 ven. virsta Mäkisalosta etelään, Jaakko 
Nykäsen maalla Mäkisalon kylässä. Saari on muutoin jokseenkin 
ympyräinen, vaan muodostaa niemen kaakkoa kohti; korkeus 21 met. 

’) S. M. Yhd:n Aikak. XI, s. 68. — Vrt. Laitisen keräyk. v. 1865. 

— Vierteet eivät ole minnekään päin jyrkät, jonka vuoksi vallit 
ympäröivät koko kunnaan. Saaren poikki käy P—E sola, jonka pi¬ 
tuus vallien välissä on 54 met., pohjoispäästä 23 met. ja eteläpäästä 
9 met. leveä; syvyys 2—4 met. 

Vallit solassa ovat vahvat; pohjoinen, joka nyt sisältää ainoas¬ 
taan isoja perustuskiviä, on 3,20 m. leveä; eteläinen on myös hävi¬ 
tetty 9 met:n levyiseksi, vaan on kumminkin lähes 1 met:n korkui¬ 
nen. Muualla sisältävät vallit ylimalkaan pientä kiveä, jos paikot- 
tain suurempaakin löytyy; korkeus on alle metrin (lounaspuolella 
1,50 m.), leveys 1—2 m. Solan länsipuolella kiertää kunnaan äyräillä 
puolikuun muotoisessa kaaressa 101,80 met:n pituinen vallinjäännös, 
jonka kumpaisetkin päät liittyvät solan valleihin. Se on kolmesta pai¬ 
kasta hajotettu; isoin aukko, n. 7 met. lev., on lännessä. Kun solan 
eteläpäästä astuu itäänkäsin voi vallia saaren eteläpuolella seurata 
41 met:n pituudelle, josta seuraa parinkymmenen met:n levyinen 
aukko. Niemen nokalla on samanlaista jäännöstä 7 m:n pituinen, lou¬ 
naasta koilliseen käyvä kappale, joka tekee jyrkän polven luoteesen, 
jatkuen sitä suuntaa saaren koillispuolta pitkin noin 30 met. Sen 
jälestä seuraa 39 met. paljasta vuoren syijää, jossa entisestä varus¬ 
tuksesta ei näy muuta kuin joku kivi siellä täällä. Sitten kohtaa 
saaren pohjoispuolella noin 10 met. levyinen rotko, joka on vams- 
tettu. Siitä on solan itäsyrjään taas parikymmentä met. tyhjää 
kalliota. Ylimalkaan näyttävät vallit tällä saarella muualla paitse 
solassa, nykyisessä tilassaan varsin heikoilta sotavarustuksiksi. — 
Selviä tehtyjä porttikäytäviä ei näy missään ’). 

298. Suistamo. »Saroin kylän Latvajärven rannalla vaara, 
jonka päällä on vanhoja linnajäännöksiä»^). 

299. Suistamo. Laitinen mainitsee Linnamäen »saman lah¬ 
den takana», jonka luona kirkko ja Kisanurmi on. Siellä lienee 
myöskin hautoja^). 

300. Kiteen kirkolta 2 eli 3 virstaa etelään on Sortavalaan 
vievän maantien varrella, taipaleella, Kiteenjärven etelä- ja Hyypin- 
järven pohjoispuolella, hyvin korkia soraharjan pää, nimeltä Pajarin- 
mäki, joka on »noin 400—500 syltä pitkä». »Sillä alalla on melkein 

‘) Hj. A., piirusi, v. .1888. 

H. Laitinen, Kertomusvihko aarteista, käsikiij. s. 9, 10. Samassa 
paikassa mainitaan kirkon luona Kisanurmi, „jossa on patter vallituksia” ja 
järvenlahden toisella puolella vastapäätä Kisanurmea toiset vallitukset. — 
Venevaarassa on ennen sodittu; siellä löytyy vielä muka sotapatteria. 

ympyräinen noin 10 sylen pituinen raunio harmaista kivistä, nyt 
paikoin tuntumaton, paikoin vielä kyynärän korkuinen» *). Laitinen 
sanoo tuon raunion olevan »mäen päällä etelärinteellä», »nykyisen 
maantien pohjoispuolella»^). 

301. Korpiselän kirkon lähellä ja sen pohjoispuolella Kon¬ 
rad Karilovan pellolla, on mäen kunnaalla vanha linna. Se on 
muodoltaan neljäkolkkanen, kymmenkunta syltää lavea kunnekin. 
Valli tässä »kivitarhassa» sisältää pieniä kiviä ja on »niin maanpin¬ 
nalle viereskellyt, ettei korkeutta ole säilynyt päälle yhden jalan»^). 

302. Korpiselkä. Hoitolassa Juda Paksusen pellon poh¬ 
joispään itäpuolella on Linnamäki "'j. 


Pohjanmaan linnat. 

303. Sideby. »Niukka uusi virsta Ömossan kylästä etelään 
päin kohoaa oikealla puolella Poriin vievää rantatietä matala kallio, 
jolla noin 50 ask. tiestä on lähes 20 kyyn. pitkä idästä länteen ja 
3—4 kyyn. leveä kivipanos, jota arvellaan »jättiläisten tekemäksi». 
Panos on tuskin kivikerrosta korkeampi. Jos siitä mennään 75 ask. 
etelää kohden, niin kohtaa toinen kivipanos, joka alkaa noin 30 ask. 
tiestä, menee siitä 30 kyyn. suoraan länttä kohden, tekee siinä pol¬ 
ven ja menee, missä selvästi, missä epäselvästi pantuna, 115 kyyn. 
etelään, jossa vetinen rämäkkö vastaa. Panos on selvin noin 10 
kyyn. kummallekin taholle polvesta, 2—3 kivikerrosta korkea ja 4 
kyyn. leveä. Seutu on raakametsäistä alankomaata, eikä mitkään 
merkit puolusta mahdollisuutta, että panos olisi maanviljeksen aika¬ 
kautena kivi-aitauksesta syntynyt»^). 

302. Lapväärti (Lappljärd). »Kun Ristiinasta matkustetaan 
Pyhälahteen (Pielaks) päin, niin jää likelle 4:ttä virstantolppaa oi¬ 
kealle puolelle tietä aita. Jos aitaa seuraa noin 50 ask., niin tava¬ 
taan aidan jatkona kappale kiviaitaa, jota pohjoispuolelta kohtaa 

‘) Reinholm, N:o 13, s. 279. 

H. Laitisen keräykset v. 1865, s. 45. Paikasta on myös tarinoita. 

Genetz, Koitar, I, s. 84., vrt. myös Laitinen, m. p., s. 7. 8, 11. 

'*) H. Laitinen, Kert. aarteista s. 38. 

J. R. Aspelin. Kokoilemia muinaistutkinnon alalta. Suomi II: 9 

osa, s. 97. 

kivipanos, kaksinkertainen muurikehä, muodoltaan hevosenkengän 
näköinen. Se on ehkä ennen ollut täydellä kehällä, mutta nyt sen 
katkaisee kiviaita, jonka kivet nähtävästi ovat otetut panoksesta» ’). 
Gottlund tietää muurien olevan 1 sylen päässä toisistaan, sekä 1 
sylen vahvuiset ja 2 kyynärän korkuiset^). 

305. Närpiö (Nerpes). Röös-talon maalla Nämpnäsin ky¬ 
lässä löytyy, Reinhohuin keräämien tietojen mukaan, Storträsket ni¬ 
misen lammen länsipuolella itään ja länteen viettävä harju, nimeltä 
Drakäsen, jolle isoista vyörykivistä on rakennettu ympyräisen ke¬ 
hän muotoinen linnoitus (»redutt»). Harjun itävierteen alla on n. s. 
Kambnäset järven rannassa. Muuri on, yhden ilmoituksen mukaan, 
pari syltää korkea, sivut kaltevat, kehän sisus 10—15 kyyn. Pii¬ 
rustuksista päättäen on linnan koko laajuus ulkoa rukaten 20 kyyn. 
ristiinsä, vaan piha, eli kehän sisus ainoastaan 4—6 jalkaa avara. 
Muurin vahvuus on 6—12 ja korkeus 6 (?) jalkaa. Kylän nuoriso 
kuuluu kaivelevan linnassa ja löytävän rahoja^). Drakäsen-nimen 
alkupuoli merkitsi muinaisskandinavilaisten kielessä myöskin linnaa 
jonka vuoksi nitui suomeksi olisi käännettävä sanalla: linnanharju. 

') Aspelin, m. p. s. 99. 

C. A. Gottlund, Antiqv. Anteckningar IV, s. 8. 

Lapväärtin pitäjän Isojoen kappelin kirkosta peninkuorman päässä on 
Isojoen ja Kauhajoen välissä Lauhavuori eli Lauhanmaa niininen vähitellen 
kohoava, korkea hietakangas, josta moni joki saa alkunsa. Oulun Viikko- 
sanomissa 1855, n:o 51 sanotaan „vuoren kukkulalla olevan lähde, jonka ve¬ 
dellä sen paikkakunnan sairaat käyvät itsiänsä parantelemassa”. Vuoren 
etelä rinteessä vähän alempana kukkulaa on järvi, sitä alempana taas kaksi 
samanlaista. Leikistonkedon lammit, ja „vielä alempana puolta peninkuormaa 
pitkä kivimuuri, paikkakunnan ihmisiltä kivijadaksi kutsuttu”. Kertoja ar¬ 
velee „tämän muurin ennen muinoin olleen varustuksena Lappalaisilla Suoma¬ 
laisia vastaan”; hän tulee siihen päätökseen sekä muurin ulkomuodosta että 
eteläpuolella olevan kankaan nimestä, joka on Riitakangas. — K. A. Castren 
kuuli kerrottavan että Jättiläiset siinä puolustivat itsensä kristityttä vastaan 
kunnes kuulivat kirkon kellon helähtävän. Silloin pakenivat ja heidän jato¬ 
jen alle kätkettyä kultaansa ja tavaraansa vartioitsee nyt enää ainoastaan 
käärme. — J. K. Aspelin, joka paikkaa viimeksi on tarkastanut, sanoo kivijato- 
jen olevan ainakin neljä, sekä parikin uutta virstaa pitkää. „Ne käyvät luo¬ 
teesta kaakkoon, ovat ihan suoria, keskeltä noin sylen korkuisia, mutta pian 
50 syltää leveitä” ja sisältävät valkoista marmorin karvaista kiveä. Hra A. 
sanoo „kivijatojen olevan ainoastaan luonnon tutkijain mietittäviä”. (Kokoi¬ 
lemia muinaistutk:n alalta. Suomi II: 9 osa, s. 222.) 

Reinholm, N:o 14, s. 15—19. 

"*) Vrt. A. E. Holmberg, Nordbon under hednatiden, Sthlm 1852, s. 227. 




183 


306, 307. Närpiö. »Sillä (luoteis?) puolella äskenmainittua 
(Storträsket nimistä) lampea, jota sanotaan Sandheden ’iksi» löytyy, 
samojen tietojen mukaan, toinen melkein samanlainen muinaisjään¬ 
nös kuin edellinen ja Mjödträskin kylässä usein mainitun lammen 
luona (pohjoispuolella?) vielä kolmas *). — Molemmat tutkimattomat. 

308. Vähänkyrön ja Mustasaaren rajalla on Holttilan- 
mäellä Merikartun kylässä viime aikoihin asti ollut jokin linnoitus, 
josta vanhat ihmiset ovat jutelleet. Mäkeä on ammoisista ajoista 
pidetty »vamstuksena». Se sijaitsee niemellä joen rannassa. Nyt 
kasvaa siellä vankkaa metsää. Muurit ovat sammaloittuneet sekä 
nykyään jokseenkin matalat, kun kyläläiset niistä aikaa myöten ovat 
kiviä vedätelleet rakennuksiinsa. Merenrantaan on täältä % penin- 
kuormaa ^). 

309. Vähäkyrö. Krekilän kylästä noin 5 uutta virstaa Lai¬ 
hialle päin on muutama laakso, nimeltä Linnanpelto ^). Lieneekö 
likellä jotain muinaisjäännöstä, josta pelto on saanut nimensä. 

310. Ylistaro. Pitäjän kirkonkylässä on talo nimeltä Muuri- 
mäki j. 

311. Lappajärvi. »Nykälän, Lappajärven vanhimman talon, 

ääressä näytetään rappiolla olevaa kivimuuria, jota sanotaan Lapin- 
kirkoksi. Sitä oh-M. A. Castrenkin kummaksunut»^). 

312. Lappajärvi (?). Reinholm on kuullut kerrottavan että 
Kauhajärven tienoilla, keskellä sydänmaata on Kantinkallio niminen 

‘) Reinholm, N:o 14, s. 17. 

Reinholm, N:o 14, s. 29. 

J. R Aspelin, Suomi II: 9 osa, s. 112. 

Iso kyrö. Korvenmaalla 7 uutta virstaa Ventalan kylästä on J. E. 
Aspelinin mukaan Luomasen torppaan vievän tien ääressä n. k. Linnakivi. 
(Suomi II: 9 osa, s. II7). 

Reinholm, N:o 14, s. 29. 

Uudenkaarlehyn kaupungin maalla löytyy Gottlundin mukaan vuori 
nimeltä Sojieborg, jossa on kolmella sisäänkäytävällä varustettu luola, niin 
korkea että suorana voi astua sisälle. Sen sisässä oli vielä 1840-luvulla pieni 
mustaksi maalattu sammaloittunut puuristi, johon ainoastaan sanat „ex voto” 
olivat leikatut. Yhdessä kulmassa luolaa oli myös hiiltä, Josta voi päättää 
että ihmisiä siellä on asunut”. — Vuoren nimi tarkoittaa kaiketi oikestaan 
itse luolaa. — Uudenkaarlehyn pitäjässä Ekolan kylässä löytyy vuori Kyrko- 
backa, jossa myös on „isoja ja kummallisia” luolia, joista paljon tarinoidaan. 
(Gottlund Antiqv. Ant. IV, ss. 109 ja 111). 

J. R. Aspelin, Suomi II: 9 osa, s. 222. 

korkea vuori, jolla kehutaan olevan muutamia tuhansia kyynäriä 
avara muinaislinna. Muurit ovat raketut etupäässä vuoren notkel¬ 
mien poikki, vaan ovat paikottain vyöryneet. Linna, jota luullaan 
Lappalaisten työksi kuuluu olevan »’% peninkuorman päässä kuu¬ 
desta kirkosta»*). 

313. Lappajärvi. Vartiam äärellä näytetään Aspelinin mu¬ 
kaan ymmyrkäistä kivipanosta, jossa on kaksi sisällekäytävää. Siihen 
ovat muka Lappalaiset aikoneet rakentaa kirkon itsellensä. Ison 
Vihan aikana oli väki muka ollut kätkössä eräässä metsämökissä 
Kämänsaarella ja vahtia pidetty Vartiansaarella ^). 

314. Alavus. Linna niminen talo on mainittu Maamittaus- 
ylihallituksen kartassa. 

315. Larsmo. Sandelinin mukaan^) löytyy »mäellä „Holmbo- 
ändan” luona 300 jalkaa pitkä kivimuuri, joka muodostaa ympyräi- 
sen piirin (»cirkelbäge»). Se on 9 jalk. leveä, läjätty ilman järjes¬ 
tystä. — Noin 200 askelta itäänpäin edellisestä paikasta löytyy 30 
jalk. pitkä kivimuuri, joka muutoin on edellisen kaltainen». Kerto¬ 
muksesta päättäen näyttää niin kuin edellinen kehämuuri olisi pu¬ 
heena oleviin »linnoihin» luettava, jälkimmäinen näyttää pienuutensa 
vuoksi olevan toista laatua. 

316. Pietarsaari (? Ähtävä). Lapinkirkko »Hatfin» (? HälLin) 
talon maalla 14 peninkulmaa Nygärd’in talosta Lappfors’in kylää 
löytyy kerrottuna ja kuvattuna Suonien Kuvalehdessä 1879 "*) »Muu¬ 
rit ovat kivistä koottuja, kolme jalkaa korkeita. Kirkon halki ulot¬ 
tuva käytävä on 32 syltä pitkä ja koko kirkko poikkileikkaukseltaan 
20 syltää leveä. Keskikehän piirittämä aukko on 12 syltää pitkä 

') Reinholm, N:o 14, s. 31. 

Suomi II: 9 osa, s. 227. 

L. H. Sandelin, Arkeol. o. hist. beskr. öfv. den svenskspräk. delen 
af Pedersöre härad, Berätt. öfv. Finlis fornlemn. XVII. s. 48. 

**) J. R. A(spelin). Vanhan kansan muistoja Kemistä, Suom. Kuvalehti 
1879, s. 38 ja 42. — Vrt. L. H. Sandelin, m. t., s. 66, ensimmäinen kapp., jossa 
luultavasti tarkoitetaan samaa — H. H. Aspegrenin kirjassa Beskrifning öf- 
ver Pedersöre sokn, 1766, s. 49, sanotaan Evijärven kappelin Kertun kylässä 
Hufvudsjön nimisen järven ylipäässä, joka on Lappforsin kylän ja Krogin 
uutistalon välillä, olevan Lapinraunion, jota kansa arvelee kirkoksi. Se on 15 
sylt. ptk., 6 sylt. leveä ja 1 syli korkea maapinnasta; kivestä rakennettu ja 
sisältää osastoja (afdelningar). Epätietoiseksi jää tarkoitetaanko tässä kehä- 
muuria, vaiko tavallista hautausrauniota, jommoiset muinaisjäännökset näillä 
seuduilla myöskin saavat Lapinkirkkojen nimen. 

ja 6 syltää leveä. Ulkokehässä on itäpuolella 5, länsipuolella 4 noin 
9 tai 10 tuumaa avamista reikää — — — ; lieneekö niissä riukuja 
seisonut. Kirkon koillisella puolella on kolme pientä kivirau- 
nioa». 

Kokemuksesta tiedän että tällaiset muinaisjäännökset harvoin, 
jos koskaan ovat niin hyvin säilyneet kuin kertomusta seuraavasta 
säännöllisestä ja kauniista asemapiirroksesta voisi luulla. Erittäin 
luulen voitavan epäillä noiden »reikien» alkuperäisyyttä. Samoin luu¬ 
len kirkon halki ulettuvan käytävän kummallakin puolen olevain ki- 
vipanosten, jotka yhdistävät sisä- ja ulkomuurin toisiinsa, ja jotka 
kaikissa muissa Lapin- eli Jättiläisten kirkoissa puuttuvat, vielä tar¬ 
vitsevan uuden tarkastuksen vahvistusta, ennenkun niihin voimme 
luottaa. Sisäkehän suhteen vrt. esim. 345 ja 356. 

317. Purmo. L. H. Sandelin') kertoo täällä, 2 — 3 virstaa 
pohjoiseen Sääksjärven talosta olevan n. s. Jättiläisten kirkon (»Jät- 
tekyrka»), joka on soikeanmuotoinen kehämuuri 120 jalkaa pitkä 
Luot. — Kaak. ja 80 leveä. Maanpinta muurin ulkopuolella on kive¬ 
töntä; sisäpuoli myös, paitse kahta isompaa kiveä pohjoispäässä val¬ 
lin vieressä, joista toista sanotaan saarnatuoliksi, toista lukkarinpen- 
kiksi (»predikstol», »klockarbänk»). Sisäänkäytävistä muurissa ei mai¬ 
nita mitään. Itäpuolella »kirkkoa» on neljä kivikumpua. »Äärim¬ 
mäinen niistä on 18 jalk. pitkä, 6 j. lev.; muut ovat jotensakin ym- 
pyräisiä. Länsipuolella on taas 5 epäsäännöllisesti läjättyä ympyrän 
tapaista kivikasaa, jotka ovat melkein rivissä«. Kertomusta seuraa- 
vassa kuvassa ovat kivikasat asetetut likelle kehämuurin kaakkois- 
päätä kahteen yhtäsuuntaiseen Luot.-Kaak. käyvään riviin. 

»Paitse jättiläisten kirkkoa», jatkaa sama tutkija, »kuuluu Sääks¬ 
järven luona löytyvän jokseenkin suuri neliskulmainen kivikasa, josta 
on löytynyt tulessa pilaantunut kivikirves». 

Gottlund^) nimittää mäkeä Jätenresbacken ja sanoo sen ole¬ 
van Härmälän ja Sääksjärven välillä. 

318. Kronobyn pitäjässä mainitsee Sandelin Borgbacka-ni- 

') Berätt. öfv. Finl:s fornlemn., XVII, s. 40. 

Antiqv. Ant. IV, s. 157. Luultavasti on hänen mainitsema Jätenröis- 
backen Ylikylässä (Öfverby), missä löytyy tien halkaisema kehämuuri, sama 
kuin yllämainittu. 

misen talon (?). Läheisyydessä on jätinroukkioita eräällä vyörykivi- 
harjulla ’). 

319. AlaveteU. »Pari pyssynväliä etelään loikasta, korkean 
kivikkomäen, n. s. Kirkkokarikaan luoteisella rinteellä — kertoo San¬ 
delin^) löytyy 1—2 jalan korkuinen ja 3—4 jalan levyinen kivi¬ 
muuri. Se muodostaa suoran kulman, jonka sisäpuolella on melkein 
tasainen piha. Kumpainenkin haara on noin 64 jalk. pitkä. Se on 
rakennettu isoista kivistä. Pohjoispäässä on isompi pystykivi, jota 
sanotaan saarnatuoliksi. Paikka mainitaan näet jättiläisten kirkkona 
olleen». Sandelin arvaa tähän ehkä kirkkoa aiotun rakentaa, koska 
Jolka on seudun vanhimpia taloja. »Ennen kun järvi oli kuivaamatta, 
kuuluu ojassa, joka virtaa talon sivu, olleen paljon kaloja». 

320. Kokkolan pitäjässä on Borg talon nimenä Palon- 
kylässä ^). 

321. Lohtaja. »Välikannuksen kylässä likellä Mannilaa löy¬ 
tyy eräällä kankaalla 20 syltä pitkä, 6 syltä leveä, puheen mukaan 
Jättiläisten rakentama kivimuuri nimeltä Hiidenlinna, sen korkeus 
on toisesta päästä 4 kyyn. ja toisesta 5 kyyn., varustettu kahdella 
väliseinällä» sanoo Gottlund"'). Kertomuksesta ei selviä onko tuo 
muuri suora, vaiko kehänmuotoinen. Täällä kuuluu olevan myös¬ 
kin jätinhautoja ja »kummallisia» luolia vuoressa. — Paikka lienee 
sama Hiienharju eli Hiienlinna, minkä T. Reinius Välikannuksen 
kylässä tarkasti, Tokolan talosta virstan matkaa metsään päin Ki- 
vikankaan ja Paloharjun ohitse mentyään. Hän sanoo täällä »har¬ 
maista möykkykivistä tehtyjen seinien mulisteena peittävän kankaan» 
ja lisää: »Noin 25 syltä pitkältä ja 15 syltä leveältä ei näy muuta 
kun yhtä kivikköä, joka 2—4 kyynärää korkeana kankaasta, kyllin 
todisti tämän olleen aika jalon ja tuntevan rakennuksen. Äärillä 

‘) Berätt. öfv. Finl:s fomlemn. XVII, s. 77. 

Ibidem, s 132. — Alavetelissä tavataan talonnimi Slotte. Sande- 
linin s. 141—142 kertoman tarinan mukaan ei nimellä olisi mitään sotaisiin 
tarkoituksiin kuuluvata alkuperää. — Kappalaisen virkatalon maalla sanotaan 
myös olevan jokin „muinaislirma” (Reinholm N:o 14, s. 32). — Slätbackalla, 
joka Sandelinin mukaan on korkea, kivinen mäki, 1 virsta etelään Tastin ta¬ 
losta, on 39 jalan laajuinen muuri, jonka keskellä on 12 jalkaa avara kivetön 
kohta. Muuri, jossa on isoja ja keskinkertaisia kiviä, oli paljon vahvempi koko 
pohjoispuolella kuin muualla; etelä- ja itäsivuilla on aukkoja („genombrutna”) 
(s. 131.) 

^) Sandelin, m. p., s. 117. 

‘'l Antiqv. Ant. IV, s. 126. 

ovat vielä seinäin ja kolmen oven tilat selvästi näkyvissä. Sekä ulko- 
että sisäpuolella mulistuneita seiniä oli usiampia kuoppia, niinkuin 
olisi raunio niillä paikoin laskeutunut». Eräs vanha ukko sanoi kyllä 
muistavansa, kun linnan seinät olivat vielä 4 kyyn. korkeat, sekä 
että ihmiset ja eläimet olivat niitä mullistaneet maahan. Lähellä 
linnaa oli pieni lampi, nim. Hiienlampi ja yksi puutarhan näköinen 
paikka, jossa mäntyjen keskellä kasvoi kaikellaisia puita, niinkuin 
tuomia, pihlajia, koivuja, kuusia, viinamarjan pensaita j. m. s., kui¬ 
tenkin aivan ilman järjestystä. Kaivauksistaan vuorella kertoo Rei¬ 
nius näin: »Otimme ensin yhden kuopan sisäpuolella seiniä kaivet¬ 
tavaksi, vaan hetken väännettyämme kohtasimme niin suuria kiviä 
ettemme voineet heitä nostaa. Nyt mentiin ulkopuolelle ja alettiin 
siellä toisesta kuopasta kiviä väännellä. Pian päästiin aina hiekkaan 
asti, vaan kun lapiolla alettiin tätä kaivamaan, niin mulisivat kivet 
päältäpäin että oli asia jouluun tulla pois. Merkillinen oli tässä 
niinkuin kivikadun näkönen lattia, jossa kivet olivat pi’ellä lujaan 
toisiinsa liitetyt». ’) 

322. Lohtaja. „Hillilän kylässä Kinarinmaan Möngöisten 
kalliolla on samanlainen, vaan muodoltaan vähän pienempi muuri, 
kuin edellinen, joka myös on varustettu kahdella väliseinällä, vaan 
joka on korkeampi, noin 2 syltä korkea». Toisen ilmoituksen mu¬ 
kaan on se neliskulmainen, 2 kyyn. kork. ja 2 syltä pitkä. (Gottlund, 
m. p. IV, s. 126). 

323. Kalajoki. »Rahjan kylässä on lähellä rantaa korkea 
hiekkamäki, jota kansa linnaksi kutsuu, vaan selvästi on se. meren 
laineitten luoma, ja ikään kuin aaltoja näkyy vieläkin hiekkamäessä» ^). 

324. Raution kappelin Kärkiskylässä on S. Ingmanille lin¬ 
naksi mainittu samanlaisia aallonmuotoisia korkeita hiekkavalleja, 
jommoisia Kalajoen Rahjankylässäkin löytyy. Kertoja luulee var¬ 
maan meren siellä joskus mylläröinneen. Lähellä noita hiekkavalleja 
oli eräällä kankaalla, muutamia Lapinhautoja tavallista kokoa, jonka 

') Th. Reinius, matkakertomus Etelä Pohjanmaalta, Käsikirj. Suom. 
Kirjall. Seuran arkistossa. — Sama kerääjä sanoo virstan päässä Hiienlin- 
nasta „olevan toisen Hiien asunnon nimeltä Iso-Riutta, jossa on oikein kam¬ 
marit kivien välissä. Täällä sanottiin ihmisten tavaraneen olleen paossa Ison 
vihan alla”. Reinius tapasi siellä hiiliä. Samanlaisia asumia on Morruttavai- 
sen riutassa. 

S. Ingman, Salon kihlakunta, käsikirj. S. M. Yhd:n arkistossa s. 33. 
— Vrt Kalm & Salmenius. Beskr. öfv. Calajoki Sk:n. 1754. 

vuoksi hän arvelee olisikohan todellakin linnanimellä jotain pontta 
ja näillä kahdella paikalla jotakin yhteyttä.') 

325. Alavieska. Linnalan kalliolla 3 v. kirkolta itäänpäin 
kerrotaan »Jättiläisten kiviä» olevan. Ingman ei siellä muuta huo¬ 
mannut kuin »pari koloa kalliossa, jotka olivat hyvin ihmisjalan as¬ 
tuman jälkien näköisiä».^) 

326. Alavieska. Kunnarin maalla lähellä erästä laskettua 
järveä on »tasaisella maalla monta 20—30 syltä pitkiä ja 2 kyyn. 
korkeita, vanhoja kiviraunioita (stenrösen) ympyräisistä kivistä, jotka 
ovat kiviaitojen näköisiä (liknande stengärdesgärdar) ja joiden kerro¬ 
taan olevan jättiläisten jättämiä. Rahvas on näistä kivistä ottanut 
pois monta, käyttääkseen niitä kiukaisiinsa».^) 

327. Haapaj arvella on Jätinlinna, »korkea nelisnurkkanen 
kallio, joka näyttää kun olisi oikein muurattu tiilenmuotoisista paasi- 
loista». 

328. Merijärven kappelin Pirttikosken kylässä löytyy eräs 
paikka, jota kutsutaan Hiidenlinnaksi, jossa Ingmanin kertomuksen 
mukaan ei mitään valleja eikä muita rakennuksia voi huomata. 
Paikkaan liittyy tarinoita jättiläisistä ja kristityistä ^). 

329. Sälöinen. Ingmanin kertomuksen mukaan löytyy poh¬ 
joisella Pirttivaaralla, noin 3 v. itäänpäin Piehingin kylän Mänty¬ 
län talosta soitten keskellä kiviaitaus nimeltä »Jättiläisten kirkko». 
Se on suunnikkaan muotoinen, pääsuunta käy luoteesta kaakkoon. «Ai¬ 
tauksen pisimmät sivut ovat 60 askelta, lyhemmät 28 askelta ilman 
valleja. Se on isommista ja pienemmistä kivistä ladottu valli, 1—2 
kyynärän korkea, 4—5 kyynärää leveä, mutta selvästi näkyy että se 

') Salon kihlak. s. 40. 

Reisjärven kappeliseurakunnassa lähellä sitä paikkaa, missä Kalajoki 
saa alkunsa Reisjärvestä on Skants-niminen talo, jonka vieressä näkyy „hyvin 
epäselviä vallituksen jälkiä”, — ehkäpä uudenaikuisia. (W. Castren, Kert. 
Haapajärven kihl. muinaisj., s. 65, 67; Käsikirj. S. M. Yhd:n arkistossa). Tar¬ 
koittaneeko näitä Salmenius’en kertomuksessa Kalajoen pitäjästä mainittu „Hä- 
meesen vievän tien varrella oleva v. 1656 rakennettu linnoitus” (Skantz och 
wärjewallar) jossa on 2 porttia ja joka on niin suuri että tavallinen talo mah¬ 
tuisi sen sisälle. (Kalm & Salmenius Beskr. öfv. Calajoki sokn 1754, s. 52. — 
Vrt. Mathesius, Suomi 1843, s. 152. —Tuneld-Porthan, Geographi, s. 365. 

S. Ingman, Salon kihlak., s. 51. 

C. A. Gottlund, Antiqv. Ant. IV, s. 334. 

"*) Reinholm, N:o 14, s. 38. 

S. Ingman, Salon kihlak. s. 25. 

vyörymisen kautta on mataloittanut ja levennyt. Selvästi huomat¬ 
tavia portteja on siinä vain kaksi, toinen pitkällä sivulla (itä-pohjaan), 
toinen lyhyemmällä sivulla (kaakkoon). Luultavasti on ollut portti 
kummallakin toisistakin sivuista, vaan ovat ne nyt jo epäselviä». 
»Läntisellä ja lounaisella puolella», lisää sama kertoja, »kulkee noin 
30 askelen päässä linnasta vielä toinenkin valli, ikäänkuin ulkova- 
rustukseksi aiottu; muuten on se rakennukseltaan päälinnan vallin 
tapainen». Kertomukseen liitetystä kuvasta päättäen jää kuitenkin 
epätietoiseksi lieneekö tuo ulkovarustus muuta, kuin luontainen kivi- 
harjanne eli rakka, ehkä samantapainen kuin Ängeslevän Metelinvaa- 
ralla Tymävässä. Ingmanin kuva (kuva 161) taqoo toisessakin 
suhteessa vertauskohtaa Metelinvaaran kivikehälle, siinä nimittäin 




Kuva 161. »Jättiläisten kirkko,, Pirttivaaralla. Sälöinen. 

että varsinaisen eli »päälinnan» muurin sisäpuolella käy, vähäisen 
matkan päässä, tämän kanssa yhtäsuuntaisesti toinen kapeampi ki- 
vipanos, joka paikoin ikääskuin poikkipanoksien tai rauenneiden kivi- 
ryhmien kautta yhtyy päämuuriin. — »Jo ensi silmänräpäyksellä, — 
sanoo Ingman edelleen — voipi huomata että tuota rakennusta on 
turvapaikkana käytetty;» Lappalaisten kaqatarhaksi eli poroaituuk- 
seksi ei hän niinkään hyvin luule sitä voivan arvata. 

Ympärillä eri matkain päässä linnasta löytyy näillä seuduilla 
tavallisia kivikuoppia.*) 

330. Sälöinen. Toista peninkulmaa Raahen kaupungista 
itäänkäsin ja pari virstaa Kastellin talosta Pattijoen kylässä koil- 

*) S. Ingman, Salon kihlak., s. 10 seur. 

liseen on Linnakangas niminen yläne, jolla sijaitsee muinainen 
tasakaiteen muotoinen kivimuuri, n. s. Jättiläisten linna eli Salosten 
linna. J. W. Calamnius antaa siitä seuraavan kertomuksen: *) 

»Linnoitus, joka pääsuunnaltansa kulkee pohjasta etelään, on 
asetettu ylänteen päälle sillä tapaa että yksi sen pääseinistänsä on 
käännetty merta vasten. Tällä puolen on ylänne aivan jyrkkä, joten 
linnoitus siltä puolen on vakava päällekarkausta vastaan. Niinkuin 
muillakin linnoituksilla on tälläkin neljä porttia, säännöllisesti toinen 
toistansa vastapäätä. Mutta maanpuolisella pitkäseinällä näkyy paitse 
säännöllistä porttia vielä kaksi muutakin, kummallakin puolella tätä. 
Jos nämät aukot ovat varsinaisia portteja vai sittemmin — kaiva¬ 
misen taikka eläinten tallaamisen taikka muun kautta — sinne tul¬ 
leita satunnaisia aukkoja vaan, ei voi tarkoin määrätä, koska ne ovat 
jokseenkin epäselviä. Mutta edellinen tapaus — s. o. jos ne olisi¬ 
vat varsinaisia portteja — osoittaisi, että linnoitus merenpuolelta 
odotti vihollisiansa, ei maanpuolelta, koska maanpuoleen päin oli 
kolme porttia, mutta mereen päin ainoastaan yksi.^) Jos muuritkin 
otetaan lukuun on linnoitus pituudeltansa = 175 jalkaa ja levey¬ 
deltänsä = 112. Muurin leveys on noin 20 jalkaa, sen korkeus 6 
ä 8 jalkaa. Kuitenkin on korkeus ennen ollut suurempi, sillä muu¬ 
rin sivut osoittavat selvästi, että muuri on ajan kuluessa vierinyt 
alas ja tämän kautta tarpeettomasti itseänsä levittänyt». 

Itse mäen sanoo Calamnius olevan korkean ja linnoitukseksi so¬ 
pivan. Sen rinteet ovat merellepäin jyrkemmät kuin maapuolella. Ylän¬ 
teeltä näkee merenrantaa ja Raahen kaupunkia. Tännepäin on maa 
lakeata, jonka vuoksi H:ra C. arvaa Pohjanlahden ennen mailmassa 
ulettuneen ylänteen juureen asti. Tältä ajalta arvelee hän muinais¬ 
jäännöksenkin olevan, jonka sanoo »merilinnaksi». 

Sotavuosina 1854—55 olivat tohtori Ehrström ja postimestari 
Wallenius täällä kaivelleet. Muuta ei löytynyt, kuin eräs 4 tuumaa 
leveä, 2 ä 3 tuumaa korkea ja 'A tuumaa paksu luupala muurin 
ulkopuolelta. Luupala oli kupera; kourulta puolelta valkea, kupe¬ 
ralta puolelta ruskea. Laitoja myöten oli laitettu ympyräisiä ko¬ 
ristuksia. Ylilaidan puolessa oli paitse tätä reikä, jonka reiän »yli- 
kanta» (ylilaita?) näytti kuluneelta. Tätä luulevyä, joka oli kesken 
poikki, ja joka on kadonnut, arvelee C. »palaseksi luupantsarista». 

’) J. W. Calamnius, Muinaistiedustuksia Pohjanperiltä, Suomi II: 7 osa, s. 259. 

Maapuolisista porteista luulee Ingman ainoastaan keskimäistä alku¬ 
peräiseksi, muita jälestäpäin rikotuiksi. 

»Pait tätä linnoitusta säilyttää Linnakangas muitakin muinais- 
jätteitä. Ylänteen selällä on näet joukko kiviroukkioita, joita kansa 
kutsuu »Jättiläisten haudoiksi». Vaihtelevalla korkeudella kohoavat 
ne maasta, kulkevat yhdessä rivissä linnoituksen pohjoisella ja ete¬ 
läisellä puolella ja näyttävät sangen vanhoilta, laskeuneilta ja hä¬ 
vinneiltä». C. kaivatti kahta näistä. Ensimmäinen roukkio, joka oli 
»pohjoisin eli koillisin linnoituksesta, oli 3 ä 4 syllän poikkimittai- 
nen ja puolen syllän korkeuinen kumpu. Ylinnä kummulla makasi 
nelikulmainen litteä kivi, 2 kyynärää pitkä, yhden kyynärän leveä, 
yhden myös paksu. Tämän ympäri oli laadittu suurempia kiviä». 
Toinen oli »4 syltä leveä ja 2 kyyn. korkea». Edellisessä tavattiin 
nähtävästi vain luonnollisia maakerroksia, jälkimmäisestä löytyi kah¬ 
den kyynärän syvyydeltä palanen koivun kuorta ja vielä alempaa 
hiiltä. Herra C. ei sano oliko hiiltä siinä määrässä, että voisi arvata 
tulensijaksi; kumminkin lausuu hän luultavaksi että »nämät jätti¬ 
läisten haudat ovat vietävät Jättiläisten linnan kanssa yhteen». 

H:ra Calamnius sanoo että »jo ensimmäinen silmäys vakuuttaa 
varmaan», että puheenalainen kehämuuri on »vamstukseksi» raken¬ 
nettu. »Sen todistavat — lisää hän — muurin korkeus ja leveys, 
niinkuin sen luonto ja asema. Sen todistaapi myös linnan nimitys, 
joka sille aina annetaan». (Vrt. 356.) 

Ruotsalainen tutkija K. Sidenbladh kävi vuonna 1867 Suomessa 
ja näki puheenalaista muinaisjäännöstä. Hän on — luultavasti 
kirjeessä D. E. D. Europaeus’elle — lausunut, ettei se voi olla mi¬ 
kään linnoitus, vaan on verrannut sen Utsjoen Lappalaisten poron 
lypsyaitoihin (kts. johdanto). ’) 

331. Vihannin Linnastenkankaasta antaa Calamnius seu- 
raavan kertomuksen: »Tämä Linnastenkangas osoittaa selvästi min- 
laiset ne vuoret ja harjut pitää oleman, joille kansa antaa kunnioi- 
tus-nimen »linna». Ja missään paikassa ei ole tämä nimi harjulle 
annettu suuremmalla syyllä, kuin tässä, jossa nimi on melkeen luon¬ 
nollinen. Kankaan rinteillä kohoo santa-aaltoja muurien näköisiksi, 
jotka kulkevat kankaan ympäri. Koska näitä santamuureja on monta, 
niin on luultavasti tästä annettu nimelle monikon päätekin, Linnas¬ 
tenkangas, s. t. s. useain linnain kangas, sillä ne näyttävät tosiaan 
linnoilta elikkä valleilta. Näyttää ihan juuri kuin jos kerran mui¬ 
naiseen aikaan meren aallot, ylänteen ympäri lainehtien, yhfäkkiä 
olisivat jähmettyneet ja muuttuneet mullaksi ja sannaksi, niin sel- 

') D. E. D. Europaeus, Eini. Allm Tidn. 1867, 188. 

vään seisovat he vielä aaltojen-muotoisina. Ja ylänteen kukkulalla 
on sitten vielä jokseenkin säännöllinen soikea santamuuri eli aalto, 
joka kokonaisena kulkee koko kukkulan ympäri, sulkien sisällänsä 
koveran lakean 156 jalan pituudelta. Tämä aaltovalli, joka sekin on 
sannasta ja pikkukivistä, on erittäin se, joka tekee ylänteen niin lin¬ 
noituksen kaltaiseksi. Ettei se kuitenkaan ole ihmisten tekoa, se 
varmaa. Mutta se kyllä mahdollista, että lappalainen väestö ennen 
muinoin on käyttänyt tätä »linnaa» poronpelloksi s. t. s. semmoiseksi 
paikaksi, johon porot kaikki ajetaan yhteen, kun niitä eroitetaan ja 
vasikat merkitään. Ajatteleminen on tässä tapauksessa, että santa- 
vallin päällä vielä oli joku korkeampi puu-aitaus. Mikä minun tä¬ 
hän luuloon sai oli etenkin muurin ulkopuolella oleva yksinäinen 
lappalaiskodan raunio, joka oh muurin toisessa päässä, juuri sillä 
paikkaa, niissä muuririvit lähenevät toisiansa ja muodostavat kujan- 
kaltaisen suun. Tavallisesti ei näe yhden raunion seisovan yksinäi¬ 
senä, vaan aina on niitä koolta. Täällä ei kuitenkaan näe mitään 
jälkeä muista. Kun otin raunion sisään vierineitä kiviä pois, näkyi 
yhdessä paikassa hiiliä, ja kivet osoittivat tulen vaikuttamia merk¬ 
kejä. Luultavasti on tämä raunio joku vahtikodan sija»*). 

Paikkaa voinee verrata Temmeksen Linnamaahan, kts. kuva 163. 
332. Vihanti. »Neljännes Vihanninjärven rannasta Junttilan 
kohdalta, Pekurin talon takalolla — kertoo E. Löwenmark — kohoo 
tavalliselta kivikkokankaalta kunnas, nimeltä Viianlinna, Viianku- 
delma tai Viiankangas, noin 12 jalan korkuiseksi. Tällä kunnaalla 
on kolme syvennystä suorassa rivissä, kaksi vastakkaan, toinen toi¬ 
sella rinteellä; kolmas syvennys on korkeimmalla kunnaalla» ^). — 
Ehkäpä ansaitsisi tarkempaa tutkimista, löytyykö kankaalla muita 
jätteitä ihmisten työalasta, joista paikan nimi olisi voinut syntyä. 

') J. W. Calamnius, Suomi II: 7 osa, s. 262 seur. 

E. Löwenmark, Salon kihlak:n kertomus, 1881, käsikirj. S. M. Yhd:n 
arkistossa, s. 14. — Vihannin sydänmaassa, Alpuan kylässä Oulaisten rajalla, 
on Rullanvuori eli RuUakko, jolla sama tutkija sanoo olevan »kivirivityksen”; 
sellaisia kuuluu kansa sanovan ,kuelmiksi”. Mäen „pituus on 120 kyyn., leveys 
90 kyyn., korkeus noin 16 kyyn.” — Samanlainen pienempi kivirivitys löytyy 
samassa sydänmaassa ja kutsutaan Pikkurullaksi. Minkälaisia nämät „kivi- 
rivitykset” ovat ei kertomuksesta selviä. — Pitkänsaarenkankaalla 5 v. 
kirkolta ja 2 v. Linnastenkankaalta, sekä kankaalla Verkasalon ja Lattulan 
välillä, 15 V. kirkolta. Vihannin joen rannalla sanoo sama kertoja olevan 
„kaivannolta” kankaiden laidassa. Niitä sanotaan muinaisajan ihmisten teke- 
miksi, vaan lienevät luonnon muodostamia aaltovalleja. 

333. Paavola. Pekkolan kylässä, eteläpuolella jokea on 
Metelinkangas, jolla on sanottu olevan »samanlainen linna kuin Lin- 
nankankaallakin» (kts. seuraava N:o). Calamnius, joka siitä ker¬ 
too, ei ole ollut tilaisuudessa paikkaa tarkastamaan *). 

334. Paavola. ,J^innankankaan linnoitus, Mäkelän vieressä 
Pekkolan kylässä, — kertoo Calamnius — on soikea pikkukivistä 
tehty muuri, nyt jo hävinnyt ja vallan huonossa tilassa, maata ja 
puuta päällä. Muurin korkeus on parahimmassa paikassaan ainoas¬ 
taan 2 jalkaa, sen leveys taas — joka on vaikea tarkoin määrätä 
syystä että muuri, hajonneena kuin se on, ei selvään nouse maasta 
— on pantava noin 4—6 jalaksi. Vielä vaikeampi on havaita port¬ 
teja. Muutamista maahan painuneista paikoista voi kuitenkin nähdä 
että muurilla on ollut neljä semmoista, jokseenkin säännöllisesti 
toisiansa vastapäätä». 

»Pääsuunnaltansa käypi se pohjasesta etelään, on pituudeltansa 
muurien kanssa 93 jalkaa ja leveydeltänsä 62. Nykyisessä tilassaan 
ei tarjoa muuri mitään suojelusta. Vaan näyttääpä kuin se ei en¬ 
nenkään olisi minäkänä turvana itsessään ollut, koska ei näy merk¬ 
kejä sen vieremästä. Kuitenkin on luultava, että muuri on varus¬ 
tukseksi eli linnoitukseksi aiottu; sen asema todeksi näyttää, sillä 
sen puolesta on sen turva hyvä. Eteläpuolella Siikajokea kulkee 
näet tässä paikassa selänne vasten jokea ja loppuu tässä vuoren- 
niemekkeesen. Tähän niemekkeesen on linnoitus asetettu. Niemek¬ 
keen ja joen välillä on alhainen tasamaa — joka kenties oli linnoi¬ 
tuksen aikoina vedenalainen — mutta itse niemeke loppuu niin jyr¬ 
killä seinillä, että muutamissa paikoissa olisi melkeen mahdotonta 
päästä ylös, elleivät nyt jo siihen juurtuneet puut ja pensaat ylös 
kiipeemistä auttaisi. Näiden avulla sinne nyt hyvinkin pääsee, mutta 
kun näitä ei ollut, niin on luonnollista, että jyrkät seinärinteet oli¬ 
vat parhaat puolustajat rynnäkköä vastaan. Joki on muutoin kivi- 
heiton matkaa niemekkeestä, jonka ympäri se kiertää. Paikasta ei 
tiedetty antaa selitystä eikä taruakaan-». 

Kertomukseen liitetyssä kuvassa ovat »portit» merkityt pääty¬ 
jä sivuseinien keskelle, kuten tavallisesti muissakin tarhoissa. Ing¬ 
man epäilee, onko »linnan» ja joen välinen alho »linnan» käyttö- 

') Suomi II: 7 osa, s. 251. 

Ibidem, s. 252. 

Salon kihlak. s. 66. 

aikana ollut veden alla. Hänelle on kerrottu että »linnasta jokeen 
on vielä muutamia vuosia sitten ollut nähtävänä vanha, osaksi kivi¬ 
tetty tie», jonka maanviljelys nyt kuuluu hävittäneen. Kankaalla 
löytyy, samojen tietojen mukaan, »linnan» ympäristöllä 6 eli 7 »la- 
pinhautaa» (kivikasaa?) jotka jo ovat »hyvin laskeuneet ja sammal- 
peittoiset». Huomiota ansaitsee että hra Calamniusta itseäänkin 
hiukan näkyy epäillyttäneen puheenalaisen kivitarhan kelvollisuus 
linnoitukseksi. Sitä suojaa, jota linnasta ei saa, luulee hän kuitenkin 
rinteiden jyrkkyyden tarjoovan. Valitettavasti on kuitenkin ilmoitus 
mäen korkeudesta liian vaillinainen voidaksemme arvostella missä 
määrässä rinteet yksistään voisivat suojata. Vrt. s. 216. — Tämä 
»linna» oli Gananderinkin tiedossa'). 

335. Paavola. Edellisestä paikasta Vi peninkuomian päässä 
on Pesuankangas, jolla olevaa kivikehää nimitetään Jättiläisten 
linnaksi, tarhaksi ja haudaksi. Samasta kehästä lausuu Ganander 
näin: 

»Pesuankangas, kiviyläne Paavolassa Siikajoen pitäjää Pohjan¬ 
maalla, jossa 16 p. Syysk. 1783 hajotin 4 kivikasaa; se on suuri 
kiviympyrä, vanhan vallituksen eli linnoituksen näköinen (Linnat) 
(varustettu) kahdella portilla ja seisoo hyvin jyrkällä mäellä; kes¬ 
keltä on se matala, sileä ja kivetön, vaan ympärille on (tarha) harmaa- 
kivistä muurattu (men omkring murad af grästen). Kenties on se 
kalmisto»^). 

Oikaisemalla Gananderia sanoo Calamnius ^) ettei itse mäki 
ole niin vallan jyrkkä, »eikä läheskään niin jyrkkä kuin Linnankan- 
gas», että »linna» ei ole muurattu, vaan irtonaisista kivistä kokoon 
laadittu ja että siinä yhtä hyvin voi huomata 4 kuin 2:kin porttia, 
»joten se tulee muidenkin linnain laatuiseksi». Calamniusen teke¬ 
mästä kuvasta päättäen on tarha tasakaiteen muotoinen pyöriste¬ 
tyillä kulmilla, yksi portti joka sivun keskellä. »Linnankankaan 
linnoitukseen verrattuna on tämän linnan omituisuus sen muurin 
vahva leveys. Linnankankaan muurin suurin leveys oli vaan 6 jal¬ 
kaa, mutta Pesuankankaan on kahteentoista saakka. Korkeus ei 
täälläkään ole suuri, suurempi kuitenkin kuin edellisen. Se oli 
korkeudeltaan 2 jalkaa, tämä on 2:sta aina 6:teen saakka. Mitat 

') Chr. Ganander. Mythologia fennica, 1789, s. 50.. 

Ibidem, s. 69. 

Suomi II: 7 osa, s. 252—4. 

ovat muuten muurien mukaan: pituus 106 jalkaa, leveys 74. Ylänne, 
jonka kukkulalla linnoitus seisoo, on luultavasti ennen muinoin ollut 
saarena». Vrt. s. 217. 

Lopuksi näyttää hra Calamnius mahdottomaksi Gananderin 
arvelun, että tämä paikka olisi kalmisto, vaan luulee pikemmin että 
Linna- ja Pesuankankaan muurit »olisivat kahden, keskenänsä riite¬ 
levän, suvun taikka heimon varustuksina ja linnoituksina, joista he 
toisiansa valvoivat ja joissa hakivat suojaa rynnäkköä vastaan». Ar¬ 
velu lienee liian romantillinen voidakseen pitää paikkaansa kritiikin 
»rynnäkköä vastaan». — Niistä kummuista, joita Ganander hajoitti, ei 
kuulu enään jälkiä näkyvän. 

336. Paavolan Mangilan kylässä mainitsee Calamnius') 
ylänteen, jolla sijaitsee Linnala-niminen talo, »vaikkei siinä koskaan 
ole mitään linnaa ollut». Tarkastamaton. 

337. Ranttilan »kappalaisen virkatalon lähellä on muinoin 
ollut linnoitus»^). 

338. Kestilän »kirkolta etelään päin — sanoo J. W. Castren 
— pohjoispuolella sitä paikkaa, jossa Mulkuanjoki laskee Siikajokeen, 
on Kilkakalli 1. Pirukallio, jossa paholainen asuntoaan pitää. Vuo¬ 
ressa on todellakin kummallisia rotkoja ja kummituksia sieltä kuu¬ 
luvat vanhat ihmiset yhäti kuulevan. Maanmittarikirjoissa kuuluu 
paikalla olevan nimenä Näällinnankallio, vaan kansa kutsuu ai¬ 
noastaan lähellä olevaa suota Näällinnan suoksi»^). 

339. Liminka. Noin 3 neljänneksen päässä kirkon etelä¬ 
puolella olevasta Liminganjärvestä 3 virstan matka lounaasen päin, 
on Mustosenhangas niminen »korkeanlainen maa». Täällä »kankaan 
korkeimmalla haqanteella sen eteläpäässä Hirvinevan ja Sorkonsuon 
välillä, on Eskurin talon metsäsarassa vanhankansan rakennusta, 
jota kutsutaan ,,Jättiläisen Jarkoksi’’. A. H. Snellman, jonka ker¬ 
tomusta tässä käytän, sanoo siinä olevan »soikean linnantapaisen 
muinaisjäännöksen, jonka pääsuunta on luoteesta kaakkoon, n. 14 
syltä pitkä, 7 syltä leveä». Ohelle liitetystä kuvasta päättäen on 
sen muoto paremmin tasakaiteen tapainen pyöristetyillä kulmilla. 

»Valli — jatkaa kertoja — on hyvin maatunut ja turvettunut, 
muutenkin on koko muinaisjäännös risujen peitossa, kun paikalta on 

') M. p., s. 254 

Tuneld-Porthanin maantiede, s. 365. 

J. W. Castren, kertom. Haapajärven kihlak:n muinaisj. s. 32. Käsi- 
kirj. S. M. Yhd:n arkistossa. 



Kuva 162. „Jättilaisten kirkko” ja „Sakasti” (raunio) Tememksen Linnamaalla. (Luoteesta päin.) 

rankoja hakattu. Valli on vielä kyynärää korkea, n. 2 syltä leveä, 
paikoin leveämpikin. Se on kivistä latomalla tehty. Siinä tuntuu 
vielä neljä aukkoa, yksi kunkin sivun keskellä, jotka aikoinaan ovat 
luultavasti olleet portteina. Kaakkoispäässä oleva aukko on parai- 
ten säilynyt. Se on n. 2 kyynärää leveä ja sen kummallekin puo¬ 
lelle on sopivia kiviä asetettu muodostamaan jonkunlaisia pihtipieliä. 
Kangas kasvaa yleensä tiheätä mäntymetsää ja alkaa heti vallin 
ulkopuolelta laskeutua lähellä oleviin soihin». Luoteispuolella, lisää 
hän, jolla suunnalla ei ole suota likellä, »tuntuu vähän toista vallia, 
vaan se on jo niin maatunut, ettei siitä saa paljon käsitystä»*). 

340. Temmes. Tyrnävän- ja Temmesjokien välissä, Tem- 
meskirkolta kaakkoon löytyy noin neljänneksen verran Väliheikin 
talosta lounasta kohti, Tymävänjoen ja Koskelan kylän välisellä 
sydänmaalla Linnamaa niminen, pitkä ja kapea, luoteesta kaakkoon 
juokseva kangas eli vyörykivisoraa sisältävä harjanne. Kankaan luo¬ 
teispäässä on aavalla harjanteella, Sortonevan ja Tymävänsuon vä¬ 
lillä, tasakaiteen muotoinen kiviaita, jota kansa, A. H. Snellmanin 
kertomuksen mukaan arvelee , Jättiläisten kirkoksi”. 

Mitä ensin paikan luontoon tulee, tein syksyllä v. 1888, kun 
paikkaa kävin tarkastamassa, seuraavat huomiot: Kankaan leveys 
»linnoituksen» kohdalla on noin 250 met. soiden vähä, jotka linnan 
käyttöaikana luultavasti olivat sulana merenä; sen korkeus on baro¬ 
metri-mittaukseni mukaan ainoastaan 9 met. suon pinnasta. Sen 
vierteet ovat ihan luisut, niinkuin poikkileikkauksista kuvassa 163 
näkyy. Harjanteen luoteispäässä on pinta »aaltoileva». Siellä näh¬ 
dään kaarevia toinen toisensa uiko- ja alapuolella olevia soravalleja, 
joita muinoin vesitulva on muodostanut. Vallien harjat ovat pal¬ 
jasta soraa, vaan niiden välisissä lautoissa eli ojanteissa löytyy pal¬ 
jonkin kiviä. Yksi samanlainen pitkä soravalli juoksee pitkin koil¬ 
lista vierrettä. Omituisena luonnonleikkinä (?) mainittakoon vielä 
eräs »linnoituksen» koillispuolella löytyvä, neliskulmaista kehää muo¬ 
dostava, matala soravalli; se on ainoastaan noin 10 met. avara 
ja 30 senttimetm paikoille korkea. Sen molemmissa päädyissä on 
aukontapaista, jonka vuoksi se muistuttaa vieressä olevaa kiviaitausta. 
— Kangas on muinaisjäännösten kohdalla aivan paljas; pohjoisrin¬ 
teellä kasvaa harvanlaista männikköä. 


*) A. H. Snellman, Oulun kihlak. S. M. Yhd:n Aikak. IX, s. 96. 

Liminka. Sillä paikalla, missä Limingan kirkko nyt on, on tarinan 
mukaan muinoin ollut Soinin, erään Kalevan pojan linna, (Kts. N:o 350). 

Harjanteen korkeimmalla kohdalla, aaltovallien sisäpuolella on 
yllämainittu säännöllinen, tasakaiteen muotoinen kivitarha, jonka 
pituussuunta on sama kuin kankaan eli luoteesta kaakkoon, sivut 
ovat melkein suorat, kulmat vähän pyöristetyt. Sen sulkema pohja- 
ala on 31 met. pitkä, 20,50 met. leveä. Siihen tulee lisäksi itse 
vallin vahvuus, joka sivuilla on 3—4 met., päädyissä 4 (Luot.) ja 
6 met. (Kaak.); sen korkeus on nyt korkeimmasta kohdasta 0,60 met., 
vaan sanottiin ennen olleen niin korkean »että akkunan sijat (jos 
tämä olisi ollut tavallinen asuinrakennus) olisivat sopineet näkymään». 
Sitä kuulutaan puretun ja kiviä kuljetetun rakennusaineiksi. Kivet 
ovat ylimalkaan miehen nostannaisia ja isompia. Pitkin vallia on 
monessa paikoin syvänteitä; varsinkin kaakkoispäässä näyttää siltä 
kuin näistä, sekä sisä- että ulkopuolelta, olisi tarhan kiviä vastaan 
taikka niiden alustaksi luotu soraa, Luoteis- ja kaakkoissivujen 
keskellä on aukot, edellisessä lähes 2 met:n, jälkimmäisessä ainoastaan 

Imetin levyinen. Molemmat näyttävät rikkomisen kautta synty¬ 
neiltä. Tarhan keskikohta on kivetöntä soramaata, jossa näkyy muu¬ 
tamia pieniä kuoppia. Lähellä pohjoista kulmaa on tarhan sisäpuo¬ 
lella noin nyrkin- tahi päänkokoisia kiviä ladottu kahteen toistensa 
sisäpuolella olevaan, kolmikulmaiseen kehään, joiden sivut ovat 1,60 
met. pitkät; uutta vaiko vanhaa tekoa, en ota päättääkseni. 

Noin 40 met. tuosta »Jättiläisten kirkosta» luodetta kohti on 
sisimmäisen »aaltovallin» harjalla kivikasa (e), jota sanotaan »sakas¬ 
tiksi». Se on Snellmanin kertomuksen mukaan »n. 3 syltä pitkä, 
2 syltä leveä, kyynärän korkuinen. Sen pääsuunta on etelästä poh¬ 
joiseen. Keskikohta on tätä nykyä hyvin lantolla. Kivet vaihtele- 
vat kokonsa puolesta. Raunio kerrotaan olleen ennen aivan nelis¬ 
nurkkainen, vaan on sittemmin vyörynyt»'). Kivikasoja, jotka eivät 
olleet yhtä eheitä kuin tämä, näin kolmessa muussakin paikassa 
linnan lähitienoilla. Jättiläisten kirkosta vähän matkaa kaakkoon 
oli vanha rajapyykki. 

Snellman sanoo paikasta kerrottavan tuota Suomessa tavallista 
tarinaa jättiläistytöstä ja kyntömiehestä. Sitä paitse on hän kuullut 
tähän sovitettavan seuraavankin tarinan, joka myöskin on tunnettu 
muista osista maatamme (vrt. s. 44): »Kun Jättiläinen rakensi itsel- 

') A. H. Snellman, Oulun kihlakunta, s. 90, 91. — Sama tutkija sanoo 
ylläkerrotusta Linnamaasta vähän matkan päässä eteläänpäin olevan n. s. 
Pikkulinnamaa, jossa ei ole mitään muinaisjäännöstä. 





Kuva 163. Linnamaa. Temmes. 

leen kirkkoa Linnamaalle, sattui eräs pappi olemaan lähiseuduilla. 
Jättiläinen ja pappi tekivät keskenänsä sellaisen sopimuksen, että, 
jos pappi tietää Jättiläisen nimen, saapi hän koko kirkon. Jos hän 
ei tiedä, viepi rakentaja papin. Jättiläinen oli jo rakentanut kirk¬ 
konsa melkein valmiiksi, mutta pappi ei vielä tiennyt hänen ni¬ 
meänsä. Kerran sattui pappi kuulemaan, kun Jättiläisen vaimo 
soudatti lastaan ja lauloi: »Kirri kirkkoa tekee, musta härkä pal¬ 
kasta saadaan». Pappi tiesikin nyt nimen ja sanoi Jättiläiselle: 
»Kirri sinä olet». Jättiläinen tämän kuultuansa heitti kirkonteon 
siteensä, meni Pikkulinnamaalle, otti sieltä suuren kiven, ja heitti 
sen kirkkoansa kohti, aikoen särkeä koko rakennuksen. Kivi putosi 
molempain linnamaiden keskivälille ja siellä se on vielä nytkin. — 
Haltijana on Linnamaassa tavattoman iso mies, toisen tarinan mu¬ 
kaan nainen. Kovaa jyräkkätä ovat sieltä marjamiehet toisinaan 
kuulleet»'). 

341. Temmes. Gottlund on kuullut Temmeskylässä likellä 
Tyrnävän rajaa olevan Hiidenkallio nimisen vuoren, jossa löytyy 
monihuoneinen kivirakennus nimeltä Hiienlinna. (»Hiienlinna slott, 
bestäende af flere mm, uppforda af sten») ^). Paikka, joka luulta¬ 
vasti on luonnollinen luola, on tarkastamaton. 

342. Tyrnävä. Noin 2 virstaa Tihisen talosta lounaasen 
päin on Ängeslevän ja Tymävänjoen välisellä sydänmaalla Linna- 
maa niminen kangas, jolla sijaitsee samantapainen muinaisjäännös 
kuin edelliset. Koska Herra Snellman kirjassaan Oulun kihlakun¬ 
nasta antaa tästä paikasta pää-asiassa oikean kertomuksen, paina¬ 
tamme sen tähän, liittämällä loppuun muutamia pieniä muistutuksia. 

»Kankaan ylipäässä sen korkeimmalla kunnaalla — sanoo hän 
— on melkein säännöllinen suorakaiteen muotoinen ala, jota ympä¬ 
röi kivistä tehty valli. Muinaisjäännöksen pääsuunta on luoteesta 
kaakkoon ja vallin ympäröimän alan pituus on n. 13 (23,50 met.), 
leveys n. 6 syltä. Valli on ladottu erisuurista kivistä, joista muu¬ 
tamat ovat jokseenkin isoja, kangella liikutettavia. Leveydeltään ja 
korkeudehaankin on se hyvin vaihteleva ja epätasainen. Matalim- 
missakin paikoin on vallin korkeus vielä yksi ja paraiten säilyneissä 
kohdissa ainakin puolitoista kyynärää. Sen leveys vaihtelee yhden 

') Ibidem, s. 133. 

C. A. Gottlund, Antiqv. Ant. IV, s. 255. 
s. 85 seur. 

ja kahden sylen välillä. Luoteenpuolimainen osa, joka näyttää pa- 
raiten säilyneeltä, on noin sylen levyinen. Valli on tietysti paljon 
kadottanut alkuperäisestä muodostaan, sillä oppaamme. Tuuliharjan 
isäntä, kertoi, että kaikista näistä muinaisjäännöksistä on aikojen 
kuluessa vedetty paljon kiviä lähellä olevan kylän rakennuksiin. 
Vanhat vakuuttivatkin, että valli ennen on ollut paljoa korkeampi. 
Muinaisjäännöksen häviämiseen on tietysti vaikuttanut sekin, että 
mainittu kangas on nykyisen sukupolven aikana useampia kertoja 
palanut ja kun linna on talojen likiseuduilla ja yleensä tunnettu, 
on se ollut varsinkin paimenten leikkitantereena, joidenka toimista 
näkyykin selviä jälkiä. Varsinkin ovat linnan alkuperäiset portit 
näiden hävityksien kautta joutuneet melkein tuntumattomiksi. Kun 
tämä muinaisjäännös ei ole likimainkaan niin suuressa määrässä 
maatunut, kuin useat muut samanlaiset, niin voisi luulla, että siinä 
muinaiset portitkin vielä voidaan selvästi eroittaa. Niin ei kummin¬ 
kaan ole asian laita. Vallissa tosin on aukkoja kolmessakin kohti. 
Kumminkin on luultava että ne eivät ainakaan kaikki ole alkupe¬ 
räisiä, taikka alkuperäisillä paikoilla, koska linna meidän käsityk¬ 
semme mukaan niiden nykyisen aseman takia tulee epäsäännölli¬ 
seksi, kun se sitä vastoin muuten on rakennukseltaan aivan sään¬ 
nöllinen. Muissa näiden seutujen muinaislinnoissa. Iin Rajakankaan 
linnaa lukuunottamatta, ovat portit, oh niitä sitten useampia eli 
vaan yksi ainoa, jonkun sivun keskellä. Siitä syystä voimme ehkä 
olettaa, että tässäkin linnassa on ainoastaan kaakkoispäässä oleva 
portti alkuperäinen, koska se on sivun keskellä, molemmat muut 
ovat ehkä myöhemmin kaivamisen ja vyörymisen kautta tulleet ny¬ 
kyiselle paikallensa. Vallin päällä on linnan kaakkoispäässä aivan 
aukon vieressä nykyjään isompi kiviläjä. Siinä ei ole nyt muuta 
huomattavaa kuin, että valli on siitä kohti korkeampi ja leveämpi, 
kuin muualta, mutta oppaamme sanoi muistavansa kun mainitulla 
paikalla vielä oh kivistä tehty rakennus, niinkuin »uunin kiuas», 
jossa hänen puheensa mukaan oli tulisijakin nähtävänä. Saman¬ 
tapaisen raunion sanoi hän ennen olleen itse linnan sisällä, luoteis¬ 
pään puolessa, jossa vieläkin on muutamia pieniä kiviä läjässä. Tä¬ 
mänkin raunion kivistä on enin osa kuljetettu pois. Muuten on 
vallin ympäröimä ala aivan tasainen ja sileä, eikä siinä ole mitään 
merkillistä». 

»Kangas, joka on jokseenkin pieni, on luonnostaan hyvin ki¬ 
vinen, suurenlaista mäntymetsää kasvava. Heti vallin ulkopuolelta 

alkaa maa laskeutua ympäröiviin rämeisin, kaakkoispuolella jokseen¬ 
kin jyrkästi». 

Mitä ensin Linnamaan muotoon ja suuruuteen tulee, on se soi¬ 
kea ja hyvin matala ehkä muinainen saari. Paikalla käydessäni pää¬ 
tin sen 5 tahi 6 kertaa niin pitkäksi (P—E) kuin itse »linnan» pi¬ 
tuus, eli arviolta noin 100 met:n paikoille; leveys on vähempi; korkeus 
rämeistä mitaten on ainoastaan 9 met. (Barom.). Maan päällys, 
vaikka kivinen on jokseenkin tasainen; matalat vierteet ovat kankaan 
eteläpäässä, missä muinaisjäännös sijaitsee, vietommat kuin muualta; 
vertaa Kotakankaan poikkileikkauskuvaa (kuva 164). Selvä on että 
maan korkeus ja vierteiden kaltevuus tällaisessa paikassa ei itsessään 
tarjoa minkäänlaista suojaa päällekarkauksia vastaan. 

Mahdollista on, että aukot luoteisessa ja lounaisessa vallissa ei¬ 
vät ole alkuperäisiä, vaan kaivamisen kautta syntyneitä, kuten Snell¬ 
man arvelee. Kuitenkaan ei sellainen olettaminen, kolmen aukon 
kautta syntyvän säännöttömyyden vuoksi, ole välttämätön. Sillä 
neljännessä eli koillispuolisessa vallissa on näet myöskin aukko, jota 
h:ra S. ei näy huomanneen. Se on tosin enemmän rikotun (eikä al¬ 
kuaan tehdyn) näköinen kuin muut aukot, vaan on kumminkin olemassa. 
Siten on neljä aukkoa, yksi joka sivulla, asetetut melkein säännölli¬ 
sesti viistoon toisiansa vastaan. — Äsken mainitun aukon vieressä 
on sitä paitse 4,50 met:n laajuinen raunio, jossa on kuoppa keskellä. 

Sitä »uunin kiukaan» tapaista kiviläjää, joka on löytynyt kaak¬ 
koisen portin vieressä, selitti sama opas, joka H:ra S:ia oli seuran¬ 
nut, samanlaiseksi kuopalla varustetuksi kiviläjäksi kuin ylläkerrottu 
koillisen portin vieressä oleva; »tulisijalla» oli hän muka tarkoit¬ 
tanut ainoastaan kuoppaa. 

343. Tyrnävä. Seuraten hra Snellmanin jälkiä saavuin Kota- 
kankaalle, joka hänen ilmoituksensa') mukaan on ylläkerrotusta 
»Linnamaasta virstan verta itää kohti» ja samalla Angeslevän- ja 
Tymävänjokien välisellä sydänmaalla kuin sekin. Kotakangas lie¬ 
nee myöskin ollut saari, vaan on Linnamaata laajempi, kasvaa jok¬ 
seenkin tiheää mäntymetsää ja on hyvin louheikko. Se kohoaa ym¬ 
päröivistä soista 11 met. (Barom.). Pitkin kaakkoista rantaa on 
kankaan rinteesen, melkein pystyyn toistensa päälle, läjäytynyt isoja 
vyörykivimöhkäleitä, joiden välistä vesi aikoinaan näkyy kaiken hie¬ 
kan pois huuhtoneen. Tältä puolelta katsottuna näyttää Kotakan- 


') A. H. Snellman, m. p., s. 87 seur. 

gas — niinkuin moni muukin saareke näillä seuduilla — isokivi- 
seltä karilta. Kankaan tasaisella päällyställä sijaitsee samantapai¬ 
nen muinaisjäännös kuin edelliset. 

Herra Snellman, jolla Oulun kihlakunnan muinaisjäännösten il¬ 
maisemiseen nähden on suuria ansioita, on, kumma kyllä, tästä an¬ 
tanut suuresti erehdyttävän kertomuksen. Koska siinä on virheitä 
miltei useimmissa tiedonannoissa, on tarpeellista käydä järjestään 
sen läpi. 

Hra S. sanoo: »Täälläkin on säännöllisen suorakaiteen muo¬ 
toinen ala, jota kivistä ladottu valli ympäröi. Muinaisjäännöksen 
pääsuunta on koillisesta lounaasen, sen pituus on, valleja lukuun ot¬ 
tamatta, n. 17, leveys dl/s syltä. Vallin leveyttä ei voi maatumi- 
sen tähden enään tarkoin määrätä; kumminkin näkee vieläkin sel¬ 
västi, että se on aikomansa ollut ainakin yhden sylen levyinen. Sen 
korkeus on paraiten säilyneistä paikoista ainoastaan noin '/s kyynä¬ 
rää. — — — Luultavaa on, että tämäkin muinaisjäännös on ollut 
saman hävityksen alainen, kuin muut näillä seuduin tavattavat, jo¬ 
tenka alkuperäisiä kiviä on poiskin kuljetettu». 

Tarhan muoto on tosin suorakaiteinen, mutta sen pääsuunta 
ei käy koillisesta lounaasen, vaan luoteesta kaakkoon. Sen pituus 
sisäpuolelta on ainoastaan 12 syltä eli 22 met.; leveysmitta on oi¬ 
kein määrätty eli 8—9 met. Valli on pahasti hajoitettu, jonka vuoksi 
sen leveys vaihtelee 1—2,50 metriin, päädyissä on se vahvempi eli 
3—4 met. Sen päällä on tosin vahvaa sammalta, vaan se ei suin¬ 
kaan ole niin maatunut, ettei sitä voisi eroittaa yhtä hyvin kuin 
kaikkia muita näiden paikkakuntien »linnoja». Korkeus on myöskin 
toisenverran isompi eli noin 0,60 met. 

»Vallissa muinaisjäännöksen koillispään (? luoteispään) keskellä» 
sanoo hra S. »katkelman eli aukon olevan, joka kenties on jäännös 
muinaisesta sisäänkäytävästä. Muissa paikoin ei porteista saa sel¬ 
vää». — Mainittu portti löytyy; se on 1 met. leveä. Mutta raken¬ 
nuksen toisessa eli kaakkoispäässä on toinen paljoa selvempi ja 2 
met. leveä portti. 

H:ra S. jatkaa: »Tämä linna on kumminkin merkillisempi kaik¬ 
kia muita näiden seutujen samantapaisia muistomerkkejä siinä, että 
vasta kerrotun sisävallin ulkopuolella monessa kohtii näkyy selvästi 
jälkiä toisesta vallista, joka linnan koillispäässä (? luoteispäässä) 
näyttää yhtyneen sisävalliin. Tämä ulkovalli on paljoa epäselvempi 
kuin sisävalli, se on hyvin maatunut, niin että sitä ei enää kaikin 



203 


kohdin paljon tunnukaan; ainoastaan muutamat yksityiset maan¬ 
pinnalla olevat kivet osottavat niissä paikoin muinaisen vallin suun¬ 
taa. Koillis- (? luoteis-) päässä on tämä valli paraiten säilynyt, 
ja näyttää ensin, erottuansa sisävallista, kulkeneen tästä n. 3 kyy¬ 
närän päässä. Sittemmin näkyy se yhä enemmän ulkoutuneen, niin 
että sen etäisyys sisävallista muinaisjäännöksen lounais- (? kaak¬ 
kois-) päässä on ollut ainakin 2 syltä». 

Tässä on kertomuksen heikoin kohta. En kummastele ettei 
»ulkovallia kaikin kohdin paljon tuntunut», sillä sitä ei ole ensin¬ 
kään olemassa. En minä ainakaan sitä löytänyt mistään, vaikka ris¬ 
tiin rastiin kävelin »linnan» ulkopuolta likeltä ja kaukaa, ja sammal- 
tunut maa todisti, ettei sitä h:ra S:n käyntiä jälemmin ole voitu 
hävittää. Ne »muutamat yksityiset kivet», jotka h:ra S:n mielestä 
»osoittavat muinaisen vallin suuntaa», ovat luultavasti eräät luontai¬ 
set, joko katkonnaiset, tai pitkät, sinne tänne luikertelevat ryhmät 
isoja maaperäisiä kiviä, jotka tuskin kohoavat maapinnasta ja joissa 
ei kiveä ole laskettu toisen kiven päälle. Sellaisia »valleja» voisi 
epäilemättä löytää kymmeniä sekä Kotakankaalta että muilta tämän 
seudun vaaroilta, vaan ne ovat tarkkaan eroitettavat ihmiskäsillä ra¬ 
kennetuista valleista. Ohelle liitettyyn asemapiirrokseen olen mer¬ 
kinnyt ne kivikerhot, jotka luullakseni ovat saattaneet h:ra S:ia otak¬ 
sumaan ulkovallia. Ne ovat milloin 5:n, milloin 15:n eli 20:n met:n 
päässä itse »linnasta», vaan eivät missään yhdy siihen. (Kuva 164). 

Edelleen lausuu h:ra S.: »Linnan lounais- (? kaakkois-)pään 
eli sen eteläisen (? itäisen) nurkan ulkopuolella, n. parin sylen 
päässä ulkovallista, on yksinäinen soikea kiviraunio, n. 3 syltä pitkä; 
sen pääsuunta on yhtäsuuntainen vallin kanssa. Kivet siinä ovat 
jokseenkin isoja ja raunion keskikohta on tuntuvasti lantolla. Op¬ 
paamme kertoi, että paikalla on ennen ollut kuopan eli kellarin ta¬ 
painen rakennus, joka oh ontto sisältä. Sittemmin ovat päällyski- 
vet pudonneet alas, jotenka raunion keskellä oleva lantto on synty¬ 
nyt. Samantapaisen laitoksen muisteli hän ennen olleen linnan vas¬ 
taisessa eli pohjois- (? länsi-)nurkassa itse ulkovallin päällä, jossa 
vieläkin on vahvemmalta kiviä». 

Ensiksi mainittu raunio, joka on noin 30 met:n päässä kehä- 
muurista, on neliskulmainen 4,80 met. (I.—E.) pitkä, 3,50 met. leveä 
ja 0,50 met. korkea. Toista rauniota, jonka pitäisi oleman länsinur¬ 
kassa »ulkovallin päällä», ei tietysti löydy enemmän kuin itse ulko- 
valliakaan. Vaan sen sijasta löytyy kuopalla varustettu raunio koil- 



204 


lisen vallin keskikohdalla; sen laajuus on 4,50 met. ristiinsä. — Kansa 
kuuluu näitä »kivirovia» arvelevan jonkunlaisten vanhojen varasto¬ 
huoneiden j äännöksiksi. 

Herra Snellman arvelee lopuksi puheenalaista muinaisjäännöstä 
»kenties merkillisimmäksi kaikista näillä tienoin tavattavista», koska 
se eroaa kaikista muista ensiksi kapeutensa puolesta, toiseksi siinä, 
että ulkovalli yhtyy sisävalliin ja kolmanneksi korkeamman ikänsä 
vuoksi. 

Mitä ensimmäiseen kohtaan tulee olemme jo nähneet että tar¬ 
han leveys ei ole 14 sen pituutta, niinkuu h:ra S. väittää, vaan 
enemmän kuin 14; kuitenkin on myöntäminen että puheena oleva 
tarha on suhteellisesti kapeampi muita, vaikk’ei samassa määrässä 
kuin hra S. sanoo. — Toisella kohdalla tietysti ei ole mitään mer¬ 
kitystä, kun ulkovallia ei ole olemassa. — Korkeampata ikää arve¬ 
lee h:ra S. tällä muinaisjätteellä olevan sen vuoksi, että se on suu¬ 
resti maatunut. Jos olettaisimmekin maatumisen suuremmaksi kuin 
se täällä todellisuudessa on, ei sillä kuitenkaan kiinteän muinais¬ 
jäännöksen ikää määrätessä ole mitään todistavaa voimaa. Maatu¬ 
minen näet etupäässä riippuu maan kasvuvoimasta ja paikan rau- 
hoittautumisesta. Niinpä parin tuhannen vuoden vanha hautausrau- 
nio kaljulla vuorella tahi kuivalla kankaalla, josta puita usein kaa¬ 
detaan ja vedetään pois, säilyy ihan sammaltumattomana, jota vas¬ 
toin puolta nuorempi samanlainen kivikasa aarniometsässä, missä 
lieko rauhassa lahoo lie’on päälle, voi maatua melkein tuntumatto¬ 
maksi. H:ra S:n väitteistä seuraisi johtopäätöksenä esim. että Tem¬ 
meksen Linnamaalla oleva kokonaan maatumaton kivikehä olisi Kota- 
kankaan linnaa nuorempi, huolimatta siitä, että molemmat muinais¬ 
jäännökset muodoltaan ja asemaltaan ovat suuresti yhtäläiset. — 
Loppupäätökseksi siis jää, ettei puheenalainen tarha muun kuin ka¬ 
peutensa takia eroa muista samanlaatuisista muinaisjäännöksistä 
näillä seuduilla, 

344. Tyrnävä. Yhtä virheellisiä tietoja, kuin edellisestä, on 
herra Snellman ) antanut eräästä toisesta kivikehästä, jonka hän sa¬ 
noo olevan »samalla Kotakankaalla», »muutamia syltäkymmeniä itään¬ 
päin» edellisestä linnasta, vähän matkaa Ängeslevän joesta. Kota- 
kankaalla en löytänyt sellaista, eikä sanonut opaskaan^) siitä mitään 

‘) S. M. Yhd:n Aikak. IX, s. 89 90. 

Näillä matkoilla opasti minua talokas Kaaperi Tuuliharju, sama 
mies, joka herra Snellmaniakin oli seurannut. 







Kuva 164. Kotakangas. Tyrnävä. 

tietävänsä. Sen sijaan näytti hän täältä 'A tahi 1 virstan päässä 
itään käsin erään vähäisen maayläriteen, jota sanotaan Paarmakivi- 
koksi, syystä, että siellä, lähellä Ängeslevän jokea, ennen oli ollut 
Paarmala niminen torppa. Tällä maalla, joka on Kotakangasta ma¬ 
talampi ja niin loivarinteinen, että sen nousua rämeistä tuskin huo¬ 
maa, sijaitsee h:ra S:n tarkoittama muinaisjäännös. Hän kertoo pai¬ 
kan seuraavalla tavalla: »tämä linna eroaa kahdesta edellämainitusta 
siinä, että vallin ympäröimä ala on soikea, eikä kulmikas, jotenka 
muinaisjäännöksen muoto on jokseenkin samanlainen, kuin Pirttijär¬ 
ven Jättiläissaaressa olevan linnan; kumminkin ovat tässä molem¬ 
mat päät yhtä leveät. Muinaisjäännöksen suunta on luoteesta kaak¬ 
koon, sen pituus on 12, leveys keskikohdalta on AVi syltä. Valli 
on osaksi hajoillut, niin että se leveydeltään on hyvin vaihteleva. 
Yleensä näyttää se olleen noin sylen levyinen; nyt on se paikoin 
kumminkin leveämpikin. Sen korkeus on paraiten säilyneistä pai¬ 
koista yksi kyynärä. Kaakonpuolimaisen pään keskellä on vallissa 
katkelma, joka aikoinaan lienee tehnyt portin virkaa. Valli on la¬ 
dottu erisuumisista kivistä; muutamat näyttävät olevan kangella 
liikuteltavia». Tämän muinaisjäännöksen arvelee h:ra S. olevan »myö¬ 
hemmillä ajoilta kuin edellinen. Ainakin on se paljoa selvempi eikä 
likimainkaan niin maatunut». 

Koska oppaani vakuutuksen mukaan puheenaoleva muinais¬ 
jäännös minun v. 1888 siellä käydessäni oli samassa kunnossa, kuin 
h:ra S:n käynnin aikana, en voi paraammallakaan tahdolla käsittää, 
miten h:ra S. tässä kivilouhikossa on voinut nähdä »selvää» linnaa. 
Ainoa, mikä mielestäni todistaa, että täällä on kivi aitaus ollut, 
on se kivetön, kenties soikeantapainen kenttä, joka kivikon kes¬ 
kellä aukeaa. Itse valli on joka taholta niin pahasti hävitetty ettei 
ladottua tahi koossa olevaa paikkaa enää näy missään; kiviä on, 
luultavasti rakennusaineiksi vedätettäviksi, siirretty sen verran loi¬ 
tommaksi varsinaisesta vallinkohdasta, että paikka on tullut enem¬ 
män kivilouhikon, kuin »ladotun» vallin näköiseksi. Aukkoja tällai¬ 
sessa »vallissa» tietysti voi nähdä missä hyvänsä, ei ainoastaan kaak- 
koispäässä. Miten h:ra S. on voinut saada niin tarkkoja mittamää- 
räyksiä, on yhtä vaikea käsittää. 

Oikein sitä vastoin on, että »tämän muinaisjäännöksen itäpuo¬ 
lella on soikeahko kiviraunio», ei kuitenkaan »10 sylen päässä», vaan 
parin eli kolmen. Se on hajoittamisen kautta tullut 9 met:n pitui¬ 
seksi (I.—L.) Suurin leveys on 6,50 met. Oikeastaan näyttää se nyt 

kuopalta, jota on kivikkoon kaivettu ja josta kiviä on viskattu syr¬ 
jille, jotta on syntynyt matala kivipaltto kuopan ympärille. Toi¬ 
nen raunio 6 ja 7,50 metriä ristiinsä on edellisen vieressä sillä koh¬ 
dalla, missä voi arvata vallin ennen juosseen, ei »pohjois-» vaan lin¬ 
nan itäsyrjällä. 

345. Tyrnävä. Ängeslevän joesta ja Kukkosen talosta noin 
neljänneksen verran itää kohti on laajanlainen rämeistä loivaan nou¬ 
seva kallioperäinen yläne, nimeltä Metelinvaara, jonka pohjoisrin¬ 
teellä Ämmän myllyyn ja Kylmälän kylään vievien kärryteiden vä¬ 
lillä, jokseenkin likellä niiden yhtymäpaikkaa, myöskin löytyy kivi- 
tarha. A. H. Snellmanin kertomus’) tästä on ylimalkaan oikea, 
vaan paikan omituiseen luontoon nähden liian vaillinainen. 

Vaara, joka suosta kohoaa ainoastaan noin 15 met. (Barom.) 
on kumminkin korkeimpia maita näillä seuduilla; sen harvametsäi- 
selle laelle, josta on laaja näköala, sanotaan selvällä säällä näkyvän 
useita kirkkoja. Pohjoisella vierteellä, jonka pituus laelta suonran- 
taan on ainakin 200 askelta eli noin 160 met., nähdään kolme pit¬ 
kää, rannan mukaan kaarevaa, aallontapaista kivirakkaa (yksi vähä¬ 
pätöinen samanlainen on vielä muita alempana). Nämät luontaiset 
kiviharjanteet ovat 10—15 met. leveät, korkeintaan 1 met. korkeat 
ja sisältävät enimmäkseen ympyräistä veden sorvaamaa kiveä. Alim¬ 
maisen harjanteen kupeessa, likempänä suonrantaa kuin vaaran la¬ 
kea, on tasakaiteen muotoinen ala (c) 26,50 met. pitkä ja 11 met. 
leveä, jota kolmelta eteläiseltä puolelta ympäröi rakasta haaraantuva 
kiviaita, neljättä sivua suojaa sama rakka, kuten piirustuksesta näkyy. 

Eteläseinän keskellä on aukko; sen itäpuolella ja tarhan koko 
itäsyrjällä on vallin leveys 5 met; aukon länsipuolella taas ainoas¬ 
taan 3 met. ja sama näkyy asian laita olleen tarhan länsisyrjällä; 
nyt on sinne kuitenkin purettu kaksi aukkoa, jotka lienevät levittäneet 
vallin. Korkeus on päälle 0,50 metrin. Tarhan itäistä ja eteläistä 
vallia pitkin näkyy sisäpuolella suora rivi pienenlaista noin ihmisen 
tai hevosen pään kokoista kiveä, joka rivi ei juuri sanottavasti sam¬ 
malikosta kohoa. Näyttää siltä, kuin se olisi tahallaan laskettu ja 
olisi ollut jonkun puukoroituksen alustana; se tarjoo vertauskohtaa 
niille »linnoille», joissa sanotaan olevan kaksinkertaiset vallit vrt. esim. 
329, 354, 356. — Vielä on tarhan pohjoispuolella huomattavaa kolme 

') Oulun kihlakunta, s. 84. — Paikan mainitsee jo Eric Castren. Beskr. 
öfv. Cajanaborgs Län (Kalm) 1754, s. 9. 






Metelinuaarari poKjaisrinne. 



Kuva 165. Metelinvaara. Tyrnävä. 

itse rakan poikki juoksevaa juovaa eli ojannetta sekä tarhan ulko- 
eli länsipuolella samanlainen. Ovatko nämät luontaiset, vaiko jotain 
käytännöllistä tarvetta varten tehdyt, on vaikea arvata. 

Tarhan käyttämistä inhimilliseen tarpeesen näkyy vahvistavan 
sekin seikka, että vaaran laella, noin 130 askelta tarhaa ylempänä, 
on ympyräinen, näöltään tahallisesti koottu kiviraunio (d), 11,50 met. 
ristiinsä ja 1,20 met. korkea; se on monesta kohti rikottu. 

Puheenalainen tarha on selvä todistus siitä, ettei kaikkia tä¬ 
mäntapaisia muinaisjäännöksiä ole voitu sotavarustuksina käyttää. 
Siihen päätökseen oikeuttaa meitä tarhan asema alhaalla mäen rin¬ 
teessä, missä heikkokin vihollinen ylhäältä vaaran laelta helposti olisi 
voinut linnan pitäjiä kukistaa. Huomiota ansaitsee myöskin, ettei 
kansa tälle muinaisjätteelle omista »linnan» eikä »kirkon» nimeä. 
Siitä ei ainakaan mainitse h:ra Snellman mitään, enkä minä kysele- 
mälläkään kuullut sitä käytettävän. 

346. Muhos. Kosulan kestikievarista »noin 2 peninkulman 
päässä» itäänpäin on Oulujoen pohjoispuolella Pirttijärvi. Tästä jär¬ 
vestä noin 2 virstaa kaakkoa kohti on Pirttijärven sydänmaalla suon- 
saareke, nimeltä Jättiläissaari, jolla eräs muinaisjäännös eli »Jätti¬ 
läisen kirkko» sijaitsee. Jättiläissaaren sanoo A. H. Snellman ole¬ 
van pienoisen, »jokseenkin korkean» maakunnaan, jota ympäröi Matin- 
suo ja Joutsensuo. »Kankaan korkeimmalla harjanteella on pieni ta¬ 
sainen ala, jota ympäröi melkein munan muotoisen kiehkuran muo¬ 
dostava, kivistä latomalla tehty, valli;» heti sen ulkopuolelta alkaa 
maa soita kohti viestää »jokseenkin jyrkästi». Tuo soikea vallin pii¬ 
rittämä ala on n. 8 syltä (14 met.) pitkä (I—L) sekä 4 ja 5 syltä 
leveä leveimmiltä kohdilta. Valli, joka on tehty käsin-liikuteltavista 
kivistä ja joka sivujen keskipaikoilla on paraiten säilynyt, on kor¬ 
keimmista kohdista n. 2 kyynärää (1,20 met.) korkea ja lähes 2 syltä 
(3,50 met.) leveä. Muuten on se paljon maatunut ja levinnyt var¬ 
sinkin päistä. Vallissa on lännenpuolimaisen pään keskellä n. 2 kyy¬ 
närän levyinen aukko eli katkelma, joka kenties on aikoinaan ollut 
porttina; se kuuluu kuitenkin olevan hyvin epäselvä. Itse kehän 
sisusta on tasainen. Sen ulkopuolella tavataan kaikkialla irtonaisia 
kiviä. »Hyvin tiheä tyreikkö peittää muinaisjäännöksen, samoinkuin 
koko kankaankin»’). 

’) A. H. Snellman Oulun kihlakunta, s. 81—82. — Aivan lähellä Jätti- 
läissaarta on samojen tietojen mukaan Hiidenlinnamaa niminen kangas, jolla 

347. Muhos. »Samaan tapaan tehty» kuin edellinen, »vaikka 
paljoa pienempi on», mainitun tutkijan mukaan, eräs muinaisjäännös 
Vuoton kylässä. »Se on Kiiminginjoen eteläpuolella Inninkosken- 
kankaan laidassa, vähän matkan päässä mainitusta joesta, kiukan 
Ranta-ahon talon alapuolella. Siinäkin on kivistä ladottu soikea 
kiehkura, n. 314 syltä pitkä, 214 syltä leveä. Muinaisjäännöksen 
pääsuunta on melkeen suoraan idästä länteen. Kiviladelma on tehty 
jokseenkin isoista kivistä. Se on lähes kyynärää korkea, n. 2 kyy¬ 
närää leveä. Kivet ovat aikojen kuluessa vyöryneet pois alkuperäi¬ 
seltä asemaltansa, niin että kivikehä on sen kautta levennyt ja käy¬ 
nyt epätasaiseksi. Kiviladelman sisäpuolella, itse muinaisjäännöksen 
keskellä, on myös isonlaisia maatuneita kiviä. Luoteiskulmassa kieh- 
kuran sisäpuolella on iso paasi. Se on päältä tasainen, ja pienem¬ 
piä kiviä on sen ympärillä, ikäänkuin pönkkänä. Kansa arvelee tätä 
»Jättiläisen pöydäksi». Itse kangas on laaja, luonnostaan kivikko ja 
kasvaa harvanlaista mäntymetsää».’) 

Selvä on pitemmittä selityksittä, että näin pieni kivitarha, joka 
lisäksi on asetettu kankaan laitaan ei voi olla mikään linnoitus. 

348. Muhos. Snellman sanoo Pyhäkosken eteläpuolella^) 
ja noin neljänneksen päässä Sotkajärven alapuolella olevan Korkea- 
maa eli Hiidenlinna nimisen harjun eli maakummun, joka on »n. 70 
syltä pitkä ja 40 syltä leveä keskikohdalta» sekä »joka suunnalle 
jokseenkin jyrkästi viestivä». Tasaisen päällystän keskipalkalla juok¬ 
see pitkin harjua »jonkunlainen ylänne». Nykyään on kunnas kyn¬ 
netty pelloksi. Snellman luulee Mathesiuksen tarkoittaneen tätä paik¬ 
kaa sanoessan: »Lähellä Sotkajärveä, joka on 514 peninkuomian päässä 
Oulusta, kuullaan Pyhäkosken pauhaavan joen etelärannalla olevan 


ei kuulu olevan mitään ihmiskäden muodostamaa rakennusta. Snellman arve¬ 
lee kankaan saaneen nimensä siitä pihantapaisesta paikasta, jota suuret, tavalli¬ 
sen huoneen eli n. 3 sylen korkuiset kalliot joka suunnalla ympäröivät. — Sa¬ 
moilla seuduilla olevalla Pytinkimaalla juoksee pitkin kangasta irtonaisten 
kivien muodostama useampia kymmeniä syliä pitkä kivirova, jonka Snellman 
arvelee luontaiseksi. 

’) A. H. Snellman, Oulun kihlak, s. 83. 

^) H:ra Snellmanin suusanallisen ilmoituksen mukaan tarkoitetaan tällä 
sanalla ylimalkaan Oulujoen eteläpuolta eli -rantaa. Vaan koska joki Sotka- 
järvestä ensin juoksee luodetta kohti, tulee puheena oleva linnapaikka oikeas¬ 
taan olemaan lounaisrannalla. 

vanhan linnoituksen raunioiden vieressä»*). Tarinan mukaan on 
täällä ollut muudan Kalevan pojan harmaakivestä ja maasta raken¬ 
tama linna, josta viime vuosisadalla vielä sanotaan näkyneen »muuri 
ja kaksi porttia» (vrt. n:o 350). Myöskin on valtioarkeologi J. R. 
Aspelin eräässä v. 1800 käsin tehdyssä kartassa, joka säilytetään 
kuninkaallisessa kirjastossa Tukholmassa, mainitulla paikalla nähnyt 
merkittynä sanat: »Ett gammalt slott hvaraf muren och 2:ne portar 
synas»^). Sanojen yhtäläisyys antaa aihetta siihen luuloon, että tuo 
karttaan pano on tapahtunut Mathesius’en yllämainitun tarinan joh¬ 
dosta. 

Tuossa kummussa arvelee kansa rautaportin olevan kätketyn; 
Ison vihan aikana on täällä muka Ruotsin sotaväki pitänyt vahtia ’). 

349. Ristijärvi. Reinholmille on kerrottu tämän pitäjän 
kirkonkylässä jonkun linnan olevan, jonka peruskehä nyt nää on 
aivan matala ja epäselvä. Sen pitäisi oleman erään ylänteen rin¬ 
teellä ja lienee arviolta 30 syltä pitkä ^). — Tieto on jokseenkin 
epävarma ja kaipaa vahvistusta, 

350. Sotkamo. Mathesiuksella on seuraava Paltamon ro¬ 

vastin J. A. Cajanuksen (f 1703) kirjoittama kansantarina, joka 
Snellmanin kääntämänä on näin kuuluva: »Ennen on ollut olemassa 
eräs Kaleva niminen jättiläinen. Hänellä on ollut kaksitoista poi¬ 
kaa, joista kolme on rakentanut itselleen linnoja Pohjanmaalla, Yh¬ 
den, jonka nimi oli Soini, sanotaan rakentaneen linnan keskelle 
merta siihen paikkaan, missä Limingan kirkko nyt on, toinen on 
rakentanut linnan harmaakivestä ja maasta ison Pyhäkosken ran¬ 
nalle. Ja vaikka se paikka on metsittynyt, näkyy siinä kumminkin 
vielä muuri ja kaksi porttia. Kolmas, jonka nimi oli Hiisi, on ra¬ 
kentanut itselleen korkean linnan täydelleen 10 peninkuormaa itään 
päin Kajaanin linnasta. Tämä linna on vallan kauhea ja peloittava 
nähdä. Se on rakennettu suon keskelle hirmuisen suurista kivistä 
ja maasta, varustettu portailla, vähän toista syltä on joka porras- 
puun väliä ja siinä on kaksi korkeata porttia. Sitä kutsutaan vielä¬ 
kin Hiidenlinnaksi -»^). 

') A. H. Snellman, Oulun kihlak., s. 83—84. — Vrt. Suomi 1843, s. 136. 

Kts. Reinholmin kokoelmat, N:o 14, s. 75. 

Reinholm, N:o 14, s. 76. 

"*) Suomi 1843, s. 77. — Chr. Ganander, Mythologia fennica, s. 29. — 
Vrt. A. H. Snellman m. t., s. 128. 

Eric Castren sanoo v. 1754 että henkilöt, jotka tuon Hiiden- 
linnan monta kertaa ovat nähneet sanovat sen olevan »ainoastaan 
korkeanlaisen vuoren keskellä avaraa aapaa» ja »koska ei mitään 
jätteitä sellaisesta linnasta kuulu näkyvän — lisää hän — voinee 
kertomusta tästä Hiidenlinnastakin pitää melkein perättömänä»*). — 
Samanlaisia tietoja antaa Mehiläisessä eräs paikalla kävijä (J. F. 
Kajan). Flän sanoo paikan olevan kaksi neljännestä eteläänpäin 
Pekolan taloista Ristijärven pitäjän Fliisjärven kylässä, »Sotkamon, 
Paltamon ja Flyrynsalmen pitäjäin yhteisillä rajamailla, vaan pa¬ 
ralle kuitenki Sotkamoon kuuluva». Sotkamon kirkolta luetaan sinne 
»tuskin kolme peninkuormaa»^). 

351. Kuhmoniemen eteläosassa on Maanmittaus-ylihallituk¬ 
sen karttaan merkitty nimi Rajalinna. 

352. Ylikiimingin Saarijärveltä n. IVi virstaa länttä kohti 
on veteläin soiden keskellä pienoinen, matalanpuoleinen suonsaareke, 
jota kansa, Snellmanin kertomuksen mukaan, kutsuu nimellä Lin¬ 
nansaari. »Kankaan itäpäässä sen korkeimmalla harjanteella on 
soikea linnantapainen muinaisrakennus, jota kansa kutsuu ,,jättiläis- 
luolaksi”. Tätäkin linnaa ympäröivät, niinkuin melkein aina on täl¬ 
laisten muinaisjäännösten laita, hyvin vetelät suot, jotka ehkä ovat 
olleet vedenalaisina silloin, kuin tämän rakennuksen pemskivet pys¬ 
tytettiin. Namät suot, — kaksi Linnansuota ja Linnankorpi — 
ovat tietysti saaneet nimensä itse muinaisjäännöksestä. Näillä ni¬ 
millä näkyy kansa aavistavan muinaisjäännöksen alkuperäistä tar¬ 
koitustakin, vaikka itse linnalle on annettu tuo yleinen nimi »jät- 
tiläisluola»». 

Tämäkin tarha on tasakaiteen muotoinen. »Pääsuunta on luo¬ 
teesta kaakkoon, se on runsaasti 12 syltä pitkä. Keskipalkoilta on 
se n. 7 syltä leveä, kapenee sitten säännöllisesti yhtäpaljon kumpaa¬ 
kin päätä kohti. Päistä on sen leveys n. SVi syltä». 

’) Eric Castren, (P. Kalm), Beskrifning öfver Cajanaborgs Län 1754, 

s. 65. 

^) Matkakertoelma Hiiden liimaan, Mehiläinen 1837, Maaliskuu. 

Kuhmoniemi. Valtiopäivämies Mäyrä kertoi v. 1863 Reinholmille että 
% penink. nykyiseltä kirkolta on Ontajärvi; siinä on saari nim. Kirkkosaari, 
jolla löytyy suljettua pihaa muodostava kivipanos. Jäät olivat aikojen ku¬ 
luessa repineet matalaa rantaa, niin että osa kivipanosta oli vierinyt järveen. 
Sen sisältä oli löydetty „2 pertuskaa” ja muita muinaiskaluja (Reinholm, N:o 
14, s. 77). 

Tässäkin linnassa — arvelee Snellman — on aikoinaan ollut 
kaksinkertainen valli. Sisävalli on jokseenkin hyvin säilynyt eten¬ 
kin eteläisessä nurkassa, muualta on se »maatunut». Korkeus on 
paraiten säilyneissä paikoissa runsaasti 2 kyynärää, leveys vaihtelee 
yhden ja kahden sylen välillä. Linnan kummallakin pitkällä sivulla 
on vallissa aukko, ei kumminkaan aivan keskellä sivua, vaan hiukan 
luoteispään puolessa. Aukko, joka on samalla kohdalla kummallakin 
sivulla, ja joka aikoinaan lienee ollut porttina, on nyt rappeutuneessa 
tilassaan noin 2 syltä leveä. Itänurkassa on vallissa kuoppa, n. IVi 
kyynärää läpimitaten laaja ja vähän matalampi; sen arvaa Snellman 
myöhemmin tehdyksi. Linnan keskuksessa, joka näyttää olleen ta¬ 
sainen, ei voi nykyjään huomata mitään sellaista, joka muistuttaisi 
rakentajain toimia. 

Ulkopuolella kiertää, sanoo sama kertoja, edellisen vallin kanssa 
yhtäsuuntaisesti ja siitä noin parin sylen päässä »toinen, paljoa pie¬ 
nempi ja epäselvempi. Paikoin on se maatunut melkein tuntumat¬ 
tomaksi, mutta toisissa kohti näkyy se vielä aivan selvästi. Yleensä 
on se jokseenkin selvä linnan itäpuolella, ja sillä puolen näkyy ulko- 
vallissa selvästi porttikin samalla kohdalla, kuin sisävallissa oleva. 
Länsipuolella on uiko valli epäselvä ja katkonnainen. Kumminkin 
näkyy sielläkin useassa kohti vallinjäännöksiä, josta syystä on luul¬ 
tava että ulkovallikin on aikoinaan ympäröinyt linnaa joka suun¬ 
nalla. Muuten näyttää ulkovalli alkujaankin olleen paljoa matalampi 
ja vähäpätöisempi; paitse sitä on se tehty matalammalle maallekin. 
Kangas alkaa nimittäin heti sisävallista lähtien viestää läheisiin 
soihin». 

Poikkeuksena muista tänlaatuisista muinaisjäännöksistä olisi 
tässä — jos vastainen tarkastus tulee Herra Snellmanin kertomusta 
hyväksymään — se seikka että ulkovalli on sisävallia »paljoa mata¬ 
lampi ja vähäpätöisempi»; niissä »linnoissa», joissa on kaksi valli- 
kehää, on asianlaita tavallisesti päinvastainen. 

353. Ylikiiminki. Kiiminginjoen pohjoispuolella, n. 2 nel¬ 
jänneksen päässä Palvalehdon talosta, on n. 'A virstan matka Heini- 
järven lammista länteen päin Luola-aho niminen kangas. Tämän¬ 
kin kankaan korkeimmalla harjanteella on taas vanhankansan työ¬ 
alaa, jota kansa kutsuu »Jättiläisen luolaksi». A. H. Snellman an¬ 
taa yllämainitussa kirjassaan paikasta pääasiassa seuraavan kerto¬ 
muksen : 

Muinaisjäännöksen pääsuunta on luoteesta kaakkoon, n. 14 

syltä pitkä, 7 syltä leveä keskipalkalta, josta se vähitellen kaitenee 
kumpaakin päätä kohden. Valli on »jokseenkin epäselvä ja näyttää 
hyvin maatuneelta», varsinkin kaakkois- ja pohjoispuolella. Se on 
kivistä tehty, vaikka maanpinta ja sammal kaikkialla on kasvanut 
niiden päälle. Mitään portintapaista ei siinä enään voi eroittaa. — 
Muinaisjäännöksen luoteisosassa, itse vallin sisäpuolelta löytyy soi¬ 
kea, ihmisenpään kokoisilla kivillä seinustettu, ratin muotoinen hauta, 
joka on n. 7 kyynärää pitkä, 5 kyynärää leveä ja n. VA kyyn. syvä; 
sitä ympäröipi joka suunnalla maanpinnalle kivistä tehty paltto. 
Sen lounaispää yhtyy ympäröivään valliin, joka yleensä kuopan seu¬ 
duilla on selvempi ja korkeampi, kuin muualla. Parin sylen päässä 
tästä on toinen samaan tapaan tehty, pienempi, 1 sylen pituinen 
kuoppa. Vallin sisässä on muitakin pienempiä hauturoita, vaan ne 
ovat niin epäselviä, ettei niitä enään juuri miksikään ymmärrä. — 
»Heti vallin ulkopuolella alkaa kangas tässäkin viestää ympäröiviä 
soita kohti». Snellman arvelee paikkaa sopivaksi asuinsijaksi sellai¬ 
sille eläjille, joidenka pääelinkeino oli metsästys ja kalastus). 

354. li. Eteläpuolella Iijokea, noin 3 neljännestä Mänty- 
selästä (kts. N:o 355) samaan suuntaan ja VA virstaa pohjoiseen 
päin Vittajärvestä on Haukiputaan ja Iin rajamailla korkea, pitkä 
Rajakangas niminen maa eli kangas, jonka korkeimmalla harjulla, 
A. H. Snellmanin mukaan, on muinaisen suojavarustuksen jäännök¬ 
siä. »Kaksinkertanen valli, sanoo hän, muodostaa tässäkin muinais¬ 
linnan, jonka pääsuunta on melkein suoraan idästä länteen. Ra¬ 
kennus on valleja lukuun-ottamatta n. 14 syltä pitkä, runsaasti 10 
syltä leveä; muodoltaan on se soikea, jokseenkin suorakaiteen muo¬ 
toinen, sivut ovat kumminkin vähän kaarevat. Ulkovalli on lato¬ 
malla tehty käsillä liikuteltavista kivistä; sen leveys vaihtelee 2—3 
sylen paikoilla ja korkeimmista kohdista on se vielä runsaasti kyy¬ 
närää korkea. Vallissa on kaksi n. sylen levyistä aukkoa, yksi mui¬ 
naisjäännöksen kummassakin päässä; itäpäässä oleva on sivun kes¬ 
kellä, lännenpuolimaisessa päässä on aukko sivujen yhtymäpaikassa. 
Itse valli on jokseenkin maatunut ja kiviä on paikoin myöhemmin 
liikuteltu. Noin yhden sylen päässä ulkovallista kiertää sisäpuolella 
toinen vallintapainen kiviladelma, paljoa vähäpätöisempi ja epäsel- 
vempi kuin nyt kerrottu. Eteläpuolella ja kummassakin päässä tun¬ 
tuu se vielä jokseenkin selvästi, mutta pohjoispuolella on se hajonnut 


‘) M. t., s. 79—80. 

ja maatunut, niin että se nyt näyttää yhtyvän ulkovalliin, joka tällä 
puolen onkin leveämpi kuin muualla. Mitään portteja ei siinä maa- 
tumisen tähden voi eroittaa. Muinaisjäännöksen itäpään ulkopuo¬ 
lella, n. yhden sylen päässä ulkovallista, on soikea kiviläjä, n. 3 syltä 
pitkä, 2 syltä leveä, jokseenkin matala. Tätä kivikasaa kutsuu kansa 
»sakastiksi» arvellen itse muinaisjäännöstä »Jättiläisen kirkoksi». Ti¬ 
heä petäjikkö kasvaa nyt muinaisten vallien ympärillä ja heti vallin 
ulkopuolella alkaa kangas painua soita kohti. Pohjoispuolella kan¬ 
kaan alla on Eteläsuo». 

Epäilemättä on tuo ulkovallin sisäpuolella oleva »vallintapai- 
nen kiviladelma» samanlaatuinen rivi, kuin Tyrnävän Metelinvaaran 
tarhassa tavattava; vrt. kuva 165. 

355. li. Iijoen eteläpuolella, n. 3 virstan päässä Pirttitönuän 
kylän Turtisen talosta lounasta kohti on, kertoo Snellman luontainen 
kivirakka »jokseenkin korkealla», Mäntyselkä nimisellä kankaalla, 
»Kankaan korkeimmalle paikalle on tehty suojapaikan tapaista siten, 
että kiviä varsinkin muinaisjäännöksen sisustasta on läjätty joka 
suunnalle, jotenka niistä on syntynyt ympäröivä valli. Vallin ym¬ 
päröimä ala on suorakaiteen muotoinen, n. 8 syltä pitkä, 3 syltä 
leveä. Sen pääsuunta on luoteesta kaakkoon. Keskus on melkein 
tasainen, muutamia yksinäisiä isonlaisia kiviä siinä kumminkin nä¬ 
kyy. Valliin on ulkopuolelta pantu kiviä, niin että vähäinen sy¬ 
vänne eroittaa sen kankaan luontaisesta kivirakasta. Valli on toista 
syltä leveä, runsaasti kyynärää korkea. Mitään porttien jäännöksiä 
siinä ei voi eroittaa. Kivet ovat yleensä käsin liikuteltavia. Kan¬ 
gas kasvaa muinaisjäännöksen seutuvilla tiheänlaista mäntymetsää. 
Heti vallin ulkopuolelta alkaa maa viestää joka suunnalle. Länsi¬ 
puolella on vähän matkan päässä Haaramoukku niminen kalainen 
järvi. Muinaisjäännöksen ympärillä on useampia kivirakkaan kaivet¬ 
tuja hautoja, joista suurin aivan lähellä vallia oleva on n. 3 syltä 
ristiinsä laaja. Muitakin samantapaisia pienempiä painanteita näkyy 
siellä täällä louheikossa» *). 

356. li. Pohjoispuolella Iijokea, Karjalan kylässä, n. 4 
virstaa Kakon talosta länttä kohti, on matala kangas nimeltä Iso- 
huhti, jolla sijaitsee mainio Metelinkirkko eli, niinkuin sitä harvem¬ 
min kutsutaan Metelinlinna. Sitä kuuluu ympäröivän Harjunmaan- 
räme, Kälkäjäjärvi ja Kullassuo. 


*) A. H. Snellman, Oulun kihlak. s. 76. 

Paikkaa kävi v:n 1862 seuduilla tutkimassa toht. J. W. Ca- 
lamnius, joka myöskin suoritti kaivaustöitä; tarkoista huomioistaan 
on hän Suomikirjassa julaissut kertomuksen*). Myöhemmin on 
paikkaa tarkastanut A. H. Snellman, jonka huomiot ja päätelmät^) 
muutamissa kohden eroavat edellisistä. Minäkin kävin täällä syk¬ 
syllä V. 1888, vaan huomioni eivät suurusti eroa Calamniuksen te¬ 
kemistä. 

Mitä kankaan muotoon ja suuruuteen tulee, joita seikkoja edel¬ 
liset tutkijat eivät mielestäni ole kyllin tyydyttävästi selittäneet, 
näyttää se ensiksikin olevan noin 500—700 met. pitkä (kaak.—luot.), 
200—300 met. leveä niemi, joka ympäröivistä soista ei kohoa enem¬ 
män kuin noin 6 met. Kankaan päällys on ihan tasaista kivikko- 
maata. Viettävistä rinteistä ei voi paljon puhua; ainoastaan koilli- 
seenpäin Metelinkirkosta on kaltevuus huomattavampi, kuten poikki- 
leikkauskuvasta (kuva 166) näkyy. Samaa rinnettä myöten juoksee 
pitkä ja kapea kivirakka ja vähän samantapaista harjannetta tuntuu 
toisessakin paikassa. 

Metelinkirkko sijaitse maan ylimmällä kohdalla, Calamnius 
kertoo ja kuvaa sitä täydellisesti soikeanmuotoiseksi; niin ei sentään 
ole asianlaita. Jos kohta sivut johonkin määrin kaartavat ulospäin, 
on tasakaiteen muoto kuitenkin valtavampi. Vallit ovat kaksinker¬ 
taiset. Sisävallin sulkema ala on 18 met. pitkä (Kaak.—Luot.) ja 
9 met. leveä, koko tarha ulkoapäin mitattuna on 38 ja 28 met. ris¬ 
tiinsä. Ulkovalli on kivestä, ylimalkaan 5 met. leveä, likempänä 
portteja kapeampi. Kaakkoisen vallin ulkopuolella on ikääskuin 
liitteenä 3:n m:n levyinen kivikasa, jonka vuoksi koko vallin leveys 
sillä kohdalla on 8 met. Valli on rauennut kummallekin puolelle, 
niin että selvään ladottua kohtaa ei näy missään; korkeus on 0,60—1 
met. Kaakkois- ja luoteispäässä käy vallin ulkovierustaa myöten 
ojantapaisia kuoppia, joista luultavasti kiviä on nostettu itse valliin. 
Koilliseen seinään on kaivettu noin 3 met. laaja kuoppa. Jokaisessa 
kulmassa on yksi aukko; ne näyttävät nykyisessä tilassaan enemmän 
rikkomisen kautta syntyneiltä kuin alkuaan porteiksi tehdyiltä; niiden 
leveys on ylimalkaan 1—2 met. Aukkojen ulkopuolella en voinut 
huomata mitään sellaisia »hajonneita kiviläjiä», jommoisia Calamnius 


’) Muinaistiedustuksia Pohjanperiltä. Suomi II: 7 osa, s. 215—220. 
“) Oulun kihlakunta. S. M. Yhd:n Aikak. IX, s. 70—76. 

ja Snellman ovat kuvanneet; ainoastaan eteläisen portin kohdalla oli 
vähän sentapaista. 

Sisävalli on paljasta soraa; sen muoto on soikeampi kuin yllä 
kerrottu ulkovalli. Nykyään vallit eivät ole varsinaisen käytävän 
kautta jyrkästi eroitetut toisistansa, vaan käyvät ne paremmin aalto¬ 
maisesti toisiinsa. Sisävalli on hyvin vähäpätöistä laatua, 3—4 met. 
leveä, sisäpuolelta ainoastaan 0,30 met., ulkopuolelta 0,60 met. korkea. 
Porteista näin matalassa vallissa luonnollisesti ei voi paljon tietää; 
kumminkin löytyy kuten Snellman oikein huomauttaa sekä kaakkois- 
että luoteispäässä vähäinen aukontapainen painanne, edellinen 2, 
jälkimmäinen 4 met. leveä. Paitse mainitulta aukkoja ja kuoppia, 
näkyy sekä uiko- että sisävallissa vielä jälkiä Calamniuksen kai¬ 
vauksista. 

Näistä kertoo hän seuraavalla tavalla: »Kun olin ulkomuodosta 
selvälle päässyt, päätin tarkemmin tutkia rakennuksen ainetta ja 
rakennustapaa, koska se tämä minusta tärkeäksi näytti päästäkseni 
oikeaan ymmärrykseen muinaisjäännöksen mahdollisesta tarkoituk¬ 
sesta. Käännyin siis ensin ulkomuurin tutkimiseen ja kaivatin sen 
kahdesta eri paikasta halki, missä muuri selvimmältä ja korkeim¬ 
malta näytti». (Kuva 166, k, /.). 

»Ensimmäisessä kaivannossa {k) havaitsin muurin tehdyksi 
kokoonlaadituista päänkokoisista kivistä, joiden seasta kuitenkin löy¬ 
dettiin sekä suurempia että pienempiäkin. Hiekkaa ei tässä pai¬ 
kassa juuri sanottavaksi nähty. Sen verta mitä siellä näkyi oh 
aika voinut sinne myöhemmin saattaa. Sammalta oli muurin päällä. 
Toinen taas kaivanto (/) ei tuonutkaan paljaita kiviä esiin, sillä tässä 
oli muuri tehty enimmiten somero-maasta, jossa kuitenkin tuon 
tuostakin sekä suurempia että pienempiä kiviä yhä ilmestyi. Lujaa 
rakennuslajia tämä ei ollut. Muutkin kehämuurin osat näkyivät 
samaten olevan eri laatua. Tästä näyttääkin, ikäänkuin rakennet- 
taissa ei olisikaan suuresti lukua pidetty muurin lujuudesta ja vas- 
tustusvoimasta, ellei muutoin sen hävinnyt tila arvosteluamme petä. 
Siitäpä näyttää kuin jos itsekuhunkin paikkaan olisi pantu sitä ra¬ 
kennusainetta, mitä siinä vaan löytyi. Tästä kenties ne vähäiset 
syvyydet, joita muurin alla, ulkopuolella, vielä voipi eroittaa». 

»Mitä enemmin ulkomuurin arvo täten tuli katoomaan, sitä 
enemmin olisi minusta sisämuurin pitänyt itselleen arvo voittaman, 
jos nimittäin tämä muinaisjäännös olisi linnoitukseksi aiottu. Tämän 
muurin tutkimiseen kääntyen, kaivatin senkin halki kahdella kai- 

vannolla (m ja n) siinä paikoin, missä se paraiten oli näkyvissä. 
Kumpaisenkin kaivannon te’etin syllän leveäksi. Molemmissa pai¬ 
koissa oli täälläkin, samaten kuin ulkomuurissakin järeätä somero- 
maata ja sen seassa kiviä, mitkä täällä kuitenkin olivat pieniä kuin 
tavalliset käsikivet. Tänkaltainen maa-kerros kesti lakkaamatta syl¬ 
län syvyydelle saakka, jonka perästä maalian kiintyneitä ja vuoren- 
peräisiä kiviä alkoi ilmi tulla, jotka olivat sitä laatua, etfei niitä ole 
saatettu sinne vääntää. Muutoin löytyi haudasta muutamia savi- 
kivettymiä, joiden seassa yksi puukannon muotoinenkin». 

»Täten näkyy sisämuurinkin laatu osoittavan, etfei ole kehä- 
muuria aiottu vamstuspaikaksi. Pitäen vielä lattiankin tutkimisen 
tarpeellisena, kaivatin sisäkehän keskelle nelikulmaisen kaivannon (o) 
8 jalan pitkän, 6 jalan leveän ja 6 jalan syvän. Täälläkään ei mi¬ 
tään erinomaista astunut silmiin, maa oli vaan erästä kovaa ja lu¬ 
jaa rautahiekanlajia, joka teki lapiolle vastusta, Vuoriperäiset kivet 
estivät viimein täälläkin syvemmälle pääsemästä. Kun nähtävä oli, 
etfei näitä oltu sinne pantu, olimme me siis pohjaa saavuttaneet». 

Minäkin tarkastelin paikoin molempia valleja. Ulkovallista 
heittelin muutaman kymmenkunnan kiviä ylös ja huomasin että ne 
syvemmälläkin vallissa ylimalkaan olivat ympyräisiä, veden sorvaa¬ 
mia, eikä kulmikkaita tahi särettyjä. Maa sisävallissa oli tavallista 
vyörykivisoraa; siinä löytyvät nyrkinkokoiset ja pienemmät kivet 
olivat kaikki ympyräisiä veden huuhtomia. 

»Kaikesta tästä», jatkaa Calamnius, »näkyy seuraavan, ettei 
kehämuuri olekaan varustus-linnaksi aiottu. Tätä vakuuttavat seu- 
raavaisetkin kohdat. Ulkomuuri, jonka lujuudesta ja pätevyydestä 
tämmöisen linnoituksen vastustusvoima ainakin rippuu, on sisämuuria 
alhaisempi, jopa alhaisempikin kuin sisäkehän pohjan pinta — — 
— niin että ulkomuuri ei niin vähääkään suojele sisäkehän sisällä 
seisovata. Suojelusta eipä myöskään muurien välinen loma tarjoo, 
sillä nämä kohdat — — — ovat ulkomuurin tasalla olevia. Sisä¬ 
muurinkin vähäpätöisyyteen katsoen, tulee asia yhä todennäköisem¬ 
mäksi. Tätä todistaa vielä lisäksi vertaaminen muihin kehämuurei- 
hin, joita olen ollut tilaisuudessa omin silmin nähdä-». 

»Näihin katsoen astuu näet heti silmiin se kohta että niiden 
paikka jo itsessään ilman linnoituksettakin tarjoo suojaa ja varus¬ 
tusta, mikä ei ole »Metelinkirkon» laita. Min ovat esm. vähäpätöi¬ 
semmältä näistä, nim. Linnakankaan linnoituksella Paavolassa, (334), 
muurit kyllä melkein yhtä kehnot ja alhaisemmätkin kuin Metelin- 

kirkolla, mutta sen sijaan itse luonto tälle tarjoo varustusta jyrk¬ 
käin törmäinsä kautta. Mitä taas Pesuankankaan linnalta (335) 
puuttuu luonnon antaman varustus-voiman puolesta, sitä on koettu 
korvata lujilla ja vakavilla muurilla. Salosten linnalle vihdoin on 
sekä luonto että ihmisten työ antanut niin lujan varustuksen, että 
jos vertaa Metelinkirkkoa tähän ainoaan linnaan, niin ei pääse en¬ 
sinkään Metelinkirkko linnoituksen arvoiseksi. Ulkomuodoltansa 
ovat nämä kolme kehämuuria ihan toistensa kaltaiset. Metelinkirkko 
se tämänkin suhteen eroopi. Näillä on näet vaan yksi muuri, vaan 
Metelinkirkolla kaksi. Edellisillä on heidän porttinsa yksi joka puo¬ 
lella vastapäätä toisiansa, mutta Metelinkirkolla on ne vaan pitkillä 
puolillansa, vaan ei päässä-». 

»Jos tähän nyt vielä senkin todistuksen liittää, minkä kansan¬ 
taru tarjoo, kun se ei ainoastaan kutsu paikkaa useimmin kirkoksi, 
kuin linnaksi, vaan myöskin paikasta kertoo sen laatuisia satuja ja 
juttuja, mitkä paremmin soveltuvat uskonnollisiin kuin sotaisiin käy¬ 
täntöihin ja menoihin, niin syitä ei puuttune siihen arveluun, että 
Metelinkirkko on vanha pakanuuden uhripaikka». 

Tätä viimeistä johtopäätöstä vastustaa Snellman, koettaen to¬ 
distaa, että puheenalainen muinaisjäännös ei ole sopimaton linnoi¬ 
tukseksi eli »suojavarustukseksi». Hän perustaa väitteensä seuraaviin 
asianhaaroihin: 

1:0 ovat ympäröivät suomaat muinoin olleet järvinä; 

2:0 on »kangas jokseenkin korkea ja viestää joka suunnalle» ja 

3:0 ovat kirkko-sana ja kansantarinat, joihin Calamnius on 
perustanut, varovaisesti käytettävät; muinaisjäännöksen nimeen yh¬ 
distetty Meteli-sana muistuttaa päinvastoin sotaisista yrityksistä*). 

Jos myönnämmekin että hra Calamniuksen ehdoittama selitys 
Metelinkirkosta uhripaikaksi ei ole riittävästi todistettu, eivät kui¬ 
tenkaan hra Snellmanin syyt minun käsittääkseni missään suhteessa 
kumoo edellisen tutkijan todistusta puheena olevan muinaisjäännök¬ 
sen sopimattomuudesta sotavarustukseksi. 

Mitä ensimmäiseen pykälään tulee on tietysti eduksi linnoi¬ 
tukselle tai pakopaikalle jos sitä vesi joltakin puolen suojaa, mutta 
muinaisjäännöksen merkitystä se seikka ei selitä; — voihan uhri- 
paikkakin tai talo olla järven läheisyydessä! 

Hra S:n lause kankaan korkeudesta ja sen rinteistä on hyvin 


*) A. H. Snellman, Oulun kihl. s. 74. 

epämääräinen. Jos tarkoitetaan, että rinteiden korkeus ja jyrkkyys 
on niin suuri, että se voisi ehkäistä vihollisten rynnäkköä linnaa 
vastaan, voi kysyä, mitä vastusta oikeastaan sellainen ahde tarjoo, 
joka 100:n metrin pituudella nousee ainoastaan 6 met.? Mitä »luon¬ 
taista sopivaisuutta suojavarustukseksi» on sellaisella kankaalla, missä 
vihollinen, niinkuin tässä, joka taholta täydessä juoksujalassa voipi 
hyökätä linnaan? Päivänselvää on, että sellainen paikka, jos mikään, 
on linnoitukseksi varsin sopimaton. 

Mitä vihdoin Meteli-nimeen tulee, on sen alkuperäinen mer¬ 
kitys vielä kokonaan tuntematon; se on todistus-kappaleena sen 
vuoksi vielä varovammin käytettävä kuin k i r k k o-sana, 

Snellmanin mainitseman tarinan mukaan kuuluu Metelinkir- 
kossa oleskelevan haltija, neitsy, joka on niin iso, että, kun se istuu 
pystypolvessa, sopii kaksitoista korttelinen hevonen asiapäässä, luok¬ 
kineen päivineen, kulkemaan polvensujuman alta. Calamniusen sa¬ 
noja myöten rukoilevat noidat haltijata avuksensa sairaita paranta¬ 
maan; hänen arvellaan olevan »hurskaille laupias, mutta epähurskaille 
kova». 

357. Pudasjärvi. Puheenalaisten muinaisjäännösten jouk¬ 
koon on kenties luettava muudan kivitarha, josta Gottlund (luulta¬ 
vasti V. 1858) eräältä kartanpiirustajalta, nimeltä Nylander on saanut 
seuraavan tiedon: »Heteljärven (? Hetetjärven) kylässä tavataan Jätin- 
kumpuja eli Lapinraunioita sekä muudan vanha 2Vi (jalkaa?) kor¬ 
kea kivistä rakennettu, Poronpelloksi mainittu aitaus, johon porot 
suljetaan, silloin kun niitä luetaan tai merkitään, joka aitaus on noin 
50 kyynärää läpimitaten». 

358. Kemi. Kivalon vuoriston Ylipenikan itäpuolella on n. s. 
Jatulinletossa (-lehdossa) kivikehä nim. Jatulinkirkko. Kemijokeen 
lauttauspaikan kohdalla laskevan Akkunusjoen lähdevesiä on Kirakka- 
oja, johon vasemmalta ensin laskee Jännänoja, sitten Jatulinlammista 
eli nykyään n. k. Myllylän lammista (Simon alaa) tuleva Jatulin- 
oja. Viimeksi mainittu oja juoksee ensin länttä kohden, mutta poik- 


lissä, sanoo Calamnius, puhutaan joskus eräästä „Jättiläislinnasta”, joka 
ei ole muuta kuin jyrkkä kallio, nimeltä Herukkavaara Olhavan kylässä (s. 212). 

') C. A. Gottlund Antiqv. Ant. IV, s. 263. Sanat kuuluvat: „Heteljärvi 

by, der skall förekomma Jättehögar eller Lapinraunioita -äfvensom en 

gammal 214 hög af Sten uppfbrd stängsel, kallad Poronpelto for att deri 
stänga Renama dä de skola räknas eller märkas, hvilken är omkring 50 aln i 
diameter”. 

kee sitten pohjoiseen ja tuossa ojan kulmiossa on Jatulinletto, noin 
5 virstan pituinen, kaakosta luoteesen ulettuva, ja 2 virstan levyinen 
koivumetsä. Jatulinleton luoteispäässä on noin 50 sylen pituinen 
kivitasanko eli rakka, jonka pohjoispuolella on Jatulinkirkon rauniot. 
Lyhintä tietä pääsee sinne Alakärpän talosta Simojoella, josta on 
ainoastaan 1 peninkin matka; Maihkilan talosta Kemijoella on yli 
2 penink. Meren rannasta on linnuntietä 3 peninkuormaa. 

Paikalla kävin kesällä v. 1877. Kehämuuri, joka on koottu 
pyöreistä tai yhden ja kahden jalan levyisistä kulmikkaista kivistä 
on ympyrän, eli neliön muotoinen kaartavilla sivuilla ja pyöriste¬ 
tyillä kulmilla. Se on maanmittari Inhergin mittauksen mukaan 
sisältä 32 eli 35 jalkaa joka sivulta, ja 4 —7 jalkaa korkea'). Op¬ 
paani kertoi käydessäni muurin 35 vuotta sitä ennen vielä olleen 
eheämmän. Eteläsivussa, lähellä lounaista kulmaa on noin 1 met:n 
levyinen aukko. Kehän keskellä on tasakaiteen muotoinen kivilato- 
mus, josta ainoastaan alimmainen kerros on jälellä; se on koottu 
suuremmista ja tasaisemmista kivistä kuin muuri; opas arveli sen 
ennen olleen niin korkean että ulettui yh miehen polven. Mitä 
tarkoitusta varten tuo kivilatomus on tehty, on tätä nykyä vaikea 
arvata; kansa nimittää sitä alttariksi ^). 

359. Tervolan ja Kemin rajamailla Kemijoen itäpuolella on 
eräs Känttyrän lehto niminen paikka, josta yliopp. Sakari Castren, 
joka siellä Muinaismuisto-Yhdistyksen stipendiaattina muutamia vuo¬ 
sia takaperin kävi, hyväntahtoisesti on antanut minulle seuraavan 
kertomuksen: 

»Känttyrän lehto kohoaa suurista sitä ympäröivistä Kalhu- ja 
Purnuaapa nimisistä jängistä kukkulan muotoisesti pienoiseksi kan¬ 
kaaksi, joka on 1 v. pitkä etelästä pohjaseen ja Vi v. leveä. Sen 
korkeimmalla huipulla sijaitsee mainittava muinaisjäännös. Sammal- 
tunut penger, jossa pään ja nyrkin kokoisia mukulakiviä tuntuu, 
ympäröi soikean muotoisesti kuopalla olevaa sisustaa. Pituus — 
laidat siihen luettuina — on 4 syltä, leveys leveimmältä kohdalta 
3'/2 s., kuopan syvyys 6'/2 kortt. Penger on 2 syltä leveä. Laidat 
ovat vyöryneet kaltevan muotoiseen sisustaan, joten ne eivät juuri 

') I. J. Inberg, Bidrag tili Uleäborgs läns geognosi. Tiedeseuran Bi- 
drageissa XX, s. 19, sekä hänen tekemänsä piirustus Reinholmin kokoelmissa 
N:o 14, s. 100. 

Vrt. J. R. A. Vanhan kansan muistoja Kemistä. Suomen Kuvalehti 
V. 1879, N:o 147. 

ole maata ylemmällä. Jäännöksen pitkä sivu juoksee luoteesta kaak¬ 
koon. Luodepäässä voi huomata muuta pengertä vähän matalam¬ 
man paikan, 6 V 2 korttelin levyisen. Kuopan pohjasta oli nykyään 
joku vähän kaivanut, nostellut kiviä, mutta ei ollut maahan asti 
päässyt. Kaivetussa paikassa näkyi vielä mainittuja mukulakiviä. — 
Kangasta maantieteellisesti merkitäkseni tiedustelin, että Karsimaan- 
joki on siitä pohjasta kohti 1 virsta. Lehmijoki luodetta kohti VA 
virstaa; Kivalojen Penikasta tulee se suoraan pohjaseen. — Tervolan 
pitäjästä Lehmikummun torpasta oli oppaani». 

360. Rovaniemi. J. Fellman mainitsee Linnansaaren 
Muurolan kyläkunnassa, jossa muka kirkko muinoin olisi ollut'). 

361. Rovaniemi (?). Lappalaisten muinaisten asuinpaikko¬ 
jen joukossa luettelee sama tutkija muiden muassa Linnanvuoren ^). 

') Jac. Fellman, Descriptio Kovaniemiensis med anmärkningar, Tidnin- 
gar ifrän Helsingfors, 1830, N:o 96. 

J. Fellman, Jatulinkansa, Helsingfors Tidningar 1830, N:o 84. 

Rovaniemi. Ounasjoen lounasrannalla kuulin v. 1879 muudanta isoa 
kivimöhkälettä mainittavan Linnankiveksi. 

